
Hierdie boek word opgedra aan almal by wie ek kon leer en wat bereid was om hul 
kennis met my te deel. Ook aan die geslag wat ná mv kom en bereid is om te luister en 
te leer. Magjulle pad geseënd wees. 


- Jan Joubert, Stellenbosch, 2006 


Hierdie boelc is in 2005 geskrvf. enige mediese sowel as tegniese kennis mag dallc nie 
meer op datum wees nie. 


Hierdie boek was my oorlede Pa se grootste en finale projek gewees. Ongelukkig met 
sy skielike dood in 2006 was dit onvoltooid gewees, en ons as familie het nie die 
tegniese kennis, kontakte en vaardighede gehad om dit te voltooi nie. Dit was 
ongelukkig ’n projek wat hy self wou bemark, en dus sou net hy so ’n projek kon 
aanpak. Tog, hiermee het ons ons bes gedoen om dit te voltooi en beskikbaar te maak. 

Ons hoop dat hierdie boek vir huidige 4x4 entoesiaste iets sal kan beteken. My Pa se 
kennis van die veld mag dalk nie meer op datum wees nie, maar is deur ongelooflike 
ervaring opgedoen en op sy dag was daar min mense wat vir hom kon vertel hoe om 
‘n 4x4 ding te doen. 

Ons vra dat enige skenkings, indien u sou voel dit is van pas, gaan aan die Namibiese 
‘Save the Rhino Trust’ bewarings maatskappy, nie die internasionale Save the Rhino 
bewaringsprogram nie. 

www.savetherhinotrust.org en srt@rhino-trust.org.na 

PO Box 2159 
Swakopmund, NAMIBIA 
Office Tel: +264-64-403829 


Mooi ry! 


Jan (Jnr) en Paul Joubert. 

VOORWOORD 


Hierdie gevorderde gids volg op 4x4: ’n Praktiese gids tot veldty-avonture in Suider- 
Afrika, uitgegee deur Struik, Kaapstad, 1999. 

Waar die eerste publikasie gepoog het om as algemene inleiding te dien oor 
die meeste aspekte van veldry, is die doel van hierdie publikasie om lesers met meer 
kennis toe te rus, hul vaardighede af te rond en, les bes, om selfvertroue by die 4x4- 
bestuurder te kweek. Op versoek is daar in hierdie boek meer inligting aangaande 
4x4-voertuie, en baie ruimte word afgestaan aan dinge wat moontlik op die pad kan 
gebeur en hoe om dit te hanteer. 

Hoe meer kennis en vaardighede ’n mens het, hoe meer genotvol is die veldry- 
ondervinding. Ek hoop dat my vinger-in-die-stof-manier van verduidelik verstaanbaar 
sal wees! 

Kennis oor al die verskillende aspekte van die buitebaan is baie fragmentaries. 
My doel is om dit hier-saam te vat in ’n praktiese en bruikbare gids. 

Ek put tot ’n groot mate uit my eie kennis en ondervinding, en daarom skryf 
ek dikwels in die eerste persoon. Met sommige van my beskouings volg ek nie die 
hoofstroom nie, en dus sal my stellings oor produkte en dienste nie by almal gewild 
wees nie. My ondervinding is egter op die moeilike manier bekom, en teen ’n prys! 
Die produkte wat ek by die naam noem het ek oor lang tydperke en in swak toestande 
beproef. Ek gee ook kontakadresse vir hierdie produkte nadat ek van lesers van my 
vorige boek baie navrae in hierdie verband gehad het. 

Lesers mag voel dat hierdie werk buitengewoon baie op Namibië fokus. Dit is 
omdat ek my wordingsjare in hierdie wonderlike land deurgebring en my kennis van 
viertrekke hier opgedoen het. Met verloop van tyd het ek ook ander lande in Suider- 
Afrika besoek en het my kennis oor die omstandighede daar uitgebrei. Die grondslag 
van my kennis was egter ’n ou Tweede Wêreldoorlogse Jeep en die tweespoorpaadjies 
van ons plaas naby Karibib. 

Ek maak dankbaar melding van verskeie mense en maatskappye wat tegniese 
besonderhede - wat normaalweg moeilik bekombaar is - aan my beskikbaar gestel 
het. 

Ek hoop u geniet die boek en dat u ’n genotvolle en verrykende tyd in die 


natuur sal hê. 


Jan Joubert 

Stellenbosch 

2005 

Hoofstuk 1: Watter voertuig? 


NB: Kerngedagte: 

Die meeste viertrekke is ’n kompromie tussen funksionaliteit en 
modetendense. Bepaal jou behoeftes sorgvuldig en hou dit in gedagte 
wanneer jy ’n voertuig aanskaf. 

Ek word voortdurend gevra watter viertrekvoertuig in my ondervinding die beste op 
die mark is. Dis natuurlik bykans onmoontlik om so ’n vraag te beantwoord sonder 
om te weet vir watter doel die voertuig ingespan gaan word. My antwoord mag lyk na 
’n eierdans, maar as ’n mens in ag neem dat die meeste viertrekvoertuie nooit die bos 
sal sien nie, en dat dit bowendien amper onmoontlik is om tussen die topmodelle te 
kies, word dit duidelik dat dit alles afhang van die die voertuig se funksie. 

Ek moet dit uit die staanspoor duidelik stel dat my idees oor voertuigvereistes 
vir buitebaan-omstandighede gebaseer is op ondervinding en dus nie altyd ooreenstem 
met die beskouings van sommige motorvervaardigers nie. Daar is egter steeds 
modelle en fabrikate wat met min of geen aanpassings kan sorg vir ’n vervullende 
ondervinding in die wonderlike natuur. ’n Mens moet dus versigtig te werk gaan by 
die keuse van ’n voertuig. As jy duidelikheid het oor jou behoeftes, sal jou keuse reg 
wees. 

Kom ons begin deur te vra wat die doel van die voertuig is. As die behoefte 
slegs is om die gesin een keer per jaar wildtuin toe te neem, is ’n gewone sedan of ’n 
Kombi heeltemal geskik. ’n Viertrekvoertuig is glad nie nodig vir so ’n toer nie. Met 
’n sleepwaentjie aangehaak, kan al die nodige kampgoed saamgeneem word. Selfs ’n 
sleepwaentjie is onnodig as julle in rondawels of ander verblyflfasiliteite gaan oomag. 

Vir sommige mense is ’n woonwavakansie die ideale wegbreekgeleentheid. 
Hedendaagse woonwaens is heerlik gerieflik en gemaklik, en daarby voorsien dit 
darem ’n mate van privaatheid ook. Baie mense hou van woonwakampering omdat 
daar ook gesellig saam met ander kampeerders verkeer kan word. 

Die voorwaarde is natuurlik dat die sleepvoertuig kragtig genoeg moet wees 
en nie soinmer uitasem raak met die woonwa aangehaak nie. 

Wanneer die gebaande weë egter verlaat word, verander die situasie heeltemal. 
Jy is nou in die buitebaan. 

Die buitebaan 


As ’n mens besluit om ’n vakansie weg van die gewone toerismeroetes en - 
bestemmings te geniet, word jy dikwels verplig om in die buitebaan rond te ry. Die 
speelveld verander dan totaal en verg ’n nuwe stel reëls en benaderings. Met 
“buitebaan” word bedoel dat jy deels of heeltemal afwyk van gebaande, verklaarde 
paaie (en hierby word geskraapte gruispaaie ingesluit). Die volgende kenmerke van 
die buitebaan behoort in ag geneem te word wanneer ’n voertuig gekies word: 

• Onvoorspelbaarheid van natuursomstandighede. ’n Pad wat gister nog in 
tweewielaandrywing begaanbaar was, is dalk vandag net begaanbaar in 
vierwielaandrywing en in laagste rat met die ewenaarsper aan - moontlik weens die 
weer of ander faktore waaroor ’n mens nie beheer het nie. 

• Isolasie. Die buitebaan bestaan nie uit geskraapte of teerpaaie met ’n werkswinkel 
om elke hoek nie. Jou selfoon nie werk ook nie daar nie. Dit is waarheen jy gaan om 
van die massas weg te kom en die natuur te geniet. Dit is een van die hoofredes 
waarom’n mens ’n viertrek koop, al is dit soms moeilik om die tyd en geld vir so ’n 
tog te vind. 

• Aansluitend by isolasie is die onbereikbaarheid van hulpdienste. Buitebaangebiede 
is afgeleë en soms honderde kilometers weg van meganiese of mediese 
noodhulpdienste. 

• Swak padtoestande is ’n gegewe wat vooraf aanvaar moet word. Hoë 
middehnannetjies, rammelende sinkplaat, klippe of sand is ’n onontwykbare deel 
van buitebaantogte. In hierdie opsig moet ek die definisie verbreed, want noord van 
Suid-Afrika kan verklaarde weë en selfs teerpaaie soms so sleg wees dat ’n 
ordentlike viertrek nodig is. 

• Dit is nie net buitebaantogte wat ter sprake is nie. ’n Reis na sommige van ons 
noordelike buurlande vind dikwels in onvoorspelbare reisomstandighede plaas. ’n 
Mens kan byvoorbeeld nooit seker wees van die beskikbaarheid van brandstof nie. 

• ’n Lae spoed moet gewoonlik gehandhaaf word weens die padtoestande. Alrnal 
word gedwing om stadig te ry, en of jou voertuig nou met ’n turbo en interverkoeler 

of met ’n kleinerige, stadige dieselmasjien toegerus is, almal word verplig om 
dieselfde spoed te ry. 

• Daar is gewoonlik beperkte ruimte vir voedsel, water en brandstof- ’n belangrike 
aspek as jy op ’n afgeleë plek moet oorleef. Dis geld ook die aantal onderdele wat 
saamgeneem kan word. ’n Dakrak is dan onontbeerlik, en soms is dit selfs nodig om 
’n buitebaan-sleepwa saam te neem. 

• Daarby moet die reisiger ook onthou dat dit nie altyd maklik is om 
verbruiksgoedere aan te vul nie. Daar is nie altyd winkels, skoon water en loodvrye 
brandstof beskikbaar nie. Alles moet dus saamgeneem word. 

• Dikwels is ekstra plek of hegpunte nodig om bybehore soos’n wen-as of ’n 
hoogligdomkrag saam te neem. 

• Namate die gebruik van elektronika meer algemeen raak in die motorbedryf, raak 
die identifisering van meganiese sowel as elektroniese probleme al meer afhanklik 
van rekenaargesteunde ontleding. In die buitebaan is sulke fasiliteite dikwels 
honderde kilometers ver; trouens, in sekere gevalle is dit slegs in die hoofsentra 
beskikbaar. 

• Spesialisering, asook oorgesofistikeerde komponente en aandrywingstelsels, het 
daartoe gelei dat die meeste viertrekeienaars weinig begrip het van reparasies in die 
veld. En daar is nie ’n werktuigkundige naby nie. 

Hierdie uiteensetting behoort nuttig te wees met die kies van ’n voertuig asook van 

die tipe terrein wat aangepak word. 

Verwagtinge waaraan ’n buitebaanvoertuig moet voldoen 


In die lig van bogenoemde, sonder om in lang argumente oor hedendaagse tegnologie 
te verval, kan die volgende eienskappe uitgelig word as die heel basiese vereistes 
waaraan ’n buitebaanvoertuig moet voldoen: 

• Die voertuig moet oor viertrekvermoë beskik. 

• Die ratverhouding moet van so ’n aard wees dat daar na ’n lae strekking wat baie 
meer wringkrag as die normale strekking gee, oorgeskakel kan word. 

• Die onderstelraam moet sterk en onbuigsaam wees. 

• Die voertuig moet ’n hoër grondvryhoogte as gewone voertuie hê. 

• Die suspensie moet sterker as dié van gewone voertuie wees. 

• Spesiale bande wat doehnatig vir die buitebaan is, moet gebruik word. 

Daar word later meer uitgebrei oor hierdie vereistes terwyl moderne tendense ook in 
ag geneem word. 

SUBJEKTIEWE INVLOEDE BYKEUSE 

Die moderne viertrekvoertuig beskik oor bogenoemde vereistes, maar op ’n skaal wat 
wissel van voertuie waar hierdie aspekte sonder enige kompromieë aangetref word tot 
voertuie met vele kompromieë ter wille van ander faktore. 

Kompromieë 

Daar is verskeie bykomende invloede wat ’n rol speel in mense se keuse van 
viertrekvoertuie en in die verskillende vervaardigers se ontwerpe daarvan.’n Baie 
groot aantal kopers skaf byvoorbeeld viertrekke aan wat nooit op ’n grondpad kom 
nie. Navorsing in hierdie verband toon dat ten minste 75% van viertrekvoertuie net op 
teerpaaie gebruik word. Sulke voertuie word dikwels as statussimbool aangekoop, 
maar ook vir ontspanningsdoeleindes. Hierdie tendens is vinnig deur 
motorvervaardigers raakgesien, met die gevolg dat moderne viertre kk e met 
eienskappe toegerus word wat dit by die algemene publiek baie gewild maak vir 
stadsgebruik. Selfs vir vroue het dit ’n gewilde item van vervoer geword, want die 
voertuig lyk goed (en die bestuurder lyk ook goed daarin), dit het hope pakplek, ’n 
kragstuur, outomatiese ratwisseling, dit sit lekker hoog, en dit is maklik om in en uit 
te klim. Daarby kan inkopies maklik gelaai word, die voertuig gee ’n gevoel van 
veibgheid (veral met ’n lekker bosbreker aan die voorpunt), en dit is op die koop toe 
bruikbaar in die veld. 

Ongelukkig het dit ’n meer beperkte keuse meegebring vir die viertrekeienaar 


wat in die buitebaan wil rondry of wat ’n lewe in die veld moet maak. Die rede 
daarvoor is dat motorvervaardigers op bogenoemde mode- en styltendense reageer en 
gevolglik etlike viertrekvoertuie op die mark plaas wat dit beswaarlik in 
buitebaanomstandighede kan waag en wat glad nie daar hoort nie. 

Die verbruikers het hulle egter nie hierdeur laat ontmoedig nie en sedert die 
koms van die selfoon kan hulp onmiddelik ontbied word. Die voorwaarde is egter 
vanselfsprekend dat die voertuig vir veldgebruik binne die selfoonopvangsgebied 
gebruik word. Entrepreneurs het hierop gereageer deur viertrekroetes naby stede en 
dorpe aan te lê. Baie van hierdie roetes is juis op só uitgelê dat selfs viertrekke wat nie 
laestrekking het nie, hier kan rondry. 

Vervaardigers gaan dus kompromieë aan met die ontwerp van die voertuie. 
Waar daar aan die een kant ’n behoefte bestaan vir ’n buitebaanvoertuig vir werk of 
ontspanning, en aan die ander kant ’n behoefte aan een as statussimbool en vir gemak 
in dorpe en stede, waar meeste viertrekke aangetref word, word kompromieë dikwels 
gemaak met die stedelike verbruiker in die oog, sodat daar min gespesialiseerde, 
kompromislose viertrekke vir buitebaangebruik beskikbaar is. 

Hiennee wil ek nie sê dat viertrekke nog spartaans toegerus moet wees soos 
die ou Serie 2 Land Rovers nie! Inteendeel, daar is niks fout met ’n bietjie gerief nie. 
Wanneer die hoofdoel van ’n viertrek egter uit die oog verloor word, ontstaan ’n 
probleem. Die verbruiker sal dit ook in gedagte moet hou word wanneer daar ver in 
Afrika gereis gaan word. 

In Suider-Afrika is ons ook ongelukkig onderworpe aan die grille van die 
Amerikaanse, Europese en Oosterse markte. Dit is ’n reusagtige bedryf en die mark 
hier op die suidpunt van Afrika is so klein dat ons ongeveer niks kan voorskryf nie, 
behalwe dat die vervaardigers vir plaaslike toestande ’n groter verkoeler moet insit. 
Een van die knellendste probleme is ’n gebrek aan deurtastende toetsing deur 
motorvervaardigers vir Suider-Afrikaanse buitebaantoestande . 

Dit blyk dus dat die begrip “buitebaan” deesdae nie veel gewig dra by die 
ontwerp van sekere voertuie nie, sodat vereistes soos status en gerief aanleiding gee 
tot oorverfyndheid. Die groot probleem is dat verfynings dikwels nie deeglik getoets 
word in buitebaantoestande nie. 

“Die Franse redeneer dat die voertuig iedergeval meer op teer gebruik word, waar 
mens nie ’n ultra-kort wegtrekrat soek nie. Boonop bied die RX4 ook tolbeheer op sy 
voorwiele - en in situasies waar dít (saam met vierwieldryf) nie genoeg is nie, soek 
mens sekerlik ’n laestrekkas. Of allermins ’n ewenaarslot. 

’n Swaardiens-4x4 is die RX4 dus nie. Daarom is kruipwerk buite 

die kwessie ...” 

Egmoní Sippel. “Legioen-skerpioen. ” Rapport, 27 Jan. 2002, p 16. 

Dis nie my bedoeling om mense wat viertrekke as statussimbole of as pretvoertuigies 
vir dorp- of stadsverkeer gebruik, te misken 

of te verkleineer nie. Maar dis belangrik om van hierdie tendense bewus te wees 
wanneer ’n viertrek vir buitebaan-omstandighede aangeskaf word. 

Dit is nie net nodig om omsigtig te wees met die aankoop van die voertuig nie; 
gewoonlik is verdere voorbereiding van die voertuig ook nog nodig. Gelukkig het die 
vervaardiging van bybehore om ’n viertrek se veldvennoë te verbeter, om 
verstaanbare redes ’n reusebedryf in Suid-AfrikaSuid-Afrika geword. 

Verkoopstegniek 

Dit het verkoopslui nie lank geneem om op bogenoemde tendense te reageer nie. 
Verkoopstegnieke is aangepas vir die kliënt se begeertes en sekere tegnieke word 
gebruik om die voertuig te verkoop: 

• Die eerste tegniek is om nie meer ’n voertuig te verkoop nie, maar ’n lewenstyl. 

Stap jy by vertoonlokale van sekere motorhandelaars in, word sukses, status en so af 
en toe ’n draai in die wildtuin of die duurste gastehuise deur slim verkoopstegnieke 
in die uitstalruimte geprojekteer. Daar is selfs vermaak en video’s vir die kinders 
sodat Ma ook betower kan word. 

• ’n Tweede tegniek is om óf ’n klub te stig óf’n toetsbaan sommer op die handelaar 
se perseel te hê. Die klubs kan heel nuttig wees vir beginners, maar die einddoel is 
drieërlei: binding aan die handelaar, binding aan die produk of vervaardiger en ook 

natuurlik om ’n gemeenskap te skep waarin die kliënte tuis voel sodat hulle later 
hulle voertuie daar verkoop en weer by dieselfde agentskap nuwe voertuie koop. 

• Die gebruik van ’n hindemisbaan is ’n uitstekende verkoopstegniek: die agent kan 
iemand binne 1 5 minute deur allerhande uitgewerkte en opgestelde obstmksies laat 
ry, natuurlik onder toesig van ’n 4x4-kenner. Daarna word die transaksie beklink en 
die kliënt is vas oortuig dat die voertuig ideaal vir die buitebaan is. Hierdie tegniek 
kan tot baie wanindmkke en mistastinge lei. 

• Kopers behoort bedag te wees op verkoopslui wat meer ingestel is op die verkoop 
van ’n voertuig as op die doel waarvoor die kliënt die voertuig aanskaf. Baie 
verkoopslui beskik ook nie oor deeglike buitebaanondervinding nie. 

Te veel mense wat onder wanindmkke gebring is, beland deesdae in situasies met 
voertuie wat nie geskik vir die bepaalde omstandighede is nie. Dit kan ernstige 
gevolge vir menselewens of onkoste inhou. 

Reklame 

Of ons dit wil aanvaar of nie, reklame is ’n onlosmaaklike deel van ons 
vryemarkstelsel en demokrasie. Die doel van reklame is om ’n potensiële kliënt te 
oortuig om ’n sekere produk aan te koop of diens te gebmik. Natuurlik word dit saam 
met die ander bemarkingsfaktore in die oorredingsproses aangewend. 

Reklame speel dus ’n rol in die aankoop van ’n viertrekvoertuig. Hiermee is 
nie fout te vind nie, maar die probleem is dat dit, net soos in die geval van 
verkoopstegniek, nooit iets sal sê oor wat die voertuig nie kan doen nie. Trouens, die 
advertensiebedryf en hul opdraggewers word soms daarvan beskuldig dat hulle 
verantwoordelik is vir die ontstaan van sekere houdings wat nie in die buitebaan 
aanvaarbaar is nie. 

In die briewekolom van ’n ontspanningstydskrif skryf ’n leser: “The fact is 
that portraying 4x4’s doing radical stunts, or posing them off-road in the veld is just a 
marketing strategy: It sells cars and it sells magazines ...” ( Leisure Wheels, “Your 
opinion”, p. 9, no. 10;). Die probleem is dat daar ’n beeld van ’n viertrek geskets kan 
word wat ver van die waarheid verwyder is. 

Die motorpers 

Die motorpers se grootste uitdaging is om in beperkende omstandighede ’n betroubare 
aanduiding van ’n voertuig se vermoëns aan die publiek te gee. Die motorpers het 
dikwels ’n delikate verhouding met motorvervaardigers en om hierdie rede is dit soms 
moeilik om ’n eerlike prentjie van ’n voertuig te skets. Die motorpers is nie net van 
die advertensies van motorvervaardigers afhanklik nie, maar die vervaardigers is soms 
ook joernaliste se enigste bron van inligting. 

Een van die groot tekortkominge in die kritiese beoordeling van 
buitebaanvoertuie is dat ’n voertuig nie oor ’n langer termyn getoets kan word nie. 
Weens die pers se omstandighede is dit gewoonlik nie moontlik nie en kan die 
beoordeling oppervlakkig wees. Vervaardigers stel dikwels ’n nuwe model slegs vir ’n 
naweek aan ’n joemalis beskikbaar en daar moet in hierdie baie beperkte tyd ’n 
gevolgtrekking gemaak word. Dit is eenvoudig nie moontlik nie, want gewoonlik blyk 
’n voertuig se tekortkominge eers ná ’n paar duisend kilometer in die bos. In dié 
proses word die vervaardiger se onvolledige produktoetsing en -voorbereiding dus nie 
geopenbaar nie. Die heel beste voorbeeld hiervan is die stilte in die motorpers oor 
ongetoetste en swak elektronika wat in sekere viertrekke ingebou word. 

Om beperkte tyd en menslike tekortkominge in die toetsproses uit te skakel, 
poog sekere tydskrifte om meer gesistematiseerde toetsmetodes in te bring. As 
voorbeeld het die bekende motortydskrif Car begin om voorafvervaardigde, 
gestandaardiseerde kubusse te gebmik om die pakplekvolume van kattebakke en 
ander pakmimtes te bepaal. Dit was ’n reusesprong in betroubaarheidstoetsing en 
standaardisering. Ook het motorpublikasies begin om met behulp van gesofistikeerde 
apparaat eie spoed-, versnellings- en remtoetsing te doen. Om die naderings-, 
oorsteek- en vertrekhoeke, asook grondvryhoogte van voertuie te meet is heel 
eenvoudig, en die meeste joernaliste doen hul eie meting. Sulke artikels het 
noodwendig groter geloofwaardigheid. 

Desnieteenstaande is daar steeds ’n probleem met die standaardisering van 
toetsmetodes. Die publiek moet maar raai wie se toetsmetodes voldoende is. Daarby 
bly meeste toetsings onvolledig. Weens die tydsbeperking kan die voertuig se 
buitebaangedrag slegs oppervlakkig bepaal word. As voorbeeld word 

brandstofverbruiksyfers spesifiek vir die buitebaan gewoonlik heeltemal geïgnoreer. 
Brandstofverbruik word wel aangegee, maar dit is nie van toepassing op die buitebaan 
is nie. Daar is eenvoudig nie plek en tyd vir so ’n toetsing nie. 

Hierdie tendense het in die verlede tot verskeie probleme gelei. Die 
geloofwaardigheid van die vervaardiger en die joemalis het dikwels in die gedrang 
gekom. Gelukkig was daar die afgelope paar jaar heelwat verbetering, na hewige 
kritiek deur die leserspubliek. 

Ek wil beklemtoon dat ek nie sonder empatie vir die motorjoernalis is nie. 
Inteendeel, daar is vele wie se werk in hierdie omstandighede merkwaardig is. Elke 
artikel hoef ook nie met (negatiewe) kritiek belaai te wees nie, want daar is 
uitstekende voertuie wat geproduseer word, en dit verg dikwels baie fyn waarneming 
om spesiale kenmerke uit te lig. 

Wat bly dus oor vir die persoon wat dit oorweeg om ’n sekere voertuig aan te 
skaf? Die beste is om tydskrifte wat bekend is vir hul betroubaarheid in die 
beoordeling van voertuie te lees. Toetsverslae deur tydskrifte wat gebmik maak van 
gesofistikeerde toetsapparaat, sal vir die koper meer rigtinggewend in die 
besluitnemingsproses wees. Oor belangrike aspekte soos die betroubaarheid van 
stelsels, die beskikbaarheid en prys van onderdele, dienslewering deur handelaars en 
die vervaardiger, en die byvoeging van hulpmiddels soos langafstandtenks, is dit 
nodig om snuflfelwerk te doen. Baie kan geleer word by mense wat sekere voertuie al 
gemime tyd in die buitebaan gebmik. Diensbestuurders by motorhawens het my ook 
al by tye ingelig oor stelsels of onderdele van sekere modelle wat neig om probleme 
te gee. 

Laat ek ’n goeie voorbeeld noem: In ’n stadium wou ek my stadige 2.4- 
dieseltjie so ietwat aanjaag en het gedink dat ’n turbo die ding sal doen. Toe ek met 
die diensbestuurder van ’n bekende maatskappy praat, vertel hy my dat hul pogings in 
hierdie verband ’n fiasko was omdat die masjientjie eenvoudig nie opgewasse is vir 
die verandering nie. Ek ry nog steeds met my skilpad. 

RASIONELE FAKTORE 


Ander faktore wat ook ’n rol speel, is minder subjektief en ’n mens kan besluit wat 
die behoefte is wat betref die terrein of gebied waar jy gaan rondry, motorgrootte, 
koste, die mate van gerief wat jy wil geniet, die vlak van tegniese sofistikasie, en 
miskien die belangrikste, betroubaarheid. Hierdie punte geniet vervolgens aandag: 

Klassifisering van paaie 

Padtoestande is die eerste bepalende faktor in die keuse van ’n viertrekvoertuig. Daar 
is deesdae ’n wye spektrum voertuie beskikbaar - van dié waarmee ’n mens liefs op 
gebaande weë moet bly tot dié waarmee die swakste padtoestande aangepak kan 
word. 

Om die toestand van ’n pad aan te dui het ’n mens ’n meetinstrument of skaal 
nodig. Dit is egter moeilik om ’n skaal vir die moeilikheidsgraad van ’n pad daar te 
stel. Die meeste pogings het skale opgelewer wat te ingewikkeld en omvattend is. Dit 
word nog meer kompleks as ’n mens in gedagte hou dat verskillende klasse voertuie 
verskillende vermoëns het. 

Kaokoskaal: 

1 : Goeie terrein, geen 4x4 nodig nie 

2: Matige terrein, 4x4 ongereeld nodig 

3: Moeilike terrein, 4x4 deurentyd nodig 

4: Ernstige terrein, 4x4 met laestrekking en ewenaarsperre nodig 

Met die opening van die eerste sogenaamde langafstand-4x4-roete, die Kaokoland- 
roete, het ons destyds geen verwysingsbronne gehad nie. Dit was egter duidelik dat 
ons die publiek op die een of ander manier moes inlig oor die moeilikheidsgraad en ná 
lang argumente is die “Kaokoskaal” gebore. 

Daar kan dae lank oor skale geargumenteer word, want daar is talle nuanses 
wat weer ’n verdere aantal intervalle sal vereis. Dit voorsien egter nog nie in die 
behoefte aan ’n verstaanbare, toepasbare fonnule nie. 

Die punt is dat die keuse van die voertuig aangepas moet word na gelang van 
die terrein waar dit aangewend gaan word. My raad is om jou nie deur jou voertuig te 
laat beperk nie en ’n voertuig te oorweeg wat in staat is om ’n “3” of ’n “4” op die 
Kaokoskaal te handhaaf. 

Basiese vereistes 

Waar jy wil en kan rondry word deur die voertuig se eienskappe bepaal. As 
Namakwaland of Kaokoland se 4x4-roete (wat albei etlike dae neem om te voltooi) 
byvoorbeeld aangepak word, moet ’n ordentlike viertrekvoertuig wat die harde 
omgewing kan oorleef, gebruik word. By al hierdie plekke speel grondvryhoogte ’n 
belangrike rol, maar ook die betroubaarheid van die enjin en aandrywingstelsel. As ’n 
reël sal die grondvryhoogte meer as 215 inm moet wees. Hierby word bedoel dat die 
laagste punt van die voertuig, gewoonlik die ewenaars, meer as 215 min vanaf ’n 
gelyke grondoppervlak moet wees. Ek wil egter beklemtoon dat 215 min die 
minimum is. 

Nog baie belangrike aspekte is die naderings- en vertrekhoek van ’n voertuig. 
In albei gevalle word die hoek bepaal deur die oorhang van die bakwerk, verby die 
asse en wiele. 

Hierdie hoek kan ook beïnvloed word deur die neiging tot modieuse voorste 
plastiekbuffers wat gewoonlik te laag is en spoedig beskadig word. Hierdie buffers 
beïnvloed die naderingshoek teen ’n skerp opdraand negatief. Hierdie naderingshoek 
moet ten minste 35° wees, maar verkieslik groter. 

Indien die voertuig se voorkant ’n probleem is, bestaan die moontlikheid dat 
die agterkant eweneens ’n probleem kan wees. As die voertuig se bak te ver oor die 
agterwiele uitsteek, is daar ’n sleepeffek wanneer die voertuig deur ’n skerp sloot ry. 
Hierdie hoek staan as die vertrekhoek bekend en moet verkieslik ook groter as 35° 
wees. 

Dit is egter nie al waama opgelet moet word nie, want die voertuig het onder 
die romp ook ’n oorsteekhoek wat ten minste 150° moet wees. Hierdie hoek bepaal in 
watter grootte padboggel tussen die voor- en agterwiele oorkom kan word. 

Ewe belangrik is die waaddiepte van die voertuig wanneer dit deur water ry. 
Dit verwys na die hoogte van die luginlaat van die enjin en is dikwels’n rapsie minder 

as die werklike hoogte om vir werklike toestande te kompenseer. Dit moet van so ’n 
aard wees dat die voertuig sonder probleme deur matige waterdieptes kan beweeg. Vir 
viertrekke word 650 mm as ’n minimum gestel. 


Die laaste vereiste is die omrolgradiënt, wat bloot aandui hoe maklik die voertuig sal 
omrol wanneer daar dwars op ’n skuinste gery word. Die minimumgradiënt word op 
30° gestel. 



Indien die plan is om ook in moeilike omstandighede te reis (en ek moet 
byvoeg: ’n mens het soms nie ’n keuse nie), moet die voertuig se onderkant deeglik 
beskerm wees met skermplate oor strategiese komponente soos oliepanne, ratkaste en 
brandstoftenks. 

Indien die plan is om streng by gebaande weë te hou, is hierdie aspekte nie te 
belangrik nie, maar uit my ondervinding is dit die minimumvereistes vir ’n viertrek as 
’n buitebaanvoertuig. 

Petrol of diesel? 

Dit is een van die algemeenste vrae wat gevra word, en weereens moet ek dan vir die 
voornemende koper vra: Watter doel word met die voertuig beoog? As jou behoefte 
byvoorbeeld ’n bakkie is wat hoofsaaklik op die plaas gebruik gaan word, koop dan ’n 
gewone standaard-diesel. As jy ’n toergids is wat jaar in en jaar uit deur die dik sand 
van Botswana moet ploeg, koop dan ’n gewone diesel met groter kapasiteit wat soos 
’n trekker wringkrag teen stadige spoed uitskop (met ordentlike enjinverkoeling, 
bygesê). Vir eenvoud, betroubaarheid en beskikbaarheid van brandstof is ’n 
standaard-dieselenjin die keuse vir ’n reis deur Afrika. Met ’n standaard-petrolenjin 
sal ’n mens eweneens lekker toer in Namibië en Botswana. Hierdie enjins kan maklik 
herstel word en is betroubaar. 

As lang afstande vinnig afgelê moet word binne die Suid-Afrikaanse grense, 
koop ’n diesel met ’n tussenverkoeler en turbo. Dit bied spoed, wringkrag en 
uitstekende brandstofverbruik. Petrolenjins met brandstofinspuiting is net so goed vir 
hierdie doel. Standaard-petrolenjins gee egter oor die algemeen beter langtennyndiens 
as diesels met turbo’s en tussenverkoelers omdat sulke diesels gewoonlik te hard gery 
word en te warm word. Daarenteen kan die normaal-geaspireerde dieselenjin ’n 
halfmiljoen kilometer se goeie diens gee, maar dis stadig. Waar normaal-geaspireerde 
diesels ná die tyd, veral as die enjin al kilometers op het, met ’n turbo toegerus word, 
is die resultate altyd onbevredigend. 

Kragtige petrolenjins is beter as diesels in duinewêreld, want die petrolenjin 
het ’n onmiddellike ontploffende respons wat vinniger as turbo’s met tussenverkoelers 
is. Dit is alles goed en wel, maar ’n wesenlike probleem om in gedagte te hou is dat 
die plekke waarheen gereis word, dikwels nie loodvrye petrol het nie. 

Wat van deurslaggewende belang is, is die wringkurwes van diesel- en 
petrolenjins, asook die doel van gebruik: Vir stadige, aanhoudende togte is ’n enjin 
met ’n breë en lae wringkurwe nodig, terwyl ’n mens vir spoed weer ’n wringkurwe 
soortgelyk aan dié van moderne passasiersmotors nodig het. 

Dieselenjins sonder turbo’s en tussenverkoelers is oneindig stadig, maar het ’n 
geweldige sterk wringkrag op lae toere - en diesel is op afgeleë plekke meer geredelik 

verkrygbaar as petrol. Diesels met turbo’s en tussenverkoelers moet slegs oorweeg 
word indien dit fabrieksgemonteer en oor ’n redelike tyd beproef is. 

Vierstrekkeuse 

Permanente of deeltydse vierstrekking is ’n keuse wat beïnvloed word deur prys en 
funksionaliteit. Permanente vierwielaandrywing is duurder, maar die grootste 
voordeel is dat ’n mens in moeilike omstandighede nie eers hoef uit te klim om nawe 
te sper nie; die keuse is slegs of hoë of lae strekking gebruik moet word. Hierdie tipes 
is gewoonlik toegerus met ’n sentrale ewenaarsper, wat die taak nog verder 
vergemaklik.’n Voertuig in vierwielaandrywing het ’n beter padhouvermoë en die 
verspreiding van wringkrag lei in die geval van klipperige terrein tot minder skade 
aan buitebande. 

Daarenteen is die grootste voordeel van deeltydse vierwielaandrywing dat ’n 
mens in 2x4-modus beter brandstofverbruik verkry. Ewenaarsperre word gewoonlik 
op die agteras aangebring en is dikwels opsioneel. Hierdie tipe voertuie is gewoonlik 
ook heelwat goedkoper as pennanente vierwielaandrywing. 

Keuse met betrekking tot ratverwisseling 

’n Nuutjie by viertrekke is die keuse tussen outomaties of handrat, hoewel dit tans 
slegs by ’n paar fabrikate voorkom. Ek is nie te opgewonde oor outomatiese ratkaste 
in buitebaantoestande nie, veral nie as die voertuig met vrag deur dik sand moet 
kaning nie. Dit is geneig om geweldig warm te word en gee in elk geval swakker 
brandstofverbruik. Wees gewaarsku dat verkoopsmanne maklik vergelykbare 
brandstofverbruiksyfers sal opdis wat nie strook met die werklikheid in 
buitebaantoestande nie. 

Dit beteken egter nie dat die moderne outomatiese modelle nie funksioneel vir 
buitebaantoestande is nie. Inteendeel, ek het gevind dat sommige van hierdie modelle 
pragtige voertuie is waarmee die buitebaan met gemak aangepak kan word. 

Outomatiese modelle gee egter in sekere toestande nie dieselfde graad van 
beheer as handratmodelle nie. 

Die grootste gevaar is gelëe in ingewikkelde ratkaste wat elektronies beheer 
word. Enige disfunksie in hierdie geval in die buitebaan is gewoonlik ernstig. 

Hoeveel luuksheid? 

Die mate van luuksheid word natuurlik bepaal deur die bedrag wat die koper bereid is 
om vir ’n voertuig te betaal. ’n Mens kan meer as ’n halfmiljoen rand bestee om in ’n 
superluukse model rond te ry. In die meeste gevalle gaan so ’n voertuig nie goed vir 
die gemoed wees in die veld nie. Teen so ’n hoë prys is mense baie versigtig en bang 
dat die voertuig ’n skrapie sal kry. Daarby moet daar nog voorsiening gemaak word 
vir slaapplek en voldoende pakplek, wat ook ’n stewige bedraggie kan beloop. 

As die voertuig hoofsaaklik vir die gebruik van ’n egpaar sonder kinders is, 
word aanbeveel dat ’n enkelkajuitbakkie of die Hi-Line- tipe Land Rover oorweeg 
word. Die rede vir hierdie aanbeveling is dat die bakgedeelte (met ’n kappie) omskep 
kan word om al die tuig te dra en dat dit ook as ’n veilige en gerieflike slaapplek 
ingerig kan word. 

Die nuutste reeks bakkies en ander viertrekke is uiters gerieflik en pragtig 
ingerig. Lugversorging, komsitplekke, ’n radio/CD/mp3-speler en volvloermatte is 
standaardtoerusting. Kragstuur is deesdae standaard, asook veiligheisdsaspekte soos 
teensluitremstelsels (dRS'-rcmmc), lugsakke en veiligheidsgordels. Sitplekke word 
met uitstekende materiaal, soms selfs leer, oorgetrek. Dit is alles dingetjies wat die 
langpad ’n genot maak en nie ’n pyniging nie. Daar is ook oor die jare heen beproefde 
bykomende toerusting vir hierdie voertuie ontwikkel om die lewe nog makliker te 
maak in die veld. 

Die hedendaagse lugversorgers is baie meer effektief as dié van ’n paar jaar 
gelede en gebruik ook nie meer soveel krag nie. Deesdae word byna alle 
viertrekvoertuie met kragstuur toegerus, wat ’n buitebaanrit vergemaklik. Kragstuur is 
egter nie noodsaaklik nie, en wanneer ek in ernstige toestande begin ry waar ek ver 
van meganiese bystand is, haal ek eenvoudig die waaierband (wat die hidrouliese 
pomp aandryf) af en ry sonder kragstuur. Dit geld ook lugversorging: Dis lekker, maar 
is geneig om sinus- en keelinfeksie mee te bring en verhoog brandstofverbruik. 

Dit bly egter ’n ope vraag tot watter mate luukses oordryf kan word. 

Die vlak van sofistikasie 


Die vlak van sofistikasie bestaan uit ’n kompromie tussen faktore soos status, luukses 
en prys, aan die een kant, en die funksionele vlak van die voertuig aan die ander kant. 
As ’n grondbeginsel moet aanvaar word dat hoe hoër die vlak van sofistikasie, hoe 
hoër die prys - nie net van die voertuig self nie, maar ook van die onderhoud. Laat ek 
’n praktiese voorbeeld noem: Die geweldige groot hoofligeenhede van party modelle 
kan nie herstel word deur slegs ’n stukkende lens te vervang nie. Die hele eenheid 
moet vervang word en is bitter duur. Ironies genoeg word die meeste van hierdie 
ligeenhede baie blootgestel in die neus van party voertuie gemonteer. Nog ’n 
voorbeeld is die veiligheidslugsakke. ’n Geringe stampie kan veroorsaak dat hierdie 
apparaat uitskiet (pasop dat jou tande nie uitgeslaan word nie) en dit is peperduur om 
te herstel. Die ergste is dat jy dalk weens die geringste stampie ’n ligte-eenheid en die 
veiligheidsakke moet laat regmaak. Dit gaan jou beslis baie kos. 

Ek wil nie hierdeur die indruk skep dat veiligheidsmaatreëls soos lugsakke nie 
gewens is nie. In die buitebaan is die spoed egter gewoonlik baie laag, en dalk is 
lugsakke nie van soveel belang nie. ’n Mens wonder waarom bestuurders nie’n keuse 
het om tydens buitebaantogte lugsakke uit te skakel nie. 

Die strewe moet egter steeds wees om ’n balans met betrekking tot 
funksionaliteit te vind. 

Koste 

Oor koste kan daar baie gesê word. Ek praat met opset nie net van “prys” nie, want 
daar moet in gedagte gehou word dat die voertuig - soos dit aangekoop is - nie altyd 
voldoende is vir uitgebreide reise nie. Om die voertuig effektief voor te berei, sal 
moontlik nog heelwat kos. Die voertuig is dus sonder sekere vereiste onderdele of 
aanpassings verkoop, en as sodanig is dit nie noodwendig gereed vir die veld nie. 

Doen vooraf navraag by die handelaar oor die koste van die volgende 
minimum-standaarditems vir veldry: 

* dakrak 

* langafstand- (spaar-) brandstoftenk 

* jerriekanpasstuk 

* gasbottelpasstuk 

* bosbreker 

* kolligte 


Uit die voorafgaande gedeelte oor die beoogde doel van die voertuig behoort dit 
duidelik te wees watter ekstras bygevoeg moet word. Daar is gelukkig ook die keuse 
om die minimum bykomstighede aan te skaf, soos byvoorbeeld ’n ekstra tenk en 
dakrak, en dan mettertyd ander ekstras by te voeg soos daar ’n geldjie beskikbaar 
raak. 

Die waarde van ons geldeenheid teenoor dié van lande waarvandaan motors en 
onderdele ingevoer word, vereis dat ’n mens ook navraag doen oor onderdele se 
vervangingspryse. Ek het onlangs met skok verneem wat’n knormoer vir ’n sekere 
voertuig (afkomstig uit ’n land waarvan die geldeenheid die rand totaal oorskadu) kos. 
Dit was eenvoudig te hoog. 

By koste moet lopende koste noodwendig ook ingesluit word. Die 
onderhoudskoste van ’n viertrekvoertuig wat gereeld in die buitebaan gebruik word, is 
noodwendig hoër as dié van ’n voertuig wat altyd op goeie paaie ry. Ek wil byvoeg 
dat dit van kardinale belang is dat ’n viertrek goed gediens en versorg moet word. Ek 
het al oor die jare die gewoonte aangekweek om, wanneer ’n komponent my die 
geringste probleme gee, dit onmiddellik te laat herstel of vervang. 

Vir die onderhoud van party voertuie, veral dié afkomstig uit lande waar die 
geldeenheid baie sterker as die rand is, kan ’n mens soms betaal dat jou oë traan. 

Finansiering 

Die vlak van luuksheid wat die koper verkies, asook die faktore wat hierbo genoem is, 
gaan die finansieringskoste van die voertuig beïnvloed. Party modelle is wonderlik 
luuks, maar jy gaan baie daarvoor betaal. Motorkoste omvat ’n hele paar belangrike 

faktore soos die aankoopprys, belasting en die finansieringskoste. Op geleende geld 
laat banke jou sweet. 

Depresiasie is ook belangrik, maar met die aankoop van ’n goeie viertrek word 
die uitwerking hiervan venninder omdat viertrekke stadiger depresieer. Deur die 
voertuig stelselmatig toe te rus met buitebaantoerusting, byvoorbeeld ’n dakrak, word 
depresiasie ook ietwat teengewerk. 

Die koste van onderhoud en dienste is faktore waaraan ’n mens nie kan 
ontkom nie. Die grootste probleem in hierdie verband is die koste van ingevoerde 
onderdele wat ’n man swaar kan laat leef. 

Ruimte 

Die grootte voertuig wat ’n mens kies, hang natuurlik af van die grootte van die gesin. 
Dit kan weer ’n invloed hê op die vlak van luuksheid en dit bepaal ook die 
finansiering. 

Voertuiggrootte hang nie net van die aantal passasiers af nie, maar ook van die 
hoeveelheid kampeertoerusting, kos, water, ensovoorts wat saamgeneem moet word. 
Dit het ook ’n invloed op belangrike komponente wat later byvoeg moet word. As 
voorbeeld kan ’n mens noem dat langafstand-brandstoftenks beswaarlik aan die klein 
tweesitplekviertrekkies vasgeheg kan word; daar is ook nie plek vir ’n tweede 
noodwiel nie. 

Die beperkinge wat ’n klein voertuig op die koper plaas, impliseer dikwels dat 
’n buitebaansleepwa van meet af by die hele transaksieingereken moet word. 
Ongelukkig is ’n buitebaansleepwa nie ’n goedkoop item wat lukraak aangekoop kan 
word nie. Kleiner voertuie het noodwendig ook kleiner enjins, en dit beteken dikwels 
’n beperking op die massa van die sleepwa. 

Betroubaarheid 

Die betroubaarheid van ’n voertuig kan ’n probleem raak met vervaardigers wat onder 
koste- en tydsdruk verkeer om mededingend in die mark te bly. Dit hang dikwels ook 
saam met die ingenieursfilosofie van ’n bepaalde vervaardiger. 

Met enige nuwe produk ondergaan die vervaardigers ’n leerkurwe. Hoe lank 
dit gaan duur om ’n afplatting van so ’n kurwe te bewerkstellig, dit wil sê die vlak te 

bereik waar daar ná deurlopende toetsing en verbetering ’n deeglike produk op die 
mark is, hang natuurlik af van die hoeveelheid tyd en ontwikkelingskapitaal 
beskikbaar. 


Kernfeit: 

Vir sommige vervaardigers van viertrekvoertuie is die kompromie tussen 
funksionaliteit en modetendense te ver gevoer, dit wil sê die balans tussen betroubare 
ingenieursinsette en bemarkbaarheid op grond van modieuse ontwerpe is geïgnoreer. 
Dit is soms asof die ingenieur se bydrae beperk word tot enkele meganiese insette, 
terwyl ontwerpkunstenaars en bemarkingsmense die grootste seggenskap het. Iewers 
het die kennis oor wat “buitebaan” beteken ook verlore geraak. 

Dit is vanselfsprekend dat, wanneer jou opponente ’n nuwe en toonaangewende 
produk op die mark bring, jy vinnig met ’n soortgelyke of aantrekliker produk 
vorendag moet kom. In die viertrekbedryf beteken dit dat heelwat van die 
komponente waaruit die voertuig bestaan, nie ordentlik ontwikkel en getoets word 
nie. 

Ter wille van regverdigheid wil ek ook noem dat daar soms buitelandse 
omstandighede is wat hier ter plaatse ’n verswakte produk tot gevolg het. Verbasend 
genoeg is die teenoorgestelde soms ook die geval. Jare gelede, toe die VN se 
Oorgangsbystandsmag (UNTAG) in Namibië aangekom het, het ek die geleentheid 
gehad om hul splinternuwe Land Rover Defenders (1 10) te inspekteer. Tot my 
verbasing het ek Suid-Afrika-gemonteerde Land Rover as van ’n beter gehalte ervaar. 
Die belangrikste rede daarvoor was die Britse vakbonde wat geweier het dat enige 
verbeterings aangebring. Duitse oorname het egter die bordjies verhang. 

Oor die kwessie van betroubaarheid kan boekdele geskryf word, maar die 
volgende foute is die grootste sondebokke: 


* swak ontwerpte suspensies 

* onbeproefde en onbeskermde elektronika 

* turbo-aanjaers en tussenverkoelers wat later aangebring is 

* diens en onderdele 


Wat suspensies betref, is my ondervinding dat viertrekbakkies van die vorige dekade 
’n swak ingenieursprestasie was. Ek het twee maal die nagmerrie beleef van ’n 
onderstelraam wat breek, in beide gevalle die wielboog agter. Telkemale het ek op 
dubbelkajuite afgekom wat wiele in die lug lê. Die geringste versteuring van ’n 
alreeds slegte balans, byvoorbeeld deur daktente of jerriekanne, is fataal. 

Hierdie gevaarlike toestand is deels omdat die meeste viertrekbakkies ontstaan 
het as landbou-voertuie vir gebruik op swak maar aanvaarbare paaie. Op enkele 
uitsonderings na is geeneen van meet af as ’n buitebaanvoertuig ontwerp nie. 

Die onlangse bekendstelling van onafhanklik geartikuleerde, voorveerlose 
bakkies (met slegs ’n wringstaaf voor) is die eerste vernuwing in dekades (buiten die 
gebruik van breër bande). ’n Mens moet dit egter in perspektief sien, want hierdie 
verandering gaan oor gemak en kostebesparings en nie noodwendig oor die 
oorlewingsvennoë van die voertuig nie. Nie dat die wringstaafstelsel nie funksioneel 
is nie. Die rede waarom die beproefde kronkelveerstelsel nie oorweeg is nie, was om 
koste koste te bespaar, want kronkelvere gee dieselfde gemak, maar is heelwat 
duurder en vereis meer gesofistikeerde installering. Daar is natuurlik al oor en oor 
bewys dat die kronkelveerstelsel ’n uitsonderlike padhou- en uithouvennoë in die 
buitebaan het. 

Turbo’s en tussenverkoelers is nog ’n ontwikkeling wat onlangs baie gewild 
geraak het. Dit het egter onder bemarkingsdruk ontstaan as ’n haastige byvoeging en 
is sonder die nodige vooraftoetsing toegelaat, met negatiewe gevolge. Die beginsel 
waarop die ontbranding van die diesel geskied, dateer uit 1914. Plak nou ’n turbo op 
so ’n enjin en jy het groot probleme. Dis twee ontwikkelings met byna honderd jaar se 
tegnologie tussenin! 

Die gevolgtrekking was dus dat sekere fabrikate en masjiene nie geskik is vir 
hierdie veranderings nie, en ondernemings wat opgraderingsdienste verskaf, sal 
gewoonlik weier om hierdie monterings op sekere enjins aan te bring. Hulle het op die 
harde manier geleer. 

Ter wille van balans moet ek byvoeg dat turbo’s en tussenverkoelers, wanneer 
dit met ’n gepaste enjin gekombineer word, ’n positiewe ontwikkeling is wat nie net 
meer krag verskaf nie, maar ook skoner uitlaatgasse, en, les bes, ’n verbetering in 
brandstofverbruik. Die verbruiker moet egter daarop bedag wees dat hy/sy nie in die 
slaggat van ’n onbeproefde stelsel trap nie. 

’n Verdere probleem is die elektroniese beheer van enjinstelsels, asook 
elektroniese afsluitstelsels vir viertrekke. Geen van hierdie stelsels fu nk sioneer sonder 
probleme nie, en dié probleme manifesteer dikwels in stof- en sinkplaattoestande. 

Stof is natuurlik fataal, maar elektronika vaar redelik goed op ’n stamperige 
pad. Dit is egter nie die geval op ’n sinkplaatpad nie. Vibrasie is ’n probleem in terme 
van elektronika -selfs vir die mees gesofistikeerde viertrek. 

Dit is egter nie net stof en vibrasie wat probleme gee nie, water is ook ’n groot 
sondebok. Ek kon dit bykans nie glo toe ek sien hoe swak sommige fabrikate se 
elektronika geplaas en verseël is nie. 


Nota 

In Julie 200 1 het ek drie duur, nuwe Amerikaanse viertrekke van twee verskillende 
vervaardigers in Kaokoland aangetref wat gestrand was as gevolg van onklaar 
elektronika. Daar was eenvoudig geen manier om dit in die veld te herstel nie en die 
insleepdiens moes van Otjiwarongo, nagenoeg 600 km ver, kom. Sover my kennis 
strek, was slegs die insleeprekening R9000 per voertuig. Ek dink die vakansie was 
verby. 

Met die skrywe van hierdie boek het ek die een maatskapy se eletroniese ingenieur 
om raad genader. Hy het aan my erken dat daar geen metode is om hierdie elektronika 
in die veld te herstel nie. 

As voorbeeld het ’n toonaangewende vervaardiger ’n ruk gelede ’n voertuigreeks se 
elektronikahouer in die kom onder die voorste sitplekke geplaas, waar dit keer op keer 
deur water beskadig is. Die minste wat ’n mens sou verwag, was dat die reeks 

teruggeroep sou word om die fout gratis by handelaars te laat herstel. Die 
vervaardiger het egter verkies om ’n stoïsynse stilte te handhaaf. 

Die probleem word verder vererger deurdat elektroniese foute slegs met 
rekenaars opgespoor kan word. Dit is dus in hierdie stadium net in groter sentra waar 
jy (miskien) gehelp kan word. Planmaak in die bos is feitlik onmoontlik, want ’n 
redelik gesofistikeerde rekenaar word ingespan om die stelsel deur te gaan. 

Die res van Afrika, buite die metropole in Suid-Afrika, is nog nie gereed vir 
hierdie gevorderde tegnologie nie. Hierdie onbeproefde tegnologie is egter van buite 
ons vasteland op ons afgedwing. Vervaardigers dink en dikteer vanuit die Eerste 
Wêreld in die wete dat die oorgrote meerderheid viertrekke nooit in 
buitebaanonstandighede gebruik sal word nie. 

Weens hierdie elektroniese probleem raak die keuse van voertuie vir lang reise 
na onbekende en buitebaanareas uiters beperk. Self die groot name is skuldig. 

Ek wil nie hiennee sê dat sulke voertuie nie in buitebaantoestande kan ry nie, 
inteendeel. Maar ek moet dit duidelik stel dat indien die elektronika oppak, ’n mens 
gestrand is. Wat nie gesê word nie, is dat dit gevaarlik kan wees en jou baie duur te 
staan sal kom. 

Tans is sommige diesel-aangedrewe voertuie minder afhanklik van 
elektroniese masjienbeheerstelsels as petrohnodelle. Sodra masjienfunksies en 
afsluitmeganismes egter elektronies beheer word, is my raad om lang draaie om so ’n 
voertuig te loop. Dit is veral die peperduur prestigevoertuie wat hieraan skuldig is. 

Die keuse raak dus al hoe meer beperk, en ’n mens vind dat mense wat ’n lewe 
in die buitebaan moet maak, eerder tweedehandse, ouer voertuie sonder elektronika 
aanskaf en die voertuig dan weer opbou. 

Daar is twee groot besware teen die gebruik van hierdie stelsels: in die eerste 
plek dat hierdie elektroniese beheer- en afsluitfunksies nie voldoende aan toetsing 
onderwerp word nie, en in die tweede plek dat die stelsels nie voldoende deurdag is 
nie. Daar is byvoorbeeld geen alternatiewe metodes wat die voertuigeienaar in ’n 
noodsituasie kan toepas nie. Hy/sy kan nie soos in die ou dae (en nou nog) ’n 
jerriekan met petrol en ’n pypie op die dakrak monteer as die vergasser nie werk nie. 
Afsluitmeganismes is spesiaal ontwerp teen kapings en diefstal, maar in dié proses is 
die kind met die badwater uitgegooi. ’n Altematief sou byvoorbeeld wees dat so ’n 

motor slegs 5 km op ’n slag kan reis en dan slegs teen 30 km/h. Dit sal ten minste die 
gestrande persoon in die bos ’n kans gee om by kos en water uit te kom, terwyl ’n 
kaper met hierdie voorsorgmaatreëls nie ver sal kom nie. 

Die vervaardigers kyk egter eerste na koste en nie na oorlewing in die bos nie. 
Hul redenasie is eenvoudig dat 75% van hierdie voertuie nooit in die bos sal kom nie. 
Ek wil nie die indruk skep dat ek gekant is teen elektronika nie. Inteendeel, 
elektroniese funksies kan baie gerieflik wees en ek verwag trouens dat dit ’n ál 
belangriker element in voertuigvervaardiging gaan wees. Ek het egter emstige 
besware teen vervaardigers wat onbeproefde en ondeurdagte elektronika van Japan, 
Europa en die VSA op die Suid-Afrikaanse mark plaas sonder om 
verantwoordelikheid daarvoor te aanvaar. Ek wil dit duidelik stel dat elektronika wel 
betroubaar kan wees indien dit ordentlik ontwerp en getoets is. 

Elektronika kan jou geld en tyd kos. Die volgende wenke kan in die geval van 
elektroniese probleme toegepas word - miskien werk dit: 

* Die masjien wil nie aanskakel nie: Draai die venster oop en skakel die 
voertuig se afstandbeheerde sluitfunksie vyf keer aan en af. Probeer dan die 
voertuig aanskakel. 

* Die brandstoftoevoerbeheer is afgesluit of beskadig: Bmg die kn ormoer en 
battery (positiewe pool) met ’n kabel en knip die toevoerdraad na die 
sluitmeganisme af. 

* Ontkoppel die battery se pole en laat dit so staan vir vyf minute. Dit gee 
dikwels die elektroniese stelsel tyd vir herinstelling. Koppel weer die pole en 
skakel die voertuig aan. 

* Indien moontlik moet jy jou handelaar versoek om elektroniese afsluitfunksies 
te verwyder voordat jy op reis gaan, veral brandstofafsluiting en deursluiting. 
Dit is natuurlik nie moontlik om elektroniese enjinbeheer te verander nie. 

* Deure wat outomaties sluit, noodsaak’n spaarsleutel om die eienaar se nek . 
Versoek jou handelaar om hierdie funksie af te skakel as jy veld toe gaan. 

Die vraag is: waarheen neem die huidige tendense ons? Ek kan nie orakel speel nie, 
maar ek kan wel die volgende logiese gevolgtrekking maak: 

* Brandstof in die vorm van petrol en diesel gaan waarskynlik nog vyftien jaar 
’n plek hê, maar sal waarskynlik uiteindelik heeltemal deur waterstof- 
elektriese eenhede vervang word. Fossielbrandstof, soos dit nou bekend is, 
gaan uiteindelik te duur word. Dit is ’n pluspunt vir omgewingsbewaring. 

* Meganiese voertuigstelsels gaan verdwyn. Daar gaan byvoorbeeld nie meer ’n 
aandrywingsas vanaf ’n masjien wat deur suiers aangedryf word, wees nie. 
Hieroor is ’n mens ook verheug, want hoe minder komponente, hoe minder 
brekasies. 

* Beheerstelsels soos ons dit nou ken, met ander woorde stuurwiele, koppelaars, 
ratte en ewenaarsperre gaan verdwyn en plek maak vir elektronika. 

* Die volgende stap sal egter moet wees om meer betroubare 
elektronika te vervaardig en ontwikkel dat die viertrekeienaar sonder 
vrese die boendoe kan aandurf. Ek voorsien dat daar byvoorbeeld in 
die toekoms veel langer afstande afgelê sal kan word met ’n 
enkelvoertuig, en dat rugsteundienste veel meer gesofistikeerd sal wees 
met betrekking tot die dienste wat hulle aanbied. Dit sal waarskynlik ’n 
omgewingsvriendelike uitwerking hê. 

* Hiennee saam sal opvoeding oor die natuur ’n groeiende verantwoordelikheid 
word. Dit is nie onmoontlik dat ons in die toekoms spesiale lisensies vir 
buitebaanry sal moet uitneem nie, en dit is ook nie vergesog dat ons die eerste 
ekopolisie aan diens gaan sien nie. 


Totdat dit ’n werklikheid word, moet die buitebaanentoesias verlief neem met 
elektronika wat eenvoudig nie die mas opkom nie. Hoe dankbaar sal ek nie wees as 
van die gewilde vervaardigers in die toekoms in hul advertensies sou kon spog dat die 
elektronika in hul voertuie foutloos funksioneer ná ’n toets van 100 000 km in die 
buitebaan nie! 

Diens en onderdele 

Hoe verder noord ’n mens in Afrika wil kuier, hoe belangriker word betroubaarheid 
en die beskikbaarheid van onderdele. 

Ons kan onsself gelukkig ag dat motorvervaardigers begin agterkom het dat al 
hul tegniese wonders en duur advertensies niks help as daar nie goeie diens en 
onderdele beskikbaar is nie. In die groter sentra het ’n mens nie veel probleme nie, 
hoewel jy dalk ’n dag of wat sal moet wag vir ’n gesofistikeerde onderdeel vanaf die 
sentrale depot of fabriek. Maar probleme duik op as ’n mens met ’n redelik 
onbekende fabrikaat - of met ’n bekende fabrikaat se elektroniese wonderwerk - op 
ver paaie reis. In sulke gevalle sal handelaars, self in redelike groot plekke, nie kan 
help nie. 

Ek het al gesien hoe die saamry van onderdele heeltemal handuit ruk. ’n Klompie jare 
gelede het ek twee reisigers in Kaokoland aangetref met onder meer ’n volledige 
sweismasjien en kragopwekker aan boord. Daar was nie veel pakplek vir ander dinge 
oor nie. 

Bogenoemde probleme kan sulke ernstige afmetings aanneem en sulke pynlike 
finansiële gevolge vir viertrekeienaars hê dat dit raadsaam is vir voomemende 
aankopers om aan te dring op: 

* ’n Langer waarborgtennyn vir elektroniese disfunksies. Die gewone waarborg 
van twaalf maande of 100 000 km is eenvoudig nie genoeg nie. 

* ’n Ontruimings-bystanddiens in die waarborgtennyn vir Suider-Afrika sodat 
mense wat iewers gestrand is met defekte elektronika, hul voertuig teen die 
verskaffer se koste kan laat insleep en herstel. 

Bly dus weg van voertuie wat nie gerugsteun word deur ’n uitgebreide en gevestigde 
voorsiening van onderdele nie. Kortom, as jy in enige staat buite Suid-Afrika se 
grense wil reis en daar is nie ’n netwerk vir jou fabrikaat voertuig nie, verkoop die 
voertuig of bly tuis. 

Diens van die handelaars of agentskappe is ook nie altyd so eenvoudig nie. Ek 


het dikwels ondervind dat handelaars nie oor voldoende gekwalifiseerde 
werktuigkundiges beskik nie, en dit het groot probleme veroorsaak. Mense wat nie 
gekwalifiseer is nie, moet nie aan ’n viertrek raak nie! Dis ’n wet van die Mede en 
Perse, en jy het die volste reg om by jou agentskap aan te dring dat jou voertuig slegs 
deur ’n gekwalifïseerde werktuigkundige versien word. 

Die probleem is egter groter as net ’n gebrek aan opleiding. Dikwels is die 
werktuigkundige goed opgelei, maar verplig om ’n hele reeks voertuie te versien en 
diens. Hy/sy word noodwendig ook gedwing om ongekwalifiseerde werktuigkundiges 
te help met hul take. Ook is dit min dat ’n werktuigkundige regtig insig het in die 
omstandighede waarin ’n viertrekvoertuig ry. Ek het oor die jare geleer om aan te 
dring op slegs een spesifieke werktuigkundige wat aan my viertrek mag werk - net 
omdat hy my en my voertuig later goed leer ken het. Tweedens doen ek baie moeite 
om my voertuig na werktuigkundiges wat self viertrek-entoesiaste is, te neem. Dit is 
natuurlik die heel beste en spaar ’n mens baie moeite en koste. 

Onbekende voertuie 

Om dieselfde redes as hierbo is dit nie raadsaam om met ’n redelik onbekende 
fabrikaat na byvoorbeeld Oos-Afrika te reis nie (eintlik ook nie na Alldays, 
Soekmekaar of Kamanjab nie). Daar bestaan geen onderdele vir sulke voertuie nie en 
jy sal verplig wees om dit Suid-Afrikain te vlieg. In hierdie opsig is dit selfs moeilik 
om die regte onderdele vir die regte jaannodel te kry. Daar is byvoorbeeld ’n hele paar 
reekse Unimogs op ons paaie waarvan die kritieke onderdele verskil. Dit het al gebeur 
dat mense onderdele ten duurste uit Duitsland ingevlieg het, net om uit te vind dat 
hulle die verkeerde onderdeel-nommer verskaf het. 

Die 4x4-paradoks 

’n Mens moet altyd in gedagte hou dat enige buitebaanvoertuig onderhewig is aan 
beperkings, hetsy in die veld, hetsy ná gebruik in die veld. 

Dit maak nie saak of die voertuig ’n magtige V8 of turbo met ’n 
tussenverkoeler het nie, want meestal word daar in die buitebaan baie stadig gery. ’n 
Kleinerige enjin met laestrekking en moontlik ’n ewenaarsper sal funksioneel net so 

goed vaar soos ’n uiters duur en luukse buitebaanvoertuig. Selfs duine kan suksesvol 
met so ’n voertuig oorgesteek word, met die voorbehoud dat die bestuurder kundig is 
en nie probeer om die spoor van die kragtiger voertuie te volg nie. Met my 2,4- 
dieseltjie moes ek weliswaar al ’n paar draaie in die duine gooi, maar ek kom ook by 
die eindpunt aan. Op harde buitebaan-oppervlakke ry die kragtiger voertuie nie vir my 
nie weg nie; trouens, ek moet dikwels vir hulle wag. 

Kragtige, luukse modelle het dikwels baie duur, ingevoerde buitebande op 
waarmee ’n mens met gemak teen 150 km/h kan ry. Maar dis ook net op pad na die 
buitebaan waar dit sal gebeur. Om ná ’n rit in die buitebaan weer huis toe te wil ry 
teen die hoë spoed waarmee jy gekom het, is selfmoord. Daar bestaan geen band ter 
wêreld waarmee jy ná ’n tyd in die buitebaan steeds ’n hoë spoed kan handhaaf nie. 
Die feit is dat daar skade aan een of meer bande kan wees wat nie sonder meer 
waarneembaar is nie, maar wat op die verkeerde tyd en plek kan manifesteer indien ’n 
mens teen ’n hoë spoed ry. Dit is uiters onverstandig om meer as 1 10 km/h met so ’n 
voertuig te wil ry. 

BEPERKING VAN KEUSE 

Solank as wat viertrekke ’n kompromie is tussen ’n veldvoertuig en ’n 
teerstraatmodel, is die keuse vir buitebaan-entoesiaste baie beperk. Dit is besig om ’n 
probleem te word vir diegene wat ’n lewe in die veld moet maak. 

Paradoksaal word die keuse van viertrekke al hoe groter en dus ook al meer 
verwarrend. Jaarliks kom nuwe modelle en nuwe name op die mark. Om ’n voertuig 
te kies, is dit dus nodig om die verskillende tipes of klasse wat tans op die mark is 
onder die loep te neem. 

VOERTUIGKLASSE 

2x4 Spesiale voertuie 
Kaokoskaal-vaarbaarheid: 1-2, 1-3 

So hier en daar tref ’n mens spesiale voertuie aan waannee fonnidabele 
buitebaantoestande aangepak kan word. Die beste voorbeeld is die pannantige 
agrariese voertuigie van Namibië, die Uri. 1 Hierdie voertuigie, wat ook soms deur die 
boere die “pypkar” genoem word, is op die beginsels van die Sandmaster- 
tydrenvoertuie gebou: Baie lig, amper geen gewig op die voorwiele nie, bgte dog 
kragtige enjin en vet tekkies. Hierdie kombinasie, met geweldige groot 
voorasbeweging en verstommende aanvangs- en vertrekhoeke, verseker dat die 
voertuig ongeveer oral kan ry waar ’n viertrek kan kom. Indien die voertuig ook nog 
met ’n ewenaarsper van Geannaxs 2 toegerus word, is die vermoë werklik 
verstommend. Die belangrikste voorwaarde is egter dat die bestuurder kundig moet 
wees. Hierdie ratse voertuigie sukkel teen skerp opdraande met los gruis. Hier kry dit 
pak by die viertrekke. In sandstelsels, soos byvoorbeeld Botswana of die Kaudom, 
gee die Uri self die mees gevorderde viertrekke sommer gou-gou pak. 

Die Uri is egter ontw ikk el om as die “plaasbakkie” te dien en is nie vir gemak 
bedoel nie. Dit is wel goedkoop, maar vir uitgerekte buitebaantoere sal dit meer 
lonend wees om ’n goeie tweedehandse viertrekbakkie te koop en toe te rus. 

Wat vir die Uri geld, geld oor die algemeen ook vir gewone tweetrekbakkies 
met ewenaarsperre, behalwe dat diesulkes heelwat swaarder is. Tog kan so ’n bakkie 
in die hande van ’n kundige bestuurder in redelik veeleisende buitebaan- 
omstandighede bestuur word. Dis net met los gruis, gekombineer met opdraandes, dat 
dié bakkies se turf sit. Dit is dan ook my grootste beswaar teen hierdie voertuie: dat 
hulle baie padskade by opdraandes kan aanrig. Om bo uit te kom moet die bestuurder 
momentum hê, en sulke opdraandes met los gruis word dus bestorm. 

In dieselfde klas is voertuie wat vir Suid-Afrikaanse militêre gebruik 
ontwikkel is, soos die Wasp van Vickers OMC, of Rotrax se E1 Macho. Ek het hulle 
nooit getoets nie, maar vennoed dat hierdie voertuie goeie navolgers van die Uri is. 

Pretvoertuie 

Kaokoskaal-vaarbaarheid: 1; 1-2 en uitsondering 1-3 


Opmerking vooraf: 

Omdat daar baie wanbegrippe oor hierdie tipe voertuie bestaan, talm ons hier ’n 
bietjie om te verduidelik. 

’n Uitvloeisel van modetendense vir viertrekke is die sogenaamde ligte of klein 
viertrekvoertuie, wat ek by gebrek aan ’n beter versamelwoord “pretvoertuie” noem. 
Die voertuigies is werklik prettig, mooi en nie sonder status nie (een motorjoemalis 
het na hulle as “vierpretters” verwys). 

Eienaars van sulke viertrekkies tel egter probleme op wanneer hulle 
buitebaanomstandighede aan pak wat bokant die voertuig se vuurmaakplek is. Die 
skuld moet deels geplaas word op misleidende advertensies, maar ook 
motorvervaardigers ontduik hul verantwoordelikheid nie die voertuig se vermoë aan 
kopers verduidelik nie. Dit is jammer, want die verkeerde persepsies word gevestig. 

Hieronder word die kenmerke van hierdie pretvoertuie uiteengesit. Iemand wat 
belangstel om hierdie klas voertuig te koop en in buitebaanomstandighede te gebruik, 
kan aan die hand van die volgende eienskappe bepaal of die voertuig die mas gaan 
opkom of nie: 


* Dis gewoonlik ’n kleinerige voertuig wat twee passasiers kan dra. Wanneer dit 
vier mense kan akkommodeer, is daar bykans geen pakplek nie. 


Opmerking 

Een wesenlike probleem wat ek al ondervind het, is die persoon wat met sy klein, 
swak toegeruste pretvoertuig en godsgeluk daarin slaag om byvoorbeeld die hele 
Kaokoland suksesvol te deurreis. Wanneer so iemand dit dan aan die groot klok hang 
dat Kaokoland ’n stukkie soetkoek was en daardeur andere aanmoedig om dieselfde te 
doen, kan dit groot probleme afgee. En dan slaan die waarheid en die noodlot op ’n 
dag gelyktydig toe. 

* Gewoonlik is die grondvryhoogte minder as 215 min. 

* Die brandstoftenk is klein en die reikafstand onvoldoende vir 

buitebaantoestande. ’n Viertrekvoertuig moet plek hê om ekstra brandstoftenks 
aan te bring sodat voorsiening gemaak kan word vir ’n reikwydte van ten 
minste 900 km. Vir sulke aanpassings is daar eenvoudig nie genoeg plek nie. 
Omdat die voertuig laag is, is die voorbuffer geneig om beskadig te raak. Die 
naderingshoek is minder as 35°, wat te klein is. Dit is miskien nodig om die 
buitebaanvermoëns van hierdie klas te illustreer aan hand van ’n voorbeeld: 

Toyota RAV: 3 
Naderingshoek 31° 

Vertrekhoek 45° 

Grondvryhoogte 190 min 
Waaddiepte 300 min 

• ’n Besondere tekortkoming is dat hierdie klas voertuie soms nie ’n laestrekrat het 
nie, maar slegs hoëstrek met vierwiehnodus. Die feit dat party toegerus is met ’n 
ewenaarsper of selfs afdraandbeheer is interessant, maar maak nie hond haaraf in 
ernstige buitebaantoestande nie. 

• Ek kan dit nie genoeg beklemtoon dat die elektroniese beheer van masjienfunksies 
vermy moet word indien die voertuig in die buitebaan gebruik gaan word nie. Dit is 
tans hoogmode om hierdie tipe voertuig met elektronika op te kikker, wat mense op 
die verkeerde plek en tyd in ’n verknorsing kan laat beland. 

• Hierdie klas voertuie het gewoonlik nie pasplek vir ’n dakrak nie en daktente is te 
groot vir die dak. 

• Soms word die padlampe (versonke) onderaan die plastiekbuffer gemonteer v. (Nog 
’n riller op grondpaaie.) 

• Miskien is die heel belangrikste die suspensiestelsels en bande. Kleinerige vellings 
en bande word dikwels gebruik, en die gevolg is dat die band in elke duik of 
padholte moet in- en uitrol. Dit bring noodwendig ’n baie stamperige rit mee. Dit 
kan natuurlik teëgewerk word indien ’n lang wielartikulasie toegelaat word met 
spesiale vering en skokdemping. Met ander woorde, die op- en afspeling van die 
wiel moet groot wees om effektiewe absorberingstelsels toe te laat, maar dit moet 

ook groot individuele wielartikulasie toelaat. In hierdie opsig faal ongeveer alle 
voertuie in hierdie klas. Daar kan natuurlik supergesofistikeerde 
skokabsorberingstelsels ingebou word, maar dit is geweldig duur. Dit word wel in 
die klas voertuie wat vervolgens bespreek word, naamlik die luukse en peperduur 
sportnutsvoertuie, ingebou. 

Indien ’n mens op redelike paaie bly en selfs ’n baie ligte sleepwaentjie sou aanhaak, 
kan dit ’n prettige naweekuitstappie of langer vakansie verseker. Daar is enkele 
fabrikate met ’n goeie grondvryhoogte en selfs redelike aanvangs- en vertrekhoeke. 
As voorbeeld noem ek die ouer Suzuki-modelle, wat uitstekend in swaar sand vaar. 
Sulke voertuie kan wel in swaarder omstandighede hul man staan, maar die ander 
tekortkominge kan nie geïgnoreer word nie. Dit verg dus baie spesiale voorbereiding 
om ’n buitebaanreis met so ’n pretvoertuig te onderneem. 

Ek het al buitengewoon goeie bestuurders met van hierdie voertuie op snaakse 
plekke ontmoet. Dit was dan ook gewoonlik óf ’n alleenreisiger óf ’n besondere 
egpaar, waarvan een gewoonlik ’n uitstekende werktuigkundige was, terwyl die 
voertuig gewoonlik reeds geruime tyd in Suid-Afrika bekend is. Die motortjie was 
spesiaal voorberei, boordensvol gepak met voorraad, brandstof en is met die uiterste 
versigtigheid en die grootste konsentrasie bestuur. As ek dit moes doen, sou ek ’n 
migraine van al die konsentrasie ontwikkel het. 


Veldvoorbereiding van pretvoertuie 

Die koste gaan noodwendig hoog wees, maar is dikwels steeds minder as by ’n groter 4x4- 
voertuig. Dit moet versigtig oorweeg word, want dikwels is uitstekende tweedehandse 
middelslagviertrekvoertuie en -bakkies teen billike pryse beskikbaar. Wat hier volg, is die 
minimum wat nodig is vir ’n pretvoertuig met laestrekking om in graad 3-toestande van die 
Kaokoskaal te kan rondry: 

• Bou die agterste sitplek uit. 

• Gebruik buitebaanbande met ’n hoër profiel. 

• Laat lig die suspensie moet deur ’n spesialis 

• Bring verbeterde buitebaan-skokbrekers aan. 

• Bring ’n beskermplaat vir die stuurstange en oliebak aan, asook beskermhulse vir die 
ewenaars. 

• Vervang die voorbuffer met ’n staalbuffer, bosbreker en grassaadsif. 

• Voorsien hegpunte vir ’n hooglig-domkrag. 

• Maak gebruik van ’n aluminiumdakrak met ’n PVC (plat) water/brandstoftenk wat 
onder die dakrak gemonteer word. ’n Daktent word nie aanbeveel nie, maar ’n ligte 
igloe-tent van nylon kan gebruik word. 

• Bring ’n ekstra brandstoftenk onder die voertuig aanas dit moontlik is. 

• Laat bou ’n baie ligte, sterk sleepwa. Die beste op die mark is die PVC 
buitebaansleepwa van Priclo 4 . 


Ek moet herhaal dat ’n mens vir die prys van die voertuig en al die veranderings wat 
aangebring moet word, ’n uitstekende tweedehandse viertrekbakkie kan koop 
waarmee jy in groter gemak en rustigheid kan toer (en as ’n bonus die tuinvullis ook 
kan wegry). 

Sportnutsvoertuie 
Kaokoskaal-vaarbaarheid: 1-2 

’n Meer onlangse ontwikkeling is die produksie van superluukse sportnutsvoertuie 
deur vervaardigers van peperduur luukse sedans. Onder hierdie fabrikante tel 
Mercedes Benz, BMW, Audi, Volvo en (amper het ek dit nie geglo nie) Porsche en 
Volkswagen. Hierdie voertuie is paleise van tegnologie en verfyning. Dit is, 
eenvoudig gestel, supervoertuie met viertrekmodusse en die verfyning van ’n weelde- 
sedanmotor. Die enjins wat gebruik word, is ongelooflik, maar is ontwerp om vinnig 
mee te ry en nie vir die lae toere waarin ’n mens aanslinger deur diep sandpaaie nie. 

Party se potensiële spoed is so hoog dat veldrybande nie gebruik kan word nie, en die 
voertuig word dus met hoëspoedbande toegerus. 

Party van hierdie viertrekstelsels laat jou mond gewis oophang. Die suspensies 
is eenvoudig fantasties. As ’n mens nie hierdeur verblind word nie, kom mens egter 
gou agter dat nóg die grondvryhoogtes nóg die vertrekhoeke voldoende is. By ander is 
daar weer ’n tekort aan pakplek en ander faktore wat hierdie klas as voldoende 
veldvoertuie uitskakel. Trouens, dit is die laaste tipe voertuig waannee ek Kaokoland 
of Botswana se grondpaaie wil aanpak. Alles is natuurlik elektronies en dit is 
wonderlike statussimbole, solank jy binne die selfoonnetwerk bly. Hierdie klas 
voertuig, wat meestal toegerus word met bande wat onbruikbaar in die buitebaan is, 
het al in vele gevalle vir groot teleurstelling by trotse nuwe eienaars gesorg. Die 
meeste agentskappe is onseker oor die tipe buitebande wat gebruik behoort te word, 
omdat hierdie tipe voertuig nie as veldvoertuig verkoop word nie, die odes van 
verkoopslui ten spyt. 

Om die vennoë beter te verstaan kan ’n mens op die buitebaanvermoëns van 
een van hierdie klas voertuie let: 

BMW X5: 4 
Naderingshoek 28,7° 

Vertrekhoek 26,8° 

Waaddiepte 700 mm 
Grondvryhoogte 180 mm 

Hierdie tipe is by uitstek ’n statusvoertuig en ’n tegnologiese droom. 

Hieronder volg ’n lys wenke indien die eienaar van ’n sportnutsvoertuig in die 
bos wil gaan rondry (hoewel ek dit nie entoesiasties aanbeveel nie): 

Veldvoorbereiding van sekere sportnutsvoertuie: 

Wat hier volg, is aanbevelings wat waardevol is vir ’n sportnutsvoertuig met laestrekking om in 
graad 2-toestande van die Kaokoskaal te kan rondry. 

• Vervang die hoëspoed-dubbeldoelbande met doelmatige buitebaanbande met ’n hoër profiel. 

• Vervang lae buffers met doelgeboude aluminium- of staalbuffer met ’n bosbreker. U-vormige 
vlekvryestaalbuffers sal die grondvryhoogte van die neus verder verlaag. 

• Bedek die romppanele met magnetiese beskermstroke. 

• ’n Buitebaan-sleepwa mag nodig wees. 

• Lig die se suspensie indien moontlik. 


Enkelkajuitbakkies 

Kaokoskaal-vaarbaarheid: 1-3; Land Rover, Toyota Land Cruiser: 1-4+ 


Let wel: Selfs sekere fabrikate bakkies is tans vol elektronika wat belangrike 
funksies beheer. Hierdie voertuie is riskant vir buitebaantoere buite die 
selfoonnetwerkwerk. 

Oor die afgelope dekade het bakkies heelwat veranderings ondergaan met betrekking 
tot bakwerk, enjins en die mate van gemak wat dit bied. Die viertrekaandrywing het, 
op enkele uitsonderings na, dieselfde gebly. Oor die algemeen is die enkelkajuit- 
viertrekbakkies op die Suid-Afrikaanse mark deurgaans gerieflik, met sterk enjins, 
gemaklike sitplekke en selfs lugversorgers wat langafstand- en buitebaanreise 
vergerieflik. 

Die enkelkajuit kan goed ingerig word vir safari’s deur die bak met ’n kappie 
te bedek wat as bergruimte of veilige slaapplek kan dien. Die ander voordeel van ’n 
bakkie is dat daar ’n verskeidenheid ekstras vir bakkies ontwikkel is wat 
buitebaanreise nog meer aangenaam maak. 

Bakkies hou dieselfde voordele in en is om dieselfde redes gewild as hul 
stalmaats, die dubbelkajuite, behalwe dat hulle slegs twee persone kan akkommodeer. 


45 




Alhoewel die Land Rover Hi-Line eintlik nie ’n bakkie is nie, val dit ook in 
hierdie kategorie, want dit is ook ’n tweesitplekvoertuig. Die Land Rover se sagte rit 
en ratsheid in buitebaantoestande is legendaries. 

Hieronder volg ’n lys wenke om ’n viertrekbakkie vir die veld voor te berei: 

Veldvoorbereiding van viertrekbakkies 

Onderdele waarmee bakkies beter toegerus kan word, is reeds baie gevorderd in 
Suid-Afrika. Oor die algemeen het vervaardigers reeds die belangrikste van hierdie 
onderdele aangebring, en met sekere aanpassings kan uitstekende veldvoertuie verkry 
word. Die volgende kan bykomend aangebring word: 

• ’n Tweede brandstoftenk 

• ’n Watertenk in die drabak 

• ’n Kappie op die bak 

• ’n Daktent op die kappie 

• ’n Dakrak met kolligte 

• ’n Passtuk vir ’n hoogligdomkrag 

• ’n Hoekige buitebaan-voorbuffer 

• ’n Integrale bosbreker om die naderingshoek te verbeter 

• ’n Sif voor die verkoelerrooster 

• ’n Passtuk vir ’n tweede noodwiel aan die agterkant 

• Moontlike aanpassings aan die suspensie. Dit word later beskryf. 


Dubbelkajuitbakkies 

Kaokoskaal-vaarbaarheid: 1-3; Land Rover 1-4+ 

Ek het alreeds die probleem van viertrekbakkies met betrekking tot suspensies 
uitgewys. In die volgende hoofstuk word dit in meer besonderhede behandel. 

Dubbelkajuitbakkies is van die gewildste buitebaanvoertuie in Suider-Afrika: 

Soos met enkelkajuite het die binneruim in die laaste dekade ’n metamorfose 
ondergaan. Dit maak van hierdie klas voertuig die ideale gesinsvoertuig waarmee jy 
so te sê na enige plek kan reis. 

Gegewens om hierdie klas se buitebaan-vaarbaarheid te illustreer: 

Toyota Hilux 2001-model: 5 
Aanvangshoek 37° 

Vertrekhoek 23° 

Omrolgradiënt 47° 

Grondvryhoogte 220 mm 
Waaddiepte 945 mm 

Die kort-as-viertrekke 
Kaokoskaal-vaarbaarheid: 1-4 

Die bekendste voorbeeld hiervan is die Land Rover 90. Vroeër jare, toe die Landie 
nog ’n viersilindermasjien gehad het, is daar in die volksmond na hierdie tipe as die 
“stompstert” verwys. Die ligter bakwerk het natuurlik beter trekkrag tot gevolg gehad 
as dié van sy groot broer met dieselfde enjin, en die Landie was ’n legendariese 
voertuig vir gebruik in duine (alhoewel sy agterkant net wil weghol as jy duinaf 
gaan). Vandag het ander fabrikate bygekom, waarvan die bekendste waarskynlik die 
ewe legendariese Mitsubishi Pajero is, wat die een prys na die ander ingepalm het in 
buitebaantydrenne. 

Veldvoorbereiding van kort-as-viertrekke 

Hier is die Land Rovers gelukkiger as almal, want die model is al vir baie lank ongeveer 
onveranderd op die mark. Daar bestaan dus ’n uitgebreide reeks ekstras vir die Landies. Vir die 
res is die volgende gewoonlik geldig: 

• ’n Langafstand-brandstoftenk 

• ’n Dakrak met ’n passtuk vir ’n tweede noodwiel 

• ’n Grassif voor die sierrooster 

• Hegpunte vir ’n hoogligdomkragSoms is die voorbuffers te laag en te sag. Die aanbring van 
’n spesiale voorbuffer met geïntegreerde bosbreker is dan nodig. 


Die voordeel is steeds (soos met die oorspronklike “stompstert”-Land Rover) dat die 
enjin ’n ligter bakwerk trek, sodat die algemene veldgedrag van die beste moontlik is, 
onder meer as gevolg van die kort onderstel. Die huidige geslag, die Land Rover 
Defender 90, stoom steeds suksesvol voort op hierdie patroon. 

Vir buitebaan- en langer safari’s is hierdie voertuig by uitstek ’n 
tweepersoonvoertuig (ten spyte van ekstra opklapsitplekke), want pakruimte word 
deur die korter bak beperk. Weens die beperkte pakplek kan langer reise dikwels ’n 
sleepwa vereis. 

Dit is ook opmerklik dat hierdie tipe voertuig dikwels ’n “toetreevlak- 
voertuig” tot die viertrekmark is. Eerste eienaars kom egter spoedig agter dat die 
gebrek aan pakplek in die buitebaan baie hinderlik is en ruil dan die voertuig in vir 
een van sy groter broers. 

Die middelslagviertrekke 
Kaokoskaal-vaarbaarheid: 1-4; 1-3 

Dit is ’n baie interessante klas voertuig, en sluit onder meer die Land Rover 
Discovery, Nissan Terrano, Jeep en Toyota Prado in. Ek het altyd gemengde 
gevoelens oor hierdie klas voertuie, want daar kan ernstige buitebaantoestande met 
hulle aangepak word, maar die luuksheid van die voertuig skep dikwels probleme. Die 
spesifikasies dui gewoonlik aan of ’n mens volledige of gedeeltelike verrigting in die 
buitebaan kan verwag. Ek gee die spesifikasies van twee voertuie as voorbeeld 
Land Rover Discovery: 6 
Grondvryhoogte 210 min 

Naderingshoek 32,9° 

Vertrekhoek 25° 

Klimgradiënt 37° 

Waaddiepte 500 min 

Nissan Terrano: 7 
Grondvryhoogte 210 mm 
Naderingshoek 32,4° 

Vertrekhoek 26° 

Klimgradiënt 39° 

Waaddiepte 450 mm 
Omrolgradiënt 48° 

Oorgangshoek 27° 

Uit hierdie gegewens blyk dit dat die Terrano byvoorbeeld nie deur water moet ry 
sonder ’n snorkel nie, maar emstige buitebaanomstandighede kan wel aangepak word 
mits sekere aanpassings gedoen word: 

• Wanneer ’n kleiner band gebmik word, is dit nodig om voor, onder die neus, sterker 
beskenningsplate en ewenaarskermhulse aan te bring. 

• Sitplekke in hierdie klas voertuie is luuks, en dit is raadsaam om ’n beskermende 
oortreksel - wat vir die buitebaan geskik is - aan te bring. 

• Pakruimte is beperk, wat ’n dakrak en/of sleepwa mag vereis. 

• Met sommige fabrikate word kolligte in die (lae) kunsstofbuffer ingebou. Dit moet 
saam met die baie lae buffer verwyder word. Daar moet ook ernstig gelet word op 
die grondvryhoogte van sommige fabrikate. 

NB: Teksblokkie! 

Veldvoorbereiding van middelslag-viertrekke 

Eienaars met hierdie klas voertuig het ’n uitgebreide keuse ekstras. Met die uitsondering 
van langafstand-brandstoftenks is die meeste voertuie in hierdie klas baie goed toegems. 

Volgrootte-viertrekke 
Kaokoskaal-vaarbaarheid: 1-4+ 

Die volgende fabrikate val in hierdie klas: die Land Rover Defender; Mercedes Benz 
Gelandewagen, Toyota Land Cruiser VX, Mitsubishi Pajero en Nissan Patrol. Hulle is 
miskien die mees geskikte vir ernstige buitebaantoere, omdat die voertuie spesifiek 
daarvoor ontwerp is. Tipies lees hul buitebaanvermoëns soos volg: 

Nissan Patrol: 8 
Naderingshoek 37° 

Vertrekhoek 31° 

Grondvryhoogte 215 mm 
Waaddiepte 700 min 
Maksimum klimgradiënt 39° 

Hierdie voertuie beskik in amper elke opsig oor voldoende kapasiteit om veeleisende 
en afgeleë toestande te hanteer. Daarby is daar oor die jare ’n groot verskeidenheid 
buitebaantuie vir hierdie klas voertuie ontwikkel (en beproef), van dakra kk e tot ekstra 
brandstoftenks. 

Dit is ook die tipe voertuig waannee ’n gesin vir geruime tyd kan gaan toer 
sonder om noodwendig ’n sleepwa aan te haak, want die pakruimte binne-in die 
voertuig en buite op ’n dakrak is gewoonlik voldoende. 

Veldvoorbereiding van volgrootte-viertrekke 

Eienaars in hierdie klas het ’n uitgebreide en bewese keuseekstras. Met die uitsondering 
van langafstand-brandstoftenks is die meeste voertuie in hierdie klas baie goed toegerus. 

Luukse volgrootte-viertrekkeKaokoskaalvaarbaarheid: 1-3+ 


’n Tipiese voorbeeld is die Range Rover, wat ’n luukse voertuig is met substansiële tot 
uitstekende buitebaanvermoëns. Omdat dit so duur en verfyn is, is dit nie’n baie 
gewilde veldvoertuig nie. Dit beteken nie dat ernstige buitebaantoestande nie 
aangepak kan word nie, maar eienaars van hierdie voertuie dink twee keer voordat 
hulle so ’n tog aanpak. Maar as prestige en gemak jou dryfveer is, koop gerus een. 

Viertrekbussies 

Kaokoskaal-vaarbaarheid: 1-2; Toyota Condor: 1-3+ met aanpassings 

Die VW Synchro-bussie was eintlik die enigste in hierdie klas in Suider-Afrika, 
alhoewel ’n mens deesdae ander modelle ook sien. Die Synchro beskik oor 
Volkswagen se beroemde vierwielkoppeling en is ’n tegnies verfynde voertuig. Die 
kraglewering kan verhoog word deur beproefde en gerespekteerde aanjaerpakkette 
soos Oettinger. 

Die Synchro is vervaardig om ekstra trekkrag in Europa se sneeutoestande te 
verseker en vaar goed in redelike buitebaantoestande. Ek wil egter beklemtoon dat die 
Synchro nie ’n volbloed-buitebaanvoertuig is nie. 

Enkele werkswinkels wat Volkswagens-spesialiste is, het in die verlede met 
redelike sukses agterenjin-Synchro’s verander 9 om groter buitebaanmobiliteit te 
verskaf deur onder meer groter wiele en hoër suspensie te installeer. Die nuwe geslag 
Synchro’s se enjin sit nou voor en is nog minder van ’n buitebaanvoertuig as 
voorheen. 

Toyota het in Suider-Afrika die opgegradeerde Condor bemark as ’n 
nutsbussie met viertrekaandrywing. Ek kan met die onderskeiding spog dat ek die 
eerste Condor oor Van Zylspas in Kaokoland (bevaarbaarheid tot 4 op die 
Kaokoskaal) gehelp het. Dit het weliswaar meet en pas gekos, maar ons is sonder 
probleme deur. Dit kos egter baie konsentrasie omdat die grondvryhoogte nie goed is 
nie. Die Condor is ’n uitstekende gesinsviertrek met ’n goeie onderstelraam, maar 
daar moet vooraf sekere veranderings aangebring word. Die grondvryhoogte kan 

onder meer verbeter word. Terselfdertyd moet beskerming van die oliebak en ander 
komponente aandag geniet. ’n Aluminiumdakrak werk uitstekend op die Condor. 10 

Veldvoorbereiding van viertrekbussies 

Gebruik bande met ’n hoër profiel, of ietwat groter bande. 

Lig die suspensie. 

Bring beskerming aan vir die oliebak en brandstoftenk. 

Bring ’n aluminiumdakrak aan. 

Voer die binne-pakruimte met ’n laaistelsel uit. 

Bring ’n bosbreker aan. 


Die vyftonners 

Kaokoskaalvaarbaarheid: 1-4+ 

Ons praat hier van viertrekke op steroïdes en nie die gewone man se rondritsertjie nie. 
Die Samil 20 en die Unimogs is tipiese voorbeelde. Dit is voertuie wat aangeskaf 
word om baie lang afstande, byvoorbeeld van die Kaap na Kaïro, aan te pak en soos 
’n koning te toer. 

Hierdie voertuie kan met ’n woonwa-tipe leefruimte toegerus word, en as ’n 
mens daarin kan slaag om die vering sagter te kry, is hulle eintlik fantastiese, dog 
ietwat stadige voertuie (80 km/h maksimum). Die grootste probleem is dat hierdie 
voertuie nie “spoor” nie, en dikwels moet daar versigtig gemeet en gepas word waar 
ander voertuie maklik sou deurgaan. Veral haarnaalddraaie in bergpasse verg 
eindelose geduld en kalmte, want jy moet versigtig vorentoe en agtertoe om óm die 
draai te kom, en daarby moet jou koórdinasie tussen die rernme en ratte baie goed 
wees. 

Dit is dus nie onder alle omstandighede die lekkerste voertuig nie, maar as ek 
Kaïro toe wil ry, wil ek dit met ’n Samil 20 of “Mog” doen. Ek wil in styl ry. 

Ingeboude stort, toilet, mikrogolf, die lot. Dit kos natuurlik baie geld.Ek het selfs al 
gesien dat’n klein Suzuki 4x4 boonop agteraan op ’n sleepwaentjie gehaak word. 

Die snaaksies 

So af en toe loop ’n mens vreemde voertuie raak wat ons glad nie in Suider-Afrika kry 
nie, of nog nie lank op die Suid-Afrikaanse mark beskikbaar is nie. Op ’n dag het ek 
met groot belangstelling na ’n Oostenrykse dubbel-agteras (6x6) Steyer-Puch 
Pinzgauer staan en kyk. Vir sy grootte is die drie asse (elk met ’n ewenaarsper) 
heeltemal oordoen, in Afrika in elk geval. Nadat ek begin navraag doen het oor die 
prys en beskikbaarheid van onderdele, het ek besef dat dit ’n nagmerrie sal wees vir 
enige voornemende eienaar. 

’n Ander een waaraan ek myself staan en vergaap het, was die “Humrner”, ’n 
Amerikaanse weermagvoertuig. 

My raad is om heeltemal weg te bly van hierdie snaaksies, al is die prys hóé 
goed. Ek het al heelwat te doen gehad met Europeërs en Britte wat sulke voertuie 
ingerig het en deur Afrika gereis het. Teen die tyd dat die reis voltooi is, wil hulle 
ontslae raak van die voertuig, en word dan wreed ontnugter deur die wisselkoers. 
Anders probeer hulle teen ’n lae prys van die voertuig ontslae raak, wat slegs een ding 
beteken: dit is ’n wrak. As jy dit in elk geval aankoop, moet daar nog invoerbelasting 
en BTW betaal word. Wees maar versigtig! 

Kikker jou voertuig op 

Mense vra my dikwels wat hulle kan doen om hul voertuie op te kikker en 
veldgereed te kry. Hier is ’n basiese lys: 

• buitebaanbande 

• ekstra brandstoftenk 

• bosbreker 

• kolligte 

• dakrak met hoogligdomkrag- en graafpasstukke 

• tweede battery 

• yskas-uitlaatsok 

In die geval van sekere fabrikate is dit nodig om aandag te skenk aan die voorbuffers. 
Doelgeboude buffers voeg heelwat waarde toe tot die vermoë van die voertuig. 


Omgeboude viertrekke 

Dit is nodig om iets oor ombouings te sê. ’n Omgeboude voertuig is een waarvan die 
oorspronklike masjien, en soms die ratkas, vervang is deur veel kragtiger toerusting. 
’n Tipiese voorbeeld is die ou Landie met ’n Ford V6- of Chev-enjin. 

Ek het nie veel hieroor te sê nie, want my antwoord is kort en kragtig: nee. 
Hierdie voertuie breek op strepe in buitebaanomstandighede en dit is 
gewoonlik die ratkas of koppelaarstelsel wat ingee. Daar is natuurlik uitsonderings. 
Ek het gevind dat, indien ’n mens binne die vervaardiger se reekse bly en die 
veranderings deur opgeleide tegnici van die betrokke vervaardiger gedoen word, dit 
moontlik is om soms suksesvolle omskakeling te doen op viertrekke. Met ander 
woorde, ’n Toyota-enjin en -ratkas op ’n Toyota-voertuig en nie Ford-onderdele op ’n 
Toyota nie. Tog is dit ook nie sonder probleme nie. Iemand wat ek ken, het die nuwe 
KZ-TE enjin op sy HiLux-bakkie ingebou. Die toename in krag was merkwaardig, 
maar toe sleep hy sy woonwa in vyfde rat vanuit die Kaap na Kaokoland. Die 
ratkassie, oorspronklik vir die 2,4-dieseltjie, was eenvoudig nie sterk genoeg nie en 
moes op Windhoek vervang word. 

Tweedehandse viertrekke 

Om ’n tweedehandse viertrekvoertuig aan te koop is ’n goeie alternatief in die lig van 
die astronomiese bedrae waarvoor nuwe voertuie verkoop word. As ’n mens in 
gedagte hou dat die grootste aantal viertrekvoertuie nooit op ’n grondpad kom nie, 
kan ’n mens ’n baie skaflike voertuig aankoop en self verbeterings aanbring met die 
geld wat jy spaar. 

Dit is raadsaam om by ’n geregistreerde handelaar te koop, want by ’n 
handelaar is daar heelwat meer waarborge as wat andersins die geval is. Voordat ’n 
mens besluit om ’n tweedehandse viertrek aan te koop, moet jy eers sekere dinge 
nagaan en uitklaar: 

Vra vir ’n polisieklaring en ’n AA-inspeksiesertifikaat. So kan jy seker maak dat jy 
nie ’n voertuig met ’n gesteelde enjin koop nie. Registrasiekaarte is al in die verlede 

“gekook” en beteken nie veel nie. Die AA sal ’n sertifikaat uitreik waarin hulle 
verslag doen oor die toestand van die motor. Hulle vra ’n fooi, maar dit is die moeite 
werd. 

Doen by ’n geregistreerde handelaar van die betrokke fabrikaat navraag oor die 
verkoopprys van die model. 

As’n diensverslagboekie beskikbaar is wat volledig bygehou is, kan ’n mens meer 
gemoedsrus hê, veral as die eienaar ook ’n brandstofverbruikboek gehou het. Dit sê 
ook vir jou dat die verkoper die voertuig versorg het. 

Inspekteer die bakwerk versigtig vir roeskolle. Gebruik ’n magneet om vas te stel of 
panele met duikklopstopverf gevul is. Maak die enjinkap oop en kyk of daar 
kleurverskille in die verf is. Dit is ’n goeie metode om te kyk of die voertuig al in ’n 
ongeluk was. 

Bekyk die onderstelraam en asse behoorlik. By die kus kan baie roes daarop dui dat 
die voertuig gebruik is om bote te water te laat. Die roes word deur soutwater 
veroorsaak. Grondpaaie veroorsaak amper dieselfde tipe verwering of roes, maar dit is 
’n oppervlakkige roes en die metaal kom grof en “gaatjiesrig” voor. 
Grondpadverwering is nie ernstige skade nie en jy kan die onderstel weer laat 
rubriseer. 

Hoe lyk die enjin? As dit vuil en swak versorg lyk, wees versigtig. Trek die 
oliepeilstok en kyk of daar nie water in die olie is nie. Verwyder die olieprop en kyk 
of daar dalk ’n valerige tot wit neerslag is. Kyk uit vir olielekke. Moenie skroom om 
die voertuig op ’n hyser te trek om die onderkant te inspekteer nie. 

Doen die druktoets om die skokbrekers na te gaan. As ’n voertuig aanhou wieg, is die 
skokbrekers moontlik gedaan. 

Swaai die enjin en kyk of dit rook. As daar baie rook is met ’n blouerige voorkoms, is 
dit dalk die ringe wat gedaan is. 

Bekyk die passasiersruim. 

Neem die voertuig vir ’n toetsrit. Ek skroom nie om die beste werktuigkundige wat ek 
ken, teen betaling saam te neem nie. 

Luister na die ratwisseling. Wees versigtig vir klapgeluide. 

Watter waarborge bied die verkoper aan? 

Okasise 

Okasise is die bynaam van my viertrek. Dit beteken “skilpad” in Oshivambo en Otjiherero, so 
gedoop deur my medewerkers in Namibië. En met goeie rede, want ek het die stadigste viertrek 
op die pad, maar die betroubaarste een. 

Ek koop nie maklik ’n nuwe viertrek nie, want dit is duur. Omdat ek in ernstige 
buitebaantoestande rondry, het ek ook nie tyd vir fieterjasies wat my gaan laat staan nie. 

Okasise het ’n dop van ’n 1994 Hilux-dubbelkajuit, mooi in ’n besondere sandkleur 
geverf. Die kajuit is oorgedoen en ordentlike passtukke vir my GPS en brandblusser is 
aangebring. In die enjinruimte is ’n standaard-Toyota 2,4-dieseltjie (ou Getrou). ’n Desert 
Stormer-buffer, spesiale vere en Monroe-skokbrekers, Firestone se lugvere onder sy agterkant, 
Saayman’s se uitgesoekte bladvere, ’n ekstra brandstoftenk, watertenk, dakrak, kolligte en 
daktent . . . en siedaar. 

Ek ry nét waar die ander manne ry, maar moet baie meer in slegte omstandighede doen. 
Ook moet ek die enjintjie redelik opwen as opdraandes geklim word. In duine is Okasise se blus 
vinnig uit en moet tegniek my deurdra. Ek kom voor die meeste met hul hulle duur moderne 
motors by die eindpunt aan, en Okasise breek nie somrner nie. 

Ek kom egter amper ’n dag later as alrnal weer by die huis aan. 

Hooftuk 2: Voorbereiding van die voertuig 


Kerngedagte 

Hoe beter jy voorberei, hoe groter is jou selfvertroue. 

Of jy nou vir ’n dag of wat in die buitebaan gaan kuier en of jy uitgebreide en 
gereelde reise onderneem, die voertuig moet deeglik voorberei word. 

Die wenke wat in hierdie hoofstuk gegee word, is nie noodwendig op alle 
voertuie van toepassing nie, maar is ’n algemene gids vir voorbereiding. Ek wil dit 
beklemtoon dat ek die produkte en metodes wat ek hierin beskrywe, self oor lang tye 
en afstande in die veld beproef het. Kom ons begin dus heel onder met die voertuig en 
werk dan opwaarts: 

Vellings 

Vellings speel ’n bepalende rol in die voertuig se gedrag. Die grootte vellings 
waarmee die voertuig by die fabriek toegerus word, is op ’n wiskundige wyse 
uitgewerk om met inagneming van die masjien, ratkas en ewenaar die maksimum 
kraglewering te verseker. Enige verandering aan die vellinggrootte gaan onmiddellik 
’n uitwerking op die voertuig se verrigting hê. Word kleiner vellings en bande opgesit, 
is daar meer krag by die wegtrekslag, maar ’n laer topspoed. Word groter vellings 
aangebring, word die voertuig al hoe luier. 

Die meeste buitebaanvoertuie se vellings is van geperste staal gemaak wat 
deur die fabriek onder allerhande omstandighede beproef is. Dit is presies wat nodig 
is vir buitebaangebruik: sterk staalvellings wat ooreenstem met die vervaardiger se 
voorskrif vir vellinggrootte. 

Wat beslis nie in die buitebaan werk nie, is die sogenaamde magnesiumallooi- 
vellings of ander sagte allooie. Hierdie vellings, wat vir sportmotors bedoel is, tel baie 
vinnig skade in die veld op. Dit is eenvoudig nie opgewasse teen ’n slegte pad wat 
teen ’n redelike spoed gery word nie. 

Nog ’n sonde is om vellings te laat deursaag en dan ’n strook in te sweis om 
die velling breër te maak. Die voertuig word dan met breër bande toegerus. Swak 

sweiswerk, haarbarsies en metaalmoegheid is ’n wesenlike gevaar en kan dodelike 
gevolge hê. 

Sekere fabrikate word egter met allooivellings toegerus. Daar word ’n spesiale 
harde allooi gebruik wat deeglik deur die fabriek getoets is. 

Sodra ’n mens vasstel dat ’n velling gebuig of beskadig is, is dit die beste om 
daarvan ontslae te raak of dit deur ’n vellingspesialis te laat herrol. As daar egter enige 
twyfel bestaan, gooi dit weg, want ’n gebuigde velling kan skade aan die halfaste en 
ander komponente meebring. 

Maak die velling skoon as ’n band afgetrek word, en as dit begin roeskolle kry, 
neem dit om geskuur en hersprei te word. 

Remme 

Die meeste buitebaanvoertuie het tot onlangs gewoonlik ’n kombinasie van 
skyfremme voor en trommelremme agter gehad. Sommige van die nuutste reekse 
bakkies word deesdae toegerus met slegs skyfremme en ’n sluitweerremstelsel (ABS). 

Dit is ’n kragtige kombinasie en ek het aanvanklik hierdie ontwikkeling met die 
nodige versigtigheid en konserwatisme benader. Ek het die stelsel vir nagenoeg 2000 
km op Botswana se gedugte paaie en hoë middelmannetjies getoets. Dit het foutloos 
gefunksioneer. 

Opmerking 

My aanvanklike vrees met betrekking tot die sluitweerremstelsel (ABS ) was dat die 
remme hul skerpheid sou verloor en dat ’n mens in die spreekwoordebke bakkie jellie sou 
trap. In sommige plekke, soos in Van Zylspas waar jy die voertuig van rots na rots moet 
laat “val”, is jy hoofsaaklik van jou reinme afhanklik. Remreaksie moet dus skerp en 
vinnig wees. Die meeste voertuie wat met ABS toegrus is, is so opgestel dat die ABS- 
funksie onder agt km/h afskakel. 


Bande 

Dit is ’n saak waaroor lang debatte gevoer kan word met die verkoopspersoneel van 
’n spesifieke vervaardiger. My ondervinding is dat die buitebande wat deesdae op die 

mark is, meestal van ’n hoë gehalte is, maar dat ’n mens weens oningeligtheid die 
verkeerde keuse kan maak wanneer jy bande aankoop - oningeligtheid by sowel die 
koper as die verkoper. 

Vir buitebaantoestande is daar ’n keuse tussen buitebaan-straallaagbande en 
kruislaagbande. Albei vaar uitstekend, afhangende van die toestande waarin dit 
gebruik word. 

Kruislaagbande is in die reël van ’n harder rubber gegiet en die ontwerp is van 
so ’n aard dat dit nie maklik meegee nie. Vesels en selfs staaldraad word, soos die 
naam aandui, so uitgelê dat die lae mekaar kruis, en wel teen ’n hoek van 35° tot 40°. 
Dit gee ’n kenmerkende rigiditeit aan die band en maak dit ook moeiliker om dit van 
die velling te verwyder of dit op te sit. Dit vereis ook dat die band met ’n binneband 
toegerus word. 

Die kontakoppervlak of sool is gewoonlik dik en bestaan uit verskeie lae. (Die 
hoeveelheid lae waaruit dit bestaan, word op die band aangegee.) Die tipe rubber, die 
hoeveelheid lae en die rigiditeit lewer ’n besonder sterk band wat nie makbk deur 
klippe of ander voorwerpe beskadig word nie, veral nie die sywande nie. Omdat dit so 
rigied is, maak sulke bande bykans geen “wange” nie. Dit is ’n uitstekende band vir 
harde, klipperige paaie, dit gee ’n redelike kilometerlewe en is in die reël goedkoper 
as straallaagbande. Die nadeel van hierdie tipe band is dat dit geneig is om warmer te 
word as straallaagbande, en indien die drukking nie voortdurend volgens die 
vervaardiger se voorskrif vir verskillende toestande gehou word nie, kan dit die 
bandlewe verkort. Die ander nadeel is dat hierdie tipe band nie besonder goed vaar in 
sand en moddertoestande nie. Hiennee wil ek nie sê dat kruislaagbande nie in hierdie 
toestande gebruik kan word nie. Dit is net dat straallaagbande, wat groter “wange” 
gee, ’n groter voetspoor los in sulke omstandighede, en dit is wat nodig is: baie rubber 
op die grond. Kruislaagbande is ook nie ontwerp vir ’n konstante hoë spoed nie. As 
die band in ’n goeie toestand is, is dit geskik vir snelhede van 100 tot 110 km/h. In die 
veld maak spoed egter in elk geval nie saak nie. 

In teenstelling hiennee word straallaagbande van ’n sagter rubber vervaardig, en 
omdat die vesels of lae van die “geraamte” teen ’n hoek van 90° teenoor die omtrek 
van die band geplaas word, lyk dit dus, van die sykant beskou, asof die lae vanaf die 
middelpunt van die band “uitstraal”. Daarby word die gedeelte wat kontak met die 

padoppervlak het, verder versterk deur spesiale staaldraad wat gewoonlik die “gordel” 
genoem word. Hierdie tipe band is meer buigsaam en maak ’n “wang” langs die kante 
aan die onderkant. Die ontwerp bring mee dat dit gewoonlik ’n dunner band is en is 
nie so geneig om hitte op te bou nie. Gewoonlik is straallaagbande binnebandloos, en 
dit is moontlik om ’n hoë spoed oor lang afstande met sulke bande te handhaaf. 

Buitebaan-straallaagbande is spesiaal versterk op die sool, en al is die sywande 
ook uit verskillende lae opgebou, word die “wang” makliker deur skerp klippe 
gepenetreer as in die geval van kruislaagbande. Hierdie “wang” is egter uiters 
voordelig in modder- of sandtoestande. 

In so ’n geval verlaag ’n mens die druk en verkry ’n langer en wyer voetspoor. 

Verdere invloede: Uit bostaande is dit duidelik dat daar ’n groot verskil is tussen die 
straal- en kruislaagband. Dit is egter nie al oorweging nie, want ander faktore speel 
ook ’n rol: 

* Sommige modeme viertrekke is tot baie hoë snelhede in staat, en as ’n mens 
deurentyd vinniger as die toegelate spoedgrens ry, moet jy daarvoor voorsiening 
maak deur spesiale bande op te sit. Ek wil egter waarsku dat jy nie jou brood aan 
albei kante gebotter kan hê nie. ’n Hoëspoedbuiteband is nie ’n ster in buitebaan- 
omstandighede nie, veral nie in harde, klipperige toestande nie; trouens, hier vaar 
dit vrot en dop deurgaans die toets. In hierdie verband is dit ook nodig om 
melding te maak van die sogenaamde dubbeldoelbuitebande wat deesdae 
beskikbaar is. Dit is ’n uitvloeisel van die feit dat die meeste viertrekvoertuie in 
stede en dorpe gebruik word en slegs 10% van hul leeftyd in die buitebaan sal 
deurbring. Met hierdie doel voor oë is dubbeldoelbuitebande geskep, wat vir hoë 
spoed gebmik kan word en ook (beperkte) buitebaanvermoëns het. Hierdie bande 
vaar egter uiters swak op harde, klipperige terreine soos in Kaokoland of 
Damaraland, in so ’n mate dat ek mense wat dit kan bekostig, aanraai om suiwer 
buitebaanbande in voorraad te hou en op te sit wanneer hulle veld toe gaan. Dit is 
dus raadsaam om by beproefde en gespesialiseerde buitebaanbande te hou en die 
spoed aan te pas wanneer jy in die buitebaan rondry. Padomstandighede dwing ’n 
mens in elk geval om ’n stadige spoed te handhaaf. Bande met ’n spoedsimbool 

verby “L”, dit is meer as 120 km/h, is waarskynlik alreeds nie geskik vir ernstige 
buitebaanomstandighede nie. 

* Dravennoë verwys na die vrag wat die bande met veiligheid kan hanteer. Sou dit 
oorskry word, word die band blootgestel aan permanente skade en word veiligheid 
ingeboet. Die dravermoë word ook op die kant van die band vertoon. Hierdie 
aspek word gereeld geïgnoreer by die aankoop van bande, en dan kan mense nie 
verstaan waarom die band so ’n swak kilometerlewe gegee het nie. Meestal word 
die fabrikaat beskuldig en daar word ten duurste na ander bande oorgeskakel. 

* ’n Voertuig se vennoë hang nie net af van ’n kragtige enjin, ewenaarsper of 
viertrek nie. Banddruk is geweldig belangrik. Die beginsel is uiters eenvoudig: In 
swaar toestande soos diep sand en modder moet daar soveel moontlik rubber op 
die oppervlak wees. Wat die meeste mense nie weet nie, is dat wanneer lug uit die 
band gelaat word, die spoor nie net breër word nie, maar ook langer. 

* Die onderstaande uiteensetting gee ’n aanduiding van die vereiste banddruk vir 
verskillende padtoestande. Dit is slegs ’n illustrasie, maar dra die punt duidelik 
oor. Vir verskillende voertuie sal verskillende maatstawwe geld. Banddruk is nie 
net ter sprake wanneer die voertuig verby of oor obstruksies moet beweeg nie, dit 
maak saam met die vere en skokbrekers deel uit van die voertuig se 
skokabsorberingsmeganisme. Dit het ook ’n belangrike funksies met betrekking 
tot die dra en ondersteuning van die massa van die voertuig en vrag; dit verskaf 
trekkrag en remeffek, en les bes het dit deurentyd ’n invloed wanneer daar van 
rigting verander word. 

* Dit is al tweede natuur by my om die temperatuur van my bande ná ’n rit met die 
hand te voel. Die bande moet louwarm wees. As dit warm is sodat ek my hand 
moet wegtrek, is die band te pap. As die bande koud is, is dit te hard gepomp. 


Identifisering van bande 

Identifikasiekodes word op die sykant van bande aangebring en is om historiese redes ’n 
kombinasie van imperiale metings (veral VSA-bande) en desimale metings. 




245 of 30 dui die wydte van die band afsonderlik in mm of duim aan. 

245/75 dui die verhouding tussen bandbreedte en hoogte aan, met ander woorde 


die band se hoogte is 75% x die bandbreedte. 

• R: Aanduiding vir “radial” (E), d.w.s. straallaagband. By kruislaagbande word 

geen aanduiding gegee nie, met uitsondering van Michelin-bande. Party 
vervaardigers mag die woord “bakkieband” gebruik. 

. 14, 15 of 16: saam met die straallaag (R) word vellingbreedte in duime aangedui, 
bv. R15. 

• C (vir “commercial”) of T (vir “transporter”) verskyn dikwels hiema en dui daarop 

dat dit ’n bakkieband (kmislaag) is, maar dit kan ook ’n doelontwerpte 
straallaag wees. 

. 90, 94, 95, ens. tot 120 dui die vragdravermoë van elke individuele band aan (die 
totale dravermoë = enkeldravermoë x 4). Voorbeelde: 

• 90: 600 kg 

• 95: 690 kg 

. 100 : 800 kg 
. 105: 925 kg 
. 110 : 1060 kg 
. 115: 1215 kg 
. 120: 1400 kg 
. 125: 1650 kg 


. R of S of verskeie ander simbole: Dit dui die band se toegelate maksimum spoed 
aan indien die dramassa nie oorskry word nie en die bande volgens voorskrif 
gepomp word. Die simbole wat gebmik word, strek van E tot Z. ’n Paar 
voorbeelde: 


• K: 110 km/h 

• L: 120 km/h 
. M: 130 km/h 

• N: 140 km/h 

• P: 150 km/h 
. Q: 160 km/h 


A/T: Veelterrein (E: all terrain); H/T: Beperk tot hoofpaaie (E: highway terrain); M 
+S: Modder en sneeu. 




Voorbeeld vir straallaag: 

• Firestone 265/75 R15 C 6 111 S: 275/75 = Bandwydte- en -hoogte-verhouding; R = 
straallaag; 15 = die vellinggrootte; C = vir kommersieel, d.i. ’n bakkieband; 6 = vir die 
aantal rubberlae; 111 = vir die dravermoë; S = vir die spoedgradering wat op 180 km/h 
gestel word. 

• Pirelli P235/70 R16 Standard load Radial M+S: P = Pirelli; 275/75 Bandwydte en 

hoogte-verhouding; straallaag, modder en sneeu. 

Voorbeeld vir kruislaag: 

• Firestone 750 xl6 12 ply T191 121/190 L : 750 x 16 = bandwydte- en -hoogte- 
verhouding; 12 ply = die hoeveelheid lae; T= transporter, d.i. ’n bakkieband; 191 = 
patroon van die loopoppervlak, kan ook 192 wees; 121/190 = vragdravennoë en L as 
die spoedbeperking (120 km/h). 

Bron: The European Tyre & Rim Organisation STANDARD conversion chart 


Binnebande en binnebandiose bande 

Dit is ’n saak waaroor ek dikwels uitgevra word. Mense is dikwels bekommerd dat 
wanneer hulle binnebandlose bande vir sandtoestande moet afblaas, die band kan 
afspring. Hulle kan egter maar gerus wees oor hierdie saak, want ek het al die Namib 
deurkruis en oor die reuse-duine van Sossusvlei gery en weer op die geboude pad 
gekom met binnebandlose straallaagbande. Die voorste bande se druk was 0,6 bar en 
agter 0,9 bar. Natuurlik was my spoed nooit meer as 35 km/h nie en ons is deur sonder 
voorval. Ook moet daar nooit skielike, skerp draaie met so ’n band gemaak word nie. 
Ry dus op ’n rustige wyse in ’n reguit lyn. Probleme ontstaan meestal wanneer ’n 
oningewyde bestuurder haastig raak of die voertuig se brute krag wil gebruik. 

Wenk 


’n Handige wenk om te keer dat sand tussen die velling en die band beland, is om 
die bande by die huis te verwyder, heeltemal af te blaas en dan met die verskafte tuit 
silikoon in die area tussen die velling en die bandlip aan te bring. Doen dit vir albei 
kante. Laat die silikoon vir 24 uur ryp word, pomp na die gewenste druk, en die band 
het heelwat minder kans om af te blaas in sandomstandighede. 


• Dit is dus raadsaam om die voorskrif van die vervaardigers te volg oor binnebande. 
Soms word dit egter nodig om binnebande in binnebandlose bande aan te bring, 
veral as die band deur ’n skerp voorwerp binnegedring is en “lappies” in die 
binnekant aanbring moet word. Ek het altyd ’n ekstra binneband in my voorraad. 
Daar is egter ’n belangrike voorwaarde hieraan verbonde. Sou so ’n (binnebandlose) 
band te veel afgeblaas word, kan die band en binneband op die velling glip en in 
daardie proses word die klep afgesny of beskadig. Dit kan natuurlik nie gebeur met 
binnebandlose buitebande nie. 

• Nog verdere kenmerke is dat die woord “binnebandloos” of “tubeless” altyd op die 
wand van die band verskyn, terwyl dit as ’n reël glad nie op kruislaagbande verskyn 
nie. Die uitsondering is die Michelin-handelsmerk, wat “tubed type” op die sywande 
het. 

• Binnebandlose bande het ’n spesiale lagie rubber aan die binnekant wat uit 
stireenbutadien, kortweg SBR, bestaan. Sonder hierdie sagte lagie sal die 
saamgeperste lug tussen die lip en velling ontsnap. Dit is belangrik dat die SBR 
skoongemaak word wanneer die band gemonteer word. 

• Die klep van ’n binnebandlose band se klep verskil ook van die tipes met 
binnebande. 

• Alle kleppe word aan verskeie kragte of effekte onderwerp, soos byvoorbeeld verf 
en roes van die vellings, sout en ander chemikalieë van die padoppervlak, 
sentrifugale kragte, klippe, sand en ander voorwerpe. Dit is van groot belang dat die 
kleppe gereeld geïnspekteer word, en as daar enige twyfel is, moet dit onmiddellik 
vervang word. Dit is raadsaam om die kleppe met metaalproppies te beskerm. 

• Die vraag ontstaan dikwels of ingevoerde bande gebruik mag word. Hier moet ’n 
mens baie versigtig te werk gaan. Ondervinding het geleer dat ingevoerde bande 
dikwels uit ’n sagter rubber as RSA-vervaardigde bande bestaan. Dit vaar swak op 

ons buitebaantoestande en dit kom my voor asof dit veral nie opgewasse is teen ons 
hitte en kliptoestande nie. Dit is egter nie altyd die geval nie, en sekere Franse en 
Amerikaanse buitebaanbande vaar uitstekend. Die verskil is egter dat hierdie bande 
ontwerp en getoets is vir harde en wann toestande. 

• Spesialisasie vir verskillende toestande of terreine, veral met betrekking tot die sool, 
is ook ’n belangrike faktor in die keuse van bande. Daar is beslis ’n verskil in die 
werkverrigting van buitebaanbande in verskillende toestande. Die keuse vir sand is 
’n band met ’n egalige oppervlak en nie met ’n aggressiewe profiel nie. Daarby 
moet die skouer van die band rond wees en nie hoekig nie.Vir moddertoestande en 
sneeu is ’n aggressiewe profiel met diep groewe die beste. Vir kliptoestande gewone 
kruislaag bakkiebande met ’n minimum van 6-lae. Dit wat spesialisasie betref, maar 
die meeste van ons moet probeer om ’n middeweg te vind, aangesien die voertuig 
noodwendig baie tyd op teerpaaie ook gaan deurbring. Faktore soos waterglip op nat 
teerpaaie en kajuitgeraas tree dus na vore. 

• Dit is ook nodig om te let op die band se hanteringsvermoë. Vervaardigers besef dit 
terdeë, en die meeste bande is dus ’n kompromie. Miskien is die een ’n bietjie beter 
in een opsig, en die volgende een weer in ’n ander opsig. Die keuse moet dus vir ’n 
veelterreinband wees (wat nie verwar moet word met ’n dubbeldoel-, “op-die-pad, 
van-die-pad- af ’-kompromie nie). My ondervinding is dat die bandreekse waarmee 
voertuie deur die vervaardiger toegerus word, deeglik getoets is en oor die algemeen 
goeie verrigting verskaf. Die probleme wat ek wel opgemerk het, was hoofsaaklik te 
wyte aan die keuse van ’n te sagte band vir klipperige toestande. Veral die RV-180 
kry slae in kliptoestande, maar is weer wonderlik in sand. Die vervaardiger bied dus 
as alternatief gespesialiseerde bande vir klip- en moddertoestande aan. Let op vir 
hierdie spesialisasie. 

Die gewone verbruiker moet egter ’n goue middeweg vind en liefs in ’n 
veelterreinband te belê. Wees egter uiters versigtig, want party vervaardigers bring jou 
onder die indruk dat dit ’n “veelterrein”-band is, terwyl dit in werklikheid ’n 
hoëspoedband is wat ook in die buitebaan gebruik kan word. 

Opmerking 

Ons ken natuurlik nie die sneeutoestande van die Noordelike halfrond nie. Dit kan 
soms swaar sneeu in sekere gebiede in Suid-Afrika, maar dit is eintlik onbekend. By 
ons veroorsaak dit eerder modderigheid aangesien dit gou smelt. 

In lande soos Swede word baie spesiale bande gebruik en dit word kliphard 
gepomp. Die doel is juis om met die harde band deur die kors van ys te breek om 
kontak met die onderliggende teerpadoppervlak te maak. Ongelukkig probeer hierdie 
mense dieselfde doen as hulle by ons kom kuier en deur diep sand moet ry. 


Banddrukregulering 

Sonder ’n banddrukmeter kan ’n mens eenvoudig nie veld toe gaan nie. Dit is ook 
beter om ’n duursame model te koop wat akkuraat meet. 

Kontroleer die druk voordat die reis begin, met ander woorde voor die bande 
wann is. Lesings wat geneem word wanneer die bande wann is, is onakkuraat, want 
die lug in die bande sit uit soos die temperatuur styg. Beskerm die bandkleppies deur 
altyd die doppies op te skroef. Hou ’n paar ekstra doppies in die paneelkissie. 

Let daarop dat bandvervaardigers meestal baie hoë banddrukke voorskryf. Dit 
word gedoen om die vervaardiger teen regsgedinge te beskerm en is nie noodwendig 
veibg nie. So is daar byvoorbeeld al ’n druk van 2.2 bar en selfs meer aanbeveel vir 
straallaagbande wat op grondpad gebruik word. Met sulke harde bande kan die 
voertuig op grondpad nie altyd goed beheer word nie, en die rit is baie ongemaklik. 
Daarby sal sulke harde bande op die lange duur veroorsaak dat komponente beskadig 
raak. Banddruk moet voortdurend aangepas word by die terrein asook die massa wat 
gedra word. Saam met die verandering in druk moet die spoed ook aangepas word. 

Wenk 

Vir ’n slegte sinkplaatpad: Blaas die bande af en ry baie stadiger. 

Afhaal en opsit van bande 

Maak wielboute altyd teenoorgesteld los of vas. Met ander woorde, as die een moer 
losgedraai word, moet die tweede een wat losgedraai word, regoor en anderkant die 
as-spilpunt wees. Op hierdie wyse word ’n egalige los- of vasdraaiproses verseker. 

• Om die wiel te verwyder, draai eers alle moere los, maar nie uit nie. Domkrag die 
voertuig op en draai dan die moere heeltemal los en verwyder. 

• Met die terugplasing moet die teenoorgestelde gedoen word: Plaas die wiel terug in 
die wielboute sodat die boute uitsteek. Bring daama die moere met die hand aan en 
draai dit liggies vas. Laat sak die voertuig en sodra dit op die grond staan, draai 
finaal vas. Toets na 100 km weer die moere met die wielsleutel. 

Bandherstel 

Ek kan dit nie genoeg beklemtoon nie dat ’n volledige bandhersteleenheid 
saamgeneem moet word. Ek het al op mense afgekom wat diep in die nood was 
sonder ’n hersteleenheid, en ek het al self ’n stel afgetrap toe ek die plastiekbakkie 
waarin ek die stel bêre, by die huis vergeet het. Deesdae ry hierdie item pennanent 
agter die agterste sitplek, waar dit met ’n ordentlike rek vasgehou word. 

Bandherstel-kontrolelys 

• Wielmoersleutel/kragarm 

• Drie bandhefbome 

• Swaar mbberhamer 

• Klepsleutel 

• Seepwater/Q20 

• Kryt vir merk 

• Vir binnebandlose bande: spiraal-els, naald-els, mbberstopsel, gom; of vir die 
buiteband: Interne rubberplakker, gom, rasper, kleppies vir binnebandlose bande 

• Vir ’n band met binneband: swaardiensplakkers, gom, rasper, binnebandkleppies 
Stoorplek: In ’n plastiekhouer agter die agterste sitplek 

Stappe vir die herstel van ’n band 


Stap 1: 

Parkeer die voertuig op ’n gelyk, harde oppervlak. Trek die handrem vas, skakel in 
vierwieltrek, lae strekking - en les bes, sit klippe voor die agter- of voorwiele na 
gelang van die rigting waarin die voertuig opgedomkrag word. 

Sit die hoogligdomkrag in die voetplaat onder die buffer of in die 
domkragpasstuk. Sorg dat die hoogligdomkrag regop staan en nie oorhel in die rigting 
van die voertuig nie. Trek die domkragrigtinghefboom op (af is vir wanneer jy die 
voertuig laat sak) en trek die pomphefboom (met die palrat en klinkmeganisme) op 
totdat die drastuk onder die buffer inpas. Gee twee pompe sodat die drastuk ferm 
onder die buffer/drastuk inpas. Hierdeur verseker jy ook dat die domkrag reg 
funksioneer. 

Stap 2: 

Neem die wielsleutel en maak die wielboute oorkruis los, maar moet dit nie uitdraai 
nie, slegs los. Pomp nou die domkraghefboom totdat die wiel ’n goeie tien cm bo die 
grondoppervlak is. 

Verwyder die wiehnoere en sit dit op ’n plek neer waar dit nie gaan sand en 
stof optel of selfs soek raak nie. Verwyder die band. 

Versigtig! Donkieskop! 

Wees versigtig met die domkraghefboom van ’n hoogligdomkrag as dit op en af gepomp 
word. Dit kan lelik skop as dit terugspring. Sorg dus dat jy by elke pombeweging die 
duidelike “kliek” van die palrat en klink hoor soos dit inglip en sluit op die tand van die 
volgende hoogte. Moenie die hefboom los indien jy agterkom dat daar nog wringkrag oor 
is nie, want dan het die palrat en klink nie op die volgende hoogte ingeglip nie. As ’n 
mens die hefboom dan los, skiet dit met krag regop en kan dit ’n mens lelik seennaak. Ek 
weet van iemand wie se kakebeen op hierdie wyse afgeslaan is. 

Stap 3 (binnebandlose band): 

Draai die buiteband stadig in die rondte en soek die lek. Gewoonlik kan ’n mens die 
lug wat ontsnap duidelik hoor, en dikwels sien jy die voorwerp wat die pap band 
veroorsaak het. Neem eers geel of wit kryt en trek ’n sirkel om die lekplek. Neem nou 
’n tang en verwyder die voorwerp wat die band binnegedring het. Let fyn op na die 
hoek en rigting van penetrasie, want jy moet met die spiraal-els teen dieselfde hoek 
ingaan en uiteindelik moet jou stopsel ook teen dieselfde hoek ingaan. 

Werk die spiraal-els ’n paar keer in en uit om die gat te vergroot. 

Sit ’n stopselstrokie in die oog van die naald-els sodat dit ewe veel na 
weerskante toe uithang en doop dit in die vulkaniseringsgom. Druk dit nou in die 
voorbereide gat in totdat slegs die punte uitsteek, en trek die naaldels uit. Los die 
stopsel vir ’n halfuur om te stol en pomp dan die band tot die verlangde druk. Ek ry 
gewoonlik vir die res van die dag met die noodwiel sodat die stopsel oornag sy lê kan 
kry. Die rede hiervoor is dat indien jy die band baie styf pomp en dan (veral) op slegte 
klipperige pad ry, dit in uiterste gevalle kan gebeur dat die nat stopsel uitgespoeg 
word. 

Stap 3 (’n band met ’n binneband): 

Verwyder die band soos hierbo beskryf en lê dit op die sy neer met die diep kant van 
die velling na onder. Draai die klepmeganisme heeltemal uit en bêre dit op ’n veilige 
plek. 

Sit die noodwiel op en lê die pap band met die vlak kant van die velling na bo 
voor die voorwiel van die voertuig. Jy gaan bo-oor die wiel ry om die band van die 
velling af te forseer. Ry nou so na as moontlik aan die velling oor die band om die 
band van die velling af te dwing. Partykeer is dit nodig om die buiteband te roteer om 
dit aan alle kante afgedruk te kry. Draai die band om en ry die ander kant ook los van 
die velling. 

Draai die band weer om sodat die vlak kant van die velling na bo wys. Gaan 
staan nou op die buiteband en trap dit los en af terwyl jy in die rondte beweeg. 

Die volgende stap is om die band bo-oor die velling gelig te kry, en dit kan jy 
met twee of drie bandligters doen. Steek die eerste bandligter tussen die bandlip en 

die velling in en lig die bandlip op deur die bandligter met jou een voet op die velling 
vas te trap. Steek die tweede bandligter naasaan die eerste bandligter in en lig die 
bandlip vervolgens oor totdat dit oor die hele velling vry is. 

Die velling sit nou los met die een vellingkant binne die band, en nou moet die 
ander kant van die band ook van die velling losgekry word. Steek die bandligter vanaf 
die kant wat reeds los is bo-oor die velling en onder die bandlip deur tot by die 
anderkantse vellinglip. Hefboom die bandligter op om die velling uit te dwing. 

Die velling is nou heeltemal los, maar sit steeds binne die buiteband. 

Nou kan die binneband maklik verwyder word. Haal dit uit en pomp dit op en 
inspekteer vir ’n gaatjie. Soms kan ’n mens die lug duidelik hoor ontsnap. Indien jy 
sukkel om die gaatjie te vind, gooi ’n bietjie van die seepwater (wat in ’n 1,5 liter- 
plastiekkoeldrankbottel agter die sitplek gebêre word vir handewas) oor die binneband 
en kyk waar borreltjies ontstaan. Merk die area met geel kryt en laat dit droog word. 
Betas die binnekant van die binneband versigtig vir voorwerpe wat dit moontlik 
deurgeding het. As jy iets kry, trek dit met ’n tang van die loopvlak se kant uit. 

Terug na die binneband: Skuur die gaatjie-area effens met ’n raspertjie (wat 
gewoonlik by die vervangstel ingesluit word) en smeer vulkaniseringsgom aan die 
gerasperde oppervlak sowel as aan die plakkant van die plakker. Party 
vulkaniseringsgomme moet vir 20 minute so oop bly staan om efifektief te klou. Lees 
die instruksies versigtig. Plak die plakkertjie oor die area en druk dit styf vas. 

As die plakkertjie goed vassit, kan jy begin om die binneband in die buiteband 
terug te plaas. Sit eers die kleppie deur die klepgat in die velling en dan die res. Sorg 
dat die binneband egalig inpas en daar geen verdraaiings is nie. 

Sit die wiel plat neer en begin om met die bandligter die los lip oor die velling 
te lig. Om te help kan jy weereens een bandligter indruk en vastrap sodat die band nie 
terugskuif nie. 

Draai die klepmeganisme weer in die kleppie vas (nie te styf nie), en dan kan 
jy die band begin oppomp. Hou aan met pomp totdat jy twee duidelike klapgeluide 
hoor wanneer die bandlip weer op die velling seël. Kontroleer die banddruk en toets 
of die kleppie nie dalk lek nie. Sit die band terug. 

Ernstige waarskuwing 

Hou in gedagte dat indien jy met ’n stel bande met ’n S-gradering in Kaokoskaaltoestande 
van tussen drie en vier rondgery het, dit nie veilig is om teen 150 km/h of meer huis toe te 
jaag nie. Dit is moontlik dat daar bandskade was wat nie gesien kan word nie, en dit kan 
tot ’n ernstige ongeluk lei. My raad bly dat ’n mens ’n aparte stel bande moet hê vir 
buitebaanbestuur, en dat jy nie haastig moet word wanneer jy met hierdie bande ry nie. 


Noodwiele 

Dit is raadsaam om twee noodwiele te dra, en vir ’n ultra-langafstand, byvoorbeeld ’n 
reis van Kaapstad na Kenia, nog ’n bykomende los noodbuiteband. 

Plek vir die bande en sekuriteit teen diefstal is altyd ’n probleem. Vir voertuie 
met groot dakrakke is die beste plek vir die tweede noodwiel en die noodbuiteband 
die dakrak. Daar bestaan ook passtukke waannee hierdie items agter slot gesit kan 
word. 

Vir voertuie soos bakkies en dubbelkajuite is die bestaande onder-die-bak- 
hegpunt goed genoeg vir een noodwiel, en vir die tweede noodwiel kan ’n passtuk 
vervaardig word wat soos ’n hek op die agterklap pas. In albei gevalle bestaan daar 
slotfunksies, wat, indien dit nie deur die vervaardiger aangebring is nie, kommersieel 
beskikbaar is. 

Net nog ’n woordjie oor hierdie hektipe noodwielhegting by bakkies: in die 
meeste gevalle steun dit op die agterste buffer, en dit is belangrik dat die buffer aan 
die onderstel vasgesweis word (dit is gewoonlik slegs vasgebout) en dat ekstra 
versterkstukke tussen die buflfer en onderstel aangesweis word. 

In party gevalle (veral by Japannese bakkies) waar daar ook nog ’n sleephaak 
aan die buffer is, sal die gewig van ’n sleepwa plus die noodwielhegting dikwels te 
veel wees, en die buffer kan oor slegte paaie afsak. Dit is dus goeie voorsorg om 
versterkstukke te laat vassweis. 

Pompe 

Pompe is ’n saak van groot belang. Vroeër was die “lorrie”-handpomp met sy lekker 
groot kapasiteit volop, maar deesdae is dit nie meer die geval nie, en met goeie rede. 

Die elektries aangedrewe wielpompe het die afgelope paar jaar in so ’n mate verbeter 
dat pompery nie meer ’n pyn is nie. In elk geval kan ’n mens se asem begin opraak as 
jy vier bande met die hand moet pomp. 

In ’n stadium was die kleinerige en raserige pompies wat vanuit die 
sigaretaansteker se sok aangedryf is, baie gewild. Hulle het egter vinnig oorverhit en 
dan vasgebrand. Elektriese pompies soos dié is steeds kommersieel verkrygbaar, en ’n 
mens moet die nodige oordeel aan die dag lê indien jy een wil aankoop. 

Wanneer jy een van hierdie los pompies koop, moet jy seker maak dat dit die 
tipe met die groot kapasiteit, soos vir ’n vragmotor, is. Stoorplek: agter die agterste 
sitplek, los in die bakkieruim. 

Die heel beste is steeds om ’n goeie hoëkapasiteitpompie in die masjienruimte 
te laat installeer. Die toevoerpypie moet lank genoeg wees om maklik al vier bande te 
kan bereik. In elk geval is dit beter om in die geval van wielpompe te maak soos die 
ou wat ’n belt dra en dan sy broek nog met kruisbande ook vasmaak. Neem dus maar 
’n handpomp ook saam. Bande is ’n saak waarmee ’n mens nie speel nie. 

Die enjinruimte is die ideale plek om ’n elektriese wielpomp permanent te 
installeer. Hou die volgende wenke in gedagte by die aanskaf van ’n elektriese pomp: 

• Koop ’n pomp wat ’n lugverplasing van 25 liter per minuut of meer het (vanaf 0 
bar). So ’n pomp lewer vinnig die volume lug om ’n stel bande op te pomp, en die 
kanse vir oorverhitting is minder. Indien jy van Firestone se Air-Helper Spring - 
stelsel gebruik maak om jou suspensie te ondersteun, kan die stelsel ook ingeskakel 
word om die wiele makliker op te poinp. 

• Hierdie tipe pompe trek tot 14 A en daar moet versigtig bepaal word watter dikte 
kabel vanaf die hoofbattery of spaarbattery gebruik moet word. Dit is raadsaam om 
’n voertuig-elektrisiën te raadpleeg. 

• Laat die enjin luier terwyl jy pomp, want die pomp trek redelik krag. 

• Installeer die elektriese skakelaar by die pomp en nie in die kajuit nie. 

Gee spesiale aandag aan die toevoerpypie wanneer daar gepomp word. Dra sorg dat 
dit nie teen die uitlaatpyp of iets anders druk nie. Rol dit op, plaas dit in ’n aparte 

sakkie en bêre dit waar dit nie beskadig kan word nie. Bêreplek: agter die sitplekke, 
en maak dit met rekke vas. 

Dit gebeur dikwels dat ’n mens genoop word om bande af te blaas, net om dit 
ná ’n paar kilometer weer op te pomp. Daar is ’n sekere plek in Kaokoland waar ek tot 
vier keer op ’n oggend hierdie proses moet deurgaan. Met die elektriese pompie onder 
die masjienkap gaan dit darem beter as destyds met die hand, maar dit bly’n 
tydrowende proses. 

Ek het toe ’n standaard-CC> 2 -silinder aangeskaf en na ’n bietjie 
eksperimentering ’n pompsok aangesit, en siedaar: my blitsige wielpomp! Let egter 
daarop dat die drukking in die silinder geweldig hoog is - ’n mens moet die 
reguleerklep uiters versigtig en stadig oopmaak. Gewoonlik pomp ek ’n band binne 
sekondes, en dikwels moet ek dit weer effcns afblaas om by die gewenste druk uit te 
kom. 

Die voordeel van hierdie stelsel is natuurlik dat dit vinnig is, en daarby 
funksioneer jou bande koeler terwyl daar geen verwering deur suurstof is nie. Dit is 
maklik en goedkoop om die gasbottel te laat hervul. Dit is ook uitstekend om bande 
wat so pas op die velling gesit is, te laat uitplof. 

Wielboute en -moere 

Dit is raadsaam om vier tot vyf (afhangende van die fabrikaat) wielboute sowel as 
moere saam te dra. Stoorplek: Gereedskapkas. Let daarop dat by party fabrikate die 
voor- en agterboute van mekaar verskil - daar moet desnoods ’n stel van elk gedra 
word. Smeer altyd liggies ghries aan die skroefdraad en kontroleer so elke 500 km in 
buitebaan-omstandighede of die boute nog goed vassit. 

Vermy slotmoere (dit is die tipe wat aangebring en gesluit kan word om 
diefstal te voorkom) in die veld. Hierdie tipe moere gaan jou in patattastraat los as dit 
eers deur stof verstop raak. Hoe kry jy jou wiel af as jy nie die moer kan losmaak nie? 
Afsaag is al raad en glo my, dit gaan jy net met groot moeite regkry. 

Lekstoppers 

Lekstoppers wat geredelik by motoronderdelewinkels en selfs supermarkte 
verkrygbaar is, het die volgende nadele: 

• Die band kan nie gebalanseer word nie. 

• ’n Binneband kan nie ingesit word nie. 

• Die band kan nie versool word nie. 

• Die band kan nie op die gewone wyse herstel word nie. 

As jy dus ’n lek opdoen en jy pomp van hierdie lekstopper in die band, kan jy dit 
daama slegs as ’n noodwiel gebmik. 

Hierdie patent is ontwerp vir gewone sedantipe voertuie en is nie besonder 
effektief in buitebaantoestande nie. In die stad, en vir mense soos dokters wat gereeld 
snags uitgeroep word, maak dit egter sin om so ’n apparaat aan te hou. In die veld sal 
dit egter net ’n vals gevoel van veiligheid skep. 

Modderklappe 

Hierdie nederige onderdeel word dikwels geïgnoreer wanneer daar oor 
viertrekvoertuie gesels word. Tog is dit ’n baie belangrike komponent op grondpaaie. 

Dit is tans ’n gier om viertrekke toe te ms met ’n harde klap wat van dieselfde 
stof as die buffer gemaak word en gewoonlik deel is van ’n kosmetiese 
wielboogpasstuk, of selfs die buffer. Dit is natuurlik ’n probleem as jy die slag vasval 
(en dit gaan gebeur). Indien dit nie morsaf breek nie, is dit lelik verwring en moet die 
hele wielboogpasstuk of buffer vervang word. As ’n mens lang afstande op 
grondpaaie moet ry, word hierdie plastiekklappe ook weggevreet. Die beste wat ’n 
mens kan doen, is om die klap deur ’n paneelklopper te laat verwyder en dit deur ’n 
gewone mbberklap te vervang. 

As jy ’n sleepwa sleep, is langerige en breë agterklappe noodsaaklik om klippe 
wat die sleepwa beskadig, te keer. Ten spyte daarvan dat my ou Land Cruiser-bakkie 
effektiewe modderklappe gehad het, het ek by geleentheid nog ’n ekstra reuseklap aan 
die agterbuffer gemonteer wat die hele lengte van die buffer beslaan het. Ek het 
gebruik gemaak van ’n ou rubbervervoerband wat op maat gesny is. Dit het soos ’n 
bom gewerk, al het dit nou nie eintlik vreeslik mooi gelyk nie. 

Domkragte 

Vir die buitebaan het jy ’n ordentlike domkrag - raak maar ontslae van die skêr- en 
skroeftipe wat dikwels vir sedanvoertuie gebruik word. ’n Mens het ’n keuse uit die 
volgende vir hierdie omstandighede: 

Hoogligdomkrag: Hierdie item beskou ek as standaardtoerusting waarsonder ’n mens 
nie veld toe kan gaan nie. Nie net tel dit groot vragte egalig en hoog op nie, dit kan 
ook as klem en as ’n kortafstand-wenas ingespan word. 

Dit is soms ’n probleem om ’n monteerplek vir die domkrag aan die voertuig 
te vind. Daar bestaan spesiale domkragpasstukke vir dakrakke, en selfs agter die 
voertuig op die bufifer en langs die leer van die dakrak. Die belangrikste is dat die 
montering uit die pad van die meeste stof moet wees. Daar is selfs ’n netjiese sak 
beskikbaar waarin die domkrag gehou kan word om die ergste stof uit te hou. 

Stof is jou heel grootste vyand en kan veroorsaak dat die palrat en klink, 
omdat dit geolie moet word, kan weier om te funksioneer. In so ’n geval moet jy die 
hele meganisme deeglik met penetreerolie bespuit en dit liggies met ’n hamer tik om 
dit los te maak. Hou altyd jou domkrag skoon en geolie. Roes kan ’n probleem word 
as jy dit nie gereeld nagaan nie. Hou ’n spaarmeganisme in jou gereedskapkas. 
Stoorplek vir hamer: gereedskapkas; Q20: agter agterste sitplek; spaarmeganisme: 
agter agterste sitplek. 

Dit is nodig om ’n breër voetstuk saam te dra vir sand- en moddertoestande. 
Sowel metaal- as swaar PVC-voetstukke word kommersieel geproduseer. Dit het 
gewoonlik twee penne waarin die domkrag se basis pas sodat dit nie kan rondskuif 
nie. Stoorplek: agter die agterste sitplek. Sou jy nie een in die hande kry nie, sal ’n dik 
plank van 50 cm ook die werk doen. 

Daar is ’n hoogligdomkrag op die mark met ’n kort drastuk. Dit lewer egter 
probleme op, want wanneer ’n mens so ’n model gebruik, is die voertuig geneig om 
van die drastuk af te glip. Dit is natuurlik gevaarlik. Sorg dat die drastuk ten minste 
100 mm lank is. Vat ’n maatband saam en meet die drastuk voordat jy ’n domkrag 
koop. 

Domkragvatplekke: Vatplek vir die gewone botteldomkrag is nie ’n probleem nie, 
want basies is daar net een plek waar dit geplaas kan word en dit is onder die 
halfashulse of selfs die ewenaar. In die geval van hoogligdomkragte is die saak egter 
nie so eenvoudig nie. Een van die grootste redes is dat die drastuk nie oral vatplek het 
nie, veral as spesiale voor- en agterbuffers aangebring is om die aanvangs- en 
vertrekhoek te vergroot. 

In hierdie geval word daar vir die domkrag voorsiening gemaak deur middel 
van staalpypies waarin ’n spesiale skoen vir die drastuk pas. In die geval van agter- 
buffers wat gewoonlik meer eenvoudig is, is dit nie te ’n groot probleem nie. Dit mag 
egter nodig wees om ter wille van veiligheid, en om te verhinder dat die domkrag teen 
jou voertuig skuur of stamp, ook pypies te laat aansweis waar die skoen gebruik kan 
word. By die meer luukse middelslag-viertrekke soos die Land Rover Dit iscovery, 11 
die Jeep en ander soortgelyke modelle is dit soms nodig om by ’n spesialis- 
ingenieurswinkel ook pypies aan die voertuig se sye te laat aanbring. Daar word 
gewoonlik ’n netjiese insnyding deur die onderste plastiekpanele langs die kant 
gemaak om die pypie dan met versterkings aan die onderstelraamwerk vas te sweis. 

Opblaasbare domkrag: Hierdie tipe domkrag bestaan uit ’n balie-agtige romp met ’n 
toevoerpyp wat aan die voertuig se uitlaatpyp gekoppel word. Dit beskik oor ’n klep 
vir die inlaat, behoud en uiteindelike uitlaat van die gas. 

Die romp is van ’n dik en duursame PVC-seil gemaak en wanneer dit nie in 
gebruik is nie, vou dit in ’n netjiese pakkie op wat maklik gestoor kan word. 

Stoorplek: agter die agterste sitplek. 

Hierdie tipe domkrag is uiters effektief in sand en in modder. Dit is maklik om 
te installeer, lig en blaas blitsig op. Dit lig die meeste viertrekvoertuie met die grootste 
gemak uit die moeilikheid. 

Daar is egter ’n baie streng voorwaarde vir die gebruik van hierdie domkrag, 
en dit is dat dit nie op ’n oppervlak moet staan waar skerp voorwerpe dit kan 
penetreer nie. Dit is ook ewe belangrik dat dit nie deur skerp voorwerpe aan die 
bokant, dit wil sê aan die voertuig se onderkant, gepenetreer moet word nie. Ek was 
op ’n keer teenwoordig waar die gebruiker die uitset van die balie of romp sleg 

onderskat het, met die gevolg dat dit teen die wann uitlaatpyp gedruk het en in die 
proses vernietig is. 

Hierdie domkrag sal ek beslis saamneem as ek in modder- of sandtoestande 
moet ry, maar nie as my enigste domkrag nie. Dit bied in hierdie toestande meer 
gerief as hoogligdomkragte, maar as daar ’n lek ontstaan, wil ek my hooglig as 
ondersteuning hê. Hou ook in gedagte dat indien groter reparasies gedoen moet word, 
byvoorbeeld die vervanging van ’n bladveer, die stabiliteit van ’n hoogligdomkrag 
van groot belang is. 

Botteldomkrag: By die meeste voertuie is die botteldomkrag met sy stang ’n 
standaarditem wat agter die agterste sitplek gemonteer word. 

Hierdie tipe domkrag is eenvoudig en betroubaar, maar het gewoonlik nie 
vreeslik uitstoothoogte nie. Behou hierdie domkrag in jou voertuig, want in 
kombinasie met ’n hoogligdomkrag is dit die enigste manier waarop jy bladvere in die 
veld kan vervang. Later meer hieroor. 

Die onderstel 

Wanneer ’n mens van die onderstel praat, verwys jy na die onderstelraamwerk, vering, 
skokbrekers en aandrywing - alles wat jou gemakliker laat ry en die padgedrag van 
die voertuig bepaal. Wat my betref, is die onderstel en die gepaardgaande suspensie 
van ’n voertuig amper belangriker as enigiets anders aan die voertuig, en dit is die 
eerste ding wat ek ondersoek en probeer verbeter as dit enigsins moonlik is. 

Die onderstelraam 

Daar bestaan verskillende tipes onderstelrame vir verskillende viertrekvoertuie, en my 
ondervinding is dat die eenvoudige leertipe die beste resultate gee. ’n Mens moet in 
gedagte hou dat dit die “ruggraat” van die voertuig is, want die vering en 
aandrywingsmeganismes word hieraan geheg, terwyl die voertuigromp aan die bokant 
geheg word. 

• Viertrekvoertuie word in die veld op strawwe paaie met swaar vragte dikwels 
blootgestel aan verwringing. As die onderstelraam te veel meegee, sal dit ’n 
negatiewe uitwerking op die romp asook op die padhouvermoë hê. 

• Om hierdie redes is ’n viertrekvoertuig se onderstelraam spesiaal ontwerp om 
onbuigsaam en buitengewoon sterk te wees. Die beste voorbeeld van ’n uitstekende 
onderstel is dié van die Land Rover Defender. 

Daar is ’n paar aspekte van onderstelrame wat ek wil noem: 

Moenie gate in ’n onderstelraam boor sonder om dit versigtig te bestudeer nie, 
veral nie as daar reeds gate in die nabyheid is nie. Dit is net hier waar ’n 
onderstelraam kan breek. Moet ook nie onnodig aan die onderstelraam sweis nie. Die 
hitte verander die metaal se tempering en kan daartoe lei dat dit bars of breek. 

Die meeste viertrekbakkies se onderstelrame is redelik sterk, maar weens 
konstante en langdurige blootstelling aan slegte paaie is dit geneig om op die agterste 
wielboog te kraak of selfs te skeur, en dus verkies ek om my voertuie se wielboë toe 
te sweis met ’n bokshuls (Land Rover hierby uitgesluit). Eintlik verkies ek dat dit met 
klinknaels ingeboks word, maar deesdae is daar nie veel ambagsmanne oor wat dit 
nog kan doen nie. Ek wil dit egter beklemtoon dat hierdie ongewone stap net van 
toepassing is op voertuie wat amper permanent op safari is, soos byvoorbeeld dié van 
safarimaatskappye, maar dit is ook van belang vir voertuie wat gebruik word deur 
landmeters, geoloë en dies meer. 

Vering 

By die voorbereiding van die voertuig is hierdie aspek van kritieke belang. 
Vering speel ’n deurslaggewende rol wat betref die dravennoë van die voertuig, asook 
by padgedrag. Foutiewe vering beïnvloed nie net bogenoemde nie, maar het heel 
dikwels ook ’n invloed op ander komponente soos dryfaste, en is gewoonlik ’n 
moeilike probleem om op te spoor. 

Net onlangs het ek vemeem van iemand wat Land Rover-kronkelvere in ’n 
Gelándewagen ingesit het by gebrek aan die regte onderdele. ’n Tyd daama het ’n 
gromgeluid ontstaan, wat die eienaar op ’n swerftog van die een motorhawe na die 
volgende geneem het. Reparasies het by die ratkas begin, en van daar gevorder na die 

oorbring-ratkas, die dryfas, die ewenaar en uiteindelik die wiellaers. Eers R14 000 
later sou hy die regte kronkelvere insit, en die probleem was dadelik verby. Eina! 

Bladvere 

Bladvere het min of meer so ver ontwikkel as wat dit kon. Wat ek wel van bladvere 
wil noem, is dat dit oor die algemeen ’n harder rit veroorsaak as kronkelvere. 
Spesialis-bladveervervaardigers kan egter grootliks kompenseer deur spesiale 
koolstofryke staal (EN45 of SAE5160) te gebruik om ’n sagter uitwerking te gee. 

Bladvere is ook meer geneig om ’n blad op slegte paaie te breek as 
kronkelvere. Heelwat voertuie, veral bakkies, is nog steeds met bladvere toegerus, 
veral aan die agteras. Die volgende aspekte is in so ’n geval belangrik: 

• Bladvere moet verkieslik met poli-uretaanbusse toegerus word. Dit gee ’n langer 
lewe as rubberbusse en is beter bestand teen korrosie deur olies en ander 
chemikalieë. Party fabrikate het ghriespunte by die busse, wat baie voordelig is. 

• Metaahnoegheid kan by bladvere intree en die voertuig kan gaan “lê”. Dit kan nodig 
wees om ’n nuwe stel in te sit, maar veerspesialiste kan die metaal soms (koud) 
herrol teen heelwat laer koste. Dit bly egter altyd die beste om in so ’n geval nuwe 
bladvere in te sit. Daar kan moontlik haarbarsies in die metaal wees, of dit mag 
verweer wees deur grondpaaie, roes of selfs as gevolg van korrosie deur soutpaaie 
(soos soms die geval is in Namibië). 

• Wanneer ’n ekstra blad ingesit word om vir groter vragte en 
buitebaanomstandighede te kompenseer, moet dit met groot omsigtigheid deur 
veerspesialiste gedoen word. Dit kan maklik lei tot ’n te harde en ongemaklike rit, 
en op die lange duur kan dit bydra tot komponentbeskadiging. 

• Dit is soms moeilik om ’n balans te kry tussen ’n sagter vering en drakapasiteit. As 
sagter vere ingesit word, gaan lê die agtervere sodra vrag gelaai word. Harde vering 
is weer uitputtend vir die bestuurder, en komponente kan ook makliker skade 
opdoen met harde vering. 

• Vervaardigers vergoed deesdae hiervoor deur heeltemal weg te doen met vere aan 
die vooras en deur slegs gebruik te maak van wringstawe en skokbrekers. Dit los 
egter nog nie die probleem van die agtervering op nie. Dit kan oorkom word deur 

Firestone se Air-Helper Springs® aan te bring. Dit is ’n beproefde stelsel en die 
rubberballe wat tussen die as en die onderstelraam gemonteer word, kan opgepomp 
word om die swaarder vrag te help dra en steeds ’n sagter en veilige rit gee. My 
ondervinding is dat hierdie stelsel nie net die lewe van my vere verleng nie, maar 
die skokbrekers s’n beslis ook. Die ander patente op die mark, wat bestaan uit ’n 
ekstra veer wat die agterkant van die bladveer optrek, word nie aanbeveel vir 
buitebaan nie. Dit is in orde vir geskraapte en teerpaaie. 

• Die blaaie van bladvere breek veral by vere wat al heelwat blootstelling gehad het 
en waar ’n mate van metaalmoegheid ingetree het. Dit kan egter ook met 
splinternuwe vere gebeur indien die vrag swaar is en die bestuurder te vinnig ry op 
swak padtoestande. 

Metodes om gebreekte bladvere te hanteer 

’n Gebreekte blad is geneig om tussen die ander blaaie te wil uitsteek. Jy moet dit dus 
liggies met ’n hamer in posisie terugtik en dit deeglik met binddraad vasdraai deur 
verskeie kere die draad om die hele veer te draai. Dit sal keer dat die stukkende veer 
weer uitklim. Blaas jou bande af om meer padskok te kan absorbeer en ry dan teen ’n 
stadige spoed. Vermy slaggate en ander obstruksies sover moontlik totdat jy ’n 
werkswinkel bereik. 

Dit gebeur dikwels dat ’n mens by ’n werkswinkel kom, maar dat dit nog 
steeds baie ver is van ’n sentrum waar die stukkende blad vervang kan word. Solank 
daar ’n hoekslyper, ’n sweismasjien en ’n ou bladveer is, kan jy egter tydelike 
herstelwerk doen wat jou behoort deur te sien. 

Verwyder die veer en haal die busse uit. Verwyder die toringbout en die 
klemrne en verwyder dan die gebreekte blad. Die kleinme is gewoonlik dié tipe wat 
om die blaaie vou en met ’n hamer oopgeslaan word, of klemrne wat met ’n moer en 
bout in plek gehou word. Gebruik ’n staalborsel om die roes op die stukkende blad te 
verwyder. Span jou reisgenote in om die roes van al die blaaie te verwyder (dit hou 
hulle besig en uit jou pad). 

Sny ’n diamantvormige stuk uit die ou bladveer en ’n swaelstert uit die 
beskadigde blad sodat die passtuk knus inpas as die twee gebreekte stukke teen 
mekaar gedruk word. Sweis nou die passtuk vas en gooi die blad toe onder sand vir ’n 

halfuur. Dit sal help dat die metaal stadig afkoel en nie as gevolg van tempering bros 
word nie. Let daarop dat ’n eenvoudige opsweising van die breuk dwars oor die blad 
nie sterk genoeg is nie en baie gou weer sal breek. 

’n Ernstige waarskuwing 

’n Sekere fabrikaat viertrek-bakkie se agtervere is weens die ontwerp daarvan nie 
geskik vir buitebaantoestande is nie. Die probleem is dat die tweede blad nie die eerste 
blad ondersteun by die buspasstuk (bus-oog) nie, want dit is heelwat korter as die 
eerste blad. Met ander woorde, dit is slegs die boonste enkele blad wat die vashouwerk 
doen. 

Vir veiligheid moet die tweede blad onder die eerste blad deurloop en ten 
minste halfpad om die bus-oog krul. Op hierdie wyse word die eerste blad op ’n 
kritieke drapunt ondersteun. 

Indien dit nie so opgestel is nie, kan dit bydra tot metaalmoegheid, en die 
skurende efifek van die tweede blad se punt op die eerste se onderkant kan die hele 
hegting of bus-oog van die eerste blad verswak. Dit gebeur natuurlik aan albei kante, 
en as die een afskeur, word die anderkant ook afgeskeur. 

Daar was ’n paar ernstige ongelukke waarin hierdie tipe voertuig - terwyl dit 
op spoed - was onverklaarbaar omgeslaan het en van die insittendes dood is. Daar is 
telkens gemerk dat die agter-ewenaar heeltemal uitgeruk was. Die vermoede is dat die 
vere gebreek het en die dryfas in die pad vasgesteek het. 

Indien jy ernstig is oor buitebaan-rondry, moet jy sorg dat hierdie saak dadelik 
reggestel word. Inspekteer jou voertuig se vere en laat dit deur ’n veerspesialis regstel. 


Vir langafstand reise na gebiede waar daar geen of min hulpmiddels is, word 
aanbeveel dat jy ’n ekstra voor- en agterveer saamneem, of ten minste (indien gewig 
’n kwessie is) ’n paar los blaaie om stukkendes te vervang. Vir reise deur Afrika wil 
ek byna sê dat dit verpligtend is. 

Moenie die rol van blou- en dik binddraad by gebreekte vere onderskat nie. 
Dikwels kan ’n mens met tydelike ondersteuning van draad daarin slaag om hulp te 

bereik. Ek het al gesien hoe ’n verswakte veer behendig ondersteun is deur ’n dik 
maar buigsame gekapte paal wat met draad vasgewoel is. 

Om ’n bladveer in die veld te vervang 

Uit wat hierbo gesê is, behoort dit duidelik te wees dat jy soms self die bladveer sal 
moet afhaal en teruggesit. Hiervoor het jy die volgende nodig: 

• moersleutels, soksleutels en hefboomstaaf 

• rubberhamer, hamer, pons 

• ghries 

• staalborsel 

• bandligter 

• botteldomkrag, hoogligdomkrag 
Stap 1 

Parkeer die voertuig op ’n gelyk oppervlak, trek die handrem vas en skakel oor na 
eerste rat, lae strekking. As dit ’n voorveer is, sit klippe agter die agterwiele en as dit 
’n agterveer is, sit klippe voor die voorwiele. 

[Foto: Bladveerverwydering] 

Die punt is dat jy moet seker maak dat die voertuig stabiel en onbeweeglik staan, want 
jy moet onder hom inklim. Maak die vier moere van die twee kramboute los, maar 
moet dit nie uithaal nie - die veer moet nog stewig in plek wees. Maak die wielmoere 
los, maar moet hulle nie verwyder nie. 

Stap 2 

Domkrag die voertuig met die hoogligdomkrag op sodat die wiel waar die stukkende 
bladveer is, tien cm bo die grond is. Verwyder nou die wiel en domkrag die voertuig 
verder op sodat jy gemaklik in die wielboognis kan sit en werk. Skuif die wiel saam 
met alle noodwiele op mekaar onder die voertuig in om te dien as stut indien die 
voertuig sou skuif. Laat ’n mate van speling, want later moet jy die voertuig laat sak 
terwyl die botteldomkrag moet opdruk om die veer uit en weer in te kry. 

As altematief kan jy die wiel aanlos en die veer dan verwyder, wat eintlik 
veiliger en die ideaal is. Dit is egter nie altyd moontlik nie. 

Draai die moere van die kramboute uit en verwyder die saal asook die twee 
kramboute. Inspekteer sowel die kramboute as die saal vir enige skade. Draai die 
moere weer liggies op sodat hulle nie wegraak nie. 

[Foto: Bladveerverwydering 2] 

Stap 3 

Draai die moere van die twee busboute (dit wil sê waar die veer aan die stut [agter] en 
die passtuk beide aan die onderstelraam geheg is) los en verwyder. Tik die agterste 
busbout met behulp van ’n stomp pons uit en laat die veer afsak (dit is nog vas aan die 
voorkant). Soms sit die bushuls redelik styf vas en word ’n bandligter gebruik om dit 
uit te dwing. Doen dieselfde met die voorste bushuls. Soms gebeur dit dat die veer 
glad nie uit die bushuls wil gly nie, of selfs dat die busbout nie wil uitkom nie. Die 
beste is dan om die botteldomkrag op ’n stabiele platfonn onder die veer op te stel 
(die domkrag is baie kort en sal nie bykom nie) en dit dan op te domkrag sodat dit die 
veer effens opdmk. Probeer weer die hulspen uitslaan of probeer dit met die 
bandligter uitkry. Wees versigtig dat jy nie met die oplig met die botteldomkrag die 
oplighoogte van die hoogligdomkrag versteur nie, want dit kan uitglip. 

Stap 4 

Verwyder die busse uit die bushuls (vier altesaam) met die pons of ’n sterk 
skroewedraaier. Herstel die veer soos hierbo beskryf. Wanneer dit voltooi is, smeer 
tussen elke twee blaaie ’n laag grafiet of ghries en pak saam. Sit die toringbout weer 
temg en draai vas. Slaan die klemme weer vas, of draai vas as dit van die bout-en- 
moer-tipe is. Ghries die binnekant van die bushuls en slaan die busse temg met ’n 
rubberhamer. As ’n reël pas die busse sonder dat dit nodig is om die rubberhamer te 
gebruik. Die veer is nou gereed om temggeplaas te word. 

Stap 5 

Sit die voorste bushuls eerste terug. Partykeer moet ’n mens dit liggies tik om dit in te 
kry. Stoot die busbout deur en draai vas, maar nie te styf nie, want die veer moet nog 
kan beweeg. Lig nou die agterkant in posisie en tik die bushuls tussen die klemrne in. 
Dit is op hierdie stadium dat ’n mens agterkom dat die veer nou te kort is en die 
bushuls nie bykom nie. Begin nou die botteldomkrag stadig pomp sodat dit die veer 
stadig lig. Soos die druk van onder toeneem, sal die bushuls uitwyk, en uiteindelik 
kan die busbout deurgeslaan word. Draai dit liggies maar fenn vas. Sit nou weer die 
kramboute en saal terug en draai dit liggies maar ferm vas. 

Verwyder alles onder die voertuig en sit die wiel terug. Laat die voertuig nou 
sak en draai die kramboutmoere asook die buspenmoere deeglik vas. 

Kronkelvere 

Kronkelvere in viertrekvoertuie is gewild gemaak deur die Land Rover 110, later 
bekend as die Defender. Aanvanklik het die Landie se opposisie steen en been oor 
hierdie ontwikkeling gekla en geskinder, maar op die ou end het hulle min of meer 
alrnal na kronkelvere oorgeskakel. Die Land Rover 110, deesdae die Defender, is 
steeds een van die vlugvoetigste en ratsste voertuie in buitebaanomstandighede. 

Die rede is voor die hand liggend, want die kronkelveer gee ’n heelwat sagter 
en gemakliker rit as bladvere, en is daarby ook heelwat ligter. Met ’n onafhanklik 
geartikuleerde aandrywing- en veringstelsel bied die kronkelveer die grootste 
bewegingsvryheid van alle veringstelsels aan veldvoertuie. Eenvoudig gestel: die 
mate waarin die wiel op en af kan beweeg is geweldig groot, en al sou die voertuig se 
vier wiele op uiters wisselende hoogtes staan, sal al vier bandkontak met die 
oppervlak behou. 

By voertuie wat met standaardbladvere of wringstaafsuspensies toegerus is, is 
die oorkruis-bandkontak met die grond in hierdie geval gewoonlik in so ’n mate 
versteur dat die voertuig nie kan beweeg nie en ’n ewenaarsper nodig is om uit die 
situasie te kom. Party modelle laat natuurlik meer artikulasie toe, maar dit is veral 
wanneer daar skuins oor ’n sloot gery moet word dat immobilisering makliker by 
hierdie tipes vering ondervind word. 

’n Kronkelveer is ’n wringstaaf wat die energie wat deur die op-en-af- 
beweging van die wiel geproduseer word, absorbeer. 

Vir konstante slegte paaie, vrag en lang afstande is dit nodig om soms sterker 
kronkelvere in te sit. Dit moet altyd egter gekombineer word met goeie 
buitebaanskokbrekers. By party modelle is die kronkelvere aan die regterkant ook 
eífens dikker as aan die linkerkant om te kompenseer vir die bestuurderskant wat die 
meeste of vir die langste tydperk moet vrag dra. 

Kronkelvere se gedrag in kombinasie met die skokbrekers kan by party 
modelle ’n wieggevoel meebring. Deur sterker kantelstawe by te voeg word hierdie 
eflfek teëgewerk. 

’n Probleem wat dikwels opduik, is dat die agterste suspensie te ver sak 
wanneer vrag gedra word. Hierdie probleem word nie maklik oorkom nie, al bou ’n 
mens sterker kronkelvere of beter skokbrekers in. Die heel beste oplossing is steeds 
die oppompbare rubberbuise of lugsakke van Firestone, die Air-Helper Springs, wat 
knus in die veer inpas en dan volgens die massa wat gedra word, opgepomp word 
sodat ’n mens steeds ’n sagte en gemaklike rit het. 

Lugvering 

In enkele luukse modelle is alle metaalvering ten gunste van lugvering uitgeskakel. 
Hierdie stelsel is besig om al hoe gewilder te raak, en in die swaardiens-vragmotor- en 
busmark het dit bladvere reeds heeltemal uitgeskakel. Daar is goeie redes om te 
vennoed dat hierdie stelsel, gekombineer met hidroulika en elektronika, die stelsel 
van die toekoms is. 

Die stelsel bestaan basies uit spesiale rubberlugsakke of buise wat met behulp 
van ’n interne lugpomp tot gekalibreerde vlakke opgepomp of laat sak kan word. Die 
lugsak word ondersteun deur buitebaanskokbrekers, en hierdie kombinasie is 
uitstekend op sinkplaat en slegte paaie. Dit verseker ’n gerieflike rit en beter beheer 
oor die voertuig in swak omstandighede. 

Daar is reeds luukse modelle op die mark wat hierdie tipe vering kombineer 
met ’n elektroniese stelsel wat outomatiese hoogteverstellings doen deur middel van 
sensors wat die toestand van die padoppervlak meet. Dit behou outomaties die 
voertuig se gelyke vlak wanneer daar byvoorbeeld vrag ingelaai word. Dit het tot 
gevolg dat die ligte se hoek nie versteur word nie en die voertuigbeheer steeds goed 
bly. 

Daar bestaan weinig twyfel dat hierdie lugveringstelsel uitstekend is, maar ek 
het my bedenkinge oor die elektroniese beheer van die stelsel. Gelukkig het hierdie 
tipe voertuie sterk rubber-oorlaaistoppers in die suspensie, wat beteken dat ’n mens in 
’n noodgeval nog stadig kan voortry. Daar is ook nog die skokbrekers om die rit 
ietwat aan te help. 

[Foto: lugvering] 

Ondersteunende lugvering 

Ondersteunende lugvering is, soos reeds genoem, ook beskikbaar vir gewone voertuie 
in die vorm van Firestone se Air-Helper Spring ®. 12 Dit is ’n beproefde produk wat 
met sukses op buitebaanvoertuie gemonteer kan word. Daar is egter ’n paar aspekte 
wat aandag moet geniet: 

• Dit dien as ondersteuning vir bestaande bladveer- of kronkelveerstelsels en vervang 
nie die skokbrekers nie. 

• Die stelsel bestaan uit ’n pomp (gewoonlik opsioneel), toevoerpypies, passtukke, en 
die belangrikste, die rubberballe of buise. 

• Twee tipes is beskikbaar: een is vir voertuie met bladvere, en bestaan uit twee 
gekoppelde rubberballe wat aan die onderkant met ’n spesiale passtuk op die as 
gemonteer word en aan die bokant op die onderstelraam. Die tweede tipe is vir 
kronkelvere, en bestaan uit ’n rubberbuis wat in die kronkelveer op ’n passtuk 
gemonteer word. 

• Albei tipes word beheer deur ’n gewone lugdrukklepstelsel (soos vir buitebande) en 
kan sonder probleme tot vyf bar opgepomp word. (Dit is egter baie styf en behoort 
gewoonlik slegs met swaar vrag gedoen te word.). ’n Mens bepaal die druk volgens 
die massa wat jy dra, maar ook volgens die padtoestande. Die vering kan opgepomp 
word deur middel van ’n beheerpaneel in die voertuig. 

• Die stelsel werk uitstekend saam met bladvere op die agterste as. Op die vooras is 
dit minder suksesvol, maar by kronkelvere werk dit uitstekend op albei asse. 

• By bakkies moet spesiale aandag geskenk word aan die passtuk wat aan die 
onderstelraam met kramboute vasgemaak word. As ’n reël word die passtuk op die 

raam se asboog gemonteer, gewoonlik waar die rubber-oorlaaistoppers gemonteer 
word. Die oorlaaistoppers word verwyder, maar nie die stopper-passtuk nie. Die 
gevolg is dat die inlaatklep baie naby die stopper se passtuk sit. In swaar toestande 
kan die rubberbal-passtuk effens meegee, en dan word die toelaatklep vasgeknel 
tussen die twee passtukke. Hierdie probleem word maklik oorkom deur ’n frisserige 
moer of enige stuk metaal tussen die passtukke in te dwing en met ’n snoer vas te 
trek. Boor eenvoudig ’n gaatjie deur die moer om die snoer deur te trek. 

• Die stelsel werk goed vir ’n voertuig waarvan die stert geneig is om te hang of 
maklik deur te stamp, maar ook vir die harde rit van ’n bakkie. Die grootste 
voordeel is dat jy die druk kan aanpas volgens die vrag wat jy dra. In die geval van 
’n bakkie kan een of twee bladvere verwyder word, en as daar ordentlike buitebaan- 
gasskokbrekers bygevoeg word, het jy ’n wenner in die veld, maar ook vir daaglikse 
gebruik. By kronkelvere word die sagte rit nie beïnvloed nie, want jy pas aan 
volgens massa en padtoestande. 

Wringstawe 

Die weglating van vere vir die voorsuspensie en die aanbring van ’n onafhanklik 
geartikuleerde suspensie met slegs wringstawe en skokbrekers, is ’n opwindende dog 
redelik onbekende ontwikkeling vir viertrekvoertuie. 

Wringstawe is al lankal in gebruik by die voor- en agterveringstelsels van 
passasiersvoertuie, en die tegnologie is goed bekend. Kantelstawe werk op dieselfde 
beginsel, maar met ’n ander doel. 

’n Wringstaaf bestaan uit óf ’n silindriese staaf óf selfs ’n plat, bladveeragtige 
staaf, albei van spesiale staal. Die een punt word aan die romp of onderstelraam van 
die voertuig geheg, terwyl die ander kant aan die voorsuspensie geheg word. 
Gewoonlik is daar by die agterhegting ’n verstellingsmeganisme, wat in wese ’n bout 
is wat in- of uitgedraai word om meer of minder wringkrag te verkry. Hiervoor kan ’n 
wringsleutel gebruik word sodat albei kante met dieselfde spanning ingestel kan word. 
Dit is egter nie ’n noodsaaklike nie. 

[Foto: wringstaaf] 

Wanneer die wringspanning verhoog word, lig die neus van die voertuig op, en 
wanneer dit verlaag word, sak die neus. In die veld, of by gebrek aan ’n wringsleutel, 
kan ’n gewone sleutel gebruik word en kan die hoogte gebalanseer word deur met ’n 
maatband aan albei kante by die wielboë te meet. 

’n Groot leemte is dat motorvervaardigers nie ’n omvattende verduideliking 
van probleme wat in hierdie verband kan ontstaan en hoe om dit te oorbrug gee nie. 
Met swaarderige vrag, veral as die dakrak ook met jerriekanne gelaai is, is hierdie tipe 
voertuig se neusgedeelte geneig om te duik. Met die toevoeging van ’n 
oliepanbeskermingsplaat en bosbrekerpassing onder die neus is dit te laag vir hoë 
middelmannetjies. 

Hierdie probleem kan op twee maniere oorkom word: Eerstens kan die 
wringstaaf stywer gestel word, wat die neus effens sal lig en sal voorkom dat dit duik. 
’n Sagter alternatief is om ter ondersteuning ’n raam- en skokbrekerstelsel wat binne 
’n kronkelveer pas, in te bou. Die beproefde suspensie-ondersteuningstelsel van 
Camil® 13 word hier aanbeveel. 

Die Camil-suspensiestelsel dien as ondersteuning vir die standaard- 
voorveringstelsel van die meeste eenton-viertrekbakkies en vervang nie die bestaande 
suspensie nie. Elke fabrikaat se stelsel lyk anders, maar die ontwerpbeginsel bly 
dieselfde, naamlik ’n ondersteunende kronkelveer gekombineer met nog ’n 
skokbreker. 

Omdat die Camil-suspensie die standaard-voorveringstelsel verstewig, word 
die neusduik en wiegeffek doeltreffend uitgeskakel om ’n veiliger en geriefliker rit te 
verseker. Die stelsel verseker ook ’n langer skokbrekerlewe en meer eweredige 
bandslytasie. Esteties doen dit geen afbreuk aan die bakkie se voorkoms nie, 
aangesien die stelsel netjies op die standaard-vashegtingsposisies van die voertuig 
gemonteer word. Die hangneus-effek wat soms voorkom, word uitgeskakel, want 
aangesien die veer bykomende dravermoë aan die voorste suspensie verleen, word die 
neus van die voertuig outomaties met ongeveer 30 min gelig. 

By sommige voertuie met onderstebo-U-vonnige bosbrekers veroorsaak die 
wringstaaf ekstra probleme, omdat die lae hegting van die bosbreker daartoe bydra 
om die voertuig se neus te laat sleep. Hierdie tipe bosbreker het meestal bloot 
estetiese waarde en het weinig nut in die veld. In so ’n geval kan die voorbuffer en 

bosbreker verwyder word ten gunste van ’n doelgeboude staalbuífer met ’n 
geïntegreerde bosbreker. Dit sal nie net die neus meer speling gee nie, maar ook die 
naderingshoek baie verbeter. Meer hieroor onder “Buffers”. 

Aan die pluskant is dit ongetwyfeld so dat die wringstaafstelsel ’n sagter rit 
oor stamperige en sinkplaatpaaie verseker. Alhoewel hierdie veranderde denke oor 
suspensies dus verwelkom kan word, glo ek steeds dat die bestaande lugsak-, 
kronkelveer- en selfs spesiale bladveringstelsels tans beter is as jy emstig is oor die 
buitebaan. 

[Foto: Wringstaaf] 

Aktiewe rolwering 

Dit is nodig om ’n paar paragrawe aan die rolwering van viertrekvoertuie te wy, want 
dit is ’n belangrike faktor in buitebaan-omstandighede. Rolbeweging verwys na die 
heen-en-weer-beweging van ’n voertuig oor ongelyke terrein, maar ook na die oorleun 
van ’n voertuig wat ’n draai op spoed binnegaan. Hierdie beweging kan 
padhouvennoë negatief beïnvloed tot die punt waar die voertuig omslaan. Die 
belangrikheid van hierdie aspek word duidelik as ’n mens in gedagte hou dat 
viertrekke heelwat hoër as hulle straatbroers staan, wat beteken dat die swaartepunt 
ook hoër is. Viertrekke is dus geneig om vinniger om te val, veral as die dakrak te 
swaar gelaai is. 

Dit is ’n wesenlike probleem wat die viertrekbedryf nagmenies gee. ’n 
Bekende metode om kanteling teen te werk is om kantelstawe in te bou. Kantelstawe 
is niks anders nie as ’n wringstaaf wat gewoonlik dwars gemonteer word sodat die een 
punt aan die onderstelraam vas is en die ander punt aan die as. Hierdie stawe “wring” 
letterlik die oorhelling of kanteling temg na die neutrale punt. 

Dit is egter nie die hele storie nie, want kantelstawe is ontoereikend, of is nie 
sterk genoeg gewring om in alle omstandighede kanteling teen te werk nie. Die vere 
en skokbrekers speel ook ’n belangrike rol. 

By meer gevorderde luukse modelle word van ’n aktiewe 
rolbewegingbeperker gebmik gemaak. Dit is ’n slim stelsel wat die laterale kragte van 
oorhelling in ’n draai meet en dan blitsig ’n snellenneganisme in werking stel wat 

hidrouliese krag op die wringstaaf toepas ooreenkomstig die hoeveelheid laterale 
krag. In wese word die wringstaaf in die ry stywer gemaak of verslap in 
ooreenstemming met die laterale kragte. Dit is ’n suksesvolle verbetering, maar 
ongelukkig ’n duur stelsel wat slegs in luukse voertuie gebruik kan word. 

Skokbrekers 

Om die een of ander rede bly mense die doel en funksie van skokbrekers verkeerd 
verstaan. Daar is ’n neiging om te glo dat skokbrekers die voertuig help “dra”. Dit is 
natuurlik heeltemal verkeerd, want die doel en funksie van skokbrekers is om die 
veerstelsel te help om padskokke te absorbeer en ook om die romp “af te trek” as dit 
sou spring. Terselfdertyd keer dit dat die voertuig duik wanneer jy rem en oplig 
wanneer jy wegtrek. 

Vir buitebaantoestande is dit ongetwyfeld die beste om te belê in buitebaan- 
gasskokbrekers. Dit verseker nie net ’n sagter rit vir die viertrek met sy normale stywe 
suspensie nie, maar gee ook beter padhou- en kleefvermoë. 

Gewone lug- en oliegevulde skokbrekers is geneig om in swaarder 
omstandighede ’n skuim te vorm wat met die uitsit van die lug spoedig die seëls 
oopforseer. In die geval van gasgevulde skokbrekers word gebruik gemaak van 
stikstof, wat ’n inerte gas is. Hierdie stikstof word by vervaardiging onder druk van 
slegs 2,5 tot vyf bar ingepers, wat natuurlik baie minder is as die 25 tot 30 bar 
saamgeperste lug in die geval van lug/olie-hoëdrukskokbrekers. 

Nog ’n kritieke verbetering, afgesien van die gebruik van inerte gas, is die 
verbeterde seëls wat selfs in swaar toestande gaslekkasie kan voorkom. Die grootte 
van die suiers is gewoonlik 35 mm, wat groter as gewoonlik is, en die 
suierstanghegting word van ’n hoogs gepoleerde, verchroomde dik staal gemaak. 

Behalwe seëls wat meegee, is my ondervinding ook dat die suierstang geneig 
is om in die nek by die hegting te breek. Die nuwe ontwikkeling werk dit effektief 
teen, en waar olies wel gebruik word, word van spesiale mineraalolie in die 
skokbreker gebruik gemaak wat viskeus bly tussen die uiterstes van -40°C en 120°C. 
Hierdie druk, in kombinasie met die ontwerp, het’n groot verbetering in die 
skokbreking teweeggebring. 

[Foto: Skokbreker] 


Ek wil egter ’n woord van waarskuwing in hierdie verband rig. Hierdie hoogs 
effektiewe skokbrekers in kombinasie met verbeterde vering deur middel van 
kronkelvere of wringstawe kan padskokke in so ’n mate absorbeer dat onervare 
bestuurders voet in die hoek oor slegte paaie ry. In so ’n geval kan selfs die beste 
skokbrekers ter wêreld jou in die steek laat. 

Nood-skokbrekers 

Dit bly steeds moeilik om ’n aanbeveling te maak in verband met die saamry van nood- 
skokbrekers. Die saak hou nie op by skokbrekers nie, want bladvere moet eweneens 
oorweeg word, veral by lang reise. 

As ’n algemene riglyn word aanbeveel dat ’n mens vir langafstandroetes wat 
oorwegend ’n gradering van drie volgens die Kaokoskaal het, sowel ekstra skokbrekers as 
bladvere moet saamneem. As ’n algemene aanduiding ry ek altyd ’n spaar voor- en 
agterskokbreker saam na Kaokoland. As ek Oos-Afrika toe reis, neem ek ook ekstra 
bladveerblaaie vir my voertuig saam. ’n Mens moet dit egter versigtig oorweeg, want gewig 
speel ook weer ’n belangrike rol. 


Dit is ook nodig om skokbrekers teen klippe te beskenn. Gebruik swart PVC-pyp en 
pas dit met draad oor die gedeelte wat afwaarts beweeg. Dit sal nie alle kbppe keer 
nie, maar sal wel die skade venninder. 

Beslis nie! 

Ek het dit verskeie kere ondervind dat mense aangeraai word om oppompbare 
skokbrekers, wat vir sedanmotors en stasiewaens gebruik word, in die buitebaan te 
gebruik. Venny hierdie raad en skokbrekers ten alle koste. 

Ewenaarsperre 

Oor ewenaarsperre kan daar maklik wanbegrippe ontstaan en ek het al gesien hoe die 
verkeerde keuse en gebruik tot probleme in die buitebaan gelei het. 

Die ewenaarstelsel op alle voertuie is op so ’n wyse gerat dat daar 
kompensasie is as ’n voertuig om ’n draai moet gaan. Die buitenste wiel draai 
vinniger as die binneste. Trouens, op ’n 360°-draai loop die buitenste wiel, afhangende 
van die bandgrootte, tien tot twaalf meter verder as die binneste wiel. Die buitenste 
wiel draai dus heelwat vinniger as die binneste wiel. Daar moet kompensasie wees vir 
die verskillende snelhede van die wiele, en daar moet op die een of ander wyse plek 
gelaat word vir die kragte van vier wiele waarvan die draaimomente verskil 

[Foto: Ppll7 Tekening 1] 

Die gewone tipe ewenaar is spesiaal ontwerp vir hierdie draaikragte deurdat die dryfas 
en tandrat draaimoment aan die kroonrat verskaf. Verdere oordrag vind plaas na ’n 
paar kleinratte, en dan na die keëlratte wat weer aan die halfasse vas is en draaikrag 
aan die wiele verskaf. Wanneer ’n mens reguit met ’n voertuig ry, roteer die kroonrat, 
kleinratte en keëlratte (dus die halfas) almal teen dieselfde omwenteling. 

Wanneer die voertuig in ’n draai ingaan en daar gevolglik ’n vinniger 
draaimoment op die buitenste wiele ontstaan, word die kleinratte en tandrat van die 
betrokke halfas in werking gedwing sodat die ander wiel, dit wil sê die binneste wiel, 
stadiger roteer. Die middelpunt sal altyd teen die gemiddelde van die omwenteling 
van die twee wiele roteer (C = [linkerwiel + regterwiel] = 2). Indien dit nie sou gebeur 
het nie, sou voertuie slegs in ’n reguit lyn soos ’n trein kon ry, of sou daar geweldige 
bandverwering wees. 

[Foto: Pp 117 tekening 2] 

Die wringkrag wat na die halfasse gaan, is altyd gelyk. Wanneer daar bandglip, sê nou 
maar in modder, op die een agterwiel paasvind, sal die ewenaar daarop reageer deur 
meer en meer krag na daardie as te gelei. Dus begin die wiel al hoe meer tol, terwyl 

die teenoorgestelde as geen krag het nie. ’n Voertuig met 2x4-aandrywing verloor in 
so ’n situasie dadelik vastrapvermoë. ’n Viertrekvoertuig met voltydse 
vierwielaandrywing met gewone ewenaars (sonder ’n sentrale ewenaar) sal ook 
mobiliteit verloor as een wiel op elke as sy vastrap verloor. 

Die verlies aan trekkrag in ’n ewenaar is nie absoluut gelyk nie, met ander 
woorde as die een wiel trekkrag verloor, verloor die teenoorgestelde wiel nie ook 
onmiddelik krag nie. Daar is ’n uitgewerkte koëffisiënt wat van 0, 1 tot 0,9 kan strek, 
met ander woorde die oordraging van krag na die tollende as sal eers geskied volgens 
sekere draaimomente van die tollende wiel. 

’n Ewenaarsper word aangebring om hierdie situasies te oorkom. Daar is 
verskillende tipes, maar die eenvoudigste een bestaan uit ’n kloukoppelaar wat op die 
een halfas se ewenaarkant, binne die ewenaar, gemonteer word en wat die halfas en 
syrat by die middelpunt van die ewenaar sluit. Dit sluit ook die teenoorgestelde halfas 
via die planeetratte. Daar kan dus nie staking by bandglip plaasvind nie. A1 gly die 
een wiel, is die teenoorgestelde wiel gesluit en het dit gelyke vastrapkrag. 

Uit bogenoemde blyk dit ook duidelik dat indien ’n ewenaarsper gebruik 
word, die effek van toegelate draaimoment in ’n draai uitgeskakel word. Dit verklaar 
hoekom dit nodig is om die gebruik van die ewenaarsper oor kort afstande te beperk. 
Gebruik dit slegs om uit die moeilikheid te kom. 

Heelwat voertuie het vryloopnawe by die voorste as, en dikwels word dit 
gesien as ’n ewenaarsper. 14 Dit is nie die geval nie, want die vryloopnawe stel die 
voertuig in staat om wanneer dit nie aangeskakel is nie, soos ’n 2x4-voertuig te 
funksioneer met die groot voordeel van ekonomiese brandstofverbruik. Dit word slegs 
ingestel vir slegte padtoestande wanneer volle vierwieltrek nodig is. ’n Ewenaarsper 
kan wel by sulke voertuie bygevoeg word, maar sal dit effens laf wees om dan nie ook 
’n ewenaarsper op die agterste as aan te bring nie. Deesdae is sommige van die 
duurder modelle toegerus met sowel ’n sentrale ewenaarsper as twee aparte sperre op 
die voor- en agteras. Meestal word ewenaarsperre op agterasse aangebring, wat vir die 
meeste toestande voldoende is. Ek beveel slegs ewenaarsperre vir die vooras aan vir 
voertuie wat gereeld in klas 3- tot 4-toestande volgens die Kaokoskaal moet werk. 
Weens die geweldige kragte wat uitgeoefen word, moet dit slegs vir kort afstande 

gebruik word om uit die moeilikheid te kom. ’n Ewenaarsper op die voorste as is veral 
belangrik vir voertuie wat teen steil opdraandes met los gruis of klippe moet werk. 

Die saak raak meer gekompliseerd by voertuie met pennanente viertrekmodus. 
Behalwe vir draaimomentkompensasie moet daar ook nog op die een of ander wyse 
gekompenseer word tussen die voor- en agterasse. Om te kompenseer vir die verskille 
tussen die asse word ’n sentrale ewenaarsper aangebring. As die sentrale ewenaarsper 
nie aangeskakel is nie en ’n agterwiel begin tol, sal die sentrale sper die krag al hoe 
meer na hierdie tollende wiel gelei, en kort voor lank is die voertuig immobiel. Met 
die sentrale sper aangeskakel, verander die prentjie deurdat die krag eweredig na 
altwee asse versprei en daar nog drie wiele oor is om vas te vat. 

Die gevaar van hierdie stelsel is dat dit op harde oppervlakke misbruik word, 
byvoorbeeld op teerpaaie oor lang afstande, want daar vind ’n opwen-aksie tussen die 
twee asse plaas. In slegte toestande is dit ’n wonderlike stelsel, want daar is nie 
ewenaarsperre op elke as nie en jy kan dus baie ver met die sentrale ewenaarsper 
aangeskakel ry. Op hierdie wyse het ek met ’n Land Rover 110 van Walvisbaai af drie 
dae lank deur die hoogste duine ter wêreld gery om by die Sossusvlei uit te kom. So 
’n voertuig raak amper onkeerbaar as daar nog sperre op die twee as-ewenaars 
aangebring word, maar dan kan dit slegs vir baie klein afstande gebruik word soos 
reeds verduidelik. 

Wanneer en waar vir as-ewenaarsperre 

• Die ewenaarsper word in die volgende omstandighede aangeskakel: 

• teen steil op- of afdraandes met los gruis of modder waar die gevaar van bandglip 
bestaan 

• wanneer jy skerp duin-op ry 

• in diep, sagte sand of modder 

• om ’n besondere obstruksie te oorkom waar een of meer van die wiele van die 
oppervlak mag lig 

Ontkoppel onmiddelik nadat die hindernis oorkom is! 

Daar is ook ’n ander tipe ewenaarsper beskikbaar wat ek wil noem, en dit is die 
beperkte-gly-ewenaarsper. Dit verskil van bogenoemde in die opsig dat dit ’n beperkte 
of vooraf ingestelde mate van ewenaargly sal toelaat, maar nie heeltemal sluit nie. 
Party modelle is so ontwerp dat dit permanent aangeskakel is, en wanneer die voertuig 
in ’n draai ingaan, skop dit outomaties uit. Hierdie tipe ewenaarsper is nie gewens vir 
emstige buitebaantoestande nie en kan jou eintlik in ’n penarie laat beland. 

Ingevoerde Australiese en Amerikaanse ewenaarsperre het weens die dalende 
rand onkoopbaar duur geword. ’n Goeie altematief is egter die plaaslik vervaardigde 
ewenaarsperre van Geannax 15 wat te enige tyd net so efifektief soos ingevoerde 
modelle is, en dit teen ’n derde van die prys van buitelandse produkte. 

’n Paar verdere opmerkings oor ewenaarsperre: 

• ’n Ewenaarsper is nie die redding vir ’n swak bestuurder of ’n waaghals nie. Selfs 
met alle moontlike ewenaarsperre aan gaan jy nie uitkom as jy jouself en jou 
voertuig oorskat het in diep modder nie! Die beginsel bly steeds om’n slegte pad 
verstandig aan te pak, of om dit indien enigsins moontlik te vermy. 

• Ewenaarsperre (en ook wenasse) is nie ’n moetvir ’n viertrekvoertuig nie. Dikwels 
word dit deur onkundige en selfs skelm verkoopslui so aan kopers voorgehou. 

Indien jy ’n uitstekende veringstelsel het (wat veel belangriker is en jou eerste 
prioriteit behoort te wees), is die waarskynlikheid dat jy ’n ewenaarsper sal moet 
gebmik, uiters laag. Ek ry al baie jare sonder een, en daar is min plekke in Afrika 
wat ek nie kon bereik nie. Goeie suspensie gee eenvoudig beter en meer bandkontak 
- en dit is al wat jy nodig het. 

Torsen-ewenaars 

’n Torsen-ewenaar is ’n meganiese ewenaar wat outomaties ’n ewenaarsper-funksie 
verskaf. Hierdie stelsel is in 1983 bekend gestel en werk op die beginsel dat 
wringkrag verplaas word van die tollende wiel na die stadigerdraaiende wiel wat 
bandkontak het. Die stelsel funksioneer teen ’n koëffisiënt van 4:1, wat beteken dat 
tot vier maal die wringkrag na die nietollende as gestuur word. Omdat dit meganies is, 
is die Torsen-stelsel meer betroubaar as elektroniese stelsels en reageer dit baie 
vinnig. Dit is egter ’n duur stelsel. 

Vastrapbeheer 

Vastrapbeheer is ’n moderne, elektronies beheerde stelsel wat ewenaarsperre onnodig 
maak. (Maar omdat ewenaarsperre nie elektronies beheer word nie, is die 
moontlikheid vir disfunksie kleiner as in die geval van vastrapbeheer.) 

Vastrapbeheer is ’n slim stelsel: dit beskik oor sensors wat waarneem wanneer 
’n wiel begin tol. Sodra dit gebeur, word die rem outomaties op die tollende wiel 
toegepas en word die enjin se wringkrag verplaas na die orige drie wiele wat wel 
vastrap. Selfs al is daar slegs een band wat vastrapplek het, sal al die wringkrag na 
daardie wiel gekanaliseer word. 

Beskerming van komponente 

Buitebaantoestande verg dat ’n mens moet sorg vir maksimum beskerming van 
kritieke komponente. Hoë middelmannetjies en spattende klippe en ander voorwerpe 
kan lelike skade aanrig. In die geval van goed ontwerpte viertrekke word die meeste 
van hierdie komponente wel beskerm. Nogtans is dit belangrik om op die volgende te 
let: 

• Enige beskermingsplaat moet van dik, sterk staal vervaardig word. Indien daar gate 
in die plaat geboor is vir lugsirkulasie of om die gewig ietwat te verminder is dit in 
orde. Die hegting van beskermplate is eweneens van kritieke belang - dit moet met 
dik, sterk boute vasgeheg word. 

• As ek by die voertuig se neus sou begin, is ’n skutplaat wat die stuurstange en 
stuurskokbreker van die voertuig beskenn ’n goeie belegging. Dit keer terselfdertyd 
ook klippe wat sou kon deurdring na ander komponente. So ’n plaat moet sterk wees 
en uit staan van ten minste vyf mm dik bestaan. 16 

• Oliepanbeskerming is van kritieke belang. By party voertuie sit die oliepan hoog 
sodat dit redelik goed beskerm is, en in sulke gevalle is ’n plaat nie so belangrik nie. 
Tog is ’n beskadigde oliepan een van die probleme wat ek al meer as een keer in die 
veld raakgeloop het, en die oorsaak is gewoonlik ’n klip wat opgespat het. 

• As die ratkas en oordragkas redelik hoog gemonteer is, dit wil sê hoër as die 
oliepan, is skutplate nie so belangrik nie. Daar kan egter gedeeltes wees wat weens 
die besondere ontwerp laer uitsteek en wat beskenn moet word. 

• Die brandstoftenk moet beskerm word. Let ook op of die brandstofinlaatpyp goed 
beskenn is. Indien daar twyfel bestaan, neem swart PVC-pyp, sny dit in die lengte 
deur en plaas dit om die inlaatpyp. Trek dit vas met twee skroefklemme. Kyk ook na 
die brandstoftoevoerpyp. As hierdie pype enigsins onbeskenn is, trek dit met PVC- 
pyp oor en bind dit so hoog moontlik met plastieksnoere vas. 

• Grondpad verweer die binnekante van die wielboë, asook vloerplate en ander 
komponente. Dit is belangrik om ná ’n tog die voertuig se onderkant ordentlik te 
laat uitspuit met warm water. Waar die beskermende rubberverflaag verweer het, 
moet dit opgeknap word. Voertuie wat dikwels langs die Namibiese kus gebruik 
word, moet ekstra sorg kry weens die hoë verwering wat op soutpaaie ontstaan. Hier 
kan roes baie gou deur plate vreet. Paneelklopperye op Swakopmund en Walvisbaai 
verwyder gewoonlik die roes met sandbespuiting. Daarna volg ’n loodverflaag, en 
dan rubberisering met ’n stof wat ryk aan ’n sekere was is. 

Ek wil ’n finale opmerking oor asse en ewenaars maak: Eienaars van voertuie wat 
gereeld in buitebaantoestande gebruik word of al heelwat kilometers op die klok het, 
moet onthou dat daar iets soos metaalmoegheid is. Ek het al by meer as een 
geleentheid agterasse gesien wat middeldeur gebreek het. Daar kom ’n stadium dat ’n 
mens moet besluit of jy die as gaan versterk en of jy dit gaan vervang. Vir diegene wat 
gereeld in die buitebaan gaan wees, soos werknemers van toermaatskappye, is dit 
nogal belangrik om die as te versterk en word dit aanbeveel. Dan is daar ook die 
probleem van ’n voertuig wat heeldag in warm toestande in dik sand voortgekarring 
het. Die ewenaar en die olies daarin word vuurwarm. Wanneer die bestuurder sy 
einddoel bereik en graag deur die see of die rivier wil jaag, koel die ewenaar skielik af 
en suig water in. Probleme ontstaan veral waar die sluitringe en verdigting nie meer is 
wat dit moet wees nie. Kort voor lank klink die ewenaars soos koffiemeulens en moet 
groot en duur herstelwerk daaraan gedoen word. 

Uitlaatstelsels 

Viertrekke se uitlaatstelsels is in bykans alle fabrikate goed beplan en hoog 
aangebring sodat dit nie met die grondvryhoogte inmeng nie. 

Slegs enkele punte is hier van belang: 

• Buitebaantoestande onderwerp die uitlaatstelsel aan baie meer padskokke en 
vibrasies as wat die geval op gewone paaie is. Dit is veral op sinkplaatpaaie dat 
stukke afbreek of loskom, en in so ’n geval is die uitlaatpypflens by die spruitstuk 
kwesbaar. As dit sou loskom, kan tydelike herstelwerk gedoen word. Wag dat die 
stelsel afkoel voordat die flens met Gun Gum®-preparaat gevul en weer vasgetrek 
word. Vir gate in pype en die dreunboks kan Gun Gum tesame met ’n spesiale 
aluminiumfoelieverband vir uitlaatstelsels gebruik word. 

• Ken jou voertuig se uitlaatstelsel. Jy moet weet waar dit geneig is om deur gras 
verstop te raak. Maak vir jou ’n ordentlike krapinstrument waarmee gras onder die 
voertuig verwyder kan word. Indien jy deur lang gras ry, moet die onderkant van die 
voertuig elke tien minute geïnspekteer word. 

• Moenie skroom om nog hegtingspunte vir jou uitlaatstelsel te laat aanbring nie. 

• Indien ’n ekstra brandstoftenk ingebou word, kan dit nodig wees om die uitlaat te 
herlei om so ver moontlik van die brandstof af verby te gaan. Dit kan dalk nodig 
word om ’n spesiale hitte-absorberingsplaat tussenin te laat aanbring. Nog die 
veiligste, veral by petrolmodelle, is om die uitlaatpyp te laat buig sodat dit voor die 
agterwiel, langs die kant, uitkom. En nee, die band word nie warm nie en die uitlaat 
sal selde indien ooit vashaak. 

• Vir party voertuie word vryvloei-uitlate aanbeveel vir ekstra kraglewering. Dit is 
egter noodwendig ’n meer raserige stelsel, wat weer ’n probleem kan wees as ’n 
mens wil wild kyk. 

Langafstand-brandstoftenks 

Hierdie item is oor die afgelope paar jaar redelik verfyn. Die volgende algemene 

riglyne is in hierdie verband belangrik: 

• Die eerste vereiste is dat enige tenk baie stewig met staalhoepels aan die 
onderstelraamwerk bevestig moet word. Afhangende van die tipe voertuig en die 
ontwerp word party slegs met enkele passtukke vasgebout. Hegting met ’n vollengte 
staalhoepel wat vasgebout word bly egter die beste keuse. 

• Polipropileentenks funksioneer net so goed soos metaaltenks, maar moet ’n 
beskennplaat van metaal hê. Die plaat moet onder die tenk aangebring word en 

moet aan die voorkant omkrul om enige voorwerpe wat deur die voorwiele 
opgeskiet word, te keer. 

• Beskerming van metaaltenks is eweneens belangrik, en dieselfde beskerming as vir 
polipropeleentenks word aanbeveel. 

• Ekstra tenks mag nie die beweging van die agteras verhinder nie en mag nie laer as 
die agteras wees nie. 

• By die LR Defender-reeks is die aangewese plekke die standaard 40-litertenk in die 
regterkantste agterwielboog, sowel as ’n tenk onder die bestuurder se sitplek. 
Spesiale aandag moet aan verdigting om hierdie tenk gegee word, want wann lug is 
geneig om hierdeur in die kompartement gedruk te word. 

• Langafstandtenks moet voorsien word van ’n asemhalingsbuis. 

• Dit is raadsaam om veral in die geval van petrolaangedrewe voertuie gebruik te 
maak van ’n elektriese petrolpomp tussen die tenks. Indien die hoofpomp sou staak, 
kan die tweede pomp suksesvol ingespan word. 

• Diesel-langafstandtenks moet van ’n dreineerprop voorsien word om 
waterdreinering toe te laat. 

• Spesiale aandag moet daaraan gegee word om tenks teen die hitte van die uitlaatpyp 
te beskerm. In sommige gevalle is dit nodig om die uitlaatpyp te verlê om langs die 
kant, voor die agterwiel, uit te kom. 

DIE VOOR- EN AGTERKANTE 

Aan die voor- en agterkant van die onderstelraam sit die buffers, wat uitsluitlik bedoel 
is om die romp teen stampe en stote te beskerm. Veral die voorbuffer het met die 
vemuwing van tegnologie in so ’n mate verander dat dit ook dien as skakehneganisme 
vir lugsakke om die insittendes in die geval van ’n botsing te beskenn. In ’n stadium 
het daar ’n modegril ontstaan om gekleurde plastiekbuffers aan te bring, maar dit was 
spoedig duidelik dat hierdie tipe buffer nie doehnatig is nie en dat dit ook die 
naderingshoek affekteer. Plastiekbuffers is dan ook die eerste item wat in die slag bly 
in buitebaantoestande. 

Buitebaangeesdriftiges heg reeds baie jare lank bosbrekers aan sowel die 
buffers as die onderstelle van hul voertuie. Dit word ook gedoen deur mense wat vir 


99 



werk- en woondoeleindes op paaie ry waar ekstra beskenning teen plantegroei - 
asook die koedoe wat onverwags voor jou inspring - benodig word. 

Vandag is daar verskeie tipes bosbrekers beskikbaar wat oor die neus van die 
voertuig pas sodat dit nie nodig is om die lae buffer te verwyder nie. Dit bied dus 
beskerming, maar los nog nie die probleem van die swak naderingshoek op nie. 

Dit het gelei tot die ontwikkeling van ’n geïntegreerde buffer/bosbreker- 
kombinasie. Veral Australiese vervaardigers het hier die voortou geneem. 

Daar is egter een faktor wat in aanmerking geneem moet word by die aanbring 
van buffers, bosbrekers en dikwels ook kolligte, en dit is dat die ontwerp en 
aanpassings nie die lugvloei na die verkoeler mag beïnvloed nie. Wanneer dit nie in ag 
geneem word nie, kan die werkstemperatuur van die masjien negatief beïnvloed word. 

Buffers 

Op ’n paar uitsonderings na is die meeste fabrieksontwerpte buffers van viertrekke 
met die oog op estetika in plaas van funksionaliteit ontwerp. Daar word selfs kol- of 
misligte in die buffer versink, wat strydig is met een van die mees elementêre 
beginsels van die buitebaan. 

Die naderingshoek is ook gewoonlik heeltemal te klein, en dus word die buffer 
gereeld beskadig. Daar is slegs een medisyne vir hierdie ontwerpersgril, en dit is om 
’n spesiale buitebaanbuffer aan te bring. Dit is raadsaam en ’n goeie belegging om so 
’n buffer te vervang deur ’n doelgeboude geïntegreerde buffer en bosbreker soos wat 
hieronder beskryf word. 

Bosbrekers 

Sonder ’n goeie bosbreker kan ’n viertrek eenvoudig nie. Die stories oor hoe hierdie 
stuk toerusting insittendes se lewe gered het en duur skade aan die voertuig voorkom 
het is legio. 

Bosbrekers word óf as ’n afsonderlike item aangebring óf geïntegreer met ’n 
staalbuffer soos hierbo genoem. By party fabrikate, soos byvoorbeeld Land Rover, is 
die voorbuffer uiters geskik vir die aanbring van ’n bosbreker en kan dit baie maklik 
gedoen word. Selfs vir die meeste bakkies kan los eenhede verkry en aangesit word. 

Hierdie bosbrekers, het ek gevind, is deurgaans van ’n goeie gehalte. 17 Daar is egter ’n 
paar belangrike aspekte wat in ag geneem moet word: 

• Die (omgekeerde) U-vormige bosbrekers waarmee party voertuie deur 
motorvervaardigers toeregerus word, is nie voldoende nie. Die wyse waarop 
sommige van hulle onderaan die voertuig geheg is, verlaag die grondvryhoogte. 
Hierdie tipes is wel nuttig wanneer die voertuig gebruik word op standaardpaaie of 
op paaie waar bosse en hoë middelmannetjies nie ’n baie groot probleem is nie. Die 
ideale buitebaanbosbreker moet die hele neus van die voertuig beskerm, en ook om 
die sykant gebuig wees. 

• Party modelle het aan die onderkant ’n tweede dwarsspar wat omkrul na die 
wielboog se kant toe. Ek beveel nie hierdie tipe aan nie, want dit het al gebeur dat 
die voertuig wat hiermee toegerus is, ’n harde voorwerp tref en dat hierdie spar dan 
sodanig ombuig dat dit teen die voorwiel druk. A1 raad is dan om dit af te saag, want 
buig buig jy hom nie maklik terug nie. 

[Foto: Bosbreker] 

Geïntegreerde buffers 18 

’n Geïntegreerde buffer is ’n doelgeboude buffer wat ook as bosbreker dien. Dit is 
gewoonlik van ’n hoë gehalte staal gemaak, is opgevleuel na die kante en pas hoog 
sodat dit die naderingshoek van die voertuig dramaties verbeter. Miskien is die heel 
belangrikste dat dit aan die onderstelraam vasgebout word. Dit is ontwerp om ’n 
wenas te monteer, of daarsonder en het gewoonlik die nodige gate vir kolligboute. 
Omdat dit hoekig uitgebou is op die oppervlakke wat die naderingshoek vergroot, is 
dit moeilik - selfs onmoontlik - om draplek vir die hoogligdomkrag te kry. Om 
hierdie situasie te verhelp, word spesiale pypies gemonteer waarin ’n skoen vir die 
domkrag se drastuk pas. (Stoorplek vir die domkrag: agter die agterste sitplek waar jy 
dit maklik in die hande kan kry.) 

Gewoonlik word voorsiening gemaak vir sleephegtingspunte onder die buffer 
in die vorm van gate waardeur ’n fris harpbout pas. 

Sybuffers 

Sybuffers moet nie verwar word met treeplanke nie (sien die hofie “Treeplanke” in 
hierdie hoofstuk), hoewel treeplanke hierdie funksie in sekere gevalle kan insluit. Die 
beste voorbeeld is die innoverende plaaslik vervaardigde Met-Trax®, wat ’n 
kombinasie van ’n sybuffer en ’n treeplank is . 19 Die treeplankgedeelte kan vinnig 
verwyder word en as ’n effektiewe sandplaat gebruik word. 

Sy-buffers is slegs by enkele voertuie gewild. Hierdie tipe buffers word 
meestal aan Land Rovers aangebring om die aluminiumbakwerk ekstra beskerming 
langs die kante te gee. Party tipes is ’n uitbreiding van die bosbreker, terwyl ander 
slegs onderaan die sykante beskerming bied. 

Hierdie sykant-beskerming word wel aanbeveel vir Land Rovers, maar die 
uitbreiding vanaf die bosbreker is slegs nodig vir voertuie wat deur grootwildjagters 
of vir wildbesigtigingsvoertuie gebruik word. 

Sleephegpunte 

Viertrekvoertuie val ongelukkig ook vas, en daarvoor is ordentlike sleephegpunte 
nodig. Min van die hedendaagse viertrekke het ordentlike sleeppunte, en sommige het 
verbasend genoeg geen sleeppunte nie. Dit is raadsaam om ordentlike sleephegpunte 
vir ’n voertuig te skep. Die volgende moet in ag geneem word: 

• Sleephegpunte moet aan die onderstelraam van die voertuig gekoppel word. Party 
geïntegreerde buffers wat aan die onderstelraam gekoppel word, het wel 
sleephegpunte. 

• ’n Sleephegpunt moet verkieslik van so ’n aard wees dat dit ’n ordentlike harpbout 
kan neem. Meestal word harpboute daar gemonteer, goed vasgedraai en daar gelos. 
Die altematief is om die harpboute elders te bêre en slegs aan te sit wanneer nodig. 

• Dit is raadsaam om twee sleephegplekke te skep by sowel die voor- as die agterkant 
van die voertuig. 

Wenasse 


Die gebruik van wenasse is iets wat versigtig oorweeg moet word. Wenasse is duur 
items en dit is dikwels nodig dat die buífer ook aangepas moet word. As ’n mens een 
wil aanskaf, moet daar - weereens - duidelikheid oor die behoefte wees. As voorbeeld 
ry ek al baie jare sonder een in Afrika rond, maar wel met ’n ordentlike sleeptou, en 
ek kon nog altyd gehelp word. ’n Wenas is nie ’n mode-item nie, maar as jy dikwels 
alleen reis, word ’n wenas wel aanbeveel. 

Hou in gedagte dat wenasse dikwels swaar is en die oorhang van die voertuig 
kan versteur. Ek sien dikwels dat ’n te swaar wenas met die verkeerde wringkrag aan 
’n voertuig aangebring word en dikwels op ’n loinp manier gemonteer is. Sulke 
wenasse beïnvloed die pad- en buitebaangedrag van die voertuig negatief. 

As ’n basiese reël moet onthou word dat hoe ligter ’n vasgevalde voertuig 
gemaak word, hoe makliker kan dit uitgesleep word. 

Daar is drie tipes wenasse wat oorweeg kan word, naamlik elektriese, 
hidrouliese en meganiese wenasse. 

Elektriese wenasse is die bekendste en gewildste tipe wenasse in Suider-Afrika. Dit 
kan deur aan die hoofbattery aangedryf word, maar ek wil aanbeveel dat dit liewers 
aan ’n tweede battery, ’n diepsiklus-tipe, gekoppel word. ’n Negatiewe eienskap van 
hierdie tipes wenasse is ongelukkig dat dit elektrisiteit vreet. ’n Battery met ’n 
minimum draaikrag van 650 (koue) ampêre word dus aanbeveel. Daarby is dit 
noodsaaklik dat die masjien teen ’n taamlik hoë omwentelinge draai sodat die 
altemator ekstra krag kan gee wanneer die wenas gebruik word. 

Weens die hoë kragverbruik is ’n elektriese wenas geneig om vinnig warm te 
word. Wanneer dit vir ’n taamlike lang tyd gebmik word, moet dit kort-kort afgekoel 
word. ’n Verdere nadeel van hierdie tipe wenas is dat dit nie gebruik kan word indien 
die battery pap is nie. 

Gewoonlik het ’n mens ’n keuse van tussen 800 en 6000 kilogram trekkrag, 
met kabels wat tussen 30 en 40 meter lank is. Die meeste is toegerus met ’n 
verlengkabel met ’n skakelaar sodat indien die bestuurder selfs die wenas van binne 
die voertuig kan beheer. 

Hidrouliese wenasse kan maklik aangebring word aan voertuie met ’n kragstuur, 
want dieselfde pomp word ingespan vir kraglewering. Dié pomp word nie maklik 
wann soos ’n elektriese wenas nie en kan heeldag werk. Hierdie tipe is veral handig 
vir boere wat boorgatpype moet trek in die droër dele van ons land waar die boorgate 
diep kan wees. 

Die enigste negatiewe punt is dat as jou masjien staan, die wenas ook staan. 

Meganiese wenasse word nie veel gesien nie, en ek vermoed dat die mode en 
statusoorwegings ook in ’n mate hier geld. Dit is egter ’n goedkoper, effektiewe, dog 
stadige metode van wenning. Die wenas lyk baie soos ’n elektriese of hidrouliese 
wenas, met die enigste verskil dat dit ’n los slinger het waannee die funksie uitgevoer 
word. Dit kos natuurlik so ’n bietjie sweet, maar ’n mens kan net soveel trekkrag as 
by bogenoemde twee verkry. 

Die grootste voordeel, behalwe die prys, is dat hierdie tipe op mieliepap werk. 
Dit is betroubaar. Daar is geen batterye wat kan pap word nie en geen duur 
installasiekoste nie. 

Kaapstander-wenasse wat aan die voor- of agternawe van ’n voertuig vasgemaak 
word, is al ’n baie lank in gebruik. Dit funksioneer deurdat die draaibeweging van die 
wiel ingespan word om ’n kabel op te rol om ’n drom wat oor die as-spilpunt pas. Dit 
lyk nie vreeslik mooi nie, maar is tog effektief op korterige insleepafstande. Ons weet 
uit ondervinding dat ’n wenas meestal gebruik word net om uit die moeilikheid te 
kom - die insleepafstand is meestal slegs enkele treë. 

Die stelsel bestaan uit twee ankerpenne waaraan die kabels van twee 
ooreenstemmende wiele vasgemaak word. Deur die voertuig in laagste strekking 
vorentoe of tru te sit en dan stadig te versnel, word die kabel opgerol en die voertuig 
uitgesleep. Die stelsel vereis lang ankerpenne in diep sand, en ek het al gesien dat 
regte ysterdroppers in die sand weggeslaan word. Met sulke bybehore is die stelsel nie 
baie gewild nie, maar dit is tog redelik effektief. 

[Foto: Katrol] 

Noodsaaklike bybehore 


• Handskoene: Wenaskabels het dikwels ’n enkele draad wat los is en ’n mens kan jou 
hand lelik daarmee sny. Dra leerhandskoene, soos die tipe wat deur sweisers gebruik 
word. 

• Sleephake of hegpunte: Dit is punte wat aan die onderstelraam van die voertuig vas 
is Die oog van die sleepkabel of tou pas daaroor. 

• Harpboute, wat dikwels in hegpunte geplaas word en waaraan die sleepkabel se 
haak of oog vasgemaak word. 

• ’n Katrol wat die wenas se sleepkrag verhoog, maar jou ook in staat stel om die 
sleeprigting te verander sonder om die kabel te beskadig. 

• ’n Boombeskermer: Dit is ’n breë gordel van hoë gehalte nylon met twee 
permanente lusse aan die punte. Die gordel word om ’n boomstomp (of enige ander 
punt van bevestiging) geplaas en die sleephaak vang dan deur die punte se lusse. 

Die doel hiermee is om te keer dat die boom beskadig word. 

• Die ver/engingskabe/ moet dieselfde tipe staalkabel as dié van jou wenas wees. 

• Sleepgordel: Die moderne tipe is van kunsvesels gemaak wat kan rek, energie kan 
stoor en soos gomlastiek weer kan terugspring. Dit is in ’n plat band geweef met die 
punte teruggebuig en vasgewerk om ’n oog of lus te vorm. By die beter tipes is 
hierdie oog met leer uitgevoer as ekstra beskenning. Moet nooit hierdie sleepgordel 
as die boombeskermer gebruik nie. 

Sekere voorwaardes en veiligheidsmaatreëls is betrokke by die gebruik van ’n wenas. 
Die heel belangrikste vereiste is om rustig te wees! Alrnal val die een of ander tyd vas 
en dit is nie ’n skande om vas te sit nie. Na al hierdie jare val ek ook nog by tye vas. 
Weet net dat jy daar gaan uitkom, wees rustig en som die situasie eers deeglik op. 
Neem tyd om te besluit hoe en waar die wenas moet ingespan word. 

Geen wenas is sterk genoeg om ’n voertuig uit die meeste ordentlike vasvalle 
uit te sleep nie. Ek het al baie uitgebrande elektriese wenasse gesien waar iemand dit 
probeer het. Dit is in so ’n geval waar die boombeskermer en katrol werk kry. Die 
boombeskermer word altyd so laag moontlik om ’n boomstam geplaas (of om enigiets 
anders wat die sleepkrag sal kan weerstaan), die katrol word by die twee saamgevatte 

punte van die boombeskermer vasgemaak met ’n harpbout, en dan word die 
wenaskabel om of deur die katrol gewen en teruggeneem na die voertuig, waar dit aan 
die sleephaak bevestig word. 

[Foto: Katrol 2] 

Hierdie kombinasie verhoog die sleepkrag van die wenas en behoort meeste voertuie 
met gemak uit die obstruksie te kan sleep. Vir swaarder voertuie, of selfs swaar 
gelaaide bakkies, is dit soms wenslik om ’n tweede katrol in die voorste buffer in te 
bou (gewoonlik versonke sodat net die helfte van die katrol sigbaar is). Die 
voorwaarde is natuurlik dat dit ’n staalbuffer moet wees wat aan die onderstelraam 
vas is. Indien dit in die buffer versonke is, lyk dit natuurlik baie netjies, maar as dit 
nie moontlik is nie, kan die tweede katrol bloot met ’n ketting aan ’n haak of 
sleephegpunt vasgemaak word. Hierdie tweede katrol verhoog die sleepkrag van die 
wenas geweldig. Ek wil aanbeveel dat hierdie kombinasie oorweeg word deur 
enigiemand wat deur ekwatoriale Afirika reis. In hierdie gebied is daar dikwels 
geweldige diep moddergate waarin ’n mens soms ure lank kan vassit. 

’n Wenaskabel wat breek, is lewensgevaarlik. In so ’n geval moet daar altyd met 
versigtigheid te werk gegaan word. Bedek die kabel by die bevestigingspunt of naby 
die katrol met die sleepgordel. Draai dit sover moontlik los om die twee kabels. Dit 
sal die sweepslag verminder indien die kabel sou breek. Daar kan selfs komberse of 
slaapsakke ook oor die kabel gegooi word. 

Alrnal moet uit die voertuig klim en op ’n veilige afstand staan wanneer die 
wenas gebruik word. Verkieslik moet jy ook die afstandbeheerkabel en skakelaar 
gebruik sodat jy self ’n entjie weg van die wenas en voertuig kan staan. Maak die 
neuskap oop sodat dit ook die sweepslag sal keer indien jy binne-in die voertuig sit._ 
Vir voertuie met handverstellings vir brandstof kan dit ingestel word sodat die masjien 
genoeg draaikrag aan die alternator verskaf vir ’n elektriese wenas, maar ook genoeg 
pompdruk vir ’n hidrouliese tipe. So nie, moet een van jou reisgenote die versneller 
intrap. 

Vir voertuie sonder die handversneller - en as jy alleen is - is dit nodig om agter die 
stuur in te skuif om die versneller te trap. Beheer dan die afstand-beheerkabel met die 
skakelaar vanuit hierdie posisie. 

Die gebruik van sleepgordels en ruktoue 

’n Mens moet onderskei tussen ’n sleeptou, ’n sleepkabel, ’n sleepgordel en’n 
rukgordel of ook ruktou. 

• ’n Sleeptou word gewoonlik van dik gevlegte nylonkoord gemaak. Elke punt word 

teruggebuig om ’n oog te maak wat om ’n sleeppunt geplaas kan word, en 
hierdie oog is dikwels met leer uitgevoer. Die tou gee effens mee wanneer dit 
onder gewig geplaas word. Vir sleepdoeleindes is ’n sleeptou geweldig sterk, en 
die skokefifek tussen twee voertuie word geabsorbeer deur die semi-elastisiteit. 
Die nadeel van so ’n sleeptou is natuurlik dat dit nie ’n rem-effek het nie. 

• ’n Sleepkabel werk op dieselfde beginsel as ’n sleeptou, maar dit word uit staalkabel 

vervaardig. Dit is geweldig sterk, maar gee glad nie mee onder gewig nie en het 
ook nie ’n rem-effek nie. 

• ’n Sleepgordel is ’n plat band wat van ’n sintetiese materiaal geweef word. Die 

ogies is gewoonbk ook met leer uitgevoer en soos in die geval van die nylontou 
hierbo gee dit effens mee onder gewig. 

• ’n Rukgordel of ruktou is ’n perd van ’n ander kleur. Dit kan óf uit ’n tou óf uit ’n 

gordel bestaan wat van baie spesiale politipe vesels vervaardig word. Dit het die 
vennoë om tot ’n meter onder gewig te rek, terwyl die kinetiese energie wat 
opgewek word, in die vorentoe-momentum van die sleepvoertuig gestoor word. 
Die gevolg is dat dit geweldige sleepkrag het vir byvoorbeeld ’n vasgevalde 
voertuig. Dit stel selfs ’n bgte voertuie in staat om heelwat swaerder voertuie uit 
te sleep. Jy kan as’t ware die vasgevalde voertuig “uitpluk”. Hierdie rukgordel 
of -tou is in die bosoorlogjare deur die Suid-Afrikanse Weermag ontwikkel en is 
uiters effektief, dog ietwat gevaarlik. Ongelukkig verloor die vesels hul 
rekvermoë ná ongeveer vyf rukke, en dan moet die rukgordel vervang word. 

’n Paar voorwaardes, moets en moenies is van belang by sleep- en rukgordels. Moet 
nooit die rukgordel (of enige sleepgordel of -tou) aan ’n voertuig se buffer vasmaak 
nie - gebruik die sleephegpunte. Lees die vervaardiger se instruksieboekie noukeurig 
deur en volg die instruksies vir wegsleep. Ek het hierdie fout al baie opgelet as die 
gesleepte voertuig ná die uitslepery sonder sy “voortande” staan. 

’n Rukgordel moet ook nie om die slepende voertuig se sleepwahaak 
vasgemaak word nie. Indien hierdie haak sou breek, is dit ’n doodsgevaarlike missiel. 
Poog altyd om die rukgordel met ’n ketting om die onderstelraam vas te maak. Die 
heel beste is natuurlik as buitebaanvoertuie vooraf toegerus word met hake of 
harpboute wat op die onderstelraam monteer is. 

Opmerking 

Ek is nie oorentoesiasties oor die gebruik van ruktoue nie. Dit kan gevaarlik wees, dit is 
baie duur, en dit het gewoonlik na vyf keer se gebruik sy elastisiteit verloor. 

Onthou dat enige sleeptou, en selfs ’n kabel, suksesvolle herwin kan word. Die geheim is 
om die kabel eers versigtig styf te trek en daama krag toe te pas. Die vasgevalde voertuig 
moet sodra die krag van die uitsleepvoertuig gevoel word, ook krag gee. 

Albei voertuie moet onmiddelik stop as die vasgevalde voertuig uit die hindernis 
beweeg. 

Wanneer ’n mkgordel gebmik word, moet almal, behalwe die bestuurders, uit die 
voertuie klim. Onthou: hoe ligter ’n voertuig is, hoe makliker word dit uitgesleep. 
Gooi komberse oor die mkgordel, of enigiets anders om te keer dat die voertuie 
beskadig of die bestuurders beseer word indien die hegpunt sou breek. Dit is selfs 
wenslik om die vasgevalde voertuig se enjinkap oop te maak - alles in ’n poging 
om veiligheid te verhoog. 

Wanneer ’n mkgordel gebruik word, is dit wenslik om ’n bietjie voor al 
vier wiele van die vasgevalde voertuig weg te grawe. Laat ’n speling sodat 
ongeveer ’n derde van die gordel of tou slap in ’n boog tussen die voertuie lê. Die 
vasgevalde voertuig se bestuurder moet sy voertuig laat luier terwyl die voertuig 
in viertrek, lae strekking is, met die koppelaar ingetrap. Op ’n teken van die 
bestuurder van die voorste voertuig sal die sleepvoertuig met redelike vaart 

wegtrek, en sodra die vasgevalde voertuig se bestuurder die pluk voel, moet hy die 
koppelaar los en vet gee. Die plukslag is nogal nie so hewig soos ’n mens sal 
verwag nie, want die tou gee mee soos ’n rek en krimp dan weer. 

Dit is nodig om hier te noem dat dit baie moeilik is om ’n voertuig in die 
buitebaan oor lang afstande te sleep. Alhoewel kabels, bande en toue dalk sterk 
genoeg is, is daar geen remkrag nie en die voertuie kan baie maklik beskadig word. 

Dit is nodig om in sulke omstandighede - by gebrek aan iets beters - ’n paal van hout 
of staal tussen die voertuie te monteer. 

Die beste is egter om ’n opvoubare A-raam saam te neem wanneer daar in 
konvooi gery word. 

Kolligte en ligtebeskerming 

As jy kolligte oorweeg, moet jy nie speel nie. Installeer in samewerking met ’n outo- 
elektrisiën die sterkstes wat jou stelsel kan hanteer. Vir buitebaan-nagritte soek jy 
lig, baie lig, wat nie net elke erdvarkgat sal belig nie, maar ook die blink van ’n 
koedoe se oog op 300 treë. 

Hou in gedagte dat kolligte onderworpe is aan padregulasies en 
wetgewing. Die bepalings is onder meer dat die kolligte aan die ligte-skakelaar 
gekoppel moet wees, sodat dit afskakel wanneer jy jou hoofligte domp. 

* Kolligte kan beskadig word, en dus is dit gerade om dit te bedek met 
plastiek-bedekkings. Hierdie plastiekbedekkings behoort met plastieksnoere 
vasgetrek te word totdat jy die ligte in die veld nodig kry. 

* ’n Mens het ’n keuse ten opsigte van die ligkol of patroon wat deur 
verskillende tipes kolligte gegooi word. Gesels met ’n outo-elektrisiën voordat 
jy ’n op ’n bepaalde tipe lig besluit. 

Xenon-ligte gee heelwat beter lig as gewone kolligte, maar is ook heelwat 
duurder. Dit gebruik minder krag (35 W teenoor 60 of 100W wat by standaardligte 
gebruik word) en lewer 2,5 maal meer ligkrag. Die frekwensie van die lig is nader aan 
dié van sonlig en is daarom meer effektief. As jy egter in die nag diere wil besigtig of 
bestudeer, moet jy geel ligte soos misligte gebruik. Wit Iig skrik diere af en verblind 
hulle, terwyl geei iig hul minder of giad nie onrustig maak nie. 

Die keuse en plasing van kolligte is belangrik. Die beste kombinasie is twee 
op die buffer wat ’n breë ligpatroon het. Afstand is nie hier belangrik nie, want jy wil 
’n breë area belig om te sien wat langs die pad en voor die voertuig gebeur. ’n Tweede 
stel, verkieslik op die dakrak gemonteer, moet ’n gekonsentreerde straal oor ’n lang 
afstand gee sodat dit die beligting deur die gewone voertuigligte (op skerp gestel) 
verhoog. Dit is hierdie stel ligte wat jou in staat moet stel om die blink van ’n dier se 
oog op 300 treë te kan sien. ’n Mens moet ook besef dat die hoeveelheid skerp wit lig 
noodwendig diere en mense gaan verblind. Sodra jy dus weet waar die diere is, 
venninder onmiddelik spoed en domp die ligte. Om mense, veral aankomende 
verkeer, te verblind, is nie net gevaarlik nie, maar ook swak padmaniere. 

[Foto: Ligpatrone] 

’n Paar aspekte moet in ag geneem word by ligte vir viertrekvoertuie: 

• Die gebruik van bykomende ligte word op openbare paaie beperk, maar in die veld 
kan dit natuurlik vrylik gebruik word. Hou egter in gedagte dat elke 55W gloeilamp 
’n stroom van 4,6 ampêre gebruik, dus moet die altemator voldoende stroom lewer 
om die voertuig se twee 60W-hoofligte te voer, plus 4,6 ampêre vir elke bykomende 
55W-gloeilamp van die kolligte. (of 5A vir elke 60W- en 8,3A vir elke lOOW-lamp). 
Hierby moet nog ongeveer 45A bygevoeg word om alle ander elektriese toestelle 
van die voertuig aan die gang te hou en om die battery te laai. In koue, nat weer 
word die ruitveërs, die waaier, en dalk die radio ook nog saam met die ligte 
aangeskakel. As ’n mens dus in die nag in sulke omstandighede ry en daar is ook 
nog ’n vrieskas wat aan die gang gehou word, gaan die kragvoorsiening nie 
voldoende wees nie. Hierdie vereistes wat aan die voertuig se kragvoorsiening 
gestel word, moet liefs deur ’n outo-elektrisiën bereken word, en dit mag nodig 
wees om ’n sterker altemator te installeer. 

• Die standaard-voertuigbedrading is nie ontwerp om al hierdie ekstra stroom te 
hanteer nie, en as daar nog op die koop toe meer as een stel kolligte geïnstalleer 
word, is bykomende bedrading noodsaaklik. Die beste metode is om dit op te koppel 
met die hoofligte se toevoerdraad en dit dan te gebruik om die relês 20 te aktiveer. 
Bring ’n aparte kragdraad en gronddraad vir elke relê aan. Die minimum vereiste vir 

effektiewe kraglewering na die gloeilamp is ’n draad met ’n deursnee van 0,75 min 
vir ’n 55W-lamp, ’n deursnee van een min dvir ’n 60W-lamp, en 1,5 mm deursnee 
vir ’n lOOW-lamp. Bedrading moet eerder te dik wees as te dun. Dunner draad 
veroorsaak ’n hoër stroom en laer werkverrigting, dit wil sê swakker ligte, en 
verhoog ook die risiko van brand omdat dit wann word. 

’n 60W-lamp trek 5A stroom in ’n 12V-stelsel en ’n lOOW-lamp trek 8,3A. As jy 
dus twee 60W-lampe op een relê koppel, moet die relê ten minste 10A kan hanteer. 
Gebruik ’n standaard 16A-relê. Vir twee lOOW-lampe word ’n 30A-relê gebruik. 
Onthou dat elke relê sy eie kragtoevoer- en gronddraad moet hê en maak seker dat 
alle aansluitings stewig is - ’n swak aardkonneksie kan lei tot baie eienaardighede 
in ’n bedradingstelsel. Dit is ook raadsaam om relês te gebruik wat toegerus is met 
geïntegreerde smeltdrade. Neem altyd ’n paar spaar smeltdrade van die korrekte 
waardes vir jou voertuig saam. Smeltdraadsekerings is uiters noodsaaklik! As daar 
nie ’n relê gebruik word met ingeboude smeltsekering nie, moet ’n inlyn-smeltdraad 
op die kragtoevoerdraad aanbring word. Dit is uiters gevaarlik om dit na te laat - die 
brandrisiko is baie hoog sonder hierdie smeltdraadsekerings. 

Dit is ook raadsaam om vir verskillende stelle ligte aparte skakelaars aan te bring 
sodat daar beheer is oor verskeie kombinasies. Onthou om die relê se 
aktiveringsdraad deur die skakelaar te stuur en nie die kragtoevoer na die lig nie - 
minder stroom, minder kragverlies. 

Wanneer kolligte gemonteer word, is dit raadsaam om sorgvuldig vooruit te beplan 
waar dit gemonteer moet word. 

Wanneer kolligte voor op ’n bosbreker gemonteer word, moet ’n mens sorg dat die 
ligte se voorste vlak, dit wil sê die lens, agter die bosbreker is. Die bosbreker en nie 
die kolligte nie moet die plantegroei wegdruk! Party geïntegreerde buffers het 
spesiale gate waarin die houbout van die kollig pas. Dit is gewoonlik voor die 
sierrooster en daar moet versigtigheid aan die dag gelê word om nie deur die 
montering van te groot ligte die lugvloei na die enjinverkoeler te versteur nie. Hou 
in gedagte dat wanneer kolligte op ’n bosbreker gemonteer word, die kanse vir 
beskadiging redelik hoog is. Veral in die buitebaan en op slegte paaie word die 
kollig aan baie vibrasie blootgestel. Dit is dus ’n goeie idee om die bokant van die 



lig te stut met ’n verstelbare balkie van die een of ander aard soos die tydrenjaers 
maak. 

• Ek beskou die dakrak as die beste plek vir die montering van kolligte vir 
buitebaanritte. Probeer egter om die ligte onder die dakrakvloer, tussen die dak en 
die dakrak, te monteer. Probeer ook om die lens effens agter die dakrak se voerpyp 
te monteer om dit te beskerm. Dit is natuurlik nie altyd moontlik nie, dus kan ’n 
mens dit oorweeg om ’n ekstra dwarspyp, wat bo-oor die ligte gebuig is, aan te 
bring om dit teen boomta kk e ensovoorts te beskenn. Vierkantige Xenon-ligte kan 
hier aangebring word, want hulle is klein, maar baie kragtig. Meestal pas hulle 
gemaklik tussen die dak en die dakrak in. 

• Soms is dit egter nie moontlik nie en is ’n mens verplig om die kolligte ’n entjie 
voor die dakrak te monteer. Dit veroorsaak weer ’n ander probleem, want in die nag 
sal die ligte skerp weerkaats op die voertuig se neus, wat hinderlik is terwyl ’n mens 
bestuur. Ek het hierdie probleem oorkom deur onder elke lig ’n vlekvryestaal-“tong” 
of -geut van ongeveer 1 5 cm lank te monteer. Dit het die probleem effektief 
opgelos. 

’n Knippie wysheid 

In my jong dae het die bestuurder van ’n aankomende voertuig wat nie sy ligte wou 
domp nie, my vreeslik kwaad gemaak. Ek het dan onmiddelik my kolligte gebruik om 
hom terug te kry. Totdat ’n vriend my daarop gewys het dat daar nou twee verblinde 
bestuurders in twee voertuie is wat met groot spoed na mekaar aangesnel kom. 


• Maak seker dat jy spaargloeilampe saamry, asook die nodige gereedskap om die lig 
oop te maak en die gloeilamp te vervang. Neem ’n klein bietjie brandspiritus saam 
en vee die gloeilamp daarmee af voor dit geïnstalleer word. Die vet op ’n mens se 
vingers brand op die kwarts van die glas in en veroorsaak permanente dowwe kolle 
wat liguitstraling beperk en in sommige gevalle daartoe lei dat gloeilampe uitbrand. 
Gebruik dus ’n sakdoek om die gloeilamp te hanteer en te monteer. 

Grassaadroosters 

Dit is ’n item waarsonder geen viertrek veld toe kan gaan nie. Daar is veral twee 
seisoene waarin grasse eintlik gevaarlik kan wees. Die eerste is in die somer, terwyl 
die gras nog groen en mals is en al begin saad maak. Die tweede is aan die begin van 
die winter as die saad droog geword het, maar nog aan die grasstingels vassit. In albei 
gevalle kan die lugvloei-openinge in jou verkoeler baie vinnig verstop raak en die 
masjien oorverhit. En glo my, as dit in die veld gebeur, is dit nie maklik om dit skoon 
te kry nie. 

Behalwe dat dit die enjinverkoeler verstop, is hoë gras ook geneig om aan 
haakplekke onder die voertuig te versamel, en as dit naby die uitlaatstelsel is, kan ’n 
brand ontstaan wat natuurlik lewensgevaarlik is. Om hierdie probleem te oorkom gaan 
as volg te werk: 

• Installeer ’n muskietgaasrooster voor die verkoeler. ’n Tipe gaas wat van koper 
gemaak word, word aanbeveel. By party voertuie is daar voldoende spasie tussen 
die sierrooster en die verkoeler om ’n netjiese aluminiumraam met gaas in te pas. 

By voertuie waar dit nie moontlik is nie, kan ’n raam direk op die sierrooster 
vasgemaak word, of op die bosbreker gemonteer word. 

• Vir boere, geoloë en ander bestuurders wat dikwels deur lang gras moet ry, is dit ’n 
goeie plan om ’n vierkantige ysterraamrooster wat met ogiesdraad en gaas bedek is, 
voor die voertuig te laat hang teen so ’n hoek dat dit letterlik die gras platstryk. Die 
raam is onder aan die bosbreker vas, terwyl die bokant opgekatrol kan word. 

• Indien jy deur baie hoë gras wat in saad is moet ry, kan dit selfs gebeur dat die gaas 
voor die verkoeler nie genoeg is nie. Neem twee stukke skadunet wat so breed soos 
die bosbreker is en maak dit met plastieksnoere aan die bokant van die bosbreker 
vas. Die twee skadunette moet soos ’n gordyn voor die neus van die voertuig 
afhang, maar nie teen die sierrooster nie, want daar moet nog lugbeweging kan 
plaasvind. Die twee skadunette moet aan die onderkant los hang, dit wil sê hulle 
moet nie verbind wees nie, want die sade val tussen die twee “gordyne” na onder. 
Dit verg natuurlik dat jy stadig ry en jou hittemeter voortdurend dophou. 

• Daar is deesdae ’n opvoubare rooster - wat van skadunet gemaak word en met 
rekke oor die sierrooster vasgemaak word - kommersieel beskikbaar. Ek het gevind 
dit werk goed in matige gras, maar in swaar gras is dit nie voldoende nie. 

• Wanneer ’n mens in lang gras ry, moet die brandblusser ontkoppel wees en gereed 
vir onmiddellike gebruik. Fatsoeneer ’n hark uit bloudraad en inspekteer hiennee 
elke 15 minute of minder die onderkant van die voertuig. Enige gras wat naby die 
uitlaatstelsel aanpak, moet dadelik uitgekrap word. Wees baie versigtig, want gras 
wat alreeds gloei, vat vlam as die voertuig stop. 

Noodwielhegtings 

Heelwat van die hedendaagse voertuie se noodwiele is agter die agteras onder die 
bakwerk gemonteer. Omdat die ruimte bo die noodwiel soms vir ander doeleindes 
benut word, en ook omdat die bande deesdae so geweldig breed kan wees, skep dit ’n 
probleem. Die probleem word nog groter as daar ’n langafstand-brandstoftenk 
gemonteer word en die noodwiel dan daaronder vasgetrek word. Die noodwiel haak 
eenvoudig maklik vas of sleep waar daar ’n hoë middelmannetjie is. Wanneer daar ’n 
agterwiel pap word en die voertuig staan op ’n tweespoorpad met ’n hoë 
middehnannetjie, is dit soms baie moeilik, en selfs onmoontlik, om die noodwiel uit te 
kry. Ek het dit al beleef dat ons, ten spyte van die domkrag,’n gat onder die noodwiel 
moes grawe sodat daar genoeg spasie was om dit te laat sak en uit te kry. Dit is egter 
net met sekere modelle die geval. By bakkies byvoorbeeld is dit selde ’n probleem, 
behalwe wanneer ’n spaarbrandstoftenk in die ruimte bo die noodwiel geïnstalleer is. 

In ’n poging om twee noodwiele saam te neem, stapel sommige eienaars twee 
bande op mekaar en trek dit dan onder die voertuig vas. Dit werk goed op teerpaaie, 
maar helaas, in die buitebaan beteken dit net moeilikheid. Hou in gedagte dat daar in 
so ’n geval ’n klomp massa agter die agteras ontstaan, en meestal hang so ’n voertuig 
agteroor, wat natuurlik weer probleme in die veld veroorsaak. 

Dit maak dus sin uit om ’n tweede noodwiel te monteer wat maklik bereikbaar 
is, maar nie die voertuig se mobiliteit sal beïnvloed nie. As ek die dag regtig wyd 
moet ry deur onbekende toestande, neem ek, behalwe my twee noodwiele, ook nog ’n 
los buiteband op die dakrak saam. 

Die gewildste maniere waarop noodwiele geheg kan word, is die volgende: 

• Aan ’n hek wat op twee of drie punte agter die voertuig gemonteer word. Daar is 
verskeie fabrikate op die mark, en dit is baie selde dat ek sien dat mens probleme 
daarmee ontwikkel. Miskien is dit nodig om te noem dat in die geval waar sulke 
hekke onder meer op die agterbuflfer rus, dit gewoonlik nodig word om die hegpunte 
van die buffer aan die onderstelraam te versterk. Dit is veral die geval by bakkies, 
waar die hegting met boute en moere gedoen word. As ’n reël is dit nie voldoende 
vir die buitebaan nie. Die bufferhegting moet aan die onderstel vasgesweis word, en 
gewoonlik moet daar nog ’n versterkstuk ook ingesit word. As altematief bestaan 
daar (ingevoerde Australiese) agterbuffers wat doelgemaak is en tot twee noodwiele 
kan dra. ’n mens moet egter baie versigtig te werk gaan, want twee agterwiele wat 
so ver agtertoe geleë is, gaan ’n groot las op die suspensie plaas, en bes moontlik sal 
dit ook versterk moet word. ’n Mens los dus een probleem op net om ’n ander te 
skep. Ondervinding het ook geleer dat geen noodwielhegting wat direk aan ’n 
agterdeur gemonteer word, op die lange duur in die buitebaan werk nie. Die deure 
se skamiere oorleef dit selde. 


Opmerking 

Ek gebruik met opset gedurigdeur die woorde “in die buitebaan”, want ’n produk mag 
dalk vir ’n lang tyd foutloos op teerpaaie funksioneer,en ’n valse gevoel van veiligheid 
meebring. As daardie produk eers blootgestel word aan tien of meer dae se 
sinkplaatpaaie, gate en dongas, kan dit op die verkeerde tyd en plek lol. 


Aan die bakreling van ’n bakkie. Dit is ’n beproefde metode om noodwiele te dra. 
Indien die reling sterk genoeg is, kan dit tot twee noodwiele met gemak dra, solank dit 
naby die voorpunt van die bak geheg word. Die enigste probleem is dat dit so 
gemonteer moet word dat dit nie die uitsig in die kantspieëls belemmer nie. Langer 
spieël-arms sal nie werk nie, want dit is die eerste ding wat in die bos stukkend 
geslaan word. 

Op die dakrak. Die meeste fabrikate het ’n spesiale passtuk vir noodwiele op die 
dakrak. Dit is belangrik dat dit deeglik vasgemaak moet word sodat dit nie rondskuif 

nie. Dit is nie die ideale plek nie, want dit neem heelwat ruimte op wat vir ander items 
gebruik kon word. 


DIE MASJIENRUIMTE 

Die masjienruimte is die een afdeling van jou voertuig wat jy gereeld gaan oopmaak 
vir inspeksie. Dit is ook hier waar jy sekere onderdele kan inbou om jou taak te 
vergemaklik. 

Enjinolie 

Die swaelinhoud van brandstof was vroeër van die groot kopsere ten opsigte van 
enjin-onderhoud en enjinleeftyd. Sedert Januarie 2002 het die swaelinhoud in diesel 
van ongeveer 0,55 g per liter begin daal na 0,3 g per liter. Hierdie daling het tot 
gevolg gehad dat olie nie meer so dikwels vervang hoef te word nie. 

Die bestandheid van olie teen swael het ook toegeneem, en dit is raadsaam om 
olie met ’n CH-spesifikasie te gebruik. Dit bly egter belangrik om in hierdie redelik 
nuwe omstandighede die vervaardiger se raad vir oliewisseling te volg. 

Buite Suid-Afrika- en Namibiese grense is die swaelinhoud van brandstof 
steeds ’n groot probleem, en al word ’n CH-olie gebruik, moet dit elke 3000 tot 3500 
km omgeruil word. Vermy CG-olies wat ’n hoër swaelinhoud het, en by gebrek aan 
CH-olie kan selfs ’n olie met ’n OF-spesifikasie tydelik gebruik word. 

Dieselfilter 

Dit maak sin om slegs die beste dieselfilters in buitebaanvoertuie te gebruik, veral 
filters met ’n waterskeidingselement. Ons diesel in Suid-Afrika was tot dusver van 
goeie gehalte, maar die swaelinhoud is te hoog. Daar vind tans ’n redelike 
verskuiwing in hierdie opsig plaas deurdat al hoe meer skoon of 
“omgewingsvriendelike” diesel beskikbaar gestel word, soos reeds hierbo genoem. 

Diesel is in ’n mate higroskopies en geneig om water te trek wat onder in die 
brandstoftenks kan opgaar. Dit bring weer ander probleme mee. 

As ’n mens verder noord in Afrika reis, is dit interessant dat diesel oral 
verkrygbaar is, maar dat dit dikwels van ’n swak gehalte is. Dit is natuurlik ’n ou laai 
om diesel met paraffien te verdun en dit dan in houers langs die paaie te verkoop. 

Daar kan ook ander onsuiwerhede in diesel voorkom wat die brandstofinspuiting kan 
verstop. Een van die verbasendste hiervan is’n swam wat in dieseltenks floreer en die 
brandstof besmet - en selfs die metaal van brandstoftenks en jerriekanne kan aanval! 

Dit is ongelukkig so dat wat brandstofsuiwerheid betref, dit in die res van 
Afrika beroerd gaan - voertuie se tenks kan maklik met hierdie swam besmet word. 

Vir enige lang reis buite Suid-Afrika en Namibië beveel ek dus aan dat ’n 
spesiale hoëverrigting-dieselfilter gepas word. Hierdie filter het ’n verwyderbare 
element en is ’n superfilter deurdat dit ongeveer alle onsuiwerhede uitfiltreer, soos 
water, alge, roes en stofdeeltjies. Sekere van hierdie filters het selfs ’n kraan om water 
wat opgevang word te dreineer. Alhoewel dit ’n duur item is, word aanbeveel dat die 
“Donaldson” of Racor® brandstoffilters 21 of iets soortgelyk geïnstalleer word. Dit 
behoort dubbel die lewe van ’n gewone filter te gee. Die belangrikste is dat jy ook 
gemoedsrus aankoop. 

Dieseltenks moet gereeld gedreineer word om van water ontslae te raak, veral 
voordat ’n lang reis buite ons grense aangepak word. 

Snorkels 

’n Snorkel is ’n belangrike toevoeging indien jy gereeld in gebiede reis waar water 
volop is. Dit word egter deesdae as ’n modegril verkoop en daar het ’n redelike 
polemiek ontstaan ná my eerste boek waar ek standpunt ingeneem het oor die lukrake 
installering van snorkels. My standpunte het nog geensins verander nie. Trouens, ek 
handhaaf steeds die benadering dat wat jy ookal aan ’n viertrek as ’n ekstra wil 
aanbring, doehnatig moet wees. 

’n Snorkel is onteenseglik ’n baie belangrike toevoeging indien ’n mens in 
waterryke gebiede reis of werk. Ons het egter bitter min sulke gebiede en verstandige 
bestuurders vermy diep water as hulle kan. Daarby is die meeste viertrekke se 
waaddiepte van so ’n aard dat matige wading moontlik is sonder noemenswaardige 
probleme. Maar as ek gedurende die somermaande na ekwatoriale Afrika sou reis, sou 
ek beslis ’n snorkel aansit. 

Dit is egter ’n voorwaarde dat ’n snorkel slegs in stilstaande of stadig 
vloeiende water gebruik moet word. Ek noem dit spesifiek vir diegene wat onder die 
indruk verkeer dat ’n mens met ’n snorkel enige stuk water kan aanpak. Die 

vinnigvloeiende riviere van Suider-Afrika is na ’n donderstonn, om die minste te sê, 
lewensgevaarlik. Die krag van vloeiende water is geweldig. 

Dit gebeur soms dat ’n snorkel by verkoop as ’n standaard-toevoeging tot die 
voertuig aangebied word. Die koper besef nie altyd dat dit ’n toevoeging is waarvoor 
ekstra betaal word en wat waarskynlik nooit gebruik sal word nie. Die redenasie is 
onder meer dat snorkellug koeler is en dat die snorkel minder stof insuig. Daarby 
word die publiek deur advertensies gemanipuleer om te glo dit is die “in-ding” om te 
hê. 


Stof tot nadenke 

Dit is nie die sigbare stof op ’n grondpad wat die grootste bedreiging vir ’n masjien 
inhou nie, maar die mikroskopiese deeltjies wat nog in die lug hang nadat dit vir jou lyk 
asof die stof gaan lê het. Die sigbare stof word doeltreffend deur die meeste fdters 
uitgefiltreer, maar swakker filters, seëlringe wat nie dig pas nie of selfs geperforeerde, 
vuil of ou elemente sal nie die onsigbare mikrodeeltjies keer nie. 

Die argument dat snorkels hoër sit as die meeste stof, hou eenvoudig nie water nie of 
word aangevoer deur mense wat nie stofpad ken nie. 

Hierdie mikroskopiese stof dring ook in ’n mate deur tot in die enjinolie, en dit is een 
van die redes waarom die enjinolie tussen elke 5000 tot 10 000 km vervang moet 
word. 


Verkoopslui het dikwels nie die kennis om aan die koper te verduidelik wat hy verder 
moet doen indien die voertuig byvoorbeeld ’n petrolenjin het nie. Laat ons dus hierdie 
saak regstel: 

• ’n Snorkel is ’n duur item en daar moet sekerheid bestaan oor die nodigheid en 
doehnatigheid daarvan. 

• As daar ’n verkeerde keuse gemaak word met betrekking tot ’n snorkel se 
luginlaatgrootte, kan dit die voertuig se trekkrag verlaag. Daar moet ’n 
ingenieurspesifikasie wees en versigtigheid moet aan die dag gelê word, veral 

waar ’n enjin ’n turbo en/of tussenverkoeler het. Die motorvervaardiger se 
voorskrifte moet geld en nie die verkoopsman s ’n nie. 

• Indien jy ’n snorkel aanskaf , maak seker dat dit ’n voorfilter het. Dit sal die 
voertuig in staat stel om verhoogde stofblootstelling te weerstaan, maar dit kan 
wel die wringkrag in ’n mate beïnvloed. Dit is egter belangriker om stof uit te 
hou as om ’n kwart kilowatt meer krag te hê. 

• Alle lasse op die toevoerkanaal wat met metaalklemme geseël word, moet nog 
verder met silikoon verseël word teen waterindringing indien enige twyfel 
bestaan. 

• Na elke reis moet die bogenoemde verdigting deeglik ondersoek word en waar 
nodig moet herstelwerk gedoen word. Dit is ’n belangrike punt om te onthou: 
ek het al te doen gehad met ’n geval waar ’n snorkel bloot om kosmetiese redes 
aangesit is en vir ’n lang tyd in ’n stad gebruik is sonder om seker te maak dat 
die verdigting nog effektief is. In die buitebaan het die eienaar baie duur 
probleme daannee gehad. 

• Sorg dat die voor- en hooflfilter goed skoongemaak word voor die reis begin. 
Indien jy deur die dag in stowwerige toestande gereis het, kan die filters 
verwyder en skoongeblaas word. Indien daar nie voldoende lugdruk beskikbaar 
is nie, kan die filter liggies teen ’n buiteband geklop word. Ek wil egter iets 
meer hieroor sê: Dit is my ondervinding dat baie mense nie weet hoe om met 
’n snorkel te werk nie en ek wil aanbeveel dat iemand wat onseker is vooraf die 
motorhandelaar of diensleweraar raadpleeg om presies te weet wat om te doen. 
Ek wil egter byvoeg dat dit net nodig sal wees in uiterste stoftoestande. 

Voertuie met voorfilters sal in die reël minder probleme ondervind. 

Waarskuwing 

Wanneer ’n mens deur diep water ry en die enjin staak, moet jy dit nie probeer 
aanskakel nie! Water kon alreeds die enjin via die uitlaat- of inlaatstelsel 
binnegedring het, wat katastrofiese gevolge kan hê. Die voertuig moet uitgesleep 
word en dan op droë grond gedreineer en versigtig nagegaan word. 

• Vir petrolenjins moet spesiale voorsorg getref word, want enige 
waterindringing in die elektriese komponente weens die oorskryding van die 
standaardwaaddiepte sal onmiddellik die masjien laat staak. Die komponente 
wat die gevoeligste vir water is, is die rotor, vonkproppe en klosdraad. 

• Dit help niks om ’n snorkel op te sit en die voertuig se elektronika is 
onbeskenn nie - soos wat dit in die meeste gevalle is. Dit grief my dat 
snorkelverkopers niks in hierdie opsig aanbied nie, en so word nog ’n persoon 
met valse hoop die diep waters ingelei - dDit is nou sowel finansiële as fisiese 
diep waters. 

• Dit is eweneens baie belangrik dat die lugklep op die ratkas, oorbringkas en 
ewenaar verhoog moet word om die waadvennoë van die voertuig te verhoog. 
Dit is ook ’n aspek wat die verskaffers van snorkels meestal heeltemal 
geïgnoreer. 

Wat ook al omtrent snorkels geskryf word, bly dit steeds raadsaam om water so ver 
moontlik te vermy. Water kan ander kritieke onderdele binnedring en tot groot skade 
lei. As voorbeeld het ek al gesien hoe water in brandstoftenks, ratkaste en selfs 
ewenaars beland. Moet nooit met water skoorsoek nie! 

Tweede battery 

Onder die hofie “Kolligte” word aangedui in watter mate die elektriese toebehore aan 
’n voertuig die krag kan tap en watter voorsorg getref moet word. ’n Baie belangrike 
item in die veld is die yskas/vrieskas-kombinasie, wat in teëstelbng met ander 
toebehore, soms gedurende die nag ook moet werk terwyl die voertuig afgeskakel is. 

Vir hierdie doel is ’n tweede battery nodig wat netjies in ’n eie pasraam in die 
enjinkompartement of elders inpas. By party fabrikate, soos die Land Rover Defender, 
word hierdie battery onder die voorste passasiersitplek ingepas. By ander fabrikate 
kan daar spasieprobleme in die enjinruim wees en in so ’n geval word die battery in sy 
eie poli-uretaanhouer in die bakkieruimte geïnstalleer. 

Dit is van groot belang dat ’n diepsiklusbattery geïnstalleer word -verkiesbk 
die tipe wat onderhoudvry is. Hierdie tipe battery stoor krag meer effektief, laai 
vinnig en raak nie onbruikbaar as dit ’n paar maal pap getrek is nie (hiennee praat ek 
dit nie goed dat ’n battery heeltemal pap getrek word nie, dit bly ’n faktor wat 
batterylewe verkort). 

Besluit versigtig watter ampére-uur kapasiteit nodig gaan wees. Batterye met 
’n kapasiteit van 45 A-uur tot 115 A-uur is beskikbaar. Indien daar byvoorbeeld ’n 
yskas geïnstalleer word wat 2,5 A van ’n 100 A-uur battery trek, sou daar teoreties 40 
ure vriestyd wees. Dit is egter nie heeltemal waar nie, want alle pomp-aangedrewe 
yskaste trek ongeveer 13 A (party tipes tot 33!) vir ’n rukkie as dit aangeskakel word. 
’n Diepsiklusbattery van 100 A-uur behoort egter voldoende te wees vir die meeste 
pomp-aangedrewe yskaste, op voorwaarde dat die yskas nie voluit funksioneer 
gedurende die nag nie. 

Dit gebeur gereeld dat mense nie kan verstaan waarom die battery pap word 
kort nadat die voertuig tot stilstand gekom het nie. Die rede hiervoor is in die 
voorafgaande afdeling oor die installering van kolligte verduidelik. ’n Mens vind dat 
die eienaar heeldag die lugversorger, die CD-speler en die vrieskas laat loop het, en op 
die koop toe sy selfoon ook gelaai het. Dit is logies dat die elektriese voorsiening 
eenvoudig onvoldoende gaan wees. 

Dit is ook belangrik dat daar ’n solenoïde-skakelaar tussen die hoofbattery en 
die tweede battery geïnstalleer moet word. Die doel hiervan is om die hoofbattery te 
beskerm. 

Die solenoïde is ’n elektroniese of meganiese “hek” wat die koppeling tussen 
die twee batterye afsluit as die voertuig afgeskakel word. Daar is twee tipes 
beskikbaar: elektronies en meganies. Die meganiese solenoïde het ’n elektromagneet 
wat saamtrek as die krag aangeskakel word en los wanneer die krag afgeskakel word. 
Hierdie stelsel is effektief, maar die spaarbattery word selde heeltemal volgelaai. Voor 
’n reis moet die battery uitgehaal en op ’n batterylaaier geplaas word. Ek wil ook 
aanbeveel dat die solenoïde nie met die aansluitmeganisme van die voertuig verbind 
word nie (dit sou beteken dat wanneer die sleutel gedraai word, koppeling onmiddelik 
plaasvind). Laat die solenoïde liewers met die liggie van die alternator op die 
instrumentpaneel koppel. Wat dan gebeur, is dat die solenoïde eers inskop nadat die 
altemator volle krag aan die hoofbattery lewer. Dit werk heelwat meer effektief. 

’n Mens kry ook handskakelaars, wat ek egter nie aanbeveel nie. Mense 
vergeet gereeld om die skakelaar af te sit, en die volgende oggend is albei batterye 
pap. Die voordeel van hierdie stelsel is dat jy dit aangeskakel kan hou (terwyl die 
yskas afgeskakel word) as jy die wenas gebmik. Daar is dus twee batterye se krag 
beskikbaar. 

’n Derde stelsel, die sogenaamde “vertraagdetyd”-stelsel, 22 waardeur die 
hoofbattery eers voluit krag ontvang voordat ’n solenoïde die tweede battery 
opkoppel, is meer gesofistikeerd. Hierdie stelsel het ook ’n monitor wat jou waarsku 
as die krag te min word, en so weet jy die hele tyd wat die kragvlakke in die batterye 
is. 

Die grootste voordeel van hierdie stelsel is dat sowel die batterye as die 
altemator van die voertuig beskenn word en dat jou tweede battery volgelaai word. 
Albei batterye kan ook gebruik word as die wenas gebmik moet word. 

Wat die keuse ookal is, dit is van groot belang dat die kabels van die regte 
dikte gebruik moet word, gewoonlik tussen 16 en 35 mm dik, afhangend van die 
afstand. As ’n kabel te dun is, kan dit oorverhit en ’n brand mag ontstaan. Afgesien 
daarvan dat dit gevaarlik is, kan dit wanneer die yskas aangeskakel word, ’n daling 
veroorsaak in die volts wat deur die kabel gedra moet word. Indien die battery nie ten 

volle gelaai is nie, weier die pomp van die yskas dus om te funksioneer en skakel af. 
Onmiddellik styg die volts, die pomp probeer weer inskop, en so herhaal die hele 
siklus aanmekaar. Kort voor lank ontwikkel die pomp probleme as gevolg van hierdie 
voortdurende aan- en afskakeling. As ’n algemene reël moet die kabel ’n deursnit van 
een inm vir elke meter hê. Met ander woorde, as die battery vier m van die yskas of 
ander apparaat af geïnstalleer word, moet die kabel ’n deursnee van vier min hê. Die 

aardkabel (negatief) moet dieselfde dikte hê. 

Sien die hoofstuk oor kampeertoerusting vir meer besonderhede oor yskaste. 

Die verkoeler 

Die algemeenste oorsake van oorverhitting is die volgende: 

• ’n Waaierband kan partykeer snaakse dinge uithaal. ’n Mens hoor nie altyd as dit 
gly nie, en ook nie altyd as dit breek en afspring nie. Gaan elke oggend die 
waaierband se spanning na (druk met jou duim daarop; dit moet net baie effens 
meegee) en inspekteer dit vir snye of ander skade. Vervang dadelik as daar enige 
skade is. 

• Viskose-verkoelerwaaiers is dikwels ’n bron van oorverhitting en soms kan dit nie 
maklik opgespoor word nie. Laat ’n weerstandstoets op jou voertuig s’n doen voor 
jy op safari gaan. Neem ook ’n buisie viskosejel saam. As al die ander moontlike 
faktore vir oorverhitting uitgeskakel is, bou die waaier uit en hervul met jel. Dit is 
gewoonlik die oorsaak. 

• Oorverhitting kan ook die gevolg van ’n lek in die verkoeler wees. Inspekteer die 
verkoeler versigtig en hou die watervlak dop. ’n Eetlepel Indiese sement sal die 
probleem oplos deur as volg te werk te gaan: 

• Indien daar genoeg water is, kan die verkoeler afgekoel word deur stadig 
water oor die verkoeler uit te giet totdat jy hoor en sien dat daar nie meer 
stoom uitkom en dit nie meer kook nie. Jy moet jou hand op die boonste 
gedeelte kan sit sonder om te brand. 

• Verwyder nou die prop deur dit telkens ’n klein bietjie oop te draai sodat 
enige stoom wat daar nog is, kan ontsnap. As dit nog stoom uitlaat, moet die 
verkoeler verder afgekoel word. Vir veiligheid moet handskoene gedra word 

en ’n handdoek moet gebruik word om die prop mee vas te vat. Indien daar 
nie genoeg water is vir afkoeling nie, trek die voertuig se neus in die wind. 
Nou sal jy eenvoudig geduldig moet wag vir die masjien en die verkoeler om 
af te koel. 

• Wanneer die water afgekoel het, verwyder die prop en skakel die enjin aan 
wanneer die watervlak aangevul word. Hierdie stap is nodig om twee baie 
belangrike redes: in die eerste plek kan daar kan nog saamgeperste stoom of 
lug in die enjin se verkoelingskanale wees, en tweedens kan die verskil in 
temperatuur tussen die verkoelerwater en die koue water van die aanvulling 
die metaal laat skeeftrek, wat ’n baie ernstige probleem is. 

• Laat die enjin vir ten minste vyf minute luier (ek moes al soms tot ’n uur 
sukkel om die saamgeperste lug uit te kry). Vasgekeerde lug sal as borrels 
ontsnap, en die prop kan slegs teruggeplaas word as daar glad nie meer 
borrels ontsnap nie. (Baie belangrik: sommige moderne enjins het ’n 
ingeboude eenrigtingkleppie wat outomaties hierdie belangrike bloei-funksie 
verrig. Vind vooraf by die handelaar uit of die voertuig hieroor beskik.) 

• Gooi ’n eetlepel Indiese sement (of die hoeveelheid aangedui vir “Bar’s 
Leaks”) in, sit die prop terug en laat die enjin nog vyf minute luier. 

• Inspekteer die verkoeler versigtig vir lekke. Indien daar geen lek is nie, trek 
stadig weg en ry versigtig verder. Hou die temperatuurmeter noukeurig dop. 
Indien dit weer styg, herhaal die proses. Onthou om die oorlooptenkie ook 
aan te vul. 

Verkoelerproppe gee ook gereeld probleme, en dit is raadsaam om ’n spaarprop 
saam te ry. Ek vervang my voertuig se prop elke 1 5 000 km. 
Temperatuurskommeling - opdraande warm, afdraande koud - beteken gewoonlik 
’n termostaat wat groet. As dit aanhou probleme gee, verwyder die termostaat en 
herverseël die huls. As jy ’n spaartermostaat byderhend het, is dit raadsaam om dit 
in te sit. Let daarop dat hierdie stap slegs in uitsonderlike omstandigehede gedoen 
moet word. ’n Spesiale verdigter en seël moet beskikbaar wees. 



• Dit kan wees dat die lug\’loei na die verkoeler versteur word deur gras of selfs te 
groot en verkeerd gemonteerde kolligte. Selfs ’n nuwe buffer wat aangebring is om 
die vetrekhoek te verbeter, of ’n wenas kan die lugvloei inhibeer. 

• Die tydinstelling van die voertuig kan foutief wees. 

• By diesels is dit ’n ou en bekende probleem dat ’n verstopte dieselfúter 
oorverhitting kan veroorsaak. As daar geen fout by die verkoeler gekry word nie, 
vervang die filter. Onthou: al is ’n nuwe filter net voor vertrek ingesit, is dit geen 
waarborg teen probleme nie. Jy kon dalk brandstof ingeneem het wat besmet was. 
Jou jerriekanne is dalk geroes binne. Dit is alles faktore wat onbepaalbaar is. 
Dieselvoertuie moet altyd ’n spaarfilter dra of toegerus word met ’n 
hoëdoeltreffendheidfilter soos reeds beskryf is. 

Die koppelaarstelsel 

Die koppelaarstelsel is aan geweldige kragte onderworpe en werk hard in die 
buitebaan. By nuwe voertuie is dit geen probleem nie, maar namate ’n voertuig 
verouder, vind verwering en slytasie deur gebruik plaas. Dit is nodig om die 
koppelaarstelsel van enige voertuig wat alreeds 100 000 km gedoen het, sorgvuldig na 
te gaan. Geen aandag aan die volgende: 

• Die koppelaarplaat moet nagegaan word vir slytasie, olie wat daarop beland het en 
vir speling. 

• Die rubberringe van die koppelaar se hoofsilinder moet vervang word. 

• Die koppelaar se laer moet nagegaan word. 

• Gaan die koppelaarvloeistofvlak gereeld na. 

Hierdie komponente kan lol by ouer voertuie en jou in ’n penarie los. Dit is dus 
verstandig om al hierdie komponente deeglik te laat nagaan by voertuie met meer as 
100 000 km op. 

Olie en smering 

Ek kan nie hierdie gedeelte afsluit sonder om my ondervinding met olies te boekstaaf 
nie. 

• Ek het al duur lesse geleer toe ek deur riviere moes ry en daar water in my ratkas 
beland het omdat die ontsnapklep van my ratkas nie meer reg gefunksioneer het nie 
en die lugpypie losgekom het. Ek het wel die huis gehaal met ’n ratkas wat soos ’n 
koffiemeul geklink het. Uit die aard van die saak is dit by modelle wat al 100 000 
km gedoen het, nodig om die ontsnapkleppie en lugpyp te laat nagaan. 

• Sedert Januarie 2002 het die swaelinhoud van diesel gedaal vanaf ongeveer 0,55 g 
per liter tot 0,3 g per liter. Hierdie daling het ’n positiewe uitwerking op masjienolie, 
en gevolglik hoef ’n voertuig nie meer so dikwels ’n oliediens te kry nie. Daar is 
egter sekere voorwaardes: in die eerste plek het dit slegs betrekking op diesel wat in 
Suid-Afrika of Namibië aangekoop word, en in die tweede plek moet die regte tipe 
masjienolie gebruik word. Dit is raadsaam om slegs olies met ’n CH-gradering te 
gebruik, aangesien dit oor ’n hoë swaelbestandheid beskik. In die geval van Suid- 
Afrika en Namibië word olie-aftapping op 6000 km gestel vir diesels. Vir alle lande 
buite Suid-Afrika en Namibië word 3000 tot 3500 km as maksimum gestel vir 
olieruiling 

• Enjinolie vir moderne petrolenjins moet elke 7000 tot 10 000 km geruil word as ’n 
voertuig in buitebaantoestande gebruik word. Gebruik slegs die vervaardiger se 
aanbevole olie. Vir petrolenjins word ’n multigraad-olie aanbeveel 

Turbobeskermer 

Met die koms van turbo-enjins was dit gou duidelik dat die meeste mense nie die 
enjin lank genoeg laat luier vir die turbo om ná gebruik af te koel nie. As ’n mens in 
gedagte hou dat die turbo se as tot meer as 150 000 r.p.m. draai en teen hoë 
temperature, word smering en verkoeling ’n belangrike saak. As die enjin te vroeg 
afgesluit word, is daar nie voldoende obesmering vir afkoeling nie, en met die hoë 
temperatuur verkool van die olie. Dit gee natuurlik probleme wanneer die turbo weer 
in werking gestel word. Nog ’n probleem is bestuurders wat geneig is om die enjin 
aan te jaag wanneer hulle die voertuig aanskakel. Weereens is daar nie voldoende olie 
ter beskenning nie. 

Teen hierdie agtergrond het die turbobeskermer ontstaan. Dit is niks anders nie 
as ’n elektries-gedrewe pomp wat, nadat die voertuig afgesluit is, aanhou obe pomp 
totdat die turbo deeglik afgekoel het. 

Nuwe modelle kom met ’n fabriekgemonteerde beskermer. Waar ’n turbo egter 
afsonderlik aangebring word, is ’n turbobeskenner bykans onmisbaar . 23 Gewoonlik 
word enjinolie vir smering en afkoeling gebruik, maar deesdae is daar ook modelle 
wat oor hul eie olie beskik 

Die turbobeskenner sorg dat die drywende laer gesmeer word en koel die 
turbo af vir twee tot drie minute nadat dit afgeskakel is. Dit is belangrik, want hierdie 
smering beteken dat daar ook onmiddellik smering beskikbaar is wanneer die voertuig 
aangeskakel word. 

As algemene reëls vir turbo’s geld die volgende: 

• Sorg dat die enjinolie stiptelik omgeruil word soos deur die vervaardiger 
voorgeskryf word. 

• Sorg dat die regte olie gebruik word, wat ontwerp is om teen hoër temperature te 
funksioneer. 

• Sorg dat sowel die lug- as die oliefilters effektief fu nk sioneer. 

• Moenie die enjin aanjaag wanneer dit aangeskakel word nie. 

• Moenie die masjien onmiddelik afskakel nadat jy baie vainnig gery het, ’n swaar 
vrag gedra het of in diep sand of moddertoestande gery het nie, met ander woorde, 
wanneer die masjien hard moes werk nie. Die masjien moet luier sodat die turbo kan 
afkoel en die laer kan smeer. 

- Enjin luier tabel - 

Hierdie metode is amper beter as die gebruik van ’n turbobeskermer en kan altyd, al is 
daar ’n turbobekermer teenwoordig, ook gevolg word. Nie net word die laer afgekoel 
nie, die lug wat ingesuig word, is ook baie koeler en koel die hele turbo af. 

’n Mens moet dit in gedagte hou dat - hoewel ’n turbo-enjin ’n voertuig se 
krag dramatiese kan laat toeneem, veral op hooggeleë gebiede - dit oor die 
algemeen ’n verkorting van die enjinlewe meebring. Die enjinlewe gaan natuurlik 
ook beïnvloed word deur die bestuurder se bestuursgewoontes. Kortliks kom dit 
daarop neer dat die turbo ’n verhoging in die enjintemperatuur kan meebring. Die 
meeste vervaardigers vergoed hiervoor deur die toepassing van beter 
verkoelingsmetodes en groter volumes verkoelingsvloeistof, maar ten spyte 

hiervan kan die rygewoontes van die bestuurder ’n uitwerking hê. Indien ’n 
bestuurder met ’n swaar voet bestuur deur die masjien se draaimoment onnodig 
aan te jaag, of vir lang afstande in lae rat voet in die hoek ry, verhoog die 
temperatuur en ook die gewigslas op die masjien. Dit verkort noodwendig die 
lewe van die masjien. Die bestuurder wat kort-kort die terugskop van die turbo by 
die wegtrek wil voel, gaan ook die masjienlewe drasties verkort. Indien ’n mens 
egter versigtig bestuur, behoort jy ’n goeie kilo-afstand uit die masjien te kan 
verkry. Dit geld veral vir by turbo’s wat na die tyd geïnstalleer is. 

Die teendeel is ook waar, gewoonlik by fabrieksgemonteerde turbo’s, waar die 
verhoogde volume lug ook ’n verkoelende effek meebring. Die enjin funksioneer op 
sy beste en’n toename in effektiwiteit word ondervind. 

My raad is om jou viertrekvoertuig altyd “soos ’n ou man” te bestuur. Trek 
stadig weg; werk rustig deur die ratte, venny skielike afskakebng na tweede, en 
moenie vet gee nie. As daar ’n moeibke stuk voorlê, skakel dan af na ’n laer strekking 
sodat die turbo kan inskop. Moenie meer brandstof gee as wat nodig is nie, en moenie 
in sulke omstandighede enigsins haastig word nie. 

DIE PASSASIERSRUIMTE 

Die montering van ’n globale posisioneringstelsel (GPS) 

Die moderne GPS is só ontwerp dat dit lig genoeg is om saam te dra wanneer ’n mens 
gaan stap. Dit kan dus sonder veel moeite in die voertuig gemonteer word. Die 
kragtoevoer geskied óf deur batterye (wanneer jy gaan stap) of deur ’n sok vanaf die 
motor se sigaretaansteker. Let op die volgende wanneer dit in die voertuig gemonteer 
word: 

• Die belangrikste is dat die GPS die satelliete moet kan “sien”. Die apparaat moet 
dus op die instrumentpaneel van die voertuig gemonteer word sodat die bestuurder 
dit duidelik kan sien, en ook op so ’n wyse dat dit die uitsendings van die satelliete 
moeiteloos deur die voorruit kan ontvang. 

• Die grootste probleem is dat meeste vervaardigers nie ’n passtuk verskaf vir 
montering nie, aangesien voertuie se instrumentpanele van mekaar verskil. Ek het al 
opgelet hoe die instrument met wondergom op ’n instrumentpaneel gemonteer 

word! Dit is natuurlik nie die veiligste metode nie, want op ’n sinkplaatpad is dit 
geneig om af te spring. Die montering is ’n probleem waaroor ’n mens goed moet 
besin. Een oplossing wat ek aan die hand kan doen, is om ’n selfoonmontering te 
gebruik - dit kan ideaal wees vir sekere GPS’e. Maak egter seker dat jy die 
montering so hoog moontlik plaas om die beste ontvangs te verseker. 

• ’n Ander moontlikheid is om ’n monteerstuk te laat vervaardig. Party modelle is 
nogal swaar, en dan moet daar langs die instrumentpaneel ’n monteerstuk van 
aluminium geïnstalleer word om te kompenseer vir die groter gewig. Die GPS pas 
bo-op so ’n monteerstuk en funksioneer uitstekend. 

• As nie een van hierdie metodes werk nie, skaf dan ’n eksterne antenna aan - die sein 
word van daar met ’n dun draadjie na die GPS gelei. 

• Dit is belangrik dat die GPS net links van die stuurwiel gemonteer word waar dit 
maklik en onmiddellik gesien kan word. As die montering van so ’n aard is dat dit 
op ’n voetstuk kan draai, kan jou reisgenoot ook met navigasie help (byvoorbeeld 
snags) sodat jy jou volle aandag op die pad kan toespits. 

Wetlike aspekte met betrekking tot die gebruik van kolligte 

Dit is nodig om iets oor die gebruik van kolligte te sê, want daar is nie altyd sekerheid 
of die gebruik daarvan wettig is of nie. As ’n mens die regulasies bestudeer, tref dit 
jou dat die naam of beskrywing “kollig” nêrens gebruik word nie. Die ordonnansie 
praat wel van mislampe, parkeerlampe; stertlampe en dies meer. 

Gevolglik is die interpretasie vir die gebruik daarvan oop vir diskresionêre 
wetstoepassing. Daar word wel gepraat van “koplampe” in artikel 159 van die 
Nasionale Wet op Padverkeer (Wet nr. 93 van 1996). 24 Volgens klousule (a) van 
hierdie artikel moet motorvoertuie in die klas waarin viertrekke val, twee koplampe 
hê, asook ’n bykomende koplamp wat ’n hoofstraal kan uitstraal. Hiervolgens is die 
doel van hierdie lampe om: 

(a) ’n oppervlakte voor die betrokke motorvoertuig voldoende te verlig om die 
bestuurder in staat te stel om enige persoon, voertuig of aansienlike voorwerp op ’n 
afstand van ten minste 100 meter voor te sien; en 

(b) om uitgedoof te kan word deur die gebruik van ’n toestel wat gelyktydig 
veroorsaak of toelaat dat die dompstraal van lig uit ’n koplamp uitgestraal word of 
aanhou om uitgestraal te word. 

Dit was duidelik die doel van die wetgewing om voldoende lig oor ’n afstand 
te hê ter beveiliging, maar terselfdertyd moet hierdie sterk lig (hoofstraal) gedomp 
kan word, weereens om veiligheidsredes. Dit bring ’n mens dus by die gevolgtrekking 
dat ’n kollig deel moet uitmaak van die hooflig en gedomp moet kan word saam met 
(terselfdertyd as) die voertuig se fabrieksgemonteerde hooflig. Dit impliseer dat die 
kollig aan die dompelmeganisme gekoppel moet wees. 

Die enigste ander toepaslike regulasie wat ek kon vind, is onder artikel 184, 
wat betrekking het op die wyse waarop lampe aangebring en onderhou moet word. 
Hiervolgens word vereis dat die lampe gemonteer word: 

(a) op ’n hoogte van minstens 450 mm en hoogstens 1,4 meter bo 
grondhoogte, gemeet tot by die middel van die lamp; en 

(b) hoogstens 500 mm agter die voorkant van die voertuig. 

Dit bring dakrak-gemonteerde kolligte in die gedrang, maar slegs wat die 
hoogte betref, want dit sit ver genoeg terug om aan die wet te voldoen. Ek is egter van 
mening dat, indien ’n hof ’n uitspraak oor die aangeleentheid moet maak, die rede vir 
die aanbring van lampe - naamlik veiligheid - as die belangrikste motief beskou sal 
word. Dit veronderstel natuurlik dat iemand wat sy (dakrak-gemonteerde) kolligte in 
’n goedverligte munisipale gebied gebruik, besig is om skoor te soek. Ek beveel dus 
aan dat dakrak-gemonteerde kolligte bedek word in munisipale gebiede. Hierdie 
vereiste kan natuurlik nie afgedwing word op kolligte wat op ’n buffer gemonteer is 
nie. In elk geval sal bitter min verkeersbeamptes hieroor ’n bohaai opskop, behalwe 
natuurlik waar die bestuurder eenvoudig roekeloos optree en aankomende verkeer 
verblind. 

Brandblussers 

Dit is ’n wet van Mede en Perse dat geen viertrekvoertuig sonder ’n brandblusser 
moet wees nie. In hoofstuk 14, word die eienskappe waaroor brandblussers moet 
beskik, uiteengesit. 

Die beste en gerieflikste plek vir die montering van ’n brandblusser is 
gewoonlik aan die passasierskant of selfs bo-op die dryfashobbel. As ’n reël is hier nie 
veel ruimte nie en moet die montering versigtig oorweeg word. Wanneer jy genoop 
word om ’n brandblusser van kleiner as twee kg hier te monteer, moet ’n tweede, 
groter brandblusser in die vragruim gemonteer word. 

Moenie huiwer om net in die beste brandblusser te belê nie. Bly by bekende 
fabrikate wat sonder moeite hervul kan word. ’n Monteringstuk word saam met die 
brandblusser verskaf. 

HF- en UHF-radiomontering 

Om ruimte te vind vir alles wat op ’n lang reis nodig is, sal altyd ’n probleem bly. Dit 
is die rede waarom ervare viertrekeienaars geleer het om te minimaliseer - ’n mens 
kom mettertyd agter dat die helfte van die dinge wat jy aangekoop het, eintlik onnodig 
was. 

Nietemin moet daar vir die kommunikasie-apparaat ruimte gevind word. As ’n 
reël pas die tweerigtingradio redelik gemaklik onder die paneelbord in omdat dit plat 
en vierkantig is. In die geval van die meer luukse viertrekke is dit goed om die radio 
regs van die stuurwiel onder die paneelbord te laat monteer. Versoek die radiotegnikus 
om, indien moontlik, die luidspreker aan jou bestaande radio te koppel. 

Sleutel 13 

Sleutel 13 is die sleutel wat op die meeste batterye se poolboute pas. Dit is van die 
grootste belang dat jy hierdie sleutel in die paneelkissie moet hou waar jy dit baie 
vinnig in die hande kan kry om in die geval van ’n elektriese brand die positiewe 
pool van die battery te ontkoppel. 

Die paneelkissie is miskien nie die beste plek nie, want daar word 
gewoonlik baie ander los items ook gebêre. Die beste is miskien om die sleutel 
met wondergom iewers op die paneelbord vas te druk. 

’n Hoëfrekwensie-radio (HF-radio) is nie so maklik om te monteer nie, want behalwe 
die stel self is daar nog die insteller ook wat plek moet kry. Indien jou voertuig ’n 
spasie tussen die voorste sitplekke het, is dit die ideale plek. In die geval van die Land 
Rover 110 is die aangewese plek agter die sentrale paneelkissie. Indien die radio aan 
die voorkant van die paneelkissie gemonteer word, stamp die rathefboom dit 
stukkend. In die geval van dubbel- en enkelkajuite word plek agter die agterste sitplek 
ingeruim, met ’n klein luidspreker naby die bestuurder se regteroor. 

Wenk 

Moenie die antenne op die bosbreker of aan die voertuig se sykant monteer nie. Dit 
gaan beslis beskadig word. Die beste plek is aan die agterkant van die dakrak. Sorg 
dat dit ’n ’n skarnier het sodat dit platgeslaan kan word. In elk geval is dit raadsaam 
om die HF-antenne slegs op te slaan wanneer die apparaat aangeskakel word. Die 
res van die tyd moet dit in die voertuig in ’n houer gehou word om skade te vermy. 


Veiligheidsgordels en lugsakke 

Die rukstopgordels van die voertuig moet permanent gedra word. Dit is bloot gesonde 
verstand om dit te doen. Die enigste uitsondering is wanneer ’n rivier oorgesteek moet 
word. Indien daar dan iets sou gebeur, kan die voertuig vinniger verlaat word indien 
die gordels nie vas is nie. 

Lugsakke dra sonder twyfel grootliks by tot oorlewing in ’n botsing. Party 
voertuie se snellenneganisme is meer sensitief as ander, en jy moet noodwendig in die 
veld ekstra versigtig wees om nie ’n voorwerp met die buffer te stoot nie. 

Sitplekoortreksels 

Dit maak baie sin om jou voertuig se sitplekke te beskenn. In die buitebaan kan dit 
baie vuil word van stof, modder, olie en wat nog. Sulke kolle is moeilik om te 
verwyder en dit dra by om die voertuig te laat depresieer. 

Alhoewel ’n mens goedkoop oortreksels kan koop, is seil-tipe 
sitplekoortreksels’n beter belegging, en bowendien lyk dit aantreklik. Die seil wat 

gebruik word, is van ’n hoë kwaliteit katoen gemaak wat ’n mens nie irriteer of laat 
sweet nie. Party fabrikate is so ontwerp dat jy dit maklik kan verwyder om te was. 
Selfs ekstra sa kk e vir kaarte en selfone kan ingewerk word . 25 

Vloerbeskerming 

Alhoewel ’n mens die voertuig se vloer met pragtige matjies van ’n hoë gehalte kan 
toerus, is dit beter om rubber- of plastiekmatte te gebruik. Dit is veral modder wat die 
matte vreeslik kan besmeer, en rubber- en plastiekmatjies is veel makliker om skoon 
te maak. 

Gebruik hierdie matjies ook in die ingang van jou tent om skoene op skoon te 

vee. 

DIE VRAGRUIMTE S 
Rollaaistelsels 

Dit is ’n stelsel bestaande uit laaie wat in die voertuig se draruimte gemonteer word. 
Basies is dit plaatmetaal-, aluminium- of PVC-laaie wat op ’n spoortjie of kanaal in- 
en uitbeweeg en wat vasgemaak kan word vir die rit. 

Party stelsels is van aluminium en ander is van metaalplaat met die laaie van 
aluminium, laaghout of PVC. Die laaie moet verkieslik vry kan in- en uitskuif, want 
dié wat op rollaers gly, ontwikkel dikwels by die see ’n probleem deurdat die yster- 
rollaers roes en dan probleme gee. As dit egter vrylik in- en uitskuif, moet dit in ’n 
kanaal beweeg sodat dit nie in die buitebaan rondspring nie. As rollaers wel gebruik 
word, moet jy seker maak dat dit van ’n roesvrye kwaliteit is. 

Die stelsel moet met boute en moere aan die bakruimte gemonteer kan word 
sodat dit styf pas en daar geen kans bestaan dat dit kan rondspring nie. Dit moet ook 
stewig aan die kante inpas. Daar is goed ontwerpte stelsels beskikbaar wat alle 
openinge benut as ekstra stoorplek vir water ensovoorts. Modelle vir die vragruim van 
’n bakkie moet nie met materiaal soos byvoorbeeld tapytstof oorgetrek word nie, want 
dit trek baie stof en is moeilik om skoon te hou. Dit moet liefs met ’n poli-tipe laag 
bespuit of geverf wees. 

Die boonste blad moet ’n sterk oppervlak wees, want gewoonlik word die 
yskas en nog heelwat ander items hierop gestoor. Daar moet ook hegringe vir die 
yskas wees sodat dit vasgetrek kan word. Die laaie moet verkieslik met versonke 
houers vir kombuistoerusting toegerus wees. Dit is nie net baie gerieflik as elke item 
sy plek het nie, maar so word brekasies ook venny. 

Die ruimte agter die agterste sitplek as stoorplek 

By die meeste dubbelkajuitbakkies met ’n soliede ba nk agter, bied die agterkant van 
die bank ’n lekker pakplek vir items wat gereeld gebruik gaan word. Hou maar die 
volgende items daar: 

• handskoene 

• ’n opgerolde lugpyp vir die elektriese pomp 

• twee rolle binddraad 

• kapmes en handbyl 

• vernierpasser 

• verkeersdriehoeke 

• voetplaat vir die hoogligdomkrag 

• verkoelerpyp 

• twee m tuinslangpyp 

• flits 

• springkabel 

• plastieksnoere 

• botteldomkrag en arm 

• een voor- en een agterskokbreker 

• sleeptou 

• bottel met seepwater en ou handdoek vir handewas 

Elektriese sokke 

Dit is een onderwerp waaroor ek met baie gesag kan skrywe. Dit is belangrik om te 
besef dat die sigaretaansteker-tipe sok nie geskik is vir die buitebaan nie. Hierdie feit 
het uiteindelik tot party yskasvervaardigers begin deurdring, en hulle verskaf deesdae 

plat driepuntsokke. Die eerste ding wat ek weggooi, is sigaretaansteker-tipe sokke - 
ek vervang dit deur ’n gewone (220 V-) driepuntsokke (soos vir huisgebruik) en 
monteer dit op ’n veilige plek. Dit funksioneer foutloos en is goedkoop. 

Voertuignetheid 

Veldvoertuie kan baie vuil word weens die toestande waardeur ’n mens reis. Dit is egter nie 
’n verskoning vir onnetheid nie. Hier volg ’n paar wenke: 

NB: Bulleted list! 

Hou ’n inkoopsakkie voor in die motor vir alle skille, stronke, blikkies en koeldrankhouers. 
Vroue is vreeslik lief daarvoor om alles om hulle voete te pak. Probeer dit verhoed. 

Hou ’n skoppie en handbesempie onder die sitplek en borsel elke dag die voertuig se vloer 
uit. 

Stof jou voertuig binne af by elke geleentheid wat jy kry. 

Oorvol asbakke lyk lebk en ruik sleg. Rokers moet altyd ’n sigaarblikkie dra waarin 
sigaretstompies gebêre moet word. Weggooi van sigarette is uit. 

Kry ’n groterige plastiekhouer sonder deksel en pak jou boeke, tydskrifte en ander items 
daarin. 

Sorg dat jou vrag op die dakrak en op die bak netjies bedek is met ’n seil wat sekuur 
ingevou en vasgetrek is. 

Vir ’n plastiese “ammunisie”-houer op die dakrak beveel ek met vrymoedigheid aan dat dit 
in ’n sloop gepas word wat in die handel beskikbaar is. 


Vraghegtings 

Party voertuie kom deesdae uit met vraghegtingspunte. Hierdie punte is van kritieke 
belang, en indien jou voertuig dit nie het nie, laat dit in die laai- of vragruimte 
aanbring. Ek beveel die vliegtuig-tipe loper van aluminium met staalhegringe aan. Dit 
kan maklik verskuif word om by die vrag aan te pas. (Sien ook die vragruimtes van 
sleepwaens.) 

Vragruimbeskerming 

Vragruime word deesdae met pragtige matte uitgevoer. Dit beskerm nie net die 
laaibak se oppervlak nie, maar ook die goedere wat vervoer word. Verder is hierdie 
bedekking belangrik vir klankdemping. 

Uit ondervinding weet ek dat so ’n matbedekking mettertyd deurskuur en 
beskadig raak. Dit is dus nodig om ekstra voorsorg te tref. 

Die maklikste en goedkoopste voorsorg is om ’n paar pakkomberse (soos dié 
wat meubelvervoerders gebruik) aan te skaf om die vloer en kante van die vragruim te 
beskerm. Die heel beste (en strelend vir die oog) is om spesiaal vervaardigde 
bedekking te gebruik. Die materiaal wat gebruik word, is gewoonlik ’n sterk nylon- 
agtige stof of gewone seil. 

Laaibakbeskerming 

Uit ondervinding weet ek dat dit die moeite werd is om die laaibak uit te voer met ’n 
beskermende laag. Die beste is om die bak te laat uitspuit met ’n getekstureerde poli- 
uretaan. Dit is geweldig sterk en beskenn die metaal teen roes en ander beskadiging 
wat deur die rondskuif van vrag veroorsaak kan word. Daarby verminder dit 
padgeruis ook effens. (Dieselfde poli-uretaan 26 kan ook suksesvol in ’n 
sleepwaruimte, maar veral aan die voorkant van die sleepwa, aangebring word vir 
ekstra beskerming.) 

Afgesien van hierdie beskermende laag in my voertuig se laaibak, gebruik ek ook nog 
rubbermatte vir verdere beskenning. 

Ekstra brandstoftenks in bakkie-laairuimtes 

Hier moet ook iets gesê word oor die langafstandbrandstoftenks wat soms in die 
laaibak van ’n bakkie gemonteer word. Dit is natuurlik ’n ou en beproefde metode vir 
brandstofvervoer wat lank voor die onder-die-bak-metodes gebruik is. Dit is efifektief, 
maar die nadeel is dat dit kosbare laaispasie opneem. Hier volg ’n paar riglyne wat jy 
in gedagte moet hou indien jy tog besluit om jou brandstoftenks in die laaibak te 
monteer: 

• Die brandstoftenks moet van gegalvaniseerde plaatmetaal vervaardig word. Die heel 
beste is vlekvrye staal, maar dit is baie duur. Ek is geensins opgewonde oor poli-tipe 
tenks virpetrol nie. As daar egter spesiale maatreëls getref word om statiese 
elektrisiteit weg te lei, kan polipropileentenks wel oorweeg word . 27 

• Nog ’n voorwaarde is dat die sluitprop van alle brandstoftenks ’n lugklep moet hê 
sodat daar nie gasdruk kan ontstaan nie. Die uitlaat en uitlaatklep moet liefs van 
brons wees en in die uitlaatgat met ’n gom gebruik word wat brandstofbestand. In 
die geval metaalhouers kan die uitlaat ook ingesoldeer word. 

• Die tenk moet inteme keerplate hê wat voorkom dat die vloeistof heen en weer 
klots. 

• Die tenk moet met sterk staalhoepels aan die bakkievloer en -mg met boute en 
moere bevestig word. 

• Brandstoftenks word dikwels suksesvol met watertenks gekombineer. Monteer ’n 
kraan wat kan sluit onder, langs die kant van die voertuig. Die inlate en uitlate moet 
baie duidelik gemerk wees sodat daar nie per abuis verwarring kan ontstaan nie. 

• Brandstofoortapping deur middel van hierdie stelsel kan, veral as daar gas-yskaste 
in die laaibak is, ’n lewensgevaarlike situasie word. Brandstof mag alleen oorgetap 
word as dieyskas afgeskakel is en die brander koud geword het. Daarby moet alle 
vensters en klappe oopgemaak word en die laairuimte deeglik belug word. Met die 
oortap kan gas in die laaibak ophoop en yskasbranders is geneig om ’n vonk te 
maak selfs nadat dit geblus is. Van die ergste brandwonde wat ek al aanskou het, het 
ontstaan waar daar nie voldoende voorsorg in so ’n situasie was nie. 

Ekstra watertenks in die laairuimte 

Daar is uitstekende watertenks van poli-etileen asook metaal (gewoonlik 
gegalvaniseerde metaal of vlekvryestaal) beskikbaar wat nommerpas vir voertuie 
vervaardig word. Hierdie tenks hou die bykomende voordeel in dat dit bydra tot die 
voertuig se stabiliteit omdat dit laag gemonteer is. 

Die tenks moet stewig met metaalhoepels bevestig word en indien dit slegs 
tydelik gemonteer word, moet dit gedoen word met ten minste twee ratelsnoere wat 
aan sterk heghake vas is. 

As ’n reël word daar by pennanente tenks ’n kraan voor aangebring, binne die 
wielboog of onderaan die voertuig. Beskerm die toevoerpyp altyd met ’n oortreksel 
van gewone swart PVC-pyp soos wat ’n mens in die tuin vir besproeiing gebruik. 
Verkieslik moet daar ’n afsluitkraan teenaan die tenk ook wees sodat wateruitvloei 
gekeer kan word indien die hoofkraan beskadig sou word. Watertenks wat onder die 
voertuig gemonteer word, moet ’n plaatmetaal-skermplaat hê. 

Kappies 

Die afgelope paar jaar was daar ’n merkwaardige verbetering in die stuktuursterkte en 
hegting van glasveselkappies. Dit was in die verlede ’n groot probleem in 
buitebaantoestande as ’n glasveselkappie enige gewig op die dak moes dra. ’n Plek 
soos Kaokoland was besaai met stukkende, afgerukte kappies (wat ander mense 
natuurlik moes uitry ter wille van die bewaring van die omgewing). Die probleem was 
tweërlei: in die eerste plek was die kniphegtings aan die bakrand deurgaans swak, en 
tweedens was die struktuur van die kappie nie sterk genoeg nie. Partykeer het mense 
in hulle onkunde allerhande swaar items soos ’n dakrak daarop gemonteer, wat in 
swak padtoestande daartoe kon lei dat die hele struktuur afgeruk word. 

Die nuwe geslag kappies (van sekere vervaardigers) is heelwat verbeter 
deurdat metaalstrookversterkings in die glasvesel aangebring is. Daar word ook van ’n 
dubbelwand-ontwerp gebruik gemaak, terwyl boute die knip-vashegting vervang. 

Laat ek egter ’n woord van waarskuwing rig: items soos daktente kan met 
veiligheid gedra word, maar daar moet steeds gewaak word teen oorbelading. Dit 
gaan nie net oor die gewig as sodanig nie; swaar gelaaide dakrakke kan ook die 
padhouvennoë van die voertuig versteur. 

Indien jy egter van die ouer tipe glasveselkappies in jou besit het en jy word 
genoop om ’n dakrak of daktent daarop te monteer, is dit van belang dat ’n 
boogvormige stut van pyp agter aan die binnekant van die laaibak aangebring word. 
Bo-op die omrolbuffer sowel as op die stutpyp moet boute vasgesweis word wat deur 
geboorde gate deur die kappiedak steek om enige struktuur te dra. Dit is nie net ’n 
sterk struktuur nie, maar die rolwering van die voertuig is ook beter. 

Met ’n metaalkappie is daar natuurlik nie hierdie probleme nie. 

BESKERMING VAN DIE BAKWERK 

In die buitebaan kry ’n mens se voertuig die een of ander tyd skade aan die verfwerk 
asook aan die onderkant. Daar is sekere voorsorgmaatreëls wat getref kan word: 

Algemene versorging 

• Dit spreek vanself dat ’n voertuig voor en na elke veldrit ordentlik gewas moet 
word. Dit bly steeds die moeite werd om na ’n voertuigwassery te gaan waar die 
bokant sowel as die onderkant deeglik afgespuit kan word met ’n hoëdruk- 
warmwaterspuit. Daarby word behoort die voertuig gereeld gepoleer te word met ’n 
waks van ’n goeie gehalte. 

• Die rubbergedeeltes aan ’n viertrek kry slae as gevolg van die son se 
ultavioletstrale, daarom is dit eweneens belangrik om alle rubber met 
silikoonpolitoer te behandel. In hierdie verband wil ek aanbeveel dat die noodwiel 
wat agter of op die dakrak gemonteer word, van ’n oortreksel voorsien word. 

• Spattende klippies kan die verfwerk beskadig en roes kan ’n vastrapplek kry. Die 
beste is om sulke plekkies onmiddellik by ’n duikklopper te laat oorverf. 

• Mense wat gereeld op grondpaaie reis, moet hul voertuig ten minste een maal elke 
twee jaar aan die onderkant laat herspuit. Daar is ’n teeragtige vloeistof beskikbaar 
wat redelik baie was bevat en wat uitstekende beskerming bied. 

• Daar is ’n ook uitstekende beskermingstelsel vir viertrekke beskikbaar wat bestaan 
uit magnetiese plakstroke 28 waarmee die buitepanele van die voertuig bedek kan 
word. Hierdie plakstroke is van ’n sterk materiaal gemaak en sit deeglik aan die 
voertuig vas. Dit is ’n baie effektiewe metode om die voertuig se verf te beskenn, 
maar ’n mens moet nogtans versigtig deur bosse ry. Digte bos en selfs ’n hoë spoed 
deur die bos kan veroorsaak dat die plakstroke skuif of selfs dat dit afgeruk word. 

Treeplanke 

Die moderne voertuig se bakwerk is gerond aan die onderkant en die verfwerk is 
blootgestel aan die skuureffek van sand en klippe wat by die modderklappe 
verbykom. Die aanbring van treeplanke verminder hierdie verwering effektief. Daar is 
twee tipes op die mark: 

Aluminium-treeplanke: Word deesdae doelgesny vir verskillende voertuie en pas 
knus en netjies met PVC-bedekte punte tussen die voor- en agter modderskerms in. 
Dit is baie netjies en esteties ontwerp. Vir voertuie wat op geskraapte grondpaaie 
beweeg, is dit ideaal en dit laat die voertuig ook goed vertoon. 

Ek beveel egter nie hierdie tipe treeplanke vir die buitebaan aan nie, want vir 
daardie omstandighede is dit te sag en word maklik beskadig. Veral by voertuie wat 
laag is, soos die Isuzu-reeks, is dit glad nie suksesvol nie. 

’n Interessante en innoverende uitbreiding op die tema is ’n treeplank wat 
maklik losgemaak kan word en as sandplaat gebruik kan word. Dit is handig by ligter 
voertuie tot en met bakkiegrootte. 

Ysterpyp-treeplanke: Dit bestaan uit ’n gekromde ysterpyp wat aan die 
onderstelraam vasgebout word en met aluminiumplaat bedek word. Ek kan hierdie 
tipe met vrymoedigheid aanbeveel, want nie net voldoen dit aan die ontwerpdoelwit 
nie, dit is ook ’n effektiewe sy-buffer. (Sien die hofie sy-buffers in hierdie hoofstuk.) 
Hierdie tipe buffer moet egter nie aan die onderstelraam vasgesweis word nie. Dit 
bring meestal roesprobleme mee, en roes op onderstelrame moet ten alle koste vermy 
word. 

DAKRAKKE 

Kerngedagte: ’n Dakrak is handig, maar pasop vir oorbelading en versteuring 
van die voertuig se balans. 


Die afgelope vyf jaar was daar ’n merkbare verbetering in die keuse en gehalte van 
dakrakke. Ek is veral verheug dat Suid-Afrikaanse vervaardigers ernstig aan die 
ontwerp aandag gegee het; dit het daartoe gelei dat die plaaslike produk enige tyd net 
so goed of beter as die ingevoerde produkte is. 

Daar is ’n paar belangrike aspekte wat in gedagte gehou moet word wanneer 
’n mens ’n dakrak aanskaf: 

Gewig 

Hoe swaarder jou dakrak, hoe minder goedere kan jy laai sonder om jou voertuig se 
ewewig emstig te versteur. Onthou dat viertrekvoertuie anders as gewone voertuie 
ontwerp is. Dit is juis een van die belangrike ontwerpbeginsels dat dit hoog moet 
staan om ordentlike aanvangs- en vertrekhoeke asook grondvryhoogte te hê. Dit 
beteken dat sulke voertuie nie dieselfde padhouvermoë as gewone voertuie het nie en 
dus anders bestuur moet word. Deur te groot gewig op ’n dakrak te laai versteuring ’n 
mens die swaartepunt, wat die padhouvermoë negatief beïnvloed. 

’n Mens moet ook in gedagte hou dat bepaalde voertuie ’n bepaalde 
dravermoë het. Ook dat groter voertuie, soos volgrootte-viertrekke, minder geneig is 
tot balansversteuring as byvoorbeeld bakkies en dubbelkajuite (Land Rover uitgesluit 
weens die unieke suspensiestelsel). 

Afhangende van die ontwerp van die dakstutte kan groter of kleiner massa 
gedra word. Dit is belangrik om uit te vind wat jou voertuig se dravermoë is. 

Opmerking 

Sou ’n mens by voertuigvervaardigers navraag doen oor toegelate gewig op ’n 
dakrak, is die standaard antwoord: 45 kg maksimum. Ons weet almal dit werk 
nie so in die praktyk nie. Vervaardigers moet hulself egter teen btigasie 
beskerm. Die beginsel ter sprake is baie belangrik, naamlik dat ’n swaar 
gelaaide dakrak gevaarlik is. 


Hegting 

Sommige voertuie het ’n dakgeut vir hierdie doel. Modetendense dikteer deesdae dat 
buitebaan-voertuie sonder geute vervaardig word, maar in reënweer beteken dit 
probleme. Indien die hegting van die dakrak aan die deurkosyn vas is, is dit moeilik 
om die deur waterdig te kry en het ’n mens voortdurend probleme daarmee. Daar is 
egter ook die alternatief van gleuwe met moere waar ’n dakrak vasgebout kan word. 
In hierdie gevalle moet groot versigtigheid aan die dag gelê word met die keuse van 
die tipe dakrak, en ewe belangrik, die lading wat die dakrak mag en kan dra. Die 
hegpunte vir die dakrakke is egter nie noodwendig by alle voertuigmodelle sterk 
genoeg nie. In so ’n geval is dit raadsaam om ’n aluminium-dakrakke te monteer. Dit 

is van die uiterste belang dat die dravermoë van so ’n dakrak nie die spesifikasie van 
die dakrak- of die voertuigvervaardiger oorskry nie. 

My ondervinding is dat dakra kk e meestal oorlaai word. Dit gevolg is óf ’n 
dakrak wat buig, óf beskadigde en geskeurde hegpunte, en selfs skade aan die dak- 
bakwerk. 

Vir voertuie met geute is daar deesdae wonderlike kleinme wat met ’n bout en 
moer aan die dakgeut bevestig kan word. Dit funksioneer meestal sonder probleme en 
het as ’n reël ’n sterker dra- en hegvermoë as geutlose dakke. 

In albei gevalle (d.w.s. hegting by voertuie met en sonder geute) is dit nodig 
om die voetstukke met rubber te bedek om te keer dat metaal nie op metaal skuur nie. 

’n Leer 

’n Leer is ’n belangrike onderdeel. Afgesien van die hoofdoel, naamlik om jou te laat 
opklim, dien ’n leer ook om die dakrak te ondersteun. Lere moet agter die voertuig 
gemonteer word en nie langs die kant nie. By die Land Rover 110 met sy struktuur 
van aluminium is dit noodsaaklik dat die leer op die buffer rus en dat dit bo-aan die 
dakrak vasgebout is. Dit is raadsaam om ook aan die teenoorgetelde kant ’n 
vierkantige pyp op die buffer en dakrak vas te bout om saam met die leer die dakrak te 
help dra. Hierdie ondersteuning is nodig, veral as jy vyf jerriekanne met brandstof, dit 
wil sê ongeveer 1 10 kg in gewig, agter op die dakrak dra. Vir Land Rovers is dit ook 
raadsaam om aan die voorkant ondersteuning aan die dakrak te gee. Daar bestaan 
spesiale passtukke vir dié doel, of as alternatief word soms ’n staalkabel na die 
bosbreker gespan en styfgetrek. 

Indien jy hoekige kolligte aan die voorkant onder die dakrak wil monteer, moet daar 
’n spasie tussen die dak en die dakrak gelaat word. 

Daar is deesdae ’n wye keuse van dakra kk e beskikbaar, maar hulle bestaan basies uit 
twee tipes: 

Die eerste tipe is die staalpypmodelle wat met verf of epoksiehars bedek is. Beide 
vierkantige en silindriese pype 29 word gebruik, en gewoonlik is die vloer van 
geriffelde aluminiumstroke of houtstroke. By hierdie tipes moet daar gewaak word 

teen gewig. Party vervaardigers slaag egter vemuftig daarin om dakrakke te 
vervaardig wat sterk maar nie te swaar is nie. Dit is ook gewoonlik goedkoper as 
ander tipes. 

Ek gebmik al vier jaar lank met groot sukses so ’n tipe, wat lig en uiters 
duursaam is. Dit word deur Echo vervaardig. As ek sien dat daar roeskolle ontstaan, 
skuur ek dit af en herverf. Wat lekker van hierdie tipe is, is dat ’n mens maklik ’n U- 
vormige uitskuifraam kan byvoeg wat as hangplek vir die stort se gordyn te dien. As 
’n algemene reël is 200 kg die maksimum dravermoë. 

Die tweede tipe is dakra kk e wat volledig van aluminium 30 vervaardig 
word. Slim ontwerp en verbeterde sweismetodes verseker ’n aantreklike dog ligte 
dakrak. Wees egter uiters versigtig om nie hierdie tipe dakrak te oorlaai nie. Wat 
water- en brandstoftenks betref het hierdie dakrak ’n maksimum dravermoë van 
150 kg. 

Water- en brandstoftenks vir gebruik op ’n dakrak 

’n Mens kry plat watertenks met ’n inhoudsmaat van 40 liter wat van polipropileen 
vervaardig word, te koop. Hierdie tenks kan onder die dakrak gemonteer word. Daar 
is ook groteres beskikbaar vir montering op die dakrak, maar oor hulle is ek glad nie 
geesdriftig nie. Hulle werk goed, maar kan daartoe bydra dat die dakrak oorlaai word. 

Dit is eenvoudig so dat ’n mens soms genoop word om vyf jerriekanne te dra 
weens ’n gebrek aan aanvullingsfasiliteite. As daar nog twee jerriekanne met water 
bygevoeg word (dus ten minste 140 kg voordat enigiets anders op die dakrak gelaai 
word), plus ander items wat op die dak moet pas, kan die voertuig se ewewig van die 
voertuig gevaarlik versteur raak. Dra liewer 20 liter skoon water in die voertuig se 
kajuit of laairuimte, en vul aan soos jy gaan. Water sal jy meestal kry, maar nie altyd 
brandstof nie. 

Dit is glad nie raadsaam om ’n groot brandstoftenk op die dak te gebruik nie. 
Vir hierdie doel is los jerriekanne veel veiliger. Indien ’n mens slegs een houer 
gebruik en daar ontstaan ’n lek, kan jy al jou spaar-brandstof verloor, terwyl dit nie 
die geval met los jerriekanne is nie. 

Windbreker 


’n Dakrak beïnvloed die windweerstand van die voertuig negatief op die langpad. Dit 
bring dit ’n besparing mee indien ’n mens ’n windbreker teen ’n skuins hoek vooraan 
die dakrak aanbring. Windbrekers word van ligte plaatmetaal of aluminium vervaardig 
en kan só ontwerp word dat die binnegedeelte as houer gebruik kan word. 


Jerriekanne en veiligheid 

Ek wil ernstig waarsku teen die gebruik van plastiek- of polipropileen-jerriekanne of - 
houers vir brandstof. 

Die rede is dat statiese elektrisiteit in ons droë klimaat opbou. Wanneer 
brandstof oorgegooi word, kan ’n vonk ontstaan - met tragiese gevolge. In my jare in 
die veld was dit (saam met gasyskaste wat ’n vonk afgegee terwyl brandstof oorgetap 
word) een van die hoofredes vir brandbeserings. Ek moet hier bysê dat dit in alle 
gevalle petrohnodelle en nie diesels was nie. Desnieteenstaande verkoop 
buitebaanwinkels steeds hierdie houers vir brandstof. 

Metaal-jerriekanne is die heel veiligste - moenie skroom om net die bestes aan 
te koop nie. Hou altyd ’n stuk ou binneband in jou gereedskapkis sodat jy dit kan 
gebruik om ’n lekkende jerriekan te seël. 

Ter wille van veiligheid net die volgende stukkie raad met betrekking tot 
plastiek- of PVC-brandstofhouers (al voel ek dat ’n mens in die eerste plek nie dié 
tipe houers behoort te gebruik nie): Vee die houer met ’n klam katoenlap af voordat jy 
brandstof oorgooi. Op hierdie wyse word die statiese elektrisiteit geneutraliseer. 

Opmerking 

Indien jy gereeld oor lang afstande moet reis, is dit veiliger en ’n beter plan om 
’n langafstandbrandstoftenk te laat installeer. Suid-Afrikaanse vervaardigers 
maak uitstekende produkte wat gewoonlik veilig en effektief is. Dit kan jou ’n 
reikafstand van 1000 km gee. 

Jerriekan- en gasbottelpasstukke 

Baie dakrakvervaardigers verskaf ook passtukke vir jerriekanne en gasbottels. Dit is 
twee items wat ek sterk aanbeveel ter wille van veiligheid. Die beste is om die tipe te 
koop wat met ’n epoksie-hars bedek is en redelik maklik afgehaal kan word vir 
storing. Die bevestiging aan die dakrak moet sterk wees. 

Jerriekan se plek 

Op ’n dakrak is daar net een plek vir jerriekanne, en dit is op hul sye met die inlate 
aan die bokant netjies lang mekaar aan die agterkant van die dakrak. Die jerriekanne 
moet agtertoe wys, met ander woorde die inlaat moet agtertoe kyk. 

Sit ’n rubbennat of ’n stuk sterk, waterbestande laaghout onder die 
jerriekanne, en moenie skroom om tussen die kanne iets te sit wat skuring uitskakel 
nie. Bind hulle bo-oor met ’n ratelsnoer vas, maar maak die voorkante aan die dakrak 
se reling vas met plastiektou sodat die jerriekanne nie vorentoe of agtertoe kan skuif 
nie. 


Indien daar enige speling tussen die passtuk en die jerriekan of gasbottel is, moet jy 

gegomde rubberstroke insit sodat daar geen beweging is nie. 

Ek wil aanbeveel dat gasbottels liefs agter die voertuig gemonteer word. 

Onthou altyd om die gasbottel se uitlaat met ’n plastiekprop teen stof te seël. 

Bedekking en bevestiging van dakrakgoedere 

• ’n PVC-seil 

• Laat ’n seil sny by ’n seilhandelaar of tentmaker. Gebruik sterk, dik PVC-seil. Om 
die regte lengte en breedte vir ’n dakrakseil te bepaal, gaan as volg te werk: 

• Die seil moet aan die voorkant by die bosbreker verbysteek tot byna 
teenaan die grond, en agter tot teenaan die buffer. 

• Wanneer die twee lang ente by die voor- en agterkant van die dakrak 
teruggevou word, moet hulle oorvleuel sodat die voorkant oorvou tot ten minste 
twee derdes oor die agterste punt. 

• Aan die kante moet die seil oorhang tot by die onderkante van die 
vensters. 

• Sorg dat genoeg ogies ingesit word. 

• Pak goedere vierkantig, of as daar goedere is wat noodwendig hoër as 
die res is, moet dit in die middel gepak word. Iemand moet op die dakrak sit en 
die twee kante eerste oorvou en met ’n tou aan mekaar vasbind. 

• Nou kom die agterste punt wat in ’n breë koevertflap gevou word, eerste 
en daarna die voorste punt wat ook in ’n koevertflap gevou word, bo-oor. 

• Ryg plastiektou deur die ogies en bind stewig vas. Ratelsnoere kan ook gebruik 
word. 


• Die vrag klou nou soos ’n neet en geen reën of stof sal dit binnedring nie. As 
’n bonus is daar ’n groot, bruikbare seil vir vele ander doeleindes beskikbaar. 

• Indien jy baie gedissiplineerd met jou goedere te werk gaan, kan jy ’n 
voorafvervaardigde PVC-seilsloop aankoop wat pasgemaak is om ’n paar 
ammunisie-tipe houers te hou. Dit is ook netjies en hou stof en water uit. Trek dit 
vas met twee ratelsnoere. 

• Redelik nuut op die mark is ’n aluminiumhouer wat nommerpas gemaak is om 
goedere in te stoor. Dit is skuins aan die voorkant om beter lugvloei in die hand te 
werk, en kan van die kant af volgepak word. Die houer is baie nuttig om jou 
goedere te beskerm, maar is baie onaanpasbaar by veranderende vrag. 

• Swembadnet is ’n baie sterk bevestigingsmateriaal. 

Wat jy ook al gebruik, moenie die dakrak oorlaai nie en bind alles stewig vas met 
ratelsnoere of tou. 

Daktente 

Daktente het baie gewild geraak by buitebaan-entoesiaste, en met goeie rede. Dit is 
maklik en gou om op te slaan en dit verleen ’n gevoel van veiligheid aangesien dit 
hoog bo die grond op die voertuig gemonteer is. Daarby bied dit voldoende slaapplek 
vir twee of self vier mense, afhangende die tipe wat aangekoop word. 

Dit is moeilik om daktente in verskillende tipes in te deel, want almal het min of meer 
dieselfde eienskappe terwyl bepaalde vervaardigers in sekere opsigte ’n beter produk 
vervaardig as ander. 

Daar is een opsig waarin tente wel noemenswaardig verskil: sommiges het houtvloere 
en sommiges metaalvloere. Die volgende faktore is hier te sprake: 

• Houtvloere is swak geleiers van temperatuur en vlek nie beddegoed nie, wat wel ’n 
probleem by metaalvloere is. 

• Die twee vloerstukke van ’n houtvloer pas deur middel van ’n tong en groef 
inmekaar. Op die lange duur ondervind ’n mens probleme hiermee. 

• Metaalvloere bestaan gewoonlik uit ’n bgte staalraam wat met aluminiumplaat 
bedek is. Dit is natuurlik ’n kouer vloer, maar die struktuur is baie sterk en 
funksioneer foutloos oor die lang termyn. Die probleme wat die vloere soms 
oplewer, word maklik oorkom deur eenvoudig ’n goeie tapyt op maat te laat sny en 
dit met gom op die metaal vas te plak. 

Vereistes waaraan daktente moet voldoen 

Die eerste vereiste is dat dit absoluut waterdig moet wees. Dit beteken dat die tent van 
hoëgehalte- UV-bestande seil soos Ripp-Stop® gemaak moet wees. By waterdigting 
is daar twee verdere belangrike aspekte: seile en kappies. Die voorsiening van ’n 
tweede seil, die sogenaamde tentklap, wat die dak wat die hele tent bedek en les bes 
by die ingange en die vensters ’n beskutting vorm, is baie belangrik. Party modelle 
gebruik ongelukkig hier goedkoop nylon-tipe materiaal wat eenvoudig nie die aanslag 
van ’n ernstige reënbui kan weerstaan nie. Party se oorhange is ook nie groot genoeg 
om water effektief van die deure en vensters weg te keer nie. Die heel beste 
tentklappe word van UV-bestande PVC gemaak. Indien daar kappies oor die vensters 
is wat met aparte stange oopgehou word, moet dit ook van werklik waterbestande 
materiaal gemaak wees en moet dit ten minste die boonste derde van die venster 
bedek om reën af te weer. Dit is ’n belangrike punt, want ’n mens moet gewoonlik in 
klam weer die vensters oophou, so nie pak kondensaat van ’n mens se asem teen die 
binnekant en kort voor lank is jou beddegoed ook nat. 

Wat hierdie kondensaat betref: sekere vervaardigers gee spesiale aandag hieraan en 
verskaf ’n spesiale stuk materiaal vir die binnekant van die dak wat die kondensaat 
absorbeer. Indien dit nie saam met die tent verskaf word nie, kan ’n mens self 
handdoekstof koop en aan die binnekant van die dak monteer. 

Waterdigting vir wanneer ’n mens reis het betrekking op die tipe sak of bedekking 
waarmee die tent bedek word wanneer dit opgevou is. Dit moet so ontwerp wees dat 
water nie na die tent sal deurdring terwyl ’n mens in die reën bestuur nie. Indien die 
waterdigting in hierdie opsig goed is, is die stofdigting ook gewoonlik goed. My 
ondervinding is dat ’n goed ontwerpte PVC-seilbedekking uitstekend werk, maar die 
heel beste is natuurlik die tipe tent wat in ’n glasveselskulp toevou. Die sak-tipe met 
ritssluiting is meestal nie doeltreffend nie; die ritssluiters lol gewoonlik. Ek verkies 
Velcro, of selfs insteekslot-sluiting. 

Die opvou van die tent kan vergemaklik word deur rubberkoorde aan die binnekant 
wat die sye intrek as die tent opgevou word. Daar moet ook smuksakke aan die 
binnekant wees waarin jy gedurende die nag ’n flits of jou bril kan bêre. 

Voor alle openinge moet daar muskietnet wees en die tent moet aan albei kante deure 
hê wat sorg vir ventilasie op soel aande. 

Die leer moet lig en verstelbaar wees, en moet gemaklik onder die voet wees as jy dit 
gebruik. ’n Leer met sporte van ronde pyp maak ’n mens se voete seer as jy afklim 
nadat jy geslaap het. 

Let ook op watter ekstras bied die vervaardiger nog aan. Praktiese vervaardigers bied 
byvoorbeeld ’n storthokkie en ander ekstras aan om die lewe vir jou aangenaam te 
maak. 

Die montering van ’n daktent 

Dit bly steeds die beste om ’n daktent so te monteer dat dit sywaarts met betrekking 
tot die voertuig oopmaak. Dit verskaf ’n bruikbare ruimte waar byvoorbeeld 
storthokkies ingerig kan word. Indien dit oor die neus van die voertuig gemonteer 
word, moet daar nog verdere voorsiening gemaak word om by die bosbreker verby te 
kom, en vroue vind dit meestal ongemaklik. Indien die tent na die agterkant van die 
voertuig oopmaak, verhinder dit gewoonlik dat ’n mens gemaklik by die pakruimte 
uitkom. Ongelukkig word party dakra kk e op so ’n wyse vervaardig dat die daktent 

slegs na voor kan oopmaak. 

Vir die oopvou en toemaak van die daktent is sywaartse montering ook 
gewoonlik makliker, en dit verhinder dat mense op die neus van die voertuig klim en 
duike in die bakwerk trap. 

Indien ’n daktent nie op ’n dakrak gemonteer word nie, moet ’n ligte raam van 
vierkantyster gemaak word en die dakrak moet met vier boutjie hierop bevestig word. 
Die raam moet dan met behulp van breë voetstukke aan die dakgeut vasgeklem word. 
In die geval van voertuie sonder dakgeute moet ’n stut van platyster vervaardig word 
wat aan albei kante van die dak van vasboutplek tot vasboutplek strek. Hierdie 
platyster moet liefs met epoksiehars behandel wees en moet onderaan van ’n 
deurlopende rubberlaag voorsien word om die dak se verf te beskerm. 

Waar daktente op glasveselkappies gemonteer word, moet daar versigtig te 
werk gegaan word. Ysterkappies is nie ’n probleem nie, maar by glasvesel moet 
vasgestel word of die struktuur versterk is. Onversterkte kappies kan in buitebaan- 
omstandighede breek en die vrag afgooi, soos ek al verskeie male gesien het. 
Versterkte kappies kan tot twee daktente dra by gewone enkelkajuitbakkies. 

Spesiale daktente 31 

Dit is nodig om ook kennis te neem van spesiale daktente en gepaardgaande 
toerusting, wat die nodigheid van sleepwaens heeltemal uitskakel. Dit is baie 
goedkoper en verskaf groot genot . 32 

Basies bestaan dit uit ’n raamwerk, wat vinnig van die voertuig verwyder kan 
word, waarop die daktent gemonteer word. Vier stewige bene word aan die raamwerk 
aangebring. Die hele stellasie word dan opgelig en die voertuig ry onder die stellasie 
uit. Onder die daktent, tussen die bene van die stellasie, word nog ’n tent aangeheg, en 
die hele stel bied voldoende slaapplek vir ’n gesin. Nog byvoegings kan gemaak word 
deur skerms onder die oopklapkant van die daktent aan te bring. Hier word 
byvoorbeeld ’n toilet geïnstalleer, of dit kan ingerig word as die was- en badplek. Nog 
seilsakke kan aangebring word, en ’n mens sit uiteindelik met ’n heerlik toegeruste 
“boshuisie”. Hierdie innovasie is veral lekker vir ’n gesin wat vir ’n paar dae of langer 
op een plek kampeer. 

Slotopmerking 

Om jou voertuig voor te berei om veilig, gerieflik en doelmatig in die buitebaan te 
wees is gewoonlik ’n bevredigende maar duur onderneming. Indien ’n mens die 
veranderings of verbeterings stelselmatig aanbring, kan die koste oor ’n lang tydperk 
versprei word. ’n Mens moet egter onthou dat die aanbring van verbeterings en 
doelmatige geriewe die waarde van die voertuig verhoog sodat die uitwerking van 
depresiasie nie so voelbaar is nie. 

’n Voertuig wat doehnatig verander of verbeter is, verskaf baie genot in die 
veld, en ’n mens is minder bekommerd oor brekasies en skade. 

Ek wil tog ’n slotopmerking maak oor toerusting aan ’n voertuig, en dit is dat 
’n mens versigtig moet wees vir massa en windweerstand. Albei hierdie faktore is van 
groot belang vir die persoon wat gereeld lang afstande in die buitebaan aflê. Albei het 
’n negatiewe uitwerking op brandstofverbruik en die vennoë van die voertuig. Dit 
noop ’n mens om met omsigtigheid en fyn beplanning te werk te gaan. 

DIE GEREEDSKAPKIS 

Die gereedskapkis moet ten minste oor die volgende gereedskap beskik: 

• ring- en oopbekmoersleutels nrs. 6 tot 27 

• soksleutels nrs. 6 tot 27 

• twee ratelhefbome vir die kleiner en groter soksleutels 

• kraghefboom vir groot soksleutels 

• verlengstukke vir soksleutels 

• drie bandligterhefbome 

• wielsleutel 

• een klein en een groot skuifsleutel 

• skroefklem 

• boogklemp 

• ystersaag 

• draad-, waterpomp-, langneus- en borgringtange 

• draadknipper 

• hamer, rubberhamer 

• pons, verskillende diktes 

• groot, middelslag en klein skroewedraaier; Phillips-skroewedraaiers 

• vernierpasser 

• voelermaat 

• maatband 

• Pattex-gom, snelgom 

• silikoon-, pakvoering-, brandstoftenk-, uitlaatpyp- en verkoelerseëlers. 

• penetrasie-olie 

• springkabel 

• elektriese kabel 

• elektriese stroomtoetser 

• twaalfvolt-soldeerstel 

• twaalfvolt-inspeksielig 

• boute, moere en wassers van verskillende groottes 

• voor- en agterwielboute en -moere 

• bandstofpyp 

• ronde en driehoekvyle 

• skuurpapier 

• bloudraad en binddraad 

• voldoende plastieksnoere 

• twee meter lengte tuinslang 

Hou ’n seiltjie byderhand waarop jy onder die voertuig kan lê. Vul ’n 
plastiekkoeldrankbottel met skottelgoedseep en water vir handewas en hou ’n ou 
handdoek byderhand. Ander nuttige items is: 

• byl 

• graaf 

• hark 

• sleepgordel 

• klinknaeltang 

• ’n stuk ou binneband 

Etlike van die bogenoemde items kan in ’n bakkie knus agter die agterste sitplek 
gebêre word. 


’n Reis deur Afrika 

Vir ’n reis deur Afrika moet ’n mens in alle opsigte behoorlik voorberei, maar daar is 
’n paar aspekte waarvan ’n mens baie deeglik moet kennis neem: 

’n Mens kan tot in Kenia op teerpad ry, sou jy dit verkies, maar daarvandaan verder 
noord word die paaie baie sleg, veral grondpaaie is iets vreesliks. Dit vereis dat die 
bande liefs kruislaagbande van ten minste agt lae moet wees. Dra minstens twee 
noodwiele saam. 

Moenie so ’n reis ondemeem met ’n voertuig met lae suspensie nie. In elk geval moet 
geen koste bespaar word om die suspensie te verbeter nie. Die saamry van ekstra vere 
en skokbrekers is ’n vereiste. 

Gee deeglik aandag aan die beskerming van die onderkant van die voertuig. 
Super-brandstoffdters is broodnodig. 

Vermy dit om snags te ry en moet liefs ook nie skemeraand en vroegoggend ry nie. 


Onderdele wat van kritieke belang is 

• twee waaierbande 

• Olie- en brandstoffilters 

• petrolpomp 

• kontakbreker- en puntestel 

• vonkproppe 

• verkoelerprop 

• verkoelerpyp en kleinme 

• alle olies asook ’n blikkie ghries 

• smeltdrade 


152 




Kunsstowwe 

• Poli-propileen: ’n sterk en redelik onbuigsame kunsstof wat goed hittebestand is, 
maar nie goed impakbestand nie 

• Poli-etileen: meer buigsaam en impakbestand, maar nie goed hittebestand nie 

• Poli-uretaan: ’n baie goeie isoleermiddel 




Hoofstuk 3: Sleepwaens, woonwaens en abbastelsels 


As ek praat van ’n sleepwa, bedoel ek die buitebaantipes, of dan die modelle waannee 
jy bos toe kan gaan; nie die Ventertjie waarmee jy en Ma vir die kinders gaan kuier 
nie. 

Ja, ek het al snaakse dinge belewe: manne wat by my opdaag met ’n Ventertjie 
met kruiwawiele, en dan moet ons Van Zylspas oor. Nodeloos om te sê, die 
sleepwaentjies is agtergelaat ter wille van die vrede. 

Die laaste paar jaar het ook die koms van buitebaanwoonwaens gesien, iets 
waarin ons waarskynlik die res van die wêreld voor is. Aanvanklik is met groot 
wantroue na hierdie ontwikkeling gekyk, maar vandag is buitebaanwoonwaens ’n 
sukses - hulle het gekom om te bly. 

SLEEPWAKEUSE 


Kerngedagte: 

Eintlik is ek nie entoesiasties oor sleepwaens en woonwaens nie. As jy kan, gaan 
liewers sonder hierdie sleepsels. My redes is dit dat dit mobiliteit in die buitebaan 
beperk, dit lei tot verhoogde brandstofverbruik, dit plaas ’n geweldige stremming 
op die voertuig - veral in sandtoestande, en les bes is dit eksta wiele op die pad, 
wat weer eiesoortige probleme meebring. 


Soos by die keuse van ’n viertrekvoertuig, moet ’n mens begin deur jouself af te vra 
wat jy met die sleepwa gaan doen en waar dit aangewend gaan word. ’n Sleepwa is ’n 
item wat eerder vermy moet word vir buitebaantoestande; dit moet dit slegs oorweeg 
word indien die voertuig nie genoeg pakplek het nie. 

Mense is egter oor die algemeen geneig is om te veel goed vir ’n safari te pak. 


Baie items kan maar by die huis bly. Die buitebaanreisiger se een groot vyand is 
gewig, en reisigers kan daarby baat om die kuns van minimalisering aan te leer. ’n 
Goeie plek om te begin minimaliseer is by die klere. As klere met oorleg gekies word 

en elke aand vinnig uitgespoel word, is ’n mens verbaas om te sien met hoe min jy 
kan klaarkom. Dit is net so waar vir vele ander items ook. 

Maar as jy desnieteenstaande tog ’n sleepwa wil aanskaf, is die volgende 
faktore die belangrikste om in ag te neem wanneer jy ’n keuse moet maak: 

• Tipe voertuig en gewig : Daar moet van meet af aan begryp word dat ’n sleepwa die 
sleepvoertuig se hantering en verrigting gaan beïnvloed. Die grootste enkele 
beswaar teen die meeste sleepwaens is dat hulle te swaar gebou word. Party 
fabrikate is heeltemal oorbou met soveel ekstras dat jy ’n kruiptrekker nodig het om 
die ding te sleep. 

• Sleephake : Gebruik altyd SABS-goedgekeurde sleephake vir die voertuig, met ’n 
treksterkte soos aanbeveel word volgens die massa wat gesleep gaan word. 

• Sleepkoppelings: Koppelings van gegote of geperste staal werk beide goed, maar 
gebruik boute en moere van vlekvrye staal vir die vashegting op die disselboom. 

• Die onderstelraam en disselboom: Dit is belangrik dat die onderstelraam ’n 
onafhanklike eenheid is. Dit moet van soliede vierkantige staalpyp of kanaalyster 
gemaak wees. Die staal van die kanaalyster moet ten minste vyf mm dik wees en 
minstens 70 mm breed. Vir vierkantige staalpyp is die minimum staaldikte twee mm 
en die minimum breedte 60 min. Daar is gevalle waar vlekvrye staal gebruik word, 
en dan is ’n ietwat dunner maat in orde. My waameming oor baie jare is dat 
kanaalyster makliker breek as vierkantpyp. 

• Ek moet hier net noem dat daar deesdae ook buitebaansleepwaentjies op die 
mark is wat van aluminium en selfs PVC gebou word. Ek het albei tipes deeglik 
beproef en dit funksioneer goed. Dit tref ’n mens egter onmiddelik hoe dun die 
ysterdraraam van die waentjie is. Aanvanklik was ek bekommerd hieroor, totdat ’n 
mens besef dat die massa van die waentjie so laag is dat ’n dik onderstelraamwerk 
oorbodig is. 

’n Sleepwa se dood 

• Verkeerde asdravennoë 

• Te dun en ondermaatstaal vir die onderstelraam 

• Kanaalyster wat knak waar die laaibak op die disselboom begin 

• Wiellaers wat swak onderhou is 

• Dit is belangrik dat die onderstelraam in ’n leerraam-vorm gesweis is: die pype 
moet sowel in die dwarste as die lengte aan mekaar vasgesweis wees om ’n star en 
sterk raam vir sowel die suspensie as die laaibak te vorm. Dit is raadsaam om 
onderstelrame, insluitende disselbome, te laat galvaniseer. 

• ’n Laaibak wat deel uitmaak van die onderstel, soos vir teerstraatmodelle, werk nie. 
Daar moet ’n duidelike en doelgeboude onderstelraam wees. 

• Die onderstelraam moet verkieslik gebuig word aan die voorkant om die 
disselboom te vonn eerder as dat dit gesweis word. In die geval van kanaalyster 
moet dit toegesweis word by die punt waar die laairuimte begin. Dis hier waar 
onderstelrame die meeste breek. 

• Die suspensie: Lang debatte is al hieroor gevoer, maar met verloop van tyd het 
sekere aspekte al hoe meer duidelik geword. Daar is drie tipes beskikbaar: 

• Bladvere is die algemeenste en ook die oudste van die verskillende tipes 
suspensies. Dit is ’n wel beproefde en bewese vonn van suspensie, maar dit 
kompenseer nie veel vir die horisontale beweging wat eie is aan ’n voertuig 
met twee wiele nie. Die gevolg is dat die beweging of skommeling van sulke 
sleepwaentjies redelik kwaai is. Die aanbring van goeie 
buitebaanskokbrekers dra by tot skokabsorbering, wat weer minder skade 
aan die sleepwa-inhoud meebring. ’n Gebreekte veer kom makliker voor by 
bladvere as by die ander tipes suspensie. 

• Rubbergeveerde asse is ook al geruime tyd bekend. Dit bestaan uit ’n as wat 
binne ’n driehoekige of vierkantige metaalhuls geplaas word en dan word 
rubber in die beweegruimtes gestop met die asstaaf in die middel. Wanneer 
die as beweeg, word die skok deur die rubber gedemp. By sommige 
fabrikate is die asstaaf van ’n spesiale metaal vervaardig wat soos ’n 
wringstaaf reageer om ook skokke te absorbeer. Daar is ook fabrikate waar 

skokbrekers bygevoeg word om die as verder te ondersteun. Hierdie tipe as- 
suspensiekombinasie werk goed op gewone paaie en uitstekend op sinkplaat, 
maar in die buitebaan is die sleepwa geneig om te spring, wat groter skade 
aan die sleepwa-inhoud kan meebring. Dit is ook geneig om ’n 
swaaibeweging te veroorsaak soos die een kant stywer opwen as die ander 
kant. Oor die algemeen is ek nie entoesiasties oor hierdie tipe asse vir 
buitebaansleepwaens nie. 

• Onafhanklike suspensies is ’n ou bekende beginsel by voertuie, maar nie by 
sleepwaens nie. Dit is ironies, want by voertuie bring dit uitstekende 
padgedrag mee. In die verlede was koste waarskynlik die beperkende faktor. 
Dit is ’n meer gesofistikeerde ontwerp en dus noodwendig ook duurder. ’n 
Onafhanklike sleeparm word gebruik waarop ’n kronkelveer en skokbreker 
gemonteer word, wat ’n onoortreflike rit meebring. Die horisontale 
beweging word beperk en die sleepwa spring nie so maklik nie. Daarby is 
die rit sagter, wat weer minder skade aan die inhoud beteken. 

Nog ’n debat wat nie einde kry nie is die kwessie van skokbrekers al dan nie. Vir my 
is daar geen argument meer oor nie, want ’n skokbreker doen wat sy naam sê - dit 
absorbeer padskokke en dit is wat ek wil hê. As hulle op die regte plek en wyse 
installeer word, maak dit beslis ’n verskil. In baie gevalle is die installering egter 
lukraak en dan maak dit nie werklik ’n verskil nie. 

Wat betref die laairuimte-boumateriaal: Ek het al sleepwaens getoets van 
gewone plaatstaal, vlekvrye staal, aluminium 33 en selfs poli-etileen . 34 Die een is 
natuurlik duurder as die ander, maar almal het uitstekend gewerk. As ek langs die kus 
sou bly, sal ek beslis vlekvrye staal, aluminium of poli-etileen verkies. 

Wat die laairuimte betref, is die volgende aspekte belangrik: 

• Die vloer en kante moet met poli-uretaan gespuitverf wees en, afgesien van hierdie 
beskenning, moet daar ’n rubber-vloerbedekking wees. 

• Daar moet ’n hegreling aan beide kante van die binnesye wees. Die beste is dié wat 
vir bakkies aanbeveel word, naamlik vliegtuig-tipe relings met verskuifbare 
hegringe. Hierdie relings moet aan die binneste sywande aangebring word op 

ongeveer een derde van die hoogte van die sywand. Deur ratelsnoere hieraan vas te 
maak en die vrag vas te trek, word skade en brekasie tot ’n minimum beperk. Ek wil 
klem lê op hierdie aspek, want dit maak nie saak waarvan die drabak gemaak word 
nie; solank die vrag stewig vasgemaak is, kan nóg die vrag nóg die drabak seerkry. 
Die agterkant van die laairuimte moet verkieslik kan oopmaak soos ’n bakkie se 
agterklap. Die klap moet met ’n stewige staalkabel of ketting bevestig word sodat 
dit ’n horisontale vlak gee. Die klap moet so wyd moontlik wees sodat goedere 
maklik in- en uitgelaai kan word. Die klap moet verkieslik in posisie toegehou word 
met sluitpenne waardeur ’n mens ’n slot kan sit. Daar moet rubbervoerings tussen 
die bak en die klap se kontakoppervlakke wees sodat dit stof- en waterdig is. 

Waar daar toegangsdeure tot die sykante is, moet die deure rubberdigting hê en baie 
dig sluit. 

Die voorkant (buitekant) van die laairuimte wat direk agter die voertuig is, moet ook 
met poli-uretaan gespuit word. Die skuureffek van sand en klippe is hier geweldig 
hoog, en jy sal waarskynlik vind dat jy die oppervlak ná enige uitgebreide reis op 
grondpaaie moet laat herspuit. 

Die deksel moet styf op die laairuimte-lip pas en stofdig wees. Dit moet dig kan 
toetrek en kan sluit. Dit is die ideale plek om ’n drareling op te sit waaraan ’n 
verskeidenheid items gemonteer kan word. Indien jy dit oorweeg om ’n daktent hier 
te monteer (waaroor ek nie oorentoesiasties is nie), moet dit liefs van die tipe wees 
wat in ’n digte glasveselhouer pas. Die tipes wat slegs in ’n PVC- of nylonsak 
verpak word, is geneig om skade op te doen weens stof en soms klippe. Indien so ’n 
sak met ’n ritssluiter toemaak, is dit nog meer problematies. In elk geval moet’n 
daktent so ver moontlik agtertoe op die sleepwa geplaas word. Die oorblywende 
spasie aan die voorkant kan benut word om brandhout te dra. 

Die drareling is by party modelle ontwikkel as ’n platform waarvan die vier hoeke 
ondersteun word deur bene met gasdrukstutte. Wanneer daar kamp opgeslaan word, 
word die bene se slotte verwyder en styg die hele platform met die daktent omhoog. 
Die daktent sit dus 1,5 tot twee meter bo die grond. Die doel hiervan is om ’n gevoel 
van veiligheid teen roofdiere en ander bedreigings te skep. Hierdie ontwikkeling 
beteken egter ekstra en onnodige gewig - en ’n oorbodige veiligheidsgevoel. 

Daardie hoogte is geen waarborg teen roofdiere en nog minder teen olifante nie. Die 



veiligheid is in die tent self geleë. (Sien die hoofstuk oor kampering.). Hierdie 
daktent bemoeilik die oopmaak van die deksel, en dus word daar dikwels van twee 
deksels gebruik gemaak wat na die middel opslaan. 

In dieselfde trant is daar sleepwaens met permanente omhoogstaande platfonns. Die 
ondervinding wys dat die ewewig van ’n sleepwa met ’n platforms maklik versteur 
word en dat die drapilare se sweiswerk uiteindelik kraak. Ek beskou hierdie tipe 
ontwikkelings as ’n bietjie laf. 

Onder die drarak kan passtukke aangebring word vir ’n kamptafel wat netjies 
inskuif en kan sluit. Die passtukke of gleuwe word gewoonlik met rubber of tapyt- 
agtige materiaal uitgevoer sodat die tafel nie kan rondskuif en ratel nie. 

Ekstra pakplek kan op verskeie slim maniere voorsien word. ’n Voorbeeld is die 
montering van onafhanklike kiste op die modderskenns. Spesiale passtukke vir 
jerriekanne, waterkanne en gasbottels is deesdae standaarditems. Ek het selfs gesien 
dat ’n sleepwa van ’n sekere fabrikaat PVC-watertenk met ’n groot kapasiteit onder 
die vloer maar bo die as gehad het. Dit was nie ’n baie slim idee nie, want dit is kort 
voor lank deur klippe beskadig. Dit is dan ook ’n vereiste wat ek stel, naamlik dat 
sulke byvoegsels beskenn moet word teen vlieënde klippe en sand. In hierdie opsig 
is ’n “vleuel” aan die voorkant, wat aan die laairuimte-kas vasgesweis is, ’n groot 
pluspunt. Dit keer nie net vlieënde voorwerpe nie, maar dien ook as draversterking 
vir die passtukke vir jerriekanne ensovoorts. 

Wiele: Indien die sleepwa se wiele dieselfde grootte en fabrikaat as jou voertuig s’n 
is, het jy genoeg noodwiele. Moet dit egter nie as ’n algemene reël beskou nie, veral 
nie waar jy te kampe het met sleepwaremme in klipperige landskappe nie. Gewone 
bakkie-buitebande werk ook uitstekend. Maak net seker dat die spoorwydte 
dieselfde is as die voertuig s’n. Dit is veral van kritieke belang in sandtoestande. ’n 
Nouer of wyer spoor veroorsaak ’n geweldige remeffek op die voertuig en verhoog 
nie net brandstofverbruik drasties nie, maar ’n mens sit ook kort-kort vas. 

Elke bobbejaan op sy klip ... 

Ek het al meer as een keer te doen gehad met mense met te veel geld, wat “hul 
eie sleepwa ontwerp het” (gewoonlik ’n persoon met geen tegniese kennis of 
kennis van sleepwaens nie). 




Die gedrogtelikhede wat gebou word het soms ’n drankkabinet, ’n 
vyfsterkombuis, yskaste, toilet, stort en nog wat. Dit is gewoonlik heeltemal te 
swaar en neem ’n uur om op te slaan en nog langer om weer op te pak. 

So ’n man gaan net een keer op vakansie met die gevaarte en daarna 
nooit weer nie. Hy moes hom vrek werk en toe breek die ding ook nog. Toe los 
hy dit somrner net daar in Suidwes of Botswana. 


• Noodwiel: Daar word aanbeveel dat noodwiele op die disselboom, langs die kant of 
aan die agterkant op ’n hek gemonteer word. Montering onder die sleepwa word nie 
aanbeveel nie, want ’n mens het oneindig moeite om die wiel daar af te kry as die 
pad sanderig met ’n hoë middelmannetjie is. 

Dit gebeur gereeld in diep sand dat die voertuig en sleepwa vasval. In so ’n geval 
moet die sleepwa afgehaak word sodat die voertuig uit of oor die hindernis kan kom. 

Ek het al dikwels op ’n vasgevalde voertuig en sleepwa afgekom. Jy weet 
sommer vooraf dat die bestuurder ’n groentjie is as jy naderstap om te help. Die 
wêreld stink na brandende koppelaarplaat. 

As jy met ’n sleepwa vasval, moet nie eers probeer om na ’n laer strekkingoor 
te skakel om uit kom nie. Klim dadelik uit, ontkoppel die sleepwa en kry die voertuig 
uit die vasval. As die voertuig los is, het jy twee keuses: 

• As jou voertuig ’n wenas het, draai die voertuig om, koppel die sleephaak aan die 
sleepkoppeling, trek die gidswiel op en wen die sleepwa uit totdat dit op gelyke 
grond staan. Koppel en ry. Indien die sleepwa ’n sleephaak het, sal dit op die as 
gemonteer wees en moet die wenning na agter geskied. Iemand moet op die 
disselboom staan om te keer dat die sleepwa agteroor tuimel. 

• Gebruik jou sleeptou en trek soos hierbo vir ’n wenas. Doen dit in lae strekking so 
stadig as moontlik. 

• Moenie die gidswiel aansit nie, want die meeste is te dun en die stut waarop die wiel 
gemonteer word, is ook te dun. Die wiel sny net dieper in die grond in en die 
wielstut buig. Laat die disselboom op die grond lê en maak die sleeptou om die punt 


160 




vas. Laat die sleepvoertuig baie stadig vorentoe beweeg en stadig krag venneerder. 
Die disselboom sal horisontaal getrek word. Ek wil beklemtoon dat alles teen ’n 
baie lae spoed moet gebeur. Wanneer die voertuig begin stop, sal die disselboom 
reguit bly staan as daar nog trekkrag uitgeoefen word, of weer afsak grond toe. As 
dit alles stadig gedoen word, sal die sleeppunt nie seerkry nie en kan die sleepwa 
weer opgehaak word. 

• As ’n sleeppunt op ’n sleepwa aangebring word, moet dit op die wielas wees wat na 
agter gerig is. Dit beteken dat die sleepwa deur die voertuig agter jou uitgesleep kan 
word, of jy moet om die sleepwa ry. As jy in diep sand of modder vasgeval het, 
moet jy weereens nie die gidswiel aansit nie. Dit gaan buig. Een of twee persone 
kan die disselboom vashou en stuur sodra daar agteruit getrek word. Weereens moet 
die sleepvoertuig dit doen teen baie ’n lae spoed ter wille van veiligheid. 

• Moet nooit probeer om ’n vasgevalde voertuig met ’n opgekoppelde sleepwa uit te 
trek nie. Daar word ’n geweldige krag op die sleephegpunte uitgeoefen en iets kan 
meegee. Ontkoppel altyd die sleepwa. 


Remme 

As jy ’n ligte sleepwa met ’n kragtige voertuig sleep, is sleepwaremme nie nodig nie. Hoe 
swaarder of nader aan die grens vir sleepmassa, hoe groter gaan die negatiewe uitwerking 
op jou remvermoë wees, en hoe meer noodsaaklik word dit dat die sleepwa ook rennne 
moet hê. Vir buitebaantoestande word ’n bruto massa van 750 kg as die perk gestel en 
daarna is die aanbring van reinme verpligtend. 

’n Buitebaansleepwa van hierdie gewigsgrense is heeltemal die verkeerde keuse en 
ontwerp. As jy met hierdie tipe gewigte wil veld toe gaan, is jy beslis op die verkeerde 
pad. 

Ek is nie oorentoesiasties oor reinme nie. Dit dra onnodig by tot die sleepwa se 
gewig en op ’n afdraande met skerp klippe, slaan die reinme gewoonlik vas en sleep jy 
dus die wiele. Die gevolg is gewoonlik gesnyde bande. Om dieselfde rede is ek ook nie 
oorentoesiasties oor reinme op buitebaan-woonwaens nie, maar weens hul gewig word jy 
daartoe verplig. 

Vlieënde klippe 

’n Probleem wat dikwels opduik (en gewoonlik op die verkeerde tyd en plek) is klippe 
wat deur die wiele uitgeskop word en dan met groot snelheid van die sleepwa se 
voorkant af teruggewerp word. Gewoonlik is dit ’n agtervenster van die voertuig wat 
in die slag bly. Daar is vier metodes wat gevolg kan word om hierdie risiko te 
venninder. Elkeen hang van die tipe sleepvoertuig en die tipe sleepwa af: 

• ’n Neushouer van PVC of metaal wat op die disselboom gemonteer word, deflekteer 
baie klippe na onder en na die kante. Dit keer egter nie alrnal nie. 

• By party voertuie word ’n “metaalvlerk” van tot 30 cm wyd net onder die venster 
aangebring. Indien dit sterk is en met hoekversterkings aangebring word, deflekteer 
dit die meeste klippe, en hou terselfdertyd die venster stofvry. Dit lyk egter nie altyd 
so goed op alle voertuie nie. 

• Derdens kan die voertuig se venster met metaal-diefwering toegemaak word en 
verder beskerm word deur dit met ogiesdraad oor te trek. Effektief, maar nie te mooi 
nie, en ’n mens moet meer op jou syspieëls staatmaak vir agtertoe-sig. As die 
diefwering nie skaniere het nie, is dit ook moeilik om die venster skoon te maak. 

• Die mees beproefde metode is om staalkabels vanaf die voorkante van die sleepwa 
na die sykante van die voertuigbuffer te installeer. Gewoonlik bestaan dit uit ’n dun 
staalkabel wat permanent aan die sleepwa vas is en met ogies en hakies aan die 
voertuigbuffer vasgemaak word. Tussen die twee staalkabels word skadunet gespan, 
of selfs ogiesdraad met skadunet bo-oor gespan. Die skadunet hou nie vreeslik lank 
onder die aanslag van opskietklippe nie, maar dit is gelukkig goedkoop om te 
vervang. 

Reisvoorsorg vir ’n sleepwa 

• Voordat ’n uitgebreide reis aangepak word, moet die wiellaers weer met vars ghries 
gepak word. 

• Gaan die sleephegpunt na en kyk of die meganisme in goeie werkende toestand is. 

• Koppel die elektriese prop op en gaan na of die remine, rigtingwysers en alle 
agterligte brand. 

• Sorg dat die reflektors voldoende is. Die pad-ordonansie bepaal dat ’n sleepwa wit 
reflektors (ook trukaatsers genoem) aan die voorkant moet hê en rooies agter. Ek 

weet maar net te goed dat die wit reflektors spoedig deur klippe afgeslaan word in 
die veld. Neem voldoende spaar-reflektors saam, want verkeersbeamptes moet 
volgens die regulasies handel (veral in buurlande is dit ’n handige manier om geld 
uit jou te wring). 

• Inspekteer die bande en kontroleer die banddruk. 

• Slaan enige daktent wat hier aangebring is, volledig op en kyk of alles daar is. 

Dit werk nie , , . 

Pompgedrewe yskaste in sleepwaens werk nie. ’n Mens kry groot skade. Sulke 

yskaste soek vier wiele. 


• Pak die swaarder reisvoorraad voor sodat daar ten minste 150 kg se druk op die 
sleephaak uitgeoefen word. Dit kan met behulp van ’n badkamerskaaltjie 
gekontroleer word. 

• Sorg dat alles wat binne die laaibak vervoer word, styf met ratelsnoere vasgetrek 
word. 

• Dit is wenslik en raadsaam om ’n beskermstuk van skadunet of selfs ogiesdraad oor 
die disselboom, of tussen die sleepvoertuig en die sleepwa aan te bring. Ongelukkig 
skop die voertuig klippe uit wat dan met ’n groot slag van die sleepwa wegskram en 
gewoonlik die agterruit van die sleepvoertuig tref. 

Onderhoud 

• Na elke reis moet die sleepwa deeglik gewas word. 

• Verwyder alle roeskolle en herverf. 

• By die kus is sleepwaens geneig om oor die langtermyn te begin roes. Daar kom ’n 
tyd wat ’n mens die hele sleepwa moet laat sandspuit en met loodverf moet bedek. 
Vir die beste resultate kan ’n gewone olieverf gebruik word om die sleepwa te 
bedek. 

• Die as, onderkant en die voorkant waar sand die beskermende laag weggeskuur het, 
moet weer gebitumineer of hersprei word. 

• Berg die sleepwa onder ’n afdak met die deksel effens oop. 

SLEEPWATENTE 

’n Wonderlike ontwikkeling wat veral geskik is vir gesinne met jonger kinders, is die 
sleepwatente wat die afgelope paar jaar op die mark verskyn het. 

Hierdie ontwikkeling bring ’n nuwe dimensie in buitebaanavonture vir die 

gesin. 

Die sleepwatent is ’n uitbreiding op die daktentkonsep waar die oop kant van 
die daktent ’n verlengde dak het en ’n groterige ruimte, in ’n “sak”, wat ’n tweede 
slaapplek vonn. Hierdie “sak” is ’n volledige tent met ’n PVC-vloer, vensters en deur. 
Dit vonn ’n eenheid met die daktentgedeelte. Op dié manier het jy ’n slaapruimte vir 
kampbeddens asook die dubbelmatras in die daktent-gedeelte. 

Die ruimte is van verskeie handige smuksakkies voorsien en ’n mens bereik 
die daktent-gedeelte met ’n leer. ’n Aspek waarvan baie mense hou, is dat jy regop 
kan staan om aan te trek. 

Aan die buitekant is verlengde tentklappe om te dien as afdakke vir die 
voertuig of om skaduwee te voorsien waaronder ’n mens kan sit. Tente word van 
sowel nylon- as Ripp-Stop - seil vervaardig en vou redelik maklik op in ’n sak van 
soortgelyke materiaal. Ek wil dit kwalifiseer deur te noem dat die opslaan langer as ’n 
daktent neem en vennoeiend kan word vir alleenreisigers of ’n egpaar wat daagliks 
opnuut moet kamp opslaan. Vir ’n paar dae se kuier, asook vir gebruik deur ’n gesin, 
is dit egter wonderlik. 

• Met verloop van tyd het dit duidelik geword dat die modelle van Ripp-Stop - seil met 
PVC-tentklappe ongetwyfeld van ’n hoër kwabteit is as soortgelyke nylon- modelle. 

• Die bedekkingsak van sommige van hierdie tente is toegerus met ’n ritssluiter, wat 
deurgaans minder suksesvol is. 

• Spesiale voorsorg moet getref word om die tent te beskerm teen beskadiging deur 
klippe of sand wat deur die sleepvoertuig opgeskiet mag word. 

BUITEBA AN-ABBAKAMPEERDERS 35 

Die abbastelsel is al ’n redebke tyd met ons, al sien ’n mens nie te veel daarvan nie. 
Nogtans is dit een van die aangenaamste maniere om ’n buitebaantoer aan te pak, 
veral vir ouer mense of ’n egpaar met kleiner kinders. Dit kan binne minute 

geïnstalleer word, dit meng nie in met die voertuig se viertrekvermoë nie en jy word 
nie belas met ’n sleepwa of woonwa agter die voertuig nie. 

Tegniese besonderhede: Dit bestaan uit ’n onafhanklike kampeertuig wat binne die 
vragruimte van ’n bakkie gemonteer word en na willekeur afgehaal kan word. Die 
struktuur van die abbakampeerder is op dié van ’n woonwa gebaseer en basies is dit 
’n beskermde ruimte wat slaapplek sowel as stoor- en kookplek bied. Dit bied 
gewoonlik gemaklike slaapplek vir twee tot vier persone. 

• Die kampeerder het ’n lae ewewigspunt omdat swaarder items naby die vloer is en 
niks op die dak gedra word nie. 

• Die struktuur word van glasvesel of aluminium gebou en bestaan uit verskillende 
lae wat sterkte sowel as isolasie bied. 

• Die dak kan opgelig word sodat ’n mens gemaklik daarin kan staan, en in sekere 
modelle is die oopvoudak ook ’n slaapruimte. 

• Die kampeerder word op die bak van ’n bakkie (enkel- of dubbelkajuit) vasgebout 
sodat dit onbeweeglik is. 

• Die meeste van hierdie kampeerders het die keuse van vier bene wat geïnstalleer 
kan word en waarmee die struktuur opgelig kan word sodat die voertuig daaronder 
uitgetrek kan word. 

• Die binneruim is slim beplan met plek vir ’n yskas en tweeplaat-gasstoof plus 
pakplek vir klere en kos. Sokke vir yskaste word ook verskaf. 

Voordele 

• Dit is ongetwyfeld die maklikste manier van kampeer - bykans moeiteloos. 

• As die kampeerder in kampeerplekke agtergelaat word, is dit baie veiliger teen 
Bobbejaan en Blouaap se vernieling. Die deur word gesluit en diefstal is ook nie 
maklik nie. 

• Omdat dit lig is (260 tot 300 kg leeg) word die kampeerder meestal nie verwyder 
nie, en dus is verbruiksitems soos kos, asook rusplek, maklik bereikbaar. Vanweë 
die lae gewig beïnvloed dit nie die voertuig se padgedrag in buitebaan nie. 

• Dit kos nie soveel soos buitebaan-woonwaens nie, is heelwat ligter as ’n woonwa en 
veroorsaak minder meganiese probleme. 

• Anders as in die geval van ‘n woonwa, mag mense in die kampeerder verkeer terwyl 
die voertuig beweeg. Die meeste modelle het ’n skuifvenster wat toegang tot die 
voertuig se stuurkajuit gee. 

• Waarskynlik die grootste voordeel is dat dit moeitelose kampering meebring. Daar 
is geen twyfel dat dit die gemaklikste manier is om in die buitebaan op reis te gaan 
nie. 

Versorging 

• Verwyder die yskas, reinig en laat dit in ’n beskermde plek met die deksel oop staan. 

• Stofsuig die binneruim. 

• Was die buitekant met motorsjampoe. 

• Stoor onderdak en belug gereeld. 


Wenke 

Alhoewel abbakampeerders lig is, moet die dravoertuig se vere deeglik geïnspekteer 
word. As die vere reguit lê of grond toe wys, is dit oorlaai of die vere is 
metaalmoeg. Metaalmoeë vere moet vervang word, en as daar steeds twyfel bestaan, 
kan die oppompbare rubberbal-veerversterking van Firestone (Air-Helper Springs®) 
geïnstalleer word. Op hierdie wyse word die rit nie harder gemaak nie. Installeer 
ook gasgevulde skokbrekers wat vir die buitebaan bedoel is. 


BUITEB A ANWOONWAENS 

Een van die opwindendste ontwikkelings in buitebaantoere is die koms van die 
buitebaanwoonwa. Waarskynlik is die eerstes in Australië vervaardig, waar die 
toestande soms baie na aan dié van Suider-Afrika is. In Suid-Afrika was dit CI/ 
Jurgens wat die eerste prototipes vervaardig het en ná uitgebreide toetsing die eerste 
model beskikbaar gestel het. Ander sou weldra volg. 

Die gebruik van so ’n woonwa is een van die gemaklikste maniere om in 
buitebaan-omstandighede te kampeer en te toer. Vir hierdie woonwa is ’n 
viertrekvoertuig met ’n minimum enjinkapasiteit van 2,4 liter met ’n turbo nodig, 

want daar word 1200 tot 1700 kg gesleep. Sonder ’n turbo is ’n kapasiteit van drie 

liter en opwaarts nodig. 

Die buitebaanwoonwa verskil grootliks van die gewone woonwa ten opsigte 

van ’n hele paar belangrike eienskappe: 

• Buitebaanbande word gebruik wat op sterk staalvellings gemonteer word. 

• Hierdie tipe woonwa het ’n starre as met bladvere en buitebaan-gasskokbrekers, of 
’n rubbergeveerde as met of sonder buitebaanskokbrekers. Ek wil venneld dat die 
rubbergeveerde asse wat in Cl/Jurgens-produkte gebruik word, ’n ingevoerde 
produk is wat meer doehnatig is as die ou bekende tipes. In die lig van die 
geweldige pryse wat vir hierdie woonwaens gevra word, is dit egter onbegryplik dat 
onafhanklike kronkelvering nie aangebring word nie. 

• Reinme is ’n standaarditem. 

• Hierdie tipe woonwa het ’n baie stewige gesweisde onderstelraam wat min of geen 
verwringing toelaat nie. 

• Die woonwastruktuur bo-op die onderstelraam word van spesiale gelamineerde 
“toebroodjie”-panele vervaardig. Hierdie toebroodjiestruktuur bestaan uit verskeie 
lae materiaal wat lig in gewig is, maar optimale sterkte meebring. In teenstelling 
met gewone woonwaens is dit beter geïsoleer en dit is impakweerstandig. ’n 
Alternatief is die gebruik van aluminiumpanele aan die buitekant met ’n isolasielaag 
na binne. 

• Die meubels en toebehore binne die woonwa word sterker as in die geval van ’n 
gewone woonwa vervaardig. 

• Die voor- en agterkant van die woonwa is spesiaal teen ’n hoek ontwerp om die 
naderings- en vertrekhoeke te so maksimaliseer. Die spasie onder die as gee ’n 
uitstekende oploophoek. 

• Die oploop- en vertrekhoeke van die woonwa word deur spesiale stawe en 
skennplate beskenn, en die interne struktuur is ook versterk. 

• Hierdie woonwaens is natuurlik nie lank en groot nie, want gewig is van kritieke 
belang, en so ook die lengte wanneer deur diep slote gery moet word. Om hierdie 
rede is die kombuiseenheid, wat die yskas insluit, ’n item wat op wieletjies uitgly 
om buite die woonwa gebruik te word. 

Buitebaanwoonwa se dood - te hoë spoed: 

• oor sinkplaat; 

• oor walle; en 

• deur skerp duike. 

Reisvoorsorg: Dit sal ’n fout wees om te dink dat die woonwa nie breekbaar is nie. 

Dit verg dus dat die verbruiker daarvan met oorleg te werk moet gaan: 

• Moenie die oordeelsfout maak om te dink dat ’n buitebaanwoonwa oral gesleep kan 
word waar ’n viertrekvoertuig kan ry nie. ’n Woonwa, al is dit vir veldtoestande 
geskep, het beperkings. 

• Ek beveel aan dat die rem verwyder moet word indien jy in sand gaan ry. Die rede 
hiervoor is dat indien jy vasval en jy probeer tru, die rem inskop en jy met ’n 
probleem sit. 

• Neem in ag dat die woonwa slegs twee wiele het en dat die momentum groter as die 
sleepvoertuig s’n is. Wat ’n effense momentum in die voertuig is, is dubbel die 
momentum vir die woonwa. Daar moet dus stadig oor rowwe terrein gery word. 

• Dit impliseer noodwendig dat alles binne die woonwa deeglik vasgemaak moet 
word. 

• Die woonwa se as-afstand moet so lank wees dat die wiele met die sleepvoertuig 
spoor. Hierdie aspek is van kritieke belang; dit moet versigtig nagegaan en 
gekontroleer word. Indien die woonwa uitsluitlik op gebaande grondpaaie gebruik 
gaan word, is dit nie ’n voorvereiste nie, maar die oomblik dat die woonwa in die 
buitebaan kom, word dit ’n baie belangrike vereiste. Ongelukkig lig verkoopslui 
soms voornemende kopers verkeerd in ten opsigte van hierdie aspek. 

• Die bande verg spesiale aandag, want verskillende vlakke van banddruk word 
gebruik vir sand- en kliptoestande. Sinkplaatpad vereis ook dat die bande afgeblaas 
word en dat ’n mens stadiger moet ry. In elk geval beveel ek aan dat waar ’n 
skokbreker opsioneel is vir ’n woonwa, dit wel aangebring moet word, want dit 
gaan baie help op sinkplaatpad. 

• Alhoewel die rubber-asstelsel wat deur vervaardigers gebruik word, ’n ingevoerde 
Duitse ontwikkeling is wat ’n baie groot verbetering op die ou bekende rubber- 
askombinasie is, is dit steeds onderworpe aan wring-opwenning wat veroorsaak dat 


168 



die woonwa spring. ’n Klipperige of hobbelrige pad moet dus teen lae spoed gery 
word, en al beweer vervaardigers anders, bly ’n goeie skokbrekerstelsel as 
hulpmiddel ’n groot bate. 

• As daar keuses bestaan, kies die beter of makliker pad of terrein. Moenie skoor soek 
nie. 

• Skakel oor na laagste strekking in bergagtige gebiede of by skerp op- en afdraandes, 
en sit die ewenaarsper aan. 

• Soos by sleepwaens, moet swaarder items voor in die woonwa gepak word sodat 
daar gewig op die sleephaak is. 

Onderhoud 

• Sorg dat die woonwa se remine getoets word voordat jy ry, en ná elke lang rit in die 
buitebaan moet die wiellaers weer herpak word met ghries. 

• Inspekteer die onderstelraam, disselboom, kramboute, as en skokbreker asook 
skokbrekerhegtings deeglik na elke rit. 

• Dit is raadsaam om die onderkant en voorkant met poli-uretaan te laat bespuit om 
beter beskerming te verleen teen klip- en sandverwering. 

• Die woonwa moet onderdak gestoor word. Was die woonwa na ’n rit met ’n goeie 
seep wat ’n beskermende waslagie sal agterlaat. Stofsuig die binneruim. Onthou om 
die woonwa gereeld te belug. 

Die sleepvoertuig 

Die hoofrede waarom ek nie altyd entoesiaties is oor sleepwaens en woonwaens nie, 
is omdat ek al te veel moes toesien hoe voertuie se ratkaste asook ewenaars duur 
probleme ontwikkel het. Die meeste voertuie het deesdae kragtige enjins met ’n 
snelrat of vyfde rat. Gevolglik sleep die eienaar sy woonwa of sleepwa in hierdie rat 
op pad na sy bestemming. Dit kan groot skade met hoë o nk oste tot gevolg hê. Om 
hierdie rede is ’n outomatiese ratkas baie beter. ’n Outomatiese ratkas word egter 
uiters warm wanneer daar byvoorbeeld in diep sand gesleep moet word, en dit is 
raadsaam om ’n olieverkoeler vir die ratkas te laat aanbring. Indien jy met ’n gewone 
ratkas ry, sal jy ongelukkig tot by jou bestemming in vierde rat moet reis. 

Hoofstuk 4: Bestuurstegniek 


’n Goeie bestuurstegniek in die veld is ’n kuns wat met tyd en ondervinding aangeleer 
word. ’n Gids soos hierdie kan daartoe bydra dat ’n mens nie onnodige en duur foute 
begaan nie. Dit kan egter nie die plek inneem van ondervinding nie. 

DIE WAARDE VAN 4x4-SKOLE OF KURSUSSE 

Ek is heeltemal ten gunste daarvan dat beginners ’n kursus deurloop by een van die 
vele instansies wat dit deesdae aanbied, maar op voorwaarde dat die eerste twee 
veldritte gedoen word saam met ’n groep of klub wat deur ’n ervare safarileier gelei 
word. 

In teenstelling met ’n 4x4-baan wat in die agterplaas van ’n motorhandelaar 
uitgelê word as deel van die verkoopstegniek, is daar instansies wat spesialiseer in die 
opleiding van voornemende buitebaanbestuurders. Dit is veral instansies wat direk 
gekoppel is aan ’n voertuigvervaardiger en selfs buitebandvervaardigers wat 
uitstekende kursusse aanbied. 

Deelname aan so ’n kursus word sterk aanbeveel vir beginners, maar ook vir 
diegene wat lanklaas in die veld was en voor ’n rit hul vaardigheid wil opknap. Soos 
enige vaardigheid, verroes hierdie vaardigheid ook indien ’n mens dit nie gereeld 
beoefen nie. Sulke kursusse behoort ten minste die volgende te behels: 

• bestuurstegniek vir verskillende toestande 

• algemene bestuursveiligheid 

• buitebaan-etiek 

• die gebruik van toerusting 

• kaartlees en rigtingbepaling 

• die gebruik van wenasse en ander metodes van herwinning 

• bestuurstegniek in die buitebaan vir alle toestande 

• herstelwerk 

• omgewingsbewaring en ’n inleiding tot natuurkunde 

• kampering 

• eerstehulp, insluitende optrede by vergiftiging 

• versekering teen meganiese en mediese probleme 

Daar is rede tot kommer oor die opleiding in natuurkunde en natuurbewaring. By die 
meeste skole waarvan die kurrikulum nagegaan is, word dit nie aangebied nie, en die 
meeste instrukteurs het ook nie ’n benul daarvan nie. Hierdie aspek is geweldig 
belangrik, en dit is raadsaam om te soek na ’n opleidingsentrum wat die opleiding wel 
aanbied. 

Ek wil ook klem lê op ’n aspek wat soms opduik en ’n rede tot komrner is. Dit 
is naamlik dat (sommige van) diegene wat ’n paar lesse gehad het, dink dat dit 
voldoende is. Niks is verder van die waarheid nie. Die kuns van oorlewing in die 
buitebaan kom slegs met tyd en ondervinding. Om in die buitebaan te toer behels nie 
net om met ’n voertuig deur of oor ’n paar moeilike roetes te kom nie. Dit gaan eerder 
oor die gewaarwording van die natuur om jou en die kweek van ’n diep liefde en 
respek daarvoor. So nie bly jy in die buitebaan slegs ’n raserige, luidende metaal en 
galmende simbaal. 

DIE GRONDBE GIN SEL S 

Ongelukkig is dit so dat baie min bestuurders werklik enige ondervinding of opleiding 
vir buitebaantoestande gehad het. In Suider-Afrika is daar geen spesiale voorwaardes 
verbonde aan die verwerwing van ’n lisensie vir ’n viertrek en vir die gebruik daarvan 
nie. 

Dit gebeur te veel dat mense seerkry of sterf of geweldige groot skade aan hul 
voertuie opdoen as gevolg van ’n gebrek aan oordeel weens oppervlakkige 
ondervinding. Om ’n viertrekvoertuig op ’n veilige en betroubare wyse te bestuur, het 
niks te doen met snorkende V8-enjins, ewenaarsperre op elke wiel, of cowboy- 
speletjies nie. Hierdie boek is ook nie geskryf met hierdie tipe mens in gedagte nie, 
maar vir die persoon wat wil geniet, bewaar en leer - en wat heel anderkant wil 
uitkom. 

Die eerste beginsel is, soos in Hoofstuk 1 breedvoerig behandel is, om ’n 
viertrekvoertuig aan te koop wat doehnatig in buitebaantoestande is. Ek wil weereens 
waarsku teen diegene wat daarin slaag om deur moeilike roetes met ondoehnatige 
voertuie te ry en dan onder die wanindruk verkeer dat die vereistes wat vir sulke 
omstandighede gestel word, buitensporig hoog is. So ’n situasie kan vergelyk word 
met ’n dokter wat ’n mangeloperasie met ’n knipmes uitvoer. 

Tweedens moet die voertuig verdere aanpassings ondergaan vir die 
omstandighede waarin jy gaan reis. ’n Bosbreker is nie nodig vir ’n voertuig wat sy 
lewensduur op teerpaaie gaan deurbring nie, maar as jy in die Kalahari gaan rondry, is 
die eerste vereiste sekerlik om ’n watertenk te hê. 

Derdens het bestuur in die buitebaan te doen met ’n groot verskeidenheid 
onverwagte situasies. Die bestuurder moet helder wakker wees en “op sy wiele kan 
dink” en moet oor die nodige voorbereiding in hulpmiddels beskik. Hier volg ’n paar 
algemene, maar belangrike beginsels: 

• Ondervinding kom slegs deur oefening en ’n bereidwilligheid om te leer. 

• Die voertuig moet in ’n ordentlike lopende toestand wees en waar nodig, moet 
veranderings aangebring word om sowel die voertuig as die insittendes te beskerm. 

• Die bestuurder moet deeglike kennis hê van die voertuig se padgedrag en vermoë. 

• Die goue reëls is: Indien daar twyfel bestaan, moenie; en kies altyd die makliker 
pad. 

• Bly kalm in alle omstandighede. 

• Pas die spoed aan by die terrein en padtoestande. 

• Kies die regte bande vir die spesifieke terrein. 

• Pas die banddruk aan by die omstandighede. 

• Moenie die voertuig oorlaai of die balans versteur nie. 

• Sorg vir voldoende en korrekte hulpmiddels. 

’n Mens maak ’n fout as jy dink dat jy na slegs een of twee 4x4-roetes volleerd is. Ek 
is al ’n leeftyd in die buitebaan en ek leer steeds! 

Sekere bestuurstegnieke en metodes om probleme te oorkom kan in ’n mate 
uit gidse soos hierdie geleer word. ’n Gids is dus nuttig, maar ondervinding bly steeds 
die beste leenneester. Beginners word spesifiek aangeraai om ’n aantal toere saam 
met toerleiers met lang ondervinding te onderneem. Leer alles wat jy kan by mense 
wat meer ondervinding het. 

’N PAAR BASIESE BEGRIPPE 

’n Mens moet die begrippe vastrap (ook genoem “trekkrag”), wringkrag en bandglip 
verstaan om te begryp hoe ’n voertuig reageer en hoe byvoorbeeld lae strekking of 
ewenaarsperre die hantering van die voertuig beïnvloed. 

Vastrap is die klouvermoë wat bande op die raakoppervlak van die pad het. Dit word 
egter beïnvloed deur drie faktore, waarvan die eerste massa is: Hoe meer massa op ’n 
band, hoe beter die vastrapvermoë. Massa is ook nie ’n statiese krag in voertuie nie, 
want dit verskuif. As die voertuig om ’n draai gaan, verskuif massa. As die voertuig 
wegtrek, verskuif massa na die agteras, en as ’n mens rem, word massa na die vooras 
verplaas. 

Vastrap word ook beïnvloed deur die mate van wrywing wat daar bestaan 
tussen die band en die oppervlak van die pad. Wrywing is egter nie ’n alleenstaande 
faktor nie; massa dra ook by tot die verhoging of verlaging van wrywing, en 
daarbenewens speel bandprofiel ook ’n rol. ’n Band met amper geen loopvlak nie 
veroorsaak baie min wrywing, terwyl ’n band met ’n aggressiewe profiel ’n baie beter 
of hoër wrywingsvermoë het. Dit beteken dat ’n mens met gladde bande nie ver sal 
kom in modder nie. Teen hierdie agtergrond is dit duidelik wat die verskil is tussen 
die gebruik van ’n tweetrek- en ’n viertrekvoertuig. Die wrywingskoëffisiënt word 
verdubbel in ’n voertuig wat vier bande het wat trek. Verder word die 
wrywingskoëffisiënt geweldig verhoog as die band afgeblaas word sodat die 
voetspoor baie groter is. Die klouvermoë verdubbel, maar die hitte weens wrywing 
ook. 

Wringkrag is ’n krag wat maklik misbruik kan word. Dit behoort versigtig gehanteer 
te word by moderne viertrekvoertuie wat oor geweldige wringkrag beskik. Basies is 
wringkrag die krag wat deur die voertuig se enjin geproduseer word sodat die voertuig 
vorentoe kan beweeg. Tussen die band wat kontak met die grond het en die enjin is 
daar egter die ratkas en ewenaars wat die wringkrag van die enjin geweldig verhoog. 
Dink maar net hoe sterk ’n viersilinder-enjintjie kan wees as daar oorgeskakel word 
na donkierat in laestrekking. Skielik het die voertuig dubbele wringkrag. Dieselfde is 

waar vir die verskillende gange of ratte wat gebruik word. Eerste rat het byvoorbeeld 
baie meer wringkrag as vyfde rat. 

Wringkrag is egter nie op sy eie voldoende nie. Indien die bande nie goeie 
vastrapvermoë het nie, kan wringkrag nie oorgebring word nie. Wat beteken dat ’n 
bulderende V8 niks help as die bandprofiel of banddruk verkeerd is nie. 

Bandglip is die derde faktor wat vir die buitebaanbestuurder van belang is. Dit is juis 
’n faktor wat om verskillende redes so ver moontlik vermy moet word. Daar is twee 
begrippe wat van belang is, naamlik statiese kontak en dinamiese kontak. 

Statiese kontak beteken dat daar geen bandglip plaasvind nie en dat die 
wrywingskoëffisiënt hoër as dinamiese kontak is. Daar is dus volledige trekkrag. 

In die geval van dinamiese kontak beteken dit dus slegs dat die 
wrywingskoëffisiënt verlaag en dat die bande makliker glip. 

Dit is belangrik dat die bestuurder hierdie basiese begrippe moet verstaan, want dit is 
dikwels van toepassing in buitebaan-omstandighede. Die aanwending van die voertuig 
se wringkrag en die verbetering van statiese kontak en vastrap gaan ’n bepalende 
uitwerking hê op die voertuig se vennoë om sekere omstandighede te oorkom. Die 
bestuurder moet dus gereed wees om veranderings in sy bestuurstyl en in die voertuig 
aan te bring na gelang die omstandighede. Elke terrein het sy eie vereistes, en 
wanneer die verkeerde bande of banddruk gekies word, of wanneer die voertuig se 
krag verkeerd ingespan word, kan die bestuurder probleme verwag. 

BESTUURTEGNIEK OP GRONDPAAIE 

Grondpaaie in die onmiddelike omgewing is dikwels die nuwe viertrek-entoesias se 
eerste ondervinding buite die stad of dorp. Oor die afgelope paar jaar het Suid-Afrika 
se sekondêre paaie, veral grondpaaie, geweldig agteruitgegaan; dit is dikwels vir 
Suid- Afrikaners verbasend om te ondervind dat Namibiese grondpaaie in ’n baie 
beter toestand as Suid-Afrika s’n is. Hierdie verswakking bring mee dat ’n mens 
noodwendig jou bestuurtegniek op grondpaaie moet verbeter. 

Die eerste beginsel wat by ’n grondpad ter sprake is, is ’n laer algemene spoed. 
Afgesien van enkele uitsonderings leen grondpaaie hulle nie tot hoë spoed nie. ’n 
Hoë snelheid verminder nie die bestuurder se beheer oor die voertuig nie, maar 
verbysnellende voertuie skiet gewoonlik ook klippe op wat ander voertuie beskadig. 
Die kwessie van laer spoed is baie belangrik. Die swaartepunt van die meeste 
viertrekvoertuie, veral bakkies, is nie altyd waífers nie. Indien die voertuig dan nog 
verder topswaar gemaak word met ’n daktent en ’n dakrak, verhoog dit die gevaar 
wat aan hoë spoed verbonde is. Die gevaarlikste situasie ’n situasie waarin ek al 
baie ongelukke gesien het), is wanneer die voertuig in ’n skerp draai ingaan en die 
gruis van die padoppervlak is los. Die voertuig begin dryf, die bestuurder skrik 
gewoonlik en klim dan op die rem. Dis natuurlik fataal; so ’n voertuig rol 
gewoonlik. 

Die tweede beginsel is dat ’n mens beheer oor ’n viertrekvoertuig kan verhoog 
indien jy in hoë strekking, viergang bestuur. Dit is beter om die vryloopnawe in te 
sper en dan in hoë strekking te ry. In die geval van voertuie met ’n sentrale ewenaar, 
soos byvoorbeeld die Land Rovers, is dit beter om in hoë strekking, met 
ewenaarsper te bestuur. Dit is egter van groot belang dat die vierwielaandrywing, 
veral met sentrale ewenaars, afgeskakel moet word wanneer jy ’n teerpad bereik. 

Dit is ongetwyfeld waar dat die voertuig ietwat meer brandstof sal gebruik, maar 
indien daar by die eerste beginsel van ’n laer snelheid gehou word, is hierdie 
uitwerking ook minimaal. 

Op ’n grondpad is dit van groot belang dat ’n mens, indien jy ’n voertuig 
verbysteek, nie vinnig voor die voertuig moet inswaai soos ’n mens dikwels op ‘n 
teerpad doen nie. As jy dit sou doen, verblind jy nie net die bestuurder met stof nie, 
maar laai ook ’n sarsie sand en klippe op sy voertuig af. 

Ná reën moet ’n mens ekstra versigtig in ’n heelwat laer spoed ry. Reën kan snaakse 
dinge met ’n grondpad doen, soos gapende dongas uitspoel of moddergate laat 
ontstaan. 

Omdat grondpaaie meestal in landelike gebied voorkom, is wilde diere sowel as 
plaasdiere dikwels snags ’n groot gevaar. Die gebruik van kragtige kolligte word in 
hierdie geval sterk aanbeveel. 



BESTUURTEGNIEK OP KLIPPERIGE TERREIN 


Kernbegrippe: 

Stadig met krag 

Harde bandloopvlak en -sye 

Verhoogde banddruk 


Hier is ’n paar kernbegrippe van belang: 

• Die kembegrip is stadig met krag. Laat die voertuig stadig teen loopspoed oor 
klippe of rotse klim. Moenie haastig raak nie. Gebruik vierwielaandrywing. Die 
wringkrag word dan meer eweredig versprei en voorkom dat die bande beskadig 
raak. 

• Venny sagte tipe bande. Bestuurders wat dikwels op klipperige terrein moet ry, 
moet dit oorweeg om gewone kruislaagbande met ten minste ses lae te gebmik. 
Straallaagbande moet ook ten minste ses lae hê. 

• Pas die banddmk aan volgens die terrein. Op klipperige tenein moet ’n mens 
gewoonlik met hardgepompte bande ry om beskadiging van die band te voorkom, 
maar die uitsondering op hierdie reël is skerp opdraande met los klippe of gruis 
waar die wiele moontlik sal tol. In so ’n geval moet die banddmk verminder word, 
en nadat ’n mens die moeilike stuk oorkom het, moet jy ongelukkig weer die bande 
oppomp. As die tenein nog meer sulke stmikelblokke oor kort afstande inhou, moet 
jy stadig en versigtig verder met die pap bande ry. Wanneer ek hierbo praat van 
bande afblaas, bedoel ek geensins dat die lug uitgelaat moet word soos vir 
sandtoestande nie. By sand gaan dit daaroor om op die oppervlak te “dryf ’, terwyl 
ons in die geval van klipperige tenein slegs meer mbber op die oppervlak soek vir 
verhoogde trekkrag. As voorbeeld kan ’n 750x16 band van 2,2 bar na 1,5 bar 
afgeblaas word. 

• As daar ’n makliker pad is, neem dit. Moenie skroom om uit te klim en gevaarlike 
klippe uit die pad te verwyder of die pad op ’n ander manier meer begaanbaar te 
maak nie. 

In plekke met skerp opdraandes wat enigsins onveilig voel, moet die passasiers 
uitklim, nie net vir hul eie veiligheid nie, maar ook omdat ’n ligter voertuig meer 
krag het. 

Wanneer ’n mens ‘n moeilike pas ry, moet jy vooraf alle swaar items van die dakrak 
afhaal en dit so laag moontlik in die voertuig pak. Ligter items kan vir daardie 
gedeelte van die pad op die dakrak ry. Sorg dat die voertuig se swaartepunt so laag 
as moontlik is. 

Sorg ook dat die ratverhouding in vierwieltrek is vóór jy ’n moeilike stuk pad 
bereik. A1 is die terrein nie moeilik nie, word die wringkrag na al vier wiele versprei 
en is daar minder kans dat die bande beskadig sal word. Dink dus vooruit. 
Bogenoemde impliseer vanselfsprekend dat ’n mens die terrein en moontlike 
hindernisse moet inspekteer. Besluit dan op grond van jou waarnemings vooruit oor 
die regte ratverhouding, asook of die ewenaarsper nodig is. My raad is om lae 
strekking te gebruik indien daar enige twyfel bestaan. 

Moenie die ratte verander voordat jy by ’n besondere hindernis verby is nie. Die 
enigste uitsondering is wanneer jy die verkeerde ratkeuse gemaak het en na ’n laer 
rat moet oorskakel. 

Gebruik die ewenaarsper by steil opdraandes met los gruis. Skakel dit weer af sodra 
jy uit die probleemsituasie beweeg het. 

Moet nooit ’n hindernis met spoed bestorm nie. 

Waar jy ’n besonder moeilike stuk pad moet ry, moet iemand voor die voertuig gaan 
stelling inneem en met handseine die bestuurder oor die moeilike plekke help. 
Indien daar ’n paar voertuie is, moet almal in die groep dieselfde handseine gebruik. 
Sodra ’n voertuig oor ’n moeilike deel gegaan het, moet hierdie voertuig, sowel as 
die daaropvolgende voertuie uit die pad geparkeer word sodat daar genoeg spasie is 
vir die ander voertuie om deur te ry. 

Benader skerp slote teen ’n hoek en nie reguit nie. Steek dit oor teen ’n hoek. Doen 
dit stadig en moenie toelaat dat die voertuig woes begin wieg nie. By voertuie wat 
met bladvere maar met ’n ewenaarsper toegerus is, moet die sper aangeskakel word, 
en sodra jy uit die sloot is, weer af. 



• Probeer om steil hoogtes en afdraandes reguit oor te steek. Ry veral baie stadig 
wanneer jy afdraande ry met ’n sleepwa. Sou die sleepwa enigsins begin wegbreek, 
kan jy ’n bietjie petrol gee sodat dit weer reguit getrek word. 

• Indien die voertuig toegerus is met afdraandebeheer, moet dit aangeskakel word. 

Die kernwoorde is stadig met krag, maar ek wil byvoeg dat jy rustig moet wees. Doen 
moeilike gedeeltes met konsentrasie, maar ontspanne. Die bestuurder se rustigheid sal 
bydra tot die genot van die uitdaging, maar ook die gemoedstoestand van die 
passasiers, 

Weereens: moenie skroom om uit te klim en die pad te inspekteer nie. Besluit rustig 
hoe ’n moeilike stuk aangepak gaan word. Soms is dit nodig om pad “te bou”. Dit 
help selfs die passasiers om nie gespanne te wees nie. 


ROTSE 

Rotsoppervlakke vereis ’n ietwat ander benadering as klipperige terrein. Die 

kembegrip bly steeds stadig en met krag, maar die banddmk en die bestuurder se 

bestuurtegniek moet aangepas word. Hier is ’n paar wenke: 

• Rotse is meestal glad, en die heel eerste vereiste is dat die banddmk verlaag moet 
word. Dit gee ’n groter “voetspoor”, en die mbber is ook sagter, wat maak dat die 
band beter vasklou. 

• Selekteer vooraf die laagste strekking en bly daarin totdat jy oor die rotshindernis is. 
Hierdie seleksie gee voldoende krag en kan die voertuig oor die rots laat “stap”. Die 
aanbevole spoed is ’n slakkepas van vier tot vyf km per uur. 

• Hou die voertuig aan die beweeg indien jy besluit om ’n sekere lyn te volg. Indien 
’n mens halfpad stop, bring dit gewoonlik weer probleme met die wegtrek mee - en 
dan moet daar ook soms getm word, wat weer moeilik kan wees. 

• Probeer om oor die rotshindernis ry; moet dit nie deels probeer venny of skuins 
daaroor ry nie. Indien ’n mens reguit oorry, sal die voertuig se suspensie die 
voertuig hoog genoeg oplig, terwyl die onderstel dikwels vashaak indien ’n mens 
die rots sywaarts probeer oorsteek. 

• Hou jou duime buite die stuurwiel. ’n Harde slag of ruk kan tot ’n ernstige besering 
lei. 

• Die bestuurder moet weet wat die voertuig se grondvryhoogte asook die naderings- 
en vertrekhoeke is. Party voertuie is toegerus met ’n meter wat die hoek aandui 
waarteen die voertuig op of af ry. Dit maak dit ietwat makliker vir die bestuurder 
wat vertroud is met sy voertuig se vertrek- en naderingshoeke. 

• Gebruik die rem waar die rots op ’n afdraande uit “trappies” bestaan. Laat die 
voertuig stadig, bietjie vir bietjie na die laer rotse “val”. Kom telkens ten volle tot 
stilstand voordat die voertuig toegelaat word om na die volgende “trappie” te val. 

• Moenie op die koppelaar ry nie. Dit veroorsaak onnodige stremming op die 
koppelaar. Dit is juis waarom ek aanbeveel dat die voertuig van meet af aan in die 
laagste strekking moet wees. Dis ’n gevaarteken as die koppelaar begin ruik. 

PASSE 

• Selekteer vooraf die ratverhouding met voldoende krag en moenie oorskakel na ’n 
ander rat voordat ’n bepaalde stuk voltooi is nie. 

• Verwyder vooraf alle swaar items van die dakrak en plaas dit so laag moontlik. 

Doen alles wat jy kan om die swaartepunt so laag moontlik te hou. 

• Wees baie versigtig wanneer die pad ’n skuins helling het. Benader hierdie gedeeltes 
baie stadig. Sodra die voertuig kwaai begin wieg as gevolg van die padoppervlak 
moet ’n mens stilhou totdat die gewieg verby is en dan stadig voortgaan. 

• Op gedeeltes waar die pad baie skuins is, kan passasiers aan die hoogste kant van 
die voertuig hang. Die voorwaarde is egter dat die bestuurder baie stadig ry, en wees 
versigtig dat die passasiers nie teen ’n sywand vasgedruk word nie. 

WATER EN MODDER 

Kernbegrippe: 

Toetsing, versigtigheid en volwasse, gesonde oordeel. As jy twyfel, moenie. 

Kernfeit: 

Mense onderskat gereeld die geweldige krag van vloeiende water en jaarliks kom 
skokkende verdrinkings voor. 

Die kragtigste viertrek is nie opgewasse teen die krag van water nie. 


’n Paar belangrike beginsels in die geval van modder en water: 

• Vinnig vloeiende riviere gedurende die reënseisoen moet met die uiterste 
versigtigheid benader word. ’n Mens moet, indien daar die geringste twyfel bestaan, 
jou skoene uittrek en die hele rivier tot op die oorkantse wal deurloop en ondersoek. 
Die moontlikheid bestaan dat laagwaterbruggies kon weggespoel het, en in 
modderige water kan ’n mens dit nie altyd sien nie. Stap dus deur (gewoonlik dra ek 
my “viertreksandale” en ’n lang stok om my pad te kan voel). 

• Indien daar enige onsekerheid is, wag eerder vir die rivier om te sak. 

• Meet die diepte en vergelyk dit met die voertuig se waaddiepte (wat ’n mens uit jou 
kop moet ken). Voertuie met luginlate wat laag agter die voorligte sit, gaan makliker 
water sluk as byvoorbeeld die Land Rover V8 met ’n luginlaat wat hoog en ver 
agtertoe sit. In elk geval is dit hoegenaamd nie moontlik om deur ’n vloeiende rivier 
te ry as ’n mens dit tot naby hierdie hoogtes moet waag nie! Hier moet die 
bestuurders van voertuie met snorkels uiters versigtig wees om hulle nie in die 
versoeking te laat lei nie. Die belangrikste faktor in hierdie geval is die vloeisterkte 
van die rivier. 

• Toets die viskositeit van die oppervlak met jou voete. As jy dieper as jou enkels in 
modder wegsak, moet jy nie die rivier op daardie plek oorsteek nie; soek ’n 
alternatief. 

• Toets die stroomsterkte en vra jouself af of jou voertuig die krag van die water sal 
kan weerstaan. Indien die geringste twyfel bestaan, moenie. 

• Hou in gedagte dat sleepwaens maklik begin dryf en die voertuig kan meesleur. 

• As ’n algemene reël moet ’n mens dit venny om ’n rivier oor te steek indien jy krag 
moet gebruik om deur die water te stap. As die water teen jou bene branders maak 
en jy ondervind moeite om te bly staan (soos wanneer ’n mens in ’n terugtrekkende 
brander in die see staan), is die stroom te sterk. 


180 




• As ’n verdere reël moet ’n mens nie deur snelvloeiende riviere ry indien die water 
tot bo die helfte van die wiele kom nie. In die algemeen is dit gewoonlik in orde as 
die water nog vrylik onder die voertuig deurspoel. As dit teen die deure opstoot, is 
dit gevaarlik en moet jy nie oorsteek nie. 

Jou geduld wanneer jy wag vir ’n rivier om te sak voordat jy oorsteek, sal beloon 
word. Jy enjou geliefdes sal julle lewens behou. 


• Staande water is natuurlik iets heeltemal anders. Ek sê later iets meer daaroor onder 
die afdeling oor snorkels. Die viskositeit van die oppervlakte bly egter steeds 
belangrik. 

• Pasop vir krokodille! Moet nooit snelvloeiende riviere net voor donker of ná 
sononder probeer oorsteek nie. 

• Die voertuig met die wenas moet laaste deur. Dit moet ingespan kan word indien ’n 
voertuig teruggesleep moet word. Die laaste voertuig se sleepkabel moet les bes 
vooruit deur die res ingetrek word totdat die voertuig deur is. Eers dan moet die 
kabel opgerol word. Indien daar meer as een voertuig met ’n wenas is, moet die 
proses van die oorkantse oewer af herhaal word met die laaste voertuig. 

• As daar in konvooi gery word, moet elke voertuig die rivier individueel oorsteek, 
met ander woorde, die tweede voertuig mag eers volg as die eerste een deur en 
veilig is. Sodra die voertuig deur is, moet dit so geparkeer word dat daar plek vir die 
volgende voertuie is. 

Verlengde sleeptoue en sleepkabels 

Onthou, deur meer en meer sleepkabels en toue aanmekaar te bind word die 

treksterke drasties verminder. Dit is selde dat ’n tou of kabel wat meer as dubbeld 

verleng is, hou - al is dit ook sterk inersie-tipe koorde. 


• Indien daar radioverbinding tussen die voertuie is, moet die eerste voertuig die res 
“deurpraat”. 

Voertuie wat volg, moet dieselfde pad as die eerste voertuig ry indien die eerste 
deurrit suksesvol was. 

Blaas die bande af vir maksimum trekkrag in modder en gebruik die viertrekmodus 
in lae strekking teen tweede of derde rat sodat daar krag plus momentum is. Bande 
met ’n aggressiewe profiel is meer doeltreffend in modder. Moenie onnodige 
wringkrag gebruik nie, want wielglip in hierdie omstandighede is onwenslik. 
Wanneer ’n voertuig met ’n sterk enjin vasval, kan na die laagste strekking 
oorgeskakel. Beweeg die stuurwiel aanmekaar van links na regs sodat die voorwiele 
letterlik ’n pad in die modder oopdruk. Los die enjin om te luier en die voertuig sal 
rustig en sonder drama deur die modder vaar. 

Hou die spoed konstant as die voertuig in die water is. ’n Effense brander sal voor 
die voertuig opbou en dit is in orde. Moet net nie vinniger ry nie. Die brander mag 
nie oor die masjienkap breek nie. 

Waar riviere wel vinnig vloei en die grondoppervlak hard is, probeer om teen ’n 
hoek saam met die stroom te beweeg totdat die oorkantse oewer bereik word - met 
ander woorde, moenie oorsteek teen 90° nie. Teen hierdie hoek kan die 
stroomdrukking baie hoog op die sy van die voertuig wees. 

Indien daar enige twyfel bestaan, gaan soek ’n alternatiewe deurgang. Moenie 
ongeduldig raak nie. Dikwels het plaaslike inwoners my gehelp om ’n deurweg te 
vind omdat hulle met die omgewing bekend is. As dit onmoontlik is om deur die 
rivier te kom, slaan kamp op en wag vir die water om te daal. 

Moenie gedurende die reënseisoen in ’n kort tyd ’n groot afstand probeer aflê sodat 
jy teen Maandag weer op kantoor kan wees nie. Dit is tipies van sommige reisigers 
om vir die Paasnaweek deur Kaokoland te wil jaag. Die reënseisoen is nog nie 
heeltemal verby nie, en riviere in vloed kan jou plannetjies vir dae lank beduiwel. 
Vir sulke toestande moet voldoende tyd toegelaat word. 

Wanneer jy ’n voertuig ry wat groot bande en ’n hoë grondvryhoogte het, soos 
byvoorbeeld ’n Unimog, moet jy jou nie laat bluf deur die feit dat die water onder 
die voertuig deurspoel nie. Die krag van die water teen sulke groot bande kan 
geweldig wees en kan selfs die voertuig omkeer. 



As jy in diep water beland 

en jou enjin staak, moet onder geen omstandigherde die enjin weer probeer aansit 

nie! Los die voertuig net so en sleep dit uit - gat eerste. Probeer die voertuig teen ’n 
hoogtetjie of miershoop kry sodat die neus so hoog moontlik staan. Los dit so vir ten 
minste tien minute dat alle water kan uitloop. Trek dit dan op gelyk grond en lig die 
agterwiele met die domkrag. Sit die ratte in 2x4-strekking, tru-rat. Draai die 
agterwiele nou ’n paar maal vorentoe todat die water uit die silinderkamer gestoot is. 
Los vir ’n halfuur om te droog en skakel die voertuig aan. 


Daar is drie baie gevaarlike moddertoestande waarop ’n mensbedag moet wees: 

• Silika-modder: Op sekere plekke is daar silika in die grond teenwoordig, wat 
daartoe lei dat moddertoestande seepglad kan wees. Ek het hierdie tipe toestand al 
ondervind in die Soutpansberge in Polokwane se wêreld. Indien ’n mens permanent 
in so ’n omgewing werk (soos bv. bosbouers in die Soutpansberg-gebied), sal dit 
verstandig wees om die voertuig toe te rus met bande wat ’n aggressiewe profiel het 
soos dié van weermagvoertuie en dit dan af te blaas in nat toestande. Die enigste 
nadeel is dat sulke bande baie singerig op teerpaaie is. Dit kan selfs nodig wees om 
sneeukettings te gebruik vir beter trekkrag. 

• Turfgrond: Plekke soos die suidelike Boesmanland in Namibië en Noordwes- 
Zimbabwe en Zambië is tipiese turfgrondgebiede wat liefs gedurende die 
reënseisoen vermy moet word. Dit bestaan oor die algemeen uit fyn kleierige grond 
met ’n swart of donker kleur. In die somer droog dit uit en groot barste maak hul 
verskyning. Dikwels is sulke barste of skeure etlike meters lank, taamlik diep en tot 
30 cm wyd. Dit kan natuurlik gevaarlik wees as ’n mens in die somer in hierdie 
gebiede in die veld ry en jy moet wakker bestuur. Met die eerste reëns verdwyn 
hierdie barste natuurlik soos die grond uitswel. Gewoonlik is die boonste kors 
gangbaar, maar as ’n mens deur die kors breek, het jy probleme. Weereens is dit 
beter om met bande met ’n aggressiewe loopvlak in hierdie gebiede te ry en dit af te 
blaas sodat die voertuig nie deur die kors breek nie. 


As jy twyfel, moenie! 

Die laaste tipe moddertoestand is dié in panne wat baie bedrieglik kan wees deurdat 
die oppervlak droog voorkom terwyl die substrata ’n vassuigende, klouende 
modderbad is. Tipiese voorbeelde is die panne in Botswana, maar ook die soutpanne 
van die Namibiese kus. My raad is om panne ten alle koste te vermy. 

’n Vriend vertel my onlangs hoe ’n voertuig van ’n myn in Botswana so erg op 
Suwa-pan vasgeval het dat die masjien verwyder moes word en die deure en buffers 
afgehaal moes word in ’n poging om die voertuig ligter te kry en te red. 

Spore deur modder op panne laat vir baie jare lank letsels. Dit verdwyn nie 
soinmer nie al het die pan water gehad, want daar is nie ’n stroom nie. Die water is 
stagnant en daar is dus niks om die lelike letsels te bedek nie. Wees altyd bedag 
daarop om ’n gebied ongeskonde te bewaar sodat ander mense wat na jou kom, dit 
ook kan geniet. 

SNEEU 

In berggebiede kan dit sneeu of kwaai reën. In sulke omstandighede moet die voertuig 
pennanent in viertrek gehou word en die bande moet afgeblaas word indien die 
padtoestande enigsins glibberig raak. Daar moet met die grootste versigtigheid en baie 
stadig bestuur word. Op ’n afdraande moet die afdraandebeheerfunksie aangeskakel 
word indien die voertuig daaroor beskik. By glibberige opdraandes moet ’n mens 
stadig in laestrekking ry met ewenaarsperre aan. Soms is dit by ’n opdraande nodig 
om matige wielglip toe te laat sodat die bande kan ingrawe. Ek wil dit beklemtoon dat 
laer banddruk en stadige spoed van groot belang is in glibberige omstandighede. 

In plekke waar daar baie dik sneeu geval het (kuithoogte en meer), maar die 
pad goed bekend is, of wanneer dit ’n teerpad is, kan ’n mens in vierwielstrekking bly, 
maar hou die bande styf. In hierdie geval moet die bande deur die sneeu breek om met 
die harde padoppervlak kontak te maak. Die voorwaarde is dat die sneeu nog nie 
begin smelt het nie en dus nog nie glibberig is nie. Indien ’n mens gereeld in die 
winter in hierdie (onbepaalbare) toestande ry, moet jy sneeukettings gebruik, maar 
hou in gedagte dat dit so gou moontlik weer afgehaal moet word, want dit vreet aan ’n 
band. In die winter moet dit permanent in die voertuig gehou word. 

SAND 


Kernbegrippe: 

Banddruk, massa en momentum 

Sand, waarby duine ingesluit word, 

verg hoë konsentrasie, taktiek en vooruitskatting. In duinewêreld moet jy wawyd 
wakker wees nie en hard konsentreer om die regte keuse met betrekking tot rigting en 
ratstrekking te doen. 

• Om suksesvol op sand te ry, moet ’n mens in die eerste plek aandag gee aan die 
bande. Daar is drie kernvereistes: Hoe gladder of egaliger die band se patroon, 
hoe ronder die band se skouer, en hoe papper die band, hoe beter. Moenie 
skroom om die bande af te baas na 0,8 bar voor en 1,4 bar agter nie! Nee, die 
buiteband gaan nie van die velling afspring nie, solank die spoed onder 35 km per 
uur bly. 

• Hoe ligter die voertuig, hoe makliker is die rit oor sand. Sleepwaens vaar uiters 
sleg in diep sand en nog slegter op duine. Die gebruik van ’n sleepwa word glad nie 
aanbeveel nie. Reisigers wat beplan om ’n paar dae lank deur duine te ry, moet dus 
die minimum saamneem. 


Opmerking 

Ek het oor die jare opgelet dat in seker ruim 80 persent van gevalle waar voertuie in 
sand vasval, die bande te hard is. Mense is geneig om te dink dat die nuutste modelle 
met kragtige enjins hulself sal uitsleep, en hulle dink steeds dat my raad om wiele af 
te blaas na onder twee bar, gevaarlik is. 


• ’n Voertuig wat in die duine ry, moet geen gewig op die dakrak dra nie. In 
duinewêreld is dit lewensgevaarlik om met ’n gelaaide dakrak te ry. Trouens, ek wil 
so ver gaan om aan te beveel dat die dakrak by die huis gelos word as jy besluit om 
in die duine te gaan ry. 

• ’n Kragtige enjin maak sake ietwat makliker in sandwêreld. Die rede hiervoor is dat 
die voertuig momentum moet hê om duine uit te klim. ’n Mens kan wel met ’n 

swakker enjin die mas opkom, maar dan moet jy kompenseer deur baie minder 
massa te dra. In buitebaantoestande is hierdie twee vereistes egter nie altyd 
versoenbaar nie. 

• Met tyd kom ondervinding. ’n Mens leer met verloop van tyd dat sand in sekere 
omstandighede harder is. Koue sand is byvoorbeeld makliker om op te ry; as jy dus 
in emstige sandtoestande moet ry, begin dan baie vroeg soggens, net voor sonop, en 
ry tot ongeveer 12h00. Dan weer van ongeveer 16h00 tot dit donker word. Die 
toestande kan egter wissel: daar kan byvoorbeeld ’n koue wind van die see af waai, 
die lug kan oortrokke wees, ensovoorts. Die lug tussen die sandkorrels word deur 
die son verhit en sit uit. Die gevolg is dat die grond oppof en sagter is. Hou kouer, 
hoe nader is die sandkorrels aan mekaar, en hoe harder is die oppervlakte. 

• Die windkant van ’n duin is gewoonlik harder as die stil kant, en het natuurlik ook 
’n laer hoek. Waar die stil kant sonder uitsondering baie skuins en sag is, is dit by 
die voet van so ’n duin, teenaan die duin, gewoonlik harder. Die “saal” tussen duine 
is dikwels harder. 

• Laastens is nat sand maklik om op te ry. Sodra daar ’n reëntjie uitgesak het, ry jy 
asof jy op ’n teerpad is. 

• Duine is nie so maklik om te ry as wat ’n mens dink nie: 

• Barkaan- en sterduine is moeilik - self onmoontlik - om oor te steek. 
Barkane wat ’n perfekte halfmaan vonn, staan ook as “loopduine” bekend en 
is uiters sag. As jy by een moet verby, moenie bo-oor die rif probeer gaan 
nie, maar beweeg met momentum oor een van die punte. Sterduine moet 
vermy word en indien jy in die “arms” vasval, draai die voertuig se neus 
afwaarts sodat jy momentum kry. 

• Die gemak waarmee ’n mens duinop ry, sal afhang van die hoek waarteen 
die oprit plaasvind. 

• Die volgafstand is belangrik as ’n mens in duine ry. Gee mekaar spasie. 

Opmerking 

Duinry het min of geen impak op duine nie, behalwe vir kusduine waar 

plantegroei sensitief mag wees. Duinry in die Namib of Kalahari het min 

negatiewe uitwerking, want die eerste wind wat waai, maak al die spore toe. 




[Foto: Barkaan, Sterduin] 


• Om suksesvol op duine te ry, moet ’n duin altyd van sy windkant af benader 

word. Ry in vierwielaandrywing met die ewenaarsper aangeskakel. Die 
ratstrekking sal afhang van die voertuig se wringkrag, gewoonlik in laer 
strekking, maar in ’n rat wat sowel momentum as krag gee, soos derde 
rat. 

• Gee vet teen die duin uit en venninder die spoed geleidelik soos jy die kruin 

nader. By die kruin moet jy versigtigheid aan die dag lê, want daar moet 
’n mens gewoonlik vir ’n rukkie stilhou. Die rede hiervoor is dat die stil 
kant eers geïnspekteer moet om vas te stel wat is aan die ander kant, 
maar ook om seker te maak dat die hoek nie te skerp is nie. Die beste is 
om op die kruin op die onderstel “vas te val” sodat die voorwiele oor die 
rand is. Sou ’n mens dan probleme ondervind, kan jy nog tru, so nie sal 
effense wringkrag die voertuig oor die rand neem. 

• Om teen ’n duin te tru is moeilik en gevaarlik, maar as ’n mens kophou, kom 

jy gou reg. Die groot geheim is om die voertuig in ’n reguit lyn te hou en 
sodra jy oplet dat die neus swaai, effens brandstof te gee sodat die neus 
reguit getrek word. 

• As ’n mens ná jou inspeksie duinaf ry aan die stil kant, moet jy dit altyd in 

’n reguit lyn doen. Sit die voertuig in laagste strekking sodat die masjien 
die remwerk doen. Sodra jy voel dat die stert wegbreek, moet jy effens 
brandstof gee sodat die voertuig reguit getrek word. Dit is belangrik dat 
die voertuig momentum het, want hoe stadiger jy beweeg, hoe meer is dit 
geneig om te swaai. Skakel sodra jy in die duinstraat kom, dadelik oor na 
’n hoër rat en gee vet vir die volgende duin wat voorlê. 

[Foto: Vasval op die rif] 

• Die tegniek vir voertuie met kleiner enjins moet aangepas word by die feit 

dat die enjin begin smoor driekwart teen die duin uit. Wat ’n mens dan 
moet doen (indien die duin nie te skuins is nie), is om die voertuig met 

die laaste momentum vinnig om te draai sodat die neus duinaf wys. Gee 
vet sodat jy spoed optel en ry die helfte van die vorige duin uit, net om 
weer skielik om te swaai en vet te gee vir die duin waar jy nie kon uit 
nie. Partykeer moet ’n mens dit twee tot drie keer herhaal om oor die 
kruin te kom. Moenie noodwendig probeer om in die spoor van die 
voertuie met sterker enjins wat voor jou ry, te hou nie, want hierdie spoor 
is alreeds losgetrap. 

• Nog ’n tegniek wat ’n mens kan gebruik indien die masjien swaar kry en die 

duin is nie te skuins is nie, is om sywaarts te swenk sodat jy horisontaal 
met die duinrif ry. Soms is daar selfs afdraande teen hierdie parallelle 
roete en tel die voertuig genoeg spoed op om oor die duin se rif te kom. 
Die logiese voorwaarde is natuurlik dat die duin nie te skuins moet wees 
nie. 

• Die sogenaamde “toktokkiegat” in duine moet vermy word. Dit is ’n plek 

waar die wind ’n diep holte uitgewerk het, en dit is dit soms uiters 
moeilik om daar uit te kom. In die Namib kan hierdie gate tot tien meter 
wyd en meer wees. 

[Foto: Op en af op duine] 

• Laat die voertuie met kragtige enjins voor ry en hou hulle spoor dop soos 
wat hulle teen die duin opry. Probeer om nie in die spoor nie, maar langsaan 
te ry. Die spoor van die vorige voertuig maak die sand losser en het meestal 
die kors gebreek. Let veral op dat ’n mens soos jy duinop gaan, duidelik 
gedeeltes op die spoor van die vorige voertuie sien waar die sand sagter is. 

Jy sal onmiddellik oplet dat die vorige voertuig se spoor hier dieper lê. 

Swaai links of regs verby, want gewoonlik maak duine kolle wat harder of 
sagter is. Gee ook vet as jy so ’n sagte kol sien sodat die voertuig meer 
momentum het. 

[Foto: Skuins teen duin] 

• Om op strande te ry verg eweneens spesifieke maatreëls. 

• In die eerste plek moet ’n mens vasstel of daar op die strand gery mag word 
en of ’n permit vereis word. In Suid-Afrika is strandry vir die publiek 
verbode. 

• Skulpgruisstrande kan baie moeilik wees om op te ry omdat dit baie sag is 
en die voertuig wegsak. Dit reageer baie soos modder. A1 raad is om die 
bande nog meer af te blaas en waar moontlik, sulke kolle te vermy. 

Opmerking 

Ek het al baie opgelet hoe mense met kragtige nuwe viertrekke vasval en dan 
skaamkwaad word. Ek wil die versekering gee dat ’n kragtige voertuig geen 
versekering teen vasval is nie en dat skaam of kwaad word ’n manifestasie van 
onkunde is. Selfs ek sit nou nog vas en dit is nie iets om oor skaam te wees nie, 
maar ’n gegewe wat aanvaar moet word en waarop ’n mens voorbereid moet 
wees. Konsentreer en oefen liewers die tegniek om uit te kom. Moenie dat 
negatiewe emosies jou en ander mense se tyd mors nie. 


Hulpmiddels in sand en modder 

Afgesien van aandag aan die banddruk, momentum en loopvlakke van die voertuig is 

daar ’n paar hulpmiddels wat benut kan word in sand- en moddertoestande: 

• Domkragte is reeds uitvoerig behandel. Gewoonlik werk die hoogligdomkrag met ’n 
(ekstra) breë voetstuk die vinnigste wanneer ’n mens vasval. Ek is al so gekonfyt in 
die gebruik hiervan dat ek nie eers ander metodes gebruik nie, en gewoonlik is ek 
binne minute weer op pad. Saam met die domkrag gaan natuurlik die sandplate wat 
ek vinnig onder die vasgevalde wiele inskuif. Indien ’n mens egter baie sleg in 
kwaai sand of modder vasval, is die hoogligdomkrag wel funksioneel, maar in sulke 
gevalle is die opblaas-domkrag die heel beste. 

• Wat sandplate betref, was ek nog altyd verwonderd dat geen RSA-vervaardiger 
bereid is om dit te maak nie. Daar is egter wel ’n paar tipes sandplate waaraan ek 
wil aandag gee: 

• “Duitse” sandplate bestaan uit ’n ligte metaal- of selfs aluminiumgeut 
waarin groot gate geboor is om dit ligter te maak. Die geut is breër as ’n 
band om flotasie te gee en is enigiets van ’n meter tot twee meter lank. 
Hierdie sandplaat, wat die Duitsers al sedert die Tweede Wêreldoorlog 
gebruik, is uiters doeltreffend, maar omdat dit ingevoer word, is dit baie 
duur. Dit word nie net vir sand gebruik nie, maar ook vir modder. As jy 
van hulle in die hande kan kry en jy het die geld, koop. 

• ’n Tweede tipe is ’n sandplaat van aluminium wat soos ’n 
kruiptrekkerketting oprol. Dit neem nie veel plek in beslag nie en is lig 
en sterk. Omdat dit kan oprol, moet ’n mens dit gebruik deur baie stadig 
krag op die wiele te vermeerder wanneer jy wegtrek, want dit het ’n 
neiging om op te rol of om ingetrek te word. As ’n mens egter eers 
gekonfyt is in die gebruik daarvan, werk dit uitstekend. 

• Dan is daar die PVC-matte wat nie regtig doeltreffend is in swaar 
omstandighede nie, maar wel in ligter omstandighede gebruik kan word. 

• Tot my verbasing het daar poli-etileen-sandplate 36 op die mark verskyn 
wat in Suid-Afrika vervaardig word. Dit is baie lig, dog verbasend sterk 
en effektief. Omdat die prys heelwat laer is, kan ’n mens dit aankoop, en 
sou een verloor of breek, is dit nie ’n groot finansiële verlies nie. Ek het 
hierdie plate getoets en dit verbasend funksioneel gevind vir ligter tot 
bakkie-grootte voertuie. Met die swaarder voertuie het dit minder goed 
gevaar. 

• By sleeptoue moet ons ’n wyle stilstaan, want inersie-sleeptoue het nie eintlik nut in 
sand nie, maar ’n mens sit in elk geval met een in die voertuig. In sand is ruk en 
pluk nie aan te beveel nie, en as ek in veeleisende toestande saam met ander 
voertuie ry, is dit beter om ’n dik, sterk, lang tou in die voorste voertuig te hê. In die 
Namib-Naukluft Park gebruik die natuurbewaarders al vir baie jare dik toue wat van 
skepe afgespoel het met groot sukses. 

• As die voorste voertuig vasval, tru-trek die tweede voertuig hom uit, en andersom. 
Ek wil dit egter beklemtoon dat dit ’n sterk, dik tou moet wees van agt tot tien meter 
lank. 

• As jy natuurlik alreeds ’n langerige inersie-sleeptou het, is dit in orde. Moet 
net nie die uitplukmetode gebruik nie, want dan val die sleepvoertuig ook vas. Die 
uitsleepvoertuig moet in lae strekking wees en moet egalig krag venneerder. Sodra 
die vasgevalde voertuig se bestuurder die sleepkrag voel, moet hy ook egalig krag 
vermeerder. 

• ’n Wenas kom baie handig te pas as ’n mens alleen reis en in sand vasval. Die 
grootste probleem is egter dat daar selde in sand-omstandighede ’n boom of iets is 
waaraan ’n mens die kabel kan vasmaak. Iemand wat dikwels in sand- 
omstandighede werk behoort’n sandanker aan te skaf en saam te ry. 

Die vasvaldril 

• Moenie probeer om met mag en krag uit te kom nie. Jy gaan die voertuig net dieper 
begrawe. 

• Skakel oor na lae strekking en skakel die ewenaarsper aan indien die voertuig een het. 
Sit die voertuig in trurat en laat die koppelaar kom terwyl jy geleidelik krag opbou. 
Moenie die wiele laat tol nie, dit sal nie help nie. 

• Deur in trurat die voertuig met die koppelaar vorentoe en agtertoe te laat wieg, trap jy 
dikwels die onderlaag goed vas en na ’n rukkie sal die voertuig voldoende vastrapplek 
hê. 

• Blaas jou bande verder af en probeer weer die wiegmetode. 

• Indien die voertuig nog nie wil uit nie, stel die hoogligdomkrag op die agterkant op en 
hys die voertuig op totdat jy sandplate of klippe in die spoor kan neerlê. As jy genoeg 
sandplate het, doen dieselfde voor en vertrek stadig terwyl jy geleidelik krag 
vemeerder. 

Indien jy nie sandplate vir al vier wiele het nie, grawe die wal voor die voorwiele weg 

en vertrek deur geleidelik krag te vemeerder. 


’n Graaf is onmisbaar in sandtoestande. As jy vasgeval het, is dit nodig om voor al 
vier wiele - en heel dikwels onder die voertuig ook - weg te grawe. Ek weet dat 
viertrek- en kampeerwinkels graag die klein weermag-tipe grafies verkoop, maar dit is 

loshande die heel ongemaklikste graaf om mee te werk. Ek het vir my ’n skopgraaf 
gekry en ’n lang houtsteel ingesit - nes die Amerikaners s’n. Dit is baie makliker om 
daannee in sand te werk, veral om onder die voertuig uit te grawe. Selfs vir ander 
pligte werk dit uitstekend - en by die huis dien dit as hondemis-opteller op die 
grasperk! 

Die sleep van voertuie 

Voertuie breek ongelukkig en dit is soms nodig om ’n voertuig in te sleep. Dit is egter 
nie so ’n eenvoudige sakie in die buitebaan nie, want nie net is die pad dikwels 
ongelyk en moeilik nie, maar die sleepvoertuig skop ook klippe en sand op wat die 
gesleepte voertuig kan beskadig. Hier volg ’n paar riglyne. 

• ’n Mens kry sleeptoue of -bande en staal-sleepstange. Die sleeptou is óf die 
sogenaamde inersie-tipe wat effens meegee wanneer daar gesleep word, óf dit is ’n 
band wat van kunsstof gebrei is en wat baie min of niks meegee nie. Laat ek 
onomwonde sê dat die staal-sleepstang sonder enige twyfel vir die buitebaan die 
beste is. Moet dit nie verwar met die inersie-tipe ruktou wat gebruik word by 
voertuigherwinning nie. 

• Die soliede sleepstang bestaan gewoonlik uit twee of drie verlengstukke of 
segmente wat met sekeringspenne gesluit word en op elke punt ’n haak het. Die 
stang teleskoop inmekaar en neem nie veel plek in beslag wanneer dit opgevou is 
nie. 

• Die sleeptou of -stang moet slegs op die aangeduide sleeppunte van albei voertuie 
vasgemaak word. Hier is ’n hele paar faktore van belang. Die eerste is dat ’n 
sleephaak soos wat vir ’n woonwa of ’n sleepwaentjie gebruik word, nie altyd sterk 
genoeg is om ’n swaar voertuig plus passasiers plus voorraad te kan sleep nie - 
veral nie in die buitebaan nie. Die meeste vervaardigers bring vir hierdie doel 
spesiale sleeppunte op voertuie aan. 

• Verder mag die sleeptou of -stang nooit tussen voertuie aan die buffers geheg word 
nie. Bufferhegtings is eenvoudig nie sterk genoeg nie en kort voor lank staan een 
van die voertuie sonder ’n buffer. Die uitsondering is natuurlik spesiale buitebaan- 
buffers (aan die voorkant van die voertuig) wat aan die voertuig se onderstelraam 


192 



Opmerking 

Vir diegene wat gereeld veld toe gaan, beveel ek aan dat twee sleeppunte agter die 
voertuig geskep word. Dit moet aan weerskante aan die onderstelraam vasgebout 
word en elk moet van ’n ordentlike harpbout voorsien wees. 

vasgebout word. Sulke buffers het spesiale ogies vir harpboute, en die sleeptou se 
lus of die stang se haak word natuurlik aan die harpbout bevestig. 

• Indien daar nie ’n duidelike sleeppunt aan die sleepvoertuig is nie, kan die sleeptou 
om die halfas, so na as moontlik aan die ewenaar, vasgemaak word. Dit is egter’n 
noodmaatreël vir ’n korter afstand en is nie bedoel vir lang afstande nie. Dit beteken 
dat daar vir ’n soliede sleepstang ’n stabiele bevestigingsmetode gevind moet word, 
en die beste is waarskynlik ’n staalketting wat met ’n harpbout vasgetrek word. 

• Wanneer ’n tou of sleepband gebruik word, is dit belangrik dat: 

• daar ’n sleepafstand van ten minste een voertuiglengte tussen die voertuie is 

• die bestuurder van die gesleepte voertuig moet probeer om die sleepband of 
tou altyd redelik styf te hou deur effens te rem, veral op afdraande. Die 
bestuurder kan egter nie heeltyd op die rem sit nie en moet dus baie wakker 
wees om te kan antisipeer wanneer die rem gebruik moet word. 

’n Klompie jare terug brand my voertuig ongeveer ’n 120 km van Khorixas ’n 
krukaslaer vas. Met ’n gesukkel kry ek iemand van Khorixas om te kom help. 
Halftwaalf die nag kom ’n reuse-voertuig daar aan en word my bakkie met ’n 
swaar, soliede sleepstang vasgemaak. Ons ry daarvandaan tot in die dorp in byna 
vier uur. 

Vier ure wat ek omgebid het. Die stof was so geweldig dat ek skaars die lorrie voor 
my kon sien. Die bestuurder het geen kontak met my nie en sy lorrie is nie eens 
bewus van die vraggie wat gesleep word nie. My toeter was onhoorbaar nie. Dit 
was ’n nagmerrierit, en terugskouend besef ek dit sou dalk beter gewees het as ek 
maar gewag het vir dagbreek. 

Stadige spoed is van die grootste belang. Die sleepvoertuig moet in viertrekmodus 
bly en indien dit gebroke of bergagtige terrein is, moet dit in laagste gang bly. Moet 
onder geen omstandighede haastig word nie. In die buitebaan, selfs op goeie stukkies 
pad, moet ’n mens nooit vinniger as 60 km/h ry nie. Ek moes jare gelede met my 
viertrek ’n voertuig sleep oor ’n afstand van 400 km. Dit het byna twee dae geduur. 

By skerp opdraandes het ons die wenas en ekstra katrolle gebruik vir meer wringkrag 
om die stukkende voertuig uit te kry. Vergeet dus maar van haastig raak. 

Die voertuig wat gesleep moet word, moet voorberei word deur die ligte en neus te 
bedek sodat klippe nie die verf, romp of glas beskadig nie. In die veld is dit gewoonlik 
’n probleem om iets te kry waarmee die neus bedek kan word. Die minste wat ’n 
mens egter behoort te doen, is om die ligte te bedek, en vir hierdie doel ry ek altyd 
kleefband saam. Die lig word dan bedek met ’n plat keerstuk (en ek het al tot my vrou 
se misnoeë haar mooi plastiekbakke se deksels gebruik) wat met die kleeflint 
(maskeerband) gemonteer word. Ek het al ’n pakkombers oor ’n voertuig se neus 
gemonteer en met plastieksnoere asook maskeerband vasgemaak. Voer hierdie takie 
versigtig uit. Sorg dat die kombers ook aan die onderkant netjies en styf vasgetrek is. 
Dit is egter belangrik om op die bogenoemde uit te brei. Terwyl die voertuig gesleep 
word, moet die masjien aangeskakel wees en luier. Die rede hiervoor is dat die reinme 
asook die kragstuur die hele tyd terwyl die slepery aan die gang is, moet funksioneer. 
Die meeste voertuie sal ten spyte van die kombers of ander bedekking oor die neus, 
rustig luier en glad nie warm word nie, maar sekere voertuie reageer nie so lekker 
hierop nie, veral as die termostaat nie meer goed funksioneer nie. ’n Mens sal dit dus 
in ag moet neem en moet seker maak dat jy luginlate onbedek hou. 

Dit is belangrik om indien moontlik alle passasiers uit die voertuig wat gesleep word, 
te verwyder; laat hulle liewer in die sleepvoertuig saamry. Draai die vensters toe en 
maak die luginlate ook toe teen stof. 

Ou Swakbestuur en die blondine 

En so ondervind ek toe een jaar ’n baie emstige brekasie. Dit gebeur net nadat ek Van 
Zylspas af is en ongeveer ’n dertig kilometer ver op die sanderige vlakte van die 
Marienfluss is. My voertuig se agteras knak middeldeur - die sy-as sowel as die 
ewenaarhuls, die lot, morsaf. Daar staan ek; moedeloos, magteloos en baie gatvol. 

Terwyl ons kort tevore bo by die uitkykpunt van Vanzylspas was, het daar ’n groep 
buitelanders aangekom. Die toerleier was ’n jong blondine uit Suid-Afrika. Sy begin toe 
links en regs vonkelwyn aan die toeriste uitdeel om hul tog te vier, min wetende dat die 
laaste drie kilometer wat voorlê, eintlik die gevaarlikste is. 

Ek het die spul so bekyk en my mense dadelik aangesê om te klim dat ons kan ry. 
Ek wou definitief nie agter die groep wees nadat hulle daardie vonkelwyn gesluk het nie. 
Nie in Van Zylspas nie. 

Daar staan ons toe in die Marienfluss. Ek was natuurlik geskok oor die voertuig 
wat gebreek het, want ek het besef dat dit ’n emstige saak is. (ETiteindelik moes ek ’n 
nuwe ewenaar van Windhoek af laat invlieg - die koste wil julle nie hoor nie.) 

Sal die blonde toerleier nie wragtag daar aankom, uitklim, sonder om te groet my 
kar deurkyk en kliphard sê: “Bad driving, eh?”. Sy moes my gesig en dié van my 
reisgenote gesien het, want daar en dan spring sy in haar voertuig en trek weg dat die stof 
staan. Ek glo tot vandag toe dat mý beskennengel haar beskerm het. Haar beskermengel 
het sweerlik op daardie oomblik g Q-awol. 


Hoofstuk 5: Kampeertoemsting 

Kampeertoerusting is daar om jou veldkuier sowel gemaklik as veilig te maak. Indien 
’n mens jou voorraad kampeertoerusting met oorleg opbou, kan jy albei hierdie 
doelwitte bereik. Ek wil egter waarsku dat die mark deesdae vol swak produkte en 
foefies is. ’n Mens moet dus seker maak dat jy oordeelkundige aankope doen. 
Kampeertoemsting is ook duur om aan te koop, en dit is dus belangrik om goed te 
beplan en jou voorraad sistematies aan te vul. 

BEHOEFTEBEPALING 

’n Mens se behoeftes met betrekking tot kampeertoerusting sal afhang van die 

volgende: 

• Iloe gereeld die toerusting gebruik gaan word: As ’n mens byvoorbeeld jaarliks ’n 
safari van tien dae en meer in Juliemaand onderneem, en ook nog in die kort 
vakansies gaan kampeer, is dit nodig om omvattende kampeertoerusting aan te 
koop. As jy egter slegs af en toe uitkamp, is dit waarskynlik beter om 
kampgereedskap, wat selfs ’n sleepwaentjie kan insluit, te huur. 

• Die grootte vanjou gesin: Groter gesinne met ouer kinders noodsaak meer tente, 
slaap- en eetgereedskap. Ondervinding het geleer dat dit nie net jou eie kinders is 
wat saamgaan nie, maar dikwels maatjies ook. 

• Die plekwaar jy gaan kampeer: Indien jy altyd by amptelike kampeerplekke 
kampeer waar daar sekere geriewe is, is dit nie nodig om byvoorbeeld ’n yskas en ’n 
stort aan te koop nie. As jy egter daarvan hou om ver weg van almal op ’n afgeleë 
plek te kampeer, moet jy selfversorgend wees. 

• Die tyd wat by ’n kampeerplek deurgebring gaan word: Meer dae in ’n afgeleë 
gebied beteken dikwels dat jy voorsiening moet maak vir meer water en kos. Dit 
beteken meer houers, wat weer jou hoeveelheid pakplek beïnvloed. Dink ook goed 
na oor die geriewe wat jy wil saamry. Ek het al te veel gesien hoe mense opgesaal 
sit met allerhande soorte toerusting wat baie plek in beslag neem, en wat bowendien 
tyd verg om op te slaan en weer te bêre. Die opstel van ’n stort en ’n storthokkie 
neem byvoorbeeld baie tyd in beslag, terwyl ’n einmer met warm water net so 
doeltreffend is. 

• Hoeveel pakplek beskikbaar is: Hoe verder en hoe langer jy gaan reis en hoe meer 
afgeleë jou bestemming is, hoe meer pakplek het jy nodig. Wees egter versigtig, 
want massa wat jy moet saamsleep, het ’n groot invloed op jou voertuig se 
werkverrigting asook brandstofverbruik. 

• Hoe luuks jy wil kampeer: Die woord luuks is in die veld ’n redelik relatiewe begrip. 
’n Buitebaan-sleepwa kan bydra tot meer luukse, maar aan die ander kant is daar ’n 
duur prys verbonde aan die aankoop en gebruik van luukse kampeertoerusting. 

BASIESE TOERUSTING 


Tent 

Koop ’n duursame tent wat van seil gemaak is en wat slaapplek vir vier persone bied. 
Ek is nie ten gunste van klein eenmantentjies of die tipe tent wat van nylon gemaak 
word nie. Hierdie tente is nie duursaam nie, slaan baie maklik aan die brand, en les 
bes gaan hulle nie ’n donderstorm buite hou nie. 

Goedkoop is definitief duur koop in hierdie geval. 

Moderne seiltente word nie meer van suiwer katoenseil gemaak nie, maar van ’n 
akriliese materiaal wat nie net verottingsbestand is nie, maar - die heel belangrikste - 
baie goeie weerstand bied teen die son se ultravioletstrale. In Suider-Afrika is die son 
jou tent se grootste vyand. Soek dus altyd ’n skadukol om jou tent op te slaan. 

Ek beveel met vrymoedigheid die igloe-tipe tent aan wat nie net maklik is om op 
te slaan nie, maar ook sterk weerbestand is. Ek het al baie swaar donderstorms in 
hierdie tipe tent beleef- sonder enige probleem. Trouens, ek het twee sulke tente wat 
ek al nagenoeg twaalf jaar lank gereeld gebruik, en hulle is nog spiekeries. 

Waarom ’n tent? 

Om in ’n tent te slaap is ’n baie veilige opsie. Die rede is dat diere nie 
driedimensioneel kan sien nie en dat die tent dus vir hulle as ’n vaste, 
ondeurdringbare “muur” voorkom. O ja, hulle is wel bewus vanjou reuk, maar 
hulle beleef jou tent as ondeurdringbaar. 

Hierdie verskynsel word goed geillustreer deur dokumentere TV-opnames van 
wildvangery, waar die diere aangekeer word in ’n tregtervonnige struktuur wat 
bloot uit seil of doek bestaan, en wat lei na die paalomheinde “boma”. Die diere 
sien eenvoudig die gordyn aan as ’n soliede obstruksie. 

Indien jy in die nag bewus raak van diere wat om jou tent beweeg, lê net 
doodstil totdat hulle padgee. Ek weet van gevalle waar leeus teen ’n tent kom lê 
het. Moenie teen die tent klap of hulle probeer wegjaag nie. Jy weet wat doen jou 
huiskat as jy naby hom met jou vingers onder ’n kombers vroetel. Lê dus net 
doodstil in jou tent totdat die diere padgee. 

Verdere vereistes vir hierdie tipe tente: 

• Die tentseil moet bestaan uit akriliese materiaal genaamd Ripp-Stop®. 

• ’n Volwasse persoon moet regop in die tent kan staan. 

• Dit moet ’n dakopening hê wat met insekwerende net bedek is. 

• Die dakopening moet ’n tentklap hê wat die dakopening deeglik bedek wat en oor 
die kante sprei vir waterdigting in die geval van reënweer. 

• Daar moet verkieslik drie vensters wees wat aan die buitekant oordek word met 
kappe sodat die vensters selfs in reënweer kan oopstaan sonder dat water die tent 
binnedring. Hierdie aspek is baie belangrik, want indien ’n tent te dig toegemaak 
word gedurende nat weer, begin vog aan die binnekant van die tent-oppervlak 
kondenseer en kan die slaapgoed nat word. Die vensteropeninge moet met ’n 
insekwerende gaas bedek wees. 

• Die tentdeur moet ook insekwerende gaas hê en die buiteseil moet breë bedekkings 
oor die ritssluiters hê sodat water nie deur die ritssluiters kan binnedring nie. 

• Die deur moet ’n stoepdakkie hê. 

• Die vloer van die tent moet van soliede dik PVC wees. Geweefde seile is nie 
aanvaarbaar nie. Die PVC moet langs die kante van die tent oploop om ’n 
sogenaamde “modderwal” te vorm. Hierdie oploop moet ten minste 30 cm hoog 
wees. 

• Daar moet genoeg lussies vir tentpenne wees. 

• Skaf ’n skadunet aan, dié tipe wat ’n mens onder tente sit. Dit gaan vir jou baie 
moeite bespaar en jou tent beskerm. Laat dit so sny dat ’n gedeelte daarvan die 
“stoepvloer” kan bedek. 

As jou tent eers staan ... 

• Hou ’n besem of handbesem en skoppie byderhand. 

• Gooi die tent se sak by die ingang binne die tent sodat ’n mens daarop trap as jy intree. 

• Sorg dat kampbeddens stukke mat onder die pote het om die vloer te beskenn. Trek 
modderige stewels buite uit. 

• Hou koffers, tentpensakke en die tentstangsak onder die beddens. 

• Die gaasdeur moet altyd toegehou word. 

• In leeuwêreld moet jou seildeur ook snags toe wees. 

Tentonderhoud 

Omdat jou tent ’n duur belegging is, kan dit met die regte onderhoud uitstekende 

langtermynbate word. 

• Maak jou tent se vloer deeglik skoon voordat jy dit opslaan. 

• Sorg dat jou tent droog is as jy dit opslaan. 

• Vou jou tent netjies. Moet dit nooit opbondel nie. 

• Sodra jy by die huis kom, slaan die tent op en stofsuig die binne- en buitewande. Was die 
vloer. Vou netjies op en bêre op ’n droë plek. 

• Maak die tentstange en tentpenne met ’n paraffienlappie skoon en bêre. 

• Na een jaar se gebruik moet die tent gestofsuig word soos hierbo beskryf, en was dit dan 
buite en binne met ’n oplossing wasgoedseep. Die buitekant kan met ’n sagte skropborsel 
bewerk word. Spoel deeglik met ’n tuinslang af en laat dit heeltemal droog word. 

• Koop tentimpregneringswas en verdun met terpentyn in ’n verhouding van een deel 
terpentyn en nege dele impregneringswas. Vir ’n professionele resultaat moet hierdie 
mengsel aangespuit word (slegs aan die buitekant van die tent). 

• Verf die laste met ’n kwas. 

• Laat die tent so opgeslaan vir drie dae onderdak staan om uit te vars voordat jy dit bêre. 

• Smeer alle ritssluiters met ’n stukkie kerswas om goeie werking te verseker. Ritssluiters 
wat nie goed funksioneer nie, moet dadelik vervang word. 

Slaapgoed 

Daar is niks wat ’n uitkampery so onaangenaam kan maak soos sleg slaap nie. Met ’n 
tent hoef jy nie onbeskermd, nat of in koue wind te slaap nie. Net so min is dit nodig 
om koud of hard te slaap. Met ’n bietjie beplanning kan almal verseker wees van ’n 
aangename nagrus. 

Kom ons begin by die vemaamste probleem: hard slaap. Die eenvoudigste manier 
om dit uit te skakel is om ’n opblaasmatras te gebruik. ’n Paar jaar gelede was 
opblaasmatrasse bra onbetroubaar, maar deesdae word duursame tipes vervaardig in 
enkel-, driekwart- en dubbelbedgrootte. ’n Mens moet natuurlik deeglik voorsorg tref 
dat jou tent nie op skerp voorwerpe soos dorings staan nie en ook ’n dik pakkombers 
onder die matras sit. As daar ’n elektriese pomp in die voertuig gemonteer is, is die 
matras in ’n ommesientjie gereed. Paslakens en komberse of ’n duvet word oorgesit 
en siedaar, jy is verseker van ’n lekker slapie. 

’n Tweede metode is om sponsmbbennatrasse te koop en dit dan op te rol en vas 
te bind vir vervoer. Die matrasse neem egter heelwat plek in beslag en dit moet op ’n 
plek ingepak word waar dit nie kan natreën of onnodig stof optel nie. 

’n Derde metode is om kampbeddens te gebmik. ’n mens kan dit met ’n 
dubbelgevoude pakkombers bedek en dan jou slaapgoed bo-op sit. ’n Kampbed slaap 
efifens harder, maar nie onaangenaam nie. ’n Sponsmbber- of opblaasmatras maak die 
slaap nog meer aangenaam. 

Belê egter van meet af aan in kampbeddens van ’n goeie gehalte. Die plattetjies 
met net ’n paar stange as voetstukke word nie aanbeveel nie. Die weermag-tipe met 
drie bene en geveerde stange is uitstekend, dog steeds ietwat laag vir ouer mense. Die 
vervaardigers maak dit ook te kort sodat ’n mens se voete dikwels oorhang. 

Duurder tipes wat van aluminium gemaak word, is die regte hoogte, maar die 
aluminium moet versterk word. 

Dan is daar die diskusbeddens 37 wat sterk en duursaam is. Die materiaal wat 
gebmik word, is egter hard om op te slaap as jy ’n mg het wat gevoelig is. Maar met 
’n matrassie op kan jy soos ’n koning op hierdie tipe bed slaap. Die ontwerp stel jou 
in staat om hierdie tipe beddens bo-op mekaar te monteer, wat uiters nuttig is met 
kleiner kinders in ’n tentjie wat saans beknop kan raak. Die beddens kan ook 
gemonteer word om ’n lekker sitbank te vonn. Dit is egter ietwat swaar en lomp om te 

vervoer. Ek beveel dit met graagte aan vir mense wat reguit moet slaap soos ruglyers, 
en ook waar ’n mens ’n kampeerplek inrig om vir geruime tyd daar te kampeer. 

Die laaste en waarskynlik die beste opsie wat slaapgoed betref, is die slaaprol wat 
my kollegas in Natuurbewaring destyds help ontwikkel het saam met die vermaarde 
Gerd Schonecke 38 van Windhoek. Dit word nog steeds deur Gerd vervaardig en is 
baie beter as soortgelyke tipes op die Suider-Afrikaanse mark, die weermag-tipe 
inkluis. Dit bestaan uit ’n spesiaal gesnyde seilsak waarin ’n matras pas wat van 
hoëdigtheidspons gemaak is. Jy sit jou kooigoed in die sak en slaap soos ’n koning. 
Selfs die voetkant is so gesny dat ’n mens op jou rug kan lê sonder drukking op jou 
voete. Dit het twee stelle ritssluiters sodat ’n mens gerieflik kan in- en uitkruip. Ek 
slaap vandat ek slimmer begin word het op my kampbed in my slaaprol. 

Die volgende probleem wat ons moet uitskakel, is koud slaap. 

Ek het al geleer dat dit die wind is wat jou laat koud kry snags. As jy in ’n tent 
slaap, skakel jy die wind uit, maar onthou dat ’n tent nie wann is nie. In die Kalahari 
kom die koue van onder - en mensig, kan dit koud word! Ek sien maar elke jaar hoe 
die ouens wat nie van beter weet nie, van twee-uur die oggend al om die vuur bondel 
(en ons ander uit die slaap hou). As jy dus isolasie tussen jou en die grond kry, word 
jou probleem opgelos. 

Jy kan dit doen deur ’n lugmatras te gebruik, want die luginhoud van die matras 
gee wonderlike isolasie. As alternatief moet jy afstand tussen jou en die grond kry 
deur ’n kampbed te gebruik met ’n dubbelgevoude kombers oor, waarop jy danjou 
slaapgoed of ’n matras plaas. 

Slaapgoed is jou eie keuse. Ek is byvoorbeeld ’n “sesvoeter tweedertigponder” en 
raak benoud in ’n slaapsak. Ek verkies my lakens en gewone komberse in my 
slaaprol. In die winter is my lakens natuurlik flennie (ou softie!). 

Daar is egter deesdae fantastiese slaapsakke in die handel beskikbaar. Hulle word 
gegradeer volgens die temperature wat hulle kan weerstaan en kan gebruik word in 
temperature ver onder vriespunt (tot -15°). Die vulsel bestaan uit óf sintetiese 
isolasiemateriaal óf eiderdons. My ondervinding is dat die tipes wat vir baie lae 
temperature gegradeer word, te warm en ongemaklik vir ons toestande is. 

Jou keuse sal afhang van jou slaapgewoontes. Sommige slaapsakke het ’n kap 
waarmee jy jou kop toetrek dat net jou gesig uitsteek, en die ritssluiters is spesiaal 

verseël om lugindringing te keer. Oor die algemeen het ek gevind dat vroue en kinders 
baie maklik so slaap, maar dat mans aanvanklik sukkel om gewoond te raak aan dié 
tipe slaapsak. 

Binnelakens is ’n moet en moet weekliks vervang word. 

Sitgoed 

Skaf vir jou lekker opvoustoele aan sodat jou rug saans gemaklik is en kan rus. Die 
twee belangrikste vereistes is dat jy gemaklik moet kan sit en dat jou rug moet kan 
rus. Daar is deesdae ’n verwarrende verskeidenheid op die mark en ek beveel aan dat 
jy ’n paar uittoets om te kyk watter een vir jou lekker voel. 

Die sogenaamde “regisseurstoel” (director ’s chair) is baie gewild. Dit word van 
hout, ysterpyp of aluminium gemaak met sitplekke en rugleunings van hoëgehalte-seil 
of sintetiese stof. Dit is ’n goeie belegging, alhoewel die tipes met ekstra houertjies vir 
drankglase geneig is om seer te kry. Op koue winteraande is ’n mens se rug en niere 
onbeskerm omdat daardie gedeelte oop is en noodwendig weg van die vuur gedraai is. 
Die aluminium tipe is natuurlik die heel ligste. 

Die safari-leunstoel is groter en neem heelwat meer plekpak in beslag, maar ek 
kan sonder vrees vir teëspraak sê dat dit die gemaklikste van alle kampstoele is. Dit is 
duur en moet verstel word sodat ’n mens regop by ’n tafel kan aansit, maar dit sit 
fantasties om die vuur. Ek beveel hierdie stoel met graagte aan vir ruglyers, 
swaarlywige mense asook ouer persone. 

Die laaste kategorie wat die moeite werd is om te oorweeg, is gewone stoep- 
opvoustoele met ’n hoë rug. Dit is goedkoop, sit lekker en pak redelik maklik omdat 
dit mooi plat vou. Die enigste nadeel is dat dit gewoonlik eflfens laag is vir die meeste 
kamptafeltjies. 

Die ander tipes sitgoed, onder meer riempiestoele, is nie doeltrefifend nie en ek 
beveel dit nie aan nie. 

Badgoed 

Dit is nou ten ene male ’n saak waaroor veral die vrouegeslag ’n man kan vet gee. En, 
moet ek byvoeg, soos ek ouer word, is daar vir my niks lekkerder as om ’n warm stort 
te neem, skoon aan te trek en by die vuur met ’n drankie te gaan sit nie. 

In my eerste boek het ek redelik breed uitgewy oor verskillende tipes storte en ek 
gaan dus hier niks oor die stukture en metodes sê nie. Behalwe vir ’n verwysing na 
my spesiale gemakkie wanneer daar genoeg water beskikbaar is, en dit is ’n gasstort: 
Hierdie eenvoudige maar effektiewe stort word bo-op ’n verlengingspyp op ’n 
gasbottel gemonteer. ’n Klein elektriese pompie pas in die waterkan in en siedaar, ’n 
wann stort. Die Gas Dumpy Shower® is lig en neem bykans geen plek op nie. 39 

Tafel 

Deesdae is daar oulike en ligte kampeertafels beskikbaar wat van ’n verskeidenheid 
stowwe gemaak is. Bly egter weg van plastiektafels, en ek moet byvoeg dat houttafels 
ook nie so wonderlik vaar nie. Die ideaal is aluminium, plaatmetaal of kombinasies 
van aluminium en melamien. As jy ’n dakrak het, kyk of jy nie ’n passtuk kan laat 
maak waar die tafel kan inskuif nie. Bedek die dra-arms met rubber of tapytstroke om 
vibrasie en skuring te voorkom. 

Kookgoed en koelhouers 

In hoofstuk 20 staan ons ook by hierdie onderwerp stil, maar die basiese 
noodsaaklikhede vir kosmaak is ’n rooster, ’n ysterpotjie, bakke en dan messe, lepels 
en vurke. 

Wat roosters betref, koop ’n toeklaprooster waarvan die rande van beide helftes 
omvou sodat die vleis nie uitval as jy dit omdraai nie. Dit is die eerste ding wat ’n 
mens moet oplet. As jy ’n rooster sien waarvan die rande nie omvou nie, is dit deur ’n 
buitelander gemaak wat niks weet van vleisbraai nie. Koop ’n rooster van vlekvrye 
staal. Dit is duur, maar jy gaan vir twintig jaar plesier aan hierdie rooster hê. Daar is 
handige sakke beskikbaar waarin die rooster met vuuraansteker plus 
skoonmaakmiddel pas. Maak jou rooster skoon na gebruik en bêre. Roosters wat van 
gewone metaal gemaak word, roes en jy moet dit elke keer skoonbrand en met ’n 
ysterborsel bewerk om dit skoon te kry. 

Potjie 

Koop ’n middelslaggrootte platboompotjie vir die begin aan en nie ’n driebeen nie. 
Daarmee saam koop jy ’n opvou-staandertjie wat onder die pot pas en jy het die nut 

van sowel ’n platboom- as ’n driebeenpot. Jy kan daarin brood bak of eiers braai, 
maar ook lekker potjiekos maak. 

Om ’n potjie te vervoer skep altyd ’n probleem. Daar bestaan wel ’n spesiale 
passtuk vir ’n dakrak waarin die potjie vasgeklem kan word. Ek hou egter nie daarvan 
nie, want die potjie word aan reën en stof blootgestel. Die beste is steeds om ’n sterk 
houtkissie te vervaardig waarin die potjie knus moet pas. Sit die potjie in met ’n 
koerant bo-oor en dan die deksel onderstebo bo-op die koerant. 

Hou jou potjie altyd skoon. Was dit in warm water ná gebruik en smeer dit liggies 
met kookolie voordat jy dit bêre om roes te verhoed. 

Koop twee aluminiumkastrolle, die een kleiner as die ander, wat binne-in die 
potjie pas. Die kastrolle moet nie plastiekhandvatsels hê nie. 

Wenk 

Maak ’n dik pasta van water en klerewaspoeier aan en smeer jou ketel en kastrolle 
aan die buitekant daannee vir die vuur. Dit sal pikswart brand, maar moeiteloos 
skoongemaak word. 


Jy hoef nie aanvanklik ’n pan aan te koop nie, want jou platboompotjie kan ook vir ’n 
pan gebruik word. Sou jy egter een wou aankoop, probeer om ’n pan van gietyster of 
dik metaal in die hande kry. Dit moet nie hout- of plastiekhandvatsels hê nie. Daar is 
ook tipes sonder handvatsels, wat ek verkies, want ’n pan is ’n moeilike ding om te 
verpak met die handvatsel wat altyd in die pad is. 

Bakke is noodsaaklik vir kosmaak en vir die bewaring van kos. Koop van meet af 
aan vierkantige plastiekbakke met deksels wat goed seël en wat in ’n vrieskas gehou 
kan word. Jy kan ’n honderd en een items hierin stoor en dit pak maklik. Jy kan dit 
selfs gebruik vir slaai of vir die voorsit van ’n nagereg. 

Ordentlike lepels vir die potjie, vir papmaak en nog wat is ’n goeie belegging. 

Oor die algemeen is dit raadsaam om jou kampvoorraad apart van jou huis se 
kombuisware te hou. Ook ter wille van die vrede. 

Koelhouers 

Ek het ongelukkig slegte nuus in hierdie verband en dit is dat ongeveer alle 

koelhouers wat deesdae beskikbaar is, nie goed genoeg is nie. Die afwerking van 
hierdie houers is pragtig, maar hulle hou nie jou vleis lank genoeg gevries nie. Indien 
jy uiters versigtig is en komberse oorgooi, kan jy in die somer miskien vyf dae haal 
mits jy alle moontlike voorsorg tref. In die winter kan jy ’n week haal. Wat my betref, 
is dit eenvoudig nie goed genoeg nie. 

Die probleem is deur die bank dat die wande van Amerikaanse koelhouers sowel 
dié van hul Suid-Afrikaanse weergawes te dun is. In die koeler klimate van Europa en 
Noord-Amerika werk dit miskien goed, maar nie in die warm Suider-Afrika nie. 

Daar is twee uitsonderings: In die eerste plek is daar die Techni Ice®-koelhouer 
met glasvesel aan die buitekant en isolering van ingespuite poli-uretaanskuim. 40 Die 
wand is ten minste 50 mm dik, wat effektiewe temperatuurbehoud verseker. 

’n Tweede tipe is die gegalvaniseerde plaatmetaalkoelhouers wat ook met poli- 
uretaan tussen die wande ingespuit is. Dit is eweneens ’n eflfektiewe koelhouer. 

Daar is egter ’n paar voorbehoude en feite wat ek wil noem aangaande die gebruik 
van koelhouers: 

• Enige koelhouer se doeltreffendheid word beïnvloed deur die aantal kere wat dit 
oop- en toegemaak word, asook die tydperk wat dit oopgelaat word. 

• Sorg dat jou koelhouer nooit in direkte sonlig staan nie en hou dit bedek met ’n 
pakkombers. Dit sal die doeltreffendheid verhoog. 

• Verkoel of vries alles wat jy daarin gaan plaas voor die tyd deeglik. 

• Dit is beter om twee koelhouers aan te hou (dit is nou as jy nie ’n yskas het nie) - 
een net vir die vleis, waar jy nog ysblokke kan bysit, en een vir die groente en ander 
bederfbare produkte. 

• Alle vleis moet voor die tyd diep bevrore wees en vakuumverpak word. In die geval 
van groente moet dit in Milton ontsmet word en individueel in koerantpapier 
toegedraai word. 

• Jy kan jou vleis-koelhouer opvul met ysblokke. Die heel beste is om balke ys te 
koop en dit met ’n handbyl korter te kap om in te pas. Balke ys hou baie langer as 
blokkies ys. Dreineer vanaf die derde dag elke aand sodat daar nie ’n dam water 
binne-in die koelhouer is nie. 

• Hervriesbare ysstene kan met sukses in koelhouers gebruik word, veral as jy ’n 
vrieskassie saamneem vir jou vleis. Jy kan dus die heeltyd die ysstene herbevries 

• Die groente-koelhouer moet koel en droog aan die binnekant gehou word. Klam of 
nat koelhouers laat groente en ander bederfbare produkte vinnig vrot. 

• In winternagte kan jy jou groente-koelhouer bo-op jou voertuig plaas en dit oop los. 
Op hierdie manier verdamp alle oortollige vog en koel die ware af. 

Yskas/vrieskas 

Teen hierdie tyd weet jy sekerlik al dat die pompaangedrewe yskaste die konveksie- 
tipes heeltemal oorskadu. Daarby is ek met rede glad nie lief vir yskaste wat met gas 
werk nie. 

Die pompaangedrewe tipes (bv. Minus 40, 41 National Luna, Engel, ens.) is 
natuurlik baie duurder, maar kan by die huis na 220V oorgeskakel word en baie nuttig 
ingespan word. Jy gaan dus nie ’n uitgawe aan vir iets wat jy slegs een of twee keer 
per jaar gebruik nie, dit is ’n bate wat jy heeljaar kan benut. 

Daar is egter ’n paar belangrike moets en moenies by die gebruik van hierdie 
yskaste: 

• A1 sê wie ook al vir jou wat, ’n yskas word nie in ’n sleepwa gemonteer nie. 
Sleepwavervaardigers gebruik tot my groot ontevredenheid die montering van 
yskaste in hul sleepwaens as ’n verkooppunt. ’n Yskas wil vier wiele en ’n sagter rit 
onder hom hê. In ’n sleepwa gaan jy die pomp verloor en dit gaan jou oor die R2000 
kos om dit te vervang. Monteer dus jou yskas agter in jou voertuig. 

• Die yskas moet stewig bevestig word om skokke en vibrasie sover moontlik uit te 
skakel en om te verhinder dat die yskas rondskuif. 

• Bedek jou yskas met ’n doelgemaakte oortreksel wat nie net krappe en duike 
voorkom nie, maar help om die yskas verder te isoleer. Jy kan ’n pakkombers ook 
gebruik, maar dra ekstra sorg dat die yskas se ventilasie-ribbetjies altyd oop is en 
dat die lug vrylik kan sirkuleer. Jy kan nie verwag dat jou yskas doeltrefifend moet 
funksioneer as dit elke vyf minute oopgemaak word nie. Raas maar daaroor met die 
sondebokke. 

• Indien jy vleis wil vries, vries dit voor die tyd en pak dit dan in die yskas. Terwyl jy 
ry kan jy die yskas op volsterkte sit, en saans nadat kosvoorbereiding klaar is, kan jy 
dit op ’n hoër temperatuur stel vir die nag. Ongeveer -10° behoort voldoende te 
wees. Op hierdie wyse spaar jy jou battery. 

• Gewone elektriese sokke soos dié wat ’n mens in jou huis het, is oneindig beter as 
die ronde sigaretaanstekersokke. Laat vir jou een in die vragruim aanbring. 

• Die meeste yskaste het meer as een smeltdraad van verskillende sterktes. Plak vir 
jou spaar-smeltdrade in die masjienruimte met isolasie-kleefband vas. 

• Wees versigtig in die keuse en gebruik van batterye om die yskas krag te verskaf. 
Kyk weer na die uiteensetting in hoofstuk 2. 

Om die yskas skoon te maak: 

• Sit die yskas af en laat dit ontdooi. 

• Was die binne- en buitekant met ’n verdunde oplossing van Handy Andy of iets 
soortgelyk. Moenie enige skuurders gebruik nie. Spoel uit met ’n spons en 
absorbeerlappies. Om reuke te help bestry kan jy die binnekant met ’n oplossing van 
twee teelepels koeksoda in 250 ml warm water uitwas. Los die deksel/deur vir ’n 
dag of twee oop sodat die yskas heeltemal kan droog word en van enige reuke 
ontslae te raak. 

• Moet nooit die yskas met ’n tuinslang afspuit nie. Jy kan die elektronika opdons. 

Die enjinkompartement kan wel uitgeblaas word met saamgeperste lug. Moet dit nie 
op volsterkte gebruik nie en doen dit deur wisselende spuite. 

Beligting 

Hierdie aspek van jou kampeertoerusting moet nie lukraak gehanteer word nie. Dit 
gaan nie net oor veiligheid met betrekking tot wilde diere of giftige slange en insekte 
nie, maar ook oor die voorkoming van ongelukke soos val oor voorwerpe. Jou 
benadering moet van meet af aan wees om die maksimum hoeveelheid lig in jou 
kampeerplek te hê. Ek het al by geleentheid gesien hoe oningewydes gaan kampeer 
met net ’n paar kerse. Dit is natuurlik niks anders as uittarting van die noodlot nie. 

Skaf vir jou van die begin af ordentlike ligapparaat aan. As jy twyfel, gaan vir die 
sterkste wat jy kan kry. 

Daar is vier kategorieë wat van belang is: 

• Flitse: Daar is deesdae ’n groot verskeidenheid flitsligte beskikbaar. Ek beveel 
graag die volgende aan: 

• ’n Veeldoelige flits wat ’n kragtige en gekonsentreerde lig gooi, maar ook ’n 

buislig-element het wat jy kan gebruik in ’n ablusieblok of om in die nag ’n 
wiel om te ruil. As die flits ’n oranje waarskuwingslig het wat flikker, is dit 
baie handig in die nag om as baken vir ander motoriste te dien. Die buislig 
kan jy ook in jou tent gebruik. 

• ’n Hand-kollig. So ’n kollig werk gewoonlik met ’n gloeilamp van 1 
miljoen kerskrag Xenon. Dit is die lig waannee jy roofdiere op ’n afstand 
kan sien (en gewoonlik op ’n afstand kan hou) en waarmee jy nagvoëls kan 
bestudeer. Dit prop by die sigaretaanstekersok in of het eie onafhanklike, 
herlaaibare batterye. 

• Koplampe vir elkeen van jou gesin. Hierdie flitse is veral wonderlik om ’n 
mens se pad te verlig, en dit is ’n groot hulp as jy saans kos voorberei. A1 
daardie gesukkel met een hand in donker houers word uitgeskakel, want jy 
het albei hande vry. 

• Gaslampe is steeds onoortreflik en indien ’n mens dit spaarsamig gebruik, kan die 
gas tot veertien dae hou. Dit is egter belangrik om te besluit oor die grootte van die 
gashouer. Vir korter reise van tien dae en minder is een bottel van 4,5 kg voldoende. 
Die voorwaarde is natuurlik dat jy spaarsamig werk en nie die lig tot ounag laat 
brand nie. Vir langer reise en vir ander aanwendings is die 9,4 kg-bottel die 
antwoord. 

• Koop altyd bottels waarvan die klep met ’n ronde klepversteller of kraantjie 
funksioneer. Die tipes wat met ’n sleutel werk, veroorsaak probleme want die sleutel 
raak altyd soek, selfs as jy die sleutel met draad aan die bottel vasmaak. Daarby 
draai alrnal gedurig die klep te sterk toe met die sleutel en is dit gefieliekondêm. 

• Jy het ’n keuse tussen gaslampe van 150 of 300 kerskrag. Ek verkies dié met 
300 kk., want dit gee ’n kragtige lig. Ek het egter opgelet dat die lampvervaardigers 
nie meer ’n geel glaslamp beskikbaar stel nie. Dit is ’n ramp en ek het spesiaal alles 
gekoop wat ek kon kry in ons buurlande waar nog voorraad was. 

• Indien die lamp op ’n verlengpyp gemonteer word, straal dit wyd lig uit. Koop 
dus altyd die lang verlengpyp en nie die kortetjies nie. Laastens moet jy gewapen 
gaan met voldoende slaapsakkies asook venturibuise. Sakkies breek maklik en 
venturi’s raak verstop. 

• Daar is kleiner gaslampies op die mark wat met ’n gaspatroon werk. Die 

gaspatrone is duur en hou net een aand. Die lampie gee nie ’n vreeslike sterk lig nie, 
maar verskaf ’n wonderlike atmosfeer. 

• In hoofstuk 19 gee ek verdere raad met ligte. 

Herlaaibare elektriese lanterns 

Hierdie tipe lanterns het heelwat verbeter oor die afgelope tyd. Die probleem is egter 
om hulle te herlaai terwyl jy ry, want heelwat ander dinge moet ook herlaai word. Dit 
word hieronder meer breedvoerig behandel. 

Stormlanterns 

Die laaste ligapparaat wat van belang is, is ’n gewone paraffien-stormlantern. Skaf 
twee aan. Hierdie lampe sal heelnag lig in jou kamp en by die toilet verskaf sonder 
om massas goggas te lok. Meng die paraffien met 50 ml sitronella-olie per liter sodat 
dit somrner die muskiete ook op ’n afstand hou. 

Maak vir jou lanterns ’n netjiese, sterk houtkissie waarin die lampe en ekstra paraffien 
inpas. Moenie dit naby jou kos bêre nie. 

Herlaaibare selle vir batterye 

Terwyl ons op die onderwerp van ligte is, is dit nodig om iets te sê oor herlaaibare 
selle wat ’n al hoe belangriker komponent word, maar waaroor daar ook baie 
misverstande bestaan. 

Die afgelope jare het die tegnologie vir die herlaaiing van selle nie stilgestaan 
nie. Dit het in so ’n mate verbeter dat ’n mens hierdie belegging kan maak vir jou 
kampeerapparaat in die buitebaan. Dit is egter nodig om in meer diepte op in die saak 
in te gaan, want daar is ’n paar moets en moenies waarvan meeste mense nie bewus is 
nie. Ongelukkig vind ’n mens dit te laat uit as jou selfoon se sel die gees gee en dit ’n 
fortuin kos om dit te vervang. 

Daar is ’n groot verskeidenheid herlaaibare selle beskikbaar. Ek gaan net die 
meer gewilde tipes wat vryelik in die handel beskikbaar is, bespreek. Net eers ’n 
algemene opmerking: die meeste van ons praat foutiewelik van batterye of ’n battery 

wanneer ons ’n sel bedoel. ’n Battery is ’n versamelnaam vir byvoorbeeld twee of 
meer selle (of ’n paar kanonne). 


• Nat selle (2V/sel) word waarskynlik die meeste gebruik, naamlik die lood-si nk - 

selle soos ons dit in ’n motorbattery vind. Hierdie tipe battery word ook 
dikwels in herlaaibare kolligte en lantems gebmik. Hierdie batterye kan ’n 
baie lang lewensduur hê mits hulle ná elke gebruik weer herlaai word, nooit 
toegelaat word om heeltemal pap te word nie en die elektrolietvlak gereeld 
nagegaan en aangevul word. 

• Nikkel-kadmium- (Ni-Cd-) selle (1.2V/sel). Hierdie selle is beskikbaar in alle 

populêre vorms, naamlik AAA, AA (penlig), C, D, 9V-blokselle, ensovoorts. 
Hierdie selle is besonder gehard, hou van harde werk en kan nogal heelwat 
“mishandeling” weerstaan - mits hulle gereeld totaal ontlaai word. Dit werk 
met ander woorde op die teenoorgestelde beginsel as die nat battery. Hierdie 
selle is by uitstek geskik vir aanwending in byvoorbeeld flitse, waar dit 
gebmik kan word tot die selle heeltemal pap of ontlaai is voor hulle weer 
herlaai word. Onder hierdie omstandighede is ’n lewensduur van 1000 en 
selfs meer siklusse heel realisties. Ni-Cd-selle sal egter gou uitgeput raak 
indien hulle gereeld herlaai word voordat hulle totaal ontlaai het. 

• Nikkel-metaalhidraad- (Ni-mh-) selle (1.2V/sel). Hierdie selle is net soos Ni- 

Cd-selle in alle groottes beskikbaar.Alhoewel hulle effens duurder is as Ni- 
Cd-selle, raak hulle al hoe meer gewild omdat hulle minder onderhewig is 
aan die sogenaamde geheue-effek. Hulle is egter nie so gehard en bestand 
teen mishandeling soos die Ni-Cd-selle nie. Die verwagte lewensduur is 
waarskynlik in die koers van 500 siklusse. Selfs hierdie selle sal heelwat 
langer hou indien hulle gereeld totaal ontlaai word. Hierdie selle sal ook 
goed werk in flitse, maar sal meer geskik wees as Ni-Cd’s in items soos 
GPS’e en selfone omdat hierdie apparate hulself afskakel voordat die battery 
heeltemal ontlaai het. 

• Alkaliese selle (1.5V/sel). Herlaaibare alkaliese selle is ook beskikbaar in die 

meeste populêre groottes. Soos die lood-si nk - nat battery moet hierdie selle 
ook liefs nooit heeltemal ontlaai nie, maar so gereeld moontlik herlaai word. 

Indien hierdie tipe sel elke keer totaal ontlaai, is die lewensduur beperk tot 
ongeveer 10 siklusse. Hierdie selle is relatief duur en behoort slegs gebruik 
te word in apparatuur wat voltgevoelig is, soos kameras. 


Algemene opmerkings 

Die beskikbare lading in ’n sel word gewoonlik uitgedruk as AH (ampére-uur) of 
mAH (milli-ampêre-uur). ’n Motorbattery kan byvoorbeeld gespesifiseer wees as 
30AH, met ander woorde die battery kan 30 ampêre lewer vir een uur. Kleiner selle 
word in mAH gespesifiseer. As ’n algemene reël kan jy verwag om meer te betaal vir 
’n sel hoe hoër die AH- of mAH-spesifikasie is. Moet egter nie die fout maak om te 
dink dat die hoogste spesifikasie noodwendig die beste sal wees vir jou doel nie! As 
voorbeeld: Jy wil Ni-Cd- selle in ’n handflits gebruik en jy het ’n keuse van 1500 
mAH-, 1700 mAH-, 2200 mAH- en 4000 mAH-selle. Dit is dus belangrik om die 
regte keuse te maak. 

As ons die prys vir ’n oomblik buite rekening kan laat, lyk dit of die 4000 
mAH-selle die beste gaan werk, want die flits gaan beslis langer werk voor dit herlaai 
moet word as in die geval van enige van die ander selle. Hierdie redenasie kan dalk ’n 
groot fout wees, want jy sal moet kennis neem van die herlaai-apparaat wat 
beskikbaar is. Sommige laaiers het meer as 60 uur nodig om hierdie selle te herlaai - 
wat onprakties in buitebaanomstandighede is. 1700 mAH-selle sal vergelykenderwys 
binne sowat 20 uur herlaai op dieselfde laaier. 

Soos jy reeds kan aflei, laai alle laaiers nie teen dieselfde tempo nie en 
sommige van die beter laaiers het addisionele funksies wat oor die lang duur 
voordelig sal wees vir jou batterye. Funksies soos toets, ontlaai en tydskakelaars kos 
meer, maar is beslis die belegging werd. Laaiers is ook gewoonlik doelgebou vir 
spesifieke soorte selle. Herlaaibare alkaliese selle moet net met doelgeboude laaiers 
herlaai word. Goedkoop laaiers wat vir Ni-Cd-selle bedoel is, behoort nie vir Ni-mh- 
selle gebruik te word nie. Die uitsondering is laaiers vir Ni-mh - dit mag ook gebruik 
word vir Ni-Cd. Koop eerder ’n beter laaier wat byvoorbeeld ook ’n ontlaaifunksie het 
- die lewe van die selle wat jy gebruik sal (in die geval van Ni-Cd-selle) 
eksponensieel verleng word. 

Dan sal jy ook Ni-Cd-selle kan gebruik in byvoorbeeld GPS-toerusting. Daar 
is ook laaiers vir Ni-Cd- en Ni-mh-selle beskikbaar wat by ’n motor se 
sigaretaansteker kan inprop. 

Herlaaibare selle maak oor die lang duur beslis sin. Daar is niks le kk erder as 
om daardie selle keer op keer te herlaai en te weet die koste is ’n breukdeel van wat 
nuwe selle telkens sou kos nie. 

Hoofstuk 6: Persoonlike versorging 


Een ding waarvan party mense glad nie hou nie, is dat hul persoonlike versorging nie 
op dieselfde vlak kan wees as by die huis nie. Ek weet van baie mans wat brand om 
op safari te gaan, maar hul vrouens sien nie kans om in “sulke rowwe omstandighede” 
te kuier nie. Dus sien ek dikwels graswewenaars saam op reis. Dit hoef egter nie so te 
wees nie, want al wat nodig is, is dat alle betrokkenes ’n uitvoerige gesprek met 
mekaar hê oor elkeen se behoeftes, en dat daar dan deeglik beplan moet word. 

As algemene beginsels wil ek noem dat: 

• die meeste mense heeltemal te veel klere saamneem; 

• ’n “wasmasjien” geprakseer kan word wat sonder moeite klere sal was sodat dit 
geen kopseer hoef te wees nie; 

• indien daar, soos in hierdie boek beskrywe word, aandag aan die bad- en 
toiletgeriewe gegee word, niemand sonder hierdie gemak hoef te wees nie; 

• ’n mens deur die regte beskermende klere te dra as jy moet inpak of kos maak, 
steeds netjies en versorg daar kan uitsien; 

• kosmaak, skottelgoed en inpak ’n gesamentlike poging is en nie net een persoon se 
werk nie. 

VROUE 

Deur slim te beplan en te pak, kan jy steeds goed versorg wees. Daar is hulpmiddele 
en tegnieke beskikbaar om jou reis aangenaam te maak. 

Klere 

Leer om te minimaliseer, en pas dit ook toe op die res van jou gesin se klere. Ek wil 
byvoeg dat ’n mens absoluut meedoënloos moet minimaliseer. Beplan klere vir 
funksionaliteit, maar met smaak. Die gedagte is om te ontspan, maar met beplanning 
kan ’n mens steeds goed lyk en voel. 

As ’n mens te veel klere saamneem en dit hoop op, eindig jy met ’n balie 
wasgoed in die veld en dit is baie moeilik om so baie wasgoed droog te kry. Dit is 
veral moeilik om genoeg hangplek te vind. As daar nie gedissiplineerd beplan word 
nie, word die huis saamgeneem en is jy pootuit van al die wasgoed was. 

Beplan dus met oorleg, minimaliseer, en sorg dat elkeen verantwoordelikheid 
aanvaar vir sy en haar eie wasgoed. So, Ma hoef nie almal se wasgoed te was en haar 
hande stukkend te vryf nie. Wanneer ’n mens byvoorbeeld stort, kan die wasgoed 
terselfdertyd uitgespoel word. Die maklikste oplossing bly egter steeds my 
“wasmasjien” soos ek dit hieronder beskryf. 

Afhangende van die aantal dae en die seisoen is dit raadsaam om die volgende 
hoeveelheid klere saam te neem (gebruik die onderstaande as ’n kontrolelys deur elke 
item in die kassie af te merk wanneer jy inpak): 

• drie kortbroeke 

• twee denim-langbroeke 

• drie tot vyf T-hemde 

• een langmouhemp 

• ’n langmou-T-hemp vir koeler dae 

• ses broekies 

• twee tot drie bra’s 

• een sweetpak 

• een baaikostuum 

• drie paar dik stapsokkies 

• een paar tekkies of stapskoene 

• een paar sandale 

• een paar plakkies om in openbare storte te gebruik 

• een warm baadjie vir die aand 

• ’n Langmou-denimhemp is lekker om te dra as dit kouerig is in die oggend, en dit is 
baie beskennend vir die aand as ’n baadjie te warm is en ’n mens die muskiete van 
jou lyf af wil hou. 

• ’n Sweetpak is baie handig. Jy kan dit saans oor jou pajamas aantrek teen die koue, 
maar ook as jy moet toilet toe stap, aangesien ’n kamerjapon nie paslik en 
funksioneel is nie. 

Hou byderhand in die voertuig: 

• Sneesdoekies 


• Seepdoekies (Wet-Ones) 

• Toiletpapier 

• Handeroom 

• Pet of hoed 


Was dan elke tweede aand die klere uit en hang dit op en so het jy elke dag skoon en 

vars klere. 

Nuttige wenke 

• Dra ’n voorskoot as daar kosgemaak of gepak word. Dit sal jou klere goed beskenn. 

• Moenie swaar goed optel of potte van die vuur af probeer optel nie. Dit is die manne 
se voorreg. 

• Dra rubberhandskoene vir skottelgoed en potjiewas, tuinhandskoene vir pak en 
werskaf, en warm handskoene in die winter. 

• Klop die hitte deur ’n druksproeibotteltjie aan te koop, met water te vul en ’n paar 
druppels sitronella-olie by te voeg. Sproei op die gesig, arms en nek. Dit koel jou 
natuurlik af en daarby hou die sitronella sommer die goggas op ’n afstand. 

• Behandel die gesin se klere met elke vierde was met Peripel®. Dit hou nie net 
muskiete weg nie, maar ook ander goggas soos muggies en bosluise. 

• As jy klere moet kies, hou liefs by neutrale kleure wat by die veld pas soos kakie en 
skakerings van bruin en groen. Nie blou, swart en wit nie (behalwe denims wat net 
saans gedra word), omrede diere makbk deur hierdie kleure versteur word. 
Daarbenewens trek blou, swart en wit in tsetsevlieg-besmette areas die vlieg soos ’n 
magneet. 

• Vir diegene met ’n groot borsmaat is stamperige paaie soms ongemaklik. Dit word 
aanbeveel dat ’n sportbra in sulke omstandighede gedra word. 

• In buitebaanomstandighede is katoenklere is baie gemaklik - dit het nie die 
irriterende eienskappe van sintetiese materiaal nie. 

• Die langbroeke en hemde is vir saans in malaria-gebiede. Dra saans sokkies en 
stapstewels - nie net vir muskiete nie, maar ook vir skerpioene en slange wat saans 
rondloop. 

• ’n Pet of hoed is goed om te dra, dit hou die vlieë en muggies van jou gesig en ore 
af weg. 

• Smeer muskietweermiddel om jou ore en nek om die lastige goggas te tem. 

• Los liefs juweliersware by die huis. As ’n mens buite Suid-Afrika, Namibië en 
Botswana se grense toer, moet jy alles - ringe inkluis - by die huis los. 

• Dit is belangrik om klere te dra wat nie steurend vir plaaslike inwoners se tradisies 
is nie, maar die jongeres moet ook ter wille van hul eie veiligheid nie uitlokkende 
klere dra nie. Hoewel dit byvoorbeeld nie meer amptelik vorgeskryf word nie, dra 
vroue in Malawi steeds ’n doek om hul heupe sodat hulle bene bedek is in die 
openbaar. Dit is veral die geval met getroude vroue. Jong meisies met toppies wat 
die maag en naeltjie ontbloot, word meestal as uitlokkend beskou. 

Ander belangrike items 

• Daar is 12 volt-haardroërs konnnersieel beskikbaar wat in die sigaretaansteker se 
sok ingeprop word. Onthou dat die voertuig aangeskakel word as die haardroër 
gebruik word, want dit gebruik baie krag. 

• Haarstilering is baie maklik en eenvoudig indien ’n mens ’n warmborsel aanskaf. 
Hierdie tipe borsel werk met ’n gaspatroon en is maklik om te gebruik en ’n goeie 
belegging. 

• lipbevogtiger 

• insekweerder 

• sonbrandskutmiddel 

• donkerbril 

• naelknippertjie 

• vyltjie 

• leesstof 

• skryfbehoeftes 

• skêr en naaldwerksakkie vir die wis en die onwis 

• sambreel of reënjas vir die somermaande 

peuselgoed vir ’n soettand 


Toiletware en grimering 

Die onderstaande lysie kan soinmer as kontrolelys dien wanneer jy inpak: 

• sjampoe 

• haaropknapper 

• tandepasta, tandeborsel en vlos 

• toiletseep (liefs antibakteries) en toiletseephouer 

• lyfroom en velversorgers 

• deodorant 

• waslap 

• handdoek (een klein, een middelgrootte) 

• kam, borsel 

• haarknippies, -rekkies 

• oorstokkies 

• skeennes 

• sanitêre doekies en tampons (Neem ’n paar verseëlbare vriessakkies saam sodat die 
sanitêre ware hierin verseël en in die vullissak geplaas kan word. Moet dit nooit 
begrawe of onbedek in die veld los nie.) 

• sonwerende grimeermiddels (Dit is meestal baie warm en hoe natuurliker ’n mens 
gegrimeer is, hoe beter, want dit kan alles afsweet indien dit oordoen word. Net die 
basiese is belangrik in die veld.) 

• ’n toilettassie wat die veld sal kan weerstaan, maar nie te veel plek in die sleepwa 
inneem nie 

Wenk 

Die beste strykyster in die veld is die soliede ystertipe wat op die gasprimus geplaas word 
om warm te word. Twee word benodig, want die een word warm terwyl ’n mens met die 
ander een stryk. 

MANS 

Mans het dit in die algemeen ietwat makliker as vroue, want ons hoef minder 
versorgingsmiddele saam te neem. 

Klere 

’n Mens kan werklik met baie minder klere in die veld klaarkom as waaraan jy 
gewoond is. Die volgende word aanbeveel: 

Keuse A: 

* twee T-hemde van katoen 

* twee langmouhemde 

* twee katoenlangbroeke; een kan ’n denimbroek wees 

* twee katoenkortbroeke 

* ses onderbroeke 

* een wann baadjie 

* drie sakdoeke 

* drie paar dik stapsokkies 

* een paar veldsandale 

* een paar stapstewels 

* een paar plakkies vir storte 

* twee handdoeke 

Keuse B: 

* drie T-hemde 

* een langmouhemp 

* twee kortbroeke 

* een denim-langbroek 

* twee oorpakke 

en die res soos by keuse A 

Hierdie kombinasie stel jou in staat om slegs elke tweede aand wasgoed uit te spoel 
en op te hang vir die nag. Daar is egter ’n paar opmerkings oor bogenoemde: 

Oorpakke is baie handig in die buitebaan. Dit kan bo-oor die ander klere aangetrek 
word as dit koud is en dit kan natuurlik baie meer ongunstige behandeling vat as 
gewone klere. My vrou wil glad nie meer dat ek van my mooi hemde saamneem nie, 
want dit kom terug met kolle wat sy nie kan uitkry nie. Ek dra deesdae omtrent pal ’n 
oorpak. 

Oor stapstewels wil ek net die opmerking maak dat dit beter is om leerstewels 
te koop en die veter deur ’n riempie te vervang. Die tipes stewels wat gedeeltelik uit 
materiaal bestaan, kan ’n uitstappie in die veld onaangenaam maak omdat skerp 
grassaad maklik daaardeur steek. Sorg dat broeke lussies vir ’n lyfband het. ’n Man 
moet ’n lyfband met ’n knipmes in sy houer dra. 

Opmerking 

In Namibië by plekke soos Epupa, Puros, Sesfontein en Fly-se-Kamp is wasgoedwas 
die enigste manier vir die vroue van hierdie afgeleë kampies om ’n geldjie te verdien. 
Hulle doen dit dan ook goed en stryk heel skaflik. ’n Mens moet egter die seep verskaf 
en soms ook die strykyster. 

Betaal hulle regverdig en hou in gedagte dat dit vir hulle baie duurder kos om 
kos en klere vir hul kinders aan te koop weens die isolasie en afstande. 

Ek ken van hierdie vroue al by die voornaam en as hulle my bakkie sien, kom 
hulle sonder dat ek hulle hoef te roep. 


Ander belangrike items 

Daar is nog ’n paar persoonlike items waarsonder ’n mens nie veld toe kan gaan nie: 

• ’n Hoed of pet. In ons harde sonskyn is dit ’n moet. Dit hou ook jou hare langer 
skoon. 

• Donkerbril. Sorg dat dit ’n UV-weerstandige tipe is. 

• Knipmes. Die Switserse tipe is klein genoeg en het alles in wat jy kan nodig kry. 

• Insekweerder 

• Sonskerm-room 

• Dit is raadsaam vir mense met ligte velle om bestuurhandskoene te dra terwyl hulle 
bestuur. Die son kan moordend op jou hande bak deur die voorruit. 

Toiletware 

Die lysie hieronder kan ook as ’n kontrolelys dien. 

• toiletseep, verkieslik antibakteries 

• toiletseephouer 

• waslap 

• sjampoe 

• kam/haarborsel 

• naelknippertjie 

• skeennes 

• skeerseep 

• deodorant/sweetweerder 

• tandeborsel, tandepasta, vlos 

Koffers, tasse en pakplek 

Dit is ’n aspek wat nogal heelwat probleme meebring. Die volgende aspekte is 
belangrik: 

• Daar moet genoeg spasie wees sodat ’n mens se klere nie ingeprop word en kreukel 
nie. 

• Sagte tipes tasse soos die sogenaamde krieketsakke is handig en pak makliker, maar 
die nylon-materiaal verweer vinnig. 

• Harde koffers verniel vreeslik en pak moeilik weg. 

• Die tasse moet redelik stofdig wees en moet matige nattigheid kan weerstaan. 

• Pakgoed hoef nie lelik te wees nie; netjiese pakgoed getuig van ’n versorgende 
hand. 

• Dames het ’n ekstra smuktassie nodig vir grimeenniddels en ander persoonlike 
goedjies. 

Hier het ’n mens weereens te doen met die beginsel van goedkoop koop is duur koop. 
Vir myself het ek uit desperaatheid, omdat niks gehou het nie, ’n spesiale sak laat 
maak van PVC-seil. Dit het beter as enigiets anders gehou, maar het later sleg gelyk 
en was in elk geval te kort om al my klere in te kry. 

Dit is beter om in duurder tasse van ’n hoë gehalte te belê. ’n Mens kry 
deesdae tasse wat van tentseil gemaak word en wat goed water- en stofdig is. Hierdie 
tasse is nie net baie mooi nie, maar ook uiters fu nks ioneel . 42 

OUER MENSE 

Daar is dikwels persone wat reeds in hulle sewentigs is en wat vrolik saam met my op 
safari gaan in hul eie voertuie. Ek beskou ouderdom nie as ’n verskoning om die lewe 
- en veral die lewenskwaliteit wat ’n buitebaantoer bied - te geniet nie. Daar is slegs 
enkele aanbevelings wat ek wil maak: 

• Ouer mense moet saam met georganiseerde groepe reis. Daar bestaan klubs en 
toerleiers wat deeglik georganiseer is en met wie ’n mens met vrymoedigheid kan 
saamgaan. 

• Dit is vir die ouer persoon baie geriefliker om die slaapgeriewe binne-in die 
voertuig te hê. Ek beveel met vrymoedigheid ’n abba-woonwa 43 aan. As altematief 
kan ’n enkelkajuitbakkie of die Land Rover High Line ingerig word met ’n laai- 
stelsel 44 op die vloer en slaapplek kan saans daarbo-op ingerig word. Ek beveel nie 
graag daktente en selfs opslaantente vir ouer mense aan nie. 

• Indien daar nie ’n elektriese pomp beskikbaar is vir ’n opblaasmatras nie, beveel ek 
skuimmbbermatrasse aan. Om ’n handpomp te gebruik, neem te veel tyd in beslag 
en is uitputtend na ’n dag se reis. 

• Ouer mense kan gems ’n oprol-skadunet langs die voertuig monteer sodat daar vir 
hulle wanneer daar ’n blaaskans is, darem ’n genadige skaduweetjie is. 

• Dit is belangrik om fiks te wees. Daarby bedoel ek nie dat die ouer persoon oor 
berge moet kan hardloop nie, maar ’n gereelde wandeling saans om fiks te word is 
belangrik. Ek het mense geken wat in hulle tagtigs nog tennis gespeel het, en sulke 
mense kan gems saam met ’n groep op safari gaan. 

BABAS, PEUTERS EN KLEUTERS 

Ons voorouers moes noodgedwonge met hul babas trek en het dit nogal suksesvol 

gedoen. Met al ons moderne hulpmiddele kan ’n baba steeds saam veld toe gaan, maar 

daar is tog ’n paar riglyne wat belangrik is: 

• Dit is nie raadsaam om met ’n baie jong babatjie veld toe te gaan nie. Die outjie 
moet al sterk wees en behoort ten minste al te kan regop sit of kruip. 

• Dit is nie raadsaam om lang afstande oor slegte paaie met babas te reis nie. Dit is 
baie uitputtend vir sulke kleintjies. Korter toere of naweekuitstappies is in orde. 

• Baie spesiale aandag moet gegee word aan higiëne. Buitebaan-omstandighede is nie 
altyd van die skoonste nie, en siektes soos ’n loopmagie kan maklik voorkom. 
Milton® is ’n wonderbke algemene ontsmetmiddel. 

• Oor doeke kan ek ’n hoofstuk op sy eie skryf. Vroeër jare moes daar vir die 
verseëlde eminer met die Steri-Nappy-oplossing ook nog plek gevind word. 

Deesdae is daar wegdoenbare doeke beskikbaar. Sorg egter dat daar altyd ’n 
verseëlbare sak byderhand is om vuil doeke in te bêre. Hierdie sak moet uiteindelik 
in die vullissak kom en wegdoenbare doeke mag nooit begrawe word nie. 

• In die wintennaande kan die koue buitelug maklik oor- en keelontsteking 
veroorsaak, en dan is daar drama. Ek beveel aan dat ’n baba in die wintermaande ’n 
mussie dra en dat jy ’n breëspektrum- antibiotikastropie sowel as ’n pynstiller 
saamneem. 

• Kampbeddens vir babas is in die handel beskikbaar en word aanbeveel. ’n 
Muskietnet is verpligtend en ’n insekweermiddel moet aangesmeer word. 

• ’n Baba mag, veral saans, nie vir ’n enkele oomblik onder jou oë uit wees nie. 
Dit is die tyd dat hiënas kom aas in kampe in Botswana en elders. Eweneens kan 
ape en bobbejane bedags ’n gevaar wees. Die uiterste waaksaamheid moet aan die 
dag gelê word. Hierdie diere is skelm en stil en daar kan in ’n oogwink probleme 
ontstaan. 

• Allergieë by kleintjies kan ’n probleem in die veld wees met uitslag en borsies wat 
toetrek. Daar moet met die huisdokter hieroor gesels word, en ’n mens moet in elk 
geval altyd ’n maskertjie saamneem vir die toediening van ’n inasemingsmiddel 
soos Ventolin® om die borsie oop te kry. Jare gelede het ek iets interessants 
verneem van die verpleegsuster te Okaukuejo in Etosha. Sy het vir my vertel 

waarom kleintjies daar so gereeld asma en toetrekborsies kry. Die kamp is om ’n 
watergat gebou en saans kom die olifante in om te drink. ’n Mens sien gereeld hoe 
hulle hul koppe skud en hoe die stof trek. Skynbaar is hul velle met myte oortrek en 
as hulle so skud, kom die myte of hul reste in die lug wat die kleintjies inasem, en 
dan ontstaan ’n allergiese reaksie. Ek het ook opgelet hoe borsies toetrek in die 
reënseisoen weens die verhoogde hoeveelheid swamspore in die lug, en les bes is 
stuifmeel natuurlik ’n groot sondaar. 

Peutertjies het dieselfde probleem as babas, behalwe dat hulle nou al potgeleerd is. 
Dit is dan ook nodig dat jy die plastiekpotjie waaraan hul gewoond is, saamneem, 
asook die toiletring vir kleuters. 

Daar is natuurlik net een plek waar babas, peuters en kleuters slaap, en dit is by Ma 
en Pa. Ek kan met vrymoedigheid die groter igloe-tipe tente of sleepwa-tente 
hiervoor aanbeveel. Abba-kampeerders en buitebaan-woonwaens is natuurlik ideaal 
met kleintjies. Daktente is nie gewens vir sulke kleintjies nie. 

Met peutertjies moet ’n mens nog meer versigtig wees in die veld as met babas 
(indien dit moontlik is), want hulle het die gewoonte om stil-stil te verdwyn. Daar is 
nie veel planne wat jy kan maak nie en die kind kan ook nie heeldag in die motor sit 
nie. Iemand moet dus losgemaak word van kamppligte om voltyds by die kleintjie te 
wees. Dit is natuurlik wonderlik as ’n mens ’n ousus het, maar moenie skroom om 
’n kinderoppasser saam te neem nie. 

Onthou dat kleuters ’n beperkte aandagspan het en baie gou verveeld raak wanneer 
hulle moet sit en diere kyk. Veral by watergate kan hulle vroetelrig en moeilik raak. 
Ek beveel aan dat jy veral die volgende items saamneem: 

• Lego of ander boublokkies. 

• Inkleurboeke en kleurpotlode (nie vetkryt nie, dit smelt). 

• ’n “Walkman” met stories en boekies wat saam met die storie gaan. 

• Hou vir kampe ’n verrassingspakkie vir kleuters met byvoorbeeld karretjies 
waarmee hulle in die kamp kan speel. 

• ’n Bal moet eenvoudig saam. 

Dit is ’n goeie idee om vir peuters en kleuters oorpakkies te koop om te dra. Hierdie 
kleintjies het die vermoë om vreeslik gou vuil te word, en met die oorpakkies word 
hul ander kleertjies gespaar. Moenie dat hulle kaalvoet loop nie. 



• Ekstra voorsorg moet getref word teen sonbrand en insekbyte. ’n Handige wenk is 
om die sonbrandolie te meng met ’n bietjie sitronella-olie. 

• In alle gevalle beveel ek verhoogde waterinname aan, en dan slegs gebottelde en/of 
gesteriliseerde water. 

MENSE MET HARTPROBLEME 

Dit is nie raadsaam vir mense met angina en ander kardiovaskulêre probleme om op 
4x4-roetes of op lang buitebaanreise te gaan nie. As die toestand egter met medikasie 
of deur ’n omleidingsoperasie gestabiliseer het, kan so iemand ’n vervullende tyd in 
die bos deurbring. 

Daar was al baie sulke mense saam met my op reis wat hulself weliswaar goed 
moes oppas, maar wat ’n genotvolle toer gehad het. Ek wil dus voorstel dat die 
volgende voorwaardes geld: 

• Die persoon se toestand moet stabiel wees en die sy of haar dokter moet instem. 

• Daar moet nie ’n onnodig stremmende roete aangepak word nie, maar eerder ’n toer 
wat gedeeltelik buitebaantoestande insluit. Ek wil nie die een-dag-4x4-roetes 
aanbeveel nie, want die meeste van die ontwikkelaars lê in hierdie geval klem op 
viertrek-uitdagings wat spannend kan wees 

• Dit is beter om in ’n groep te reis onder leiding van ’n professionele toerleier, en 
verkieslik as alle etes by die prys ingesluit is. Dit is heerlik ontspannend. 

• Jy moet jou voertuig so inrig dat dit maklik is om te kampeer. Abba-kampeerders 
verg byvoorbeeld minder moeite. Voertuie met rollaai-stelsels in die pakruimte 
maak sake ook makliker. 

• Ry ten minste twee suurstofsilindertjies saam, asook die nodige masker. Hierdie 
apparaat is eweneens belangrik by slangbyt, wat later in hierdie boek behandel 
word. 

• Kommunikasiemiddels moet net die beste wees. Moenie skroom om ’n satellietfoon 
asook ’n GPS aan te koop nie sodat nooddienste maklik bereik kan word. Met 
behulp hiervan kan hulle ingelig word aangaande die simptome, en ook waar jy 
jouself bevind. 

• Doen deeglike navorsing oor waar die naaste dokters en mediese fasiliteite op die 
roete gaan wees. 

• Die botteltjie met Nitrolingual® moet permanent in die voertuig paneelkissie ry en 
almal in die voertuig moet weet waar dit is. 

• Jy móét aan ’n ontruimingsdiens behoort en hulle moet op hoogte van jou toestand 
wees. Verskaf jou reisprogram aan hulle voorjy vertrek. 

Diegene wat suksesvolle hartomleidings of stent-implantings gehad het, kan ’n 
buitebaanreis met gerustheid aanpak en geniet. ’n Mens moet egter bedag wees op ’n 
paar aspekte: 

• Sorg dat die voorgeskrewe medisyne saamry en dat dit geneem word. 

• Voordat ’n lang reis aangepak word, moet die persoon genoeg oefening gekry en ’n 
EKG moet geneem word. 

• Met ’n bietjie beplanning is dit moontlik om gesond te eet. Die vet van gebraaide is 
tot ’n groot mate uitgebraai. Gebruik speserye in plaas van sout. 

Wenk 

Indien jy om die een of ander rede ’n bloeiende wond in die veld opdoen, is ’n 
spinnerak ’n wonderlike tydelike stolmiddel. Versamel die web deur dit aan ’n 
stokkie op te draai, en plaas dit oor die wond. 


• ’n Medic-Alert armbandjie moet gedra word en die medisyne wat die persoon 
gebruik, moet daarop aangegee word. Dit is veral van lewensbelang om dit te 
vermeld indien die persoon bloedverdunners gebruik. 

• Vir iemand wat op bloedverdunners is, is dit belangrik om handskoene te dra vir 
enige werk wat verrig word. Dit is ook raadsaam om ’n langbroek en kamaste te dra 
wanneer die persoon stap, aangesien doringbosse geniepsig kan wees. 

DIABETE 

Daar bestaan geen rede waarom sowel A- as B-tipe diabete nie ’n ordentlike 
buitebaanvakansie kan geniet nie. Indien ’n mens die regte voorsorg tref, kan 
suikervlakke goed beheer word. Hier is ’n paar wenke: 

• Die insulienvoorraad moet koel gehou word, en dit is dus noodsaaklik dat diabete ’n 
yskas of koelhouer het. Die insulien kan in ’n plastiekbak met ’n deksel saam met 
ander kos-items gestoor word. Dit mag nie vries nie. 

• As die persoon gaan stap, moet twee insulienspuite saamgeneem word, asook 
glukoselekkers. 

• Diabete weet wat hulle mag eet en wat nie. Pak dus dienooreenkomstig kos in. 

• Hou beskuitjies en glukoselekkers in die voertuig se paneelkissie. 

• Vir ekstra groente en vrugte kan koelhouers suksesvol gebruik word. 

• Potbroodjies en ander veldgebak kan sonder suiker gemaak word. 

• Ekstra voorsorg moet getref word teen insekbyte, en die diabeet moet al vroeg saans 
beskennde klere wat met Peripel® behandel is, teen muskiete dra. Dra dik, hoë 
sokkies en smeer insekweerder ook nog op die bedekte bene. Slaap onder 
muskietnette buite. 

• Vir velduitstappies moet ’n langbroek, stewels en kamaste gedra word. Beskerm die 
bene en voete ten alle koste. Dit betaal op die ou end om in hoëgehalte- 
leerstapstewels te belê. Bly liefs weg van plakkies, behalwe vir gebruik in ’n 
openbare stort. 

• Sorg dat ’n swamweermiddel saamgaan. 

• Lidmaatskap van ’n ontruimingsdiens sowel as ’n Medic-Alert-annbandjie word 
sterk aanbeveel. 

Resepte 

Koop gerus die uitstekende boek van Liesbet Delport en Gabi Steenkamp aan, 

genaamd Eet vir volgehoue energie Tafelberg, 2000, ISBN 0 624 03867 X. Hierdie 

boek is vol smullekker resepte vir gesonde etes vir diabete. Vele daarvan kan maklik in 

die veld voorberei word. 

MENSE MET RUGPROBLEME 

Ek het baie simpatie met mense wat deur rugprobleme verhinder word om in die veld 
te kom. Dit is gewoonlik die geval dat een eggenoot ’n rugprobleem het, en gevolglik 
gaan die maat ook nie op ’n buitebaantoer nie. 

Tog kan ’n mens met goeie beplanning en spesiale reëlings hierdie probleem 
oorkom. Hier volg ’n paar wenke, en ek hoop van harte dat dit sal bydra tot die hele 
gesin se genot: 

• Daar bestaan uit die aard van die saak verskillende grade van rugprobleme. Ek wil 
dus begin deur aan te beveel dat ’n besoek aan en geselsie met ’n ortopeed nodig is 
vir elke spesifieke geval. ’n Mens is verbaas oor hoeveel ortopede ook buitebaan- 
entoesiaste is en dus praktiese insig het. 

• Indien dit enigsins moontlik is, moet die keuse van ’n viertrekvoertuig ook in ag 
geneem word. Voertuie met kronkelvere ry aansienbk sagter as voertuie met 
bladvere. 

• Begin deur die voertuig se sitplekke te vervang waar nodig. My ou Hilux- bakkie 
het ’n reguit “bank” gehad en dit is maklik verwyder en deur twee tweedehandse, 
ortopedies korrekte sitplekke vervang. Veral sekere voertuie soos Volkswagen, 
Mercedes en Volvo is bekend vir hul wonderlike sitplekke. 

• Ortopediese rug- en vollengte kussings vir voertuie is in die handel beskikbaar. Die 
bekendste is die Klaas Vakie wat te Kuilsrivier in die Kaap vervaardig word. 

• Die persoon mag onder geen omstandighede help met vraglaai nie en mag ook nie 
swaar potte om die vuur ronddra nie. Die optel van enige swaar voorwerp is taboe. 

Wenk 

Ruglyers moet wegbly van laaiery, maar ure se sittery is ook nie goed nie. Terwyl die 
vrag soggens gepak word, kan die persoon, indien toestande dit toelaat, solank vooruit 
stap. Op hierdie wyse word ’n lekker stappie van ’n halfuur in die vroegoggend 
ingekry, wat verfrissend en gesond is. 

• Dra ’n ortopediese korset terwyl daar gery word, en plaas ’n ortopediese kussing 
agter die rug. 

• ’n Daktent is nie aangewese vir ruglyers nie, en nog minder ’n klein 
miniatuurtentjie. Skaf ’n ordentlike boogtent aan waarin die persoon regop kan 
staan. Die beste is egter ’n abba-woonwa. 

• Slaapplek is van kritieke belang. Ruglyers moet nie op die vloer slaap nie, want dit 
veroorsaak te veel inspanning en pyn om regop te kom. Die persoon moet op ’n 
“bed” slaap om maklik te kan regop kom. ’n Gewone opvoubare kampbed is nie 
gewens nie, want dit is gewoonlik te laag en is geneig om na ’n ruk hol te raak, wat 
rugpyn kan veroorsaak. Die beste onder die kommersiële kampbeddens is die 
sogenaamde “Disco”-opvoubed . 45 Dit het ’n stywe dragedeelte en ’n mens lê dus 
reguit. Ek het al gesien dat iemand wat handig is, ’n opvoubare houtkatel vervaardig 
het wat selfs ’n koppenent het. Dit neem ’n klein rukkie om aanmekaar te bout, 
maar werk soos die spreekwoordelike droom. 

• Oor matrasse moet ek ook iets sê, en dit is dat indien jy ’n skuimrubbermatras 
gebruik, dit van hoëdigtheidskuim vervaardig moet word. Ook beveel ek vir hierdie 
omstandighede ’n enkelbed-oppompmatras aan. Indien dit fenn gepomp word, slaap 
dit ’n onoortreflik in die bos. 

• Sorg vir ’n ordentlike toilet soos elders in hierdie boek beskrywe. ’n Ruglyer kan 
nie agter ’n bos gaan hurk nie. 

• Sorg dat die Voltarin® saamry. 

LYWIGE MENSE 

Daar bestaan ook geen rede waarom swaarlywige persone nie op safari kan gaan nie. 

Met die nodige beplanning kan dit ’n aangename ondervinding wees. Ek doen ’n paar 

wenke aan die hand om die saak te vergemaklik: 

• Swaarlywige mense kry veral swaar by die slaapslag in die veld en spesiale 

voorsorg moet getref word met betrekking tot matrasse. Ek beveel aan dat ’n 
driekwart-opblaasmatras gebruik word, of ten minste twee sponsrubbermatrasse 
bo-op mekaar. Tref egter spesiale voorsorg dat die luggevulde matras nie deur 
skerp voorwerpe gepenetreer word nie. Ek beveel aan dat ’n tweede of 
spaarmatras saamgeneem word net vir ingeval. 

Opblaasmatrasse 

Hierdie item het ook die afgelope paar jaar baie verbeter soos wat die tegnologie 
verbeter het. Indien ’n mens selektief te werk gaan, kan jy matrasse van ’n hoë gehalte 
aankoop. Dit is veral die Amerikaanse tipes wat gebou is vir swaarder mense. Deel van 
die toerusting is ’n 12 V-pompie wat die matras flink opblaas, en indien dit in tru-modus 
gesit word, die lug ook vinnig uitsuig. Dit vergemakbk die verpakking daarvan natuurlik 
baie. Dit is beskikbaar in sowel enkelbed- as driekwartbedgroottes. 


Ek het al gesien hoe ’n binneveermatras in ’n netjiese, spesiaal gemaakte seilsak inpas 
en dan saans op ’n kombers in ’n tent geplaas word. Hierdie matras en sy waterdigte 
sak het op die dakrak gery. 

• ’n Daktent word nie aanbeveel vir swaarlywige persone nie. 

• Toilette moet van die tipe wees waar ’n toiletdeksel op ’n staalraam gemonteer 
word. 

• Neem ’n sterk metaal-opvoustoeltjie saam vir die bad. ’n Lywige persoon het moet 
gewoonlik sit om bene en voete te was. 

• Lywige persone, meer nog as ander mense, moet oefening kry. As toestande dit 
toelaat, moet hulle poog om soggens en saans ’n ent te stap. 

• Persone wat moeite ondervind as gevolg van die lywigheid, of selfs aan edeem ly, 
kan gerus ’n helper saamneem. 

Die saamneem van ’n helper 

Daar is heelwat mense wat gebreke het weens ongelukke of siektetoestande. Ek 
beveel met vrymoedigheid aan dat ’n helper saamgeneem word. Dit is dieselfde as om 
’n kinderoppasser of bloot net ’n kamphulp saam te neem. Dit maak die tog 
aangenamer en gemakliker. 

Dit is egter belangrik dat daar vir sulke mense ook voorsiening gemaak word 
wat betref ’n gevoel van veiligheid en sekuriteit. Sulke helpers was dikwels nog nooit 
in die veld nie en nog minder in gebiede waar byvoorbeeld leeus of olifante voorkom. 
Dit kan vir sulke mense ’n skrikwekkende ondervinding wees, en dit moet deeglik in 
ag neem word. Die ergste wat aan so ’n persoon gedoen kan word, is om hom of haar 
van ’n piepklein eenmantentjie te voorsien terwyl jy knus in jou daktent lê. My 

ondervinding is dat so iemand veiliger voel as hulle op of in ’n voertuig, byvoorbeeld 
op ’n bakkie, kan slaap as dit goed met ’n seil bedek is of ’n kappie op het. 

Dra sorg dat die persoon die nodige dokumentasie en inentings het as daar 
buite Suid-Afrika se grense gereis word. In malariagebiede moet die persoon ook 
profilaktiese medisyne gegee word. 

Oefening 

Lang ure in ’n voertuig is eenvoudig nie gesond nie, en vandag weet ons dat dit tot 
trombose kan lei. Ek beveel aan dat stap as oefening’n onmisbare deel van die 
reisplan en dagrooster moet uitmaak. Om baie vroeg soggens te gaan stap is absoluut 
wonderlik, maar dit is nie altyd moontlik waar gevaarlike diere voorkom nie. Probeer 
egter om elke geleentheid wat daar is te benut. 

Indien die weer en omstandighede dit toelaat, is swem natuurlik een van die 
heel beste sporte. Vir die buitebaanreisiger is krokodille egter ’n probleem. 

Bergfietse kan saamgepiekel word en dit kan heerlike oefening en ontspanning 
wees om daannee rond te ry. Daar is uitstekende passtukke wat aan ’n viertrek geheg 
kan word om die bergfietse aan vas te maak. Ek wil egter waarsku dat die fiets baie 
stof kan optel, dus moet die ketting en ratte deeglik toegemaak word. 

Van die beste ritmiese en rustige oefeninge is “Pilates”-oefeninge en die 
Chinese “Tai Chi”, wat wonderlike oefenmetodes vir ouer mense is. 

Wasbalies 

Die eenvoudigste oplossing is steeds ’n plastiekdrommetjie wat verseëlbaar is. Gooi 
die wasgoed en water plus seep in en maak op die sleepwa of in die voertuig vas. Die 
beweging van die voertuig sal die wasgoed en water laat rondskommel, en teen 
kamptyd is die wasgoed skoon. Spoel uit en hang op. 

’n Alternatief is om die wasgoed saam met warm water en seep in ’n ernmer te gooi 
en dan met behulp van ’n rubbersuier - die tipe waarmee jy ’n verstopte drein oopsuig 
- die wasgoed ’n paar maal deeglik te druk en suig. 

Plek is altyd ’n probleem, maar met ’n sleepwa of woonwa kan die sogenaamde 
woonwa-wasmasjien (“Sputnik”) saamgeneem word. Dit is baie effektief, maar neem 
plek op. 

Hoofstuk 7: in ’n groep of alleen? 


Die antwoord op hierdie vraag is heel eenvoudig: die enigste manier waarop ’n mens 
alleen op ’n 4x4-avontuur kan gaan, is as jy voldoende kommunikasie-toerusting, 
padvindmetodes, voertuigvoorbereiding, ondersteuningsdienste, 
veiligheidsvoorsiening en opleiding, en daarby genoeg selfvertroue, het. By gebrek 
aan enige van hierdie elemente is dit raadsaam om liefs saam met ’n groep te reis. 

Daar is natuurlik plekke waar ’n mens veilig alleen kan reis, veral as dit 
gevestigde plekke op goeie paaie is. Dit geld ook vir 4x4-roetes wat deesdae op plase 
uitgelê word. 

Vir die beginner is dit ongetwyfeld die beste om by ’n georganiseerde groep 
soos ’n klub aan te sluit. Laat my toe om te verduidelik: 

• Die heel belangrikste rede is veiligheid. Ek beskou hierdie aspek in so ’n ernstige lig 
dat ek ’n hele hoofstuk net aan veiligheid afstaan. 

• ’n Mens moet altyd versigtig wees, want desperate mense kan enigiets doen. Ek het 
opgelet dat diefstal in Mosambiek, waar dit bykans nie op die platteland bestaan het 
nie, ’n groot probleem geword het nadat mense se oeste deur vloede vernietig is. 

Die Suid-Afrikaanse misdaadsiekte het ook uitgebrei na plekke soos Malawi,’n 
vreedsame plek onder die bewind van dr. Banda Terugkerende arbeiders het intussen 
geleer dat jy met ’n AK47 kortpad na rykdom kan kies. Ongelukkig het rooftogte al 
daar plaasgevind, veral langs die meer waar mense vroeër soinmer op enige plek 
kon gaan kampeer. 

• Dit gebeur mos maar dat probleme met ’n voertuig opduik ten spyte van ’n mens se 
beste voorbereiding. In so ’n geval is dit beter om in ’n groep te wees, waar ’n mens 
ondersteuning het. Daar is dikwels ’n handige persoon saam op reis wat die 
probleem kan raakvat. 

• Die lekkerste van hierdie safari’s is die kuiers saans om die kampvuur. Die 
wonderlike Afrika-aande, gedeel met goeie geselskap, is onoortreflik met ’n 
feestelike stemrning wat vinnig ontwikkel. 

Een van die min kere wat ek diefstal in Kaokoland teëgekom het, was toe ’n 
alleenreisiger se besittings deur ’n Himba uit sy tent gegaps is. Die man het gelukkig 
baie naby aan die hoofman van Otjitanda, Tjingee, se kraal gekampeer en het 
onmiddelik die hoofman gaan sien. 

Toe ek daar aankom, was die “stamhof ’ al twee dae aan die gang. Op die derde dag is 
die skuldige ’n swaar boete van twee koeie opgelê, en natuurlik het almal nou geweet 
dat hy van die “Otjimburu” gesteel het. Dit is steeds ’n skande in daardie samelewing. 


• Dit is nie net motors wat breek nie, ook mense word siek. Indien iemand sou siek 
word, is daar groter geborgenheid in ’n groep, veral vir ouer mense. 

• Groepe bied groter bedingingsmag met pryse. Dit werk weliswaar nie oral nie, maar 
op sommige plekke kan ’n paar rand met aankope bespaar word. 

• Afhangende van die manier waarop ’n groep georganiseer is, kan sekere take 
volgens’n rooster ingedeel word, en elkeen kry om die beurt ’n blaaskans wat die 
werkies vir die aand betref. As voorbeeld kry egpare om die beurt kans om kos te 
maak of skottelgoed te was. (En dan smul die groep behoorlik, want elke egpaar 
haal uit en wys!) 

• Vir die beginner is dit ’n wonderlike metode om vinnig touwys te raak. Ek moedig 
klublidmaatskap beslis aan. 

BEGELEIDE TOERE 

• ’n Begeleide toer na ’n onbekende streek is sonder twyfel meer voordelig as ’n 
onbegeleide toer. Met ’n toergids wat die omgewing ken, word besienswaardighede 
uitgewys waarby ’n mens nonnaalweg sou verbyry omdat jy eenvoudig nie daarvan 
bewus is nie. 

• ’n Goeie toergids waarborg veiligheid, nie net wat die roete betref nie, maar ook met 
betrekking tot ander veiligheidsaspekte soos kampeerplekke, siektes, ongelukke en 
kommunikasie met die plaaslike bevolking. 

• ’n Toergids kan jou uit die moeilikheid hou. Die toergids is gewoonlik bekend met 
plaaslike gebruike, tradisies en selfs plekke met ’n spesiale betekenis vir die 

plaaslike bevolking. Onder goeie leiding gaan die groep nie in probleemsituasies 
beland nie. Trouens, ek het al ondervind dat toergidse groepe om of weg van 
probleemsituasies lei sonder dat die groep dit eens agterkom. 

Vereistes vir gidse 

Dit is heerlik om te toer met ’n toergids of toerleier wat goed onderlê is. Ek stel egter 

sekere vereistes aan toergidse, want dit kan in uitsonderlike gevalle gebeur dat ’n 

mens ’n sogenaamde gids aantref wat uiters onprofessioneel is: 

• My eerste voorwaarde is dat die gids deeglik opgelei moet wees. Ek verwag nie dat 
die gids ’n kenner van elkeen van die volgende moet wees nie, maar die persoon 
moet ’n gangbare en breë insig hê. Selfstudie en ondervinding is ’n vereiste.Dit 
beteken nie noodwendig dat die persoon ellelange akademiese kwalifikasies moet 
hê nie, maar hy of sy moet: 

• met insig kan praat oor die geologie en die geomorfologie van die gebied 
waardeur die groep beweeg 

• die plantekoningkryk kan klassifiseer en ’n grondige kennis van die 
vernaamste tipes plante hê 

• die insekte-aanpassings in die bioom ken 

• slange, akkedisse en koggehnanders kan identifiseer 

• die roofdiere in die bioom en hul gedrag ken 

• die meeste voëls met gemak kan identifiseer 

• die hoofsterregroepe en kenmerkende sterre en planete kan identifiseer 

• die mense wat daar woon en hul kultuur en geskiedenis ken 

• vernaamlik die terrein waar die roete geleë is, soos die palrn van sy of 
haar hand ken 

• insig hê in die natuurkundige en natuurbewaringsopset van die gebied 

• Die gids moet verkieslik by amptelike toerisme-organisasies geaffilieer wees. Dit 
beteken dat die persoon opleiding ontvang het en getoets is. 

• Die gids moet ’n sertifikaat kan toon wat aandui dat hy of sy noodhulpopleiding 
ontvang het. 

• Die gids moet grondige kennis van buitebaan-bestuurtegniek hê. 

• Ek verwag dat die gids die hoogste natuurbewaringsetiek sal handhaaf Dit moet ’n 
lewensfilosofie wees en nie mooi broodjies wat gebak word nie. ’n Gids wat 
byvoorbeeld toelaat dat vullis op ’n strand begrawe word, moet vermy word. 

• Kyk hoe die gids lyk en optree. 

• Lyk die gids se voertuig na ’n sirkus? Is dit verslons? Let wel, ek gee nie om 
as dit ’n ouerige voertuig is nie, maar dit gaan oor netheid. 

• Pak die gids sy/haar voorraad netjies en georganiseerd? 

• Word spesiale aandag aan veiligheid en kampuitleg gegee? 

• Skenk die gids spesiale aandag aan die groep se afval, toilette en 
waterbehoeftes? 

• Verduidelik die gids saans wat jy die volgende dag kan verwag? 

• Help hy/sy jou oor moeilike ente in die pad? 

• Kan die gids vir jou advies gee oor verskeie aspekte van buitebaanreise en - 
verblyf? 

• Het die gids ordentlike ondersteuning? 

Ek wil herhaal dat ek nie verwag dat ’n gids noodwendig hoë kwalifikasies moet hê 
nie, alhoewel ek ’n minimum sou verkies - die persoon moet liefs geakkrediteer wees 
by ’n toerisme-organisasie. Die gids moet deurgaans professioneel, hoflik en netjies 
optree. 

KLUBS 

Permanente klubs 

Soos met alles in die lewe kry ’n mens beter en swakker klubs. Party klubs is suiwer 
ingestel op adrenalienverbruik, en ander doen weer wonderlike werk. Ek weet van 
klubs wat bystand aan nooddienste bied, asook aan bewaringsinstansies. Deesdae is 
daar ook klubs wat deur handelaars onderhou word. 

Ek is in beginsel baie positief teenoor klublidmaatskap. Lidmaatskap word 
veral vir beginners aanbeveel, maar ’n mens moet met oorleg aansluit. Hier is ’n paar 
wenke waarna jy moet oplet voor jy aansluit: 

• Is dit ’n amptelike organisasie en is dit geaffilieer by ander instansies? 

• Het dit ’n grondwet en ’n amptelike struktuur? 

• Is daar reëls en word dit toegepas? 

• Wat is die klub se doel: gaan dit slegs oor beter bestuurvermoë, of reël dit 
gesinsuitstappies en bospartytjies, of gaan dit oor motorverkope, hulp aan ander 
organisasies, toere ensovoorts? Besluit oor lidmaatskap ooreenkomstig met jou eie 
behoeftes. 

• Wat is die klub se houding teenoor die natuur? 

• Hoe tree hulle op tydens ’n toer? 

• Hoe goed is hulle tydens ’n reis georganiseer? Bestaan daar goeie ondersteuning en 
rugsteundienste? 

• Is dit jou tipe mense? Gaan jy gemaklik inpas? 

Klubtoere het egter nie veel nut as die klubvoorsitter nie juis kennis het van die 
gebied waar daar getoer gaan word nie. Klubs kan egter makliker ’n opgeleide gids 
verkry. 

Saamryklubs of media-ondersteunde geleenthede 

Ons praat hier van geleenthede wat gewoonlik die ondersteuning van ’n voertuig- of 
voertuigkomponentvervaardiger het. Dit word dan ook gekoppel aan enkele motor- of 
ontspanningstydskrifte wat vooraf en na afloop van ’n toer reklame doen. 

My ondervinding van hierdie geleenthede is sowel positief as negatief. Die 
toere word uitstekend georganiseer en beskik oor toergidse wat goed in 
buitebaanbestuur onderlê is, maar gewoonlik nie veel kennis natuurbewaring het nie. 

Die geleenthede word soms gekoppel aan ’n verdienstelike bewaringsaksie, en 
kry dan baie publisiteit in die media. Ek is egter baie versigtig wanneer hul 
taalgebruik vol natuurbewaringsgonswoorde begin raak. 

Party van hierdie groepe sal nie skroom om te probeer om in gebiede in te 
wurm onder allerhande valse voorwendsels nie. Dit is ongelukkig sulke mense wat 
veroorsaak dat die owerhede later toeslaan en die regte van verantwoordelike mense 
ook ontneem. 

Aan die ander kant is daar wel toere wat binne die grense van etiese en 
natuurkundige optrede val. Hierdie toere is gewoonlik baie suksesvol en geen stertjies 
word saamgesleep nie. 

GROEPGROOTTE 

Kernbegrip: 

Die natuur moet op so ’n wyse benut en geniet word dat daar nie ’n negatiewe 
impak is nie en dat volhoubare benutting verseker word. Die verkeerde gebruik van 
viertrekke (wat betrekking het op sowel groepgroottes as die insidensie van 
gebruik) het ’n groot invloed wat deur owerhede in ag geneem moet word. 

Alhoewel daar vele voordele aan groeptrekke is, is daar ook nadele. Dit is hier 
spesifiek nodig om na groot groepe te verwys. Deesdae reis mense saam in groepe 
van tot 80 voertuie. Die uitwerking van hierdie uitsonderlike groepgroottes wil ek 
duidelik uitspel: 

Uit ’n natuurbewaringsoogpunt, deur navorsing en waarneming ondersteun, het 
groot groepe ’n negatiewe uitwerking op die omgewing. Hierdie groepe is meestal 
goed georganiseer en die organiseerders gebruik gonswoorde soos “ekologie”, “lae 
impak” en nog meer. Dit lyk op die oog af nie so nie, maar die impak van groot 
groepe op die natuur, veral in sensitiewe gebiede, is baie hoog. Die hoeveelheid 
kampvullis en oorskot van so ’n groep is baie hoog en dit moet iewers weggegooi (of 
begrawe) word. 

Die tweede rede is dat daar nie op ’n bevredigende wyse inligting oorgedra kan 
word nie. Die kanse vir ’n verdieping van kennis en kwalitatiewe ondervinding is 
skraal of bestaan glad nie. Vir die leek mag dit as ’n avontuur deurgaan, maar dit is 
omdat so ’n persoon nie van beter weet nie. Hierdie tipe groepe is meestal daarop 
ingestel om die voertuig se vermoë te toets. Weens die grootte van die groep is daar 
nie tyd om die deelnemers ’n inleiding tot die natuur wat hulle omring, te gee nie en 
nog minder kan daar aan hulle ’n lesing gegee word oor ’n spesifieke en onverwagte 
verskynsel wat hulle dalk teëkom. My ondervinding is ook dat die leiers van sulke 
groepe glad nie kennis het van die natuur nie. 

Hierdie groepe is in die eerste plek ’n kommersiële onderneming wat die 
(pryslose) sjarme van die natuur en ’n besoek aan die gebied in jou viertrekvoertuig as 
verkooppunt gebruik. 

Derdens vind geen groepskohesie plaas nie. Subgroepe word gevorm en dien 
dikwels slegs om die aandag af te lei van die dinge wat van blywende belang is. ’n 
mens kan jou skaars indink dat ontevredenheid nie sal ontwikkel nie - dikwels binne 
so ’n subgroep. Die organiseerders het eenvoudig nie tyd om aandag te skenk aan 
individuele probleme of klagtes nie. Die individu word ook dikwels aan homself 
oorgelaat. As ’n wiel pap word, wag die groep nie - jy moet maar self weer inhaal. 
Dan kon ’n mens net sowel alleen gereis het. 

Dit kan probleme veroorsaak wanneer ’n groot groep in ’n buurland wil reis. Ek 
het al dikwels opgelet dat groot groepe glad nie in ons buurlande welkom is nie. Die 
infrastruktuur is eenvoudig nie in staat om skielik so ’n groot aantal mense te hanteer 
nie. Ek moes al aanhoor hoe die voorbo kk e van groot groepe die betrokke amptenare 
dreig en uittrap omdat hulle kwansuis groot bedrae vir fasiliteite betaal het. In ons 
buurlande en elders op die kontinent is sulke optrede die voorspel tot moeilikheid. 

ALLEENLOPERS 

Party mense hou eenvoudig nie van groepe of begeleide groepe nie. Ek het mettertyd 
opgelet dat dit veral professionele mense is wat verkies om alleen te reis. Hulle soek 
’n slag stilte en isolasie. 

Ek het nie beswaar hierteen nie, want ek weet van baie gevalle waar ’n gesin 
Afrika suksesvol deurreis het. Die voorwaarde is dat sulke mense fyn moet beplan ten 
opsigte van voertuigkeuse, voertuigvoorbereiding, algemene beplanning, 
kommunikasiemiddels en ondersteuning. 

Alleenreisigers moet ook besef dat indien hulle nie deeglike voorafstudie doen 
nie, hulle waarskynlik nie gaan weet van belangrike verskynsels en ander 
interessanthede nie. Nog ’n probleem as die alleenreisiger nie die ondersteuning van 
’n groep het nie, is dat daar nie ander mense is om op terug te val in die geval van 
gebrekkige voorbereiding nie. 

Wat die keuse van ’n voertuig betref, moet dit ’n betroubare voertuig wees 
waarvan die onderdele maklik bekombaar moet wees. Venny ’n voertuig waarvan die 

enjin ’n elektroniese beheerstelsel het. Hou by ’n bekende fabrikaat wat nie 
elektroniese enjinbeheer het nie. Venny pretvoertuie, al laat die advertensies hulle ook 
hoe aanloklik lyk! Moet jou ook nie laat verlei deur ’n onbekende fabrikaat of ’n 
superluukse voertuig nie. Hou by ’n eenvoudige, dog betroubare, voertuig. 

Ek wil ’n woord van waarskuwing in hierdie verband rig. Alleenreisigers is 
dikwels juis die mense wat met baie luukse voertuie ry. In hoofstuk 1 het ek gewys op 
die probleme wat ’n mens met sulke hedendaagse voertuie kan ondervind. Die 
alleenreisiger moet wegbly van hierdie tipe voertuie. 

Die voorbereiding van die voertuig moet saam met professionele 
buitebaankenners beplan word. Ek het al dikwels gesien dat te veel en onnodige 
bykomstighede, wat die voertuig te swaar maak, aangebring word. Die alleenreisiger 
moet alles saamneem wat moontlik in ’n groep gedeel kon gewees het, en daar is altyd 
die gevaar van oorbelading. Dit is juis die alleenreisiger wat met die uiterste oorleg 
keuses moet maak en móét vereenvoudig. Moenie dinge vir jouself moeilik of 
ingewikkeld maak nie. 

Voorsorg is belangrik. Dit is verstandig om, waar moontlik, die stelsels van die 
voertuig te verdubbel. Dit sou byvoorbeeld wys wees om tussen die 
hoofbrandstoftenk en die spaartenk ook ’n petrolpomp in te sit wat op so ’n wyse 
gemonteer is dat indien die hoofpomp die gees gee, die toevoerpype maklik omgeruil 
kan word. Nog ’n voorbeeld van voorsorg is om ’n dieselvoertuig toe te rus met ’n 
spesiale dieselfilter, soos in hoofstuk 2 beskrywe. Ek kan verder ook noem dat toe ek 
alleen moes rondry, my voertuig onder meer voorsien was van ’n brandstofmeter vir 
die spaartenk en ’n hittemeter vir die enjinolie. Albei hierdie voorsorgmiddels was in 
my omstandighede van uiterste belang. 

Die volgende is ook belangrik: 

• Behalwe vir die gewone onderdele wat gedra moet word, moet ’n sogenaamde 
kragpak ook saamgeneem word. Hierdie eenheid, wat in 12 tot 24 A verkrygbaar is, 
is die belangrikste vir ’n pap battery. 

• Die gereedskapstel moet volledig wees. 

• Reisplanne moet baie fyn uitgewerk word en geen koste moet ontsien word met die 
aankoop van kaarte en ’n GPS nie. 

Geen moeite moet ontsien word om uit te vind hoe veilig ’n gebied is nie. 
Struikrowery kom dikwels voor in gebiede waar daar ’n vroeër ’n bosoorlog was. 
Venny gebiede wat gekenmerk word deur politieke geweld en spanning. 

Vir langer reise in die onbekende moet ’n alleenreisiger óf ’n BHF-radiostel óf ’n 
satellietfoon byderhand hê. 

Iemand op wie jy kan vertrou moet ook in besit wees van jou reisplan en moet 
optree indien jy nie op ’n sekere datum nie terug is nie. 

Dra voldoende drinkwater vir almal vir ’n gedissiplineerde sewe dae. Hierby word 
bedoel dat die water uitsluitlik vir drinkdoeleindes gebruik moet word. Dieselfde 
geld vir kos. Daar moet genoeg kos wees vir alrnal vir ’n minimum van sewe dae. 
Deel van die reisplanbeplanning is om uit te vind watter mediese en meganiese 
ondersteuningsdienste beskikbaar is. Die alleenreisiger moet dubbeld die moeite 
doen as mense wat in ander omstandighede reis. 

Die alleenreisiger mag nooit ’n skoorsoeker wees nie. Hierby word bedoel dat ’n 
mens liewers óm die berg moet ry as bo-oor. Soek altyd die makliker en veiliger 
weg. 

Die alleenreisiger hoef nie ’n “beheerfrats” te wees nie, maar moet tog die reis so 
organiseer dat die hele gesin lekker en glad saamwerk en elkeen ’n spesifiek 
toegedeelde taak of funksie het. Meer nog, die gesin of groepie moet gedissiplineerd 
wees. 

Maklike omgang met mense is belangrik. Die alleenreisiger is makliker onderworpe 
aan intimidasie by grensposte of elders. Nie net is gemaklike omgang van belang 
nie, maar die alleenreisiger moet ’n ferm beheer oor sy humeur en emosies hê. Om 
’n vloermoer by ’n grenspos te gooi, is uit. 



Wat het al veroorsaak dat ek gaan staan het? 

Mense vra my dikwels hierdie vraag, en ek antwoord soos volg: 

• Aanvanklik was dit ’n gebrek aan ervaring wat veroorsaak het dat ek afstande en 
brandstofverbruik onderskat het. Dan het ek ook nie altyd vooraf my studie oor die 
gebied deeglik genoeg gedoen nie. 

• Oordeelsfoute weens ’n gebrek aan ervaring. Toe ek om die berg moes ry, het ek bo-oor 
probeer kom. 

• Vergeet. Ja, ek het dikwels belangrike items vergeet. Eers toe ek begin lyste maak het, is 
hierdie menslike faktor uitgeskakel. 

• Brandstofpompe wat deur klippe beskadig is of eenvoudig opgepak het. 

• Viskosewaaiers waarvan die huls gekraak het en die jel uitgeloop het, of wat net 
eenvoudig oud geword het. 

• ’n Gaatjie in die enjinverkoeler. 

• ’n Koppelaar-hoofsilinder waarvan die rubberringe verweer het. 

• ’n Werkplaas wat ’n wiel nie ordentlik vasgedraai het nie en ek wat te lui was om my 
wielboute na te gaan. 

Hoofstuk 8: toer of 4x4-roetes? 


Moet ek 4x4-roetes ry of liewer ’n toer aanpak? Dit is ’n vraag wat dikwels opduik, 
en dit kom voor asof ’n klomp mense die verskil tussen die twee verwar en dan 
afgeskrik word. Elkeen het egter ’n plek en funksie. 

Dit is nodig om hier meer duidelikheid te bring, want baie entoesiastiese 
viertrek-eienaars se eggenotes is al afgeskrik net by die aanhoor van ’n verwysing na 
’n “4x4-roete”. Ander viertrekmanne wil weer graag soveel moontlik 4x4-aksie beleef 
en pak dus padtoestande aan waarvoor besondere viertrek benodig word. Iewers 
tussen hierdie twee lê die werklikheid, en die voornemende reisiger moet duidelikheid 
hê oor wat albei behels. 

Die begrip “toer” verwys vir die doeleindes van hierdie boek na ’n 
langafstand-reiservaring. Die bedoeling is dus om oor ’n redelike tydperk groot 
afstande af te lê. Hiervoor het ’n mens slegs ’n 4x4-voertuig nodig indien jy in 
veldtoestande, oftewel buitebaantoestande, moet ry. Dit sluit natuurbk padtoestande 
en fasiliteite in wat nie bedoel is vir ’n gewone sedanvoertuig nie. 

’n Toer na Namibië kan dus byvoorbeeld’n besoek aan Etosha (wat geskik is 
vir ’n gewone sedan) insluit, maar ook Kaokoland (waar ’n 4x4 benodig gaan word). 
As ’n mens na Kaokoland sou reis, is daar ’n verdere keuse om deur baie moeilike 
gedeeltes te ry of om makliker roetes te neem. Ek is redelik gekonfyt met hierdie 
begrippe, want oor die jare heen het ek ’n paar bekende 4x4-roetes uitgelê, almal ’n 
minimum van 1000 km lank. Die eerste was die Kaokoland 4x4-roete en die laaste die 
Dorslandtrek 4x4-roete. 

Mettertyd het ek begin insien dat my benamings verkeerd was. Ek moes dit 
liewers “natuurroetes” of selfs “buitebaan-toerroetes” genoem het, want intussen het 
4x4-roetes soos paddastoele opgeskiet en nou heers daar verwarring oor die begrip. 
Vandaar dus hierdie hoofstuk. 

Die oorspronklike roetes in Kaokoland verskil van moderne roetes: My roetes 
was ingestel op die natuur - en die feit dat jy ’n 4x4 moes hê, was amper ’n 
toevalbgheid. Die fokus van die meeste hedendaagse 4x4-roetes is feitlik sonder 
uitsondering die 4x4-voertuig self en die behendigheid van die bestuurder. Daar is dus 
’n filosofiese verskil. 

Die korter, modeme 4x4-roetes is egter nie sonder meriete nie. ’n Hele paar 
van hierdie roetes bied opleidingsprogramme om die bestuurder se behendigheid met 
’n viertrekvoertuig te verhoog. Om so ’n roete te ry is die regte ding om te doen 
indien die bestuurder sy behendigheid met ’n voertuig wil verhoog, en les bes, om 
toerusting uit te sorteer, wat vir beginners belangrik is. 

Wat ook lekker van hierdie 4x4-roetes is, is dat dit dikwels naby stede geleë is, 
en sommige voorsien ook kampeerplekke en ander fasiliteite. Dit is lekker vir diegene 
wat ’n viertrekvoertuig het, maar nie kampeergereedskap nie. Ek het al van hierdie 
roetes gesien wat uitstekende hutte of rushuise het en toegems is met alles wat jy 
nodig het, behalwe kos. 

Enkeles is ook geweldig natuursensitief en doen moeite met bewaring en 
voorligting aan die publiek. 

Tog moet ’n mens ook oordeelkundig met hierdie roetes te werk gaan, want 
daar is uit die aard van die saak goeies en minder goeies. 

BEOORDELING VAN (KORT) 4x4-ROETES 

Hierdie tipe roetes is deesdae volop. Ek het al goeies gesien, maar ook party wat 
eintlik niks anders as ’n geldmaakspul is nie en lei tot vernieling van die omgewing. 

’n Mens moet dus nie soinmer goedsmoeds enige van hierdie roetes aanpak nie. Lê 
maar oordeel aan die dag. 

Om die kaf van die koring te skei, die volgende vrae en opmerkings as riglyne: 

• Is daar ’n amptelike impakstudie (OIS), soos deur die wet voorgeskryf, gemaak? 

Die huidige wetgewing is ietwat wollerig in hierdie opsig, maar desnieteenstaande 
is ’n impakstudie steeds ’n vereiste en dit is ’n baie groot pluspunt as die roete wel 
deur kundiges nagegaan is. Dit beteken dat daar binne neergelegde reëls of grense 
geen negatiewe invloed op die natuur gaan wees nie, of slegs ’n minimale negatiewe 
invloed. Daar word soms kanse gevat en eierdanse uitgevoer oor die kwessie van ’n 
impakstudie. Die algemeenste verskoning is dat die eienaar ’n natuurliefhebber is en 
self sal seker maak dat die natuur nie skade ly nie. Dit mag so wees, maar dit verg 
bekwame mense om ’n OIS uit te voer. 

• Is die roete gangbaar vir sowel die voertuig as die bestuurder se vemuf? Daar is 
gelukkig ook roetes wat voorsiening maak vir pretvoertuie en ander tipes voertuie 


243 



wat nie onder veeleisende omstandighede die mas sal opkom nie. Eienaars van 
hierdie voertuie kan dus ook die natuur geniet. 

Waar is die roete geleë? Hoe ver is dit en hoeveel tyd is nodig om dit te voltooi? 

Is daar ’n spesiale rede om die roete te ry, byvoorbeeld besondere natuurskoon, 
afgesonderdheid, opleiding, of kampeergeriewe? 

Hoeveel voertuie of mense word per dag op die roete toegelaat? Met ander woorde, 
gaan jy ’n rustige tydjie hê, of is daar oor naweke ’n vertrapping? 

Word volledige inligting verskaf oor die roete, padtoestande, GPS-punte? Word 
volledige roetekaarte verskaf? 

Sal jou voertuig die roete kan voltooi? Is daar alternatiewe, makliker roetes? In 
hierdie opsig is dit moeilik om vooruit te bepaal of jou voertuig geskik is of nie. 
Alrnal gebruik nie noodwendig die Kaokoskaal nie, maar sodanige inligting kan 
vooraf uit ’n gesprek met die eienaar verkry word. 

Word opleiding verskaf oor die gebruik van die viertrekvoertuig en is daar ’n 
opgeleide gids beskikbaar om jou te vergesel indien jy dit verlang? Moenie skroom 
om aan te dring op die gids se se amptelike kwalifikasies nie. Vind uit wat die 
agtergrond en akademiese opleiding van die gids is. Dit sal ideaal wees as die 
persoon by SATOER eksamens afgelê het en die nodige kwalifikasies ontvang het. 
Hierdie saak is ook van toepassing op die res van die substreek. In Namibië, 
byvoorbeeld, geld soortgelyke vereistes. Ek stel dit nie as ’n voorvereiste nie, maar 
dit is tog vir my ’n groot bron van kommer om te sien hoe mense aan die neus gelei 
word deur onkundige persone wat bloot ’n viertrek kan bestuur. As ’n mens ’n 
geakkrediteerde gids, wat ’n oudbosbouer of -natuurbewaarder is, kan kry, het jy die 
beste van twee wêrelde. 

Word inligting verskaf en voorligting gegee oor die natuur en bewaring, asook 
kulturele en geskiedkundige aspekte van die gebied? Sou ’n mens agterkom dat die 
eienaars slegs ingestel is op die beproewing van voertuie, moet jy liefs wegbly. A1 is 
dit jou doel om jou voertuig te beproef, dra jy beslis by tot die vernietiging van die 
omgewing. Daar moet ’n duidelike poging tot opvoeding wees deur voorligting te 
verskaf. ’n Roete wat net met die toets van voertuie as uitgangspunt gebou is, sal 
waarskynlik nie ’n impakstudie slaag nie. 



• Is daar duidelike pogings tot bewaring van die flora en fauna? Of word daar somrner 
tussendeur ook gejag? Indien daar enige twyfel bestaan, bly weg. Pasop veral vir 
diegene wat ’n bakoorjakkalsie as ’n ondier beskou en enige arend of valk as ’n 
“lammervanger” . 

• Hoe is die roetes uitgelê? Is daar ’n duidelike plan om by besondere plekke of 
verskynsels uit te kom? 

’n Broeipaar witkruisarende sal in ’n jaar se tyd honderde dassies vang en 
daardeur hierdie diertjie, wat baie vinnig aanteel, se getalle in toom hou. 

Ongelukkig is daar diegene wat hierdie voëls as “lammervangers” klassifiseer 
met allerlei stories van slagting onder lammers. Dan sal dieselfde mense weer 
dassies moet uitskiet, want dié vreet die veld op. En so gaan hulle skiet-skiet deur 
die lewe. 


• Beskik die eienaar(s) oor ’n bystanddiens indien ’n bestuurder probleme ondervind? 

• Watter kommunikasiemiddels is beskikbaar, of, as alternatief, watter reëlings is daar 
om hulp te verleen indien ’n bestuurder meganiese of mediese hulp benodig? 

Opmerking 

Daar is ongelukkig ’n sekere tipe mens wat ek al in die natuur raakgeloop het. Hulle 
word die sesliter-manne genoem: ’n drieliter-viertrek, met twee liter Coke en een 
liter brandewyn byderhand. 

Dit is ’n onaangename ondervinding as jy ’n kampeerplek met sulke mense 
moet deel; vandaar my vraag watter beheer daar is. 


• Word ’n duidelik uitgestippelde stel reëls verskaf, soos die moets en die moenies? 
Pas die eienaars dit toe? 

• Watter akkommodasie- en kampgeriewe bestaan? Is dit smaakvol en netjies uitgelê, 
en verskaf dit privaatheid vir groepe of families? 

• Watter ekstras word aangebied? Die eienaars van die beter roetes doen byvoorbeeld 
gewoonlik baie moeite om ook staproetes uit te lê en dikwels berghutte aanbied wat 

met groot smaak ontwerp is om met die omgewing saam te smelt. Hulle is daarop 
ingestel om gesinne wat rustigheid soek, te akkonunodeer. 

• Is daar doeltreffende sekuriteit? 

• Vir diegene wat nie ’n skrapie op hul voertuig duld nie, is dit ’n belangrike vraag of 
die plantegroei op roetes teruggesnoei is (maar dit is ook dié mense wat nie op lang 
natuurroetes in die vreemde moet rondry nie). 


WAT IS NATUURROETES OF LANGAFSTANDROETES? 

Langafstandroetes is ’n perd van ’n ander kleur: 

• Langafstandroetes dek lang afstande van 500 km en meer, waarvan groot gedeeltes 
in buitebaantoestande afgelê word. 

• Dit duur ’n hele paar dae om so ’n roete af te lê. 

• ’n Viertrekvoertuig is beslis nodig vir gedeeltes van die roete. 

• Die roete is gewoonlik afgeleë en ver van alle fasiliteite, wat beteken dat alles en 
nog wat saamgeneem moet word. 

• Dit kan ’n beheerde, semi-beheerde of onbeheerde roete wees. ’n Voorbeeld van ’n 
beheerde roete is die 4x4-roete in die Nasionale Krugerwildtuin. Deelnemers word 
deur ’n natuurbewaarder vergesel en die reëls van die wildtuin word streng 
toegepas. ’n Voorbeeld van ’n semi-beheerde roete is die Namakwa-4x4-roete teen 
die Oranjerivier. Daar moet vooruit bespreek word en net ’n sekere aantal 
deelnemers word per dag toegelaat. Sodra ’n mens op die roete is, is jy op jou eie, 
alhoewel spesifieke kampeerplekke vir die deelnemers aanbeveel word. ’n 
Voorbeeld van ’n onbeheerde roete is die Kaokoland-4x4-roete in Namibië, wat oor 
1000 km strek en waarvoor nie aansoek gedoen hoef te word nie. 

• Dieselfde geld vir besoeke aan ons buurlande. In Botswana se wildtuine word 4x4- 
roetes soms gedeeltelik beheer en sommige glad nie beheer nie. Dit geld 
byvoorbeeld ook vir ’n reis na die Maasai-Mara in Oos Afrika. 

Hierdie langafstandroetes is die mees vervullende vir die natuurliefhebber en diegene 

wat nog ’n bietjie avontuur wil beleef. 

Die beoordeling van langafstandroetes 

Slegs met roetes waarvoor ’n vorm van beheer en toegangsbeheer bestaan, kan ’n 
mens ’n oordeel vel. Oor sulke lang afstande, wat soms dae kan duur om af te lê, is dit 
uiteindelik die reisiger se eie dissipline wat tel. Dit hang af wat jou behoeftes is. 
Hierdie tipe roetes is baie meer bevredigend vir mense wat die reis onderneem om in 
die natuur te wees. Vir natuurliefhebbers, of selfs net mense wat reis vir die genot om 
saam met familie en vriende te toer, is dit die mees bevredigende ondervinding. Vir 
diegene wat slegs ingestel is op viertrek-aksie, kan so ’n toer selfs vervelig wees. 

Soos reeds genoem, is party van hierdie roetes glad nie amptelik nie en word 
baie voorafstudie vereis indien ’n mens nie onder leiding van ’n opgeleide gids gaan 
toer nie. Kaarte en inligting word slegs vir enkele van hierdie roetes ter voorbereiding 
verskaf. 

Op hierdie roetes behoort die reisiger veel beter toegerus wees ten opsigte van 
meganika, brandstof, voedsel en water. Rugsteundienste en kommunikasie-middels 
raak nou van belang. 

Elke mens het sy eie belangstellings met betrekking tot die natuur, en 
voornemende reisigers moet hulself afvra in watter mate so ’n roete in hul spesifieke 
behoeftes sal voorsien. Behalwe natuurlangstellings kan daar ook ander doelwitte 
wees, byvoorbeeld bloot ’n behoefte om weg van die massas te toer en uit te rus. As 
ontspanning ’n doelwit was, moet daar sekerlik ná die tyd besin word of die roete aan 
hierdie behoefte voldoen het. 

Voorbereiding om die toer te geniet 

Natuurlik is dit vir baie mense lekker om in die buitebaan te toer. Veral beginners sal 
dikwels aan besondere toere deelneem ter wille van die ondervinding. Hiennee het ek 
nie fout te vind nie, want ondervinding is die heel beste manier om te leer. 

Ek het egter al lank nie meer lus vir spesifieke toere nie: Ek is glad nie meer 
lus om oor die Namib se duine te ry of Van Zylspas te doen net omdat dit daar is nie. 
Ek is gewoond daaraan. Dit is dan ook die dilemma waarin baie viertrek-avonturiers 
beland. Na ’n ruk het jy alles beleef en taan die glans van die viertrekvoertuig en - 
toere. Dit gebeur veral as jy net wil viertrek ter wille van viertrek en jou vrou en die 

res van die gesin nie belangstel nie. Jy kan spoedig ’n luidende simbaal en klinkende 
toeter word as jy nie jou kennis verbreed nie. 

Wanneer ek en veteraankollegas bymekaarkom, praat ons amper nooit oor 
voertuie nie, maar eerder oor die goed wat ons in die natuur waargeneem het. Begin 
eerder viertrek as ’n lewenswyse benader en betrek jou hele gesin. ’n Mens kan dit 
doen deur byvoorbeeld gesamentlik ’n onderwerp of ’n reisaspek te bestudeer en dit 
dan in die veld te gaan ondervind. Dit is natuurlik ’n voorvereiste dat daar konsensus 
onder die gesinslede moet wees! 

Op hierdie wyse het ek gevind dat voëlkyk een van die beste gesamentlike 
belangstellings is wat nie net deur egpare gedeel kan word nie, maar ook baie vinnig 
by kinders posvat. Om die waarheid te sê, ek gaan deesdae nie meer by ’n watergat sit 
om diere te kyk nie. Ek gaan om voëls te kyk en as daar dan diere aankom, is dit ’n 
bonus! Destyds, toe my kinders nog op laerskool was, het dit hulle nie lank geneem 
om te leer onderskei tussen die rooibek-, geelbek-, grys neushoringvoël en Monteiro 
se neushoringvoël nie. Hulle kon later die roepe onderskei, en daar was 
opgewondenheid in die voertuig as ons ’n voëlsoort waargeneem het wat ons nie 
geken het nie! 

Voëlwaameming kan ook aangepas word. As voorbeeld is daar in ’n gesin 
dikwels aspirant-fotograwe. Voëlfotografie is ’n kuns wat lewenslank ’n wonderlike 
stokperdjie kan wees. Dit is nie net fotografie nie, maar ook die voëls se gewoontes, 
neste en roepe wat alles onderwerpe is wat ’n gesin gesamentlik kan bestudeer. 

Een onderwerp van studie sal outomaties jou kennisveld oor ander velde 
verbreed. Ek het opgelet hoe mense begin wonder waarom sekere voëls nie op sekere 
plekke voorkom nie. Die rede is dikwels dat die die besondere spesie se voedsel nie 
gevind word in die bepaalde bioom waarin ’n mens verkeer nie. Dit kan dikwels lei 
tot ’n studie van ’n besonderse bioom, en so vind ’n mens spoedig ook ander 
interessanthede uit oor die bioom. Sodoende brei jou kennis uit na ander 
lewensvorme. 

As ’n tipiese “Suidwester” van Sentraal-wes-Namibië moes ek later van jare 
baie vinnig kennis opdoen oor die diere en wildsbokke wat in die noordooste 
voorkom en glad nie waar ek grootgeword het nie. Dit het my lewe verryk en my 
kennis vennenigvuldig. 

Studie 

Ons is vandag gelukkig om ’n wye verskeidenheid inligtingsbronne te hê. Daar is 
uitstekende boeke oor bykans elke fenomeen in die veld, en ek wil lesers aanmoedig 
om dit aan te skaf. ’n Boomboek is byvoorbeeld onmisbaar. Bome van Suider-Afrika 46 
en Field Guide to Trees of Southern Africa 47 is waarskynlik die heel beste. Die 
wonderlike voëlboeke Newman se voëls van Suider-Afrika 48 en Sasol voëls van 
Suider-Afrika 49 is waardevolle metgeselle. Newman se uitgawe gee ook die Duitse en 
Engelse name, wat dit uiters handig maak as ’n mens buitelandse gaste het. 

Vir soogdiere is daar ook uitstekende gidse, byvoorbeeld Burger Cillié se 
Soogdiergids vir Suider-Afrika 50 , om slegs een handige boek te noem. 

Die laaste paar jaar het ek die wonderlike en gulhartige natuur van 
Namakwaland herontdek. Sonder Namakwaland, veldblommegids 51 vanAnnelise le 
Roux en Ted Schelpe sou ek verlore wees, en sonder die monumentale Mesembs of 
the World 52 sou ek beslis nie my pad kon vind deur die oorweldigende hoeveelheid 
vygies van daardie wêreld nie. 

Daar is sekere boeke wat eenvoudig ’n moet is. Ek kan my nie indink dat die 
gewone mens die Kalahari moet aandurf sonder die insiggewende werk Die Kalahari 
en sy plante van Van der Walt en Le Riche nie . 53 As jy meer wil leer van ons ander 
groot stelsel, die Namib, is die baanbreker-publikasie van dr. Mary Seely, Namib, die 
antwoord. 

Stedelinge wat uit die stede se naglugruim van ligte en besoedeling na die 
afgesonderde natuur reis, sal beslis nie ons wonderlike hemelruim snags kan miskyk 
nie. Ek het op koue winternagte op my kampbed na die hemel lê en tuur en uiteindelik 
besluit dat ek wil weet wat die sterre se name is. Mense wat naby planetariums bly, 
kan gerus ’n besoek daar aflê. Dit is ’n uiters interessante onderwerp en indien ’n 
mens gewapen is met ’n kragtige verkyker, speel ’n heel nuwe tafereel hom af. Daar is 
ook pragtige boeke oor die sterrehemel beskikbaar. 

Bogenoemde is slegs ’n paar uiteenlopende voorbeelde, en ek sou ’n hele 
hoofstuk net aan beskikbare boeke kon afstaan. Die rede waarom ek dit noem, is om 
reisigers aan te moedig om hulle in kennis van die natuur te verdiep. Dit lei 

uiteindelik tot ’n diep tevredenheid en dankbaarheid dat jy met jou viertrek in die veld 
kan kom. 

Ek kan nie help om my steeds te verwonder aan mense wat omring word deur 
prikkelende onderwerpe in die veld - van die grond waarop hulle staan tot die hemele 
bokant hul koppe - en dan terugkom en sê hulle het niks gesien nie! 

Daar is niemand so blind soos hy wat nie wil sien nie en niemand so doof soos 
hy wat nie wil hoor nie. 

Verkykers 

Bogenoemde dwing ’n mens om iets te sê oor verkykers, want dit is ’n onmisbare 
hulpmiddel waarsonder ’n mens amper nie in die natuur kan wees nie. Of jy nou voëls 
kyk, diere of selfs in die nag na die sterre,’n verkyker is onmisbaar. 

Die menslike oog het sy beperkings, veral soos ’n mens ouer word. Later is die 
oë ook nie heeltemal wat dit was nie. Om dié rede wil ek hier ’n paar belangrike 
gegewens oor verkykers uitlig. 

Daar is deesdae ’n verwarrende hoeveelheid verkykers op die mark, en dus 
moet aankope volgens ’n paar spesifieke kriteria geskied. 

Die heel eerste vereiste of kriterium is vergroting, dit wil sê die mate waarin 
’n voorwerp vergroot word as ’n mens daama deur die verkyker sou kyk. ’n Tipiese 
voorbeeld sal wees waar die vergrotingsvennoë van ’n verkyker aangegee word as 
10xx55 of 7xx42. Dit beteken dat die voorwerp waarna gekyk word, of die veld van 
visie, tien maal of sewe maal vergroot word. 

Wat egter baie belangrik is, is dat hoe groter die vergrotingsfaktor word, hoe 
swakker word die skerpheid van die beeld. Dus het ’n 8xx-vergrotingsfaktor heelwat 
meer skerpte as byvoorbeeld ’n 20x vergrotingsfaktor. Verder beïnvloed die 
vergrotingsfaktor ook die veld van sig. Hoe hoër die vergrotingsfaktor, hoe nader 
word die beeld gebring, maar hoe meer van die sigveld word verloor. Dit is nogal 
belangrik om te onthou dat ’n groter sigveld gewens is by die waameming van 
bewegende voorwerpe, soos voëls. Hierdie sigveld het twee aspekte, naamlik die 
sighoek, wat gewoonlik op die verkyker in grade aangedui word, en dan die siglyn, 
wat die wydte van die area wat gesien kan word in voet of meter aandui. 

Andersom gestel, met ’n kragtige 20x-vergrotingsfaktor kan jy ver oor die 
vlaktes sien, maar as jy van naby na voëls wil kyk, gaan dit sukkel. 

Tweedens is die deursnee van die verkykerlense van belang. Dit het 
betrekking op die voorste lense, en as jy dus praat van ’n 10x55-verkyker, verwys dit 
(NB: Hierdie is onduidelik. Verwys die 55 na die lensdeursnee? Want die 10 verwys 
na die vergroting?) na die lensdeursnee in millimeter. Wat van belang is by 
lensdeursnee is dat dit die ligversamelingsvermoë bepaal. Hoe groter die lens, hoe 
meer lig word versamel, en hoe beter is die detail en voorwerphelderheid gevolglik. 

Daar is nog ’n paar ander faktore wat ook van belang is, maar bogenoemde is 
die basiese eienskappe wat in ag geneem moet word by die keuse van ’n verkyker. 
Dikwels is dit nodig om twee aan te koop, veral vir ornitoloë in die droër gedeeltes 
van Suider-Afrika. As ’n reël koop voëlkykers gewoonlik 7x30, 8x35 of 10x40. 

Loep 

’n Vergrootglas is ook ’n wonderlike instrument om saam te neem om jou te help om 
fyner besonderhede te sien. Daar is verskillende tipes op die mark en ’n mens kan een 
spesifiek vir jou bestuderingsdoeleindes kies. Ek het gevind dat die tipe wat dikwels 
deur plantkundiges gedra word, bestaande uit ’n lens wat in ’n metaalhuls wegvou, 
die handigste is en die minste beskadig. 

Aantekeninge 

Hou ’n hardeband-aantekeningboek byderhand sodat jy die dinge wat jy waarneem, 
kan neerskryf. 

Klubs en spesiale verenigings of stigtings 

Sluit gerus by ’n klub aan wat te doen het met jou spesiale belangstelling. Nie net is 
dit baie leersaam nie, jy kan boonop dikwels ’n positiewe bydrae tot bewaring maak. 
Stigtings is meestal oop vir deelname en kan jy dikwels uiters belangrike bydraes 
lewer. 

Dit is geweldig verrykend en bevredigend om moeite te doen met hierdie 
aspekte, en so kweek jy ook ’n besondere liefde vir die natuur by jou gesin. Ek weet 

van vele kere dat gewone natuurliefhebbers ’n reuse-bydrae gelewer het tot bewaring, 
maar ook tot die uitbreiding van ons kennis van die natuur. 

ETIEK VIR DIE BUITEBAAN 

Uit ondervinding weet ek dat ’n gebrek aan kennis en insig dikwels lei tot onetiese 
optrede in die natuur. Dit het al sulke emstige afmetings aangeneem dat die owerhede 
begin stappe doen, soos byvoorbeeld om alle voertuie op strande te verbied. 

Ongelukkig is ons opgesaal met ’n klein minderheid van mense vir wie jy niks 
kan leer nie en wat ’n houding het van: dit is die laaste keer dat ek hierdie plek 
besoek, dus kan ek maar mors met die natuur. 

Selfsug en sy broers 

Selfsug is die een sonde onder sommige lede van die viertrekpubliek wat ek soms 
waarneem. Die bestuurder van die voertuig tree op asof daar nie ander mense en ander 
lewende wesens op aarde is nie. Dit is tipies die persoon wat ons strande flenters gery 
het, net omdat hy sý vissie op ’n sekere plek wil gaan vang. Hy is te lui om sy bas te lig 
en te stap. Dit is dieselfde persoon wat nie skroom om sy vullis te begrawe nie; wat sy 
aas en vis-binnegoed net so laat lê op die strand; wat nie skroom om bome met 
sleepkettings na sy kampeerplek te sleep vir een nag se vuur nie. Hierdie persoon gee 
nie ’n duiwel om wat die gevolge is nie. 

Selfsug se broers is gemaksug, gebrekkige kennis, onverskilligheid en die 
slegste, bmtaliteit. 

Dit is hierdie tipe mens wat veroorsaak dat owerhede drastiese stappe moet 
doen tot nadeel van beskaafde mense. 


Dit is ongelukkig ook die bewaringsowerhede wat klaaglik misluk het in hul 
opvoedkundige taak teenoor die viertrekpubliek. Die rede is hoofsaaklik dat hulle die 
situasie verkeerd geïnterpreteer het. 

Daar bestaan nie ’n wet of voorskrif om etiese handeling te bevorder nie. Dit 
is afhanklik van die optrede van individue. Uiteindelik kom dit neer op die individu se 
instelling en houding; sy inbors. 

Houding kan slegs positief verander word indien daar begrip is, en begrip kom 
slegs deur kennis. Ek het tot my diepe spyt al met groepe en individue te doen gehad 
wat geen belangstelling in die natuur getoon het nie. Erger nog was hul 
onbereidwilligheid om te leer en daardeur hul lewens te verryk. Om soos ’n 
donderstonn op sulke mense af te kom laat jou miskien lekker voel - veral as hulle 
beboet word - maar dit sal eenvoudig nie help nie, want hul houding is verkeerd. 

Dit is dus met goeie rede dat ek sulke streng vereistes stel aan toergidse en 
georganiseerde groepe soos klubs. 

Die moets en moenies 

Om’n handleiding vir etiek op die buitebaan te verskaf, is ’n moeilike saak, want ek 
kan nie help om die gevoel te kry dat ek vir die bekeerdes preek nie. Nogtans kan die 
onderstaande reëls dalk tot iemand se begrip en andere se vreugde bydra: 

Algemeen 

Tree hoflik en vriendelik teenoor alle mense op. 

Respekteer private eiendom en die regte van gemeenskappe. 

Respekteer die regulasies van parke of beheerde gebiede. 

Verleen hulp aan gestrande mede-viertrekeienaars. 

Jy mag geen mens of dier water weier nie. 

Jy mag nie water neem sonder om te vra nie. 

Jy mag nie water besoedel nie. 

Jy mag nie hulp of medisyne aan ’n siek of beseerde mens weier nie. 

Jy mag nie mense, veral diegene in gesagsposisies, omkoop ter verkryging van 
voorregte wat andere nie beskore is of om wette te omseil nie. 

Onthou altyd dat jy in ons buurlande ’n gas op besoek is en dienooreenkomstig moet 
optree. 

Respekteer andere se privaatheid en reg tot rus en stilte. 

Jy mag geen wilde dier, voël of laer vorme van lewe onnodig versteur, beseer, terg of 
doodmaak nie. 

Jy mag nie wilde diere voer nie. 

Jy mag nie reuse-vure maak of op enige manier brandhout misbruik nie. 

Jy moet jou kampvuur smoor voor jy vertrek en die reste begrawe. 

Jy mag onder geen omstandighede op gevoelige strata soos panne, woestyn- 
gruisvlaktes en kusduine rondry nie. 

Jy mag nie nuwe paaie of onnodige spore maak nie. 

Moenie jou afval begrawe nie. Wat jy saambring, neem jy weer uit na amptelike 
stortingsterreine of -geriewe. 

Jy mag nie ontlasting onbedek los nie. 

As jy kan, probeer om ’n bydrae te lewer aan een of meer bewaringsinstansies. 

Stel jou viertrekvoertuig tot die beskikking van jou medemens indien nodig, soos 
byvoorbeeld aan nooddienste. 

Verryk jouself deur ’n studie van die natuur te maak. 

Kweek by jou kinders ’n liefde en waardering vir die natuur. Leer hulle van kleins af 
die regte gewoontes in die veld. 

Jy mag nie sigaretstompies by die voertuig se venster uitslinger nie. 

Net jou spore moet agterbly as jy vertrek. 

In droë omgewings 

Moenie naby watergate of drinkplekke van diere kampeer nie. Kampeer ’n minimum 
van vier kilometer weg. 

Moet nooit onnodig nuwe spore maak nie. Dit geld veral vir die Namib se 
gruisvlaktes, waar jou spore tot 80 jaar lank gesien gaan word. 

Vermy dit om brandhout te maak. Bring liewers houtskool of gas vir jou eie gebruik 
saam. 

Jy mag nie water neem sonder om te vra nie. 

Jy mag nie aan ’n dors mens of dier water weier nie. 

Indien jy oor ’n grasvlakte ry, stop kort-kort en kontroleer vir aangepakte gras naby 
die uitlaatpyp. Dit kan nie net die voertuig uitbrand nie, maar ook die veld aan die 
brand steek. 

Maak wyd genoeg om jou kampvuur skoon sodat vonke nie ’n veldbrand veroorsaak 
nie. 

Moenie gedurende die somennaande of reënseisoen in rivierbeddings kampeer nie. 
Blitsvloede kan jou lewe kos. 

Die negatiewe impak van groot groepe is veel swaarder in woestyngebiede. Sorg dus 
dat jou reisgroep nie te groot is nie. 


Plante 

Tree met gevoeligheid teenoor die planteryk op. Plante is ook lewende wesens. 

Jy mag nie lewende plante beskadig ter wille van jou eie gerief nie. Veral nie vir ’n 
eennagkamp nie. 

Moenie teen boomstamme of naby boomstamme vuur maak nie. Die hele boom, wat 
miskien al 500 jaar oud is, sal daarvan sterf. 

Jy mag nie plante uitgrawe en verwyder met die oog op verplanting nie. 

Die pluk van veldblonnne is meestal verbode. As jy ’n goeie foto geneem het, sal 
daardie blom nooit verwelk nie en sal jy vir baie jare met genot daama kan kyk en 
terugdink. 

NB: Dit is nie deel van die etiese reëls nie en is dus onnodig hier. 

Strande en panne 

Respekteer die verbod op die gebmik van viertrekke op strande in Suid-Afrika. 

Indien jy op een van ons buurlande se strande rondry, dink steeds na oor wat in Suid- 
Afrika gebeur het en vra jouself die vraag hoe jou optrede die plaaslike owerhede 
vorentoe ook gaan verplig om op te tree. 

Aan die ooskus van Afrika moet jy as ’n algemene reël op die harde oppervlak tussen 
die hoogwater en laagwatergety ry. Langs die weskus van Afrika moet jy as algemene 
reël net bokant die stormwatermerk ry. 

Vermy dit om oor of op panne rond te ry. Die harde oppervlak is gewoonlik uiters 
misleidend, en jy kan dalk jou voertuig verloor. Boonop maak jou spore onooglike 
versteurings wat baie lank neem om te herstel. Onthou dat panne nie branders het in 
die reënseisoen om die oppervlak weer gelyk te kry nie. 

Vermy soutpanne langs die Atlantiese kus ten alle koste. 

Histories en kulturele plekke en gebiede 

Respekteer die tradisies en lewenswyse van mense wat nie tot jou etniese groep 
behoort nie. 

Moet nooit enige artefakte verwyder of verskuif nie. 

Moet nooit enige vloeistof teen rotstekeninge spuit of spat om die tekening op te 
helder nie. 

Doen moeite om vooraf ’n studie te doen oor die gebied waar jy gaan reis, die mense, 
hul kultuur en hul geskiedenis. 

Diere en voëls 

Moet nooit wilde diere voer nie. 

Moenie diere terg nie. 

Kampeer weg van olifant- en seekoei-voetpaaie. 

Moenie skerp, wit kolligte snags gebruik vir dierewaarneming nie. Gebruik liefs geel 
ligte. 

Diere het die eerste reg op ’n pad. Wees veral versigtig vir volstruise wat met groot 
spoed en oor lang afstande sal poog om by die voertuig verby te kom. Stop en laat die 
dier verbykom. 

Wees versigtig in spoelvalleie. Diere word ingehok deur die vallei se wande en kan 
dus nie ontvlug nie. Stop en gee die dier genoeg kans om weg te kom deur ’n sy- 
canyon. 

Dra neutrale kleure. Helder kleure versteur diere en voëls. 

Vierwiel- en veldmotorfietse is raserig en veroorsaak groot verstoring vir mens en 
dier. 

Die wet van die watergat 

• Om van watergat na watergat te jaag is kontraproduktief. Soek ’n paar uit en berei 
voor om ’n hele ruk by elkeen deur te bring. Neem genoeg kos, water en leesstof 
saam. 

• Moenie indruk in die siglyn van mense wat alreeds ’n tyd lank by die watergat is 
nie. 

• Skakel die voertuig af en sit stil. Moenie hard praat of musiek speel nie. Hou die 
kinders in toom. 

• Moenie uit die voertuig klim of op die dakrak sit nie. Leeus lê dikwels prooi by 
watergate voor en word nie maklik gesien nie. Daarby sal alle ander wild gesteur 
word. 

• Gaan na ’n watergat met die doel om voëls te kyk. As groter diere hul opwagting 
maak, is dit ’n bonus. 

• Verkry ’n kamera-passtuk vir die voertuig se ruit en monteer die kamera. 
Posisioneer die voertuig só dat jy gemaklik kan foto’s neem. 

• Parkeer die voertuig sodat dit nie ’n obstruksie vir ander voertuie is nie. 

Hoofstuk 9: DIE RUSTIGE REISPROGRAM 


Die doel van hierdie hoofstuk is om leiding te gee sodat die reisiger met behulp van 
goeie beplanning en kommunikasie ’n toer kan reël wat deur alrnal geniet gaan word. 
Dit is soos ’n fyn gasheer en gasvrou wat ’n aand se kuier met beplanning, sjarme en 
genot vir hul gaste uitlê. 

VOORBEREIDING VIR ’N RUSTIGE REISPROGRAM 

Ek gee hierdie hoofstuk met opset só ’n naam. Die vinnigste manier om ’n afkeer in 
buitebaantoere te ontwikkel is om in die kortste moontlike tyd deur ’n roete te jaag. 
Ahnal gaan pootuit by die huis aankom net om te kan sê: “Ons het die Sanipas 
gedoen,” terwyl niemand iets geleer, geniet of waardeer het nie, want daar was nie tyd 
nie. 

Daar is onder persoonlike versorging alreeds genoem dat ’n gesprek vooraf met 
alle medereisigers nodig is. Die doel van so ’n gesprek is om elkeen se behoeftes te 
bepaal. 

Mense het ’n hele reeks behoeftes, en die behoeftes van volwassenes verskil 
van dié van kinders, die behoeftes van mans verskil van dié van vroue, ensovoorts. 
Behoeftes kan ontstaan uit verskeie redes, byvoorbeeld bekommernis oor veiligheid, 
’n behoefte aan persoonlike netheid, ’n aandrang op slaapgerief, ensovoorts. Indien 
daar nie in hierdie voorsien word nie, gaan mense eenvoudig nie op safari nie. 

Dit is dus van groot belang dat ’n gesprek vooraf plaasvind om vas te stel wat 
jou reisgenote se behoeftes mag wees. Alleen dan gaan daar vrede wees en alrnal die 
reis geniet. 

’n Rustige reisprogram gaan in die eerste plek daaroor dat jy en jou reisgenote 
wil ontspan. Ek het al dikwels die opmerking gehoor dat motorbestuur vir party 
mense ontspannend is. Dit is seker so vir ’n rustige Sondagmiddagrit, maar as ’n lang 
afstand in ’n beperkte tyd in buitebaanomstandighede afgelê moet word, is die 
moontlikheid vir ’n ontspanne rit maar skraal. Die beginsel is dus om voldoende tyd 
toe te laat. 

In hoofstuk 1 het ek verduidelik wat buitebaantoestande is en dat onsekerheid 
oor die toestande ’n belangrike kenmerk van ’n buitebaanreis is. Een van die grootste 

gevare indien ’n mens nie voldoende tyd toelaat vir die reis nie, is dat toestande 
sodanig kan verander dat jy vir dae vertraag kan word. Ek het al gesien hoe mense vir 
die Paasnaweek van Gauteng na Kaokoland gery het in die reëntyd. Ek dink dit is 
hoofsaaklik te wyte aan swak huiswerk wat gedoen is. 

As ’n algemene reël wil ek dit stel dat 'n dag ingereken moet word vir elke 
750 km of gedeelte daarvan net om die punt van vertrek, dit wii sê die piek waar 
die roete begin, te bereik. Met ander woorde, as jy van Bloemfontein reis na 
Kamanjab as die beginpunt van jou safari, moet jy twee volle dae vir die heenreis, 
en twee volle dae vir die terugreis inreken, dit wil sê vier volle dae heen en weer. 

Dit is egter nie so eenvoudig soos dit lyk nie, want indien jy byvoorbeeld via 
Lobatse op die Transkalahari-hoofweg reis, moet jy ook nog in aanmerking neem dat 
jy vier keer deur grensposte sal moet gaan wat net op sekere tye oop is. 

Die ontwikkeling van viertrekvoertuie wat al hoe vinniger kan ry, en 
daannee saam ’n gejaagde lewenstyl, het ’n negatiewe uitwerking op die mens en 
die natuur. Die bande van die voertuig is ook aangepas om teen 150 km/h te ry, 
gevolglik word daar dikwels in die buitebaan gejaag van die een plek na die 
volgende. Gewoonlik pak die bande heel eerste op, veral in klipperige wêreld. 
Bokkies en voëls word doodgery en kanse word gewaag in situasies waar 
versigtigheid aan die dag gelê behoort te word. Dit beteken ook dat al meer 
besoekers deur wildtuine en ander plekke jaag en noodwendig die impak by 
sensitiewe plekke verhoog. ’n Voorbeeld is reuse-viertrekgroepe wat oorde 
besoek. Hulle het dikwels nie ’n benul van wat bewaring behels nie en beleef dus 
geen verrykende natuurondervinding nie. 

Weerstoestande moet deeglik in ag geneem word. Stadsjapies en selfs 
mense uit die Kaapse winterreënstreek vergeet soms om in hierdie opsig 
voorsiening te maak. Ek het alreeds die geval genoem van mense wat gedurende 
die Paasnaweek Kaokoland wou platry. Die riviere het al gedurende hierdie tyd 
van die jaar gesorg dat ek drie dae moes oorstaan op Puros. Terug kon ek nie, 
want daar het besoekers aangekom met die nuus dat die Kumib, waar ek die 
vorige dag droogvoets deur is, in vloed is. By Puros was die Hoarusib in volle 
vloed. Dit kan ’n probleem word indien daar in so ’n geval byvoorbeeld nie 
voldoende kos is nie. 

Die aard van die landstreek moet in ag geneem word in die 
voorafbeplanning. Die beste voorbeeld hier is die Kaudom-wildtuin in die 
noordooste van Namibië. Hierdie wildtuin, wat in die duine van die 
Kalaharistelsel geleë is, het ’n baie digte plantegroei wat as droëwoud-savanne 
bekend staan. Dit maak dit moeilik om die wild te sien. Van einde Julie tot 
September vind daar egter ’n belangrike fenomeen plaas en dit is dat die 
watervla kk e in die dreineringslyne (Omurambas genoem) dan begin styg. Dit is 
waarskynlik die resultaat van ’n terugvloei vanuit die Okavango-moerasse, wat 
dan vol is. 

Sodra die watervlakke styg, loop die fluitjiesriet uit en staan dit groen in kontras 
met die droë bruin omgewing, waar die reënseisoen nog nie begin het nie. Met die 
malse groen fluitjiesriet as lokaas beweeg olifanttroppe vanuit die noordooste in en 
begin dadelik ou watergate (gorras) met hul voete oopskop. Sodra die water oop is, 
beweeg die boksoorte in uit die dorre bos op die Omurambas, wat ’n breë grasvlakte 
vorm. Op hulle hakke volg die predatore ook natuurlik. ’n Mens het dus hier ’n 
kortstondige “venster” om die wildlewe in sy volle glorie te sien. 

Behalwe hierdie natuurlike fenomeen, bestaan die wildtuin se paaie uit 
tweespoorpaaie in diep, moeilik begaanbare sand. Dit kos inspanning om van die een 
kamp na die volgende te ry, en nog meer inspanning indien ’n mens na die watergate 
wil ry vir wildbesigtiging. 

Ek het egter al telkemale klagtes gehad van besoekers wat in twee dae deur die 
wildtuin gejaag het dat hulle geen wild gesien het nie. Ek kan maar net my kop skud 
oor hierdie onvoldoende beplanning. 

Voordat ’n mens op reis gaan, behoort jy moeite te doen om die beste en 
nuutste inligting te bekom oor die pad of roete wat gevolg gaan word. Wat 
nasionale paaie en selfs sekondêre paaie betref, is daar gewoonlik nie ’n 
probleem nie, maar dit is noodsaaklik om inligting te bekom wanneer jy op 
buitebaanroetes rondreis, asook in lande wat nie aan jou bekend is nie. Die pad na 
Arusha in Tanzanië word byvoorbeeld op padkaarte as ’n grootpad na ’n 
belangrike stad aangegee, maar in werklikheid is dit ’n uitmergelende en 
gevaarlike stofpad waar ’n voertuig se onderstel skade kan optel. ’n Mens moet 
dus deeglik navorsing doen en bereid wees om uitgawes aan te gaan vir 

eerstehandse inligting. Inligting kan onder meer op die volgende maniere verkry 
word: 

• Naslaanwerk op die internet. 54 

• Webwerwe van bekende reistydskrifte soos Weg en Wegbreek. 

• Skakeling met persone wat onlangs daar gereis het. Vind veral uit by klubs. 

• Reisagentskappe. 

• Boeke wat reise deur die gebied dek. 

• 4x4-winkels het dikwels baie inligtingsbrosjures. 

• Skakel met motorvervaardigers soos Land Rover en Toyota. 

• Skakel met die AA. 

• Skakel met brandstofmaatskappye om te verneem waar daar brandstof-fasibteite 
(van die betrokke maatskappy) in buurlande bestaan. 

• Inligtingsbeamptes by ambassades en hoëkommissariate, asook handels- 
attachés. 

• Pad-atlasse. 

Bepaal deur middel van hierdie inligtingsbronne die roete wat gevolg moet word, en 
stel vas wat die padtoestande is (probeer dit vereenvoudig en klassifiseer volgens die 
Kaokoskaal). Bepaal die afstande so akkuraat moontlik, en bereken die tyd wat dit sal 
neem vir ’n betrokke stuk pad. Indien die GPS-koërdinate in die hande gekry kan 
word, is dit absoluut goud werd. 

Oor hierdie aspek wil ek iets verder sê, en dit is dat geen koste en moeite 
ontsien moet word om die beste amptelike kaarte of vliegkaarte in die hande te kry 
nie. In hoofstuk 13 word hierdie aspek volledig behandel, en dit is nodig om hierdie 
gedeelte daarmee saam te lees. 

Ek stel dus ’n lys op wat die volgende bevat: 

• Die afstande tussen sekere punte (hierdie punte kan dorpe of enigiets anders van 
belang wees). 

• Die padtoestande, geklassifiseer van 1 tot 4 volgens die Kaokoskaal. 

• Die benaderde tyd wat dit sal neem om elke gedeelte af te lê. 

• Oornagplekke. 

• Brandstof-, voedsel- en waterpunte. 

• Veeartseny-inspeksiehekke. 

• Grensposte. 

Die volgende punte kan dalk help wanneer ’n mens die tydsduur van die reis beplan: 
Tyd en afstand is die basiese gegewens waarmee ’n mens begin: die datum van 
vertrek, die datum waarop jy móét terug wees, en dan hoeveel tyd jy tussenin by 
sekere plekke wil deurbring. Dit gaan die roete en die afstand wat jy sal kan aflê, 
bepaal. 

Dit is aangenaam om roetes so te beplan dat ’n mens elke derde of vierde dag twee 
aande oorslaap op ’n plek. Veral as ’n mens dit so kan beplan dat jy by ’n aangename 
plek oorstaan. Dit is verbasend in watter mate só ’n verposing ’n mens vars hou sodat 
jy uitgerus by die huis aankom. Die punt is dat dit teenproduktief is om van een plek 
na die volgende te jaag. Jy leer niks, sien niks en kom doodmoeg by die huis aan. 
Alleenreisigers is geneig om, indien hulle ’n mooi plek vind, somrner daar en dan 
kamp op te slaan en ’n paar dae ekstra oor te bly. Ek het nie probleme hiermee nie, 
maar dit bring soms mee dat’n mens dan ander mooi dinge op die reisprogram moet 
uitskakel. Dit is vir so iemand beter om ’n paar los dae in die program in te werk, wat 
dan opgebruik kan word op plekke waar die persoon graag langer wil oorstaan. 

DIE GEBRUIK VAN TYDELIKE EN ONGEKWALIFISEERDE GIDSE 

Die gebruik van gidse is ’n saak waarby ek met enkele gedagtes wil stilstaan. 
Gewoonlik was ek nog altyd baie gelukkig, maar dit het ook al gebeur dat ek die 
verkeerde persoon in diens geneem het. Laat daar egter geen twyfel wees dat ’n gids 
wat die plaaslike toestande goed ken, net ’n plesier kan wees nie. Daar is egter ’n paar 
belangrike aspekte wat in gedagte gehou moet word. 

In die lande rondom Suid-Afrika praat die mense meestal Engels as ’n tweede 
taal, met die uitsondering van Mosambiek en Angola waar Portugees die voertaal is. 

In Namibië is Afrikaans die omgangstaal, behalwe by die amptenary wat die gebruik 
van Engels voorstaan. Dit is verbasend hoe ’n mens met die myntaal “Fanakaló” tot in 
die Malawiese platteland geholpe kan raak. Nogtans is daar groot gedeeltes waar geen 
Europese taal gepraat word nie. Die beste vir hierdie omstandighede is om ’n 
plaaslike gids te huur. Selfs in Mosambiek het vriende tot my verbasing ’n man 

gevind wat nie net Afrikaans en Engels magtig was nie, maar natuurlik ook Portugees 
en heelwat van die inheemse tale. Dit het die reis baie aangenaam gemaak. 

Om ’n betroubare persoon te vind is moeilik, maar dit is tog moontlik, dikwels 
by grensposte. Die gebruik van ’n gids verg dat daar plek in die voorste voertuig moet 
wees, terwyl voedsel en slaapplek ook aan die gids verskaf moet word. Gewoonlik 
bring hulle hul eie slaapgoed. 

Ek wil sterk aanbeveel dat daar voor die tyd oor vergoeding sowel as pligte 
ooreengekom word, en dat dit op papier gesit word met die betrokkenes se 
handtekeninge daaraby. Daar kan ook gestipuleer word dat die gids ’n bonus sal 
ontvang indien hy hom goed van sy taak kwyt. Nog ’n goeie gedagte is om dit vir 
ander reisigers ná jou makliker te maak deur aan die persoon ’n getuigskriffie te gee 
wanneer die tog verby is. 

Dit is belangrik dat die persoon nie uitgebuit moet word net omdat sy land arm 
is en die geldeenheid lagwekkend is nie. Betaal die persoon ten minste R100 per dag 
as gidsfooi, asook verdere vergoeding vir bykomende pligte. Maak dit vir die persoon 
finansieel lonend om slegs sy beste te gee. 

10 

GROEPSDINAMIKA 

Moet nou net nie van die hoofstukopskrif aflei dat hier ’n sosiologiese diskoers gaan 
volg nie. Ek leen egter die begrip by hierdie dissipline by gebrek aan ’n beter term, 
aangesien ek graag iets wil sê oor die omgang of interaksie tussen mense op toer. 

Ek is nie naastenby ’n sielkundige of sosioloog nie, maar so mettertyd tel ’n 
mens iets op wat die moeite werd is om ’n slag te oordink. My doel met hierdie 
hoofstuk is om mense meer bewus te maak van die dinamika ver verhoudinge in ’n 
groep. 

Dit is te verstane dat mense meestal op toer gaan om naby die natuur te wees 
en om daar hul menswees te herontdek en te verruim, en soms om dit wat stukkend is 
te probeer heebnaak. 

Dit gaan ook dikwels om sosialisering. So onder my oë is al baie vriendskappe 
opgebou, en ja, selfs romanses. Mense wat aanvanklik deel van ’n groep is, pak soms 
later hul eie avonture aan. Dit gaan heel dikwels daroor om die bande tussen mense te 
versterk, en dit is nie snaaks om vriende en families te kry wat jare lank saam op 
safari gaan nie. 

Vir ander gaan dit weer daaroor om ondervinding in die buitebaan op te doen 
met ’n viertrekvoertuig, en die plesier van kampering moet natuurlik nie buite 
rekening gelaat word nie. Daar is dus gewoonlik ook ’n sterk avontuurgees 
teenwoordig. 

KONFLIK 

Dit is baie selde dat daar krapperighede op my safari’s ontstaan het. Miskien het ek dit 
goed gehanteer, of miskien was party mense bang ek los hulle net daar in die boendoe. 
Tog het ek al groepe aanskou wat as groot maats begin het en baie dikbek vir mekaar 
teruggekeer het. In die ergste gevalle het groepe heeltemal opgebreek in 
splintergroepe en elk is sy eie rigting in. 

Ek wil ’n paar van die oorsake behandel: 

Verskillende sosiale vlakke kan ’n probleem wees. Dit is moeilik om groepskohesie 

te verkry indien mense se sosiale vlakke te veel verskil. Snaaks genoeg, dit is nie 
dinge soos akademiese opleiding of selfs taal wat werklik saak maak nie. Maar as 
sosiale vlakke te veel verskil, het mense nie veel vir mekaar te sê nie. Jy kan maar 
Engelssprekende en Afrikaanssprekende Suid-Afrikaners in die groep saamgooi, 
solank hulle alrnal min of meer van die selfde sosiale vlak is. Ja, ek het al Moslems en 
Christene saam op safari gehad sonder die minste probleme, want die hele groep was 
min of meer op dieselfde sosiale vlak. 

Uiteenlopende persoonlikhede met uiteenlopende belangstellings is ’n resep vir 
probleme. ’n Tipiese voorbeeld is die probleme wat ontstaan wanneer jy werklike 
natuurliefhebbers saamgooi met mense wat geensins in die natuur belangstel nie. 
Verder kan ’n mens dit baie ongelukkig tref as jy met veeleisende mense saamgegooi 
word: klaerige vrouens en moeibke mans. 

Negatiewe groepskohesie ontstaan soms wanneer ’n groep saamgestel is uit mense 
wat vir ’n maatskappy of ’n amptelike bggaam werk en wat om werks- of amptelike 
redes saamgedwing word. In so ’n geval word dit gou duidelik dat net ’n paar mense 
die reis geniet, terwyl daar verder so ’n stil kol is van mense wat elke oomblik ombid. 

Swak organisasie is ’n baie belangrike oorsaak van konflik. Indien daar nie voor die 
tyd deeglik ooreengekom is oor belangrike aspekte soos die roete, waar slaap ons, wat 
eet ons, wie is die padvinder en alle ander funksionele aspekte nie, ontstaan 
misverstande en wrywing spoedig. 

Gebrek aan leierskap is nog ’n oorsaak. Hierby moet ons ’n oomblik stilstaan, want 
dit is ’n belangrike punt. By begeleide toere waar mense saam met ’n toergids gaan, is 
daar selde indien ooit ’n probleem met leierskap, want die toerleier is onderleg, weet 
wat hy doen en kan selfs streng optree. Mense vertrou hom dus en kan lekker ontspan, 
want hulle hoef nie bekommerd te wees oor funksionele dinge nie. Hy ken die pad, hy 
weet presies hoe ver daar gery moet word, hy weet waar om te kampeer ensovoorts. 

Wanneer ’n los groep ongeorganiseerde individue saamgegooi word en daar is 
niemand wat onderleg is in al hierdie belangrike funksionele dinge nie, ontstaan daar 

meningsverskil en kan niemand ontspan nie. 


Verkeerde persepsies ontstaan deesdae nogal maklik met dié dat daar ’n geweldige 
klomp sogenaamde 4x4-roetes ontstaan het en klubs of groepe knaend oor naweke 
sulke fasiliteite besoek. Hierdie geleenthede word dikwels geborg en is uit en uit 
ingestel op die toetsing van viertrekvoertuie en hul bestuurders. Ek het dit al dikwels 
beleef dat sulke mense saam met my op ’n toer na byvoorbeeld Kaokoland wil kom 
en dan uiters teleurgesteld is dat daar nie elke dag 4x4-“aksie” is nie (hulle besef 
dikwels nie dat die naaste motorhawe, ingeval daar probleme sou ontstaan, honderde 
kilometers ver is nie). Ek het ook gevind dat diegene selde indien ooit enige 
belangstelling in die natuur het en selfs my lesings vervelig vind. Dit is dus twee 
wêrelde wat bymekaar kom en nouliks versoenbaar is. 

Fisiologiese oorsake, byvoorbeeld moegheid na ’n strawwe dag agter die stuurwiel. 
Padomstandighede, ’n gebreekte voertuig en hindernisse wat opduik is alrnal faktore 
wat die bestuurder en passasiers se spanningsvlakke kan verhoog. Ek het dikwels 
opgelet dat mense wat nie voldoende tyd toelaat vir verposings nie, wat nie genoeg 
eet nie en te min water drink, saans uitsonderlik moeg is. Dit is ook opmerklik dat 
fikse mense minder gebuk gaan onder hierdie probleem. 

Dit is dus logies dat wanneer mense teen die aand by ’n kampeerplek kom, 
sommige eers moet afwen. Ek beveel aan dat die bestuurders kans gegun moet word 
om eerste skuins te kan sit. ’n Glas rooiwyn het ’n heilsame uitwerking op spanning, 
cholestrol en bloeddruk. 

Beplan deeglik om konílik te vermy 

Groepsgees 

Dit is belangrik om van meet af aan dinge te doen om ’n gevoel van samehorigheid te 
skep. Die mens is en bly ’n groepswese waar hy ook al gaan. Selfs die grootste 
individualis en alleenloper is in bepaalde opsigte van ander mense afhanklik, en dít is 
die sleutelwoord: interafhanklikheid. As daar interafhanklikheid in die groep is, gaan 
dit voorspoedig. 

Begin altyd ’n safari op ’n sosiale vlak organiseer 

Hou ’n braaivleis om dit te bespreek. Onderneem ’n rit saam met die groep na die 
naaste 4x4-roete op ’n Saterdag. Let wel, in hierdie stadium bestaan daar nog geen 
formele organisasie nie. Die belangrike ding is dat mense by sulke geleenthede 
sosialiseer en leer in watter opsig hulle mekaar tot hulp kan wees. 

Kies jou reisgenote met oorleg 

Ek wil begin deur te sê dat dit beter is om uit die staanspoor jou tipe mense te kies: 
Jou portuur, jou geselskap en vlak van opvoeding. Te groot verskille op die algemene 
vlakke van menswees is nie wenslik nie. Soos ek alreeds uitgewys het, is aspekte soos 
taal en dies meer nie belangrik nie, maar sosiale vlak wel. 

Eweneens is dit goed om mense te kies wat dieselfde belangstellings deel. As 
jy byvoorbeeld meer ingestel is op die natuur as op viertrek-aspekte, is dit nie 
raadsaam om mense saam te neem wat glad nie in die natuur belangstel nie. Dit is 
beter as groepe rondom gemeenskaplike belangstellings en leefwyses georganiseer 
word. 

Dit is in hierdie opsig belangrik om in gedagte te hou dat kinders maklik ’n 
bron van irritasie kan word. Almal het dalk nie kinders nie of vind kinders self 
irriterend. Almal voed ook nie hulle kinders op dieselfde manier op nie. Saans het die 
seuntjies hope opgegaarde energie terwyl die grootmense na ’n veeleisende dag wil 
rustig raak om die vuur. Die mannetjies speel egter rugby vir die Spoorweë teen 
Noorweë dat die stof staan. Die beste is dat die ouers onder mekaar reël en beurte 
maak sodat daar elke aand een volwassene is wat die kinders eenkant besig hou en 
terselfdertyd sommer ’n ogie oor hulle hou. Daar moet egter ’n ooreenkoms wees dat 
die kinders byvoorbeeld eerste eet en teen sononder rustig gehou moet word. Daar 
moet reëls wees en almal moet daarmee saamstem. 

Dit bly altyd ’n goeie idee om vir kinders iets saam te neem waannee hulle 
kan besig bly. Daar is ook geen rede waarom kinders byvoorbeeld nie ’n projekkie vir 
die verloop van die toer kan hê nie. Veral is dit nuttig as dit ’n curriculum- 
versterkende of ondersteunende projek is. Ek het al met verbasing opgelet hoeveel 
kinders op so ’n tog inneem! 

Skep ’n organisasie vir voorbereiding en uitvoering 

Skep ’n formele struktuur waarin die groeplede sekere funksies moet vervul. Kies ’n 
groepleier wat sekere toegedeelde take of funksies het. Ken ook die ander funksies 
aan spesifieke mense toe. Iemand moet byvoorbeeld verantwoordelik wees vir die 
kos, meganiese dienste, die besprekings en program, padvind en kommunikasie, 
ensovoorts. Dit maak die ervaring aangenaam en veilig vir al die deelnemers. 

Dit is egter van belang dat elkeen duidelik uitgestippelde riglyne moet hê oor 
hoe die pligte uitgevoer moet word. Ja, ek verwys inderdaad na ’n pligstaat waarin 
alrnal insae moet hê. 

Ek moet my egter haas om iets te sê oor die toekenning van gesag. Daar moet 
deur onderlinge instemming en konsensus gesag toegeken word aan elkeen vir die 
uitvoering van sy of haar opgelegde take, en dit moet gerespekteer word. Daar is niks 
wat ’n mens so woedend maak soos mense wat ongevraagd kom inmeng of selfs jou 
taak oorneem wanneer jy jouself daarvoor voorberei het nie. Pasop, die rooi lig is aan! 
Jy kan hulp aanbied of wag tot jy gevra word om te help, maar moet nooit inmeng nie. 

Toegedeelde pligte 

Posisies, gesag en formele strukture is een kant van die munt. Die ander kant is dat 
niemand ontsien mag word by die toedeling van pligte nie, behalwe waar spesiale 
redes bestaan. Alrnal moet byvoorbeeld help brandhout versamel, en alrnal moet help 
met die skottelgoed. 

Ek wil dit baie sterk aanbeveel dat daar volgens ’n rooster gewerk word. As 
voorbeeld kan’n ander egpaar elke aand ’n beurt kry om vir die hele groep kos te 
maak (en dit is hier waar resepte uit die boonste rakke uitgehaal word), elke aand kan 
iemand anders vir die skottelgoed sorg, slaai maak ensovoorts. ’n Rooster sorg dat 
niemand sy of haar plig ontduik nie en lei tot algemene tevredenheid. 

’n Mens ontdek so in die loop van ’n safari soms’n verborge talent by iemand. 
So was ek al op reis met ’n groep waar ’n man wat slegs een arm gehad het, ontpop 
het as ’n bobaas-broodbakker. Hy het met die een hand brood vir alrnal geknie en 
gebak. Onoortreflik! Hy is toe summier en eenparig deur die groep as hoof- 
uitvoerende bakker aangestel. (Ek moet net noem ons het darem nie ’n gebrek aan 

skinkers gehad nie en Farao het niemand in die tronk gegooi nie.) 


Die reisprogram 

Probeer om ten minste teetyd, middagete en koffietyd smiddae halt te roep op ’n lang 
reis. Dit is veral vir die bestuurders baie belangrik om ’n tydjie vir rus en verposing te 
hê. Moenie te lang afstande per dag in die buitebaan aflê nie. Beplan vir 
onderbrekings. 

Onderlinge ooreenkoms oor onvoorsiene gebeure 

’n Mens kan voorberei soos jy wil, maar in die buitebaan is die onverwagte ’n 
konstante medereisiger. Dit veroorsaak altyd verhoogde spanning. Dit is dan ook die 
tyd wanneer leiding maklik beproef kan word en groepskohesie afgetakel kan word. 

Daar moet vooraf ’n besluit hieroor geneem word. Wat gaan die res van die 
groep byvoorbeeld doen as ’n persoon se voertuig gaan staan? 

Ek wil aanbeveel dat sulke besluite in die eerste plek gebaseer moet wees op 
volwasse verantwoordelikheid. As daar die geringste gevaar aan verbonde sou wees, 
mag die groep so ’n persoon nie in die steek laat nie, want veiligheid en geborgenheid 
is juis die rede waarom mense saam met ’n groep reis. 

Daar moet ’n vaste ooreenkoms hieroor wees. 

Voorwaardes vir begeleide toere 

Bogenoemde het grootliks betrekking op toere waar ’n sosiale groep saamreis. 
Wanneer ’n toer egter deur ’n organisasie aangebied word en daar is ’n toer- of 
safarileier, is dit belangrik dat ’n voorwaardevorm aan elke deelnemer verskaf word 
en dat elkeen dit moet onderteken. Hierdie voorwaardes dek die meeste 
gebeurlikhede, en die in- en uitbetaling van gelde word ook daarin vasgestel. Dit is 
baie belangrik dat vrywaring uitgestippel word en dat die gesag van die toerleier 
duidelik omskryf word. 

Die hantering van konílik 

Konflik ontstaan weens faktore binne groepe, maar kan ook deur eksterne faktore 
veroorsaak word. In die vorige paragrawe het ek verduidelik hoe om konflik te binne 

die groep uit te skakel, maar daar kan ook uiterlike omstandighede opduik wat jy nie 
verwag het nie. Een plek waar daar maklik gebeurlikhede ontstaan wat tot konflik kan 
lei, is grensposte, en daarom skenk ek spesiale aandag in hoofstuk 14 aan hierdie 
aspek. 

* Doeltreffende hantering van konflik begin altyd met vriendelikheid, gereedheid 
om die saak van albei kante te beskou en kommunikasie. Enige punt van verskil of 
konflik moet deeglik uitgepraat word. Langdradig, maar eflfektief. 

* Moenie ’n saak maak van iets wat móre nie meer belangrik is nie. Weeg dus die 
belangrikheid van die saak op teen die groter prentjie. 

* Gee aandag aan goeie verhoudings, dit gaan langer duur as die toer self. 

* Daar moet een keer per dag ’n “dag-is-verby”-praatjie wees. Dit kan infonneel 
wees. ’n “Lykskouing” kan ’n leerproses wees vir wat voorlê. 

* Daar moet saans ’n formele praatjie wees oor wat more voorlê, en genoeg kans 
gegee word vir vrae en antwoorde. 

* Kommunikasie tussen voertuie is van baie groot belang en indien daar nie radio’s 
beskikbaar is nie, moet planne uitgewerk word om die res van die groep 

te laat weet as iemand ’n probleem sou ondervind. 

* Ek wil weer beklemtoon dat daar reëls en regulasies moet wees wat vir almal in 
die groep geldig is. Daar moet ook duidelik uitgestippel word wat as wangedrag 
beskou word. Ek behandel vorentoe ’n paar van die karakters wat ’n mens soms 
op reise raakloop, en daar moet duidebke reëls wees wat diesulkes duidelik laat 
verstaan wanneer dit nodig word om die groep te verlaat. 

Vermyding van eksterne konílik deur hoflikheid en vriendelikheid 

Dit is nodig om iets spesifiek hieroor te sê, want ’n safari behels dat ’n mens 
voortdurend vreemdelinge ontmoet, dat jy onbekende sosiale gebruike teëkom en dat 
jy te doen kry met ongeskrewe wette waarvan jy nie geweet het nie. 

Dit begin by respek vir ander mense, respek vir hulle tradisies en leefwyse en 
’n gewilligheid om iets van hulle te leer. Laat my toe om aan die hand van ’n praktiese 
voorbeeld te illustreer: 

In Kaokoland woon en oorlewe die Himba-mense al vir honderde jare in ’n 
harde en onverbiddelike omgewing. Hul oorlewingsmetodes is deur hul voorgeslagte 


270 



vasgelê in wat hul kultuur vandag is. Dit gee aan opeenvolgende geslagte ’n 
kognitiewe “padkaart” om te kan oorleef. Vir die persoon uit ’n samelewing met ’n 
ander vlak van tegnologiese ontwikkeling kan sommige van hul gebruike uiters 
vreemd en soms onaanvaarbaar voorkom. Daar moet egter onthou word dat hulle 
reisigers deur hul gebied deur dieselfde bril sien as wat die reisigers hulle moontlik 
sien. 

Jy en jou groep is gaste in hul gebied en moet jul dienooreenkomstig gedra om 
konflik te vermy. Dit is ’n universele beginsel dat hoflikheid konflik uitskakel. 

Dit is egter nie altyd so eenvoudig nie. Die Himbas glo om by jou vuur te kom 
sit terwyl jy kampeer, is hul reg, want dit werk so in hul gemeenskap. Eintlik bedoel 
hulle deur hierdie handeling om jou te laat verstaan dat hulle notisie van jou neem en 
dat jy welkom in die buurt is. Vir jou egter, uit ’n Westerse perspektief, is dit onhoflik 
as iemand hom ongenooid by jou kampvuur kom neerplak. Hoflikheid oor en weer is 
dus gekoppel aan kulturele begrippe, maar vriendelikheid is nie. 

Jy moet uit hoflikheid reageer deur so ’n persoon te groet (vriendelikheid) en 
iets kleins aan te bied om te eet (hoflikheid en vriendelikheid). Jy is besig om dankie 
te sê. Dit is egter nie die einde van die saak nie, want ’n Himba glo hy moet jou laat 
goed voel (vriendelikheid) deur iets van jou te bedel of te vra. Ja, sy redenasie is 
(paradoksaal) dat hy jou daardeur laat goed voel omdat hy dit vir jou moontlik maak 
om iets vir hom te gee! Dit is die rede vir die gebedel na suiker of “omakaja” (tabak) 
of pille. Dit is ’n ritueel, en is ek altyd gereed daarvoor deur ’n paar stopsels pyptabak 
uit te deel. Jy moet egter oppas, want die besoeker sal aanhou vir die hele twaksak. 

Dié bêre jy met groot gebaar en dan raak hy gewoonlik vir ’n rukkie stil, net om te vra 
na suiker en pille. Ek glimlag net (vriendelikheid) en skud my kop. Dan word gevra 
waarheen ek op pad is (hoflikheid deur belangstelling) as deel van die ritueel, en dan 
beduie ek met ’n stok Epupa of Opuwo. Onmiddellik sal die persoon dan vra vir ’n 
geleentheid, waarop ek ook vriendelik my kop sal skud en beduie dat die voertuig vol 
is. 

Nou is dit my beurt, en ek vra of ons foto’s van hom mag neem. Dadelik 
beduike hy dat hy geld wil hê. Ek gee hom twee rand vir elke kamera wat daar is, en 
die fotosessie begin. As ons klaar is, word hy bedank (hoflikheid) en daar trek ons 
vriend met lang treë die pad af. Baie gelukkig, en hy laat ’n gelukkige groepie toeriste 

agter. 

Waarom al die gebedel? Wel, in ’n harde, ongenaakbare land met min 
oorlewingskanse is mededeelsaamheid wanneer dit kom by noodsaaklike dinge soos 
kos en water ’n kwessie van oorlewing. Om te vra vir hierdie items is deel van die 
Himba se wese, al verstaan hulle self nie meer waarom hulle vra of bedel nie. 

As ons nie bedag is op dinge soos dié nie, kan ons by mekaar verbypraat en 
verbylewe. 

IRRITERENDE KARAKTERS OP TOER 

Na aanleiding van karakters wat ek in my vorige boek beskryf het, brei ek op versoek 
hier meer volledig uit oor die tipes wat ’n mens raakloop en wat die lewe op safari vir 
alrnal onaangenaam kan maak. Hierdie is ’n tong-in-die-kies snelgids vir die 
herkenning en hantering van sulke karakters. My raad is egter ernstig en moet met 
oorleg en wysheid toegepas word. Ek maak gebruik van stereotipes, en die eienskappe 
wat ek beskryf, word gewoonlik nie uitsluitlik by een persoon aangetref nie. Maar 
nouja, tog soms wel. Vat dit van wie dit kom, sê ons in Afrikaans. Die punt wat ek 
egter wil tuisbring is dat ’n mens bedag moet wees op mense se moontlike optrede en 
gereed moet wees om dit te hanteer. 

Bertie Beterweet 

’n Vreeslike irriterende en simpel vent. Hy weet van alles beter en betwyfel en stry 
oor elke aspek van die inligting of voorligting wat die toerleier verskaf, al is hy 
meestal nie op hoogte van sake nie. Spog graag met sy 4x4-opleiding in ’n moddergat 
buite Pretoria. Glo dat jy in sand ry met bande wat 3 bar. gepomp is, en argumenteer 
graag daaroor. Hy hou natuurlik daarvan om ’n gehoor te hê. A1 het hy geen opleiding 
nie, sal hy nie skroom om ’n plantkundige aan te vat oor plante of ’n dokter oor 
siektes nie. Hy loop homself gewoonlik teen ’n prokureur vas. 

* Ignoreer hom. Moet hom nie eens groet nie. Dit is die een optrede wat hy glad nie 
kan verwerk nie. 

* Wag tot jy by ’n besondere fenomeen uitkom en dan stel jy Bertie voor as “die 
ekspert wat saam met ons reis” en vra hom om die fenomeen te beskryf. En soos 

hy aangaan, help jy hom reg of weerspreek hom vriendelik. Bertie is hiena 
tjoepstil. 

* As hy vasval met sy styfgepompte bande, ry aan. Hy moet self uitkom en die 
groep weer inhaal. Hiema is sy ego gewoonlik afgeblaas en sy bek stil. Hy kan 
hiema selfs in ’n aangename reisgenoot ontwikkel of só ’n skaap voel dat hy die 
groep verlaat. Tata en Gott sei Dank! 


Willie Weetie 

Luister glad nie na raad nie, ignoreer die toerleier se opdragte en lees ook nie die 
korrespondensie voor die tyd nie. Kom in Kaokoland aan met dun en sagte 
straallaagbande. Sleep ’n selfgeboude sleepwa wat ’n ton weeg (en met ’n as van ’n 
halfton spog) en wat eintlik vir ’n teerpad gemaak is. 

* Keer hom, vóór hy op safari saam met jou vertrek. Stel aan hom ’n keuse om te 
verander aan sy toemsting of tuis te bly. 

* Gewoonlik skrik Willie dan wakker en sy doofheid is skielik weg. Ook sy IK 
ondergaan ’n dramatiese styging. Moenie lag nie, want jy sal verbaas wees hoe 
eiewys mense kan wees. 


Sannie Sonbesie 

Sy kla aanmekaar en is soos die sonbesies heeldag in alrnal se ore. Daar is twee 
moontlikhede: 

* Sannie soek dikwels net aandag. Ignoreer haar voluit. Sy sal vinnig verander. 

* Soms is Sannie net vreeslik onseker van haarself in veldomstandighede. Moedig 
haar aan en leer haar ’n paar kunsies. Sannie se houding sal verander. 


Die Haan met die Houding 

Jare gelede het ek ’n groep Franse op toer gehad. Een van die egpare was besonder 
moeilike en dwars mense. Veral die man wou oor alles stry. 

Ons beland toe op Okaukuejo in die Etosha en dadelik wil die man niks weet 
van kampering op die aangewese (amptelike) kampeerplek nie. Ek wou my eers weer 
vererg, maar skielik het ek besef dat omstandighede aan my kant was. Okaukuejo het 
op daardie stadium baie las van jakkalse in die kamp gehad. 

Ek los toe die Fransman om te doen wat hy wil en hy besluit, ongelukkig vir 
hom, om sy tent teen die kampdraad op te slaan. 

Daardie nag loop die leeus, soos die geluk dit wil hê, toe mos al brullend op en 
af teen die draad. So ’n spatsel biltong het natuurlik ook gehelp. Die ergste was dat 
die Franse se skoene, wat hulle buite die tent gelos het, die volgende oggend 
skoonveld was - weggedra is deur die jakkalse. 

So kom die Franse al swetsend en swetend deur die duwweltjies aangesukkel 
op hulle sokkies. Botter kon natuurlik nie in my mond smelt nie! Ek het ook nog 
gesorg dat die eerste winkel met skoene drie dae later eers gevind is. Na hierdie 
episode was die Franse haantjies baie gehoorsame toeriste. Skielik ore gekry. 


Ongeduldige Oswald 

Kry die piep as reisgenote ’n pap wiel kry of as enige oponthoud voorkom. Kan glad 
nie ontspan nie en druk teen vertrektyd op sy toeter as almal nie gereed is om te ry 
nie. Hy is veral geïrriteerd omdat die groep so stadig ry en neem die toerleier ten 
seerste kwalik. Hy en Driftige Dries weet instinktief om mekaar liefs te ignoreer. Sy 
houding verander egter met sy eerste pap wiel, en ek sorg dat hy ekstra sukkel as hy 
vasval. Hierna is hy gewoonlik stil. 

* Hierdie persoon moet aangespreek word om meer tegemoetkomend te wees. 

* Moedig hom aan om andere te gaan help wat om verskeie redes stadiger oppak. 

(Voetnota: Oswald gooi sy viertrek om op pad huis toe. Hy het skynbaar aan die slaap 
geraak agter die stuur. Hy moes oorgeslaap het, maar was oorhaastig om by die huis te 
kom. Ossie is nou in die hemel en speel glo harpmusiek vir ontspanning. Sy weduwee 
is later weer getroud met Gert Geduld.) 

Driftige Dries 

’n Moeilike en selfgesentreerde mens. Hy kom klaar kwaad by die toer aan en staan 
soggens moerig op. Manipuleer mense met vloermoere en deur sy teddiebere uit sy 
kot te smyt as hy nie sy sin kry nie. Maak graag ’n geveg daarvan oor waar sy motor 
saans geparkeer moet word of waar sy tent moet staan. 

* As hy dit eenkeer gedoen het, waarsku hom reguit dat indien dit weer gebeur hy 
die groep summier sal moet verlaat. Hy sal onmiddelik ’n vloermoer gooi en 
oppak. Stap weg en ignoreer hom voluit verder. Moet hom nie eers groet nie. 

* Hy verbeur natuurlik alle gelde wat reeds inbetaal is. 

(Voetnota: Daantjie is glo verlede seisoen saam met tawwe Kemeels Koevoet se groep 
na Kaokoland om Kemeels se ou slagvelde te gaan besoek. Hy het glo sy trieks op 
Kemeels probeer uithaal en toe beland hy in Opuwo se kliniek met ’n gebreekte arm. 
Daantjie se vrou moes daarna al die bestuurwerk tot in Gauteng doen en was glo 
lekker dik vir hom.) 

Hooghartige Hottie 

Hy is ’n snob en sien neer op sy reisgenote. Sy vrou is egter baie aangenaam en 
alhoewel sy probeer vergoed vir sy houding, word sy oordonder. Hy kritiseer luid en 
dramaties die toerleier se optrede asook sy reisgenote se voertuie (as hy ’n doppie 
Tullamore Dew te veel in het). Meng nie graag met die gepeupel nie. Hy en Bertie 
Beterweet is geesgenote en besluit gewoonlik teen die derde dag om vrywillig die 
simpel groep te verlaat en hul eie reis voort te sit. Dank die Vader! 

* Hierdie is ’n moeilike tipe mens wat graag sy posisie en rykdom aan jou sal 
voorhou en nie maklik reageer op ’n waarskuwing nie. 

* Hy moet onmiddelik ernstig gewaarsku word in die hoop dat hy vrywillig die 
groep sal verlaat. Indien dit blyk dat hy die waarskuwing nie ernstig opneem en 
bereid is om te luister nie, beveel hom om die groep dadelik te verlaat (maak nie 
saak hoe laat of waar dit is nie). Hy gaan jou dreig en sy prokureur gaan briewe 
aan jou skryf. Wees ferm, hy sal uiteindelik die aftog blaas. 

(Voetnota: Hottie en Bertie verdwaal ná die tweede dag en gaan uitmekaar, natuurlik 
ná ’n hewige meningsverskil. Hottie haal uiteindelik die huis na ’n groot gesukkel en 
verkoop daarna summier sy viertrek om liefs ’n woonstel aan die Suidkus te koop. 
Bertie Beterweet het ’n skreeu-en-hempsknope-afruk-sessie met sy motorhandelaar 
nadat sy voertuig op Gatsrand gaan staan het. Hy moes die vernedering beleef dat ’n 
plaaswerker hom met ’n ou krok tot by die naaste beskawing gesleep het, wat hom 
boonop ’n hoop geld gekos het. Hy verlaat die handelaar se vertoonlokaal met ’n vet 
oog.) 

Die Vegtende Fechters 

Hierdie gesinnetjie is altoos aan die stoei en stry met mekaar. Ma en Pa het hoorbaar 
’n opstootjie een maal per dag en Kleinboet en Sus raak soinmer handgemeen langs 
die vuur. 

* Hulle het natuurlik nog nooit geleer om sinvol met mekaar te kommunikeer nie. 

* Daar kan onsekerheid en spanning in ’n gesin voorkom, wat dan onder die soms 
veeleisende omstandighede van die buitebaan kan manifesteer. 

Sulke mense is gewoonlik skadeloos, maar as die stryery ander mense begin hinder, 
moet daar vriendelik met die volwassenes oor die saak gepraat word. Hulle werk 
gewoonlik goed saam. 

Fobiese Phoebe 

Hierdie arme mens kry baie swaar op safari. Sy lê vreesbevange snags in haar tent en 
die ouman word kort-kort wakker gemaak vir elke geluid wat sy hoor (gewoonlik 
maar net die tent langsaan waar die uie-en-bonebredie ’n bietjie werk verrig). Sy is 
bang vir goggas, bang vir geitjies, bang vir muskiete, bang dat die kos nie gaan hou 
nie, ensovoort. 

* Maak ’n punt daarvan om voor slapenstyd altyd ’n gerusstellende geselsie met 
Phoebe te hê. 

* Sulke mense is dikwels onbekend met die veld en vir hulle hou dit dus altyd ’n 
potensiële, maar gewoonlik verbeelde bedreiging in. Moedig so iemand aan. 
Identifiseer byvoorbeeld die naggeluide vir haar. Die meeste geluide word deur 
nagvoëls, krieke en paddas gemaak. 

* Partykeer is Phoebe net baie onseker van haarself. Dit is veral oor etes dat sy 
bekommerd is, want sy is gewoond aan die veiligheid van haar kombuis. Moedig 
haar dus aan. Maak haar touwys by die vuur. Maak saam met haar een of twee 
resepte, net sodat haar selfvertroue kan herstel. Sy begin dan die toer geniet. 

Egoïstiese Egbert 

Hier is nou ’n baie spesiale karakter wat ’n gevaar vir alle mense inhou. Egbert is ’n 
eiewys, eiegeregtige mens met baie min opvoeding. Daarby het hy geen begrip van 
die natuur nie, en net minagting vir mense wat “aangaan” daaroor. 

Egbert ry graag op die strande rond ten spyte van die verbod. Hy parkeer ook 
graag sy viertrek in sones vir gestremdes, en word hy aangespreek deur iemand, dreig 
hy met fisieke geweld. Hy het ’n plaas waar alles wat beweeg, geskiet word as hy 
naweke daar kom. Hy glo vas ’n sperwertjie is ’n “lammervanger” en ’n 
bakoorjakkels moet jy doodry. 

Dit is ’n baie moeilike karakter om saam op toer te hê, want jy kry duidelik die 
indruk dat hy dink jou inligting is bloot twak. Hy luister selektief en het klinkklare 
opnies, die meeste natuurlik verlammend verkeerd of oppervlakkig. 

* Inderdaad ’n ystennan wat met yster gehanteer moet word, want dit is al wanneer 
hy luister. 

* Met hierdie tipe mens moet jy sonder simpatie en kliphard, ja ongenadig wees. 
Mooipraat met so iemand is tydmors. Jy moet hom dus een keer streng aanspreek 
en waarsku en as hy nie wil luister nie, summier huistoe stuur. Soos alle boelies 
gaan hy jou probeer intimideer. Staan vas. Hy sal padgee met ’n string skel- en 
vloekwoorde op jou en jou karakter. Warm lug. 

* Wanneer jy vooraf die mense vir jou reisgroep keur, is hierdie die tipe mens wat jy 
teen alle koste moet vermy. Wees veral versigtig as lede van ’n groep ongekeurde 
of onbekende mense wil saamsleep. Dit is soos onbekende e-pos: Dit kan ’n virus 
bevat. 

Die mense wat ’n mens graag weer nooi 

Ter wille van regverdigheid en balans kan ek eenvoudig nie hierdie hoofstuk afsluit 
sonder om te vertel van die tipe mense wat ek te eniger tyd weer sal nooi om saam te 
gaan nie. Natuurlik is alrnal van hierdie mense nie dieselfde nie, en almal het ook nie 
dieselfde temperament nie, maar tog is daar ’n paar karaktertrekke en eienskappe wat 
verseker dat die reis saam het hulle elke keer ’n plesier is. 

* Mens wat graag na raad luister en hul bes doen om voor te berei vir ’n toer. Dit 
is gewoonlik mense wat geesdriftig deelneem aan die besprekings in die 
groep. 

* Leergierigheid in die natuur en in die buitebaan is nog ’n eienskap wat 
wonderlik is. Mense wat entoesiasties is en meer wil weet van elke fenomeen 
geniet gewoonlik die toer besonder baie en gaan verryk huis toe. 

* Hoflikheid, vriendelikheid en hartlikheid is eienskappe wat aansteeklik is. Ek 
het al gesien hoe goed opgevoede jongmense saans spontaan hulp aanbied aan 
ouer persone met die opslaan van hulle tente of om pakkasie af te pak. Daar 
word vriendskappe gevorm oor ouderdomsgrense heen wat blywend is. 

* Ek kan nooit genoeg kry van mense met ’n flinke humoristiese insig nie. Sulke 
groepe word dikwels gekenmerk deur die gelag in die laer. 

* Ondersteuning en geduld is goud werd. ’n Mens kry mense op toer wat deur 
dik en dun by jou staan, maak nie saak wat verkeerd gaan nie. Dit is dié soort 
mens wat eerste gereed is om te help en dit is ook die persoon wat by jou bly 
totdat die probleem opgelos is. 

* Blote fluksheid is ook iets wat bewonder word. Ek het al gesien dat mense in 
hul sewentigs sprankelend fluks is met ’n skerp humorsin. Wat ’n plesier! 

BUITELANDERS 

Met die neem van buitelandse gaste op ’n safari kan daar maklik misverstande 

ontstaan weens ’n verskil in kultuur, taal en gewoontes. 

* Taal kan ’n groot probleem wees, met uitsondering van sommige Engelstalige 
buitelanders. Selfs Nederlanders is moeilik om te verstaan vir Afrikaans- 
sprekendes as hulle vinnig praat. ’n Mens moet ekstra moeite doen om 
buitelanders wat met ’n swaar aksent Engelse praat, te verstaan. 

* Oor gewoontes kan baie gesê word. Vir mense uit die meeste Duitssprekende 
lande (Duitsland, Oostenryk, Switserland) is stiptelikheid ’n lewenswyse. As jy 
dus sê dat die groep om 19h00 eet, maar jou vleis is nog op die kole, verstaan 
hierdie mense dit nie en kan hulle ontevrede raak. As ’n reël eet hulle nie 
naastenby soveel en sulke groot porsies vleis soos ons nie, en slaai word apart as 
’n maaltydgang geëet. Ek wil hierdie punt van anderste gewoontes onderstreep: 

Ek het dit al beleef dat Europeërs wat wil ontklee, eenvoudig hul rug op die groep 
sal draai, ’n broek uittrek en ’n ander aantrek. Mans sal maklik urineer in volle sig 
van almal, met slegs hul rug op die groep gedraai. Om onaangenaamheid te 
venny, veral as daar Suid-Afrikaners in die groep is, is dit nodig om voor die tyd 
aan buitelanders ’n praatjie te gee oor sulke aspekte. Hulle aanvaar dit geredelik, 
want in Rome maak jy soos die Romeine. 

Kitsvriendskap 

’n Wenresep in Afrika is ’n bal. Koop ’n paar plastiek- of rubbersokkerballe. Sou jy 
by of naby ’n gemeenskap kampeer en die kinders en jongklomp daag op, kan jy vir 
hulle ’n bal gooi en selfs saam sokker speel. Gou-gou het jy baie nuwe vriende 
gemaak, wat net tot jou voordeel is. 


* Wat Europeërs en Amerikaners betref, moet die volgende genoem word: A1 is 
hulle volwasse, vriendelike mense is hulle verwysingsraamwerke en 
ondervindingsvelde meestal anders as ons s’n. Hulle het dus dikwels verkeerde 
persepsies en vooroordele. 

Hanteer dit soos volg: 

* Soos ons alreeds in die voorafgaande gesê het, bly vriendelikheid en hoflikheid ’n 
universele manier om goeie verhoudings te handhaaf. Suid-Afrikaners kan hierdie 
beginsel ten opsigte van buitelanders egter soms verkeerd hanteer en selfs ’n 
bietjie naïef glo dat die gaste sy vriende is (partykeer is hulle, natuurlik). As dit 
egter betalende gaste op ’n toer is, wees vriendelik en hoflik, maar ferm, want 
buitelanders, veral diegene wat al ou reisigers is, is geneig om bo-oor jou te wil 
loop. 

* Ek wil klem lê op die fennheid van optrede. Wees hoflik, maar absoluut reguit. Sê 
duidelik as jy nie hou van ’n persoon se optrede nie. Moenie doekies omdraai nie. 

* Moenie sonder baie goeie rede aan die toerprogram verander nie. Partykeer word 
’n mens egter gedwing om veranderings aan te bring. Dit is dan van baie groot 
belang dat daar ’n goeie rede vir die verandering moet wees en tweedens dat dit 
uitvoerig aan die gaste verduidelik word. 

* Taalvaardigheid. Afgesien van Engels word kennis van Duits ten sterkte 
aanbeveel. Die taal met die grootste aantal sprekers in Europa is Duits, maar dit 
kan eweneens belangrik wees om Frans, Italiaans of Spaans aan te leer. As 
altematief kan die dienste van ’n tolk baie goed gebruik word. Dit beteken 
noodwendig dat die kommunikasieproses tydrowend gaan wees, maar geduld kan 
enige situasie red. 

Humor is ’n wonderlike metode om goeie verhoudings te vestig. Ek bedoel nie 
lawwe grappe nie, maar alle mense kan ’n kwinkslag ’n bietjie humor in ’n 
moeilike situasie waardeer. 

In die buitebaan, waar omstandighede soms nie vooruit bepaalbaar kan word nie, 
moet jy jou nie bind aan stiptelike tye nie. Die meeste buitelanders is gewoond 
aan bustoere en hotelle waar alles volgens ’n rooster verloop. Dit is byvoorbeeld 
uiters onverstandig om te sê dat ontbyt om 7h00 gereed gaan wees. Sê liewers dat 
die gaste rondom sewe-uur gereed moet wees, maar dat hulle dan geroep sal word 
as die ontbyt gereed is. 

Die meeste buitelanders hou daarvan om deel te neem aan die 
kampeerbedrywighede. Laat hulle dus beurte neem met die komhuisfu nk sies. Ek 
laat hulle potbrood bak en dit is vir hulle ’n groot opwinding! Foto’s word geneem 
en groot belangstelling heers. Hulle ken nie so iets nie. 

Wees uiters versigtig met buitelandse toeriste waar gevaarlike diere voorkom. 
Hulle het gewoonlik nie ’n benul van die moontlike gevaar van die situasie nie en 
sal onbesonne dinge aanvang. Dit is omdat hulle grootword met films van diere of 
selfs besoeke aan dieretuine waar diere op kort afstande besigtig kan word. ’n 
Groot sondebok is die gastehuise en toermaatskapye in Afrika wat soggens en 
saans wildritte met oop voertuie aanbied. Die bestuurders is daarop ingestel om 
telkens die beste foto-geleenthede vir die toeriste te skep (dan ontvang hulle na die 
tyd ’n fooitjie in dollars) en sal waaghalsige dinge aanvang. Buitelanders het 
geen begrip van die potensiële gevaar nie. 

’n Praatjie oor wat die dag verwag kan word, is baie noodsaaklik en moet die 
oggend voor vertrek of reeds die vorige aand gehou word. Ondervinding het my 
geleer dat saans om die vuur die ideale tyd en plek is, want mense wil ook vrae 
vra. Soggens is daar nie altyd voldoende tyd nie. 

Daar is twee belangrike administratiewe vereistes as jy gemoedsrus wil hê (en wil 
verseker dat jy jou bas gaan red indien ’n probleemsituasie opduik): Daar moet 
vooraf, voor die gaste arriveer, alreeds ’n lys wees van pligte, moets en moenies. 
Die lys kan reeds voordat hulle arriveer aan hulle gestuur word. Tweedens moet 
elkeen ’n vrywaringsdokument onderteken wat jou kwytskeld van allerhande eise, 



buiten natuurlik aanspreeklikheid vir onverskilligheid. Selfs hiervoor moet so ’n 
dokument voorsiening maak deur die volgende te stipuleer: 

0 dat enige eise slegs in Suid-Afrikaanse howe besleg mag word 
0 dat daar ’n plafon bestaan op die eisbedrag (slegs in SA Rand), wat in 

ooreenstemming moet wees met die bedrag waarvoor jy verseker is teen sulke 
gebeurlikhede 

m dat die toerleier die reg het om veranderings aan die program aan te bring sou 
omstandighede en sy diskresie dit vereis 
m dat onvoorsiene omstandighede nie die toerleier se skuld is nie en geen eise 
daaruit mag ontstaan nie (In Engels is sulke omstandighede bekend as “an act 
of God”. Om in die buitebaan te reis, is om in onvoorspelbare omstandighede 
te reis. Buitelanders begryp dit egter dikwels nie. Onthou, hul verwysings- 
raamwerk is veilige lande waar alles volgens skedules verloop.) 

Dit is belangrik dat so ’n dokument deur ’n prokureur opgestel word ter 
beskerming van die groep sowel as die oerleier. 

Gaste moet ook beskenn word teen skelmstreke. Soms is mense daarop uit om 
toeriste se onkunde uit te buit deur byvoorbeeld die een of ander “Afirika-” of 
“etniese” diens, of selfs voedsel en drank, teen buitensporige pryse aan te bied. In 
Zimbabwe wou hulle op ’n keer R70 per kop hê om vir my toerlede ’n bordjie 
krummelpap en ’n beker tradisionele bier voor te sit. Gelukkig kon ek my voet 
dwars sit. 

KOMMUNIKASIE 

Daar was ’n tyd dat ’n man wat ’n hartomleiding gehad het, nie eers daaraan kon dink 
om ’n uitgebreide reis na die bos te onderneem nie. Die mediese wetenskap het 
miskien in hierdie opsig stadig en versigtig vooruit gegaan, maar gelukkig vir ons het 
kommunikasiemiddele oor die laaste dekade met rasse skrede vooruit gegaan. 

Met die kombinasie van modeme kommunikasiemiddele en globale 
posisioneringstelsels betree ’n mens ’n nuwe tydvak wat buitebaantoere betref. Eintlik 
vir enige reis na enige plek ter wêreld. 

SATELLIETKOMMUNIKASIE 

Een van die mees verstommende en snel ontwikkelende tegnologieë is dié van 
satellietkommunikasie. Die beginsel is heel eenvoudig deurdat daar slegs ’n satelliet 
nodig is om die sein op te vang, te versterk en dit na die ontvang-versamelpunt te 
straal. 

Om die satelliet te gebmik is egter ietwat van ’n duur storie, want die 
ontvangerstasie moet die sein oorsit sodat daar met die ontvanger op sy gewone 
telefoon gepraat kan word. In wese word ’n intemasionale oproep gemaak. As jy egter 
in ’n penarie verkeer, is die prys van ’n oproep triviaal. 

Ek onthou goed hoe geïmponeer ons was toe die visepresident van die VSA ’n 
paar jaar gelede by ons in Etosha kom kuier het. Die Amerikaners het satellietfone 
gehad wat gelyk het soos ’n dikkerige, groot aluminiumkoffer. Hierop het ’n antenne 
gepas wat net soos ’n onderstebo metaalsambreel gelyk het. 

Twee jaar later was dieselfde satellietfoonfunksies verpak in ’n houer so groot 
soos ’n groterige boek, met ’n handtelefoon en ’n ingeboude GPS om die regte 
satelliet te vind. Teen die tyd dat ek ernstig begin belang stel het, het hierdie apparaat 
gekrimp tot die grootte van ’n groterige selfoon met ’n wegvou-antenne. 

Binne die netwerk funksioneer dit as ’n gewone selfoon, en buite slaan jy 
eenvoudig die satelliet-antenne op, dmk ’n paar knoppies - en siedaar. 

Waarskynlik die wonderlikste voordeel van hierdie apparaat is dat dit 
steuringsvry fu nk sioneer solank die satelliet beskikbaar is. Diegene van ons wat met 
radioverbindings moes werk, weet wat ’n seën dit is! 

Nie net is direkte kommunikasie moontlik nie, maar selfs e-pos kan gestuur en 
ontvang word, met die voorbehoud dat ’n mens die nodige kabels en programmatuur 
saamneem. Dit word ook vergemaklik deurdat ’n mens ’n kaart kan koop met ’n 
vooraf bepaalde hoeveelheid lugtyd. Dit is egter duur - tussen R25 tot R25 per minuut 
- maar soos iemand al vir my gesê het, as jy in die nood is, is dit ’n winskopie! 

[Foto: verskillende satellietfone] 

Daar is egter ’n paar voorwaardes en voorsorgmaatreëls wat gevolg moet word: 

* Die battery moet gelaai kan word van die sigaretaansteker se sok. Die huidige 
modelle is nie suinig genoeg in kragverbruik nie en al het dit spesiale batterye, 
word dit met herhaalde gebruik gou pap. 

* Die telefoonboekie moet saamry, so nie moet die telefoonboekfunksie voor die tyd 
gevul word met belangrike adresse soos byvoorbeeld die meganiese en mediese 
hulpdienste. 

Net om ’n mens verder te verwar met al die tegnologie, is die heel nuutste reeks 
satellietfone, behalwe natuurlik die selfoon- en satellietmodusse, ook toegerus met ’n 
GPS (wat hieronder beskryf word) sodat daar op die koop toe altyd ’n aanduiding is 
van die koordinaat waar jy jou bevind! ek wil egter aanbeveel, dat die reisiger ten 
spyte hiervan nog steeds ’n aparte GPS in die voertuig monteer vir gebruik terwyl 
daar bestuur word. 

HF -RADIOKOMMUNIKASIE 

Hoëfrekwensie-radiokommunikasie (1000 tot 30 000 kHz) is al lank saam met ons en 
is in ’n groot mate verfyn. Dit het ’n uitset van 100 watt en is die tipe wat deur 
radioamateurs wêreldwyd gebruik word om met mekaar te gesels. Dit word ook al 

baie lank gebruik deur toermaatskappye, gastehuise en selfs sendelinge op veraf 
plekke. Deesdae kan selfs e-pos per radio gestuur word. 

Die vermoë van die radio word bepaal deur die frekwensie vir stuur en 
ontvangs, die tyd van die dag, weerlig en sonvlekke. ’n Voorvereiste is spesiale 
antennes wat gebruik word afhangende van die verbruik of aanwending. 

Mobiele stelle bestaan gewoonlik uit ’n antenne of instel-antenne, insteller en 
die radiostel plus luidspreker. Die volgende aspekte moet in ag geneem moet word: 

* Die HF-stelle wat in voertuie ingebou word, neem ongelukkig heelwat plek in en 
dit is dit altyd ’n probleem om ’n installeringsplek te vind waar die stel nie 
beskadig kan word nie. Dit is egter robuust en ek het wonder bo wonder nog nooit 
probleme met die nuutste elektroniese instellers gehad nie (gegewe die swak naam 
wat elektronika op slegte sinkplaatpaaie gekry het). 

* Wanneer daar nie van ’n insteller gebruik gemaak word nie, word antennes met 
die hand ingestel. Dit is noodwendig duur en neem tyd om op te sit en weer af te 
slaan. Dit bestaan uit ’n antenne met verskillende sokke op verskillende hoogtes 
op die antenne. Elke sok verteenwoordig ’n ander frekwensie. Dit neem tyd in 
beslag indien daar van frekwensie verander moet word, want ’n mens moet die 
antenne laat sak, die sok moet uitgetrek word en by ’n ander prop ingesteek word. 
Daarna moet die antenne weer opgeslaan word, en dan hoop jy maar net dit is ’n 
frekwensie wat werk. Die antenne is lank en moet vasgebind word wanneer dit nie 
in gebruik is nie. Die antenne is ook baie duur en moet op so ’n wyse afgeslaan 
word dat dit nie beskadig word nie. 

* Daar is ’n geneigdheid om duur antennes aan die voorbuffer van voertuie te 
monteer. Dit is ’n gebruik wat ’n mens nogal gereeld opgelet het by Telkom- 
voertuie wat nie regtig in die buitebaan kom nie. Ek kan egter glad nie die 
voorbuffer as monteringsplek aanbeveel nie. As ’n reël word antennes aan ’n 
swaai-arm aan die kant van die dakrak gemonteer indien dit die onbuigbare 
instellertipe is. Die ander tipe wat op ’n kronkelveer gemonteer word (stelle met 
instellers binne die voertuig) is baie lank en raak maklik beskadig deur 
oorhangende takke en ander hindernisse. Dit is raadsaam om die antenne te 
verwyder wanneer dit nie in gebruik is nie en dit met ’n klem aan die dakrak vas 
te maak. Sorg dat dit stewig vasgeklem is. 

* HF-stelle in voertuie het ’n tipiese reikafstand van ongeveer 1000 km of self meer 
in ideale omstandighede, maar in veranderde ionosferiese toestande of tydens son- 
uitbarstings kan hierdie afstand beperk word. Sonuitbarstings of sonvle kk e kom 
siklies voor en beinvloed die aarde se magnetisme. Dit het weer ’n invloed op 
radiokommunikasie . 

* Gedurende die somermaande is atmosferiese steuring baie hoog en word die 
geluid van bykans elke weerlig wat binne ’n 1000 km-omtrek slaan, opgevang. 
Dit maak dit gewoonlik onmoontlik om te kommunikeer ná 10:00 tot saans 
wanneer die weer opklaar. 

* ’n Heen-en-weer-gesprek soos oor ’n telefoon is nie moontlik nie. Slegs een 
persoon kan op ’n keer praat, terwyl die ander persoon moet luister. Die 
kommunikasie is nie privaat nie en enigeen wat op die kanaal ingeskakel is, kan 
die gesprek volg. 

Alhoewel radiokommunikasie binne die afsienbare toekoms heeltemal deur 
satellietkommunikasie oorskadu gaan word, sal dit nog vir ’n geruime tyd ’n 
toeganklike vorm van tegnologie vir vele doeleindes wees. Een rede is dat dit heelwat 
goedkoper is om via radio as via satelliet ’n oproep te maak. 

Daar is egter sekere voorbereidings wat in ag geneem moet word: 

* Lisensies in Suid-Afrika en elders. Elke land stel vereistes vir die gebruik van 
radio’s, soos bepaalde frekwensies en lisensies. 

* Omdat die stel nie ’n telefoongidsfunksie het nie, is dit nodig om ’n telefoongids 
saam te neem. Maak ook vooraf seker (deur ’n proeflopie te doen) dat die 
nooddienste wat jy in ’n noodgeval gaan kontak, die stelsel wel verstaan, so nie 
gaan dit moontlik gebeur dat die persoon aan die anderkant die telefoon gaan 
neerplak omdat hy of sy nie die praatwyse en die steurings begryp nie. Ek het ek 
in die verlede al die hetro kk e beheersentrums of beheerpersoneel oor my 
voorgenome reis ingelig, gemeld dat ek radioverbinding het en verduidelik hoe dit 
werk. 

KOMMUNIKASIE TUSSEN VOERTUIE 

Waar twee of meer voertuie saamtoer, is kommunikasie tussen die voertuie ’n 
belangrike aspek. Nie net verhoog dit padveiligheid nie (medereisigers kan gewaarsku 
word oor beeste in die pad, aankomende verkeer, stof ens.), maar indien een voertuig 
’n probleem ontwikkel, ry die ander nie vir hom weg nie. Die ander voertuie se 
insittendes kan ook attent gemaak word op iets interessants wat die mense in die 
voorste voertuig dalk raaksien. Eintlik is daar net twee tipes radio’s hier ter sprake: 

* Burgerband (BB) van 27 000 kHz (of 27 mHz), wat in ’n stadium in die jare voor 
selfone baie gewild was. Die reikwydtes van hierdie tipes radio’s is egter nie altyd 
na wense nie en dit is besig om van die mark te verdwyn. ’n Mens sukkel deesdae 
meestal om onderdele en goeie diens te kry. 

* Die 29 mHz is baie gewild by 4x4-klubs. Dit fu nks ioneer goed oor korter 
afstande, dit wil sê 5 tot 8 km, maar is nie baie effektief oor langer afstande nie. 

* Baie hoë frekwensie (BHF-) (of FM-) stelle (140-170 mHz) is deesdae die 
gewildste en effektiefste, met dien verstande dat ’n goeie antenne geïnstalleer 
word. Die stelle is klein en plat, het eie luidsprekers of kan aan die motorradio s’n 
gekoppel word. 

Daar is egter ’n paar aspekte wat in ag geneem moet word: 

* Soos reeds aangedui, speel die antenne en die regte montering ’n belangrike rol. 
Laat dit altyd deur ’n opgeleide radiotegnikus installeer. 

* 29 mHz-stelle is uitstekend oor kort afstande, terwyl die BHF/FM-stelle meer 
eflfektief is oor langer afstande. As ’n reël is 29 mHz beperk tot 5 tot 8 km terwyl 
die BHF 15 tot 30 km kan bereik (afhangende van die terrein). Dit is om hierdie 
rede dat safarileiers die stelsel van voorbok, agteros en middehnannetjie 
ontwikkel het, want die reikafstande op 29 mHz is eenvoudig nie voldoende in 
gebiede soos Namibië en Botswana nie. 29 mHz-stelle pomp slegs 5 watt uit 
teenoor die 30 watt van BHF-stelle. 

* Sowel die 27, 29 mHz- as die BHF-stelle is “lyn van sig”-stelle en bons nie hulle 
sein van die ionosfeer af nie. (Die baie kragtiger HF(hoë frekwensie) wat ’n baie 
groter golf het, bons wel van ionosfeer af, en ek het al tot op ’n afstand van 1000 

km gemaklik met my huis gepraat. ’n HF-stel is noodwendig baie duur, en ’n 
mens moet satellietkommunikasie as altematief oorweeg. 

Met uitsonderlike ionosferiese toestande kan selfs ’n BB, wat nog 
swakker as die 29 mHz is, snaakse dinge regkry. ’n 29 mHz of BHF kan egter 
nog baie meer dramatiese reikafstande kry as die sender en ontvanger se lyn van 
sig ononderbroke is, dit wil sê waar die persoon met die een stel op ’n berg staan, 
en die tweede stel is ver daarvandaan op ’n vlakte. Ek wil egter klem daarop lê 
dat dit uitsonderlik is en nie die reël nie. 

’n Mens kan spesiale antennes aankoop wat die reikafstand van beide die 29 mHz- 
en die BHF-stelle verbeter. Ek ken hierdie antennes en het dit al jare gelede in my 
werk by Natuurbewaring gebmik. Dit is egter baie duur en is ongelukkig geneig 
om beskadig te raak. In bostoestande kan ’n mens hulle baie vinnig afskryf. Sou jy 
die prys van so ’n antenne plus die installeringskoste bereken, kom jy uit by die 
prys van’n BHF se prys en dalk op dieselfde reikafstand, maar waarskynlik nie. 
Niemand sal jou daardie waarborg op swart en wit gee nie. 

Ek sal nie mense wat 29 mHz-stelle wil aankoop, afiraai nie, maar ’n mens moet 
besef dat daar beperkings op die stel is. Vir Kaapse 4x4-roetes, wat gewoonlik oor 
kort afstande strek, is die 29 mHz voldoende, maar dit is nie bedoel vir die Afrika- 
savanna nie. Ek verkies BHF-stelle op safari, nie net ter wille van die gemak nie, 
maar vir veiligheid asook by dierewaarneming. Daarby kan ek veel meer 
professioneel optree deur lesings te gee soos ons aangaan wat almal kan hoor. 

Dit is van groot belang om daarop te let dat BHF-stelle nie ongelisensieerd in 
buurlande toegelaat word nie. ’n Mens moet voordat jy die stel aankoop, by die 
owerhede aansoek doen om lisensiëring. 

Buurlande se frekwensies kan in Suid-Afrika ingeprogrammeer word, mits ’n 
mens natuurlik oor die nodige lisensie. 

Handmodelle vir kommunikasie tussen voertuie is in die reël nie suksesvol nie. 

Dit is nie effektief vir ’n konvooi nie, veral as die afstande tussen voertuie 
noodwendig rek. Die hoofrede is dat die antennes nie doeltreflfend genoeg is nie. 
Die luidsprekers is gewoonlik ook nie groot genoeg vir die padgeruis nie en die 
batterye moet voortdurend gelaai word. A1 waarvoor ek wel ’n handmodel sal 
aanbeveel, is vir veiligheid wanneer iemand gaan stap. Dit beteken natuurlik dat 



die stel wat in die voertuig gemonteer is, aangeskakel moet bly. Weereens sal 
gebroke terrein die effektiwiteit grootliks beïnvloed. Die doeltreffendheid van ’n 
handmodel kan verhoog word deur dit aan ’n eksteme antenne te koppel en deur 
krag direk van die sigaretaanstekersok af te trek. Dit bring egter ’n klomp los 
drade mee en los nog nie die plobleem van die klein luidspreker op nie. 

Die 29 mHz-radio’s is baie gewild by 4x4-klubs. Die rede is omdat die algemene 
volgafstand op uitgelegde 4x4-roetes in Suid-Afrika redelik kort en naby mekaar 
is. ’n Mens kan ietwat beter ontvangs en sending kry met verbeterde en duur 
antennes, maar dit bly steeds beperk. In Namibië en Botswana, waar gruispaaie 
die norm is en selfs buitebaanroetes ’n ander aard het, is die volgafstande dikwels 
baie verder. Daarvoor het ’n mens ’n BHF-stel nodig wat baie meer ampêre 
uitpomp en dus baie kragtiger is. Natuurlik speel die topografie ’n belangrike rol, 
so ook troposferiese toestande: in buitengewone toestande het ’n vriend eendag in 
Suidwes met sy BB met ’n persoon in die VSA gepraat! Oor die algemeen gee die 
BHF-stelle ’n baie beter ontvangs oor langer reikafstande sonder spesiale 
antennes. Met spesiale antennes kan die reikafstand natuurlik ook vergroot word, 
maar ek wil klem daarop lê dat dit ten spyte van verbeterde antennes nie altyd die 
geval is nie. Jy kan jou nie daarop verlaat nie. 

Ek wil ook ’n waarskuwing rig aangaande spesiale antennes: hulle is 
gewoonlik heelwat langer as die gewone en swaai dikwels erg heen en weer op ’n 
kronkelveer-voetstuk soos daar in die mwe buitebaan gery word. Dit spreek 
vanself dat dit vinnig in die bos beskadig raak deur plantegroei, en selfs teen jou 
eie voertuig. 

PAD VINDME TODE S 
[Foto: Aardbol opgedeel] 

DIE AARDE AFGEKAMP IN HOKKIES 

Stel jou voor dat die aarde in vierkantige hokkies van ongeveer 105x105 km opgedeel 
word en elkeen ’n naam het. Dit sal dus vir jou maklik wees om te weet waar jy is as 
jy weet in watter hokkie jy is. Die volgende uiteensetting is vereenvoudig vir Suider- 
Afrika om jou in staat te stel om jou posisie met ’n kompas in ons substreek te vind en 
ook die GPS te verstaan. Ander metodes word ook verduidelik indien jy nie een van 
hierdie instrumente het nie. Om jou te help om jou pad te vind verduidelik ek eers die 
grondbeginsels wat baie lank gelede reeds deur die ou seevaarders gebruik is. 

Kortliks kom dit daarop neer dat die hele aardbol in denkbeeldige lengtelyne 
(noord-suid) en breedtelyne (oos-wes) opgedeel word. 

Ten opsigte van die lengtelyne (wat van die Noordpool tot die Suipool strek) 
verteenwoordig die bekende Greenwich-lyn 0°, en ten opsigte van die breedtelyne val 
0° op die ewenaar. As ’n mens in enige rigting vanaf hierdie 0°-lyne beweeg, is daar 
’n toename in die aantal grade: Hoe verder ’n mens van die ewenaar af in die rigting 
van Kaapstad beweeg, hoe meer neem die grade toe in ’n s uidelike rigting. Die 
omgekeerde is ook waar, want hoe verder noord ’n mens van die ewenaar af beweeg, 
hoe groter is die graadtoename in ’n noordelike rigting. As ’n mens dus van Beitbrug 
oor Pretoria, Bloemfontein en Beaufort-Wes na Kaapstad reis, sal die gradelesing soos 
volg wees: 

Beitbrug 22° Suid 
Pretoria 25° S 
Johannesburg 26° S 
Bloemfontein 29° S 
Beaufort-Wes 32° S 
Kaapstad 34° S 

As ’n mens wes of oos van die Greenwich-lyn beweeg, is daar ook ’n toename in 


grade oos of wes. As jy byvoorbeeld in ’n oostelike rigting (min of meer soos die 
kraai vlieg) vanaf Lúderitz na Maputo oor die kontinent sou reis via Keetmanshoop, 
Upington, Vryburg, Johannesburg, Witbank en Nelspruit, sal die oostelike gradelesing 
dus wees: 


Luderitz 

15° Oos 

Keetmanshoop 

18° O 

Upington 

21° O 

Vryburg 

24° O 

Johannesburg 

28° O 

Witbank 

29° O 

Nelspruit 

30° O 

Maputo 

32° O 


Nou weet ons dat Johannesburg iewers in die hokkie moet wees van 26° Suid en 28° 
Oos. Die hokkie is egter eflfens groot as ’n mens in ag neem dat een graad ongeveer 
105 kilometer is. Ons moet dus die indeling verfyn, en dit doen ons deur ’n 
minuutskaal in te bring. Elke graad bestaan uit 60 minute, en as ek dus sou sê dat 
Johannesburg geleë is op 26° 02’ Suid en 28° 03’ Oos (minute word met ’n ’ 
aangedui), kan ons die twee lyne laat kruis op ’n punt wat Johannesburg akkuraat 
aandui. 

[Foto: Grade, minute] 

As ek egter ’n huis in ’n sekere voorstad sou soek, moet ons die skaal nog verder 
verfyn, en dit doen ons deur die minute in 60 sekondes op te deel (aangedui met ”). 

Ek kan dus met absolute akkuraatheid my vriend se huis vind as ek weet hy bly by 
26° 02’ 03” S, 28° 03’23”O. 

Stel jou voor jy het heeltemal verdwaal in Botswana, maar jy het ’n kaart, GPS 
of kompas. Hiermee kan jy die grade, minute en sekondes suid en oos vasstel - dit 
staan bekend as die koërdinaat. As jy die koórdinaat het, kan jy dus op die kaart 

vasstel waar jy is. As jy weet waar jy is, kan jy die rigting en afstand na jou 
berstemming bepaal. En skielik is jou paniek op ’n einde. 

As jy nie seker is of jy in die regte rigting ry op ’n onbekende pad nie, kanjy 
elke 10 km ’n lesing neem om seker te maak of jy op die regte pad is. Ek moes dit al 
meer as een keer doen op onbekende tweespoorpaadjies waar die kaarte ’n vurk 
aandui, maar om die een of ander rede kry ek nie die vurk nie. 

Die voorbeeld hierbo van ’n huis wat met behulp van ’n GPS in ’n voorstad in 
Johannesburg gevind kan word, geld ook vir die nuwe geslag voertuie wat ingeboude 
GPS’ehet. 

[Foto: sekondes] 

’n Laaste belangrike punt is dat ’n mens moet begryp dat hierdie lyn- of meridiaan- 
indeling op die aarde se oppervlak gemaak word, en dat die aarde ’n sfeer is. Om die 
lyne dus akkuraat op ’n plat oppervlak te illustreer, moet die meridiane effens kurf om 
te kompenseer. By kleiner oppervlakke van 20 vierkante km en minder sal dit nie veel 
saak maak nie, maar as ons werk met groter kaarte wat groter areas dek, sal die 
meridiane ’n kurwe hê. 

Die mediaanlyne dui vir ons ware noord en ander rigtings aan. Ware noord 
verskil van magnetiese noord. As ’n mens dus met ’n kompas werk, sal jy moet 
kompenseer vir die verskil. Ek verduidelik dit later onder die hofie “Kompas”. 

KAARTLEES 

Om die verskillende padvindmetodes behoorlik onder die knie te kry moet jy ’n 
grondige kennis hê van kaarte. Ek verwys nie hier na die gewone padatlas wat by 
vulstasies gekoop word nie, maar na lugvaartkundige en topografiese kaarte wat deur 
die Landmeter-generaal 55 opgestel en deur die Staatsdrukker geproduseer word. Kry 
so ’n kaart in die hande en doen moeite om die kaart en die illustrasiemetodes te 
verstaan. 

Lugvaartkundige kaarte 

Hulle staan kortweg bekend as “vliegkaarte” en is slegs op die skaal van 1 : 100 000 
verkrygbaar. Op hierdie skaal is dit nie moontlik om fyner besonderhede te produseer 
nie, maar die kaarte vertoon die volgende: 

r Hipsometriese tinte in voet gemeet, wat topografiese hoogteverandering in 

verskillende kleure aandui. ’n Skaal in meters word gewoonlik saamgegee (ja, 
vlieëniers gebruik nie die metrieke skale nie) 

* Alle hoë punte in voet as hoogte bo seespieël 

' Alle primêre, sekondêre en tersiêre paaie. Tweespoorpaaie van belang word 
aangegee 

* Dainme, riviere, watergate 

* Dorpe, stede 

* Aanloopbane en lughawens en hul landingsverwysings 

* Parke, grense en beperkte vliegareas 

* Werklike Noord-Suid- en Oos-Wes-asse afgemerk in grade, minute en 
sekondes 

* Skaalvergelyking in kilometers, seemyl en statuutmyle 

Daar word gewoonlik heelwat besonderhede rondom lughawens aangegee, sodat ’n 
mens daar rond nie altyd mooi kan sien waar jou grade is nie. Nogtans is vliegkaarte 
baie akkuraat, maar die voorwaarde is dat ’n mens altyd die nuutste moet aankoop. 

Gewone landmeterkaarte 

In teenstelling met vliegkaarte is landmeterkaarte in verskeie skale beskikbaar. Die 
volgende skale is algemeen: 

1:1 000 000; 1:250 000; 1:100 000; 1:50 000. 

In die reël gebruik ek die 1 : 100 000-skaal slegs om ’n wye, algemene indruk 
van die area of die landskap te verkry, en indien ek enigsins onseker is, gebruik ek ’n 
kaart met besonderhede op die 1:50 000-skaal. Dit is dus begryplik dat ek heelwat 
meer kaarte van laasgenoemde skaal saamneem. 

Die landmeterkaarte gee dieselfde besonderhede as die vliegkaarte aan, maar 
met meer detail. Die vliegroetes en dies meer val natuurlik weg, en meer 
hipsometriese tinte word gebruik om die landskapveranderings aan te dui. 

Op die groter skale kan slegs minuutindeling gedoen word, maar op die 1: 50 


000-skaal kan die minuut- en sekonde-indeling gedoen word. 

VOOR DIE TOG AANGEPAK WORD 

* Koop alle kaarte van die gebied wat besoek gaan word. Die voorraad moet bestaan 
uit: 

’n 1 : 1 000 000 vliegkaart 
’n 1:1: 250 000 kaart 

Afhangende van die roete, 4 tot 10 1:50 000 kaarte. 

* Rol die kaarte op en hou dit in ’n sterk kartonsilinder. Dan kan ’n mens die 
betrokke 1:50 000 kaarte vir die gebied waardeur jy die dag gaan reis, byderhand 
hou. 

* Bestudeer die aand voor die tyd die kaarte vir die volgende dag se gebied deeglik, 
koordinate uit en maak aantekeninge. 

* Daar bestaan programmatuur waarmee kaarte voor die tyd in ’n GPS ingeskandeer 
kan word. Nogtans moet die betrokke kaarte saamgaan. 

* Neem ’n potlood, uitveër, potloodskerpmaker en lang plastiekliniaal saam. Dra 
ook ’n steekpasser saam. 

Die magnetiese kompas 

Die koinpas is al baie lank die mens se metode om te navigeer en dit bly steeds 
relevant. Alhoewel die kompas oorskadu is deur die koms van die GPS, is die GPS nie 
altyd en in alle opsigte perfek nie. So kan swaar wolke die lesing soms beïnvloed, 
batterye kan pap word, en les bes kan die elektronika soos enige ander ding ook 
breek. Vir die GPS moet daar beweging wees om ’n lesing te kan maak. In die geval 
van die kompas kan jy ’n lesing neem terwyl jy stilstaan, want die aarde se 
magneetveld kan natuurlik nooit afgeskakel word nie. 

Dit is verstandig om as rugsteun ’n kompas saam te neem en te weet hoe om 
rigting daannee te bepaal. 

Die aankoop van ’n kompas 

Daar moet gelet word op enkele belangrike aspekte: 

* Inspekteer die kompas. Daar mag geen borrels in die kompasvloeistof wees nie. 
Dit het ’n invloed op die akkuraatheid. 

* Doen navraag of die kompas vir die Suidelike Halfrond ingestel is. Kompasse uit 
Europa of die VSA moet soms heringestel word, so nie is die apparaat onakkuraat. 

* Die beweging van die naald moet onmiddellik en egalig wees as ’n mens in die 
rondte draai. 

* Voertuigkompasse is deesdae skaars en duur. So ’n kompas moet binne die 
voertuig ingestel word. 

Afwykings en verstellings 

* Die magnetiese Noordpool is nie op die geografiese noord/suid-as van die aarde 
geleë nie. Beide die magnetiese Noord- en Suidpool is die gebiede op die aarde se 
oppervlak waar die geomagnetiese veld vertikaal is. Hoe nader ’n mens gevolglik 
aan die magnetiese Noordpool beweeg, hoe meer neig die kompas se magnetiese 
naald af aarde toe. In die Suidelike Halfrond neig die naald weer opwaarts. 

* Die verskil tussen werklike geografiese noord en magnetiese noord word 
deklinasie genoem en verskil van plek tot plek op aarde. Dit word hieronder 
verder behandel. 

* Inklinasie, daarenteen, is die hoek wat ’n veldlyn maak ten opsigte van die 
vertikale vlak. 

* Ons is gelukkig dat hierdie afwykings voortdurend gemonitor word by die 
Nasionale Navorsingstigting se Magnetiese Observatorium op Hermanus, en ek 
gee hieronder ’n tabel aan wat jy moet gebruik om by werklike noord uit te kom. 

Gebruik 

[Foto: Die kompas: A: Orïenteringslyne; B: Kompasnaald; C: Reisrigtingpyl; D: 

Kompasring.] 

Die kompasnaald is gewoonlik rooi of fosforgroen in die helfte wat noord wys, terwyl 

die helfte wat suid wys gewoonlik swart is sodat jy geen twyfel sal hê nie. 


294 



Die kompasring aan die buitekant is draaibaar en as jy daaraan verstel, draai 
die orïenteringslyne wat noord-suid lê, saam. Die ring is afgemerk in 360 grade, en 
die hoofrigtings N, S, O, W word aangedui. 

Die reisrigtingstreep lê weg van die kompas op die lang gedeelte daarvan. 
Dikwels is hier ook ’n spieël gemonteer. 

Hier volg ’n eenvoudige oefening. Alle kompasse werk op dieselfde beginsel: 
Gestel jy wil in ’n spesifieke rigting gaan, sê noord-oos, doen dit dan stap vir stap 
soos volg: 

* Hou die kompas horisontaal op jou handpalm en sorg dat jy weg van enige metale 
is wat die lesing kan beïnvloed. Gewoonlik stap ek weg van die voertuig. Let 
daarop dat selfs die dun metaallint waannee die sellofaan van ’n pakkie sigarette 
afgetrek word, die lesings kan beïnvloed. 

* Draai die kompasring totdat noord-oos presies in lyn is met die reisrigtingstreep. 
[Foto: ?] 

* Begin nou stadig jou liggaam roteer totdat die magnetiese naald presies noord- 
suid tussen die orïenteringslyne inpas. Maak seker dat die noord-gedeelte van die 
naald op die noord-oriëntering op die ring is, so nie kan jy in die verkeerde rigting 
reis! Die reisrigtingstreep wys nou (magnetiese) noord-oos. 

* As jy jouself in ’n oop gebied bevind, kan jy byvoorbeeld na die horison kyk en ’n 
berg of enige uitstaande baken as jou mikpunt gebruik om in die gekose rigting te 
beweeg. Dit beteken ook dat as jy daar aankom, jy weer ’n lesing sal moet neem. 
In die Namib kon ek op hierdie wyse tot 40 km aflê voordat ek weer ’n lesing 
moes neem. Ek maak egter ’n punt daarvan om by sulke lesings die son dop te 
hou. In die winter is die son teen 12h00 gewoonlik reg noord. 

[Foto: ?] 

* Bogenoemde metode is eenvoudig, maar baie nuttig indien jy weet dat as jy in ’n 
noordoostelike rigting reis, jy by ’n grootpad, ’n treinspoor, die see of ’n meer sal 
uitkom. Veral as ’n mens nie ’n kaart het nie, sal dit verhinder dat jy in sirkels ry. 

Hierdie algemene metode is ’n goeie bekendstelling aan die kompas. Dit is egter nie 
’n akkurate metode as jy wel kaarte beskikbaar het en jy by ’n spesifieke plek wil 
uitkom nie. In so ’n geval sal die deklinasie in ag geneem moet word. 

Hier volg eers nog ’n voorbeeld om jou vertroud te maak met die koinpas. 
Deklinasie sal later behandel word. 

Kompas en kaart 

Sit ’n kaart op ’n plat oppervlak neer met die koinpas bo-op. Merk met ’n potlood jou 
huidige posisie op die kaart (indien jy dit weet), en maak ’n merkie op die plek 
waarheen jy op pad is. 

Draai nou die kompas sodat die kant van die kompas ’n lyn vorm tussen die 
plek waar jy is (A) en die plek waarheen jy wil gaan (B). Maak seker dat die 
reisrigtingstreep se pyltjie van A na B wys. As jy dit andersom plaas, gaan jy in die 
teenoorgestelde rigting beweeg! 

Draai vervolgens die kompasring sodat die oriënteringslyne noord op die kaart 
wys, met ander woorde jy draai die ring om saam met die lengtegraad, noord- en 
suidlyne te lê. Die kompasnaald sal natuurlik na magnetiese noord wys, maar daraan 
hoef jy jou aanvanklik nie te steur nie. 

Wat jy nou belangrik is is dat: 

* die kant van die kompas sowel as die reisrigtingstreep in die reisrigting tussen 
punt A en B moet wys; 

* die oriënteringslyne met die noord-suid-lengtelyne van die kaart moet 
korrespondeer. Moenie in hierdie stadium oor die kompasnaald bekommerd wees 
nie. 

[Foto: ?] 

Tel nou die kompas versigtig op, sit dit plat op jou handpahn en begin jou liggaam 
roteer terwyl jy jou handpahn stil voor jou hou. Roteer totdat die magnetiese naald 
presies binne die twee oriënteringslyne val. Maak absoluut seker dat die magnetiese 
naald se noord wel op die noordlyne val. 

Die rigtingstreep wys nou na jou doelwit. As ’n finale stap soek jy ’n bergspits of 
uitstaande baken op die horison sodat as jy in daardie rigting kan ry. 

Posisiebepaling 

Hiervoor het jy 1:100 000 of 1:50 000 kaarte nodig om duidelik onderskeibare punte 
op die kaart en met jou oog te kan sien. Kaarte op ’n skaal van 1 : 250 000 sal nie werk 
nie, behalwe as jy in ’n plat wêreld is met hoë berge op die horison soos party plekke 
in die Namib. 

Sit die kompas op ’n kaart neer wat jy in ’n noord-suid-posisie neergesit het. 
Identifiseer ’n landmerk en sit die koinpas met sy sykant op die landmerk neer. Draai 
nou die oriënteringsring sodat die oriënteringslyne parallel met die noord-suid- 
lengtelyne op die kaart is. 

Trek nou met ’n potlood ’n streep vanaf die waargenome punt al langs die 
kompas en ’n ent voor verby. 

Soek nou ’n tweede kenmerkende punt op die horison wat jy op die kaart kan 
identifiseer en herhaal die proses. Die punt waar die twee lyne kruis, is die posisie 
waar jy staan. 

Let daarop dat hoe nader die hoek aan 90° is tussen die twee gekruiste lyne, 
hoe akkurater is die lesing. 

[Foto: ?] 

Deklinasie 


Noord soos deur die kompas aangedui, verskil in Suid-Afrika met enkele grade van 
ware noord. Hierdie verskil word die deklinasie genoem. 


Met behulp van die onderstaande kaart van die Magnetiese Observatorium op 
Hennanus kan die deklinasie op enige gegewe plek in Suider-Afrika bepaal word. 

Gebruik die rooi lyne om die magnetiese deklinasie (soos op 1 Januarie 2000) 


af te lees by die verlangde punt op die kaart. Die syfer behoort korrek te wees tot 2005 

[UITGEWER, HIERDIE GEGEWENS MOET AANGEPAS WORD. SIEN 

OOK DIE PARAGRAAF HIERONDER.] vir enige plek in Suider-Afrika, maar 
indien meer akkuraatheid vereis word, kan die blou lyne gebruik word om die 
gemiddelde jaarlikse verandering in deklinasie af te lees en so die oorspronklike 
lesing aan te pas. 

Gestel ons bevind ons byvoorbeeld by die punt 24° S, 17° O en die datum is 
12 Junie 2002. Die rooi lyne gee die deklinasie soos op 1 Januarie 2000, in hierdie 
geval ongeveer 15,2° W. Ons skryf dit as -15,2° omdat oos as positief en wes as 
negatief geneem word. Die blou lyne stel die jaarlikse verandering van deklinasie 
voor in boogminute, in hierdie geval omtrent 5,6 minute oos. Dit kan weer geskryf 
word as +5,6’. Die datum 12 Junie 2002 is die 163ste dag van 2002. Vanaf 1 Januarie 
2000 tot 12 Junie 2002 is daar dus (2 + 163/365) jare, dit wil sê 2,45 jare. Die 
deklinasie is dus: 

-15.2 + (5.6/60) x 2.45 {deel deur 60 om te herlei na grade} 

= -14.49 of 14.49° wes 

Hierdie waarde word nou gebruik om die kompas te verstel nadat die rigting 
met behulp van die landkaart verkry is. Om die aanpassing te maak word die 
kompasring links of regs gedraai met die aantal deklinasiegrade. Let daarop dat dit 
links gedraai word as die deklinasie wes is, en regs vir oos. 

In bogenoemde voorbeeld sal die landkaart eers gebruik word om die huls na 
die ware rigting te laat wys, en dan sal dit ongeveer 14.5 grade na links gedraai word. 
Die fisiese rigting word dan soos nonnaalweg bereken. 


Opmerking 

Alhoewel die kompas heeltemal deur die GPS oorskadu is, is dit nog steeds raadsaam 
dat die langafstand-buitebaanreisiger ’n kompas byderhand hou en gereeld daarmee 
oefen. Lesings kan met die GPS s’n vergelyk word om seker te maak. 


[Foto: kaart] 


Bogenoemde kaart kan bestel word by die Hennanus Magnetiese Observatorium, 
Posbus 32, Hermanus 7200. Tel. (028) 312 1196; Faks 312 2039; e-pos: 
info@hmo.ac.za 

DIE GPS 


Een van die hedendaagse tegnologiese wonderwerkies wat die lewe vir ons 
vergemaklik, is die sogenaamde globale Posisioneringsisteem, kortweg die GPS. 

Hierdie apparaat help ’n mens om nie te verdwaal nie en het eintlik die 
magnetiese kompas heeltemal oorskadu. Miskien is die heel belangrikste dat dit die 
onsekerheid wegneem in onbekende areas. ’n Vrees vir die onbekende en onverwagte 
ontneem ’n mens van baie wonderlike en vervullende tye in die natuur. 

Met behulp van die GPS kan ’n mens onmiddellik bepaal op watter lengte- en 
breedtegraad jy jou bevind. Dit beskik oor nog meer inligting, want dit dui aan hoe 
ver jy van jou bestemming is, dit dui aan in watter rigting jy moet ry, en les bes, daara 
is selfs ’n kaart wat perspektief verskaf oor waar jy jou bevind. 

Die kern van hierdie apparaat se werking bestaan uit 24 satelbete wat om die 
aarde draai - party in geostatiese posisie. Die satelliete verskaf voortdurend ’n sein 
om aan te dui wat hul posisie is. Die GPS-apparaat (of ontvanger) “luister” na ten 
minste drie of meer sulke uitsendings, en deur die tydsverloop te meet tussen die 
verskillende uitsendings en die tyd van ontvangs, verkry die apparaat die presiese 
afstand tussen die verskillende satelliete en die gebruiker. Hierdie meting word met 
behulp van ’n atoomhorlosie gedoen en is uiters akkuraat. Deur die uitsending van ten 
minste drie satelliete in ’n logaritme te gebruik, bereken dit ’n akkurate koordinaat. 
Twee satelliete verskaf ’n koórdinaat met ’n breedte- sowel as ’n lengtegraad, maar ’n 
derde satelbet is nodig vir hoogtemeting. 

Die nuwe geslag GPS’e is so akkuraat dat ’n persoon sy voertuig by die 
rugbystadion kan parkeer, ’n lesing kan neem en ná die wedstryd die voertuig maklik 
weer tussen die duisende ander voertuie kan vind. Dit is soos om heeltyd ’n opgeleide 
gids saam met jou te hê. Die enigste verskil is dat hierdie gids baie meer akkuraat as 
’n menslike gids is. 

Die GPS se funksies is die volgende: 

* Dit is ’n kompas wat ingestel kan word op magnetiese of ware noord. Daar is ’n 
wyser wat, hoe jy ook al mag draai of swaai, sal aandui waar die bestemming is 
ten opsigte van magnetiese of ware noord. Die vier windrigtings word in 

verhouding tot die mikpunt gewys, en jy weet dus altyd waar noord of die ander 
windrigtings is. 

* Soos hiervan afgelei kan word, kan die apparaat voor die tyd geprogrammeer 
word met jou bestemming. As jy na ’n sekere plek wil gaan, kan jy die plek se 
koórdinaat van ’n kaart af bereken en dit in die geheue van die GPS stoor. Deur 
eenvoudig ’n knoppie te druk (met die simbool ►) wat sê “goto” sal die GPS 
aandui in watter rigting jy moet ry, asook hoe ver die plek is in ’n reguit lyn 
gemeet,, 

* Saam met die wyser wat na die eindbestemming wys, is daar ’n tweede pyltjie of 
selfs ’n strepie wat wys hoe daar gevorder word na die eindbestemming. Dit wys 
jou onmiddellik of jy besig is om af te dwaal en of die rigting reg is. Daar is ook 
’n funksie wat aandui met hoeveel grade jy uit is, of van die bestemming afdwaal. 

* Die apparaat se wonders hou net aan, want terwyl wysers die rigting aandui, wys 
’n lesing die hele tyd hoe ver jy van jou doelwit is. As jy dus wegry van jou 
doelwit, sal die aanduidingspyltjie dit vir jou wys, maar die kilometerlesing na jou 
doelwit vergroot heeltyd. 

* As jy baie naby aanjou doelwit is, sê so 5 km daarvandaan, kan jy na ’n ander 
funksie oorgaan wat dan op die skermpie soos ’n pad uitstrek en letterlik vir die 
verbruiker wys ’n bietjie links of ’n bietjie regs om die einddoel te bereik. As die 
apparaat so ingestel is, sal daar ook nog ’n klingel afgaan as jy min of meer 100 
tree van die doelwit af is. Dit klink vreeslik oordoen, maar probeer om op ’n 
maanlose nag in digte bos weer by die kamp uitkom! Of om in digte mis weer die 
kaai te bereik. 

* Daar is nog ander nuttige funksies ook. So kan jy byvoorbeeld indien jy die regte 
sagteware aankoop, enige standaardkaart van die landmeter-generaal inskandeer. 
Die GPS sal dan ’n akkurate lyn trek om aan te dui hoe daar gevorder word. En as 
jy wil terugry, draai jy net die roete om! Party modelle is klaar met kaarte toegerus 
wat al die hoofpaaie en dorpe aandui. Jy kan ook jou eie roete, soos jy op ’n 
tweespoorpaadjie vorder, in die geheue laat vaslê om later te gebruik. 

[Foto: GPS foto] 


300 



’n Mens moet egter verstaan dat die GPS slegs in reguit lyne meet. Met ander woorde, 
die apparaat sal aandui dat die doelwit 20 km ver is. As jy op ’n pad vol draaie en 
swaaie ry, sal die werklike afstand wat gery moet word, dan meer wees, byvoorbeeld 
25 km. Die pad het draaie en swaaie wat die GPS nie kan lees nie. Hoe nader ’n mens 
aan die mikpunt kom, des te akkurater word dit, want die draaie word mos minder. 

Die meeste van ons wat nog skoonskrif ná grootpouse met ’n pen en inkpotjie 
moes skryf, raak egter inkennig as dit by hierdie nuwerwetse goed kom en gaan soos 
’n trapsuutjies te werk. Dit is goed so en het ek goeie nuus: jy kan die ding nie breek 
deur ’n bietjie rond te speel en te eksperimenteer nie. 

Skaf ’n GPS aan; dit is ’n moet vir gereelde toere. 

Gebruik van die GPS 

Elke nuwe GPS kom met ’n instruksieboekie. Ek vat egter kortpad om dit aan die 
gang te kry: 

* Die meeste GPS-modelle word nuut gekoop, maar is nog nie bruikbaar nie. Dit 
moet eers geprogrammeer word met sekere instellings om enigsins bruikbaar te 
wees. In wese word ’n nuwe GPS met ’n “leë blikbrein” gekoop en moet daar 
inligting ingesit word wat die apparaat dan kan gebruik om funsies uit te voer. 
Hierdie proses word die beginfunksie genoem (in Engels “initialise”). 

* Sorg eerstens dat nuwe batterye gelaai is. 

* Druk die knoppie ► wat “on/off ’ of “power” wys. Die GPS sal aanskakel en ’n 
prentjie vertoon van die fabrikaat en ander inligting wat nie nou belangrik is nie. 
Dit kan selfs twee sirkels wys, maar ons sal later by dié funksie uitkom. Ignoreer 
dit alles, want die GPS gaan nou gereed gekry word vir gebruik. Hierdie 
beginfunksie word slegs eenkeer uitgevoer en daarna is die apparaat altyd gereed 
vir gebruik. Die enigste keer dat ’n mens dalk weer deur die beginfunksie sal moet 
werk, is indien die apparaat “uitgebom” het - met ander woorde wanneer dit alle 
gestoorde inligting verloor het. 

* Om die GPS se beginfunksie in werking te stel begin ’n mens deur die ► “enter” 
knoppie te druk. Nou kan ’n hele paar dinge gebeur afhangende van die fabrikaat 
of model waaroor ’n mens beskik. Wat nou volg, is ’n paar moontlikhede 
(weereens afhangende van die fabrikaat en model), en indien sekere items nie op 

die skennpie verskyn soos hier beskryf word nie, moenie bekommerd wees nie. 
Voer dan slegs die funksie in wat hieronder volg: 


Funksie 1: Gewoonlik verskyn ’n skermpie waarmee jy aan die apparaat moet aandui 
waar in die wêreld dit is. Die apparaat is nog “blind” en deur in te voer min of meer 
waarjy jouself bevind, weet die apparaat deur middel van sy ingeboude geheue om 
slegs na sekere satelliete te soek. 

Daar mag nou verskyn “Region Americas - to Pacific”. “Africa” sal onder 
hierdie indeks verskyn. Druk die selekteringsleutel tot jy by Afrika uitkom, en druk 
dan ► “enter”. 

Nou verskyn al die lande in Afrika se name alfabeties. Gaan met die 
selekteringsleutel tot by “South Af’ of “S Africa” / “RSA” en druk “enter”. Daar 
sal nou ’n algemene koërdinaat vir Suid-Afrika verskyn van 29° S, 25° E. A1 wat jy 
nou gedoen het, was om vir die GPS ’n aanduiding te gee van waar op die aardbol jy 
jou bevind, en gevolglik watter satelliete gesoek moet word. Druk weer “enter” (en 
miskien nog ’n keer) totdat die volgende instelling verskyn. 

Funksie 2: Daar mag nou ’n skerm verskyn waarmee die satellietstelsel wat gebruik 
word, gekies word. Vir ons is die WGS-stelsel gewoonlik die beste. As alternatief mag 
daar die vraag verskyn of die GPS vir “marine” of “land” ingestel moet word. Dit 
beteken dat die apparaat sy lesings kan weergee in seemyle, myle of kilometers. Gaan 
vir land-opsie en druk ►”enter”. Hierdie funksie kan ook heelwat later verskyn. 

Funksie 3: As bogenoemde nie gebeur het nie, druk die knoppie wat “ menu ” lees. In 
hierdie geval het die apparaat moontlik ’n meganisme wat outomaties op die regte 
satelliete instel. ’n Mens kan dus onmiddelik voortgaan om die res van die funksies 
opgestel te kry. 

Daar kan verskeie funksies of selfs vrae op die skenn verskyn. Ignoreer alrnal 
en kies die ► “setup” funksie. Weereens sal daar ’n hele rits funksies verskyn en dis 
belangrik dat ’n mens deur sommige van hulle moet werk om die GPS reg in te stel. 

Funksie 4: ’n Hele aantal van die funksies wat nou verskyn het, is in hierdie stadium 
onnodig (’n mens kan later daaroor oplees), maar om aan die gang te kom, moet daar 
telkens ► “enter” by een van die volgende funksies gedruk word. Die volgende 
funksies gaan op die skerm verskyn, gewoonlik afgekort: 

• ►Initialize: Nou is jy weer by die atlasinstelling soos hierbo. ►enter soos in 
funksie 1 hierbo. 

• Navigation screens: ►On ►enter; ►Compass ►on ►enter; ►Bearing/Speed/ 
Distance/Time ►on ► enter; ►Plot ►on ► enter. Enige ander funksie wat hier 
mag verskyn, druk “enter”, want alrnal is funksies of metodes om vir jou die pad te 
beduie. 

• Coordination system: ► enter ►primary/secondary ►primary ►enter. 

• Map datum: ►enter. Nou kan daar ’n lys verskyn van verskillende 
koërdinasiestelsels. Kies ►Latitude/Longitude ► enter. Nouverskyn ’nkeuse van: 

• degree/min.mm 

• degree/min.mmm 56 

• ►degree/min/sec ►enter. 

• Elevation mode: ► enter. Nou verskyn 3D of 2D. Kies 2D ►enter. 

• Time format: ►enter. Nou kan jy kies hoe die tyd op die skenn vertoon moet 
word: 

• Local 24 hr - ignoreer 

• ► LocalAm/Pm ►enter ► Stel jou tyd in volgens jou horlosie en ►enter. 

• IgnoreerUTC. 

• Navigation units: ►enter ► Jy kan kies hoe die spoed waarteen jy ry, vertoon 
moet word:e, 

• Miles/mph 

• Nm/knots 

• ► Km/kph ►enter. 

• Temperature units: ► enter ► 

• Fahrenheit 

• ► Celsius ► enter. 

• North reference: ► enter ► 

• ► True ► enter. 

• Magnetic 

• Light timer: ► enter - en nou kan jy self besluit hoe lank jou skerm se liggie moet 
brand. Vir nagryery, natuurlik heeltyds ► enter. 

• Beeper : ’n Klingel kan by verskeie funksies ingesit word. 

• Personalize : Ignoreer eers 

• Clear memory : Slegs as jy ’n ander persoon se GPS gekoop het en jy wil alles 
vervang wat daarop was. 

• Nmea : ►enter ►off ►enter. 

• Baud rate: Ignoreer. 

• Simulate: handig om te gebruik vir oefening. Ignoreer eers. 

Nou weet die GPS min of meer waar op die aardbol dit is en watter inligting verstrek 
moet word. 

Funksie 5: Gaan staan nou buite met die GPS sodat die instrument die satelliete kan 
“sien”. Soek dus ’n oop ruimte. Daar sal nou ’n beeld skennpie verskyn wat uit twee 
sirkels bestaan - die een binne die ander. Daar kan ook nommers of sterretjies binne 
hierdie sirkels verskyn. Dit dui daarop dat die GPS besig is om die satelliete se 
uitsendings te ondersoek en die data te verwerk om die koórdinaat vas te stel van die 
punt waar jy op die oomblik staan. Die groter sirkel stel die horison voor en die 
kleiner sirkel verteenwoordig die area reg bokant die apparaat. Die nommers of selfs 
sterretjies gee ’n aanduiding van watter satelliete in hierdie areas is. 

Na ’n rukkie sal die skermpie oorslaan en ’n koórdinaat gee, en bes moontlik 
ook die tyd en die spoed waannee jy beweeg (wat 0 sal wees, want jy staan mos stil). 

Onthou, die apparaat is nou slegs ingestel. Dit beskik oor die vermoë om ’n 
koórdinaat te verskaf maar dit is nog geensins gereed om die pad en rigting na ’n 
spesifieke plek aan te dui nie. Vir hierdie funksie moet daar nog ietwat moeite gedoen 
word. 

[Foto: ?] 

Om met die GPS na Beitbrug te reis 

Die GPS is nou lekker opgestel en vang maklik op waar dit ook al mag wees. Ek wil 
egter illustreer hoe dit in die praktyk gebruik word, en daarvoor gaan ons op reis na 
Beitbrug. 

Die GPS weet natuurlik nie waar Beitbrug is nie, en Beitbrug se koórdinaat 
sal in die geheue van die apparaat ingebou moet word. Eers daarna kan die instruksie 
gegee word om daarheen te gaan. Onthou, die GPS weet nie waar ’n enkele plek is 
nie, maar as dit die koërdinaat het, kan dit sonder moeite die pad vind. Soos wat ons 
na Beitbrug reis, kan die GPS dus voortdurend bepaal waar ons op enige gegewe 
oomblik is en aandui of ons nog in die regte rigting reis. 

Beitbrug se koordinaat is 22° 12’ 28” S, 29° 59’ 26” E. Hoe weet ek dit? Wel, 
ek kon al daar gewees het en eenvoudig die “mark” knoppie gedruk het en toe die 
naam ingetik het sodat dit op my GPS se geheue registreer (nuwe modelle kan 200 of 
meer sulke punte stoor). Of ek het eenvoudig na my 1:100 000- en 1:50 000-kaarte 
gegaan en met my liniaal die koordinaat vasgestel. 

Hierdie koordinaat moet nou in die GPS se geheue gelaai word. Doen dit soos 
volg: ► mark : Nou sal die een of ander koërdinaat verskyn, of niks. Die kursor is 
eerste by die naamgedeelte en daar moet nou “BEITBRUG” ingetik word. Die 
naamspasie het egter net plek vir ses letters, dus moet ’n mens van afkortings gebruik 
maak. Tik dus “BBRUG” met die selekteringsleutel in. As jy klaar is ►enter. 

Daar mag nou ’n funksie met verskillende opsies verskyn sodat jy die 
koërdinaat as ’n kampeerplek, ankerplek, dorp ensovoorts kan merk. ’n Mens kan 
later hiennee rondspeel, en dus word weer ► enter gedruk. 

Die kursor sal nou na die grade, minute en sekondes suid en oos spring. 

► enter om by suid se grade uit te kom. Beweeg nou die selekteringsleutel na 2 ► en 
dan regs en weer 2 ► , weer regs 1 ► 2 ► vir die minute en dan 2^8 ► vir die 
sekondes. ►enter om die suid-koórdinaat vas te lê, en dan sal die kursor na die oos- 
koórdinaat reg onder die suid-koórdinaat spring. Herhaal nou soos hierbo met 
29 ► 59 ► 26 ► enter. 

Die kursor sal nou na die hoogte bo seespieël spring. Ignoreer eers en ► 
enter of tik 1328 m in ► enter. 

Beweeg die selekteringsleutel afwaarts tot jy by die keuse kom van “save 
landmark” of “save to route”. ►save landmark ► enter. 

Die GPS het nou hierdie koórdinaat in sy geheue gestoor. Gaan staan nou buite 
sodat die GPS satelliete kan opvang. Sodra die skennpie ’n koórdinaat vertoon, weet 
die GPS waar dit is. Druk nou die ► go to funksie, en al die koórdinate wat al ingetik 
is, sal op die skenn verskyn. As jy nog net vir Beitbrug ingetik is, selekteer dit met die 
selekteringsleutel en ► enter. Die skermpie sal onmiddellik die volgende inligting 
vertoon : 

* Die afstand na Beitbrug in ’n reguit lyn van waar jy op die oomblik staan. 

* Jou koórdinaat waar jy nou is. 

[Foto: Beitbrug op 350 grade] 

*Saam met die ligging van Beitbrug (“bearing”) sal die skermpie ook die 

afwykingsrigting vertoon (“heading”). Met ander woorde, daar moet op 350° 
ingepeil word (die ligging), maar jy beweeg egter op, sê maar, 340° (die 
rigting). Jy weet dus jy moet nog 10 grade na regs draai om op die roete na die 
ligging te kom. Die voonvaarde is egter dat jy moet beweeg. Die GPS kan 
slegs hierdie korreksie vertoon indien daar beweging is en die nodige hoeke 
deur die instrument gemeet kan word. 

As jy jou nou klaar verwonder het aan die instrumentjie, is dit tyd om jou huisadres in 
te sit. Om weg te kom van Beitbrug ►quit en dan verskyn die opvangskoórdinaat 
waarmee jy begin het. ► mark en onmiddellik sal die skermpie vra vir ’n naam. Met 
die selekteringsleutel tik jy “HUIS” in en ►enter, enter, enter die hele 
programmetjie deur totdat hierdie punt veilig in die geheue gestoor is. 

As ’n mens oorgaan na die kompasmodus, sal die rooi of swart pyltjie aandui 
in watter rigting jy moet beweeg, en afhangende van watter fabrikaat en model jy het, 
weer die afstand na Beitbrug. ’n Tweede pyltjie sal weereens die werklike rigting 
aandui waarin jy nou beweeg, en jy kan die nodige regstelling doen. 

Die GPS beskik ook nog oor ander sulke (soortgelyke) funksies met meer of 
minder data. Die een funksie vertel jou weer iets anders as die volgende, maar almal 
het een doel voor oë, en dis om jou by Beitbrug uit te bring. 

Oefen op jou eie: 

Hier is ’n paar handige koordinate. Laai hierdie verwysings op die geheue en 
jou GPS sal vinniger posisies bepaal. 

Augrabies-waterval: AUGRAB 23 35 34 S, 20 20 18 0 

Maun (Botswana): MAUN 19 59 10 S, 23 25 28 O 

Drie Susters 3SISTR 3 1 53 44 S, 23 03 56 O 

Namutoni (Etosha) NAMTON 18 48 16 S, 16 56 34 O 

Pofadder POFIES 29 07 37 S, 19 23 06 O 

Tekortkominge van die GPS 

* Ek het gevind dat baie mense die apparaat aankoop en dan nooit die 
instruksieboek ordentlik lees of met die apparaat oefen nie. 

* Weerstoestande, soos dik wolke en donderstorms kan die apparaat beïnvloed. 

* Indien ’n mens onderdeur digte bome, tussen geboue of selfs in ’n canyon sou ry, 
word die akkuraatheid beïnvloed. 

* Sekere tye van die dag is die lesing beter, byvoorbeeld vroegoggend, en by tye is 
dit weer slegter, byvoorbeeld tussen eenuur en tweeuur smiddags. 

DIE SUIDERKRUIS 

[Foto: Suiderkruis 1] 

Die Suiderkruis is waarskynlik die bekendste sterrekonstellasie in ons naghemel en 
bied vir ons twee metodes om suid vas te stel: 

* Verleng die as tussen die bo- en onderkruispunte (die langas) 4,5 maal. Op daardie 
punt swaai jy loodreg af na die horison, wat dan ongeveer suid is. 

* Trek ’n lyn tussen die twee langas-sterre van die Suiderkruis en verleng dit. Trek 
nou ’n lyn tussen die twee aandui-sterre en dan vanaf die middelpunt ’n 
reghoekige lyn. Verleng hierdie reghoekige lyn totdat dit kruis met die langas- 

verlengingslyn. Vanaf hierdie kruising gaan jy loodreg af na die horison, wat dan 
ongeveer suid is. 

DIE SON AS RIGTINGWYSER 

Hierdie metode is baie tydrowend en ’n mens sal dit slegs gebruik ingeval jy geen 
navigasiemiddele tot jou beskikking het nie en jy daarby heeltemal verdwaal is. 

* Plant ’n regop stok wanneer die son opkom in die rigting van die son. Daar waar 
die skaduwee van die stok val, steek jy ’n pen in die grond presies op die skadu se 
einde. 

* Neem ’n toutjie waaraan jy aan die een punt nog ’n pen vasmaak. Maak nou die 
los punt van die tou aan die regop stok se basis vas sodat as jy dit styf trek, jy 
presies langs die ingekapte pen eindig. Trek nou ’n halfsirkel in die sand. 

* Die skaduwee van die stok sal roteer, maar ook korter word. Om 12h00 sal die 
skadu suid wys en jy kan nog ’n pen op die skadu se punt inslaan. Teen die aand, 
net voor sononder, sal die skaduwee die ander punt van die halfsirkel bereik het. 
As jy hier ’n pen inslaan en ’n reguit lyn tussen die oggend en die aand se penne 
trek, het jy die wes-rigting na li nk s en oos na regs. 

* Jy kan hiervolgens jou 90°-hoeke intrek om by noord-oos of suid-wes ensovoorts 
uit te kom. 

[Foto: ?] 

Horlosie en son 

Vir hierdie metode het jy ’n horlosie met wysers nodig. Dit is ’n redelik bruikbare 
metode om noord vas te stel. 

Draai die horlosie dat die kort wysertjie (uurwyser) na die son wys. 

Soek nou die punt halfpad tussen die wysertjie en 12. Hierdie punt wys noord. 

ANDER MANIERE OM RIGTING TE BEPAAL 
Langs die Weskus 

Langs die Weskus, veral in die Namib, kan dit baie moeilik wees om rigting deur 
middel van die son te bepaal, want die mis kan inrol. Daarby kan die hele landskap 
om jou dieselfde lyk, met geen punte van verwysing nie. 

Die Suidwestewind waai egter konstant uit ’n suidwestelike na ’n 
noordoostelike rigting. Deur met jou gesig in die wind te staan weet jy dat jy suid-wes 
kyk. As jy na regs draai, sodat die wind in jou linkeroor blaas, kyk jy wes. As jy jou 
arms sou oopmaak, wys jou regterann noord enjou linkerann suid. 

Termiete 

Tennitariums gee ’n goeie aanduiding van die rigting waarin noord geleë is. Rysmiere 
is heelwat slimmer as wat ons dink en hulle bou hul termiethoop sodat dit altyd 
oorleun in ’n noordelike rigting. Hierdeur verklein hulle die oppervlak wat deur die 
son gebak word. 

Koringvoëls 

(Eng. Whitebrowed sparrow-weaver, Dts. Mahaliweber) Plocepasser mahali 

Om redes wat ons nog nie verstaan nie, bou hierdie wewertjies altyd hul eietwat 
deunnekaar nessies aan die westekant van ’n boom. Deur so in die ry op te let waar 
neste aan bome sit, kan jy ’n goeie aanduiding kry van jou oos- en wes-asse. 

13 


VEILIGHEIDSVOORSORG 

Veiligheidsvoorsorg het alles te doen met beplanning en voorbereiding. Dit word 
beloon deur ’n gevoel van gerustheid dat ’n mens voorbereid is op gebeurlikhede. Ek 
het al dikwels gevind dat mense oor ’n geskikte voertuig en kampeertoerusting 
beskik, maar nie die vrymoedigheid het om daardie avontuur aan te pak waarna hulle 
al so lank uitsien nie. Hierdie hoofstuk is ’n handleiding met behulp waarvan vele 
vrese hopelik besweer sal word. 

VERDWAAL 


Kerngedagtes: 

Voorbereiding; kalmte; en maak staat op jou instrumente - nie jou gevoel nie. 


Hierdie hoofstuk moet saam met die vorige hoofstuk gelees en verstaan word. 

Ek was self al in ongemaklike en senutergende situasies; ek het byvoorbeeld al 
goed verdwaal. Ek kan dus teen die agtergrond van eerstehandse ondervinding raad 
uitdeel. 

As ek nadink oor ongemaklike en onaangename ondervindings in die veld, 
word twee aspekte duidelik: Verdwaal is in die eerste plek ’n intense emosionele 
ondervinding; en tweedens is dit ’n proses waar ’n mens maklik alle rasionele 
besluite en optrede oorboord kan gooi. 

Laat ek by die laaste eerste begin: Daar was tye dat my GPS of my 
kompaslesing aangedui het dat ek in ’n sekere rigting moet gaan, maar my verstand 
het daarteen gerebelleer, ’n emosionele “gevoel” het die botoon gevoer en het ek 
myself oortuig dat die GPS verkeerd was. Wonderlik hoe ek dit in daardie oomblikke 
probeer rasionaliseer het! Op ’n keer het ek myself oortuig dat die Amerikaners 
alweer met die GPS-seine peuter. Dit was met die Golf-oorlog en daar was tog ’n 
klein moontlikheid dat dit wel die geval kon wees. Vir my bepaalde omstandighede 
was dit natuurlik ’n valse rasionalisering, soos ek tot my nadeel moes uitvind. 

Die ander hindemis wat veral by mans manifesteer, is hardkoppigheid. Jou 
vrou sê vir jou jy moet stop en navraag doen, maar die jy weier. Om navraag te doen 
is natuurlik uitstekende raad, maar dikwels is daar nie ’n enkele sterfling vir honderde 
kilometer in sig is nie, of die plaaslike bevolking verstaan jou nie. Tog kon ek nog 
altyd met behulp van plaaslike inwoners my pad vind. 

Om ernstig te verdwaal beteken dat jy in afsondering verkeer in ’n onbekende gcbied. 
Dit is hier waar mense groot foute begaan, en in die ergste geval hul voertuig so 
beskadig dat hulle nie verder kan reis nie. Dit kan selfs gebeur dat al die brandstof 
opgebmik word. 


Verdwaal in die Namib 

Die beplanning en uitlê en van die bykans 1000 km lange Kaokolandse 4x4-roete in 
Namibië was ’n moeilike en veeleisende taak. Ons het nie oor ’n kompas of ’n GPS 
beskik nie (trouens, GPS was destyds bloot ’n vae semantiese begrip - dit was iets 
wat slegs deur baie ryk instansies bekostig kon word.). Ons moes op tweedehandse 
inligting staatmaak om ons pad vind. 

Dit het dikwels daartoe gelei dat ons sleg verdwaal het, en soms het dit skreeusnaakse 
insidente opgelewer. Soos die dag toe ek en ’n personeellid na ’n sekere fontein 
gesoek het en stry-stry die Namib in is. My kollega wat moes navigeer, het ’n kaart 
van die Landmeter-generaal gehad. Ons het later eers besef dit was heeltemal 
verouderd. Ek was agter die stuurstokke, maar darem met kennis van die Namib. 

Spoedig was ek oortuig daarvan dat ons verkeerd ry. Die mis het van die kus 
af opgestoot en dit het algaande kouer begin word, wat ’n teken was dat ons wes, in 
die rigting van die kus, beweeg het. Ons moes suid, maar my kollega was van ander 
oortuigings. 

Ons kry toe wel later die gewraakte fontein - tot my verbasing en my kollega 
se triomf. Sy sege was egter van korte duur, want terwyl ons nog so rondstaan by die 
fontein, daag die Skedelkuspark- konsessiehouer se voertuie vol toeriste daar op. Tot 
ons verbasing verneem ons dat ons ten minste 50 km van koers af is en toevallig by ’n 
fontein uitgekom het! Ons maak toe maar of ons op inspeksie is. 


’n Mens kan bepaalde stadia in die verdwaalproses onderskei. Ek bespreek dit 
hieronder en doen planne aan die hand vir wat ’n mens kan doen: 


Voorbereiding 

Die algemeenste rede vir verdwaal is swak voorbereiding. Ek het al mense teëgekom 
met swak en verouderde kaarte gekombineer met ’n onvermoë om rigting te hou. So 
’n kombinasie is ’n resep vir rampspoed. Ek wil hierby voeg ’n gebrek aan 

instrumente soos ’n GPS of kompas, en selfs ’n gebrek aan die vennoë om sulke 
instrumente te gebruik. Swak voorbereiding lei ook tot ’n gebrek aan 
kommunikasiemiddels soos langafstandradio’s of satellietfone. Nog ’n vorm van swak 
voorbereiding is onvoldoende brandstofvoorsiening 

Daar is ook diegene wat vooraf min of geen studie doen nie en as die 
probleem ontstaan, inderhaas na verwysings en kaarte gryp - net om hulself nog 
verder te verwar. 

Dit gaan egter nie net oor voorbereiding met beetrekking tot inligting nie, dit 
het ook te doen met die voorbereiding van die voertuig en kos- en watervoorsiening. 
Ek het jare gelede gesien hoe van my Natuurbewaringskollegas in Suidwes altyd ’n 
staalkissie met noodvoorraad in of op hul voertuie dra. Daarin was kos en water wat 
’n mens vir sewe dae aan die gang kon hou. Hierdie kissie is met respek behandel en 
was altyd in die voertuig. 

Ontkenning 

Dit is opmerklik dat sodra ’n mens verdwaal, jou eerste reaksie gewoonlik is om te 
ontken dat jy verdwaal het. Dit is ’n gevaarlike reaksie, want so ’n persoon sal teen 
alle gesonde verstand in op ’n pad of in ’n rigting bly voortploeter. Daar is absoluut 
niks daannee verkeerd om by die geringste twyfel stil te hou en die situasie in 
oënskou te neem nie. Baie mense - veral mans - ontken dat hulle verdwaal het, deels 
uit selftrots, en deels uit vrees om dom of onbekwaam voor te kom. 

Indien daar enigsins twyfel ontstaan, moet ’n mens stilhou en die posisie met 
behulp van instrumente of ander padvindmetodes bepaal. Soms is dit nodig om ’n 
koërdinaat te bepaal, en dan tien minute later weer, om die rigting waarin ’n mens 
beweeg te bepaal. Dit is egter uiters belangrik dat ’n mens soggens moet sien waar die 
son opkom en dat jy die baan dan deur die dag moet volg. Met ander woorde, dit is 
belangrik om te weet wat is die posisie wat die son inneem teen byvoorbeeld agtuur, 
tienuur, twaalfuur, ensovoorts. As voorbeeld is die son in die winter teen 12h00 
ongeveer reg noord. Soos ’n mens voortry, moet jy voortdurend vasstel waar die son 
is. As ’n mens byvoorbeeld wes moet ry, sal die son op jou regterskouer skyn van 
elfuur die oggend tot ongeveer drie-uur die middag. Dan begin die son reg voor jou 
inbeweeg soos dit die westerkim nader. Die punt is dat jy jouself moet oriënteer 

volgens die son terwyl jy ry. Dit moet tweede natuur wees en ’n mens moet dit 
voortdurend oefen. 

Elders word volledig beskrywe hoe om rigting met behulp van instrumente 
asook met natuurlike metodes te bepaal. 

Verwarring 

Dit is opmerklik dat verwarring ontstaan sodra ’n mens jou situasie ontken. Daar was 
al tye in my lewe dat ek eenvoudig nie my instrumente of selfs mense wat die terrein 
intiem ken, wou glo nie. Dit was eers die derde keer toe ek probleme kry omdat ek nie 
my GPS wou glo nie, dat ek besef het hoe belangrik dit is om liefs op instrumente 
eerder as op jou eie gevoel staat te maak. By die meeste mense is hulle gevoel in 
hierdie omstandighede minder betroubaar en eerder verwarrend. 

Indien verwarring intree, moet jy dadelik stilhou. Dit is belangrik om vir ’n 
rukkie te ontspan en dan noukeurig die instrumente en kaarte te raadpleeg. Die 
eienaardigste is dat ’n mens dan weereens in die situasie kan beland dat jou gevoel en 
oriëntering jou wil oortuig dat die instrumente verkeerd is. Bly net kalm en volg die 
aanduidings van die instrumente. Onthou dat vlieëniers hul vliegtuie suksesvol in die 
nag vlieg deur slegs op hul instrumente staat te maak. Vlieëniers met ondervinding sal 
jou vertel dat jou “gevoel” die laaste ding is waarna jy moet luister. 

Paniek 

Uit verwarring ontstaan paniek, en dit is ’n uiters gevaarlike reaksie. Die positiewe 
kant hiervan is gewoonlik dat die verdwaalde persoon erken dat hy verdwaal het. So 
’n persoon kan hopeloos verward en vreesagtig word. Disoriëntasie tree dikwels op 
hierdie stadium in, en dit is dán wanneer fatale besluite geneem word. Paniek is ’n 
sielkundige reaksie wat byvoorbeeld deur vlieëniers gevrees word. Dit staan ook as 
“vertigo” bekend en is ’n algehele ruimtelike disoriëntering wat as gevolg van paniek 
intree. 

Indien paniek intree, moet jy sumtnier jou voertuig onder ’n koelteboom intrek 
en vir ’n halfuur of meer niks doen nie. Sit net stil en dwing jouself om te ontspan en 
te kalmeer. Maak tee en wees rustig. 

Nuwe planne 

Onthou dat al die stappe wat ek hier beskryf, nie noodwendig volgens die teksboek 
opmekaar volg nie. ’n Persoon kan alreeds in die stadium van verwarring erken dat hy 
verdwaal het, en dan begin die planmakery. Die persoon sal nou ’n nuwe metode of 
strategie probeer bedink en dan ’n rigting kies. Indien dit egter sou blyk dat dit nie 
werk nie, is die uiteinde gewoonlik paniek, of selfs ’n oorgawe aan die lot waarop 
verdere geestelike en liggaamlike agteruitgang kan volg. 

Lotsaanvaarding 

Volgens sielkundiges is dit die finale stap in die proses van verdwaal. Die persoon gee 
boedel oor en aanvaar dat hy verdwaal het en selfs gaan sterf. Hierdie sielkundige 
oorgawe, word geglo, verhaas noodwendig die aftakeling van die verdwaalde persoon 
se geestelike en dus ook liggaamlike weerstand. Dit wil voorkom asof hierdie 
toestand self die dood kan aanhelp. Die persoon het alle moontlikhede probeer, en 
aanvaar eenvoudig sy lotsbestemming. Hierdie verwese aanvaarding van die 
omstandighede is uiters gevaarlik en moet ten alle koste beveg word. 

Tog het ek opgelet dat mense wat naby die natuur leef, minder indien ooit aan 
hierdie situasie blootgestel word. Ek het nog nooit ’n verdwaalde Boesman of Himba 
gesien nie. Paniek in die bos ken hulle nie. Ek ken ou Namibboere wat die dood 
ontsnap het weens hul kennis van die landskap enersyds, maar ook die feit dat hulle 
nie paniekbevange geraak het nie. Ek het natuurbewaarders sien rondsirkel soos 
posduiwe in ’n poging om rigting te kry. Ek dink dit het ook te doen met ondervinding 
wat selfversekerdheid meebring. In al hierdie gevalle is hierdie mense se eerste 
reaksie om hul watervoorraad te beskerm en vas te stel hoeveel voedsel daar is. 


Moenie ... 

* . . . as jy in Botswana of ander afgeleë plekke gestrand is, probeer hulp verkry deur 
te stap nie. Bly bymekaar en bou kamp met baie skaduwee. Maak genoeg 
brandhout. 

* ... paniekbevange raak nie. Trek die voertuig in die skaduwee en probeer vasstel 
wat die fout is. 

* . . . die kommunikasie-apparaat se krag dreineer nie. Wag totdat jy weet jou 
rugsteunpersone is by die huis of werk en skakel dan. 

* . . .dink dat jou voertuig se probleem onoorkomelik is nie. Probeer rustig vasstel 
wat die probleem is en stel altematiewe op die proef. 

* . . . jou watervoorraad onder jou oë uitlaat nie. Wees meedoënloos streng oor jou 
watervoorraad. 

* ... ooit tou opgooi nie! Maak die beste van jou omstandighede. 

* ... ooit by gestrande of verdwaalde mense verbyry of hulle net daar laat nie. Hulle 
is dikwels verward en vind dit onmoontlik om eenvoudige besluite rasioneel uit te 
voer. 

* ... ooit dink dat verdwaalde mense onnosel is nie. Jy mors kosbare tyd en 
menselewens kan op die spel wees. 

* ... ooit so arrogant wees om te dink dit kan nie met jou gebeur nie. Dit is die 
eerste stap in die verkeerde rigting en as jy sou verdwaal, is jy in ’n tolvlug. 


Oorleef in die Afrika-savanna 

Dis nie net as ’n mens verdwaal dat jy in die moeilikheid beland nie nie, dit kan ook 

gebeur indien die voertuig op ’n afgeleë plek sou breek en daar geen 

ommunikasiemiddels is nie. 

* Gee voor jou vertrek aan ’n betroubare persoon jou reisprogram, met ’n duidelike 
opdrag om jou te soek indien jy nie by die program bly nie. Dit beteken dat daar 
met tussenposes, op vooraf bespreekte plekke, met die persoon gekommunikeer 
moet word. 

* Gee ook aan jou mediese ontruimingsdiens die reisprogram en die koërdinate 
waar jy gaan wees (indien jy daaroor beskik). 

* Wag totdat jy seker is dat die rugsteun-persoon of -diens op kantoor of by die huis 
is voordat jy per radio- of satellietfoon kontak maak. Bespaar die krag van hierdie 
hulpmiddels so goed moontlik. 

* Trek die voertuig onder ’n boom in of slaan kamp op onder maksimum koelte so 
naby as moontlik aan die pad waarmee jy gekom het. Die een of ander tyd gaan ’n 
voertuig daar verbykom. 

* As jy bloot verwaal het of verward is, gaan sit rustig in die koelte van ’n boom en 
rus. Pak ’n stoel en tafel uit, plus al die kaarte en instrumente. Maak eers tee en 
kahneer heeltemal. Probeer bepaal waar jy is en bestudeer dan die kaarte. 

* Beveilig die kamp teen wilde diere en maak genoeg hout bymekaar vir die nag. 

* Doen ’n bestekopname van die watervoorraad. Indien moontlik, vul die voorraad 
aan met rouwater, maar ontsmet dit. Water moet uit die staanspoor gerantsoeneer 
word. 

* Bepaal hoeveel voedsel daar is en rantsoeneer dit. 

* A1 moet die voertuig se spieëls afgeskroef word, kry een in die hande waarmee na 
soekende vliegtuie of helikopters gesein kan word. 

* Moet onder geen omstandighede in ’n onbekende gebied te voet gaan hulp soek 
nie. 

REISPLANNE 

In Hoofstuk 9, “Die rustige reisprogram”, word volledig beskrywe hoe om te werk te 
gaan om ’n reisplan op te stel. Ek wil hier weereens beklemtoon dat die reisplan aan 
’n vriend of kollega tuis gegee moet word. 

As daar enigsins kommunikasie beskikbaar is, moet die persoon van tyd tot 
tyd gekontak en ingelig word oor hoe die reis vorder, en oor enige veranderings wat 
moontlik in die reisplanne ingetree het. Hierdie persoon se plig is om pobleme op te 
volg en stappe te doen indien die reisendes nie binne ’n vooraf bepaalde tyd kontak 
maak nie. 

Faktore wat ongelukke in die buitebaan veroorsaak 

* Spoed. Viertrekke val makliker om as gewone voertuie omdat hul swaartepunt 
opwaarts geskuif is. 

* Spoed. Beeste, bokke, of wild wat skielik uit die bosse verskyn, laat die 
bestuurder beheer oor die voertuig verloor as die spoed te hoog is. 

* Spoed en onervarenheid. Die bestuurder gaan te vinnig in ’n skerp draai in en 
trap dan rem. Die stert van die voertuig begin wegbreek en die bestuurder 
oorkompenseer, veral as dit ’n kragstuur is. 

* Spoed en onervarenheid. Die bestuurder is vol valse selfvertroue - veral met ’n 
duur voertuig - en benader ’n slegte gedeelte in die pad te vinnig en met die 
verkeerde oordeel. 

* Onervarenheid. ’n Bestuurder probeer byvoorbeeld ’n vinnig vloeiende rivier 
oorsteek. Gewoonlik pak so iemand roetes aan wat bokant die voertuig of die 
bestuurder se vermoë is. 

* Valse selfvertroue. Dit kom veral voor by diegene wat ’n enkele kursus iewers 
bygewoon het en nou reken hulle weet alles van buitebaanbestuur. Mense soos dié 
is gevaarlik. 

* Drank. ’n Bestuurder verloor sy oordeelsvennoë baie vinnig ná die gebruik van 
alkohol. 

* ’n Oorlaaide dakrak. Die voertuig se balans word ernstig versteur. 

* ’n Oorlaaide voertuig en/of sleepwa. 

* Swak onderhoud. Die suspensiestelsel is nie in staat om die padomstandighede te 
hanteer nie. 

* Gebrekkige hulpmiddels. Onvoldoende ligte is ’n voorbeeld hiervan. 

* Swak bestuurstegniek. Tipiese gedrag is byvoorbeeld om op die voorste voertuig 
se stert te sit op strande of duine. 

MEGANIESE BYSTANDSDIENSTE 

Ek het in die voorafgaande hoofstukke reeds die keuse van ’n voertuig en die gebreke 
aan hedendaagse voertuie uitvoerig behandel. Dit is natuurlik nodig dat die reisiger ’n 
goeie basiese kennis van sy voertuig moet hê, maar ek weet maar net te goed dat ons 
nie alrnal werktuigkundiges is nie. Dit is dus in ’n mens se eie belang om voor jou 
vertrek meganiese bystanddienste te organiseer. 

* Party padkaarte of gidse verskaf wel in sekere gevalle die adresse van 
bystanddienste. 

* ’n Mens kan deur jou motorhandelaar lyste verkry van soortgelyke handelaars in 
naburige lande en verder op in Afrika wat bystanddiens kan verskaf. 

* Dit is egter van belang om vooraf met sulke handelaars te skakel en uit te vind of 
hulle ’n insleepdiens het en of hulle jou te hulp sal snel as jy op ’n afgeleë plek 
staan. 

* Hou ’n lys van hierdie hulpdienste in ’n boek in die handskoentassie. Probeer om 
adresse, telefoonnommers en selfs persone se name so volledig moontlik aan te 
teken. 

* Vir die SADCC-lande wil ek sterk aanbeveel dat die reisiger by die AA aansluit. 
Hulle het bystandsdienste of agente in al hierdie lande en selfs verder. Die 
lidmaatskapfooi sluit nie net versekering en meganiese hulpdiens in nie, maar 
omsluit ook aspekte soos regsaanspreeklikheid, regskoste en mediese ontruimings. 
Meganiese bystandsdienste sal hulp verskaf, alhoewel ’n mens in sulke gevalle 
self vir die herstelkoste moet betaal. 

Vereistes vir meganiese bystandsdienste 

Gewoonlik word hierdie diens deur individuele motorhawens beskikbaar gestel. Party 
van hierdie ondememings het egter al kopsku geword om die diens aan te bied, 

hoofsaaklik omdat hulle soms teen groot koste en tyd by die plek aankom waar die 
gebreekte motor sou staan, net om te vind dat die mense vertrek het. Indien ’n mens 
dus so ’n diens wil ontbied, moet jy soos volg te werk gaan: 

* Probeer eers met plaaslike hulp die probleem oplos. Dit gee ’n mens ook soinmer 
beter insig in die moontlike oorsake van die probleem. 

* Verskaf jou naam, adres, telefoon- en faksnommer en jou e-pos-adres, en ook die 
lidnommer as jy ’n AA-lid is. 

* Verstrek jou bankbesonderhede. 

* Verstrek die koordinaat, dorp, oord, padnommmer en afstande waar jy staan. 

* Sê wat die fabarikaaat en model van die voertuig is, en gee die registrasienommer. 

* Beskryf die probleem so volledig moontlik. 

* As jy ’n nooddiens bestel het, moet jy nie van die plek waar jy gestaan het, wegry 
nie. Die nooddiens is geregtig om die volle rekening vanjou te eis. 

ALARMSTELSELS 

Alannstelsels is ’n probleem, veral die moderne tipe wat met die voertuig se 
elektronika geïntegreer is. Aan die een kant het ’n mens dit nodig sodra jy deur stede 
of dorpe in Afrika reis, maar aan die ander kant het dit die gewoonte om sonder enige 
rede in die middel van die nag af te gaan en almal se rus te verstoor. 

Die ergste is die tipe wat die brandstoftoevoer ook afsny. Dit is werklik’n 
nagmerrie in die bos. Gaan soos volg te werk as dit jou oorkom: 

* Indien jy by ’n kampeerplek bo-op of langs die voertuig slaap, diskonnekteer die 
alann en sluit die deure. 

* Reël met die handelaar waar die voertuig aangekoop is om vooraf die 
afsluitingsmeganisme vir brandstoftoevoer te verwyder as jy in die buitebaan gaan 
reis. 

Deurslotte en voertuigbeveiliging 

Dit is raadsaam om gewone deurslotte deur silinderslotte 57 te vervang. Hierdie tipe 
slot finuik alle pogings om deure met drade en skroewedraaiers oop te forseer. 

Vir reise na ons buurstate, maar selfs ook in gedeeltes van Suid-Afrika, is dit 
die moeite werd om spesiale diefwering voor die skuifvensters van bakkiekappies, 
asook by ’n Land Rover se vensters, aan te bring. 

Moet nooit ’n gelaaide viertrekvoertuig vir ’n oomblik alleen laat in stede soos 
Maputo, Lusaka, Harare en dies meer nie. Dis ’n Krismispresent vir diewe. 

BRANDBLUSSERS 

Geen viertrek wat in die buitebaan gebruik word, mag sonder ’n brandblusser wees 
nie. Dit moet liefs van ’n erkende fabrikaat wees en oor ’n groot genoeg inhoud 
beskik. 

Vure word soos volg geklassifiseer: 

A: Papier, hout, tekstiel, plastiek, rubber 

B: Ontvlambare stowwe soos petrol, diesel, olie, paraflfien ensovoorts 
C: Elektriese vure 
D: Metaalvure 


Koop ’n brandblusser aan wat al vier hierdie tipes vure sal blus. Om ’n vuur 
doeltreffend te kan blus is dit van die grootste belang dat die houer ’n minimum van 2 
kg moet wees. ’n Mens soek volume, en as jy in gedagte hou dat die houer se inhoud 
binne 12 sekondes uitgespuit kan word, is dit nog belangriker. 

Koop dus ’n veeldoelige blusser waarvan die inhoud uit ’n poeier bestaan en 
wat onder druk gehou word met stikstof. Die houer moet in die passasiersruim van die 
voertuig gemonteer word waar dit onmiddellik in die hande gekry kan word. Die 
gewildste plek is op of langs die dryfashobbel. 


Brandbeserings 

Oor die jare heen het ek opgelet dat meeste emstige brandwonde opgedoen word 

deur: 

* Die gebmik van PVC- of plastiekhouers vir brandstof. Statiese elektrisiteit 
ontstaan op hierdie houers, en as ’n mens brandstof oorgooi, ontstaan daar ’n 
vonk. 

* Y skaste wat op gas funksioneer en dan tydelik afgeskakel word wanneer brandstof 
ingegooi word. Die brander is nog nie afgekoel nie en daar ontstaan ’n vonk. 

Daar kom geleenthede wanneer brandgevaar besonder hoog is, en dan moet ’n mens 

deeglike voorsorg tref en die brandblusser byderhand hou. Voorbeelde van sulke 

situasies is die volgende: 

* As ’n mens deur hoë gras ry. 

* As brandstof aangevul word. 

* Wanneer daar in die veld aan die brandstoftoevoerstelsel gewerk word. 

* As ’n mens kampeer in ’n omgewing met droë gras en met ’n wind wat waai. 

Wat om te doen wanneer ’n brand ontstaan 

* Maak die brandblusser uit sy passtuk los en breek die seël. Trek die 
veibgheidsring en pen uit. 

* Rig die tuit op die basis van die vuur en druk die hefboom. 

* Sodra die vuur geblus is, los die hefboom en sit die sekerheidsring en pen weer 
terug. 

* Die brandblusser het ’n metertjie wat aantoon of die inhoud nog onder voldoende 
druk verkeer. Die druk hou gemiddeld twee jaar voordat dit weer herstel moet 
word. 

DOKUMENTASIE 

Toere buite Suid-Afrika se grense vereis deeglike voorbereiding wat dokumentasie 

betref. Hier volg belangrike riglyne: 

* Skaf ’n lêer en houer aan waarin alle korrespondensie bewaar word. Dikwels het 
’n mens meer as een lêer nodig, en ’n deursigtige plastiekkoevert wat toeknip, is 
nuttig hiervoor. Maak fotostate van paspoorte, rybewyse en alle ander dokumente. 
Laat elke bladsy by die polisie waarmerk. Hou dit apart van die oorspronklike 
dokumentasie in die motor se kluis. 


Visums 

Bo en behalwe paspoorte word visums dikwels ook vereis. Party lande vra betaling, 
en by ander word dit gratis uitgereik. Dit is gewoonlik voor die tyd beskikbaar by die 
betrokke land se ambassade, by die hoë komissaris of selfs by handelskantore. 

Daar is twee tipes: 

* Enkelvoudige visum: Dit word uitgeneem vir eenmalige toegang tot en verlating 
van ’n land. 

* ’n Veelvuldige of multivisum: Dit word uitgeneem vir meer as een keer se 
toegang, byvoorbeeld waar jy binne ’n kort tyd heen en weer oor die grens reis. 

* Maak seker dat visums gestempel word wanneer jy ’n land binnegaan. Veral 
by Mosambiekse grensposte is dit ’n ou laai om jou as jy die land wil verlaat, 
vir ’n ongestempelde visum te wil beboet. 


* Dra sorg dat jy die regte inligting verkry oor paspoorte, visums en 
inentingsertifikate. Dit is raadsaam om deur ’n professionele reisadviseur te werk. 
So iemand kan vir jou al die dokumentasie teen ’n fooi verkry. Dit is veral met 
visums dat ’n mens soms sukkel, en reisagentskappe is beter ingerig om dit te 
verkry. Dit is ook moontlik om vir visums na die betrokke land se ambassade of 
hoë kommisariaat te gaan en dit daar te kry. Soms kan ’n mens dit by grensposte 
verkry, maar dan moet jy soms in ellelange toue staan en daar kan pogings wees 
om jou om te koop. Gewoonlik is visums gratis verkrygbaar. 

* Vir reise na Suid-Afrika se onmiddellike buurlande kan ’n mens by die naaste 
polisiestasie’n vrywaringsertifikaat vir die voertuig en sleepwa kry. Dit moet 
binne 14 dae voor jou vertrek gedoen word. Vir reise verder as ons onmiddellike 
bure kan ’n mens ’n “ Carnet de Passage en Douane ' ’ (kortweg Carnet de Passage 
genoem), by die AA kry vir die voertuig en sleepwa. Dit is ’n vrywaringsvorm wat 
uiters belangrik is, want word die voertuig byvoorbeeld in Tanzanië gesteel, slaan 
hulle owerheid toe met geweldig hoë invoerbelasting op die gesteelde voertuig. 
Onlogies soos dit mag klink, word daar gereken dat die voertuig in die betrokke 
land verkoop of agtergelaat is, en word daar tot 300% invoerbelasting gehef! Jy 
verlaat dus die land sonder jou voertuig en bankrot. Die Carnet de Passage is ’n 
soort ’n tydelike invoerpermit op die voertuig en vrywaar jou teen sulke gevalle. 

* Dra die voertuig se registrasie- sowel as lisensiesertifikate saam. Verkry ook by 
die AA ’n internasionale sertifikaat vir die voertuig. Dit is ’n vertaling in Frans en 
ander tale van jou registrasiesertifikaat. 

* Dra sorg dat alle informasie korrek is en dat die nodige amptelike stempels 
aangebring word. ’n Ou laai van doeanebeamptes is om jou weg te stuur sonder 

die stempels, want ’n kilometer verder wag die polisieman waar jy natuurlik ’n 
stywe boete opgelê word omdat jy nie die regte stempels het nie. 

* Maak dubbel seker dat die dokter wat jou inent, die inligting volledig invul in alle 
kolomme (in sy beste handskrif) en die nodige stempels aanbring. In elk geval 
moet ’n mens vooraf by die ambassade van die land waarheen jy reis, vasstel wat 
die vereistes is. Verkry dit swart op wit en hou dit in ’n lêer wat saamgeneem 
word. Onthou dat die buurland dalk ander inentings vereis. 


Handige telefoonnommers 

Hier volg ’n aantal Suid-Afrikaanse telefoonnommers van konsulate (K) of hoë 
kommissariate (HK) van ’n aantal Afrikalande: 


Angola K (011)622 6050 

Botswana K (011) 403 3748/9; (021) 421 1045 

Kenia HK (012) 362 2249/50/5 1 

Mosambiek K (011) 327 2938; (021) 426 2944/5 

Namibië HK (012) 481 9100 

Tanzanië HK (012) 342 4393/71 

Zambië HK (012) 326 1845/1857 

Zimbabwe K (011) 838 2156/9 


* Lande stel gewoonlik voorwaardes vir die invoer van medisynes. Dit is nodig om 
deeglik vas te stel watter beperkings daar mag wees. Veiligheidshalwe moet ’n 
mens jou persoonlike medisyne sowel as die medisyne in jou noodhulptassie deur 
’n dokter laat sertifiseer as slegs vir eie en noodgebruik. Neem ook hierdie 
sertifisering na die polisie vir sodanige sertifisering. Beamptes by grensposte is 
meestal glad nie op hoogte van medisynes nie. 

* Sorg dat jou rybewys in orde is. Dit is ’n vereiste om ’n internasionale rybewys uit 
te neem vir reise buite die SADCC-lande (beskikbaar by die AA). 

* Dra sorg dat jou paspoort nooit onder jou oë uit is nie. As amptenare by 
grensposte daarmee na ’n ander vertrek wil loop, stap saam. My paspoort pas in ’n 
plastieksakkie wat waterdig sluit, en dra ek dit altyd teen my bors in ’n sak wat 
slegs met moeite oopgemaak kan word. 

Toegangsvereistes vir RSA-burgers in buurlande 58 


Die tabel hieronder bevat ’n verkorte samevatting van toegangsvereistes: 


Staat 

Visum vereis 

Derdeparty 

Voertuig 

Inentings 

vereis 

Angola 

Ja, teen R750 
PP 

Ja, by 

grensposte of 

omvattende 

RSA- 

versekering 

Oorspronklik 
e registrasie- 
dokumente; 
Carnet de 
Passage 

Geelkoors; 

cholera 

Botswana 

Nee 

Ditto 

Oorspronklik 
e registrasie- 
dokumente 

Geen 

Kenia 

Nee tot 30 
dae 

Ditto 

Ditto 

Geelkoors 

Malawi 

Nee 

Ditto 

Oorspronklik 
e registrasie- 
dokumente; 
Carnet de 
Passage 

Ditto 

Mosambiek 

Ja 

Ditto 

Ditto. 

3 driehoeke; 
Weerkaatsban 
d voor en 
agter 

Geen 

Namibië 

Nee 

Geen 

padgebruik- 

pennit 

Geldige 

registrasie- 

skyfie 

Geen 

Tanzanië 

Ja teen R610 
PP 

Ja, by 

grensposte of 

omvattende 

RSA- 

versekering 

Oorspronklik 
e registrasie- 
dokumente; 
Carnet de 
Passage 

Geelkoors 

Zambië 

Geen tot 30 
dae 

Ditto 

Ditto. 
Weerkaats- 
band: wit 
voor en rooi 
agter 

Geelkoors; 

maagkoors 

Zimbabwe 

Ja, gratis 

Ditto 

Ditto 

Geen 


VERSEKERING 

Versekering kan opgedeel word in langtermyn- (persoonlike) versekering en 
korttermynversekering wat ook voetuigversekering kan insluit. Aangesien die 
voordele van lewens-, ongeskiktheids- en ongeluksversekering op 

langtennynversekering van toepassing is waar jy ook al mag wees, wil ek hier slegs 
iets sê oor korttermynversekering vir die buitebaanreisiger. 

Die korttennynversekering wat die afgelope paar jaar op die mark verskyn het, 
is drasties verbeter om die eienaars van viertrekvoertuie in die buitebaan sowel as op 
reise na ons buurlande in ag ten neem. Tipies maak sulke pakkette wat aangebied 
word, behalwe vir die gewone dekking van die voertuig, ook voorsiening vir onder 
meer 

* dekking in al ons buurlande, maar ook in Kenia, Malawi, Mosambiek, Tanzanië en 
Zambië 

* repatriasie van die insittendes en die voertuig 

* noodakkomodasie 

* mediese ontruiming 

* meganiese of elektriese (elektroniese) immobilisering van die voertuig 

* die invlieg van tegniese hulp en arbeidskoste 

Ek wil slegs byvoeg dat dit amper ondenkbaar is om sonder hierdie ondersteuning en 
vangnet in die substreek te wil reis. 

GELDBEVEILIGING 

Die volgende riglyne sal ’n groter mate van sekuriteit meebring: 

Dit is raadsaam dat elke viertrek ’n kluis moet hê. ’n Mens moet egter belê in 
’n ordentlike staalkluisie wat aan die romp vasgebout moet word. Elke voertuig het sy 
eie eienskappe en ’n mens moet plek soek vir die kluisie. In die geval van ’n bakkie is 
die area agter die agterste sitplek die ideale plek. Party monteerders kan die kluis 
netjies kamoefleer of wegsteek, want dis juis wat ’n mens wil hê sodat iemand nie 
soinmer van buite af die kluis kan raaksien nie. Die kluis is die ideale bergplek vir 
geld, dokumente en filrn. Gewoonlik het hierdie kluisies lang, dun sleutels wat maklik 
buig en in die pad kan wees. Laat ’n sleutelmaker vir jou ’n kort sleutel maak en dra 
dit aan ’n ketting om jou nek. 

* Dra ’n geldgordel. Dit is gewoonlik by mansuitrusters te koop en is so 
gekonstrueeer dat die gordel ’n lang sak of pasplek tussen die lae van die gordel 
het. Dit word verseël met ’n dun ritssluiter wat nie hinderlik teen die lyf druk nie. 

Hierdie gordel lyk in alle opsigte nes ’n gewone gordel, en ’n mens kan selfs jou 
knipmesskede daaraan heg. Plaas in hierdie geldgordel ’n noodvoorraad 
Amerikaanse dollar met ’n waarde van R500 tot R1000 vir reise buite Suid-Afrika 
en Namibië. Vir reise binne Suid-Afrika se grense dra jy natuurlik slegs rande. Dit 
is ’n tydsame proses om dit in die gordel in te kry, want die note moet en vir een 
opgerol, platgedruk en ingepas word. 

Dit is egter nie raadsaam om geld of dokumente in die sogenaamde “maansakke” 
te dra nie, nog minder in beursies en gatsakke. Met die in- en uitklimmery uit die 
voertuig is hierdie items hinderlik, en so maak jy dit los, of jy haal dit uit en 
vergeet dit, of dit val uit sonder dat jy dit agterkom. Dra jou kontantgeld in jou 
bosak en sorg dat dit deeglik toegemaak word. Sorg dat jou bosak ’n flap het wat 
kan toeknoop. 

Dit is beter om Amerikaanse dollar sowel as rand in klein denominasies saam te 
vat vir gebruik buite die Republiek en Namibië se grense. Vergewis jou deeglik 
van die wisselkoers en moet nooit op straat geld wissel nie! Geldwisselaars is 
kulkunstenaars en jy sál kaal anderkant uitkom. 

Neem reisigerstjeks uit in Amerkaanse dollars vir gebruik buite die Republiek en 
Namibië se grense. Binne hierdie landsgrense werk reisigertjeks in rand 
uitstekend. Onthou net dat hierdie tipe betaling nie in die bos werk nie, want 
mense ken dit eenvoudig nie. By alle hotelle en groter oorde werk dit egter goed 
en gerieflik. Wissel kleiner bedrae by banke soos wat jy nodig het. 

Kredietkaarte is natuurlik ook uiters handig en veilig. Dit kan egter net in groter 
sentra en stede gebruik word, en dikwels moet jy na ’n bank gaan om daar fondse 
aan te vra. Vind voor die tyd by jou kredietkaartmaatskappy uit of jou kaart in die 
land waarheen jy op pad is, funksioneer en by banke aanvaar word. Vind somrner 
ook uit watter heffings vir die oorplasing van fondse gevra mag word. In die res 
van Afrika handhaaf bankamptenare nie altyd ons vlak van standaarde of etiek nie. 
Die sogenaamde “petrokaarte” werk eweneens gemaklik op hoofpaaie en in groter 
sentra in die Republiek en Namibië, maar buite hierdie grense dikwels nie. 

Indien dit moontlik is, doen betalings vooruit vir akkomodasie en ander dienste. 



VUURWAPENS 

Oor vuurwapens kan boekdele geskryf word. Wat betref ons onmiddellike bure, te 
wete Namibië en Botswana, is daar nie te groot probleme nie, want beide ontvang 
jaarliks ’n groot aantal jagters uit Suid-Afrika. Dit is die ander lande waar hulle 
redelik stuiperig kan raak oor wapens. Om die waarheid te sê, dit is beter om 
daarsonder te reis. Dit is egter nie onmoontlik om ’n wapen in een van daardie lande 
in te neem nie. Tref die volgende voorsorg indien jy wel ’n handwapen saamneem: 

* Sorg dat die wapenlisensie beskikbaar en op datum is. Maak gewaannerkte 
afskrifte van die lisensie en bewaar dit apart, op ’n veilige plek in die voertuig. 

* Vir die saamneem van handwapens (let wel, nie jaggewere vir jagdoeleindes nie) 
vir persoonlike veiligheid moet daar vooraf ’n invoerpennit van die betrokke 
land(e) verkry word. Dit is gewoonlik by die betrokke lande se polisie 
verkrygbaar, en aansoekvonns is soms by ambassades of hoë kommissariate 
beskikbaar. Daar word soms van ’n mens verwag om ook te verklaar hoeveel 
rondtes ammunisie saamgeneem word. Dra ekstra sorg dat daar nie toevallig leë 
patroondoppies in die voertuig is as jy ’n vreemde land binnegaan nie. 

* As jy die invoerpermit ontvang, moet ’n uitvoerpermit by die plaaslike polisie 
verkry word. Maak gewaarmerkte afskrifte van sowel die invoer- as die 
uitvoerpermitte en neem dit saam in ’n veilige plek in die motor. 

* By grensposte moet die wapen verklaar word en die in- en uitvoerpermitte moet 
vertoon word. Neem die wapen na die doeanekantoor, want die amptenare 
kontroleer die reeksnommer, fabrikaat ensovoorts. In party gevalle sal die wapen 
verseël word. 

* By die ingang van wildtuine word ook gewoonlik oor vuurwapens navraag gedoen 
en dit word verseël. 

GEVAARSONES 

Daar is sekere plekke en omstandighede waar ’n mens ekstra waaksaamheid aan die 
dag moet lê: 

’n Mens moet uit die staanspoor dat ’n volgelaaide en goed toegeruste 
viertrekvoertuig in enige stad of dorp in Afrika ’n uitnodiging vir diewe is. Tref 
dus spesiale voorsorg vir veiligheid deur: 

• skuifvensters van binne te beveilig met diefwering 

• ’n alarmstelsel vir die voertuig te hê en dit wanneer nodig aan te skakel 

• alle jerriekanne, noodwiele en hoogligdomkragte met ’n slot te beveilig 

• snags, indien julle in ’n dorp of stad oomag (in ’n gastehuis of hotel), alles 

wat gesteel kan word, te verwyder en in die kamer te hou 

• deurslotte deur silinderslotte te laat vervang 

• in stede en dorpe alles binne die laairuimte met ’n kombers te bedek 

• die inhoud van die dakrak volledig met seil te bedek en goed vas te maak 

• die vensters toe te hou en die deure gesluit te hou terwyl julle deur dorpe en 

stede ry 

• imobiliseerders en alanns aan te skakel wanneer jy parkeer 

Brandstofpunte is ’n plek waar daar dikwels ’n samedromming van bedelaars en 
leeglêers is. Selfs diegene wat daar sogenaamde aandenkings verkoop, moet onder 
geen omstandighede vertrou word nie. 

• Moet nooit geld of kos of enigiets anders uitdeel waar daar ’n 

samedrommings is nie. Dit is gewoonlik kinders wat bedel en die 
vrouens se harte sag maak. As jy egter vir een gee, sal jy alrnal moet 
tevrede stel, en ek het al gesien hoe daar in so ’n geval amper ’n 
opstand ontstaan en die toeriste moes vlug voor klippe wat na hulle 
geslinger is. 

• Bedelary is dikwels slegs ’n manier om ’n mens se aandag af te trek, 

want terwyl jy besig is met een groep (gewoonlik in ’n 
samedromming), besteel hulle maats die voertuig. 

• Daar sal moontlik gepoog word om jou onder allerhande voorwendsels 

uit jou voertuig te kry. Hulle sal byvoorbeeld beduie dat die voertuig 
’n pap wiel het. Dit is in daardie onbewaakte oomblikke dat die 
diewe toeslaan. 



• Samedrommings is dikwels ook ’n pretensie om jou te verwar en jou 

hemp- en ander sakke te beroof. 

• Wees elke oomblik waaksaam. As jy uit die voertuig klim, sluit dit 

onmiddellik. 

* Moet nooit, maar nooit, die voertuig se sleutel selfs vir ’n oomblikkie aan iemand 
leen wat syne kwansuis verloor het en net wil kyk of joune nie dalk pas nie. In 
daardie oomblikke word ’n afdruk van jou sleutel gemaak en ons weet van gevalle 
in Kenia waar die diewe tot twee dae lank agter die niksvermoedende voertuig 
aangery het totdat die mense vir ’n oomblik die voertuig alleen gelaat het. Die 
diewe het ’n duplikaatsleutel vervaardig en die voertuig rot en kaal besteel. 

* In geen stad of dorp moet ’n gelaaide viertrekvoertuig alleen gelaat word nie. 
Diegene wat die voertuig oppas, moet in die voertuig sit en die deure gesluit hou 
as daar ’n samedromming plaasvind. 

KORRUPSIE 

Verwag korrupsie in enige staat, maar die heel korrupste is Mossambiek en Kenia. 
Tanzanië was ook erg, maar die owerhede het begin toeslaan. In Kenia help dit nie 
eers om ’n klag by ’n hoër gesag in te dien nie, want die omkoop-geldsom word net 
groter hoe hoër jy gaan. Met die onlangse regeringswisseling kan daar hopelik ’n 
verbetering verwag word. Die nuwe president het hard toegeslaan op korrupsie, maar 
of dit slegs pretensie is om skenkerlande te beïndruk, sal ons nog moet sien. 

Dit beteken nie dat ’n mens dit gedweë moet aanvaar nie. Verandering kan 
teweeggebring word deur by die regte plekke en persone te protesteer. Die Internet is 
absoluut dodelik. Ons het met ’n glimlag gesien hoe ’n Amerikaner ’n webtuiste teen 
die Suid-Afrikaanse Lugdiens oopgemaak het nadat hy swak behandel is. Die SAL 
moes bes gee. 

Protesteer en raas by die korrupte lande se ambassades in Suid-Afrika. Hier 
kan hulle jou nie vir enigiets arresteer nie. Laat protes publiseer in reistydskrifte. Jy 
mag nie stilbly nie, want die hoë politici het gewoonlik nie enige insig in wat op 
voetsoolvlak gebeur nie. 

Perspektief en diskresie 

Dit is nie my bedoeling om met hierdie hoofstuk en die volgende een paranoïa te saai 
nie. Ek ry al baie jare rond sonder dat daar ooit iets van my gesteel is, en korrupte 
amptenare was die uitsondering en nie die reël nie. Weg van stede en dorpe sal 
plaaslike inwoners dikwels sonder bybedoelings by jou kamp aankom. In Kaokoland 
sal die Himbas by jou vuur kom sit. Vuur speel ’n belangrike rol in hul sosialisering 
en dis maar net hulle (anderste) manier om jou welkom te heet in hul “buurt”. 

Wees op jou beurt ook vriendelik in sulke gevalle en gee iets kleins om te eet 
en ’n koeldrank (maar nooit alkohol nie). Hulle sal nog ’n hele ruk sit uit hoflikheid 
teenoor jou, en uiteindelik padgee. 

Moenie naïef wees nie, maar leer om diskresie te gebruik. 


KONVOOI VEILIGHEID 

Waar ’n aantal voertuie in ’n konvooi reis, is daar sekere veiligheidsaspekte wat 

nagekom moet word. 

* Volgafstand. Die ideale volgafstand gaan afhang van die terrein en padtoestande. 

In stoftoestande word ’n ruim afstand afgedwing, maar op strande is dit nie die 
geval nie. Daar moet, gegewe die toestande, voldoende spasie wees vir 
maneuvrering, asook genoeg tyd om te rem. 

* Ligte aan. Die hoofligte van alle voertuie moet aangeskakel wees. Nie net waarsku 
dit aankomende verkeer nie, maar dit verbeter beslis ook die sigbaarheid in 
truspieëls. 

* Radioverbinding tussen die voertuie is amper onmisbaar. Dit bring ’n dramatiese 
verhoging in veiligheid mee. 

* Die laaste voertuig is die besemvoertuig. Hierdie voertuig se plig is om by 
enigiemand te bly as daar byvoorbeeld ’n pap wiel is totdat die probleem opgelos 
is en albei weer by die konvooi kan aansluit. 

* Enige drankgebruik terwyl ’n konvooi beweeg, is taboe. Dit stel nie net die 
verbruiker se lewe in gevaar nie, maar kan die res van die konvooi ook in gevaar 
stel. 

* Alle bestuurders moet beskik oor die GPS-koordinate en afstande na die mikpunt 
of eindpunt vir die dag. 

14 


PADBLOKKADES EN GRENSPOSTE 


Kerngedagtes: 

Voorbereiding, kalmte, hoflikheid, fermheid, vriendelikheid en waaksaamheid met 
betrekking tot skelmstreke. 


Perspektief 

Aanvanklik was hierdie hoofstuk slegs ’n onderafdeling van die vorige hoofstuk. 
Ondervinding het my egter gelei om die inligting as ’n aparte hoofstuk aan te bied. 
Die rede is dat padblokkades en grensposte maklik die fokus van korrupte amptenare 
word en dat baie mense juis nie op toer gaan nie omdat hulle hierdie situasies wil 
venny. 


In sommige lande in die substreek - buiten Namibië, Botswana en Suid-Afrika - word 
staatsamptenare soms vir maande nie betaal nie, want die pappot is leeg. Sommige 
“wetstoepassers” by party grensposte en padblokkades is dus daarop uit om te probeer 
om op onregmatige wyse geld by toeriste af te neem. Hul metode is om die geringste 
foutjie op die paspoort of inentingsdokumente, of aan die motor of sleepwa raak te 
sien en dan ’n boete uit te skryf sonder om ’n kwitansie te gee. Dit ontstel ’n mens om 
te sien hoe onpadwaardig die plaaslike private en openbare vervoer is, maar slegs 
Suid-Afrika- en Europese nommerplate kom onder skoot. 

In plekke soos Zambië is daar partykeer tot vervelens toe padblokkades en dan 
word die hele voertuig telkens weer getoets en dokumentasie nagegaan. Hulle doen 
dit by elke dorp waar ’n mens kom, en sodra jy uit die dorp uitry, is daar weer ’n 
padblokkade waar die hele proses herhaal word. In Botswana het ek eendag vir ’n 
beampte gevra waarom my paspoort so baie bekyk word. Sy antwoord was dat hulle 
soek vir onwettige immigrante uit state ten noorde van die land. Ek het hom daarop 
gewys dat ek uit die suide kom, waarop hy slegs gelag en my weggewaai het met 
“you can go”. Dit skyn soms asof daar ’n groot gebrek aan diskresie by party van 
hierdie amptenare is en asof hulle hul funksies byna meganies uitvoer. Jy moet egter 
kalin bly. 

Die ander verskynsel is kartelle wat tussen grenspos-amptenare van buurlande 
gevonn word. As voorbeeld sal ’n amptenaar in ’n land sekere dokumente nie stempel 

nie, net sodat die toeris in die buurland ’n stywe boete of afpersbedrag op die lyf kan 
loop. 

Ek wil nie deur hierdie paar paragrawe die indruk skep dat dit altyd so benard 
gaan by grensposte of padblokkades en dat alle amptenare skelms nie. Die teendeel is 
waar, want op die meeste van my reise het ek sulke amptenare vriendelik en 
behulpsaam gevind. Daar is egter die vrot appels wie se optrede al ’n groot rede 
geword het waarom mense nie in die buurlande kuier nie. 

Party resigers gaan hierdie lande skoorvoetend binne en neem hulle doelbewus 
voor om deel van die korrupsie te wees deur sulke amptenare met omkoopgeld te sus. 
Dit bly die ergste ding wat aan toerisme in ons substreek gedoen kan word. Dit 
verwoes toerisme. Korrupsie word hard beveg en is ’n verouderende begrip by die 
meeste grensposte. Besoekers wat dus deelneem aan die korrupsie deur omkoopgeld 
te betaal, dwarsboom die owerhede van die streek in hul pogings om dit te beveg. 
Ongelukkig gaan baie besoekers, ook vanuit Suid-Afrika, met die verkeerde 
benadering op toer - hulle reken selfs vooraf omkoopgeld by die reiskoste in. 

Nog ’n saak wat aangeraak moet word, is die houding van baie van my 
landgenote. Hou altyd in gedagte dat jy ’n gas in ’n vreemde land is en jou dus 
teenoor die gasheer met respek moet gedra. Die feit dat die land dalk agterlik en 
onontwikkeld is in vergelyking met Suid-Afrika, gee jou nie die reg om mense te 
verkleineer of met ’n meerderwaardige houding by grensposte op te daag nie. Ek wil 
dit by herhaling sê dat hoflikheid en vriendelikheid ’n positiewe houding by alle 
mense kweek of verwek. 

Deur deeglike voorbereiding en ’n positiewe ingesteldheid kan ’n mens 
negatiewe gedrag in ’n groot mate neutraliseer. Hiermee ’n paar wenke: 

* Soos volledig onder die hofie “Dokumentasie” hierbo uiteen gesit, moet 
dokumentasie deeglik en volledig wees. Wees een stappie voor diegene wat 
administratiewe prosesse misbruik om reisigers af te pers. Indien jy, soos ek 
voorgestel het, die dokumente in een deursigte plastiekhouer hou, is dit 
byderhand. Dit is opmerklik dat amptenare altyd geïmponeer is as dokumentasie 
korrek en dadelik beskikbaar is. Dit skrik ook gewoonlik voornemende boelies af. 

* Alle dokumente, van watter aard ook al, wat deur grenspos-amptenare vereis 
word, moet gestempel word met ’n amptelike datumstempel, en vir alle gelde wat 
inbetaal word, moet ’n amptelike gestempelde kwitansie uitgereik word. 

* Sorg dat jou voertuig en sleepwa se hoofligte, flikkerligte, nood-flikkerligte en 
remligte perfek funksioneer. Sorg dat die voertuig weerkaatsers op het: wit voor 
en rooi agter. Klippe kan die weerkaatsers voor aan die sleepwa afslaan, wees dus 
ekstra versigtig. Sorg dat die handrem perfek funksioneer. Kontroleer elke oggend 
voor vertrek die werking van al hierdie items. Let daarop dat lande soos Zambië 
ander vereistes het met betrekking tot weerkaatsers. 

* Die voertuig en sleepwa moet duidelik die ZA-plakker agterop hê. Bring ook die 
internasionale “T”-teken agterop die sleepwa of woonwa aan. Dit is ’n goeie 
gedagte indien ’n sleepwa ’n hele strook sebra-weerkaatser aan die agterkant het. 
Let egter daarop dat Mosambiek twee metaalweerkaatsers ook vereis 
(bloukleurig, verkrygbaar by die AA) waarvan een voor aan die voertuig 
gemonteer moet word en die ander een agter op die sleepwa, boot of woonwa. 

* Neem ekstra gloeilampies saam vir die hoofligte asook vir die flikker/remligte. 
Koop ekstra weerkaatsers. Dit is goedkoop, neem dus ’n handvol wit, rooi en 
oranje weerkaatsers saam. Hou ook flikker- en parkeerlighulse wat maklik 
vervang kan word in die voorraad. Sorg dat daar twee driehoekweerkaatsers in die 
voertuig is. 

Vir Zambië word drie driehoekweerkaatsers vereis! Hulle vereis ook 
groter weerkaatsers van 5x5 cm minimum, wit voor en rooi agter. 

* Beamptes is soms oorvernaam en opgeblase met hulle “wetstoepassing” en sal 
byvoorbeeld weier dat iemand by die naaste dorp die onderdele te koop. En as jy 
uiteindelik aan die ander kant van die dorp kom, waar jy in elk geval niks kon kry 
nie, word jy van voor af voorgekeer en beboet. 


Kontrolelys: 

* 1 hoofliggloeilamp 

* 2 flikkerliggloeilampies 

* 2 remliggloeilampies 

* 1 voorste flikkerrligkolomdeksel 

* 1 dompliggloeilamp 

* 1 agterste flikkerligkolomdeksel 

* 2 driehoeke 

* 1 buisie snelgom 

* 1 12V toetspen 

* smeltdrade vir al bogenoemde funksies 


* Omdat ’n hele hoofligeenheid nie saamneem kan word nie, is dit van groot belang 
dat die hoofligte beskerm word met ’n deursigtige plastiek-beskermdeksel (eintlik 
is dit nie plastiek nie, maar ’n deurskynende Perspex van ’n hoë gehalte). Sorg dat 
kolligte ondeursigtige plastiekdeksels op het en trek hulle vas met twee 
plastieksnoere wat afgeknip kan word wanneer die ligte gebruik word (en wil ek 
byvoeg, in die res van Afrika is sterk kolligte noodsaaklik indien ’n mens in die 
nag bestuur). 

* Sorg dat die dakrak en ander vrag volkome bedek is met dik seile en met 
ordentlike ratelsnoer of tou vasgetrek is. Dit is egter so dat jy by grensposte 
versoek kan word om die seile oop te maak vir inspeksie (ook by RSA- 
grensposte). 

* Dra altyd jou veiligheidsgordel, en dit geld vir alle insittendes. As ’n dubbelkajuit- 
bakkie nie sitplekgordels by die agterste sitplekke het nie, laat gordels installeer 
voor vertrek. 

* Hou streng by die spoedgrense. In Mosambiek is dit 50km/h deur dorpe. 

* Sorg dat die bande in ’n goeie toestand is. Neem ’n loopvlakmeterjie in jou 
handskoentassie saam sodat jy die diepte van die loopvlak kan meet indien ’n 
amptenaar oor die toestand van die bande ’n boete sou wou oplê. Solank daar 1 
mm loopvlak is, is dit veilig. 

* Moenie met rou vleis, of selfs verwerkte worse en eiers by ’n grenspos aankom 
nie. Ook kaas en melkprodukte is gewoonbk ’n uitnodiging tot amptelike diefstal. 
In Botswana is daar kort-kort veeartseny-inspeksiepunte waar jy groot frustrasie 
op die lyf kan loop. Die ergste is dat indien ’n mens hul hoofkwartier vooraf 
skakel om uit te vind wat die vereistes is, hulle self nie weet wat by watter hekke 
ingeneem mag word nie. As ’n reël word gaar of verwerkte vleis, hoender, vis en 
groentes wel deurgelaat. Koop vleis slegs by ’n slaghuis, en hou die kwitansie as 
bewys. Soms is dit ook nodig om ’n veeartseny-vrywaringsertifikaat te kry. Dit 

beteken egter nog nie dat sulke vleis oral, veral in Botswana, deuregelaat gaan 
word nie. Dit moet jy vooraf uitvind. 

* As jy deur ’n polisiebeampte gestop word en hy dring aan om jou paspoort of 
rybewys te sien, haal dit uit en vertoon dit aan hom, maar moet dit nie oorhandig 
nie. As hy die dokumentasie wil vat, dring aan op sy van en magnommer of om sy 
identifikasie ook te sien. As hy dit gegee het, skryf dit neer. As hy nie wil nie, vra 
hom om jou na die polisiekantoor te vergesel. Dis ’n ou laai, veral in Mosambiek, 
om aan te dring op dokumentasie en daarna die toeris van ’n oortreding te 
beskuldig. As ’n mens nie daar en dan geld oorhandig nie, sal hulle sê jy moet jou 
dokumentasie by die polisiestasie gan afhaal. Dit word natuurlik nie weer gesien 
nie (en as jy die land wil verlaat, is jou probleem soveel erger, omdat jy nie 
dokumentasie het nie!). As jy die naam en magnommer van die persoon verkry 
het, rapporteer dit in Suid-Afrika by hulle ambassade of kommissariaat. As daar 
nie identifikasie kan gewys word nie, ry dadelik weg en rapporteer dit by die 
naaste polisiestasie. 

* Dring altyd aan op identifikasie. Onlangs het ’n persoon in slonserige siviele drag 
my bagasie te Vioolsdrif, aan Suid-Afrika-kant, begin ondersoek. Ek het hom 
summier weggejaag en ’n polisiebeampte nader geroep. Eers tóé het die persoon 
sy identifikasie as ’n doeane-personeellid vertoon. Ek het hom egter vriendelik 
maar fenn die leviete voorgelees in die teenwoordigheid van die polisiebeampte, 
wat slegs kon saamstem dat identifikasie vertoon moet word. Hy was baie dikbek, 
maar sal waarskynlik in die toekoms versigtiger met die publiek omgaan. 

* Moenie ’n enkellopende polisiebeampte wat jou in die middel van nêrens 
voorkeer, vertrou nie. Veral nie in Mosambiek en Tanzanië nie. Ry eenvoudig aan 
tot by die naaste dorp en rapporteer dit by die polisie. Nog minder moet jy enige 
persoon vertrou wat jou summier voorkeer en geld eis. Die reël is: as hy nie in 
uniform is nie en nie gewapen is nie, ry dadelik. As hy in unifom is, vra 
identifikasie, as hy dit nie kan toon nie, hanteer die saak soos hierbo beskryf. 


Opmerkings 

* Tot ’n paar jaar gelede was beamptes by Botswana se grensposte berug vir hul 
onbeskoftheid en swak behandeling van die reisende publiek. Veral Suid- 

Afrikaners het dit gereeld ontgeld. Amptelike klagtes het tot ’n groot verbetering 
gelei, en hierdie beamptes is deesdae vriendelik en behulpsaam. Onbeskofte 
gedrag moet egter summier by hul hoofkantoor gerapporteer word. Die keersy is 
natuurlik dat jy hierdie beamptes ook moet respekteer en dat jou gedrag beskaaf 
moet wees by enige grenspos. 

* ’n Nuwe truuk wat in Zimbabwe kop uitsteek, is dat jy voorgekeer word deur ’n 
“verkeers- of polisiebeampte” met ’n gewapende eskort. Indien jy by die polisie 
kla oor die voorval, word jy beboet omdat jy kwansuis onregmatig geld oorhandig 
het. Die polisieman en die rowers is natuurbk kop in een mus, en jy word dus 
dubbeld beroof. 


* Indien jy voorgekeer word in ’n spoedlokval wat met ’n radarapparaat uitgevoer 
is, klim uit jou voertuig en gaan inspekteer die radarapparaat. Dit het in Botswana 
gebeur dat die “apparaat” beman is deur “verkeersbeamtes” met ’n 
“radarapparaat” wat uit niks meer bestaan het as ’n afgesaagde stuk PVC-pyp nie! 

* Dring aan op ’n kwitansie vir enige betaling wat jy doen of gedwing word om te 
doen. Die kwitansie moet ’n amptelike titel hê, of ’n logo van die instansie of 
owerheid, plus ’n reeksnommer. Onthou dat gewone kwitansieboekies vry en 
algemeen beskikbaar is by boekwinkels. 

* In enige gesprek of onderhandeling met amptenare of polisie, wees kalm, hoflik 
en vriendelik, maar ferm. My ondervinding is dat humor wondere vir jou eie 
gemoed kan doen en situasies kan ontlont. Moet nooit jou humeur verloor of swets 
nie. Dis nét wat hulle soek. Moet nooit ongeduldig wees nie. Bly vriendelik dog 
ferm. 

* Soms is ’n vriendelike gesprek genoeg. Wanneer geld van jou geëis word, maak 
seker dat dit nie ’n blatante poging tot ’n onwettigheid is nie. Herhaal wat die 
persoon gesê het en interpreteer dit: “Meneer, jy is dus besig om geld van my te 
eis en ek vermoed jy is besig om op onwettige wyse op te tree.” Kyk die persoon 
vas in die oë (dis belangrik, want die meeste mense hou nie van oogkontak as 
hulle die waarheid moet aanhoor nie), en verduidebk vir die persoon vinger in die 
stof wat die gevolge van sy misdaad vir homself en die staat inhou. Praat op ’n 
rustige en afgemete toon en begin dan ná jou uiteensetting vrae vra: “Begryp jy 
wat ek gesê het? Waarom doen jy hierdie dinge? Weet jy wat die gevolge vir jou 
kan wees? Jy is besig om jou land se naam oneer aan te doen? . . . ensovoorts. Hou 

jou stemtoon dieselfde en praat afgemete en rustig. Moenie raas en ’n kabaal 
opskop nie. 


Kernfeit: 

Die afgesonderdheid van party grensposte en die gepaardgaande gebrek aan 
kommunikasiemiddels dra by om korrupsie aan te wakker. Die modeme satellietfoon 
het egter ’n einde gebring aan dié afsondering. 


* Die afgesonderdheid van party grensposte, met daarby geen 
kommunikasiemiddels nie, het dit tot dusver vir skewe amptenare maklik gemaak 
om korrupsie te pleeg. Die bordjies word egter nou verhang. Een van die 
wonderlikste apparate in so ’n geval is die satelliettelefoon. By geleentheid, toe ’n 
amptenaar my duidelik probeer afpers het, het ek sy naam en amp gevra en toe 
hoflik verduidelik dat ek daar en dan ’n oproep na sy land se Hoë Kommissaris in 
Suid-Afrika gaan maak en die situasie gaan rapporteer. Ek was natuurlik nie besig 
om te bluf nie en het alle telefoonnommers en die name van die amptenare by die 
kommissariaat in my telefoonboekie gehad. As die betrokke amptenaar nie die 
aftog geblaas het nie, sou ek beslis deurgedmk het. Dis egter belangrik dat jy die 
persoon se van en rang kry voordat jy verduidelik wat jou voorneme is. Party is 
natuurlik uitgeslape en arrogant. As jy sy naam vra, lag hy jou net uit. Dan moet jy 
onverwyld bel en die situasie rapporteer. Kry ook vooraf die telefoonnommers van 
die land se hoofkantore vir immigrasie, toerisme, doeane en aksyns, die 
polisiehoofkantoor en dies meer. Jy moet jou huiswerk doen voorjy ry. 

* Die aankomstyd by grensposte is van groot belang. Skewe amptenare sal net voor 
sluitingstyd begin watertrap sodat jy ’n vet oortydbetaling moet doen vir na-uurse 
werk. Vermy dus aankoms na 16h00 op Vrydagmiddae en die dag voor 
vakansiedae. ’n Mens moet in elk geval probeer om vakansiedae en naweke te 
vermy. 

* Wees versigtig as ’n amptenaar by ’n grenspos aanjou sê dat hy jou in sy kantoor 
wil sien. Dit loop gewoonlik op ’n poging tot ’n vet afpersingsbedrag uit. 

Weereens moet jy kalm en bedagsaam wees. Volg die wenke soos hierbo 
uiteengesit. 

As mense in ’n groep reis en daar is ’n duidelike poging tot afpersing, moet die 
hele groep saamwerk en een en almal moet die persoon met vrae bestook. Oormag 
het dikwels die gewenste uitwerking, veral as alrnal vrae vra -natuurlik altyd 
hoflik en nie dreigend nie. 

By plekke soos Beitbrug aan die Zimbabwe-kant het onlangs die probleem 
ontstaan dat leeglêers hulself as amptenare voordoen en dan geld eis. Hulle 
begelei toeriste, ongenooid, na die paspoortontvangs en help kastig om die 
dokumentasie te voltooi. Weier eenvoudig ferm diesulkes se aanplakkerige “hulp”. 
Amptenare dra foto-identifikasiekaarte. Dit is met komrner dat hierdie 
verwikkelings dopgehou word, en dit wil voorkom of die owerhede begin optree 
het, want dis veral bejaarde mense en verskrikte Europese toeriste wat onder 
hierdie teistering deurloop. Bly kalm, fenn en stap eenvoudig weg, en as die 
“helpers” nie wil gehoor gee nie, rapporteer dit aan die polisie. 

Dit gebeur soms dat hierdie mense optree met die (onwettige) goedkeuring en 
samewerking van korrupte amptenare wat by die grenspos diens doen. Daar word 
dan wraak geneem op die toeris wat hul hulp geweier het deurdat die 
doeanebeampte jou voertuig stukkie vir stukkie sal omkeer. Indien dit gebeur, roep 
onmiddelik die polisiebeampte wat daar diens doen nader en rapporteer wat 
gebeur. Indien hy nie wil saamwerk nie en ’n satellietfoon is beskikbaar, begin 
dadelik die nodige oproepe maak. Moenie ’n steen onaangeroer laat om hierdie 
voorval te rapporteer nie. 

In sekere lande is die invoer van sekere medisinale preparate verbode. 

Dit belangrik om in hierdie gevalle boek te hou van die kwaad. Sodra ’n mens 
tuis kom, moet jy ’n brief van protes aan Suid-Afrika se Ministerie van 
Buitelandse Sake skryf waarin jy versoek dat die geval met die betrokke regering 
opgeneem word. Rig ’n afskrif aan die reistydskrif wat jy graag lees. Rig ook 
dieselfde brief aan die betrokke land se ambassadeur of Hoë Kommissaris. Daar 
word graag en met groot vertoon streeksooreenkomste en verdrae tussen 
buurlande gesluit. Meestal het politici egter nie ’n benul van wat op voetsoolvlak 
gebeur nie. A1 wanneer hulle luister is wanneer misdade en oortredings aan die 
groot klok gehang word. 



Onthou dat die Intemet ’n kragtige wapen is as dit reg gebruik word. Jy mag nie 
toelaat dat hierdie bullebakke onverstoord aangaan nie. Hulle doen dit juis omdat 
niemand ’n woord wil rep nie en net te dankbaar is om ’n geldjie te betaal om van 
die situasie ontslae te wees. 

Onthou altyd dat jy in Afrika is en dat perspektiewe verskil. ’n Amptenaar by ’n 
grenspos mag ’n junior amptenaar wees, maar in sý gemeenskap is hy ’n 
belangrike persoon. Behandel jy hom dus nie met agting nie, gaan jy probleme 
ondervind. 

Ek het nog altyd gevind dat ’n mens respek afdwing deur netjies gekleed in ’n 
langbroek by ’n grenspos aan te kom. Verwyder liefs jou donkerbril en hoed en los 
dit in die voertuig. ’n Mens let algemeen by grensposte op dat slonserige mense 
geen respek afdwing nie. Ek het al ondervind dat ’n amptenaar my letterlik voor in 
die ry gesit het, voor ’n vrag Europese “Overlanders” wat regtig vuil, raserig en 
slonserig was. Ek groet ook vriendelik eerste as ek instap, veral in hul taal, en vra 
altyd hoe dit gaan. Dit is deel van die Afrika ritueel - ook vir my as Afrikaner. As 
ek sien hulle sukkel, gee ek altyd ’n balpuntpen present. By een pos in Zambië het 
ek altyd ’n pak A4-tikpapier afgegee en was die amptenare altyd bly om my te 
sien. Ek is altyd vinnig en hoflik gehelp. Hierdie papier was nie omkopery nie, 
want die arme mense het geen skryfpapier van die regering ontvang nie! Ek 
ondervind egter dikwels dat my landgenote uit Suid-Afrika die teenoorgestelde 
gedrag openbaar. 



15 

MEDIESE VOORSORG 
MEDIESE ONTRUIMINGS 

Vir buitebaanreise in Suid-Afrika en elders op die kontinent is dit ’n voorvereiste dat 
’n mens oor ’n mediese ontruimingsdiens moet beskik. Hedendaagse dienste maak 
dikwels ’n onderdeel uit van korttermynversekering en is soms ook beskikbaar as ’n 
outomatiese fasiliteit op kredietkaarte. 

Daar bestaan private ontruimingsdienste waarby ’n mens teen ’n baie redelike 
fooi kan aansluit. Wat egter van belang is, is dat ’n mens vooraf deeglik moet vasstel 
waar en hoe bediening gaan plaasvind. Die heel belangrikste is hoe vinnig mediese 
ontruimings uitgevoer gaan word in state noord van die Limpopo. 

Met die uitsondering van Namibië, waar die meeste dokters Suid-Afrikaans 
opgelei is, is die mediese dienste in die res van die vasteland oor die algemeen swak. 
Selfs in Suid-Afrika kan daar nie meer staatgemaak word op die staat se 
ambulansdienste nie. 

Die huidige private ontruimingsdienste gebruik gespesialiseerde helikopters, 
vastevlerkvliegtuie en motorvoertuig-ambulanse. Alrnal word beman deur hoogs 
opgeleide paramedici, en dikwels is daar ook ’n algemene praktisyn aan boord wat die 
spesiale kursus in ontruimings voltooi het. 

Die volgende aspekte is belangrik: 

* Plak die noodnommer van die ontruimingsdiens op jou voertuig se voorruit vas, of 
op enige ander plek waar dit onmiddellik gesien sal word. 

* Dra ’n “Medic Alerf’-armband wat jou bloedgroep sowel as risiko-toestande 
aantoon, byvoorbeeld suikersiekte, hartvatsiekte en baie belangrik, allergieë. 

* Skakel die diens vooraf en verskaf jou reisplan aan hulle. Dit sal die beamptes 
kans gee om te bepaal watter metodes hulle gaan gebruik indien daar ’n 
ontruiming moet plaasvind. 

* Die satellietfoon en die GPS is feitlik onmisbaar as dit kom by mediese 
ontruimings in buitebaan, want die presiese koërdinate van die plek waar die 
beseerde persoon is, kan aan die nooddiens verstrek word, en hulle stel dan hul 

helikopter se GPS hiervolgens in. Dit stel hulle in staat om selfs in ’n pikdonker 
nag absoluut sekuur op die noodgeval af te vlieg. 

• Verskaf volledige besonderhede oor die siekte en simptome, of die aard van 
beserings indien daar ’n ongeluk was. Enige medikasie wat gebruik word, moet 
verklaar word. 

* In die geval van slangbyt moet ’n mens probeer vasstel watter tipe slang dit was. 
Hierdie saak word vorentoe volledig behandel. 


Mediese dienste vir reise 

Die “Travel Doctor Africa”-groep het dienste in die meeste groot sentra in Suider- 
Afrika (40 klinieke in Afrika, Australië, Nieu-Seeland, Singapoer en Noord Amerika). 
Hulle verskaf omvattende dienste aan die reisiger, wat ’n groot bydrae lewer tot ’n 
mens se beplanning en die veiligheid van ’n safari. 

Skakel hulle by 0861 300 911 om meer inligting te verkry of om vas te stel watter 
dienspunt die naaste aan jou is. Of besoek hulle webtuiste by www.traveldoctor.co.za. 


NOODHULPOPLEIDING 

Daar val nie te redeneer hieroor nie: die buitebaanreisiger móét noodhulpopleiding 
ondergaan, want dit gaan nie net oor ligte wondjies nie; ’n mens moet weet wat 
gedoen moet word in gevalle soos hitte-uitputting, malaria, brandwonde, beenbreuke, 
slangbyt en skok - om maar net ’n paar te noem. 

Die algemeenste beserings en siektetoestande wat ek oor die jare teëgekom het 

was: 

* skok 

* loopmaag of ernstige hardlywigheid 

* ontwatering 

* malaria 

* allergiese reaksies op insekbyte 

* brandwonde 

* snywonde 

* breuke, spierskeuring en verstuite bene/kniëe/enkels 


Die grootste fout van jou lewe sal wees om te dink dit sal nie met jou of jou gesin 
gebeur nie. 

Die noodhulptassie 

Hierdie tassie ’n onmisbare deel van veldry, en geen viertrek behoort daarsonder te 
wees nie. Dit kan gebeur dat ’n mens weens die een of ander siekte of besering by ’n 
boskliniek of selfs ’n verafgeleë hospitaal beland. Ek weet uit ondervinding dat die 
meeste verpleegkundiges by hierdie veraf plekke buite Suid-Afrika se grense goed 
opgelei is, veral as hulle opleiding in Suid-Afrika ontvang het, maar gewoonlik is daar 
’n tekort aan medisyne en ander basiese hulpmiddels. As voorbeeld is daar dikwels ’n 
tekort aan nuwe (steriele) spuitnaalde. Middels teen ’n hartaanval, byvoorbeeld 
nitrogliserien, of insulien vir diabete, is gewoonlik heeltemal onbekombaar. Ek stel 
twee noodhulptassies voor: een vir kort reise binne Suid-Afrika en een vir lang reise 
buite Suid-Afrika. 


Vir kort reise 

* teenbraakmiddel (teen naarheid, braking en bewegingsiekte ) 

* antispasmodikum ( verlig maagkrampe) 

* voorskrifpynstillers 

* antihistamientabette en salf (teen allergieë en insekbyte) 

* antibiotika (spesifiek en breëspektrum) 

* ekspektorant (vir hoes) 

* sitroensuur ( vir blaasontsteking) 

* breëspektrum- swamdodende salf 

* maagstoptablette (teen diarree) 

* purgeenniddel (teen hardlywigheid) 

* petroliumjelliegaas 

* adrenalien-inspuiting (EpiPen®) (teen bysteek) 

* wegdoenbare inspuitingsapparaat 

* lokale verdowingsproei 

* yspak 

* oogwasmiddel, oogdruppels, oogbadjie, oogklappie 

* ontsmettingsvloeistof en salf 

* koorspen, verkieslik digitale tipe 

* slangserumstel 

* skerpioen- en spinnekopbytsproei (Stingose®) 

* pleisters, verbande, drukverband, watte, spalke, 

* Steristrip® wondklempleisters 

* isotoniese oplossing (vir dehidrasie) 

* kopseer-, sinusitus-, verkoue- en grieptablette 

* naeltjie-olie (teen tandpyrí) 

* teaterhandskoene 

* haartangetjie en skêr 

* asmapompie 

* asemhalingsondersteuningsak (Ambubag) 

* mond-tot-mond-asemtoestel (Guedel lugweg) 


Vir lang reise 

* Alles wat hierbo genoem is vir kort reise plus die volgende: 

* malariaprofilakse, malariatoetsapparaat, Fansidar® of Coartem®. 

* 2x 0,5 liter-plasmadrupsak 

* 2x soutoplossing en/of 5% dekstrosewater in 2001 drupsakke, pype en naalde 

* steriele water met soutoplossing vir inspuitings 

* ekstra polivalente antivenien 

* Knopiespinnekop-antivenien 

* adrenalien (adrenalienpertraat) 

* 10% kalsium-glukonaat-ampulle (Calcium-Sandoz®) 

* lignokaïen-ampulle sonder adrenalien (Peterkain®) 

* plastiekspalke 


(Let daarop dat ’n mens voor die tyd moet uitvind watter medisyne en mediese 
verdowingsmiddels nie toegelaat word in buurlande nie. Wees veral versigtig met 
plaaslike verdowingsmiddels) 

* As ek noord van Namibië en Zimbabwe, asook oos van Mpumalanga reis, neem 
ek op doktersvoorskrif my eie medisyne, binneaarse drup en naalde vir die drup, 
plus weggooibare spuitnaalde saam. In hospitale in sulke plekke hou ek my 
medisyne by my en verpleegpersoneel kan onder my toesig kry wat hulle benodig. 
Ek neem selfs chirurgiese handskoene saam omdat dit dikwels nie beskikbaar is 
nie, en alle inspuitings moet voor my oopgemaak word. 

In elk geval moet my ontruimingsdiens my binne ure daar kan wegneem, 
so nie kry hulle die trekpas. 


Allergieë 

Voor ’n kuier in die buitebaan, veral in buurlande, is dit verstandig om die hele gesin 
te laat toets vir allergieë. Dit sal groter gemoedsrus verskaf as jy weet watter 
medisyne en noodinspuitings jy nie mag toedien nie en watter alternatiewe jy kan 
gebruik. 

Laat die huisdokter wat die gesin ken, die toetse doen en ook reël vir opleiding 
om die medisyne toe te dien. 

• Dit is van groot belang dat sowel die noodhulpvoorraad as persoonlike medisyne 
deur die huisdokter gesertifiseer word. Verkry ook ’n vrywaring van die poiisie 
dat alle middels slegs vir eie en noodgebruik is. Beamptes elders in Afrika laat jou 
maklik toesluit as ’n dwelmsmokkelaar! 


Fobies 

Verskillende tipes fobies kom voor by mense en is meestal verskuil (of die persoon 
steek dit doelbewus weg) totdat ’n situasie opduik wat dit laat manifesteer. 

Hierdie toestand moet nie onderskat word nie en kan selfs tot skok aanleiding 

gee. 

Die grootste probleem is dat mense dit verberg, want gewoonlik is hulle 
skaam daaroor. Dit is jou plig om vooraf uit te vind of jou reisgenote aan enige fobies 
ly en voorsiening te maak daarvoor. Dit kan ’n tragiese fout wees om dit af te maak of 
weg te lag. 

16 


SIEKTETOESTANDE 


Kerngedagte: 

Die doel van hierdie hoofstuk is om die leser bewus te maak van siektes of infeksies 
wat in die buitebaan in Suider-Afrika kan voorkom. Dit is geensins volledig nie, en ek 
wil beklemtoon dat dit absoluut noodsaaklik is om die huisarts voor die reis te 
raadpleeg oor infeksies wat moontlik opgedoen kan word. Die doel is ook om die 
reisiger se kennis te verbreed en riglyne vir optrede te gee. Waar spesifieke medikasie 
en toedieningsregime aangegee word, moet dit met die huisarts uitgeklaar word. 


ERNSTIGE SIEKTETOESTANDE 

Binne en veral buite die grense van Suid-Afrika kom sekere gevaarlike siektes voor 
waarvoor vroegtydig voorsorg getref moet word, onder meer deur inenting. Hoe nader 
’n mens aan die ewenaar beweeg, asook in die rigting van Oos- en Wes-Afrika, hoe 
meer versigtigheid moet aan die dag gelê word. Met met die uitsondering van 
Denguekoors kan die volgende toestande almal voorkom word deur effektiewe 
inenting of ander medikasie: 

Kaakklem (tetanus) 

Dit is ’n bakteriese siekte wat die senuweestelsel aantas. Dit is ’n siektetoestand wat 
veroorsaak word deur ’n eksotoksien afgeskei deur die bakterie Clostridium tetani. 

Dit word gekenmerk deur simptome van die senuweestelsel, byvoorbeeld rigiditeit en 
spierspasmas. Dit word opgedoen deurdat bakteriese spore die liggaam deur snye of 
wonde binnedring. Die bakterie, wat veral in beeskrale voorkom, word reg deur die 
wêreld aangetref en kan nie van persoon tot persoon oorgedra word nie. Die simptome 
begin gewoonlik met ’n hoofpyn en styfheid in die kakebeenspiere, gevolg deur 
styfheid van die maagspiere, krampe, sweet en koors. Dood kan intree weens 
versmoring. Die simptome begin gewoonlik agt dae ná besmetting, maar dit kan 
wissel van twee tot 56 dae. Indien die diagnose van tetanus gemaak word, behoort die 
persoon so gou moontlik in ’n hoësorgeenheid opgeneem te word. 

’n Mens moet al as kind teen tetanus ingeënt word, maar volwassenes wat 
nooit ingeënt is nie, behoort te begin met inenting wat uit vier toedienings (drie 
immunisasies met tussenposes van ongeveer 4 tot 6 weke, en ’n vierde een ’n jaar 

later). Volwassenes wat vir langer as vyf jaar nie ’n opvolginspuiting gehad het nie, 
moet weer ’n aanjaag-inspuiting ontvang. 

Geelsug (hepatitis) 

(Eng: jaundice) 

Geelsug, wat nie verwar moet word met “geelkoors” nie, is ’n infeksie van die lewer. 
Dit kom veral in lande en plekke voor waar sanitasie swak is. Daar bestaan 
verskillende tipes, wat geïdentifiseer word as hepatitis A, B, C, D, E, F en G. 

Dit is ’n siekte wat al hoe erger is hoe ouer die pasiënt is is. Besmetting vind 
gewoonlik plaas deur middel van water of voedsel wat met menslike of dierlike 
uitwerpsels besmet is, en veroorsaak hepatitis A. Die baie emstige hepatitis B word 
deur besmette bloedprodukte en deur seksuele omgang teweeg gebring en kan tot 
lewerkanker lei. 

Die simptome is ’n geel kleur van die vel en die wit van die oë, asook 
moegheid, naarheid, maagpyn, koors, bleek stoelgange en donker urine. Ek wil 
enigiemand wat buite Suid-Afrika en in die sentrale en suidelike dele van Namibië 
toer, aanraai om hulle twee weke voor vertrek yr laat inent. In sommige lande is dit 
verpligtend. Die risiko kan verminder word deur slegs gesteriliseerde water te drink, 
jou kos goed te kook en jou hande gereeld te was, veral ná toiletgebmik. Uit die aard 
van die saak kan seksuele kontak en bloedoortappings na hepatitis B lei. 

Maagkoors 

(Eng: typhoid fever; Dts: Typhus) 

Hierdie siekte word veroorsaak deur bakterieë met die naam Salmonella typhi sowel 
as S. enteritidis wat skuil in rou kosse, melk en eiers. Dit word veral deur ontlasting in 
water of aan die hande oorgedra en die toestand staan ook bekend as Salmonella- 
infeksie of sahnonellose. 

Dit presenteer soos diarree, maar kan gevaarlik wees by ouer mense, kinders 
en persone wie se weerstand gebrekkig is. Die bakterie word gewoonlik eers 

opgemerk wanneer die geneesheer toetse aanvra. Dit is dus nodig om voortgesette 
loopmaag deur ’n geneesheer te laat ondersoek. 

Dit kom algemeen voor buite ons grense en kan lewensgevaarlik wees ten 
spyte van antibiotika. Simptome is ’n hoë koors, soms meer as 40°, hoofpyn, 
moegheid, aptytverlies, duiseligheid, naarheid, kouekoors, hardlywigheid of diarree. 
Dit kan voorkom word deur inenting wat vir drie jaar geldig is, en deur slegs deeglik 
gekookte kos en gesteriliseerde water te gebruik. 

Vermy die siekte op die volgende rvyses: 

* Was die hande ná toiletbesoek; ná kontak met diere, veral reptiele (skilpaaie 
ingesluit); en ná aanraking met bees en -skaapmis asook ander dierlike ontlasting. 

* Was die hande voordat kos voorberei word. 

* Hou eiers in ’n yskas en kook of bak dit hard. Vermy dit om rou eiers te eet, en 
venny geregte waar rou eier ingeklop is. 

* Moenie oorskietkos wat gedurende die nag by die vuur oorgestaan het, eet nie. 
Oorskietkos en alle vleis moet in skoon bakkies in die yskas gebêre word. 

* Vermy indien moontlik alle witvleis en vis op safari. As dit nie anders kan nie, hou 
dit diep bevrore en eet dit eerste. Dit is gevaarlik om enige witvleis te eet wat 
alreeds ontdooi het en weer gevries is. Laat al die vleis wat jy saamneem deur jou 
slagter vakuumverpak en laat dit diep bevries. 

* Spoel vrugte en groente af in ’n oplossing van Milton®. 

* Kook of pasteuriseer alle rou melk. 

Geelkoors 

(Eng. yellow fever; Dts:Gelbfeber) 

Dit is ’n dodelike virussiekte wat deur die Aedes- cn í laemagogus-m usk i cte versprei 
word. Sterftesyfers bereik tot 60% by volwassenes, met geen erkende behandeling 
nie. Dit is endemies aan sekere plekke in die wêreld, maar op ons kontinent 
hoofsaaklik in die tropiese gebiede. Simptome wissel van ’n ligte griep tot erge 
naarheid, braking, maagpyne en ’n geel verkleuring van die vel. Inenting is 

verpligtend en is ná tien dae effektief. Die immuniteit duur vir tien jaar. Tref voorsorg 
teen muskietbyt soos vir malaria hieronder. 

Dit word veral ’n “doeaneprobleem” as jy nie die nodige inenting gekry het 
nie. Sorg dat jou huisdokter dit vir jou voor die tyd toedien en nie ’n amptenaar by ’n 
bosgrens met ’n vuil spuitnaald nie! Draai dan in Vadersnaam liewers om. 

Breinvliesontsteking (meningitis) 

Dit is ’n hoogs aansteeklike bakteriese infeksie en kan binne ure die dood veroorsaak. 
Die besmetting geskied gewoonlik waar ’n massa mense in ’n kleinerige area 
saamgehok word, en word deur persoonlike kontak of deur hoes of nies oorgedra. Die 
simptome is soos dié van griep of selfs malaria, en gaan gepaard met ’n stywe nek en 
naarheid. Inenting word aanbeveel vir groepe wat saam reis. Die inenting is na tien 
dae eflfektief en moet na drie jaar weer herhaal word. 

Hondsdolheid 

(Eng: rabies; Dts: Tollwut) 

Hierdie siekte kom oral voor en word deur ’n geïnfekteerde dier se speeksel (m.a.w. 
deur die diere se byt) oorgedra. Dit is ’n dodelike virusinfeksie, maar dit kan 
suksesvol behandel word binne die inkubasietyd van tien tot twaalf dae. Reisigers kan 
hulle voor die tyd laat inent. Dis veral belangrik vir mense wat kontak het met diere, 
asook mense wat in die oopte slaap, en self bergfietsryers. Inenting voor die tyd 
geskied deur drie inspuitings, die eerste op dag 1, daarna opdag 7 en dag 28. ’n 
Aanjaer word na ’n jaar toegedien en daama aanjaer-inspuitings elke vyf jaar. 

Die siekte kan deur alle soogdiere oorgedra word, en wat opvallend is, is dat 
die dier die persoon óf verwoed en sonder rede aanval, óf hondmak voorkom. Pasop 
veral vir meerkatte wat mak voorkom en in die kamp inkom. Hulle kan dikwels ’n 
gevaar wees vir kinders wat met hulle wil speel. 


Opmerking 

Ek het al by geleentheid ’n jakkals in my kamp van kant gemaak wat dol was, maar 
ook ’n Himba se hond. By Epupa-waterval het ek jare gelede ’n blou-aap geklits wat 
ook hondsdol was nadat die plaaslike inwoners my gewaarsku het. Telkens het ek die 
karkas met handskoene aan verwyder en dit toegepak onder ’n groot hoop hout wat 
brand gesteek is. Dis al manier om in die veld te sorg dat die besmetting nie verder 
versprei nie. 


Indien vermoed word dat iemand kontak met ’n hondsdol dier gehad het (bv. ’n 
hondebyt), moet die volgende maatreëls noukeurig nagekom word: 

* Maak die wond deeglik skoon - was eers met ’n seepoplossing en spoel uit met 
etielalkohol. Gee ’n tweede skrop met 1% Setrimiede® oplossing of verdunde 
Savlon®. Moenie die wonde heg nie. 

* Aktiewe immunisasie met vaksine (onder mediese toesig - spesifieke regimes sal 
deur die dokter bepaal word). 

* Passiewe immunisasie met hondsdolheid-antiserum (dit moet weereens onder 
mediese toesig wees en op bepaalde tye geskied). 

By plekke soos agter die sogenaamde “Rooilyn” in Namibië, wat Etosha insluit, is 
hondsdolheid, miltsiekte en bek-en-klouseer endemies, soos ook in die Kruger 
Nasionale Park. 

Ander siektetoestande waarvan die buitebaanreisiger moet kennis van neem en 
waarvoor daar nie inenting bestaan nie, maar wel doeltreffende medikasie, is die 
volgende: 

Miltsiekte (antraks) 

(Eng: anthrax; Dts: Milzbrand) 

BaciIIus anthracis is ’n spoorvormende mikro-organisme wat wêreldwyd voorkom en 
verantwoordelik is vir sporadiese uitbrake van die siekte. Die siekte kom baie 
algemeen in wildtuine voor en word veral deur aasvoëls wat van die geïnfekteerde 
karkasse vreet, na watergate versprei. 

Hoe hoër die kalkinhoud van die water, hoe langer leef die spore daarin. Diere 
met snye in hul bekke of dermkanaal tel dan die parasiet op. Die parasiet val die 
rooibloedliggaampies aan en daar ontstaan dus ’n suurstoftekort. Selfs olifante sterf 
binne dae van die siekte, en dit is dieselfde siekte wat ook vir biologiese 
oorlogvoering gebruik word. Kontaminasie geskied deur inaseming of deur 
geaffekteerde vleis te eet of water te drink. 


Miltsiekte het al in die verlede vir my ’n bepaalde voordeel ingehou. Jare gelede, 
terwyl ek die hoofskakelbeampte vir Natuurbewaring in Suidwes was, is daar nog 
gereeld olifante uitgeskiet (dit het eufemisties as “uitdunning” of “oes” bekend 
gestaan). Dit was natuurlik ’n nagmerrie wat openbare betrekkinge betref, veral teen 
die agtergrond van die sterker wordende stem van die “groen” pobtiek wêreldwyd. 

Groot was my vreugde toe ons navorsers vasstel dat miltsiekte die 
olifantbevolking in Etosha met gemak sal beheer. Navorsing het getoon dat Etosha ’n 
maksimum van 2000 olifante kan dra, en vroeër is daar uitgeskiet sodra getalle begin 
styg het. Miltsiekte en natuurlike predasie sorg nou al baie jare lank dat die getalle 
tussen 1600 en 1700 bly. 

Die enigste watergat in Etosha wat vry van miltsiekte is, is die een by 
Okaukuejo se kamp. Die oorloop van die swembad vloei in die watergat in en die 
swembadchloor is hoogs cffckticf teen die miltsiektespore. 


Die spore kan vemietig word deur hitte (kook vir 10 minute) en chloorbyvoeging. Dit 
gebeur baie selde dat mense die siekte in die veld opdoen. Indien water ontsmet word 
(deur dit te kook of met Milton® te behandel), of as alle vleis goed gaargemaak word, 
word die kanse vir infeksie baie laag gehou. Was altyd jou hande met seep ná kontak 
met diere. 

Hierdie siekte kom voor in sowel die Kmger as die Etosha Nasionale Park. 
Iemand wat met die siekte besmet is, se simptome is aanvanklik soos dié van griep: 
hoofpyn, koors, spierpyne en selfs ’n loopmaag, wat gevolg word deur moegheid en 
’n droë hoes. Dit gaan oor in naarheid, asemtekort en hoë koors. Die liggaam kan in 
skok gaan en daar kan verlies van bewussyn wees, waama die dood intree. Indien 
antibiotika (penisillien, eritromisien, tertrasiklien) betyds toegedien word, kan die 
siekte in sy spore gestuit word. 


349 




Cholera 


Hierdie siekte word oorgedra deur besmette water of ongewaste groente en vrugte in 
gebiede wat gekenmerk word deur lae sosio-ekonomiese ontwikkeling. dit steek kort- 
kort kop uit, selfs in Suid-Afrika. In die hele suidelike kontinent is dit veral in 
Mosambiek waar dit gereeld voorkom, veel meer as waarvan die media bewus is. 
Weens onderontwikkelde kommunikasiemedia in baie streke word cholera-uitbrake 
selde aan die nuusmedia gerapporteer. 


Wenk: 

Moenie somrner ysblokkies in jou drankies in lande noord en oos van Suid-Afrika en 
Namibië gooi nie. Die bevriesing van water maak nie noodwendig kieme dood nie. 


Die simptome van die siekte is hoofpyn gepaardgaande met loopmaag en selfs 
braking. Indien ontwatering nie gekeer word nie, kan dit lei tot lewensverlies. Dit kan 
behandel word met verhoogde inname van ontsmette water. Meng ’n liter skoon water 
met ’n teelepel sout en ses teelepels suiker. 

Onthou om jou groente en vrugte te ontsmet met Milton®, jou hande versigtig 
te was ná toiletbesoek en jou drinkwater te ontsmet. Dit is voldoende om die siekte 
met antibiotika te behandel. Inentingssertifikate word nie meer hiervoor uitgereik nie, 
maar ’n cholera-vrystellingsdokument moet by ’n dokter verkry word. 

Diarree, perskemaag, gastro-enteritis 

(Eng: diarrhoea; Dts: Durchfall) 

Dit kom baie algemeen op safari’s voor en kan óf ’n bakteriese óf ’n amebe-infeksie 
wees as gevolg van die gebruik van besmette water of kos. Deesdae jaag die dokters 
jou ’n dop purgasie in om die gogga vinnig as moontlik uit jou 
gestel te kry. Op reis is dit egter nie altyd moontlik nie en Immodium ® 59 kan geneem 
word om die loopmaag te stop. Indien dit met krampe gepaard gaan, kan ’n 
antispasmodikum soos Buscopan ® 60 geneem word. 

* Wees versigtig vir ontwatering. As die simptome ten spyte van hierdie 
behandeling voortduur, en indien enige bloederigheid in die stoelgang opgelet 
word, moet mediese hulp verkry word. 

* Vir amebe- en virusinfeksies is antibiotika nodig en hiervoor moet ’n medikus 
voor die tyd geraadpleeg word. Gewoonlik is een van die volgende suksesvol: 
Noroxsin® 61 , Bactrim of Septrin Forte® 62 . 

* Drink baie vloeistowwe en eet styselkosse soos mieliepap, kapokaartappels, rys en 
wit roosterbrood. Ryp piesangs is ook goed, maar probeer melk en melkprodukte 
vermy, asook kosse wat skerp gegeur is, soos kerrie en peri-peri. 

Vermy die siekte so: 

* Was die hande gereeld, veral ná toiletgebruik, en voordat kos voorberei word. 

* Spoel vrugte en groente af in ’n oplossing van Milton®. 

* Kook of pasteuriseer alle rou melk. 


Kerngedagte: 

Kook dit, skil dit, was dit - so nie, smyt weg. 


Malaria. 

Dit is ’n parasiet (een van vier tipes wat by mense voorkom) van die Plasmodium 
eensellige organisme wat die rooibloedliggaampies aanval. In Afrika is die 
Plasmodium falcarum verantwoordelik vir die meeste malariagevalle. Dit word 
versprei deur die Anopheles muskiet ( Anopheles gambiae) en dit het ’n 
inkubasietydperk van 10 tot 14 dae, hoewel langer inkubasietye ook al waar geneem 
is. 

Malaria het oor die afgelope jare toegeneem weens verskeie natuurlike en 
menslike oorsake. Weerstandigheid teen profilakse kom veral in Oos-Afrika voor. Die 
buitebaan-entoesias moet hierop bedag en voorbereid wees, want die siekte kan 
doeltreffend voorkom word. 

Baie goeie inligting kan verkry word van die webtuiste 
www.malariaandhealth.com. 

Algemene simptome: 

Onthou dat malaria die groot “nabootser” is en homself as enige ander siekte kan 

voordoen: 

* Die simptome kan lyk na griep- of verkouesimptome, omder meer hoë koors, 
sweet, pynlike gewrigte, moegheid, chroniese hoofpyn. 

* Onbehandelde simptome sal vererger en krampe, loopmaag, nierstilstand, 
bloedannoede kan voorkom. dit kan uiteindelik tot ’n koma en die dood lei. 

* Die parasiet kan ook bydra tot ’n ontsteking van die breinvlies, wat dodelik kan 
wees. 

Tref só voorsorg: 

* Gebruik insekweerders. 

* Dra saans ’n langmouhemp en langbroek met dik, lang sokkies en skoene. 

* Brand muskietgifspirale of sitronellakerse onder kamptafels, want navorsing het 
getoon dat die muskiete meestal in die area tussen die enkel en die knie toeslaan. 

* As paraffien-stormlantems gebmik word, gooi sitronella-olie 63 by die paraffien 
(50 ml per liter). 

* Slaap onder muskietnet of in ’n tent met ingeboude nette voor die vensters en die 
deuropening. 

* Spuit ’n mimtegif in die tent 10 minute voor slaaptyd en sorg dat die deur- en 
vensteropeninge toe is. 

* Behandel alle safariklere met Peripel 55®. 64 Dit is ’n gif wat gewoonlik geen 
uitwerking op mense het nie, maar muskiet kry slae as sy op die materiaal kom sit. 
Behandel ook jou tent binne en buite, asook die muskietnet. 


Wenk: 

Peripel veroorsaak soms ’n allergiese reaksie by party mense. Toets dit voor jy veld 
toe gaan. In so ’n geval is daar vir allergiese mense ook ’n wasmiddel vir klere wat 
onder meer sitronella-olie bevat. 


* Tweedens is die gebruik van profilaktiese medisyne ’n moet. Party mense is 

allergies vir die chlorokwiene, maar daara bestaan goeie altematiewe. Enigiemand 

wat in ’n gebied ingaan waar malaria voorkom, moet profilakse neem. Raadpleeg 
jou huisarts. 

* Ek raai nie die gebruik van homeopatiese middels af nie, maar die eksklusiewe 
gebruik daarvan is onverstandig. Ek gebruik self knoffel-en-pietersielietablette, 
asook vitamien E-tablette saam met profilakse. Beide, so word ek vertel, hou ook 
die muskiete weg. Ek ry al ’n leeftyd lank in malariabesmette gebiede rond en 
doen baie moeite om besmetting te voorkom. Gelukkig het ek nog nooit die siekte 
opgedoen nie. Ek neem nie net die nodige profilakse nie, maar tref ook in alle 
ander opsigte voorsorg.’n Behandelde muskietnet is byvoorbeeld ’n standaarditem 
op my rondreise. Nogtans maak die oppervlakkige leke-argumente oor oor die 
uitsluitlike gebruik van homeopatiese middels my bekommerd. 


Nog wolhaarstories: 

* Moenie profilakse neem nie, want dan kan die dokters nie sien wat jy makeer nie. 

* Drink (net) rum-en-Coke. 

* Drink (net) jenewer en tonikumwater. 

* Jy het alreeds malaria gehad en is nou imrnuun. 


Profilaktiese middels hS 

* Chlorokwien (2 tablette per week): Dit is die bekendste middel en word al baie 
lank gebruik. In sekere gebiede het die muskiete egter al weerstand hierteen 
opgebou, wat dit nodig maak om Paludrien saam daarmee te drink (1-2 tablette 
per dag). Persone met hartprobleme mag nie hierdie profilakse neem nie, want dit 
mag versteurings in die hartritme meebring. In Oos-Afrika het weerstand by die 
malariaparasiet teen chlorokwienes geweldig toegeneem en word die gebruik 
daarvan deur regulasies verbied. 

* Doksieseklien ( 1 tablet per dag): Dit is eintlik ’n antibiotikum en word dikwels 
voorgeskryf aan persone wat ’n allergiese reaksie op die chlorokwiene toon, of 
persone wat ’n kardiovaskulêre probleem het. Dit kan ligsensitiwiteit veroorsaak. 

* Meflokwien (weeklikse dosis van 1-2 tablette): dit is tans waarskynlik die 
eflfektiefste profilakse. Party mense reageer egter sleg op die behandeling met ’n 
allergiese reaksie weens ’n neurotoksiese uitwerking. Dit staan in die handel 
bekend as Larium®. 

* Atovoquone 250 mg plus Proguanil 100 mg onder die handelsnaam Malarone® 
was tot onlangs slegs in Europa verkrygbaar, maar is ná toetsing gedurende 2004 
in Suid-Afrika onder die handelsnaam Malanil® 66 bekikbaar gestel. Dit is ’n 
profilakse wat veral effektief is in chlorokwienweerstandige areas. 

* ’n Sulfadoksien- en-pirimithamien-mengsel: Dit is ’n snelwerkende en kragtige 
middel wat gebruik word as jy weet jy het malaria (handelsnaam: Fansidar®). Dit 
is nie ’n profilakse nie, maar word net gebruik wanneer jy siek word, veral by 
chlorokwienweerstandige plasmodium. 

* Artemether 67 20 mg en lumefantrien (Benflutamol: Aryl amino klas 2) 120 mg- 
mengsel onder die handelsnaam Coartem® 68 is die nuutste en snelwerkendste 
middel om te neem sodra tekens van malaria bespeur word. Let wel: dis nie ’n 
profilakse nie, maar ’n noodmiddel wanneer malaria-infeksie ontstaan. Dit kan 
selfs aan klein kinders gegee word en het geen orgaan-, sistemiese, kardio- of 
neuro-toksiese bewys nie. 

Aankoop van profilakse en ander middels 

Let daarop dat party van bogenoemde middels met doktersvoorskrif verkry moet 
word. Ek raai ten sterkte aan dat jy profilakse aankoop in samewerking met jou 
huisarts. Allergieë is ’n belangrike rede. Die ander belangrike rede is dat dokters 
gewoonlik ingelig is oor gebiede waarin weerstandigheid teen middels toegeneem het 
en daarvolgens ’n voorskrif kan maak. 

Maak altyd seker dat die middel wat jy neem, vars is en nie verjaar het nie. 


Vir jou medisynetassie 

* Dra ’n malariatoetsapparaat. Jy kan jouself en reisgenote toets as daar simptome 
is. Daar is verskeie tipes wat by apteke beskikbaar is. 

* Dra Fansidar® of Coartem® wat onmiddelik geneem moet word as die toets 
positief is. 


HOOP VIR DIE TOEKOMS 

Daar word tans kliphard navorsing gedoen vir die inwerkingstelling van ’n 
malariavaksine. Hierdie inenting sal werk soos by enige ander siekte waarvoor ’n 
mens voor die tyd inentings ontvang. 

In Suider-Afrika is dit tans die middel RTS,S/AS02A 69 wat getoets word en 
wat belofte inhou teenoor nagenoeg 80 malaria vaksines wat tans ontwikkel word. Die 
malariaparasiet is bekend daarvoor dat dit baie vinnig immuniteit teen middels kweek, 
maar met die nodige genetiese wapens is daar rede tot hoop. 

Bilharzia (schistosomiase) 

Dit is ’n siekte wat deur parasitiese wurms, Schistosomes mansoni, S. haematobium 
en S. japonicum, veroorsaak word. Die siekte is baie algemeen in tropiese gebiede en 
al ons oosvloeiende riviere, behalwe dié van die Wes- en Suid-Kaap, is besmet. 

* Die besmettingsiklus begin by eiers van die wurms wat die menslike liggaam 
verlaat via die passering van urine of stoelgang. By gebrek aan behoorlilke 
sanitasie kan die eiers riviere of mere bereik en dit besmet. Wanneer hulle in die 
water beland, verander die eiers in klein swemmende larwes, miracidia genoem, 
totdat ’n varswaterslak gevind word wat dan as die gasheer dien. Na penetrasie 
van die slak duur dit ongeveer vier weke voordat die miracidia in honderde 
sporosiete verander. Die volgende stap in die parasitiese bot is wanneer die 
sporosiete weer elk duisende serkarieë, die volgende stadium van besmetting, 
produseer. Hierdie serkarieë verlaat die slak-gasheer en kan vir ongeveer 48 uur in 
water oorleef waar hulle met behulp van sterte rondswem. Duisende van die 
serkarieë kan daagliks die slak-gasheer verlaat. Wanneer ’n persoon dus in 
besmette water sou swem of bad, of die water sou drink, dring die serkaria die vel 
binne en dan die bloedstroom. Dit ontwikkel in wurms, die Schistosoma van 
ongeveer 1 cm lank, wat hulle vestig in die klein mesenteriese are wat bloed van 
die ingewande na die lewer toe moet bring. Die wurms lewe op die 
rooibloedliggaampies, suikers en aminosure van die bloed. 

* Die wurms paar deurdat die manlike wurm die vroulike een in sy ventrale groef 
opneem sodat hulle in permanente kopulasie verkeer. Op hierdie wyse word 
honderde eiers per dag geproduseer wat dan in die urine of ontlasting beland. Die 
patologie word hoofsaaklik meegebring deurdat groot hoeveelhede eiers in 
verskeie liggaamsdele vassit. Dit sit veral vas in die lewer, wat tot vergroting en 
swak funksionering aanleiding gee, of in die niere, waar dit bloeding veroorsaak. 

* Daar bestaan nog nie ’n vaksine nie weens die feit dat die wurms duisend kere 
groter is as die witbloedliggaampies wat veronderstel is om die parasiet te 
elimineer. Daarby beskerm die wurm homself met ’n taai vel (tegument) teen 
chemiese middels, en die verbasendste is dat die wurms hul gasheer sal na-aap 
deur hulself met die gasheer se molekules te oortrek. 

Algemene simptome: 

* Enkele dae na besmetting kan ’n uitslag of jeukerige vel ontwikkel. Binne 1 tot 2 
maande kan koors, kouekoors, hoes en spierpyne ontwikkel. Baie mense vertoon 
egter geen simptome in die beginstadium nie. 

* Dit gebeur selde, maar die eiers kan die rugmurg en brein bereik, wat aanleiding 
kan gee tot verlamming, stuiptrekkings of rugmurgontsteking. By persone met 
langdurige besmetting kan die lewer, niere, ingewande, longe en selfs die blaas 
beskadig word. 

* In die geval van skade aan die niere en urinêre stelsel word bloed gewoonlik 
gepasseer. Indien die ingewande beskadig is, sal bloed in die stoelgang passeer, 
maar dit word nie maklik herken nie. 

* Moegheid en bloedannoede is kenmerkend en gaan gepaaard met die 
teenwoordigheid van eiers in die urine of ontlasting. 

Behandeling: 

Die infeksie word suksesvol behandel met ’n middel met die naam Biltricide®. 70 Dit 

word in die bloedstroom gespuit of in tabletvonn toegedien. Die middel breek dan die 

weerstandigheid van die parasiet se “vel” (tegument) af en so word die parasiet 

uitgewis. 

Tref so voorsorg: 

* Bly weg uit riviere en ander waterbronne in lande waar bilharzia voorkom. Dit is 
veilig om in die see of in ’n gechlorineerde swembad te swem. Daar bestaan ’n 
geloof dat besmetting nie in vinnig vloeiende water kan plaasvind nie, maar slegs 
in stagnante water. Daar is egter geen bewys vir hierdie geloof nie. 

* Drink slegs gebottelde water, water uit diep boorgate, behandelde of gekookte 
water. 

* Bad slegs in water wat verhit is tot ten minste 150°F. 

In Suider-Afrika kom bilharzia in ’n mindere of meerdere mate in feitlik al ons riviere 
voor. Die uitsondering is die riviere in die Wes- en Suid-Kaap, en dan die Wes- 
vloeiende riviere, naamlik die Oranje en die Kunene. 

Driedaekoors (Denguekoors) 

(Eng: dengue fever; Dts; Dengue Feber) 

Dit kom voor in Mosambiek, Tanzanië en Kenia en word oorgedra deur die Aedes 
egypti muskiet wat helder oordag toeslaan. Drie tipes infeksies word onderskei, en 
immuniteit ná infeksie deur een tipe verskaf nie immuniteit teen die ander twee 
variante nie. Daar bestaan geen inenting teen die koors nie en die pasiënt moet 
gehospitaliseer word, veral as daar ’n geskiedenis van hartvatsiekte of 
bloeddrukprobleme is. 

Die siekte begin met ’n loopneus, wat na ’n paar uur oorgaan in koors, pynlike 
hoofpyn en styfheid van die spiere en gewrigte. Hierdie simptome duur twee tot drie 
dae, waarna ’n rustydperk van ongeveer twee dae intree, net om weer die simptome te 
herhaal. Rooi kolletjies kan op die lyf verskyn en na die nek versprei. Die aanvalle 
venninder na ’n week en verdwyn, alhoewel ’n gevoel van moegheid vir weke kan 
aanhou. Die toestand kan lei tot dengueskok, wat oonnatige bloeding en ’n gevaarlike 
verlaging in bloeddruk meebring. 

Tref so voorsorg : 

* Slaap bedags (en snags) onder ’n muskietnet. 

* Tref origens voorsorg soos vir malaria, behalwe dat dit nie nodig is om profilakse 
te neem nie. 

Seksueel oordraagbare siektes 

Seksueel oordraagbare siektes soos gonorree, sifilis en besmetting met die Ml-virus 
kom algemeen in Afrika voor. Daar is reeds soveel hieroor bekend dat ek nie hierby 
gaan stilstaan nie. A1 wat ’n mens kan sê is dat onthouding die beste verweer is. Vir 
die Ml-virus is daar tans geen teenmiddel nie mits ’n antiretrovirale middel binne 24 
uur geneem word, terwyl sifilis en gonorree met penisillien-inspuitings beheer kan 
word. Dit is bekend dat voorsorg teen die Ml-virus nie Hepatitis B voorkom het nie, 
en met al die mediabelangstelling in eersgenoemde word hierdie uiters gevaarlike 
siekte dikwels geïgnoreer. 

Vermyding en kuisheid is steeds die heel beste medisyne. 

Slaapsiekte 

In sekere gedeeltes van die Caprivi, die Okavango-moerasse, die Barotse- 
vloedvlaktes, die Kafue Nasionale Park, Noord-Zimbabwe en Sentraal- en Oos-Afrika 
kom die tsetsevlieg voor. Die byt van hierdie insek is nie net pynlik nie, dit dra ook ’n 
parasiet genaamd Trypanosome oor wat die brein infekteer en lei tot slaperigheid en 
die dood. 

Geen spesifieke teenmiddel bestaan nie, maar dit kan maklik in ’n 
bloedmonster herken word en kan dan in die vroeë stadium met antibiotikum 
behandel word. 

Die tsetsevlieg is bedags aktief en word aangetrek deur beweging en (veral) 
wit, blou en swart kleure. Dit vlieg gewoonlik laag van skadukol tot skadukol en is 
selde hoër as drie meter bo die grond bedrywig. In Zambië se Kafue Nasionale Park 
het ek byvoorbeeld opgelet hoe wildsbokke bo-op hoë miershope klim om aan die byt 
van die vlieg te ontkom. By beeste veroorsaak dit ’n siekte genaamd nagana”. Die 
tsetsevlieg kan jou reg deur jou klere byt. Daarby is die insek taai en ’n klap soos vir 
’n huisvlieg is nie genoeg nie: jy moet hom vang en sy kop aftrek. 

Tref so voorsorg: 

* Behandel jou klere met Peripel 55® en smeer alle oop veloppervlakke met ’n 
insekweermiddel wat “DEET” 71 bevat (dit is gedeeltelik effektief). 

* Moenie blou, swart of wit klere aantrek nie. 

* Hou j ou vensters toe terwyl jy ry. 

* Laat jou huisdokter ’n bloedtoets doen na afloop van ’n besoek aan ’n besmette 
gebied. 

* Vir wat dit werd is, ek dra altyd ’n vlieëplak in my voertuig. Hierdie outydse 
metode werk steeds effektief. 

ANDER MINDER BEKENDE SIEKTES 

Doen navraag by jou huisarts oor die vereistes vir reise na onbekende lande. Hulle 
beskik gewoonlik oor die nuutste vereistes van die betrokke lande. Doen ook navraag 
by die betrokke land se ambassade. Let daarop dat die meeste immunisasies ten 
minste twee weke voor die tyd gedoen moet word. Siektes waaroor ’n mens inligting 
moet bekom is polio en tifus. 

ANDER ALGEMENE TOESTANDE 

Die lys van siektes wat ’n mens kan opdoen, is baie lank. Hierdie boek is nie ’n 
mediese verhandeling nie, maar ek probeer konsentreer op die algemeenste siektes 
wat in die buitebaan mag voorkom. Neem byvoorbeeld ’n kind wat skielik 
blindedermprobleme ontwikkel terwyl jy met vakansie is. Dit kan lewensgevaarlik 
wees, maar as ’n reël gaan jy genoeg tyd hê om by ’n dokter uit te kom of die 
ontruimingsdiens te laat kom. 

Dit is raadsaam om voor ’n uitgebreide reis deur Afrika jouself, jou hele gesin 
en/of lede vanjou reisgeselskap medies te laat ondersoek. Op al my reise deur die jare 
het daar slegs enkele siektes voorgekom wat ek wil noem: 

Ontwatering 

Dit is nou maar ten ene male so dat ons klimaat in Suider-Afrika droog is en selfs in 
die wintermaande bedags warm kan wees. Mense wat uit stede kom, al is hulle goed 
fiks, is geneig om dan te ontwater weens hul gewoontes met beetrekking tot 
waterinname. Hulle drink eenvoudig te min water terwyl hulle ry en selfs wanneer 
hulle gaan stap. Afgesien daarvan dat ’n mens kan ontwater omdat jy te min water 
drink, gebeur ’n loopmaag op safari baie maklik, en dis hoekom ek soveel klem lê op 
die handhawing van higiëne terwyl jy reis. Ontwatering kan soos ’n dief in die nag 

toeslaan, veral by kinders waar ’n outjie se magie loperig is en hy/sy nie genoeg water 
inneem nie. Dis waar van grootmense ook, veral as hulle verkoue het. 

Let op vir die volgende simptome: 

• Droë lippe en mond. 

• Die persoon voel moeg en lusteloos. Selfs gesonde mense wat ná ’n dag se reis 
besonder moeg voel, lei gewoonlik aan dehidrasie. 

• Lusteloosheid, veral by kinders. Hoofpyn. 

• Urine is duidelik geel en nie witterig nie. 

• As jy die vel op die boann tussenjou duim en wysvinger bymekaardruk, bly dit so 
staan of raak stadig weer gelyk. 

Hanteer ontwatering soos volg: 

• Laat die persoon rustig sit of lê. 

• Gee die persoon ’n mengsel van water en isotoniese soute (wat in jou 
medisynekissie moet wees) om te drink, elke 15 minute vir ’n uur. By gebrek aan 
isotoniese medisyne kan een teelepel sout plus agt teelepels suiker met een liter 
skoon water geeng word. In die geval van diarree wat nie wil ophou nie, moet ’n 
mens aanhou om water op hierdie wyse te gee. 

• Moedig hoër waterinname aan terwyl jy reis, veral die eerste drie dae. 

Hitte-uitputting 

Dit kom veral in die somermaande algemeen voor. Warm, vogtige weer is ’n 
belangarike oorsaak, veral as mense dan aan die een of ander vorm van oefening sou 
deelneem. Dit bring ’n uitennatige verlies van liggaamsvog en soute mee. Dit slaan 
vinnig toe, veral by mense wat uit koeler klimate kom. 

Let op vir die volgende simptome: 

Daar moet onderskei word tussen twee manifestasies, naamlik hitte-uitputting en 
hittesteek of sonsteek. 

• Hitte-uitputting word gekenmerk deur oorvloedige sweting, klamheid van die vel, 
hoofpyn en moegheid. Die liggaam is besig om die hitte te probeer verwerk. Die oë 
is besonder helder en die wange en gesig blosend. 

• Hittesteek is ’n gevaarlike toestand. Die vel is droog en die liggaamstemperatuur is 
baie hoog (tot 40°). Die persoon kan bewusteloos raak. Die liggaam se hitte- 
reguleringsmeganisme werk dus nie meer nie. 

• Spierkrampe kom voor wanneer daar ’n verlies aan soute is. Dit kan gebeur wanneer 
die persoon water drink, maar geen soute inkry nie. 

Hanteer soos volg: 

• Kry die persoon gemaklik op ’n koel of skaduplek. Trek alle onnodige klere uit en 
bedek die liggaam met nat handboeke. Vee die gesig en voorkop voortdurend af met 
’n koel, nat lap en ruil die handboeke ook om sodat dit koel bly. 

• As die persoon by sy bewussyn is, met ander woorde aan hitte-uitputting lei, gee 
elke 15 minute ’n glas water met ’n bietjie sout in (2,5 ml op 500 ml water) of as jy 
dit het, ’n isotoniese drankie. 

• As die persoon bewusteloos is, laat hom/haar in ’n gemaklike posisie lê en koel die 
liggaam af. Moenie die persoon probeer water gee nie. Ontbied mediese hulp. 

Indien dit nie moontlik is nie, moet jy aanhou om die liggaam te verkoel totdat die 
persoon sy/haar bewussyn herwin. Begin dan water gee, maar hou aan om die 
liggaam te verkoel. 

• Vir spierkrampe moet die verlore soute weer teruggeplaas word. Masseer die 
ledemaat waar die krampe voorkom. 

Brandwonde deur vuur veroorsaak: 

Ek het oor die jare geleer dat dit die een of ander tyd gaan gebeur. En dis nie net vuur 

wat die oorsaak is nie. Ek moes al persone behandel wat deur warm uitlaatpype 

gebrand is. Dis veral hande en voete wat deurloop. 

Behandeling: 

• Sit onmiddelik ’n yspak op. Nog die beste is as jy ’n plaaslike verdowing in ’n 
spuitkannetjie het, byvoorbeeld Solarcaine® of Burn-O-Cain®. Spuit die gebrande 

area dat die middel afstroom: Jy kan maar baie spuit, want dit koel af terwyl dit 
verdoof. 

• Smeer Betadine-salf aan. 

• Bedek die area met petroleumjelliegaas en draai toe met ’n skoon verband. 
Moreoggend is die hand weer reg. 


Belangrik! 

In die geval van enige siektetoestand waarvoor inenting nie bestaan nie, is daar 
spesifieke medikasie vir die bepaalde siekte ontwikkel. Selfs antibiotika is 
gespesialiseerd en dit is van groot belang dat jy die gebruik daarvan met jou huisarts 
bespreek. 


SKOK 

Skok is ’n algemene term wat gebruik word om die liggaam se reaksie te beskryf ná 
’n besering of siektetoestand. 

Die oorsaak van skok is die onttrekking van liggaamsvog uit die bloedstelsel 
wat meegebring word deur bloeding, ongelukke, breuke, slangbyt, brandwonde, 
hartaanval, vomering, diarree, pyn en vrees. Meer mense sterf aan skok eerder as aan 
die aanleidende oorsaak. Let op vir die volgende simptome: 

* Die persoon is bleek en die voete en hande is koud en klam. 

* Die persoon staar dikwels onbelangstellend voor hom uit. 

* Die hande bewe en hy kla dat hy dors is en koud kry. 

* Asemhaling is vlak en die pols is vinnig, maar swak. 

* Vomeer kan voorkom. 

* Bewusteloosheid kan intree. 

Behandeling: 

* Stel die persoon die hele tyd gerus en hou ’n rustige tweegesprek aan die gang 
sodat die persoon se bewussynvlak gemoniteer kan word. 

* As daar geen beserings is nie, maak die persoon gemaklik. Laat hom platlê met sy 
voete effe hoër as sy kop. 

* Maak sy klere los sodat hy gemaklik kan asemhaal. 

* Sit ’n binneaarse drup op en bedek hom met ’n kombers. 

As hy dors is en jy binne die twee-uur-veiligheidsone val, maak die lippe en mond 
nat, maar moenie vloeistof toedien nie. Moet geen alkohol toedien nie. As die 
geval buite die twee-uur-sone val, kan ’n klein slukkie suikerwater gegee word. 


ALGEMENE GESONDHEIDSVOORSORG 

Soos uit bogenoemde afgelei kan word, word heelwat siektes deur water en kos, maar 

ook van mens tot mens versprei. Die risiko kan verlaag word deur buiten inenting die 

volgende stappe te doen: 

* Was skottelgoed onmiddelik en moet dit nie laat oorstaan vir die volgende dag nie. 
Dit geld ook vir potjies wat gebruik is. Gooi ’n proppie vol Milton® by die 
skottelgoedwater en gebruik ’n antibakteriese skottelgoedseep. 

* Skottelgoedwaslappe en vadoeke moet ook gereeld gewas word in ’n oplossing 
van Milton of Jik. Gebruik altyd skoon vadoeke. 

* Ontsmet roosters voor dit gebruik word deur dit oor die vuur te hou sodat alle ou 
vet uitbrand. 

* Naels moet kort en skoon gehou word. Skrop jou hande en naels voor jy begin kos 
maak. 

* Enige skrape of snye moet onmiddelik met jodium of Mercurochrome® ontsmet 
word en indien nodig, met ’n pleister toegemaak word om verdere infeksie te keer. 
Onthou dat gewone brandspiritus ook ’n uitstekende ontsmettingsmiddel is en 
verligting gee vir insekbyte. 

* Vir veldablusie moet daar ’n gat gemaak word en alles moet met sand bedek word. 

* Hande moet ná toiletgebruik deeglik gewas word. Gebruik ook ’n antibakteriese 
lyfseep vir bad of stort. Dit is raadsaam om jou hande te was nadat jy byvoorbeeld 
by ’n opelugmark was waar daar ’n gedrang van mense was. Hou agter jou 
agterste sitplek ’n 1,5 liter-plastiekkoeldrankbottel wat jy met ’n mengsel van 
water en antibakteriese skottelgoedseep vul. Dit is altyd handig en naby, ook 
wanneer jy ’n band moet omruil. 

* Ná veldablusie moet die agterent gewas word. Seepdoekies wat in ’n 
plastiekhouer is, werk uitstekend. 

* Trek gereeld skoon klere aan. Was jou klere in warm water met ’n bietjie “Milton” 
in vir ontsmetting. Dit is raadsaam om jou klere te stryk in meer tropiese gebiede, 
waar motte eiers op jou klere kan lê en dan uitbroei om jou vel aan te val. 

* Was versigtig tussen jou tone, droog deeglik af en trek daagliks skoon sokkies aan. 
Behandel jou voete en tussen tone onmiddelik met ’n breëspektrum swamweersalf 
as daar ’n jeukerigheid ontstaan of die vel rooi word. Moet nooit in openbare 
storte kaalvoet stort nie. Koop plastiekplakkies en stort daannee aan. Diabete 
moet ekstra aandag aan hul voete gee en altyd dik sokkies en skoene dra. Onthou, 
by diabete genees beserings of insekbyte baie stadig en lei dit dikwels tot 
sekondêre infeksie. 

* Dames verkies soms om te bad by kampeerplekke met ablusie. Koop ’n universele 
prop wat op alle openinge pas, en gebruik Jik-Gel® om die bad eers te ontsmet 
voor dit gebruik word. 

* Die deksel van ’n openbare toilet moet met ’n ontsmettingsdoekie afgevee word 
voor gebruik. 

* Wanneer iemand met ’n oop wond of enige velaandoening behandel word, moet 
chirurgiese handskoene gebruik word. 

* Sorg dat alle drinkwater ontsmet is. Hou indien moontlik jou drinkwater in ’n 
aparte houer as die ander water wat vir wasdoeleindes gebruik word. 

Medic-Alert 

Dit word ten sterkste aanbeveel dat enige persoon met ’n bepaalde toestand (bv. van 
die hart), met allergieë of wat op spesiale medikasie is, ’n Medic-Alert-kettingkie met 
die plaatjie waarop die besonderhede verskyn, dra. Dit sal van kritieke belang vir 
para-medici en medici wees, veral as die persoon bewusteloos is. Doen navraag by 
jou apteker. 


* Moet onder geen omstandighede alkohol gebruik terwyl jy in die buitebaan 
bestuur nie. Nie net word jou oordeelsvennoë aangetas nie, maar dehidrasie vind 
ook vinniger plaas. 

* Verhoog jou inname van drinkwater drievoudig. As jou urine geel is, is dit ’n 
teken dat jy te min water inkry. Urine moet ’n ligte strooikleur hê (dit moet soos 
’n goeie Steinwyn lyk!). Moegheid saans ná ’n dag in die buitebaan kan meer 
dikwels toegeskryf word aan lae waterinname as aan enigiets anders. 

Versigtig! 

Moenie onder die illusie verkeer dat gebottelde water en koeldranke in Oos-Afrika 
noodwendig veilig is nie. E. coli is al in sulke gebottelde produkte gevind as gevolg 
van besmetting van die waterbronne met menslike riool. My raad is steeds om alle 
water te kook of met ontsmettingsmiddel te behandel. Gebruik liewer 
aanmaakkoeldrank wat uit Suid-Afrika saamgeneem word of in winkels beskikbaar is 
(’n groot verskeidenheid RSA-produkte word in Oos-Afrika-state verkoop.) 


* Was alle groente/vrugte in ’n Milton-oplossing, en verpak dit individueel in 
koerantpapier as dit behoorlik droog is. Koerantpapier hou dit droog en isoleer dit, 
en die drukkersink het ook nog ’n ontsmettende werking. 

* In koue winternagte kan koelhouers waarin vrugte, groente ensovoorts gebêre 
word, oopgemaak word sodat die vog kan verdamp en die ware afkoel. Maak dit 
voor sonop weer toe. Die voorwaarde is natuurlik dat jy moet pasop vir hiënas, 
jakkalse en rondloperhonde as jy koelhouers laat oopstaan. Ek sit myne snags 
altyd op die voertuig se dakrak. 

* Groentes en vrugte moet gereeld geïnspekteer word en as iets begin verrot, moet 
dit dadelik verwyder word. 

* Enige vleis moet goed gaargemaak word, en daannee bedoel ek deurgaar. Jainmer 
vir diegene wat van hul vleisie halfgaar hou. Dit geld veral vir lande noord van 
Suid-Afrika (Namibië uitgesluit). 

* Pluimvee, vark, vis en selfs kalfsvleis moet liefs op lang safari’s vermy word. So 
nie moet dit eerste verbruik word. Alle vleis moet vakuumverpak en diep gevries 
word. 

* In die res van Afrika moet jy liefs wegneemete-restourante venny, veral die wat 
spesialiseer in hoendervleis-kitsgeregte. (Ek wil darem byvoeg dat groot Suid- 
Afrikaanse kettingwinkels en bedryfsreg-restourante deesdae in die streek 
oopmaak. Ek het dus nie ’n probleem om by Nando’s of Kentucky hoender te 
koop nie, want baie hoë standaarde word deur die bedryfsreg-lisensiegewer 
afgedwing.) Wees nogtans versigtig. 

* Dit is die raadsaam om heeldag met die lugversorger te reis nie. In die winter val 
die algemene lugvoginhoud (in die somerreënvalstreke) na 6 tot 7 persent. Die 

lugversorger neem nog verdere vog uit die lug uit deur kondensasie. Hierdie droë, 
koue lug kan neusbloeding veroorsaak, wat gevaarlik kan wees by ouer mense. 

Behalwe luguitdroging is die groei van bakterieë en swamrne in die filters 
en luginlate baie algemeen. Dit veroorsaak verskeie allergiese reaksies soos hoes, 
sinus en hooikoors, maar ook ’n onaangename reuk. Dit kan voorkom word deur 
die filters te vervang. Daar bestaan ook ’n aerosol-middel wat in die luginlate 
ingespuit kan word wat reuke sowel as bakterieë en swamrne verwyder. 

Ek is nie vreeslik opgewonde oor die gebruik van lugversorgers in die veld 
nie, want behalwe afgesien van bogenoemde probleme verhinder dit jou ook om 
die veld te ruik en te ondervind. 

’n Baie gesonder uitweg is om ’n sproeibotteltjie te koop en dit met water 
en ’n paar druppels sitronella-olie te vul. As jy wann kry, sproei dit oor jou gesig 
en lyf. Dit verkoel ’n mens nie net op ’n natuurlike manier nie, die sitronella help 
ook om die goggas op ’n afstand te hou. 

* In state noord van die Limpopo en oos van Suid-Afrika se oosgrens is dit wys om 
bloedoortappings, inspuitings of binneaarse druppe te vermy, asook enige operasie 
as dit moontlik is. Vermy verder ook werk aan tande, gaatjies in die ore, 
tatoeëring, akupunktuur en baardskeer deur ’n barbier. 


Snuif-snuif die bult uit 

In die somennaande, as die grasse groen in saad staan, is dit die tyd dat 40% van 
mense wat in die veld kuier, hooikoors kry. Dit is veral grasse van die Emgrostis - tipe 
wat jou laat les opsê. Daar bestaan gespesialiseerde medisyne daarvoor en geen 
noodhulptassie moet daarsonder wees nie. Gee veral aandag aan peutertjies. 

17 

GEVAARLIKE DIERE 

Alhoewel ek net die heel gevaarlikste wilde diere in hierdie hoofstuk behandel, hou 
ongeveer alle wilde diere ’n sekere mate van gevaar in. 

Die probleem is dikwels dat mense verkeerde persepsies het omdat hulle 
gewoond geraak het aan televisie-opnames wat nabyskote van diere bevat, soos gesien 
in dokumentêre reekse. Min mense besef egter dat die nabyskote met baie spesiale 
lense geskiet word en dat die kameraspanne gewoonlik deeglike voorbereiding getref 
het om hulself te beveilig. 

’n Mens moet begryp dat diere, soos mense, ’n veiligheidsone het. Omdat hul 
sintuie baie skerper as die mens s’n is, is hierdie sone ook baie groter. Op die rand 
van, of net binne hierdie veiligheidsone is daar ’n herkenningsone, waar die dier se 
ervaring ook ’n rol speel. Dis hier waar die dier die roofdier of die mens sal herken, 
en dan word ’n keuse gemaak om te vlug of aan te val. Gewoonlik is die vluginstink 
baie sterk, maar daar is baie uitsonderings, soos ek hieronder beskryf. Dis veral 
olifante, renosters, bufifels, seekoeie en leeus wat nie soinmer sal padgee nie. In 
bepaalde omstandighede sal hierdie dier verkies om sy veiligheidsone te verdedig. 

Ek wil egter by die gevaarlikste diere van almal begin, en dit is 
onverantwoordelike mense. 

Die mees klassieke ervaring in my tyd in natuurbewaring was die buitelandse 
toeris in Etosha wat olifante met klippe bestook het, want, het hy aan die ontstelde 
natuurbewaarders verduidelik, hy wou graag ’n mooi opname hê van ’n stonnende 
olifant. Ongelukkig is daar nog nie ’n pil teen domheid uitgevind nie. 

Ek vennoed dat dieretuine ook bydra tot hierdie vals gevoel van veiligheid. 

Die diere kom mak en verveeld voor en in sommige gevalle kan besoekers aan hulle 
vat. Dit is veral vir toeriste wat nie uit Afrika kom nie dat ’n mens in hierdie opsig 
versigtig moet wees. 

Daar is ’n groeiende bewaringsprobleem in Suider- en Oos-Afrika en dit is die 
sogenaamde “Jeep-jockies”. Dis mense wat deur gastehuise, wildplase, toeroperateurs 
en bestuurders van konsessiegebiede aangestel word om toeriste vir 
wildbesigtigingsuitstappies te neem. Die (meestal Europese en Amerikaanse) toeriste 

se oppervlakkige en soms valse kennis van die veld en wilde diere word uitgebuit 
deurdat hierdie “jokkies” op waaghalsige wyse met oop voertuie so na moontlik aan 
gevaarlike diere sal ry. Die ergste is dat daar selfs gebruik gemaak word van mense 
om byvoorbeeld olifante aan te jaag sodat toeriste ’n beter foto kan neem. Mense het 
al in sulke omstandighede hul lewe verloor, maar dit word oordonder deur die feit dat 
die bestuurder van die voertuig ’n lekker vet fooitjie in buitelandse valuta kan verwag 
as sy gaste ’n goeie foto-geleentheid gekry het. 

Hierdie mense het gewoonlik ’n bietjie opleiding gehad, en ek het gevind dat 
die jokkies van die duur gastehuise langs die Chobe goed onderleg is om die plante 
vir my te identifiseer. Maar as jy ’n bietjie dieper begin delf, vind jy dikwels dat die 
persoon se kennis uiters oppervlakkig is. Hierdie tendens het die laaste paar jaar vanaf 
Oos-Afrika oorgewaai na Botswana asook private wildtuine langs die Kruger, en selfs 
in die sensitiewe rivierstelsels van die Namib. Dit is uiters steurend vir die natuur, en 
as strandryers in RSA verbied word, kan daar gerus na hierdie mense se optrede ook 
’n slag gekyk word. 

Nog ’n gevaarlike “dier” wat sy kop in Suider-Afrika uitsteek, is 
ongeregistreerde Europese gidse wat skelrn toeriste inbring en dan in ’n gehuurde 
kombi rondry. So het ons beleef hoe ’n Italiaanse “deskundige oor Namibië” duskant 
Pahnwag deur olifante doodgetrap is. Volgens getuies het hy die diere getart. 

Nog ’n gevaarlike tendens waarteen die owerhede nie optree nie, is dat 
Europese toerisme-organisasies hul “eie gids” saamstuur. Die Suider-Afrikaanse gids 
moet dan min of meer tweede viool speel vir dié gids, wat natuurlik nie oor ’n 
werkpennit beskik nie en nog minder oor enige opleiding. Die plaaslike toeroperateur 
word verplig om saam te werk, so nie verloor hulle daardie rekening. 

Dit was vir my in my natuurbewaringsdae opmerklik dat wanneer gevaarlike 
speletjies met diere uitgehaal word, drankmisbruik dikwels ’n rol gespeel het. Soos 
die geval in Etosha jare gelede, toe daar nog ’n “leeupartytjie” by Leeubron gehou is, 
van die vent wat die motor se deur oopgemaak het en die leeu aan sy stert gegryp het. 
Gelukkig was daar natuurbewaarders in die voertuig agter hom. 

Die laaste gevaarlike geval wat ek wil noem, is die “ag siestog” mense. Ag 
siestog, kyk hoe honger is die bobbejane by Kaappunt. So word wilde diere gewoond 
gemaak om kos by mense te kry en moet hulle uiteindelik van kant gemaak word. By 

party kampeerplekke, veral in Botswana, het dit al so erg geword dat ’n mens amper 
nie die kampeerplek kan verlaat nie. Behalwe om diere te voer, tref onkundige mense 
nie snags voldoende voorsorg om hul vullissakke en kosvoorraad te beskut nie. 


Kom ons kyk vervolgens na die gevaarlikste diere: 

OLIFANT 

(. Loxodonta africana) 

Olifante kom in aparte koei- en bultroppe voor. Dis gewoonlik net by paring dat ’n bul 

by ’n koeitrop sal aansluit. Die gevaarlikste olifante is: 

* Bronstige bulle: Olifantbulle is nie heeltyds gereed vir teling nie, maar raak by 
tye bronstig. Kenmerkend van ’n bronstige bul is die traanklier tussen die oor en 
die oog op die “slaap” wat vrylik traan of vloei. Nog ’n aanduiding is urine wat 
die hele tyd uitdrup of vloei. Bronstige bulle is uiters kortgebaker en gevaarlik. 

* Koeie met klein kalwers: Koeie sal altyd tussen die kalf en dit wat hulle as ’n 
bedreiging beskou, beweeg. Sulke koeie sal gewoonlik eers waarsku, maar sonder 
aarseling aanval. Hulle word dan deur die ander koeie in die trop gehelp in die 
aanval. 

* Die “tienderjariges”: By koeitroppe is dit onvolwasse bulletjies, so 10 tot 13 jaar 
oud, net voor hulle deur die koeie uit die trop gestoot word. Nes ’n pannantige 
snuiter wil hy graag sy krag wys. As hy eers by ’n bultrop aangesluit het en daar 
’n paar maal slae gekry het, is sy optrede aanvanklik meer gedemp. Na ’n jaar of 
wat, as hy eers tuis voel in die bultrop, sal hy soms weer met streke begin. 

* Olifante met ou wonde: In ons noordelike buurstate word daar soms in die 
verbygaan na olifante geskiet. Dit veroorsaak verswerings en pyn en maak die 
olifant uiters iesegrimmig. 


Waaskuwingtekens 

Ek word baie gevra hoe ’n mens weet of ’n olifant net dreig (bluf) en wanneer hy van 
plan is om regtig te storm. Dit is nie maklike om dié vraag te beantwoord nie, want 
individuele olifante se gedrag is nie voorspelbaar nie. Hiermee ’n paar wenke, maar 
ek wil beklemtoon dat versigtigheid en respek te alle tye aan die dag gelê moet word 
met olifante: 

* Baie mense wat onbekend is met olifante, beskou die geklap van die ore soos 
hulle aangestap kom as ’n gevaarteken. Dit is egter nie ’n teken van aggressie nie, 
maar slegs die olifant wat sy ore beweeg om af te koel. Sy ore is vol aartjies en die 
lugvloei daaroor help om die bloed af te koel. As hy bedreig voel, sal die ore ook 
geklap word, gewoonlik saam met ’n skud van die kop. 

* ’n Olifant wat bedreig of senuagtig voel, sal sy stert optel, sy ore styf uitsprei en 
(soms) sy slurp ook optel as hy weghardloop. 

* ’n Olifant wat waarsku, sal in die pad bly staan en sy kop hoog optel terwyl hy na 
jou kyk. Gewoonlik sal hy sy kop skud. Hy mag selfs ’n kort stormloop doen en 
dan stop om jou beter te kan sien. Gewoonlik gaan die dreiging ook gepaard met 
’n bloedstollende getrompetter. Dis tyd om te gaan. 

* Jong olifante sal vals aanvalle loods deur partykeer met wye ore aan te stonn en 
dan te stop. Gewoonlik raas en blaas hulle vir die vale, en probeer so imponerend 
moontlik lyk. As jy doodstil in jou voertuig bly sit, neem so ’n knaap die wyk ná 
die nodige stofopskoppery. 

* As ’n olifant storm, rol hy die slurp (gewoonlik) op onder sy ken en trek sy ore 
plat. Hy kom met mening en spoed aan. Maak dat jy wegkom. 


Tref die volgende voorsorg: 

* Let op of alleenloperbulle die kenmerkende traan- en urinevloeiing het. Neem ’n 
ompad om die dier en bly so ver moontlik weg. Kry afstand tussen jou en die 
olifant. 

* Olifante het swakkerige sig, maar uitstekende gehoor- en reuksintuie. Probeer 
altyd onder die wind bly as hulle te voet genader word, en wees doodstil. 

* Olifante kan tot 35 km/h oor ’n kort afstand hardloop en ’n mens kom nie soinmer 
maklik weg nie. Indien jy ongelukkig genoeg is om deur ’n olifant geskraap te 
word terwyl jy te voet in die veld is, moet jy probeer kophou en nie in ’n reguit 
lyn weghardloop nie; swenk uit agter bosse en bome. Trek jou hemp of baadjie in 
die hardloop uit en gooi dit neer. Die olifant kan vir die oomblik sy woede uithaal 
op die kledingstuk waaraan jou reuk natuurlik kleef. Dit behoort vir jou daardie 
kans te gee om weg te kom. 

* Moet nooit nader as 500 tree aan koeitroppe met klein kalwers kom nie. Die 
uitsondering is in parke soos die Kruger of Etosha waar die diere al vir baie lank 
gewoond aan voertuie geraak het. Gereelde besoekers aan hierdie wildtuine moet 
egter nie dieselfde probeer buite hierdie parke nie. Gewoonlik kan ’n mens rustig 
op korter afstande by watergate besigtiging doen. As jy egter te voet is, kry 

afstand tussen ou en die olifant. Jong bulletjies kom soek soms skoor en bluf 
gewoonlik. As daar egter enige twyfel bestaan, gee pad. 

* Moet nooit kamp opslaan naby ’n drinkplek nie. 

* Bekyk die onmiddellike omgewing waar jy wil kampeer. Olifante is lief om naby 
drinkplekke voetpaadjies te maak. Die voetpad is ongeveer ’n meter breed en 
dikwels gemat met ou olifantmis. Venny dit om op of naby sulke voetpaadjies te 
kamp. 

* Olifante het ’n voorliefde vir die peule en vrugte van seker bome. Hulle is veral 
versot op die peul van die anaboom ( Faidherbia albida) asook ryp maroelas 

(, Sclerocarya byrrea ). Hulle is lief om saans sulke bome te besoek met die slurp op 
die grond om die peule op te tel of vrugte te pluk. Vermy dit om onder sulke bome 
te slaap. 

* In sekere gebiede, veral wildtuine in Zimbabwe en Botswana, is dit verbode om 
vars vrugte, veral appels en lemoene, in te neem. Sommige olifante sal ’n kamp 
verwoes as hulle eers die vrugte geruik het. 

* As daar een ding is wat ’n olifant regtig kwaad maak, is dit honde wat vir hom 
kom blaf. As hy hulle bestorm, hardloop hulle terug na hulle baas, en die res van 
die storie is voorspelbaar. As jy dus ’n hond saamgeneem het, druk sy bek toe. Dis 
óf die hond óf dis jy. 


Amper Platjan 

Gedurende die winter van 2000 het ek dit goedgedink om die span dokters wat my ’n 
hartomleiding gegee het, na Kaokoland te neem. Uiteindelik kom ons toe op Puros 
aan en terwyl ons die tweede oggend by die kampeerplek langs die Hoarusibrivier 
staan, kom die koeitrop olifante skaars vyftig treë van ons rustig, wei-wei verby. Wat 
’n skouspel! 

Ewenwel, omtrent ’n halfuur nadat die trop verby is, besluit ek om deur die 
digte oewerbos na die kantoortjie te stap - seker nie meer as 200 meter ver nie. Ek 
stap versigtig, want ’n olifant kan baie stil beweeg en koeie met kalwers kan vol 
draadwerk wees. 

En toe ek om die bos kom, loop ek en ’n ou bul, wat na die tyd gekom het, in 
mekaar vas. Gelukkig skrik hy net so groot soos ek en dit gee my daardie omblik tyd 
om weg te kom. Ek lê laag en hardloop soos ’n fisant onderdeur die dik bosse tot in ’n 
ander kampeerplek en skuil daar agter ’n motor. Daar is ’n vrou en kinders en ek smyt 
hulle in die kar. En daar kom ta. Stonn en raas so vyf tree anderkant die voertuig 
verby. Die aarde dreun van sy woedende getrompetter. 

In daardie oombli kk e het ek alreeds my baadjie uitgetrek en ’n brandende 
stomp uit die vuur gegryp. 

Gelukkig het die ou aanhou storm en nie teruggekom nie. 

Toe ek weer by die kampeerplek kom en die storie vir die niksvennoedende 
artse vertel, was hul enigste opmerking: “Jinne Jan, nou is daai ou are van jou somrner 
’n slag goed oopgeskop.” Dit nogal nadat ek my in ’n ander bloedgroep ingeskrik het. 


RENOSTER 

(witrenoster: Ceratotherium simum; swartrenoster: Diceros bicornis) 

Die witrenoster is die grasvreter en ook die groter een (l,8m, 1800kg) van die twee 
soorte renosters. Hulle kom gewoonlik in groepies voor. Die swartrenoster is die 
blaarvreter, alleenloper en die kleiner een (l,5m, 900kg). Hy is ook die mees 
befoeterde. Beide se sig is swak, maar hul gehoor- en reuksintuie is uiters skerp. 
Indien hulle bedreig voel, sal veral die swartrenoster sonder meer storm. Beide is 
hoogs bedreigde diere en kom hoofsaaklik in parke voor. Loslopende swartrenosters 
kom nog in die suidelike Kaokoveld en dele van Damaraland voor (subspesie D. 
bicornis bicornis ). Die renosterbul het die gewoonte om bosse met urine te sproei en 
sy mis op ’n hoop te krap as territoriale baken. 

Tref soos volg voorsorg in die omgewing van renosters: 

* Bly onder die wind en wees doodstil. 

* Moenie nader as 500 tree te voet en 200 tree met ’n voertuig gaan nie. 

* As die dier tekens van senuagtigheid toon deur sy kop en stert te lig, te snork of 
self effens weg te draf, moet jy doodstil staan. Die renoster is nou op sy 
gevaarlikste, want hy is onseker oor jou teenwoordigheid, en sy volgende aksie sal 
wees om te storm of pad te gee. 

* As jy te voet is en jy gewaar ’n renoster, kyk rond watter skuiling of bome daar is 
waarin jy moontlik kan vlug. Wees liewers Bang Jan as Dooie Jan. Onthou dat 
veral die swartrenoster hoogs onvoorspelbaar is. 

Jy kan ’n positiewe bydrae tot die bewaring van renosters in die Kaokoveld en 
Damaraland (Kunenestreek) in Namibië lewer, veral as jy ’n GPS by jou het. As jy ’n 
renoster waarneem, merk die koordinaat en faks hierdie inligting saam met die datum, 
tyd en inligting oor wat die dier besig was om te doen, na “Red die Renoster Fonds” 
Posbus 224, Swakopmund, faks/tel.++ (064) 403829, of e-pos dit na 
srtrhino@iafrica.com. na of srt@rhino-trust.org.na. 


SEEKOEI 

(. Hippopotamus amphibius) 

Statistieke wil dit hê dat die seekoei verantwoordelik is vir die meeste menssterftes in 
Afrika wat deur wilde diere veroorsaak word. Hulle kom in teeltroppe van 5 tot 30 
voor waarvan een die dominante bul is. Elke trop het sy territorium, en gevegte oor 
territoriums vind gereeld onder die bulle plaas. Volwasse diere het ’n gewig van 
tussen 2000 en 3000 kg en is 1,5 meter hoog by die skouer. 

Die gevaarlikste van hierdie diere is: 

* die dominante bul wat voortdurend daarop uit is om sy territorium te beskerm; 

* koeie met kalwers; 

* seekoeie wat snags ’n ent van die rivier wei en dan skrik vir mense wat tussen 
hulle en die rivier inbeweeg het. 

’n Seekoei is ’n dier wat ’n mens maklik kan mislei, want gewoonlik lê hulle bedags 
lui en loom en bak in die son of beweeg hulle luierig in die water rond. Sodra ’n mens 
egter die rivierwal nader en hulle gewaar jou, sal hulle in die water induik en skelrn 
nader kom. Dit is hierdie naderkom wat ’n mens versigtig moet dophou, want hulle 
kom kort-kort op om te kyk waar jy is. Seekoeie is tot verbasende spoed onder water 
in staat en as jy jou weer kom kry, kom die dominante bul uit die water en pyl reguit 
op jou af! 

As seekoeie gefotografeer moet word, is dit nodig om hulle versigtig en 
verskuild te nader. Dis nodig om groter lense te gebruik, want naby genoeg sal jy 
nooit kom nie. Dit is altyd veiliger om van ’n hoë rivierwal af te fotografeer of 
besigtiging te doen. 

Die meeste sterftes vind soggens vroeg en saans plaas wanneer die seekoeie 
uitkom om te wei. In die skemerte is dit moeilik om die logge dier raak te sien, en 
daarby kan die dier teen verbasende spoed beweeg. Wat gewoonlik gebeur is dat hulle 
skrik, en die mens is dan op daardie oomblik tussen die dier en die rivier. Dit is 
natuurlik fataal. 

Let op na hulle voetpaadjies naby riviere of damme. Bulle merk hulle area 
deur te mis en terselfdertyd hulle sterte soos ’n vliegtuigskroef in die rondte te swaai. 
Dit sprei die mis teen die bosse aan weerskante van die paadjie. 


Tref soos volg voorsorg: 

* Moet nooit te naby aan die diere gaan as hulle in die water is nie, en moet hulle 
nie terg nie. 

* Moenie kamp opslaan waar hul voetpaaie verbygaan nie, of selfs naby ’n 
onbeskermde, plat oewer nie. As daar dan moet kamp opgeslaan word teen ’n 
rivier, soek ’n hoë wal waar seekoeie nie sal kan uitkom nie. In elk geval kan 
seekoeie baie raserig wees snags, en met al die geloei en gesnork sal daar min 
geslaap word. 


Diere-intelligensie 

Een jaar, lank gelede, het ek gesien hoe kinders van ’n ongedissiplineerde toergroep 
by North Gate, Moremi, die enkele seekoeie wat daar was, getreiter het. Ek het 
vemeem dat die kinders van ’n groep wat daarna daar gekampeer het, een middag 
amper doodgetrap is. Die grootste fout wat ’n mens kan maak, is om te dink dat diere 
nie assosiasies kan maak of kan onthou nie. 


* Wees ekstra versigtig vroegoggend, saans en selfs snags. Gebmik ’n ordentlike 
skerp flitslig indien daar na ’n ablusieblok geloop moet word. As ’n seekoei 
gewaar word, retireer stadig. Wees egter helder wakker, want die logge dier se 
gryserige vel reflekteer nie lig nie en ten spyte van sy grootte, is hy soms moeilik 
om raak te sien. 

Wenk 

By ongeveer alle kampe in Botswana is bobbejane en blouape ’n pes. Kees het selfs 
geleer om die ritssluiters van tente oop te trek en dan is dit chaos. Hulle kan ook groot 
skade aanrig deur bo-op jou tent te spring en dit selfs te skeur as dit van die dunnerige 

nylonseil gemaak is. Dit maak dit amper onmoontlik om die kamp te verlaat vir 
wildbesigtiging, want jy keer heeltyd vir jou goed. 

Die beste wat ek kan aanraai is om jou tent se stange uit te haal sodat die tent, 
toegerits, die voorraad wat in sterk houers binne-in die tent gepak moet wees, bedek. 
Bobbejaan en aap gaan bo-oor die plat tent hol en probeer inbreek, maar hierdie een is 
nie so maklik nie. 

Moet nooit by ’n kampeerplek stilhou met oop vensters of jou bakkiekap se 
deur laat oopstaan nie. Die kese is uitgeslape en steel blitsvinnig wat hulle ook al in 
die hande kan kry. 


BUFFEL 

(S yncerus caffer ) 


Dit is ’n dier waarmee ’n beesboer hom maklik kan misgis, want nie net lyk hy effens 
soos ’n bees nie, maar sy gewoontes en dinge is kompleet soos dié van ’n trop bees 
bymekaar. Buffels is in die reël vreedsaam as hulle met rus gelaat word. Langs die 
Karibameer het ’n trop van nagenoeg 300 rustig om my tent gewei terwyl ek vleis 
gebraai het. By die Chobe het ek een skemeraand in die middel van ’n reuse-trop 
beland. Ek het net die enjin laat luier en rustig gesit en wag terwyl hulle voor en agter 
my bakkie verbygetrek het. (’n Enjin wat luier, het meestal ’n kalmerende uitwerking 
op diere en daarom skakel wildvangers, wanneer hulle diere oor lang afstande 
vervoer, nooit die vragmotor af as hulle stop nie.) Daar was koeie met kalwers wat 
hulle koppe opgetel het en ons aangegluur het, maar alles het rustig verloop. By Mana 
Pools het ek kamp opgeslaan met twee ou uitstootbulle wat twintig tree van ons rustig 
lê en herkou het. Ek moet sê ek het tent opgeslaan soos ’n krap: Die een oog op die 
buffels en die ander op die tent. Hulle was duidelik rustig en half aan die slaap en 
herkouend. 


Tref soos volg voorsorg: 

* Buffels is onvoorspelbare diere en hulle kan gevaarlik raak indien hulle bedreig 
voel. Stories van gewonde bufifels wat die jagters ingewag het, is legio. Ek het al 
self aanskou hoe ’n trop buffels op leeus afstonn en hulle verwilder nadat hulle ’n 
jong bulletjie aangeval het. 

* Die gevaarlikste is juis die ou uitstootbulle wat soms saamloop. Hulle kan baie 
iesegrimmig wees en die beste is om ’n wye draai om hulle te gooi. ’n 
Gevaarteken is as hulle hul koppe optel en na jou staar terwyl hulle doodstil staan. 
Partykeer sal so ’n buffel ’n treë of wat vorentoe gee. Hou jou oë op hom en 
retireer. As hy storm, soek boom. 

LEEU 

(Panthera leo) 

Leeus sosiale diere wat in troppe voorkom. Bedags lê hulle gewoonlik en slaap, en 
teen skemer begin hulle weer rondbeweeg om te jag. Hulle is lief om in die omgewing 
van watergate te boer waar hulle wild voorlê. Hulle is ook opportunistiese vreters wat 
nie net jag nie, maar ook aan karkasse sal vreet van diere wat aan siektes dood is. As 
dit beweeg, sal hulle dit vreet. Tipies kat, is leeus nuuskierig. Leeus moet altyd, in alle 
omstandighede, as lewensgevaarlik beskou word, maar daar situasies waar daar nog 
meer versigtigheid aan die dag gelê moet word: 

* Leeus wat paar: ’n Mannetjie sal afpaar van die trop met ’n wyfie wat op hitte is. 
Sulke wittebroodspaartjies is baie kort van draad en sal selfs vragmotors bestorm. 

* Leeus wat vreet: As ’n trop iets platgetrek het en hulle begin vreet, is dit ’n 
grimmige besigheid. Alrnal is knorrig en elkeen sorg net vir homself. Met al die 
kort humeure om die feestafel is die mens se teenwoordigheid glad nie welkom 
nie. 

* ’n Trop wat jag: Hierdie diere is roofdiere, en wanneer hulle jag is dit asof al hul 
skerp sintuie nog skerper is. Die geringste beweging word raakgesien en elke 
fluistering word gehoor. 

Tref die volgende voorsorg: 

* Moenie te voet naby hierdie diere kom nie. 

* In leeuwêreld is dit nodig om spesiale reëlings te tref vir kampering. Sien die hofie 
oor kampering. 

* Moet nooit, maar nooit bandopnames van leeus se gebrul in die veld waar leeus is, 
speel nie. Dit is lewensgevaarlik, want die mannetjies van die inwonende trop sal 

onmiddelik kom ondersoek instel om te sien wie die indringer in hul territorium is. 
Ons het die ondervinding in Etosha gehad dat navorsers die gebrul van leeus uit 
die Kruger-wildtuin by ’n observasietoring gespeel het. Leeumannetjies het oor ’n 
twee meter hoë heining geklim om die indringer te soek! 

* Sou jy per ongeluk in leeus vasloop, moet onder geen omstandighede 
weghardloop nie! Staan regop en kyk na hulle. Beweeg stadig agteruit totdat jy 
veiligheid bereik. 

LUIPERD 

(. Panthera pardus ) 

Luiperds is skugter alleenlopers wat as ’n reël mense vermy. Hulle word nie dikwels 
bedags gesien nie. Dit is baie selde dat luiperds ’n bedreiging vir mense is, of selfs in 
kampe kom. Die uitsondering is wanneer ’n mens per ongeluk in ’n wyfie met 
kleintjies vasloop. Dan is hierdie kat absoluut dodelik. In so ’n geval moet jy nie 
weghardloop nie, maar stadig agtertoe beweeg terwyl jy die luiperd dophou. 
gewoonlik gee die luiperd dan ook pad. 

HIËNA 

Daar is twee tipes wat kan skade aanrig, naamlik die gevlekte hiëna ( Crocuta crocuta) 
en die bruin hiëna ( Parahyaena brunned). In die reël is die bruin hiëna ’n skugter dier 
wat alleen rondloop om kos te soek. Sover bekend, is mense nog nooit aangeval nie. 

’n Honger dier kan egter in kampe kom aas, en die bruine het ook kragtige kake. 

Die gevlekte hiëna is egter ’n ander storie en is ’n gevaarlike roofdier. Daar is 
heelwat gevalle gedokumenteer van kinders wat verslind is en selfs volwassenes wat 
vennink is. Alhoewel hulle hoofsaaklik aasdiere is wat jou kamp sal leegdra, is hulle 
bekwame jagters en span hulle selfs saam om leeus van hul prooi weg te jaag. Hulle 
sal egter op die vlug slaan vir ’n mens wat hulle verwilder. 

Tref soos volg voorsorg: 

* Spesiale voorsorg moet met kampering getref word. Sien die hofie oor kampering. 

* Kinders moet heeltyds onder toesig van volwassenes wees en ’n bababed of - 
stootwa mag nie vir ’n enkele oomblik aleen gelaat word as daar in ’n onomheinde 
plek gekampeer word nie. As ’n baba of klein kinders in die aand in ’n voertuig of 
’n tent neergelê word, moet die deure toegemaak wees en die venster van die 
motor slegs op ’n skreef oop. Wees baie versigtig by onomheinde kampeerplekke 
soos in Botswana se parke. 

* Moenie in die oopte slaap in hiënawêreld nie; slaap liewer in ’n tent met die deur 
toegerits. Let wel, nie slegs die muskietskenn nie, maar die seildeur van die tent 

* Pak saans alles weg. Selfs die stoele en ysterpotjies sal deur hiënas weggedra 
word. Hulle skroom nie om bo-op ’n sleepwaens te klim agter jou plastiekhouers 
aan nie. 

* Sorg dat deure van voertuie saans toe is. In kampe in Botswana het ek al gesien 
hoe ’n gevlekte hiëna in ’n bakkie klim terwyl die mense enkele treë daarvandaan 
lekker om die vuur sit en kuier. Hulle was baie verbaas toe ek die dier verwilder. 
Ek ys by die gedagte dat daar kinders in die bakkie kon geslaap het. 

KROKODIL 

(Crocodylus niloticus) 

In ons noordelike riviere en die res van Afrika kom krokodille voor, en wel in 12 
subspesies. In ons suidelike substreek kom die Nylkrokodil voor, wat as een van die 
gevaarlikste diere in die gebied beskou word. 

Krokodille word baie oud, 70 tot 80 jaar, en kan onder die regte 
omstandighede reuse-lengtes van 5 tot 6 meter bereik. Krokodibnannetjies is baie 
territoriaal en sal woes veg om hul gebied te beskenn. Dikwels is kano’s al as 
indringers beskou en aangeval. 

Die dier is lief om bedags op ’n sandbank in die son te lê en saans in die water 
te wees. As ’n mens met ’n sterk lig oor die water skyn, kan hul oë duidelik as twee 
rooi kolletjies gesien word. Hulle mag vas aan die slaap voorkom, maar is uiters 
waaksaam, en indien daar enige beweging op die oewers is, sal hulle soos skimme in 
die water verdwyn. 

Krokodille is opportunistiese vreters wat enigiets wat in die water of op die 


oewer beweeg, sal vreet. Die mens en sy mak diere word ook nie gespaar nie. 


Opmerking 

Ek het al twee keer te doen gehad met Himbas wat in die Kunene deur krokodille 
gevat is. Elke keer was drankmisbruik die rede waarom die man se oordeelsvermoë 
aangetas was. 


Tref soos volg voorsorg: 

* As daar by ’n rivier gekampeer moet word, kampeer dan waar daar ’n hoë wal is, 
soos aanbeveel vir seekoeie. 

* Bly weg van die water af. Dit is egter so dat ’n mens wil water skep en wil was. In 
die Kunene, by die Mariënfluss, trek ek die voertuie in vlak water van 30 cm, teen 
mekaar in ’n U-vorm. Iemand moet die hele tyd op die dak van een van die 
voertuie sit met die geweer (gelaai) terwyl die ander in die water kan sit en was. 

Ek wil egter klem daarop lê dat kinders nie toegelaat moet word om in die water te 
speel en tekere te gaan nie. Dis net was, water skep en uit. 

* As ’n mens langs die rivier stap, moet jy ekstra versigtig wees. Partykeer lê 
krokodille juis in ’n hinderlaag tussen die plantegroei, weg van die oewer af. Jy 
loop dus die water en dophou en word van die verkeerde kant af aangeval. 

* Hou die water dop. Dis net die oë en neusgate van ’n krokodil wat uitsteek, en dit 
kan baie na ’n onskuldige stuk dryfhout lyk. Indien jy wil hengel, soek ’n wal 
waar ta moeilik gaan uitkom. Krokodille is nie lief om naby stroomversnellings of 
watervalle te kom nie. 


Skoorsoek is slae kry 

Eendag het ek staan en aanskou hoe ’n ratel by ’n kampeerplek in ’n asdrom klim. ’n 
Jong kêrel daar naby, wat dit ook gesien het, vat toe ’n stok en slaan met ’n groot 
kabaal teen die asdrom, waarop die ratel woedend reageer en die kêrel bestorm. 
Gelukkig was daar ’n hoë braaivleisplek en kon die kêreltjie bo-op klouter met die 
ratel wat soos ’n foksterrier op en af spring in ’n poging om hom by te kom. 

As hy hom sou kon bykom, sou die man ernstige wonde kon opdoen. Wanneer ratels 
mense - en selfs groter roofdiere - aanval, gaan hulle reguit vir die geslagsdele. 

18 

DIE GIFTIGES 


Kerngedagte: 

As hulp ver is en ’n lewensbedreigende situasie ontstaan, moet ’n mens in staat wees 
om self te kan optree. Die kem van die saak is dat jy opleiding moet ontvang. Hierdie 
gids is bedoel as ’n snelgids vir optrede by lewensbedreigende omstandighede waar 
mediese ondersteuning glad nie beskikbaar is nie of te laat gaan wees. Ek wil 
beklemtoon dat hierdie hoofstuk nie beskou moet word as ’n plaasvervanger vir 
deeglike opleiding nie. Dit is ook van belang om voorsorgmaatreëls te tref soos wat 
hieronder beskryf word. 


SLANGE 

Die insidensie van slangbytsterftes by mense is geweldig laag. Ná al my jare in die 
buitebaan moes ek hard dink waar ek probleme met ’n slang gehad het. Tog word 
tussen 1000 en 2000 mense per jaar in Suider-Afrika deur slange gepik, waarvan 100 
tot 200 waarskynlik sterf. Hierdie sterftes is meestal beperk tot landelike gebiede waar 
’n gebrek aan vervoer is, en daar waarskynlik nie hospitale in dfie omgewing is nie. 
Dit is ook die tipe gebiede waar buitebaan-entoesiaste hulle gereeld bevind. 

Uit ondervinding weet ek dat slange meestal padgee as daar mense in hul 
omgewing kom. Die uitsondering is die pofadder wat in die wintersonnetjie lê en bak 
en lui is. ’n Mens trap amper op hom voordat hy padgee. Dit is onder hierdie 
omstandighede dat die meeste slangbyte plaasvind, en pofadders is verantwoordelik 
vir die meeste van slangbyte. 


Verskillende tipes slanggif het die volgende verskillende tipes uitwerking: 

* Sitotoksies, met ander woorde, dit val die weefsel aan. 

* Neurotoksies, wat beteken dit het ’n uitwerking op die senuweestelsel. 

* Hemotoksies, wat beteken dat die gif bloeding veroorsaak. 

Baie slange het ’n kombinasie van die verskillende tipes gif, maar by meeste is die 
een tipe gif altyd dominant. 

Die giftige slange van Suider-Afrika val in drie groepe, naamlik: 

• Adders ( Viperidae ) waarvan die gif hoofsaaklik sitotoksies, is met uitsondering van 
die bergadder (en moontlik van die ander kleiner adders) waarvan die gif beide 
sitotoksies en neurotoksies is. Sitotoksiene veroorsaak hewige lokale swelling, 
afbraak van weefsel en pyn. Die gif is egter stadig werkend en dood binne 24 uur 
kom selde voor. ’n Mens het dus meer tyd om by mediese dienste uit te kom. Dit 
beteken egter steeds dat jy so gou moontlik mediese hulp moet verkry, want die 
vergiftiging kan lei tot gangreen rondom die bytplek, en selfs verlies van ’n 
ledemaat. ’n Toerniket of klemverband moet nie toegepas word nie, want dit hou die 
gif in ’n hoë konsentrasie in die omtrek van die bytplek en vererger die skade 
rondom die bytwond. 

• Kobras en mambas ( Elapidae ) is hoofsaaklik ’n neurotoksiese groep. Die 
uitsonderings is die sebraslang en die ander “spoegkobras ”, te wete die 
Mosambiekse spoegkobra, die swart spoegslang en die rinkhals, waarvan die gif ’n 
sitotoksiese uitwerking het. Die neurotoksiene werk baie vinnig en val die 
senuweestelsel aan. Van die eerste senuwees wat aangetas word, is die senuwees 
wat die asemhalingspiere bedien. Baie slagoffers sterf dus as gevolg van ’n gebrek 
aan suurstof omdat die asemhalingspiere ophou funksioneer. Omdat hierdie tipe gif 
so vinnig ’n uitwerking het, vereis dit onmiddellike en verkieslik binneaarse 
toediening van antivenien in groot hoeveelhede. Dit is ook belangrik om te probeer 
verhinder dat die gif die lewensnoodsaaklike senuwees bereik, en ’n klemverband of 
toerniket kan aangewend word om die verspreiding van die gif te beperk. 

• Boomslange ( Colubridae ), waarvan die gif hoofsaaklik hemotoksies is en wat 
bloedstolling beïnvloed en interne bloeding meebring. Tipies van vergiftiging met 
hematoksiene is groot blou kolle wat regoor die liggaam kan uitslaan weens 
inwendige bloeding. Die gif is egter stadigwerkend en ’n mens het tyd om by 
mediese hulp uit te kom. 


Die gevaarlikste slange is 

* mambas 

* Kaapse kobra 

* Gaboen-adder 

Antivenien teen slangbyt bestaan uit twee tipes, naamlik polivalente en monovalente 

antivenien: 

* Polivalente antivenien word toegedien vir die byt van die meeste van die adders, 
mambas en kobras. Dit word vervaardig van die gif van die pofadder (Bitis 
arietans), Gaboen-adder (Bitis gabonica), rinkhals ( Hemachatus haemachatus), 
swart mamba (Dendroaspis polylepsis) , groen mamba ( Dendroaspis angusticeps), 
Jameson se mamba ( Dendroaspis jamesoni), koperkapel/Kaapse kobra ( Naja 
nivea), boskobra ( Naja melanoleuca), Egiptiese kobra (Naja annulifera), 
Mosambiekse spoegkobra (Naja mossambica). 

* Die polivalente antivenien kan egter nie gebruik word vir die byt van die 
bergadder en die ander kleiner adders en voëlslang nie. 

* Ook nie vir die boomslang nie. In hierdie geval word ’n monovalente antivenien 
gebruik. Monovalente antivenien word wel deur sommige hospitale aangehou. Dit 
is egter nie oral geredelik beskikbaar in die substreek nie, veral nie in afgeleë 
gebiede nie. In sulke gevalle en by positiewe identifikasie moet die serum 
ingevlieg word vanaf die South African Vaccine Producers (Edms.) Bpk J 2 Die 
heel beste bly steeds om aan ’n ontruimingsdiens te behoort wat die pasiënt so 
vinnig moontlik by ’n behoorlike mediese diens kan kry. 


Van die uiterste belang 

Dit is noodsaaklik om kennis te dra van die snelle en lewensbedreigende werking van 
neurotoksiene en die stadiger werking van die ander giwwe. Dit beteken dat jy in 
uiterste noodgevalle ’n polivalente antivenien sal moet toedien vir die byt van ’n 
neurotoksiese kobra, terwyl toediening by ’n mambabyt onmiddelik en voluit 
moet wees. Dit beteken ook dat die ander tipes slange se byte op ’n ander manier 
hanteer kan word totdat mediese hulp verkry kan word. Daar is gewoonlik meer 
tyd, maar ek wil beklemtoon dat jy daardie besluit sal moet neem gegewe die 
omstandighede, want as simptome van ’n lewensbedreigende aard intree, móét daar 
opgetree word. 

Laat ek egter ’n baie belangrike regstelling doen oor die algemene opvattings 
met betrekking tot die toediening van antivenien by neurotoksiese slangbyt: Die 

meeste mense glo dat die toediening van die antivenien voldoende is om ’n persoon se 
lewe te red. Dit is egter slegs gedeeltelik waar, want die antivenien 

* verminder die graad van envenomasie 

* verkort die duur van die effek van die gif 

* venninder die komplikasies 

* venninder die morbiditeit, dit wil sê die ems van die toestand. 

Dit toediening van die antivenien in die geval van neurotoksiene (bv. in die geval 
van byt deur die Kaapse kobra of mamba) gaan egter nie die uitwerking op die 
asemhalingsenuwees keer nie. A1 word ’n persoon dus met 20 ampulle antivenien 
vir ’n mamababyt gespuit, sal ’n mens steeds die asemhalingsprobleem wat kan 
ontstaan, moet hanteer. Die probleem gaan weliswaar van korter duur en 
minder ernstig wees, maar dit gáán ontstaan en jy móét dit hanteer. 

Verder moet jy bewus wees van die moontlikheid van allergiese reaksies wat 
kan ontstaan ná die toediening van die antivinien, en jy moet gereed wees daarvoor. 
Dit is ’n onafskeidbare deel van die toediening van antivenien. Dit konr wel nie wyd 
voor nie, maar jy moet daarop voorbereid wees. Meer hieroor onder die hofies 
“Adrenalien”, p. 000 en “Allergiese reaksies”, p. 000. 

Die kritieke twee ure 

* Die toediening van antivenien alleen is dus nie voldoende om ’n lewe te red by 
vergiftiging met neurotoksiene nie. Indien jy die persoon se asemhaling aan die 
gang kan hou, is dit selfs nie nodig om antivenien toe te dien nie, mits jy seker is 
dat jy die persoon binne twee ure by ’n dokter en ’n hospitaal gaan kry. 

* A.s jy egter ver van sulke dienste verwyder is en weet dat die nooddienste baie ure 
gaan neem om by jou uit te kom, sal jy moet voortgaan om antivenien toe te dien 
en asemhalingsondersteuning toe te pas totdat hulp opdaag, of jy self hulp bereik. 

* Dit beteken dat jy ’n asemhalingsteunapparaat moet hê, maar ook ’n suigpomp om 
die lugweë oop te hou. Die persoon verloor sy beskermende keelreflekse en 
afskeidings kan in die longe beland (daar kan ook braking voorkom, wat hierdie 
toestand kan vererger). 

Simptome en tekens wat dui op lewensbedreiging weens sistemiese vergiftiging 


Die volgende simptome kan individueel, gesamentlik of opeenvolgend voorkom: 

* Rusteloosheid (hiperaktiwiteit by kinders en rusteloosheid by volwassenes; die 
persoon trek aanmekaar sy skouers op en draai sy nek) wat oorgaan in vaakheid en 
slaperigheid. 

* Benoudheid, angstigheid, lusteloosheid en sweterigheid kan tekens wees van die 
ontstaan van asemnood. 

* Die persoon kan nie staan of loop nie, ooglede word met moeite oopgehou, daar is 
versteurde visie en vergrote pupille. 

* Die mond is droog en daar is ’n verlies aan tong- en kaakbeweging. 

* Kwyling, moeite om te sluk en sleeptongspraak. 

* Benoudheid, angstigheid, lusteloosheid en sweterigheid kan tekens wees van 
asemnood. 

* Skok. Sien hieronder op p. 000. 

* Stuiptrekkings en bewusteloosheid, wat deur dood gevolg kan word. 

Optrede of gebrek aan optrede wat kan lei tot dood weens slangbyt 

* Gebrek aan kommunikasie met nooddienste. Hiermee word nie net verwys na die 
feit dat daar nie lidmaatskap van ’n ontruimingsdiens is nie, maar ’n gebrek aan 
inligting oor wie om te kontak, en by watter nommers of adresse. Dit help nie om 
’n satellietfoon of selfoon te besit as jy nie ’n benul het waar om die naaste dokter, 
hospitaal of ontruimingsdiens in die hande te kry nie. Dit is waarskynlik die 
vemaamste oorsaake van dood weens ’n slangbyt. 

* In afgesonderde gebiede moet ’n mens bedag wees daarop dat ’n plaaslike 
ambulansdiens wat uitgestuur word, moontlik beman is met onopgeleide 
personeel, en dat hulle waarskynlik ure te laat gaan opdaag. 

* Onvoldoende kennis en voorbereiding met betrekking tot die herkenning van 
slange, envenomasie en binneaarse toediening van die antivenien in die geval van 
neurotoksiene kan ook lei tot die dood van die slangbytslagoffer. 

* Gebrek aan ’n asemhalingsteunapparaat, en onkunde oor metodes wat in bepaalde 
gevalle gevolg moet word. 

* Gebrek aan ’n suigapparaat. (So ’n apparaat is vrylik by apteke beskikbaar.) 

Dit alles kom neer op swak voorbereiding en kennis. 

Binne die twee-uur-sone 

Indienjy weet dat hospitalisasie of mediese hulp binne die volgende twee uur 
beskikbaar gaan wees, moet die eerste reaksie ná die byt die volgende wees (in die 
geval van neurotoksiene) : 

* Beveilig die res van die geselskap teen die slang, en maak seker dat jy die slang 
identifiseer (moet nie die slang probeer vang nie!). 

* Stel die slagoffer gerus en kry hom/haar in ’n ontspanne posisie. 

* Gebruik die suigapparaat onmiddelik. 

* Kontak die nooddiens en lig hulle in waar jy is en wat gebeur het. As jy ’n GPS, 
het gee die koórdinaat ook. 

* Maak gereed om asemhalingsondersteuning te gee. 

Buite die twee-uur-sone 

Indienjy weet dat hospitalisasie of mediese hulp nie binne die volgende twee uur 
beskikbaar gaan wees nie, moet die eerste reaksie ná die byt die volgende wees (in die 
geval van neurotoksiene) : 

* Beveilig die res van die geselskap teen die slang en identifiseer die slang. 

* Stel die slagoffer gerus en kry hom/haar in ’n ontspanne posisie. 

* Sit die suigapparaat onmiddelik oor die bytplek. 

* Kontak die nooddiens en lig hulle in waar jy is en wat gebeur het. As jy ’n GPS, 
het gee die koórdinaat ook. 

* Maak gereed om asemhalingsondersteuning te gee. 

* Begin onmiddelik twee spuite voorberei: Antivenien en adrenalien (of kry die 
EpiPen® gereed). Sien die hofie “Inspuiting van antivenien” hieronder. 

Die toediening van antivenien 

Vir ’n kobrabyt 

* Twee ampulle (20 ml) kan dadelik binneaars toegedien word. Wend ’n 
klemverband of toerniket aan indien dit ’n Kaapse kobra is. As mediese hulp nie 
binne twee uur bereik kan word nie, of as lewensbedreigende tekens intree, 
moet die volle dosering vir kobrabyt gegee word. Tot 200 ml antivenien mag by 
kobrabyte nodig wees. 

* Berei voor vir asemhalingsondersteuning. 

Mamba 

* Volle dosering onmiddelik. Tot 200 ml kan nodig wees. Wend ’n toerniket aan. 

* Berei voor vir asemhalingsondersteuning. 

Pofadder of Gaboen-adder 

* Die dosis is 50 ml vir die swelling en 100 ml indien daar bevestig word dat dit die 
byt van ’n Gaboen-adder is. 

* Onthou dat jy meer tyd het, en ’n toerniket moet nie aangewend word nie. 

Slangbyt by kinders 

* Dosering is dieselfde by kinders as by grootmense en word nie per liggaamsgewig 
bepaal nie. 

INSPUITING VAN ANTIVENIEN 

* Die serum word verskaf in glasampulle van 10 ml elk. Die minimum wat gebruik 
word vir alle slangbyt is 5 tot 6 ampulle (50 tot 60 ml). In die geval van ernstige 
slangbyt (bv. mamba) het jy dikwels 10 tot 20 ampulle nodig. Noodhulpstelletjies 
het egter gewoonlik slegs twee ampulle, en vir reise in die buitebaan is dit nodig 
om ekstra antivenien aan te koop. 

* Breek die glasampulle opeenvolgend en trek die spuit 73 vol met die bepaalde 
hoeveelheid. Spuit die antivenien verkieslik in ’n 200 ml drupsakkie 74 met gewone 
(medisinale) soutwateroplossing of in 5% dekstrosewater. Die drupsakkie het ’n 
pypie met ’n spuitnaald wat jy apart moet aankoop. Hou die drupsakkie hoër as 

die persoon, of maak dit vas op ’n hoër plek en steek die naald in ’n aar op die 
bokant van die hand of in die elmboogvou van die arm. Plak ’n pleister bo-oor om 
die naald in posisie te hou. Stel die drup op vinnig. Die antivenien kan egter ook 
onverdun, stadig, toegedien word. 

* ’n Aarinspuiting per drup of inspuitingsnaald is die effektiefste, maar sou dit ’n 
probleem wees, kan die spuitstof direk in die grootspier van die boud of bo-arm 
met ’n inspuitingsnaald ingespuit word. Moet nooit in of om die bytwond inspuit 
nie. 

* Vir sitotoksiese gif is dit meer effektief as dit binne ses uur toegedien word, maar 
is ook nog effektief indien dit later toegedien sou word. 

ADRENALIEN 

* Ter wille van moontlike anafilaktiese skok 75 moet ’n spuit met adrenalien 76 
onmiddelik voorberei en gereed gehou word. Toediening 0.3 tot 0.5 ml vir 12 
jaar en ouer, vir jonger kinders 0.1 tot 0.3 ml. Die inspuiting kan in die 
grootspiere of onder die vel gedoen word. Laat die persoon op die rug lê met die 
bene efifens gelig. Behandel soos vir skok, sien hieronder. 

* As alternatief, en in ’n noodgeval, kan die inspuiting wat vir bysteek- 
anafilakse gebruik word, EpiPen®, aangewend word deur direk in die 
grootspiere in te spuit. Toediening is een spuit vir ’n liggaamsgewig onder 45 
kg en twee vir ’n uitgegroeide volwasse persoon. Die inspuitingshoeveelhede 
wat vooraf bepaal is, wissel tussen 0,23 tot 0,3 ml. 

ASEMHALINGSONDERSTEUNING 

Verskeie effektiewe apparate bestaan wat deur nooddienste gebruik word. Daar is 
hand-tipes (“Ambubag”), ’n elektromeganiese tipe, en tipes wat met klein suurstof- 
silinders werk. Alrnal werk deur middel van ’n masker wat oor die mond en neus 
geplaas word. Daar bestaan ook meer gevorderde modelle, met onder meer ’n pyp wat 
in die persoon se lugpyp inpas, maar hiervoor is baie spesiale opleiding nodig. Ek wil 
hier net konsentreer op eenvoudiger ondersteuningsapparaat waarmee ’n persoon se 
asemhaling ’n paar uur lank aan die gang gehou kan word. 

In die eerste plek is dit belangrik om ’n Guedel-lugweg in jou voorraad te 
hou. Dit is eenvoudig dog effektief deurdat dit die persoon se tong van die verhemelte 
wegdruk sodat asemhaling vrylik kan geskied. Dit vergemaklik ook mond-tot-mond- 
asemhaling. 

Die “Ambubag” kan vir baie ure aan die gang gehou word, veral as daar 
mense is wat mekaar kan aflos met die pompery. 

(Weens die voorkoms van ander noodtoestande, byvoorbeeld ’n hartaanval, 
kan suurstofsilinders in baie spesiale gevalle ’n belangrike deel uitmaak van jou 
noodhulptoerusting, maar die voorraad suurstof in sulke silinders is beperk. Dit is 
beskikbaar in 2 liter-silinders wat nie veel plek inneem nie, maar hoe verder ’n mens 
weg van nooddienste is, hoe meer silinders sal jy moet saamneem. Hou in gedagte dat 
mense se suurstofinname beïnvloed word deur die lugdruk, massa en hoe vinnig die 
asemhaling plaasvind.) 

Indien ’n mens ’n pompie kan kry wat met elektrisiteit werk, kan 
die“Ambubag” natuurlik ook vir baie ure aan die gang gehou word totdat die 
nooddienste opdaag. Onmiddelik moet ek vir die handige manne sê dat die pompie 
waarmee jy jou bande oppomp, nie gaan werk nie, want daardie lug is vol olie. 

Verkry volledige inligting oor die verskillende tipes asemhalingsteunapparate 
by jou apteker en skaf een aan vir uitgebreide reise. 

ALLERGIESE REAKSIES 

* Hedendaagse antivenien is baie suiwer, wat die kanse op allergiese reaksie 
venninder, maar die moontlikheid bestaan steeds by party mense. Verskillende 
grade van allergiese reaksie is moontlik, en die voorkoms van ’n ernstige reaksie 
soos anafilakse is moontlik, maar nie algemeen nie. 

* Wanneer iemand met snelwerkende neurotoksiene vergiftig is, is dit nie raadsaam 
om vooraftoetsing deur velprikke met verdunde antivenien te doen nie, aangesien 
dit onbetroubaar is en slegs dien om die dringende toediening van antivenien te 
vertraag. 

* Indien dit wel bekend is dat die gebyte persoon spesifieke allergieë het (soek vir 
die Medic Alert-armband of halssnoer) kan 50 mg antihistamien in die boudspiere 
of 25 tot 50 mg stadig binneaars toegedien word 77 , of steroïed 78 teen 1 tot 2 ml in 

die grootspier of binneaars baie stadig toegedien word (herhaal na 3 tot 4 ure) as 
premedikasie. Hou egter in gedagte dat die uitwerking van beide antihistamien en 
steroïed stadig is, dus moet ’n mens in gevalle waar twyfel bestaan, direk met die 
toediening van antivenien voortgaan. Beide middels sal allergiese reaksies demp, 
maar sal nie noodwendig ’n anafilaktiese reaksie voorkom nie. 

* Adrenalien moet nie vooraf gegee word nie, maar bly die enigste middel by 
anafilakse en moet gereed gehou word as ’n inspuiting om onmiddelik toe te dien 
indien nodig. Anafilakse is ’n ernstige allergiese reaksie wat gewoonlik binne 
minute manifesteer en gekenmerk word deur ’n kardiovaskulêre skokreaksie. 
Die persoon se hart kan gaan staan. Anafilakse kom selde voor, maar ’n mens 
moet voorbereid daarop wees want dit kan vinnig en sonder waarskuwing gebeur. 

Simptome en tekens van anafilakse: 

* Kardiovaskulêre skok kan intree. Die bloeddruk daal skerp en die persoon verloor 
sy bewussyn. 

* Asemhalingsprobleme kan voorkom, soos ’n gesnak en gehyg na asem. 

* Die persoon moet vir ten minste een uur na die toediening van die serum 
deurlopend dopgehou word vir enige tekens dat die vergiftigingsimptome of 
anafilakse vererger. 

* Kry onmiddellike mediese hulp. 

ALGEMENE EERSTEHULPSTAPPE WAT GEVOLG MOET WORD 

* Neem slangbytserum saam na gebiede waar daar nie mediese hulp is nie, of indien 
sodanige hulp geruime tyd sou neem om jou te bereik. As jy serum by jou het, kan 
dit mediese personeel in afgeleë plekke dalk help. Dit is net in gevalle van 
kobra- en mambabyte in situasies waar mediese hulp nie verkrygbaar is nie 
of te laat gaan wees, dat serum toegedien sal moet word. Veral ’n mambabyt se 
gevolge kan binne minute waargeneem word. Dit is daarom so geweldig belangrik 
om aan ’n mediese ontruimingsdiens te behoort, opleiding te ontvang en goeie 
kommunikasiemiddele te hê. 

* Dit is baie verstandig, nie net ter wille van slangbytserum nie, om jou en jou gesin 
vir allergieë te laat toets. Ek wil my egter haas om te sê dat die toetsing van ’n 

allergiese reaksie op antivenien nie ’n eenvoudige of goedkoop sakie is nie, want 
dit sal waarskynlik in ’n hospitaal moet gebeur. As enigiemand van jou gesin ’n 
allergiese reaksie het op middels, antivenien ingeslote, moet daardie gesinslid ’n 
Medic Alert-armbandjie dra. 

Die suigstelletjie moet onmiddelik ná die byt in werking gestel word. 

Gewoonlik maak dit deel uit van die serumstelletjie. Die gif kan ook onmiddelik 
per mond uitgesuig word, mits daar nie sere of snyplekke in die mond is nie. 
Suiging moet onmiddelik en kragtig wees. Moenie speel nie. 

Indien gif in die oë beland, vee enige gif wat op die vel is deeglik af en was die oë 
met groot hoeveelhede koue, skoon water uit. Die brand sal nog geruime tyd 
aanhou en dan weggaan. By gebrek aan water kan melk gebruik word, of selfs 
urine. 

Behandel die persoon vir skok. 

Moenie die wond druk of forseer nie. 

Stel die persoon gerus en sorg dat hy/sy nie rondbeweeg nie. Immobiliseer die 
ledemaat en pas ’n drukverband toe vir mamba- en kobrabyt, weg van die bytplek 
en nie op die bytwond self nie. Begin die verband so hoog moontlik en rol dit dan 
afwaarts tot naby die bytwond. Die verband moet teen dieselfde styfheid soos vir 
’n verstuite enkel gedraai word. 

Moet nie ’n toerniket toepas by sitotoksiese giwwe nie (bv. pofadder- en 
spoegkobrabyte), want dit kan die sistemiese skade vererger. 

’n Toerniket kan egter van belang wees in gevalle waar dit ’n byt deur ’n mamba 
of Kaapse kobra was en mediese hulp etlike ure weg is. Ontspan die toerniket ná 
30 minute vir ’n paar sekondes lank. Let daarop dat hierdie ontspanning lei tot ’n 
versnelling in die neurotoksiese uitwerking op die asemhaling. Onthou dat ’n 
toemiket pynlik is. 

• Die toemiket word aangebring hoër en weg van die bytwond by die 
boarmskarnier of onder die oksel van die boann. Op die bene sal dit net 
bokant die knie wees, of in die lies. 

• Neem ’n breë verband en vou dit langwerpig op om ’n verband van 
ongeveer 50 mm breed te vonn. Bind dit stewig vas met die knoop bo-op 
die verband. 



• Steek ’n stok of hefboom tussen die vel en verband deur en draai dit dat 
dit klemming veroorsaak. Bind ’n tweede verband ’n entjie hoër op en 
maak die hefboom daaraan vas. 

* Sorg dat die lugweë nie geblokkeer is nie. Indien nodig moet mond-tot-mond- 
resussitasie toegepas word. 

* Verwyder enigiets wat ’n klemmende gevolg naby die wond kan hê, soos 
byvoorbeeld ’n ring om ’n vinger. 

* Jy kan die wond ontsmet en met ’n ligte gaas toemaak. ’n Yspak kan op die 
geaffekteerde gebied geplaas word, maar maak seker dat die weefsel nie gevries 
word nie. 

* Moenie alkohol toedien nie. 

* Moenie insnydings om die wond maak nie. 

* Moenie kaliumpennanganaat of enige ander middel in die bytplek insmeer nie. 

* Die mite dat die toediening van elektriese skokke kwansuis die gif afbreek, is 
geensins waar nie en verhoog net die pasiënt se pyn en leiding. Dit kan ’n bydrae 
lewer om die persoon in ’n skoktoestand te plaas. 

* Soos in die gedeelte oor reisplan-beplanning hierbo reeds genoem is, moet jy vóór 
jou reis begin, reeds vasstel waar hospitale of mediese hulp geleë is. 

[Foto: Toerniket illustrasie 2] 

[Foto: Toerniket illustrasie 1] 

Toediening van monovalente serum 

Monovalente serum word nie in die slangbytstelletjies ingesluit nie, maar kan vooraf 
bestel word. Weens die stadiger werking van die toksiene wat met monovalente serum 
behandel word, sal dit jou tyd gee om by ’n nooddiens of hospitaal uit te kom. Die 
medici moet egter positiewe identifisering van sitotoksiese of hemotoksiese 
vergiftiging doen voor toediening. Dit sal baie help indien jy die slang positief kan 
identifiseer of sekuur kan beskryf. 

ALGEMENE VOORSORGMAATREËLS 

* As daar in die veld gestap word, veral in hoë gras, dra stewels met kamaste. Ek 
sien dat ’n mens nie meer die regte ou Weermagkamaste kry nie, maar as jy wel 
kan kry, koop. Driekwart van alle slangbyte kom aan voete en onderbene voor. 

Die dra van ’n lospassende denimlangbroek kan ook help. 

* Dra ’n ligte dog langerige (skouerhoogte) stok as jy stap. Jy kan hiermee in 
bossies of gras voor jou druk en dit rondbeweeg om seker te maak daar is nie 
slange nie. As ’n slang sy kop sou optel, kan hy ook met die stok weggedruk of 
gemanipuleer word sodat hy kans kry om weg te seil. 

* Dit is moeilik om in die veld te stap, want jy moet tegelykertyd die padoppervlak 
sowel as die omgewing dophou. Dit is ’n kuns wat ’n mens mettertyd aanleer. 

* As jy op ’n slang afkom, staan doodstil. As dit bly lê of bly dreig, beweeg stadig 
agteruit. Moenie skielike bewegings maak nie. Gewoonlik seil hulle weg. Let op 
in watter rigting die slang seil sodat jy nie weer in hom gaan vasloop nie. 

* Moenie onbeskermd op die grond slaap nie. Indien wel, span ’n muskietnet bo-oor 
die slaapplek en steek die net onder die matras in. Die beste is nog om in ’n tent te 
slaap waarvan die deure dig toerits. ’n Daktent is baie veilig teen enige van die 
giftiges. 

* Enigiets wat oornag op die grond gestaan het, insluitend ’n tent, moet wanneer ’n 
mens begin pak, versigtig opgetel en eenkant toe geskuif word om te sien wat 
daaronder mag skuil. 

* Maak die voertuig se vensters snags toe indien die geselskap naby bosse of onder 
bome slaap. Slange kan snags daarin beland op soek na prooi. 

* Moenie ’n “dooie” slang optel nie. Party tipes, soos die Kaapse kobra en die 
rinkhals, maak asof hulle dood is as ’n mens skielik op een afkom. 

* Moenie in die donker brandhout vergader nie. Dra dik leerhandskoene en rol 
stompe eers om om seker te maak daar skuil nie ’n slang nie. 

* Sorg dat die kamp saans goed belig is. Hou tentdeure altyd toe en gebruik ’n 
ordentlike flits as jy in jou kamp rondbeweeg. Ja, self ten spyte van goeie gaslig is 
daar steeds donker kolle. 


Algemene riglyne om te onderskei tussen giftige en niegiftige slange 

* As die slang ’n “bak” maak, sy voorlyf optel of spoeg, is dit giftig. 

* ’n Korterige, dik slang met ’n driehoekige kop is waarskynlik ’n adder-tipe en dus 
giftig. 

* Boomslange blaas hul keel op en het kenmerkende groot oë. Volwassenes is 
groen, maar onvolwassenes donker bruin. 

* Dun slange met strepe in die lengte is gewoonlik nie lewensgevaarlik giftig nie, 
maar dié met ringe of dwarsstrepe is gewoonlik giftig. 


* Hou altyd ’n oog oor klein en jong kinders. 

* Skaf ’n veldgids aan en maak ’n studie van slange. Nie net is dit ’n interessante 
onderwerp nie, maar vir iemand met ’n holistiese benadering tot die natuur is dit 
ook belangrik: leer iets van elke fenomeen. Die heel belangrikste is egter dat jy 
slange moet kan eien, wat weer van kritieke belang is by die toediening van 
serum. 


ALGEMENE GIFTIGE SLANGE 

Ek behandel hier slegs die giftigste slange wat meestal in buitebaangebiede in die 
substreek voorkom. Natuurlik is daar meer giftige slange, maar hulle kom gewoonlik 
baie selde voor,s of die kanse om ’n byt op te doen is gering. 

Pofadder 

(Bitis arietans). (E. puff-adder). 

Kom ongeveer oral voor. Dit is ’n dikkerige, goedgekamoefleerde slang van 0,5 tot 
hoogstens 1 meter in lengte. Die kleur is gewoonlik ligbruinerig met opeenvolgende 
donkerbruin tot swart “branders” of chevrons op die lyf. Kleurvariasie kom gereeld 
voor van streek tot streek. Die kop is dik en driehoekig en kan duidelik van die res 
van die lyf onderskei word. Die slang is “lui” en gee nie altyd maklik pad nie. Dit sal 
duidelike blaasgeluide maak indien dit bedreig word. Die pik is egter blitsig. 

Die gif is sterk sitotoksies en val weefsel sowel as bloedliggaampies aan, maar 
is stadig werkend. Die raak eers sowat 12 tot 24 uur later lewensbedreigend. Die 
uitwerking is lokale swelling, pyn en selfs blase en bloeding. Sekondêre gevolge kan 
skok wees, met moeilike asemhaling. 

Pofadderbyt is die mees algemene slangbyt in Suider-Afrika en kom wyd voor. 
Dit lei gewoonlik slegs in plattelandse gebiede sonder enige mediese fasiliteite tot die 
dood. 

Gaboenadder 

(Bitis gabonica). (E. Gaboon adder). 

Dié slang kom nie volop voor nie en is meestal snags aktief. Dit is ’n dik slang van 90 
tot 122 cm lank met pragtige kleure. Die kleur bring mee dat die slang goed 
gekamoefleer is en soms moeilik is om raak te sien. Die kop is tipies adder - 
driehoekig - en die slang blaas kwaai wanneer dit bedreig voel. Die gif is sitotoksies, 
maar omdat dit in groter hoeveelhede as die pofadder s’n toegedien word, is die 
gevolge erger en die dood kan gouer intree. 

Nagadder 

(i Causus rhombeatus). (E. rhombic night adder). 

Die nagadder kom vanaf die Wes-Kaap, Oos-Kaap en Oos-Vrystaat tot in Zimbabwe 
en Mosambiek voor. Die naam is misleidend, want dit is ook in die dag aktief. Dit hou 
van klam plekke en word dikwels naby water aangetref. Dit kan geëien word aan ’n 
duidelike “V” op die kop, en hierdie patroon word in dikker chevrons op die lyf 
herhaal. Die slang is gewoonlik tussen 40 en 90 cm lank en is ’n rustige dier wat as jy 
hom kans gee, sal wegseil. As hy bedreig word, krul hy op en sis. Die gif is matig 
sitotoksies en tot op hede is geen sterftes as gevolg van byt aangeteken nie. 

Kaapse of bruinkobra, geelslang, bruin- of koperkapel 

(Naja nivea). (E. Cape cobra). 

Dit kom in al die droër gedeeltes van Suider-Afrikav oor, maar veral in die Kaapse 
fynbosgebiede, die Karoo, Namakwaland en die Voor-Namib. Die verskeidenheid 
(volks-) name is die gevolg van die groot kleurvariasies wat in verskillende habitatte 
bestaan. In sy kopergeel voorkoms is dit eintlik ’n pragtige dier. Kleurvariasies is 

kopergeel, gespikkeld ligbruin, donkerbruin en swart. Kenmerkend is egter die 
bakkop wat gemaak word en die dreigende oplig van die voorlyf as die slang bedreig 
voel. Die lengte wissel van 1 tot 2 meter, en onvolwassenes het soms ’n breë swart 
band om die keel. 

Die gif is neurotoksies en kan dodelik wees. Hierdie slang beskik oor die 
kragtigste gif van al die Afrika-kobras. Die eerste simptome kan tot ’n halfuur ná 
die byt waargeneem word. Die slagofifer se gesigsvennoë word aangetas en die 
ooglede hang, wat die persoon slaperig laat lyk. Die persoon kan ook angstig en 
kriewelrig wees en sy skouers kort-kort optrek en die nek draai, die spraak is 
onduidelik en die balans is versteur. Afgesien van slaperigheid kan asemhalingsarres 
ook intree. Uiteindelik stort die persoon ineen, verval in ’n koma en die asemhaling 
hou op. 

Egiptiese kobra 

(Naja annuliferá). (E. snouted cobra). 

Die Egiptiese kobra kom veral in die Laeveld en Bosveldgebiede voor, en buite ons 
grense in Zimbabwe, westelike Mosambiek, die Okavango-moerasse en die noord- 
ooste van Namibië. 

Dit is ’n groot slang van 1 tot 3 meter lank en het ’n grysbruin kleur met geel 
strepe. Gebande variëteite met swart en geel dwarsstrepe kom ook voor. Dit maak ’n 
groot bakkop en lyk soos die slange wat in die tekeninge van die ou Egiptenare gesien 
word. Dit het gewoonlik ’n vaste woonplek soos termiethope, waar die slang dikwels 
bedags in die son lê en bak. Die slang raak skemeraand aktief enjag snags. 

Dit is nie ’n aggressiewe slang nie en verkies om te vlug. As dit egter bedreig 
voel, sal dit ’n indrukwekkende bakkop maak en die voorlyf hoog optel. Wees 
versigtig, want die slang maak soms of hy dood is. Hy spoeg nie. 

Die gif is hoogs neurotoksies en kan spoedig lei tot versteuring en uiteindelik 
staking van asemhaling. Verdere uitwerking is lokale brandpyn en swelsel wat tot 
blaasvorming kan lei. 

Mosambiekse spoegkobra 

(Naja mossambicd) (E. Mozambique spitting cobra; Z. m’fesi). 

Hierdie slang word dikwels met die rinkhals verwar omdat dit ook strepe op die keel 
het. Die strepe is egter kleiner en net onder die kop op die keel. Dit kom voor vanaf 
KwaZulu-Natal en Mpumalanga noordwaarts tot in Mosambiek en verder, en vanaf 
Pretoria noordwaarts tot in die suide van Zambië, maar ook weswaarts in die 
Kavango-moerasse, die Caprivi en die noordooste van Namibië. Dit word dikwels in 
hutte of huise aangetref op soek na prooi. 

Dit het ’n leiklipgrys tot olyfbruin kleur en volwassenes is veral snags aktief. 
Bedags lê die slang dikwels naby sy skuilplek en bak in die son. Dit is nie ’n 
aggressiewe slang nie en verkies eerder om te vlug. Die giftande is spesiaal aangepas 
om te spoeg. 

Die gif is hoofsaaklik sitotoksies en veroorsaak weefselskade. Spoedige 
toediening van serum sal weefselskade beperk. 

Swart spoegkobra of westelike swart spoegslang 

(Naja nigricollis woodi). (E. westem black spitting cobra). 

Dit is ’n baie skaars slang en kom hoofsaaklik in die Wes-Kaap, Namakwaland en die 
suidelike dele van Namibië voor. Dit het gewoonlik ’n swart kleur en word soms met 
die swartmamba verwar. Dit kan egter herken word aan die bakkop wat meer tipies 
van ’n kobra is. Die gif is sterk sitotoksies en veroorsaak emstige weefselskade. 

Sebraslang 

(Naja nigricollis nigricincta). (E. western barred spitting cobra). 

Dit is ’n korterige kobraslang met die kenmerkende swart en wit ringe om die lyf. 
Soos alle kobras maak die slang sy kop bak as dit bedreig voel. Dit kom veral in die 
sentrale tot noordelike Namibië voor en is ’n kêrel wat hoofsaaklik snags rondloop en 
daarvan hou om naby water te wees (as daar is). Dit is bekend daarvoor dat dit warm 
plekkies kan uitsoek soos onder ’n slaapsak, en as kind het ek ’n noue ontkoming 

gehad toe my hond ’n sebraslang bo-op my bed vrek gebyt het. Dit kan tot oor die 2 
meter ver spoeg, en indien ’n mens deur die slang gepik word, is die gif 
weefselvernietigend. Daar bestaan geen doeltreffende antivenien vir hierdie slang se 
byt nie. 

Rinkhals 

( Hemachatus haemachatus). (E. Rinkhals). 

Dit word dikwels met die Mosambiekse spoegslang verwar weens die strepe aan die 
keel en penskant. Die rinkhals is swart tot donkerbruin van kleur met twee tot drie wit 
strepe of bande wat meer duidebker en breër as dié van die Mosambiekse spoegslang 
is. Alhoewel die slang baie soos die kobras lyk, is dit nie ’n kobra nie. 

Dit kom voor in die Wes-Kaap, Oos-Kaap, KwaZulu-Natal en die suide van 
Mpumalanga. Dit word dikwels in die Gauteng-gebied opgemerk. Dit is ook al 
beskrywe in die ooste van Zimbabwe in die rigting van die Chimanimani. 

Dit is veral snags aktief maar bak dikwels bedags in die son. Dit verkies om 
te vlug, maar wanneer dit bedreig word, maak dit ’n bakkop en lig tot die helfte van 
die lyf van die grond op. Hy spoeg gif, altyd met die voorlyf gelig en gewoonlik in ’n 
fyn sproei. Pasop vir hierdie kêrel wat maklik “dood” speel - kompleet met oop bek 
en tong wat uithang. Dis wanneer jy hom dan optel dat hy soos blits pik. Die gif is 
waarskynlik beide sito- en neurotoksies, wat die asemhalingstelsel kan aantas en tot 
die dood lei. Dokumentasie oor die slang is egter gebrekkig. 

Swartmamba 

(. Dendroaspis polylepis). (E. black mamba). 

Dit is een van die giftigste slange ter wêreld. Dit kom voor in die sentrale en 
noordelike Namibië (Namibwoestyn uitgesluit), Botswana, Noordwes-provinsie, 
Limpopo en die noorde van Mpumalanga, noordelike tot sentrale KwaZulu-Natal, 
Zimbabwe en dele van Mosambiek. Die slang is gewoonlik tussen 3 en 4 meter lank, 
maar word in enkele gevalle langer. Dit is nooit heeltemal swart nie, maar het ’n 
donker olyfbruin kleur. Dit kry eintlik sy naam nie van die velkleur nie, maar van die 

binnevoering van die bek wat pikswart is. Kenmerkend is die breë “glimlag” van die 
bek. Dit is ’n wakker en onvoorspelbare slang wat bedags aktief is. Die ruggedeelte 
het dikwels ’n effens ligter kleur as die pens, met dowwe skuinsstrepe. As dit bedreig 
voel, maak dit ook ’n “bakkop”, maar glad nie so groot soos by die kobras nie. 

Dit hou van gebroke terrein en het gewoonlik ’n vaste woonplek in gate, 
skeure, gate in bome, en kliprante. Die slang kan blitsig beweeg en toeslaan. 

Weens sy lengte kan ’n mens ’n bytplek tot op borshoogte opdoen. Die gif, 
wat in groot hoeveelhede geproduseer word, werk op die senuweestelsel in 
(neurotoksies) en is dodelik. Die uitwerking kan binne minute waargeneem word en 
die pasiënt moet onmiddelik serum ontvang, voordat die lewensgevaarlike simptome 
intree. Dié simptome is die volgende: 

* Min pyn by die bytplek; indien pyn voorkom, gaan dit gou verby. 

* Vroeë simptome is algemene swakheid, vomering, pyne in die bors en ledemate. 

* Die persoon sluk swaar en kan versteurde balans, hallusinasies, spierpyne en 
gesig- en oogverlamming ondervind. 

* Saam met bogenoemde simptome is daar toenemende benoudheid totdat die 
persoon met moeite asemhaal; dit word gevolg deur ineenstorting en 
bewusteloosheid wat tot die dood lei. 


Opmerking 

Alhoewel die Namib nie die habitat van die swartmamba is nie, is daar uitsonderings, 
naamlik die riviervalleie wat deur die Namib loop. ’n Riviervallei is ’n snaakse plek, 
want ’n mens tref daar dikwels diere en voëls aan wat volgens die boeke nie daar 
voorkom nie. Die grootste mamba wat ek in my lewe gesien het, was in die 
Swakopriviervallei, ongeveer 60 kilometer van Swakopmund af. 


Groenmamba 

(. Dendroaspis angusticeps) (E. green mamba). 


Die groenmamba is ’n boomliewende slang wat vanaf KwaZulu-Natal noordwaarts in 
Mosambiek se kuswoude voorkom. Dit is ’n sku slang van gemiddeld 2 meter, wat net 
bedags aktief is en wat verkies om pad te gee. Hy beweeg met spoed en grasie deur 
die takke. Die kleur is liggroen met ’n gelerige pens. 

Weens die kleur word dit maklik verwar met die boomslang en ander 
onskadelike spesies. Dit kom egter net in die kuswoude van KwaZuIu-Natal en 
Mosambiek voor en nie in ander gebiede nie. 

Gevalle van byte deur die groenmamba is raar. Die gif is gevaarlik 
neurotoksies soos die swartmamba s’n, maar word nie in sulke groot hoeveelhede 
geproduseer nie. Daar is ook gevalle gedokumenteer waar die gif ’n baie duidelike 
sitotoksiese uitwerking gehad het, met ander woorde, dit is bekend dat sitotoksiene 
die dominante gif kan wees. Die redes hiervoor is nie bekend nie, en daar word selfs 
gespekuleer of daar nie moontlike subordes bestaan wat nog onbekend is nie. 

Boomslang 

( Dispholidus typus). (E. tree snake). 

Dit kom voor in Noordwes, Gauteng, Limpopo, Mpumalanga en die noordelike dele 
van die Ooskaap. Ook in die noordweste van Botswana, in Zimbabwe, en in die 
noorde en noordooste van Namibië. Soos die naam aandui, is dit ’n groenkleurige 
slang (kleurvariasies kom voor) wat veral in bome beweeg op jag na voëls. Dit kan 
vinnig deur die ta kk e beweeg. ’n Kenmerk is dat dit groterige oë het en dat die nek 
kan opblaas as dit bedreig voel. Die pens is gewoonlik ’n ligter kleur - gewoonlik 
gelerig. In die Wes-Kaap is dit gewoonlik swart of donkerbruin aan die bokant. 

Die giftande sit agter in die mond en die slang moet ’n mens letterlik aan die 
vinger beetkry om die gif oor te dra. Die gif is ’n stadig werkende bloedgif wat 
bloeding veroorsaak. 

Die boomslang word maklik verwar met die groenmamba (wat kleiner oë en 
’n slanker kop het); die onskadelike groenslang asook die onskadelike groen 
waterslang. 

Voëlslang 

( Thelotornis capensis ) (E. twig snake/vine snake). 

Dit kom voor in Mpumalanga, Limpopo, KwaZulu-Natal, die ooste en noorde van 
Botswana, Zimbabwe, Mosambiek, en die noorde en noordooste van Namibië. 

Dit is ’n dun boomlewende slang wat gemaklik deur plantegroei beweeg. Die 
slang het ’n kenmerkende langwerpige oogpupil en blaas sy nek dik op as dit bedreig 
voel. Die slang kan baie vinnig beweeg en pik. Die gif het ’n hemotoksiese 
uitwerking, baie soos dié van die boomslang. Tans is daar nog nie ’n serum vir sy gif 
beskikbaar nie. 

Bergadder 

(. Bitis atropos) (E. berg adder). 

Kom voor in bergagtige fynbos- en grasveldstreke van die Wes-Kaap, Lesotho, die 
Drakensberg-gebied, die Mpumalanga-platorand en die Chimanimani-gebied in 
Zimbabwe. 

Dit is ’n korterige slang van gemiddeld 30 cm, maar kan soms tot 60 cm lank 
word. Dit het die tipiese driehoekige kop van ’n adder, maar het nie chevronmerke 
soos by pofadders nie. Dit is aggressief en sis en blaas kwaai; dit sal selfs aanmekaar 
in die rigting van iemand pik, selfs al is die persoon buite bereik. 

Die gif is sowel neuro- as sitotoksies en tas die slagoffer se gesigsenuwees 
aan. Die ooglede begin hang, en die smaak- en reuksin word ook aangetas. Hierdie 
uitwerking kan vir maande voortduur. Die gif kan ook ’n respiratoriese uitwerking hê, 
en omdat die gif veroorsaak dat die natriumkonsentrasie van die liggaam val, kan 
stuiptrekkings voorkom. 

Om op te som: 


Tipe slang 

Klemverband 
of toerniket 

Asemhalings- 

ondersteuning 

Toedien van antivenien 

Adders 

Nee 

Nee 

Indien geen mediese 
bystand, binne 2 ure 

Kobras 

Ja 

Ja 

Dadelik 2 ampulle en 
volle dosering as 
vergiftigingstekens 
ontwikkel 

Mambas 

Ja 

Ja 

Voluit onmiddelik 

Boomslang 

Nee 

Nee 

Kry mediese hulp s.g.a.m. 

Die res van die 

giftige 

slange 

Nee 

Nee 

Slegs as simptome 
dieselfde is soos vir 
tnambas en kobras. 


SKERPIOENE 


Kernfeit: 

Pasop vir ’n dik stert en klein knypertjies 


Op safari kom skerpioensteek baie meer algemeen voor as slangbyte. Soos by 
spinnekoppe word die uitwerking van die gif ook beïnvloed deur faktore soos die 
slagoffer se massa, volwassenheid en gesondheid. Mortaliteit is tot 20% by kinders, 
en ’n kind kan binne 90 minute sterf van die steek van die gevaarlike Parabuthus- 
spesie. 

Skerpioene kom ongeveer oral voor, en ek behandel hier net die algemeenstes: 

Algemene wenke 

* Met die uitsondering van die groot, harige dikstertskerpioen ( Parabuthus 
villosus), is skerpioene in die donker aktief. Selfs by volmaan sien ’n mens hulle 
selde, want ek vennoed dat die klein bietjie ultraviolet wat deur die maan 
gereflekteer word, die skerpioen se lyf belig vir sy vyande wat weer op hóm jag 
maak. Wat hulle soek, is donkennaan of wolke - veral in die somer as daar 
donderweer in die aand opkom. 

* Skerpioene word deur ’n kampeerplek se (wit) ligte aangetrek, en selfs deur die 
vuur. Moet nooit ’n skerpioen in jou kamp doodtrap nie. Daardeur stel jy die 
feromone vry waarmee hulle ’n maat aanlok vir paring. As jy weer sien, kom al sy 
maatjies aangemarsjeer. Tel die skerpioen met jou graaf op, loop ’n ent weg en 
gooi hom dan in die bos. 

* As ’n algemene reël dui groot knypers met ’n dun stert op minder gevaarlike tipes. 

Die drie tipes waaraan aandag geskenk moet word 


Basskerpioene 

( Uroplectus spp.). 

Hierdie skerpioen is sekerlik verantwoordelik vir die meeste steke wanneer hout 
bymekaargemaak word. Dit is gewoonlik swart met gelerige strepe, ’n dik stert en 
klein knypers. Ek is al deur so ’n skerpioen gepiets, en dit brand soos ’n kool vuur. 
Gelukkig is sy gif nie gevaarlik nie en ’n yspak het gehelp teen die brand en effense 
swelsel. 

Dikstertskerpioene 

(Parabuthus spp.). 

Die dikstert, waarvan twee tipes in Suid-Afrika voorkom, kan maklik met die 
basskerpioen verwar word, want dit is ook gelerig met ’n dik stert en klein knypertjies. 
Dit is egter groter en donkerder van kleur. Die ligter dele en strepe is ’n ligbruin kleur. 
Dit kom veral in die droër gedeeltes van Suider-Afrika voor. As hierdie skerpioen 
bedreig word, maak dit ’n krapgeluid met die stert. 

Hierdie tipe is verantwoordelik vir die meeste ernstige steke in die substreek. 
Die gif is sterk neurotoksies en kan dodelik wees. Dit is ook die enigste tipe 
skerpioen waarvoor daar ’n serum bestaan. ’n Mens kan ’n apteker vra om dit vir jou 
te bestel. 

Grawende skerpioene 

(Opisthophthalmus spp.). 

Soos die naam aandui, maak hierdie kêrel vir hom ’n gat om in te skuil. Die gat is 
gewoonlik plat en ongeveer 5 cm wyd. As ’n mens dit oopbreek, is dit 
halfmaanvormig. Die rede is dat die skerpioen in die gat intru, en daar moet plek wees 
vir sy groot knypers aan die voorkant, waar dit dien om hom te beskerm. Die kleur 
wissel van bruin-gelerig tot swart, en die dik stert en groot knypers is kenmerkend. As 

hy saans rondloop, lyk ta al te imposant. Hierdie skerpioen kom in die droër dele van 
Suider-Afrika voor. Wees veral baie versigtig in die Kalahari en die gebiede in die 
omgewing van die droë westelike Oranjerivier. Dit kan soms wemel van skerpioene 
wat na kampligte aangetrek word. 

Die gif is waarskynlik flou neurotoksies, en’n skerp brandpyn is die enigste 
simptoom wat ondervind word. 

Behandeling vir skerpioensteek 

* Die gif van Parabuthus kan emstige sistemiese effekte teweeg bring, byvoorbeeld 
asemhalingsonderdrukking. 

* Kry die persoon mstig en immobiliseer die ledemaat wat gesteek is. 

* Moenie suiging, insnydings of ’n toerniket gebmik nie. 

* Die aanwending van Stingose® 79 sal die brandpyn verlig deurdat dit die gif 
waarmee dit in kontak kom, neutraliseer. ’n Gelokaliseerde inspuiting van 1% tot 
2% bgnokaïen 80 sonder adrenaben sal ook die pyn verlig. Aspirien of parasetamol 
mag toegedien word, alhoewel dit nie baie effektief is nie. 

* Indien Parabathus-Q nvenomasie vermoed word, kan antivenien toegedien word. 
’n Dosis van 10 ml skerpioenserum moet verkieslik binneaars toegedien word. 
Hou egter ’n spuit met adrenalien (soos by slangbyt hierbo) gereed indien ’n 
anafilaktiese reaksie ontstaan. 

* ’n Spuit van 10 ml 10% kalsium-glukonaat 81 binneaars toegedien oor ’n tydperk 
van 30 minute sal verligting van spierkrampe en spasmas meebring. 

* Morfien of enige morfienderivasies, asook toedienings van benzodiazepien 82 
moet vermy word. Omdat dit ’n sinergistiese effek met die skerpioengif het, kan 
dit respiratoriese probleme vererger. 

* Kinders of mense wat ’n hoë risiko het, byvoorbeeld hartprobleme of 
asemhalingsprobleme, moet so gou moontlik gehospitaliseer word. 

* Die lugweë moet dopgehou word vir toeswelling, en asemhalingsondersteuning 
moet gegee word. 

SPINNEKOPPE 

Alle spinnekoppe, uitgesonderd die Ul o b o rida e- fa m i 1 i c , het gifkliere, maar nie almal 
is giftig vir die mens nie. 

Die voorkoms van sterfgevalle weens spinnekopbyt is baie laag, en tog word 
mense gereeld deur spinnekoppe gebyt. Dit is meestal ’n pynbke ondervinding, maar 
selde lewensbedreigend. Gelukkig is daar min spinnekoppe wat werklik gevaarlik 
giftig is, en ek wil jou aanmoedig om ook van hierdie interessante lewensvorm te ’n 
studie te maak. 

Spinnekoppe doen meer goed as kwaad en hou allerhande insekpeste in toom. 
Ek behandel slegs die giftiges en dié wat dalk op safari gesien kan word: 

Bruinknopiespinnekop-groep 

(. Latrodectus geometricus). 

Kenmerkend is die lang bene en bolvonnige agterlyf. Kleur kan wissel van 
donkerbruin tot roomkleurig, maar almal het ’n duidebke helderrooi “uurglas” 
patroon onder die agterlyf. Die gif is neurotoksies wat ’n brandpyn veroorsaak, maar 
nie dodelik is nie. Die bruinknopie se gif is vyf maal minder toksies as dié van die 
swartknopie. 

Swartknopiespinnekop-groep 

(. Latrodectus indistinctus) . 

Lang bene waarvan die derde paar korter as die ander is. Die kleur is blinkswart met 
’n rooi kol of strepie op die bolvormige agterlyf. Die mannetjies is baie kleiner en het 
’n meer bruinerige kleur, maar steeds die rooi kol. Die mannetjie is egter van geen 
mediese belang nie. Die swartknopie hou gewoonlik in graanlande, fynbos en ruigtes. 
Die gif is sterk neurotoksies en kan lewensgevaarbk wees. Dit is ook die enigste 
spinnekop waarvoor ’n antivenien beskikbaar is. Dit is belangrik om so gou moontlik 
mediese hulp te kry, veral vir kinders. 

Die tekens van swarknopiebyt is: 


* ’n Skerp brandsensasie word ondervind wat versprei. 

* Die brandpyn word opgevolg deur spierpyn en krampe binne ’n uur. Dis veral die 
maag-, bors- en rugspiere wat aangetas word. Die maagspiere mag krampagtig 
saamtrek en bewing mag voorkom. 

* Kinders presenteer hiperaktiwiteit en rusteloosheid. 

* Vrylike sweting kom voor en beddegoed mag papnat gesweet wees. Die persoon 
se gesig kan rooi en sweterig wees. 

* Koors, naarheid en hoofpyn mag voorkom. 

* Limfnodusse naby die bytplek word binne 10 tot 15 minute geaflfekteer en pyn 
word ondervind. Limfkliere is gevoelig en duidelik waameembaar. 

Sakspinnekop 

(Cheiracanthium spp). 

Dit is ’n spinnekop wat nie webgebonde is nie, maar in ’n geweefde sakkie onder ’n 
klip of boomstomp leef. Dit is veral snags aktief en hardloop met groot spoed rond. 

Dit het die gewoonte om oor slapendes te klim en te byt. Die byt word nie altyd 
waargeneem nie; partykeer word ’n prik wel gevoel. Die gif, wat sterk sitotoksies is, 
veroorsaak na die tyd swelling en verswering. Die wond genees stadig en gevolglik 
kan sekondêre infeksies intree. 

Die spinnekop is tussen 10 en 16 nnn lank, het lang, blekerige bene, ’n bleek 
agterlyf en ’n ligbruin voorlyf. Baie kenmerkend is die kake wat ’n donker kleur het 
— gewoonlik swart. Dit word maklik met die jagspinnekop verwar. 

Vioolspinnekop 

(Loxosceles spp.). 

Wat kenmerkend is, is die baie lang bene (tot 100 nnn) en ’n vioolvonnige merk op 
die voorlyf. Die kleur wissel van gelerig tot roesrooi. Hulle is veral snags bedrywig en 
hardloop vinnig rond op soek na prooi. Die gif is sitotoksies, en die byt kan effens 

pynlik wees met swelling en ulserasie. Die meeste byte vind snags plaas met 

slapendes as die slagoffers. 

Algemene behandeling vir spinnekopbyt 

* As die spinnekop die persoon gebyt het terwyl hy/sy geslaap het, moet die 
nagklere en beddegoed deeglik geïnspekteer word om te kyk of die spinnekop nie 
nog daar is nie. 

* Indien moontlik, probeer vasstel watter tipe spinnekop dit was, of probeer met ’n 
stokkie die spinnekop in ’n leë houer vang vir latere identifikasie. Hanteer egter 
met die grootste versigtigheid; onthou, hulle kan vinnig beweeg as hulle bedreig 
voel. 

* Kry die persoon rustig. Laat die persoon lê met die voete effens hoër as die 
liggaam. Plaas dan ’n koue kompres of yssak oor die bytplek, maar maak seker dat 
die onderliggende weefsel nie vries nie. ’n Sproei van Stingose® kan aangewend 
word om die brandsensasie te verlig. 

* Probeer verhinder dat die persoon eet, drink of rook. 

* In die geval van sitotoksiese gif moet die behandeling wentel om die behandeling 
van ulserasie en die voorkoming van ontsteking. Die bytplek moet dus ontsmet 
word en toegehou word. Die bytplek moet so gou moontlik deur ’n medikus 
ondersoek word, veral by volgehoue pyn en ulserasie. 

Behandeling vir swartknopiebyt (en soms ook by bruinknopiebyte) 

* Behandel in die algemeen soos hierbo beskryf. 

* Die inspuiting van enige verdowingsmiddel op en om die bytplek moet vermy 
word, asook die toediening van enige opiate/opioiëd 83 , want dit is nie effektief nie 
en kan die asemhaling versteur. 

* In die geval van emstige sistemiese simptome en tekens kan antivenien toegedien 
word. Toediening is een ampul van 5 ml Latrodectus spinnekop-antivenien, 
gemeng met 50 ml soutwateroplossing in die grootspiere of binneaars. Dit geld vir 
beide kinders en volwassenes. Twee ampulle mag toegedien word in emstige 
gevalle. Die toediening moet stadig oor 15 minute geskied. Hierdie toediening sal 
die pyn en simptome binne 1 tot 4 ure verlig. 

* ’n Toediening van 10 ml van 10% kal si um-gl ukonaat 84 stadig binneaars mag 
binne 10 tot 20 minute die spierkrampe en sametrekkings teenwerk. 

* Allergiese reaksie is altyd ’n sluimerende probleem omdat die teengif uit perde- 
serum vervaardig word. Toetsing vir hipersensitiwiteit word nie aanbeveel nie. 
Antihistamien 85 kan binnespiers of binneaars gegee word as ’n premedikasie, 
maar geen adrenalien nie. Dien 50 mg antihistamien in die boudspier of 25 tot 50 
mg stadig binneaars toe. Dit is egter nie geskik vir kinders onder 2 jaar of swanger 
vroue nie. 

* Maak alle klennnende klere los. Verwyder ringe en ander klennnende voorwerpe. 

* Laat die persoon gemaklik lê, met die bene hoër as die res van die liggaam en met 
die kop na die een kant gedraai indien braking sou plaasvind. Maak die persoon 
met ’n kombers toe. 

* Hou die persoon stil en vervoer na die naaste mediese diens of ontbied die 
ontruimingsdiens . 

HONDERDPOTE 

(Scolopendra spp.) (E. millipede). 

’n Byt deur ’n honderdpoot veroorsaak onmiddellike ’n brandsensasie en erge 
swelling by die bytplek, wat vir dae geswolle kan bly. Ek wil beklemtoon dat die 
diertjie gewoonlik net byt as dit vasgedruk word, want sy monddele is swak 
ontwikkel. 

Behandeling teen honderdpootbyt 

* Om die brandpyn te verlig kan Stingose of ’n ander pynstillende middel op die 
area gesproei word. ’n Koue kompres sal ook help teen die brandsensasie en die 
swelling. Antihistamien kan ook toegedien word, en indien dit baie pynlik is, kan 
’n plaaslike inspuiting van 1% tot 2% lignokaïen 86 toegedien word. 


407 



ALGEMENE VOORSORG TEEN SPINNEKOPPE, SKERPIOENE EN 
HONDERDPOTE 

* Gebruik handskoene as jy brandhout versamel. Slaan houtstukke teen ’n klip 
kleiner sodat die bas afkom. 

* As jy klippe omrol of ’n boomstomp wil nadersleep, gebruik handskoene en rol 
die voorwerp eers om en kyk wat lê daaronder. 

* Hou jou tent altyd toe. 

* Dra saans toe skoene met dik (stap-)sokkies. 

* As jy buite slaap, moenie klere aan bome ophang nie. Sit dit binne die voertuig en 
maak al die vensters vir die nag toe. Slaap verkieslik op ’n kampbed en steek die 
behandelde muskietnet onder die matras in. 

* As jy gaan slaap, steek jou sokkies binne-in jou skoene in sodat niks daar kan 
inklim nie. Vir die nag moet skoene nooit op die grond of buite ’n tent gelaat word 
nie. Voordat jy jou skoene aantrek, moet jy hulle eers ordentlik teen mekaar klap 
om seker te maak daar is niks binne-in die skoen nie. Inspekteer die binnekant in 
die lig. 

* Wanneer jy oppak of tent afslaan, moet jy alle houers en die tent eenkant toe skuif 
en eers kyk wat onder elke voorwerp lê. Dit is baie algemeen om skerpioene onder 
’n tent te vind. Indien die tent op ’n skadunet staan, kan die skadunet in Peripel® 
gedoop word. Dit sal nie die skerpioen doodmaak nie, maar hulle hou nie daarvan 
nie en gaan kruip elders in. 

WESPE EN BYE 

’n Mens doen dikwels ’n steek deur ’n wesp of by in die buitebaan op. Ek het eendag 
met my arm buite die venster gery en toe vlieg ’n by met angel eerste in my hand vas. 
In die reël is ’n by- of wespsteek nie gevaarlik nie, alhoewel dit soos ’n kooltjie vuur 
brand. Wespe, of perdebye in die volksmond, het natuurlik die vermoë om veelvuldige 
steke te gee, terwyl ’n aanval deur ’n heuningby-swerm lewensgevaarlik kan wees. 

Daar is egter mense wat hoogs allergies vir bysteek is en is dit in sulke gevalle 
lewensgevaarlik. Spesiale voorsorg moet vir sulke mense getref word 

Algemene voorsorg 

Stel vas of lede van jou gesin allergies is vir bysteek deur jou huisdokter te vra om 
beheerde bloedtoetse uit te voer. Dit is ’n effektiewe metode om allergieë te bepaal en 
is geldig vir al die algemene wespe en heuningbye. Indien iemand wel allergies is, 
moet spesiale maatreëls getref word. 

* Inspekteer die kampeerplek eers versigtig voordat julle kamp opslaan. Soos 
alreeds gestel, is daar ’n hele paar dinge waarvoor jy moet oplet, maar loop ’n 
bietjie wyer as die kampeerplek en inspekteer boomstamme vir gate waaruit bye 
kom en gaan. Ek het al by ’n “amptelike” kampeerplek in die Chobe Park gekom 
en was verplig om te wyk as gevolg van ’n swerm bye wat hulle in ’n gat in ’n 
boom tuisgemaak het. 

* In droër dele is rooibye lief om neste aan die ta kk e van doringbome naby water te 
maak. 

* Ek het al op plekke in die Voor-Namib gekom waar bye van ver af aangeswerm 
het toe hulle my ruik. Hulle was desperaat vir water en ek was verplig om in die 
voertuig te klim en weg te ry met die bye wat om die kar gemaal het. 

* Rooibye is veral lief om aan die onderkant van breë pahnblare nes te maak. 

* Heuningbye word by kampeerplekke “half mak” en is lief om in koeldrank- 
blikkies te klim. Bedek alle soetigheid op tafels en was oppervlakke met ’n klam, 
seperige lap af. Bye, maar ook vlieë, hou nie van die seperigheid nie. 

Optrede in geval van bysteek 

In die geval van heuninbysteek sal die angel plus die gifsak in die vel bly steek. Die 
gifsak kan steeds aanhou om saam te trek en dus gif deur die angel toe te dien. Neem 
’n mes en skraap die angel uit. Moet nooit probeer om dit met jou vingers uit te trek 
nie, want dan druk jy eenvoudig meer gif deur die angel uit. Jy kan ’n suigapparaat 
oor die steekplek plaas. Dit werk dikwels suksesvol om van die gif uit te suig. 

Nie-allergiese reaksie: 

* Wespe het die vermoë om veelvuldige steekplekke te veroorsaak wat vir ’n tyd 
lank ’n brandpyn veroorsaak. ’n Velsproei bestaande uit aluminiumsulfaat 
(Stingose®) en ’n yspak sal die pyn verlig. 

Ernstige allergiese reaksie soos anafilakse: 

* Ernstige allergiese reaksie word gekenmerk deur onmiddellike en erge swelling en 
self anafilaktiese skok. 

* Die toeswelling van die lugweë is lewensgevaarlik en die persoon moet fyn 
dopgehou word vir tekens van moeisame asemhaling. 

* Maak die persoon gemaklik, soos by skokbehandeling. 

* Dien onmiddelik ’n epinefrien-inspuiting toe. Dit kom klaar gereed as ’n verseëlde 
spuitnaald wat selfs in jou sak gedra kan word. Dien die inspuiting toe in die 
grootspier van die boarm. Kry solank die tweede spuit gereed, want as die persoon 
se simptome nog nie na 10 minute merkbaar verbeter nie, moet die tweede 
inspuiting gegee word. 


Adrenalien-inspuiting 

* Die inspuiting is op doktersvoorskrif verkrygbaar by apteke onder die 
handelsnaam EpiPen®. Kortweg is dit ’n adrenalieninspuiting wat gebruik word 
by allergiese reaksies soos bysteek en waarvan die dosering van 0,3 ml vooraf 
bepaal is vir ’n liggaamsgewig bo 45 kg. 

* Jy moet vooraf met huisdokter raadpleeg oor die aankoop en gebruik van die 
middel, want dit veroorsaak ’n redelike mate van interaksie met ander 
geneesmiddels. 


* Neem die persoon so gou moontlik na ’n medikus of hospitaal. 


BOSLUISE 

(. Metastigmata suborde ) 

Dit is nodig om iets te sê oor bosluise, tampans ingesluit, want ’n mens kry in die veld 
met hulle te doen en dit kan tot siekte en onaangenaamheid lei. Daar is 60 
verskillende tipes in Suider-Afrika. Wat van belang is, is dat ’n mens emstig kan siek 
word as gevolg van die byt van sekere tipes. Onder die gevaarlike siektes wat hulle 
aan mense oordra, is geelkoors (tifus), bosluiskoors, en die gevaarlikste van almal, 
kongokoors. Sommige bosluissoorte se byt kan ook ’n seer swelling veroorsaak en 
sekondêre infeksie kan intree. 

Tref die volgende voorsorg 

* Was jou klere en sokkies vooraf met Peripel 55® 87 (dit sal ook baie help om 
muskiete af te weer). As altematief is daar ’n spuitkannetjie met spesifieke 
bosluisgif wat deur Bayer® vervaardig word met die handelsnaam Baytico® 88 . 
Spuit jou broek en sokkies daannee. 

* Dra ’n langbroek en sokkies as jy in die veld loop en inspekteer jou bene versigtig 
nadat jy klaar gestap het. 

* Probeer dit vermy om onnodig in die reëntyd deur gras en bosse te stap. Die 
larwes sit op die punte van plante en wag vir ’n gasheer om daar verby te skuur. 

* Moenie sommer in die droër dele van Suider-Afrika onder bome gaan kampeer 
nie. Dit is waar beeste en wild dikwels staan en ms, en soms is sulke skadukolle 
besmet met tampans. Inspekteer eers die koelte deur gehurk te sit. Tampans word 
deur liggaamshitte aangetrek enjy sal hulle weldra oplet soos hulle na jou skoene 
aanstroom. 

Behandeling teen bosluisbyt 

* Moenie die bosluis aftrek nie, want die kop kan bly sit, wat tot verswering kan lei. 
Smeer petrol, diesel, pypolie of naellak aan die bosluis. Dit maak dit vrek en dit 
val dan af. Verwyder die bosluis as dit vrek is en as dit nog bly sit, skraap dit 
versigtig af en maak seker dat die kop ook verwyder is. 

* Ontsmet die bytplek. Antihistamiensalf kan ook aangesmeer word. Bedek met ’n 
pleister. 

* Hou die persoon dop. Die inkubasietyd vir bosluisbytkoors is 12 tot 15 dae, maar 
dit kan tot 25 dae wees. Die probleem ontstaan dus gewoonlik nadat die persoon 
temg by die huis is. As daar ’n hoë koors voorkom, gepaard met hoofpyn, 
naarheid en braking, of indien die gesig vergeel, kry onmiddellik mediese hulp. ’n 
Veluitslag kan op die derde dag voorkom. 

* Dit word effektief behandel met tetrasiklien-antibiotika. 


Buiteslapers 

Baie mense geniet dit om sonder ’n tent buite te slaap, soms op die grond. Slaap altyd 
onder ’n muskietnet wat met Peripel® behandel is. Gebruik ’n skadunet as basis 
waarop die matras geplaas word. Behandel die skadunet ook met Peripel. Die 
muskietnet moet lank genoeg wees en moet versigtig onder die matras ingevou word. 
Geen insekte, en selfs geen slang kan dit binnedring nie, en geen gogga hou van 
Peripel nie. 

19 


KEUSE VAN ’N KAMPEERPLEK 

Vir my is kamp-uitsoek en kamp-opslaan beide ’n kuns en ’n plesier. Dis altyd ’n 
hoogtepunt, veral as ek vir ’n paar dae gaan vertoef. Dis bevredigend om te weet dat 
my reisgenote ook die kamp gaan geniet. 

TIPES KAMPEERPLEKKE 

Omheinde amptelike kampeerplekke 

Selfs in deeglik omheinde kampeerplekke het daar al probleme ontstaan. Een van die 
grootste tragedies wat ek in Natuurbewaring beleef het, was toe leeus oor die draad by 
die watergat te Okaukuejo, Etosha gespring het en ’n jong Duitse toeris in sy slaapsak 
opgevreet het. 

Ten spyte van ’n goed onderhoude heining slaag jakkalse op allerhande 
maniere om in kampe in te kom. Ek het al gesien hoe ’n jakkals vleis van ’n rooster af 
steel en daarmee weghardloop. Tref dus die volgende voorsorg: 

• Slaap in ’n tent of rushuis. 

• Moet niks snags buite laat nie. Jakkalse sal selfs skoene wegdra. 

• Sorg dat toe skoene saans gedra word, want skerpioene is maar altyd ’n 
probleem. 

• As daar in die nag toilet toe gegaan moet word, gebruik ’n skerp flits en 
bekyk die omgewing deeglik terwyl jy stap. Kyk ook waar jy loop. 

Onomheinde amptelike kampeerplekke 

Tipies in Botswana, wildtuine in die Noordooste van Namibië, party in Zimbabwe en 
Zambië. Ek het al gevind dat die draadheining in party “omheinde” kampe so swak 
onderhou word dat jy net so wel daarsonder kon gewees het. Die grootste probleem 
met hierdie tipe kampeerplekke is diere wat in die verlede deur toeriste gevoer is en 
dus weer kom kos soek. Dit is veral bobbejane en ape bedags, hiënas en jakkalse 

snags, asook olifante wat probleme gee. Af en toe sal leeus ook in sulke kampe 

opdaag. Tref die volgende voorsorg: 

• Teen ape en bobbejane wat ’n oorlas word, moet ’n mens by die 
kampbeamptes kla. As hulle niks doen nie, gebruik ’n rekker (“kettie”) om 
met ’n paar goedgemikte skote respek af te dwing. Hierdie diere leer vinnig. 
Sorg veral dat vullisdromme en houers dig is en moet nooit kos buite los nie. 

• Hou die voertuie se deure en vensters heeltyd toe. So ook tente. Ek wil klem daarop 
lê dat tente pal moet toe bly, nie net as voorsorg teen diere nie, maar ook weens 
slange, muskiete, spinnekoppe en skerpioene. 

• In sekere wildtuine is dit ontoelaatbaar om vrugte in te bring. Wees ernstig 
gewaarsku dat olifante jou voertuig of kamp sal verwoes in hul soeke na vrugte wat 
hulle met hul besonder skerp reuksintuie spoedig sal uitsnuffel. Dit sal nie help om 
dit in koeldose te verseël nie. 

• As daar langer as een aand in die kamp vertoef gaan word, is dit die moeite werd 
om jou kamp met seile af te sper. As dit ’n groep is, moet ’n laer snags getrek word 
met die voertuie buffer teen buffer en die tente aan die binnekant. 

• Pak saans alles weg. Selfs ysterpotjies sal deur hiënas weggedra word. 

• Hang snags die vullissak baie hoog aan ’n boom op. Ek gooi gewoonlik ’n tou oor 
’n dwarstak en hys die vullissak hoog op. As ’n reël word vullisdromme wat by 
sulke kampeerplekke verskaf word, nie aanbeveel vir gebruik nie. Wilde diere smyt 
dit gewoonlik in die nag om versteur jou rus. Dis beter om jou eie sakke te gebruik 
en dit dan by jou vertrek met behulp van die beamptes by hulle amptelike 
stortingsterrein te besorg. 

• Hou snags drinkwater in die tent. As daar mense is met ooraktiewe blase, moet hulle 
aangeraai word om hul vloeistofinname voor slaaptyd te venninder, en as daar 
gevaarlike diere in die omgewing is, kan ’n plastiek-toiletpotjie saamgeneem word 
vir gebruik in die tent. 

• As jy na ’n ablusieblok moet gaan, gebruik ’n ordentlike flits. Moenie soinmer in ’n 
ablusieblok instap waarvan die deur oopstaan nie. Gevalle is aangeteken waar leeus 
en selfs slange in die ablusieblok beland het. 

• Probeer om die tent in skaduwee vir die dag op te slaan, maar nie onder bome wat 
diere soos olifante trek nie, byvoorbeeld maroela- en anabome. Nog ’n boom wat 
vermy moet word, is die worsboom; die ryp vrugte kan jou katswink val. 


Kampeerskokke 

Die reisende publiek van Suid-Afrika is gewoond aan goeie kampeerplekke met 
uitstekende fasiliteite en beheer in Suid-Afrika, Namibië en deels in Zimbabwe. Dit is 
egter nie altyd waar vir die res van die substreek nie. In Botswana gebeur dit dikwels 
dat die bestuur van ’n kampeerplek nie veel insig het in die standaard wat gehandhaaf 
behoort te word en die instandhouding van so ’n plek nie. Dit is ook waar vir 
kampeerplekke in Tanzanië en Kenia. Hier betaal jy jou ore van jou kop af in VSA 
dollars - eintlik vir niks. Die voordeel hiervan is egter dat die kampeerplekke 
gewoonlik leeg is. My ondervinding is ook dat ’n mens beter standaarde by private 
kampe en gastehuise aantref. Wat toerisme betref, is die meeste van hierdie lande 
ingestel op die welgestelde oorsese mark wat gewoonlik nie ’n kampeervakansie 
verkies nie. Kampeerders word ironies genoeg, as van minder belang beskou, maar 
hulle vat darem graag jou geld. Hulle het geen benul wat ’n konstante stroom RSA- 
kampeerders vir hulle ekonomieë sou kon beteken nie. 


Wilderniskampe 

Eintlik moet ek “wilderniskampies” sê, want hierdie tipe kampe word doelbewus 
klein gehou om die wildemis-ervaring te verhoog. Die gedagte is gewoonlik om ’n 
onomheinde kamp beskikbaar te stel waar behuising of selfs kampeerplekke op so ’n 
wyse uitgelê is dat besoekers privaatheid geniet. 

Dit word dan ook gewoonlik baie goed bestuur om minimum impak op die 
omgewing te verseker en terselfdertyd die besoeker die gevoel van afsondering te gee. 
Hierdie konsep het oor die afgelope twee dekades binne amptelike sowel as private 
wildtuine begin posvat. In die geval van kampe in private besit is die verblyf 
gewoonlik baie duur en eksklusief. Nietemin word hierdie kampe gewoonlik goed 
toegerus met uitstekende behuising en fasiliteite. 

Vir die stedeling is hierdie tipe kampies ’n wonderlike ondervinding, en dit 
word sterk aanbeveel. Dikwels is daar gidse beskikbaar vir veldwandelings, wat bydra 
om dit ’n besonderse ervaring te maak en jou kennis verhoog. 

Voorsorg wat getref moet word, is dieselfde as vir onomheinde amptelike 

kampeerplekke soos hierbo beskryf. 

Vrye kampering 

Dit is miskien steeds die lekkerste manier van kampeer: weg van die massas in die 

stilte van die natuur. Vrye kampering bring egter verpligtinge mee: 

• As daar naby ’n kraal gekampeer word, vra toestemming by die mense. As hulle ’n 
waterpomp het, vra toestemming voordat water geneem word. 

• Soek ’n gelyke plek uit en loop ’n bietjie rond om te kyk of daar nie ’n olifant- 
voetpad deur of om die plek loop nie. As die kampeerplek naby ’n rivier is, kyk uit 
vir seekoei-voetpaaie. As jy op ’n oewer wil kampeer, soek ’n hoë wal uit. Bekyk 
die terrein vir slanggate of skerpioen-blyplekke. Deursoek die bome vir moontlike 
byneste. 

• Moenie sommer onder alleenstaande kameeldorings, of self ’n groepie van hierdie 
bome, in die Namib of Kalahari kamp opslaan nie. Dit is waar gemsbokke lief is om 
te rus, en die grond krioel dikwels van tampans. 

• In die somer moet ’n mens onder geen omstandighede in ’n rivierloop kampeer nie. 
Soek ’n hoër plek sodat die water in die geval van reën uit die kamp sal wegloop. 

• As ’n mens in die somer by ’n rivier kom waardeur jy die volgende dag moet ry, 
steek dit liewer onmiddellik oor en kampeer dan op die oorkantste wal. Die rivier 
kan baie skielik afkom, en dan kan julle dalk vir dae nie deurkom nie. 

• Soek met oorleg en smaak die kampeerplek uit. Soek ’n plek wat beskut is teen die 
wind, maar met ’n mooi uitsig. Soek genadige koelte vir die hitte van die dag, maar 
sonskyn vir die oggend en laat middag. Soek veiligheid, maar moenie die avontuur 
begrawe nie. Soek ’n plek waar die kinders kan speel. Soek privaatheid, maar nie 
afgeslotenheid nie. Kampeerplek soek is ’n kuns wat ’n mens moet ontwikkel. 

• As daar in olifant- en leeuwêreld gekampeer word, slaap in tente en rig ’n laer op 
indien julle meer as een nag daar gaan slaap. Ek het al dikwels groepe gesien wat 
goed voorberei is en in ’n ommesientjie hul kamp netjies “ingekraal” het met seile 
of windskerms. Die tente kom binne die “laer”, en selfs voertuie met daktente word 
so gedraai dat die daktent na die binnekant van die laer oopmaak. 

VOOR JY BY DIE KAMP KOM 

Dit is altyd raadsaam om terwyl daar nog genoeg lig is, ’n paar belangrike dinge te 

doen: 

* Haal die gevriesde vleis vir die aand teen middagete uit en plaas dit in die groente- 
koelhouer. Dit sal help om die groente koel te hou en die vleis sal stadig ontdooi. 

* As daar in woestyngebied gereis word, sorg dat die waterkanne vol is vir die aand. 

* Maak brandhout net na middagete en bind dit op die voertuig se dakrak of sleepwa 
vas. As daar nie voldoende plek is nie, is die sleepwa se disselboom ’n goeie plek. 
Hierdie aspek is belangrik vir veiligheid teen slange en skerpioene. Dit is ook 
goeie voorsorg, want rondom party kampeerplekke is brandhout oor die jare heen 
vir baie kilometers ver opgebruik. 

* As ’n mens hout versamel, moet jy seker maak dat jy nie tambotie ( Spirostachys 
africand) optel nie. Pluk ’n blaar van die betrokke boom waaronder die brandhout 
lê, en as daar melk uit die blaarbasis kom, is dit waarskynlik tambotie of ’n 
wildevy. Wildevye se hout is rokerig, dit stink en maak net as. Tambotie se hout 
bevat gifstowwe wat die vleis op die rooster kan besmet en alrnal kan siek maak. 

* Tel brandhout op wat swaar voel as dit opgetel word. Gewoonlik is die hout 
rooierig binne as dit opgebreek word. Sulke hout maak lekker vuur, brand lank en 
gee ’n lekker kool. Leer ook die res van die geselskap om goeie hout te versamel, 
so nie gooi hulle jou toe onder stokkies. 

* Gaan spaarsamig met hout om, veral in die woestyngebiede. Moenie groot massas 
versamel nie en gebruik dit oordeelkundig. Die nadersleep van boomstamme met 
kettings en die viertrek is uit. 

* In Afrika is dit my ondervinding dat ’n mens so ver moontlik van krale af moet 
kampeer, om geen ander rede nie as dat die mense vreeslik nuuskierig (hoewel 
baie vriendelik) kan wees, en dat diere soos donkies heelnag kan balk en ’n mens 
uit die slaap kan hou. Hoenderhane begin teen twee-uur die oggend kraai, en 
koeitjie bulk al van vyfuur af om gemelk te word. Partykeer word daar die een of 
ander fees gevier, veral om en by die einde van die maand, en die luidrugtige 
partytjie kan tot ligdag duur. 

• As daar nog ’n groot afstand na die eindbestemming oor is, maar die tyd haal jou 
in, trek van die pad af en ry ten minste ’n kilometer van die pad af die bos in. Vir 
veiligheid moet die kamp en kampvuur nie van die pad af sigbaar wees nie. Moet 
nooit by padrusplekke kampeer nie. 

* Beplan die dagrit so dat daar ’n minimum van ’n uur sonskyn plus die 
aandskemering oor is om die kamp op te rig en in te rig. 


Die roetine van kamp opslaan 

* Heel eerste word die tafels afgelaai en opgeslaan. Dit dien as tydelike neersitplek 
vir goedere wat nie met die grond mag kontak hê nie. 

* Dan volg alle houers wat vir kosmaak benodig word. 

* Die kosmaakplek word uitgelê en die gaslampe word opgestel. 

* Die vuurplek word gepak en die vuur word aangesteek. 

* ’n Einmer vir wann water word dadelik op die vuur gesit. 

* ’n Handwasbak word geïnstalleer. 

* Die kosmaker word nou in vrede gelaat terwyl die res van die kampeertoerusting 
afgelaai word. 

* Die tente word opgeslaan en beddens word voorberei. 

* Die stort en toilet word voorberei. 

* Die kamp word beveilig deur dit in te kamp. 

* Nou mag jy begin ontspan. 

* As dit langer as 45 minute duur om kamp op te slaan, is daar fout. 


KAMPUITLEG 

* By vrye kampering, is dit raadsaam om die laermetode te gebruik. Voertuie en 
sleepwaens word buffer teen buffer in ’n sirkel of halfsirkel getrek. Die sirkel 
word voltooi met seile sodat daar ’n groterige beskermde en private gebied is. 

* By party plekke, soos by die see of ’n meer, kan wind hinderlik wees. Kampeer 
altyd met die voertuie as windbuffer en sorg dat die vuurmaakplek windaf, weg 
van die tente en voertuie gemaak word. 

* Draai die voertuie sodat die daktente na die binnekant van die laer oopmaak. 
Dieselfde geld vir sleepwaens of buitebaanwoonwaens. 

* Rig die stort- en badplekke aan die buitekant van die laer op. 

* In leeuwêreld moet ’n nagtoilet opgerig word waar die laaste voertuig ophou, aan 
die buitekant van die laer, maar teenaan die laaste voertuig. 

* Gewone tente kom teenaan die voertuie, en dan volg die tafels en stoele, en dan 
die vuurmaakplek. 

* Sorg dat daar voldoende water in die laer vir die nag is. Bêre alles wat kos of 
voorraad bevat vir die nag in die voertuie of sleepwaens. 


[Foto: 1-voertuig + sleepwa uitleg; 2-voertuig + 2 sleepwaens; 3-voertig + 3 
sleepwaens; Meer] 

* Met die toespan van die laer moet op die volgende gelet word: 

• Maak gebruik van spesiale seile of materiaal soos goiing of skadunet. 

• Moenie die seil te laag span nie, dit moet ten minste 1,7 meter hoog wees. 

• Pak die onderkant vas met klippe of sand. 

* Teen skemeraand moet kinders binne die laer wees. Probeer ablusies voor donker 
afhandel. 


Die 12 gebooie van kampering 

1 . Jy mag nie ander mense se rus verstoor nie. Na 22:00 is dit stiltetyd vir almal. Jy 
mag nie raas of jou voertuig pak voor 06:00 soggens nie. Jy mag nie harde musiek 
speel nie. 

2. Parke of bewaringsgebiede se regulasies moet gerespekteer en toegepas word. 

3. Tree hoflik opteenoor een en almal. 

4. Moenie op enige manier skade aanrig aan plante nie. 

5. Moet onder geen omstandighede wilde diere voer of tart nie. 

6. Wat jy ingebring het, moet jy saamneem. Stort dit slegs by ’n amptelike 
stortingsterrein. Jy mag nie jou vullis begrawe nie. 

7. Jy mag nie menslike ontlasting en papier onbedek laat nie. Begrawe dit met ’n 
graaf. 

8. Moet nooit oop water, fonteine of riviere met seep besoedel nie. 

9. Moenie in droë gebiede naby water kampeer en daardeur diere verhinder om te 
kom water drink nie. 

10. Gaan spaarsamig te werk met brandhout. Moenie boomstompe vir jou vuur 
gebruik nie. 

11. Dit wat jy oopmaak, moet weer toegemaak word. 

12. Die plaaslike bevolking moet gerespekteer word. 

VUURMAAKPLEK 

* Bou ’n sirkel van ’n meter in deursnit met klippe van ongeveer voetbalgrootte. 
Hier vind al die kokery en broodbakkery plaas. Nie net lyk die kamp netjies nie, 
maar die klipsirkel voorkom dat kole uitrol en iemand daarop trap. 

* Plaas die brandhout windaf in twee hopies, een vir hout en een vir die stokke, 
ongeveer twee meter van die vuurmaakplek af. dit word windaf geplaas omdat die 
rook keer dat kinders, en ouer mense wat oor die hout kan val, daar rondloop. 

* Bou altyd ’n rustige vuur. ’n Knetterende vuur met dun hout en stokke is wann en 
onrustig en trek onnodig skerpioene en haarskeerders. Dit brand in elk geval 
vinnig uit. Hou liewer ’n paar dun stokke vir die volgende móre om vinnig water 
vir koffie gekook te kry, en ook om die dikker hout aan die gang te kry, 

* In die droë winter is dit nie nodig om ’n vuuraansteker soos “Blitz” saam te ry nie. 
Daar kan met fyn houtjies en gras ’n mooi vuur gebou word om die dikker stompe 
te laat ontvlam. Party keer is dit egter weens beperkte tyd handig om sulke 
vuuraanstekers te hê. Verpak die aanstekers in ’n dig sluitende houer, weg van 
voedselstowwe af. Dit is geneig om alles te deurtrek met die reuk van paraflfien. 
Sorg dat dit nooit per ongeluk in die potjies beland nie. Daardie potjie sal ’n hele 
paar keer uitgekook moet word om die smaak uit te kry. Die ergste wat ’n potjie 
kan oorkom, is as daar petrol in beland het. Dit is ’n groot gesukkel om die smaak 
uit te kry. 

* Dit is nodig om iets te sê oor die kwessie van vure by vertrek. Dikwels kom ’n 
mens by kampeerplekke waar die vuur geblus is, maar net so gelaat is. Dit is nie 
aangenaam vir ander mense om daarop af te kom nie. Dink dus ook aan die mense 
wat na jou kom. Dit is egter nie altyd so maklik om ’n plan daannee te maak nie, 
en ek wil die volgende wenke aan die hand doen: 

By amptelike kampe, waar daar toesig is, kan die vuurmaakplek net so gelaat 
word want die skoonmakers sal dit kom opruim. In Botswana is dit egter ’n 
probleem, want alhoewel daar amptelike vuurmaakplekke is, begrawe die 
skoonmakers die oorblyfsels nét dáár. Ek het al by Savuti aangekom en in een van 
hierdie bedekte asgate in die (amptelik toegekende!) kampeerplek getrap. As ek 
nie stewels gedra het nie, kon ek emstige brandwonde opgedoen het. Wat nog te sê 
van ’n kind! Ek bly steeds ontsteld oor Botswana Parke se gebrek aan selftrots. 


420 



My raad in hierdie geval is om uit te vind waar hul amptelike asgat is. 
Elke kamp het ’n stortingsterrein. Blus die vuur met water, skep die reste in ’n 
metaalemmer en gaan gooi dit in die stortingsterrein. Dit sal net ’n paar minute 
kos. 

Sou ’n mens egter in die vrye natuur kamp, moet die vuur nie net slegs 
met grond bedek word as die kamp opgeslaan word nie. Hierdie molshoop kan 
baie lank daar staan, en as ’n paar mense dieselfde sou doen, is die pragtige plek 
later vol molshope. 

Ek wil aanbeveel dat ’n gat gegrawe word en dat die vuurreste met water 
geblus en daarin gegooi word. Bedek dit weer met die uitgespitte grond en maak 
dit netjies met ’n besem of hark. Gooi die klippe van die klipsirkel ook weg sodat 
net jou voet- en wielspore oorbly. 

Daar is plekke, soos in die Namib, waar ek my vuur-as net so los. Dit is 
egter belangrik om te verseker dat daar geen moontlikheid van ’n veldbrand kan 
ontstaan nie. Die lekkerte hiervan is dat wanneer ek ’n maand of twee later weer 
daar aankom, die wind die as versprei het en slegs enkele kooltjies wys waar die 
vuurmaakplek is. 


Rokers 

’n Kampeerplek wat vol sigaretstompies lê, is onverskoonbaar. ’n Vuurmaakplek wat 
besaai is met half uitgebrande stompies is grillerig.Rokers moet besef dat nie almal 
van hul gewoonte hou nie, en dat niemand, selfs nie eens mense wat self rook, hou 
van sigaretstompies wat rondlê nie. 

Rokers moet ’n metaal-sigaarblikkie aanskaf wat maklik in die bosak of handsak 
inpas. Alle as en stompies moet hierin gestoor word totdat dit in die vullissak gegooi 
kan word. 

Neem ander mense, ook diegene wat ná jou op dieselfde plek kom kampeer, asseblief 
in ag. 


By amptelike kampe, waar daar toesig is, kan die vuurmaakplek net so gelaat 
word want die skoonmakers sal dit kom opruim. In Botswana is dit egter ’n 
probleem, want alhoewel daar amptelike vuurmaakplekke is, begrawe die 
skoonmakers die oorblyfsels nét dáár. Ek het al by Savuti aangekom en in een van 
hierdie bedekte asgate in die (amptelik toegekende!) kampeerplek getrap. As ek 

nie stewels gedra het nie, kon ek emstige brandwonde opgedoen het. Wat nog te sê 
van ’n kind! Ek bly steeds ontsteld oor Botswana Parke se gebrek aan selftrots. 

My raad in hierdie geval is om uit te vind waar hul amptelike asgat is. 

Elke kamp het ’n stortingsterrein. Blus die vuur met water, skep die reste in ’n 
metaalemmer en gaan gooi dit in die stortingsterrein. Dit sal net ’n paar minute 
kos. 

Sou ’n mens egter in die vrye natuur kamp, moet die vuur nie net slegs 
met grond bedek word as die kamp opgeslaan word nie. Hierdie molshoop kan 
baie lank daar staan, en as ’n paar mense dieselfde sou doen, is die pragtige plek 
later vol molshope. 

Ek wil aanbeveel dat ’n gat gegrawe word en dat die vuurreste met water 
geblus en daarin gegooi word. Bedek dit weer met die uitgespitte grond en maak 
dit netjies met ’n besem of hark. Gooi die klippe van die klipsirkel ook weg sodat 
net jou voet- en wielspore oorbly. 

Daar is wel plekke, soos in die Namib, waar ek my vuur-as net so los. Dit 
is egter belangrik om te verseker dat daar geen moontlikheid is dat ’n veldbrand 
kan ontstaan nie. Die lekkerte hiervan is dat wanneer ek ’n maand of twee later 
weer daar aankom, die wind die as versprei het en slegs enkele kooltjies wys waar 
die vuurmaakplek is. 

TOILETTE 

* Rig ’n toilet in. Dit is belangrik, want vroue en kinders het nie altyd die vermoë 
om ’n gat in harde grond te grawe nie. Grawe ’n gat van ongeveer 300 mm diep. 

* Skaf ’n kampeertoilet aan as ’n standaard-item wat deel uitmaak van die 
kampeertoerusting. Dit is beskikbaar as ’n opvoustoel met ’n sterk PVC-sitplek of 
as ’n gewone toiletdeksel wat op ’n ysterraam gemonteer word. Albei werk 
uitstekend. Die Porta-Potti®-stelsel werk baie oulik, maar dit neem baie plek om 
te vervoer en gebruik baie water. Dit is egter uiters geskik vir buitebaan- 
woonwaens. 

* Maak ’n gat en plaas die stoel daaroor. Die sand wat uitgegrawe is, word op ’n 
hopie gegooi en ’n graaf word daarin gesteek. Die opdrag is dat elkeen ná gebruik 
alles met ’n lagie sand moet bedek. As daar vir meer as een dag by die 

kampeerplek gestaan gaan word, kan daar gerus ook ’n staander met water en seep 
vir handewas geplaas wod. 

* Hang een of twee paraffien-stonnlanterns vir lig by die toilet. Hang een op sodat 
daar lig is op pad na die toilet, en een in die toilet. Dit is van belang, veral vir 
vroue wat dikwels snags moet opstaan en soms bangerig is. 


Moenie ... 

. . . jou toiletpapier aan die brand steek nie. Jy gaan net die veld aan die brand steek. 
Die uitbrand van toiletpapier hou meer gevare as voordele in. 


* As die kamp afgeslaan word, neem ’n einmer water en gooi dit stadig uit in die 
toiletgat en bedek dan met grond. Die klammigheid sal die bakteriese werking 
bevorder. Daardeur word alles, papier inkluis, spoedig tot nuttige humus vermolm. 

WASGERIEWE 

* Dit is ’n plesier om te aanskou wat alles bedink word vir bosstorte. Elke man het 
sy metode, minder of meer suksesvol. Sou daar gereeld gekamp word, is dit nodig 
om meer aandag aan hierdie aspek te gee: 

• Die heel maklikste badmetode is om ’n gewone (metaal-) ennner te gebruik 
wat effens op die vuur verhit word. As ’n mens gehurk sit en was, word die 
hele liggaam nat. Begin by jou hare en werk dan ondertoe. Spoel jou hare 
eerste uit sodat die seepwater weer in die ennner inloop. Die laaste in die 
einmer is die lyf se afspoelwater. Eenvoudig dog effektief. 

• Die tweede eenvoudige metode is om ’n PVC-bou-emmer toe te rus met 
“inklik”-koppelings soos dié wat vir ’n tuinslang gebruik word. Deur ’n 
telefoonstortkop aan ’n gewone tuinslang aan te bring is ’n effektiewe stort 
beskikbaar. Sit ook ’n plastiekkraan aan die toevoerpyp om die watervloei te 
reguleer. Vul die PVC-emmer met warm water en plaas dit op die dakrak om 
hoogte en vloei te kry. 

• Derdens is daar ’n handpomp beskikbaar wat ’n mens op ’n plastiek- 
jerriekan kan monteer. Deur eenvoudig lug in die jerriekan in te pomp 
ontstaan daar genoegsame drukking vir die stort. 

• Ek het ook al vasgemonteerde watertenks op voertuie gesien wat met ’n 
binnebandklep toegerus is. Weereens word lug ingepomp totdat daar genoeg 
drukking is, en siedaar! 

• Dan is daar die tipe wat met ’n elektriese pompie werk en bo-op ’n 
gassilinder gemonteer word. Die gas word aangesteek, dit verhit die water in 
’n buis, en die pompie voer dit weg na ’n stortkop. Effektief, maar dit werk 
nie danig spaarsamig met water nie. 


* Dit is baie handig om ’n U-vormige pyp onder die dakrak te monteer wat kan 
uittrek. As ’n mens dan ’n seil daaraan ophang, is ’n lekker en private badkamer 
beskikbaar. Dieselfde seil word weer gebruik om goedere op die dak te bedek 
wanneer ’n mens ry. 

* Vir veldstorte is dit nodig om poli-uretaan “bakkieblokke”, dit is die tipe met die 
gate in, aan te koop. Dit is die stortvloer, en die water syg dadelik weg. Wanneer 
’n mens ry, word dit onder die voorraad of vooraadkiste geplaas, waar dit help om 
die vrag en bak te beskerm. 


Handewas 

’n Mens moet gewoonlik spaarsamig met water omgaan in die veld. Dit is waarom jy 
jou gesin moet leer hoe om hande te was: 

Jy steek jou hande in die water en trek dit dan uit, was dit met water buite die waskom 
sodat die water op die grond val. Vat daama seep, smeer en was ordentlik, ook buite 
die waskom. Gryp ’n bietjie water met jou een hand se vingers en spoel die seep van 
jou hande af, steeds buite die waskom. Herhaal totdat jou hande skoon is. Op hierdie 
wyse word gesorg dat die waswater lank skoon bly en almal ’n kans kry. 


KAMPNE THEID 

Kampnetheid getuig van selfrespek en trots. Dikwels sien ek egter die 
teenoorgestelde: leë blikke en bottels wat rondlê, gisteraand se kos en skottelgoed wat 
saam met die brommers rondstaan, vullis wat begrawe is en deur die nag deur 
rondloperhonde en jakkalse uitgegrawe is. Dit is grillerig en getuig van slonserigheid. 
Doen dus moeite om die kamp netjies te laat voorkom. Hier volg ’n paar wenke: 

* Skaf gems ’n skadunet aan wat op die grond onder die tente geplaas word. Skaf 
ook een aan vir die kombuis en eetplek. Dit sal baie help teen die stowwerigheid. 

* As die gesin gereeld (alleen) reis, laat spesiaal ’n paar ysterpale sweis waaraan die 
seile opgehang kan word as die kampplek “ingekamp” word. Dit bestaan uit ’n 
staalpen van 1,5 meter wat aan die onderent skerpgemaak is. Naby die bokant is 
daar ’n armpie met ’n haak. Die seil se ogies haak netjies hieraan, en nadat die pen 
ingekap is, hang die seil tot teenaan die grond, waar daar so ’n bietjie sand of 
klippe opgepak word vir stabiliteit. 

* Ry ’n besem en blaarhark saam. Jy sal dankbaar wees vir die besem, en met die 
hark kan jy jou kamp netjies hou. Die hark is veral handig as daar onder 
doringbome gekampeer word. 

* Pak die voorraad- of ammunisiekiste netjies langs of bo-op mekaar by die 
kombuis. Plaas dit op ’n skadunet-basis. 

* Sit jerriekanne en waterkanne weg van die vuur onder ’n boom waar dit kan koel 
bly. Hou slegs een uit vir water. Om dit geriefliker te maak om te gebruik kan dit 
met ’n kraan toegerus word en dit kan op die bakklap op die sy lê. 

* Gebruik as vullishouer ’n groot goiingsak met ’n swart plastieksak binne-in. Snags 
moet hierdie sak op die dakrak gestoor of hoog met ’n tou teen ’n boom opgehys 
word. Neem ten minste drie goiingsakke saam vir ’n langafstandreis. 


Die roetine van kamp afslaan 

* Die voertuie word eerste geïnspekteer. 

* Ontbyt word genuttig. 

* Alle skottelgoed word gewas en die kombuis word in houers ingepak. 

* Alle ligte word ingepak. 

* Die toilet word afgeslaan, water word in die gat gegooi en dit word met sand 
bedek. 

* Die vuur word geblus, ’n gat word gemaak en alle tekens van die vuur word 
begrawe. Die klippe om die vuur word verstrooi. 

* Alle klere word gepak en beddens word opgeslaan of opgerol. Beddegoed word 
op die tafels gestoor. 

* Tente word skoongemaak en opgevou. 

* Die vragruim of sleepwa word gepak. 

* Die dakrak se seil word gespan en die dakrak word gepak en vasgemaak. 

* Finale handewas en noukeurige inspeksie van die kampeerplek vir enige item wat 
vergeet is. 

* Vertrek. 

* As dit langer as 45 minute neem om kamp af te slaan is daar fout. Jy het te veel 
onnodighede wat jy saamsleep. 

• Daar bestaan ’n blikpers wat op ’n voertuig gemonteer kan word. Hiennee kan 
blikke platgedruk word, en dan is daar heelwat meer spasie in die vullishouer. By 
gebrek hieraan kan ’n mens ’n hamer of ’n klip neem en die blikke platslaan. 
Oortollige karton en papier kan as vuuraanstekers gebruik word. 

* Raas met rokers wat sigaretstompies laat rondlê. 


BELIGTING 

Dit is ’n aspek van kampering wat noukeurig beplan moet word. Dit gaan nie net oor 
veiligheid met betrekking tot wilde diere of giftige slange en insekte nie, maar ook 
oor die voorkoming van ongelukke soos val oor voorwerpe. Die benadering moet uit 
die staanspoor wees om die maksimum hoeveelheid lig in die kampeerplek te hê. Ek 
het al by geleentheid gesien hoe oningewydes gaan kampeer met net ’n paar kerse. Dit 
is natuurlik niks anders as uittarting van die noodlot nie. 

* Skaf van die begin af ordentlike ligapparaat aan. As daar twyfel bestaan, koop die 
sterkste ligte wat jy in die hande kan kry. In die hoofstuk oor kampeerapparaat 
word meer inligting verstrek. 

* Versprei die ligte so dat daar so ’n wyd moontlike ligkol in en om die kamp is. 
Onthou, hoe meer lig, hoe meer goggas. Dit is dus belangrik om geel ligte te 
gebruik. 

* Maak vir die lantems ’n netjiese, sterk houtkis waarin die lampe en ekstra 
paraffien inpas. Moenie dit naby kos bêre nie. 


Geel ligte 

Die Cadac-maatskappy wat die hoofverskaffer van gasligte in Suider-Afrika is, het ’n 
tyd gelede opgehou om geel glas vir gaslampe te verskaf. Volgens hulle is die 
aanvraag te laag. My mening is dat die gaslampvoorsieners eenvoudig nie genoeg 
doen om die publiek in te lig nie. Iewers is daar ’n groot skroef los, want elke 
buitebaanreisiger se gaslamp moet met geel glas toegems wees. 

Die kragtige wit lig van gaslampe lok geweldig baie insekte, selfs in die winter, en dit 
kan spoedig daartoe lei dat die ligte afgeskakel moet word. As altematief kan 
temggekeer word na die beproefde ou paraffien-stonnlantems. Die byvoeging van ’n 
bietjie sitronella-olie help ook in ’n mate om die goggas weg te hou. Ongelukkig is 
die kerskrag van sulke lampe baie laer as dié van kragtige gaslampe. 

Waar 12Volt-buisligte gebmik word, kan die glasoppervlak met geel gegomde 
selofaan bedek word 

20 

KOSVOORBEREIDING 

Ek wil nie vir jou voorskryf hoe en wat jy moet maak nie, maar hier volg wel ietsie 
oor die apparaat en kookgeriewe. Daar moet darem bygesê word dat daar deesdae 
wonderlike kookboeke vir kampeerders is (selfs ’n 4x4-kookboek!) en dit is dus nie 
nodig om elke aand vleis te braai nie. Koop gerus vir van hierdie boeke, dis ’n goeie 
belegging. 

Veldkook is ’n kuns wat met die tyd aangeleer word, en ek wil lesers aanmoedig om 
te eksperimenteer. Dit is veral waar ’n mens ’n dag oorstaan dat so ’n ekstra moeitetjie 
gedoen kan word. 

Vir die “kombuis” word ten minste die volgende benodig: 

* ’n Ordentlike tafel wat net vir kosvoorbereiding gebruik word. Ja, ek is besig om 
te sê dat twee tafels nodig is, so nie moet skinkborde gebruik word vir etes. 

* Tafeldoeke en wasgoedpennetjies om die tafeldoek vas te hou, maar ook vir 
wasdag. 

* ’n Ketel met opvoubare ann. 

* Papierservette. 

* Papierborde vir die vinnige middagetes. 

* ’n Groterige plastiekskottel (bababadjie-tipe) vir skottelgoed. 

* ’n Einmer. 

* ’n Kleiner plastiekskottel vir handewas. Koop vir elkeen van die gesin een vir was 
en skeer. 

* ’n Lekker breë broodplank. 

* ’n Braaistaander of rooster. 

* Gasbottel, sleutel en primuskop en ring. Hou die primuskop in ’n ou koffieblikkie 
met ’n plastiekdeksel. 

* Skottelbraai en brander in eie sak. 

* Messestel en slyper in plastiekhouer. 

* Lang vurk in bogenoemde houer. 

* Eetmesse, vurke, lepels, teelepels ook in bogenoemde houer. 

* Borde, nagereg/sop-bakkies in metaalhouer wat met spons uitgevoer is. Sit ’n dun 
sponsie tussen elke item. 

* Bekers en plastiek/metaalglase in eie plastiekhouer. 

* Verseëlbare plastiekhouer vir oorskietmelk. Klaargebruikte ystee-houers is ideaal. 
Stoor in yskas/koelhouer. 

* Slaaibak: verseëlbare plastiek-tipe. 

* Skeplepels en houtlepel in messestelhouer. 

* Platboompotjie, driebeenpotjie en twee kleiner aluminiumkastrolle in aparte 
houtkissie. 

* Plastiek-maatbeker. 

* Rasper, plat tipe.Stoor in messestelhouer. 

* Koekroller. 

* Eierklitser en eierspaan. 

* Vergiettes en meelsif. 

* Kurktrekker in messestelhouer. 

* Blikoopmaker in messestelhouer. 

* Braaitang en vurk. 

* Skoonmaak- en skropmiddels (bio-vriendelik) en waslappe. Bêre in eie 
plastiekhouer. 

* Milton. 

* Vadoeke. 

* Papiervadoeke. 

* Mansgrootte voorskote (2). 

* Rubberhandskoene vir was. 

* Leerhandskoene vir gebruik by die vuur. 

* Vuuraanstekers en vuurhoutjies verseël in ou koffieblik. 

* Wasgoedlyn en pennetjies in eie plastiekhouer. 

* Klerewasseep (bio-vriendelik). 

* Universele prop vir wasbakke in die wasgoedlynhouer. 


Wenk 

* ’n Ketel met ’n opvoubare ann neem baie minder plek in en is maklik om te pak. 

* Koop jou platboompotjies in kleiner wordende nommers. So pas hulle binne-in 
mekaar. Sit ’n stu kk ie karton tussen die bome wanneer jy pak. 

* ’n Gewone gegalvaniseerde tuin-emmer is baie handig en maak gou warm water 
weens die vorm. 

* Om potjies te vervoer is nie maklik nie. Dit raas, smeer vuil en stamp alles 
stukkend. Laat ’n sterk houtkassie bou waarin die platboompot knus pas. Sit die 
driebeen onderstebo binne-in die platboom bo-op karton, en plaas die 
aluminiumkastrolle binne-in die driebeen. Die meeste deksels pas langs die kant 
in, gestut deur opgefrommelde koerantpapier, en die driebeen se deksel pas 
omgekeer bo-op die bene, bo-op ’n stuk karton. Sit nog koerantpapier bo-op alles 
en maak toe. 


Probeer om al hierdie items, behalwe die potte, in een houer te stoor sodat die 
kombuis bymekaar is. Dit is dan ook die eerste houer wat afgelaai moet word. 


Wenk 

Vlieë kan ’n mens verpes. Probeer jou tafels gereeld afwas met ’n seperige lappie en 
’n bietjie sitronella-olie. 

Daar is ook ’n aanspuitmiddel op die mark wat skoonmaak én vlieë wegjaag. Moet 
nooit vlieëgif op oppervlakke spuit waar jy kos moet maak nie. 


Dit is nodig om al hierdie items bymekaar in ’n groot houer te stoor. Groot 
plastiekhouers is lig en sterk en is in die handel verkrygbaar in helder kleure. My 
plastiekhouer is al 13 jaar in gebruik en makeer nog niks nie. Ek hou dit egter altyd uit 
die son. Die deksel kan nie sluit nie en ’n mens moet dit met ’n ratelsnoer vastrek. 
Indien ’n mens dit verkies, kan jy ’n groot, maar ligte ysterplaathouer met skarniere 
en ’n deksel wat gesluit kan word, aanskaf. Dit is duurder en swaarder as ’n 
plastiekhouer, maar die heel beste. 


Wenk: Die nederige plastiek-melkkrat is ’n wonderlike houer vir vele items op safari. 
Sulke kratte is sterk, lig en pas netjies opmekaar. 


SMAAKMIDDELS EN VOEDSELITEMS 


Wenk: Aanmaakmelk werk beter as langlewemelk in kartonne. 


Die minimum word weereens aangegee: 

* Sout, peper, koljander, naeltjies, kerrie, borrie, knoífel, roosmaryn, basielkruid, 
peri-peri, kaneel 

* Hoender-, vis- en tjops/beeshaasspesery 

* Vanilla-, lemoen-, suurlemoenessens 

* Mosterd 

* Suiker 

* Bakpoeier, droë suurdeeg 

* Koeksoda 

* Gelatien 

* Maizena-meel 

* Bruin- of witbroodmeel 

* Aanmaakmelk 

* Sousmaker 

* Poeiersop: bruinuie-, groente-, beesstertsop 

* Vleisekstrakblokkies: bees, skaap, hoender 

* Worcestersous, sojasous, rissiesous 

* Asyn 

* Suurlemoensap 

* Kookolie, olyfolie 

* Mayonnaise 

* Tamatiesous en tamatiepuree 

* Atjar/blatjang 

* Gebottelde olywe, agurkies 

* Tamatie-en-uiesmoor 

* Rosyntjies, droë vrugte en neute 

Nou kan jy jou kosse begin beplan en met hierdie basiese middels sal jy uithaleretes 
kan voorsit. Bogenoemde lys is ’n algemene lys en moet aangepas word volgens 
individuele smaak. Party mense eet byvoorbeeld glad nie knoffel nie (en die muskiete 
byt hulle ook eerste). 

Vleis en vis 

* Laat al jou vleis vooraf in porsies opsny en laat dit vakuumverpak en diep bevries 
voordat dit in jou mobiele yskas of koelhouer kom. Druk dit voor bevriesing plat 
sodat jy meer kan inpak. 

* Wees versigtig vir hoender, vis, vark en selfs kalfsvleis. Beplan jou spyskaart dat 
hierdie items eerste geëet word. As jy ’n moderne ys/vrieskas het en seker is dat 
dit nie gaan ontvries nie, is dit in orde om die vleis en vis oor die spyskaart te 
versprei. Indien jy slegs ’n koelhouer gebruik, moet hierdie sogenaamde witvleise 
dadelik geëet word. 

* ’n Mobiele yskas kan maklik oorlaai word. Pak items soos verseëlde botter of 
margarien in die koelhouer. Koeldranke en bier kan veroorsaak dat jou yskas 
aanmekaar oop- en toegemaak word en dus deurentyd koue verloor. Sit voet neer 
en laat hierdie items in die koelhouer kom. 

* Koop ’n “balk” ys vir die koelhouer, veral vir koeldranke. Dit smelt stadiger as 
blokkies. Bedek die koelhouer met komberse. 


PRAKTIESE SPYSKAARTE 

* Bestudeer jou reisplan deeglik en beplan jou etes dienooreenkomstig. As jy 
byvoorbeeld die oggend moet kamp opbreek en vertrtek, beplan ’n ontbyt wat nie 
’n massa skottelgoed veroorsaak nie. As jy oorstaan, kan jou ontbyt meer 
uitgebreid wees. Dieselfde geld vir middagetes. Beplan maklike, vinnige en ligte 
middagetes. Veral die bestuurder mag nie swaar eet nie, want dan trek sy maag sy 
oë toe. 

* Jou vries- en koelgeriewe is beperk, en dit is werklik nie nodig om elke aand vleis 
te braai nie. Heerlike alternatiewe is moontlik. 

* Leer om brood te bak en laat jou gesin meedoen. Roosterkoeke is ’n heerlike 
altematief vir brood op die pad. 

* Die gas-skottelbraai is baie handig vir ontbyt en vinnige middagetes. Pak jou 
bevrore kos volgens die reis, met ander woorde, die eerste aand se vleis heel bo en 
die laaste aand s’n heel onder. 


Die drankies 

* Koop met oorleg. Voer ’n spesiale ammunisiehouer met skuimmbber uit en hol 
houers uit waarin bottels plat vervoer kan word. 

* Blikkies vir mengeldrankies neem baie plek in beslag en is swaar. Koop liewers 2 
liter-houers aan. 

* Kies mampoer met oorleg. Van die bestes kom uit Marico se wêreld. Bedien 
yskoud. 

Gebruik liewers aanmaakkoeldrank vir die kinders as blikkies. 


* Sekere groentes hou lank en jy kan dit in die wintermaande met veiligheid in 
gewone kartondose pak. Bedek dit met ’n pakkombers en hou dit uit direkte 
sonlig. Groente wat lank hou, is skorsies, pampoen, botterskorsies, aartappels, uie, 
blaarkool en blomkool. Wat vrugte betref, kan lemoene en appels op dieselfde 
wyse vervoer word. Moenie verby gedroogde tamaties stap as jy dit kan kry nie. 
Dit gebruik jy in die potjies en ander resepte, en spaar jou vars tamaties vir slaai 
en toebroodjies. 

* Moenie rondval tussen ’n massa resepte nie. Soek ’n paar staatmakers uit en 
beplan ’n sewedaespyskaart. Op dag agt begin jy van voor af. Hier is ’n voorbeeld 
van ’n eenvoudige en maklike spyskaart vir sewe dae vir ’n reis waar elke aand by 
’n ander kampeerplek geslaap word: 

[UITGEWER: HIER IS ’N PROBLEEM, DIE ONDERSTAANDE 
SPYSKAARTE WORD ELKE VIERDE DAG HERHAAL PLEKS DAARVAN 
DAT DIE OUTEUR SPYSKAARTE VIR ’N WEEK GEE. IN DIE 
A ANKOPELY S WORD KOS AANGEGEE WAT NIE IN HIERDIE 
SPYSKAARTE VERSKYN NIE.] 


Koffie 

Broodjie 

Blanc de Blanc 

Graankos 

Hardgekookte eiers 

Hoenderpotjie met 

Jogurt 

Frikkadelle 

groente en rys 

Roosterbrood 

Vars tamatie 

Geblikte pere 

Koffie/tee 

Vrugtesap 

en vla 

Appel 


Moerkoffie 
Mampoertjie, baie 
koud 

Koffie en beskuit 

Gedroogde 

Pinotage 

Mieliepap 

rogbroodsnytjies met Tjoppies en wors 

Lemoen 

botter, sardientjies, 

Aartappel in jassies 


tamatie, kaas, 

gekook 


agurkies en olywe 

Mengelslaai 


Vrugtesap 

Geblikte koejawels 
en vla, moerkoffie 
Klein skoon 
brandewyntjie 

Koffie 

Russiese worsies in 

Bukkettraube baie 

Mieliepap met wors die skottelbraai, maakkoud 

en tamatie en 

wannbrakkies met 

Sop 

uiesmoor 

tamatie en brood 

Macaroni en kaas 

Brood, konfyt 

Vrugtesap 

Geelperskes en 

Appel 


room 

Moerkoffie met ’n 
knerts brandewyn 
Bak roosterkoek vir 
móre 

Koffie 

Broodjie 

Blanc de Blanc 

Graankos 

Hardgekookte eiers 

Hoenderpotjie met 

Jogurt 

Frikkadelle 

groente en rys. 

Roosterbrood 

Vars tamatie 

Geblikte pere 

Koffie/tee 

Vrugtesap 

en vla 

Appel 


Moerkoffie 
Mampoertjie, baie 
koud 

Koffie en beskuit 

Gedroogde 

Pinotage 

Mieliepap 

rogbroodsnytjies met Tjoppies en wors 

Lemoen 

botter, sardientjies, 
tamatie, kaas, 
agurkies en olywe 
Vrugtesap 

Aartappel in jassies 
gekook 
Mengelslaai 
Geblikte koejawels 
en vla, moerkoffie 
Klein skoon 
brandewyntjie 

Koffie 

Russians in die 

Bukkettraube baie 

Mieliepap met wors 

skottelbraai, maak 

koud 

en tamatie en 

wannbrakkies, 

Sop 

uiesmoor 

tamatie en brood 

Macaroni en kaas 

Brood, konfyt 
Appel 

Vrugtesap 

Geelperskes en 
room 

Moerkoffie met ’n 
knerts brandewyn 
Bak roosterkoek vir 
móre 

Koffie 

Broodjie 

Blanc de Blanc 

Graankos 

Hardgekookte eiers 

Hoenderpotjie met 

Jogurt 

Frikkadelle 

groente en rys. 

Roosterbrood 

Vars tamatie 

Geblikte pere 

Koffie/tee 

Appel 

Vrugtesap 

en vla 
Moerkoffie 
Mampoertjie, baie 
koud 


Bereken die aankope volgens die spyskaart en die getal mense. Bogenoemde 
spyskaart is maklik en glad nie so duur nie. Volgens bogenoemde sal die 
aankooplys vir vier mense soos volg wees: 



Vleis: 500 gm. maalvleis, halwe pak hoenderstukke, 8 skaapboudtjoppies, 2 kg 

boerewors, 6 Russiese worsies, 1 pakkie ontbytspek, 6 kasslertjoppies, 250 
gm skaapkookvleis, 4 mediumgrootte beeshaas (alles in die vrieskas) 

Vis: 1 pakkie vismootjies (vrieskas), 1 bbkkie sardiens 
Eiers: 2 dosyn mediumgrootte (eierhouer, koelhouer) 

Kaas: 250 gm kaas, lx klein fetakaas (koelhouer. 

Margarien: 2 bakkies (vrieskas) 

Groente: 12 groterige tamaties, 2 slaaikoppe, 5 uie, 1 komkommer, 2 groenrissies, 
4 skorsies, pakkie klein gewaste aartappels, 5 groterige wortels (alles na 
koelhouer) 

Vrugte: 2 spanspekke, 14 appels, 18 lemoene/nartjies, 1 pakkie (500 g) gedroogde 
vrugte (stoor in kartonhouer) 

Gebak: 2 gesnyde brode, 1,5 kg bruismeel 

Geblik: 1 uie-en-tamatiesmoor, 1 klein tamatiepuree, 1 petit pois (baba-ertjies), 2 
ertjies, 2 Sauerkraut, 1 pere, 1 geelperskes, 2 koejawels 
Gebottel: agurkies, olywe, 2 konfyt, 1 grondboontjiebotter, tartaresous, 
sjokoladesous 

Gehouer: 24 vrugtesappe, 1 pak macaroni 
Gevries: 1 klein bakkie roomys (vrieskas) 


* Ontsmet al die groente en vrugte met ’n oplossing van Milton. Droog dit deeglik 
en verpak individueel in koerantpapier. Die koelhouer moet koel en droog wees 
vir bewaring. Vog is jou vyand. 


Jan Joubert se tarentaalpotjie 
(vir 6 volwassenes) 

Jy benodig: 

2 tarentale, gepluk en ingewande verwyder 

2 t sout 

3 knippies swartpeper 
1 grootui 

Pakkie vars gekapte sampioene 

1 k witwyn 

2 blokkies hoenderekstrak 

Vi pakkie hoender-en-sampioensop 

6 ronde spoelklippe ongeveer gholfbalgrootte 

Kap die ui op en verbruin. Haal uit en hou eenkant. Sny die tarentale in stukke op, 
plaas dit in ’n wann swart pot met olie en braai dit vinnig totdat dit ’n goudbruin kleur 
kry. 

Voeg nou die witwyn, uie en twee blokkies hoenderekstrak wat in twee 
koppies water opgelos is, by. Laat dit stadig prut vir 2 volle ure. Dit is nou belangrik 
dat die spoelklippe bygevoeg word. Hul funksie is om soos die potjie kook, saam met 
die beweging van die kookwater die tarentaalvleis stadig sag te maak. Wees versigtig 
om nie te vinnig te kook nie. 

Voeg na 2 ure die pakkie soppoeier en die sampioene by. Kook nou vinnig vir 
10 minute. Die potjie is nou gereed. 

Neem dit eenkant en laat effens afkoel. Sodra gereed, gooi die tarentaal weg 
en bedien die spoelklippe. Dis heelwat sagter. 

SNELGIDS VIR PROBLEEMHANTERING 


1. Vasval in modder: 

Die voertuig het in diep modder vasgeval en weggrawing voor die buitebande is 

moeilik of onmoontlik (die voertuig staan byvoorbeeld in water in ou spore vasgeval): 

* Wieg die voertuig vorentoe en agtertoe met behulp van die koppelaar. Hierdie 
beweging trap dikwels die modder vas en gee die nodige vastrapplek. Sit in 
laagste gang en skakel ook die ewenaarsper aan. 

* Indien die bodem hard is, sit ’n voetstuk aan die hoogligdomkrag, lig die voertuig 
en stoot sandplate onder die wiele in. By gebrek aan sandplate, gebruik van die 
bosse van die omgewing om ’n digte “mat” dwarsoor die spore en onder die wiele 
te pak. 

* Indien die voertuig tot op sy ewenaars of selfs verder vasgeval is, moet spesiale 
maatreëls getref word om die voertuig uit te lig. Weereens moet sandplate of 
“matgoed” versamel word en in die spore voor die wiele gepak word.. Maak die 
sleepgordel voor of agter die voertuig vas (afhangende van die sleeprigting) en 
plaas ’n noodwiel regop, ongeveer ’n halwe meter reg voor die voertuig en, baie 
belangrik, reg voor die sleephaak. Die sleepgordel moet oor die noodwiel gaan en 
dan aan die sleepvoertuig of wenas se kabel vasgemaak word. Soos die 
sleepvoertuig of wenas ingespan word, rol die sleepgordel oor die noodwiel en lig 
die vasgevalde voertuig uit die suigende modder. Sodra die voertuig uitlig, moet 
die sandplate of matgoed onder die bande ingeskuif word. 

[Foto: ?] 

* Die beginsel van bande afblaas is steeds geldig. Hoe papper die band, hoe breër en 
langer is die spoor en die kontak met die grond. 

* Die gebruik van ’n wenas is veral in modder baie eífektief. In dik modder is die 
gebruik van net ’n wenas, sonder ’n katrol om die sleepkrag te vermeerder, 
geensins voldoende nie. Die probleem is egter dat daar dikwels nie genoeg 
hegpunte is om ’n katrol aan te sit om die sleepkrag van die wenas te verhoog nie. 
Plaas ’n tweede voertuig in posisie om te dien as katrolhegpunt. 

2. Die voertuig gaan staan in diep water: 

* Indien die enjin nog luier, moet dit nie afskakel nie! Los dit aan om te verhinder 
dat water die enjin en ander dele binnedring. Tref nou maatreëls om die voertuig 
uit te sleep. 

* Wat jy ook al doen, moenie die voertuig probeer aanskakel as dit in diep water 
gevrek het nie! Die moontlikheid van waterpenetrasie in die enjin is baie hoog. 
Laat die voertuig liewer uitsleep, of as jy ’n wenas het waarvan die battery sal 
hou, sleep die voertuig tot op ’n hoogte waar die enjin bo die watervlak is. 

3. Water het vermoedelik die enjin binnegedring: 

* Dit is is uit en uit die beste om die enjin te laat dreineer. Dit is egter ’n groot werk 
wat net in ’n werkplaas sal kan plaasvind. Laat dus die voertuig laai en na die 
naaste werkplaas vervoer. 

* Indien dit nie moontlik is nie, gaan soos volg te werk: Sleep die voertuig (in 
neutraal natuurlik) tot teenaan enige skuinste, met die neus hoog, sodat alle water 
kan uitloop. Stoot die voertuig na ’n halfuur op gelyk grond en hys die agterwiele 
op. Sit die ratverhouding in 2x4 hoëstrekking, trurat. Draai met hulp van ander die 
agterwiele ’n paar keer vorentoe. Hierdie werking sal lug via die vergasser of 
pomp die ontbrandingskamers en net buite die kleppe uiteindelik uitstoot. 
[UITGEWER: DIE VOORAFGAANDE SIN MAAK NIE SIN NIE.JDit sal 
weer water wat daar mag wees, uitstoot in die uitlaatstelsel. 

4. Enjinstaking in die geval van ’n petrolaangedrewe voertuig wanneer ’n mens 

deur waterpoele ry: 

* Ry stadiger deur waterpoele; jy weet nooit hoe diep dit mag wees nie. 

* Verwyder die vonkverdeler se dakhulsel. Neem toiletpapier of sneesdoekies en 
maak die binnekant van die dakhulsel versigtig droog en knip vas. Spuit 
Quickstart of iets soortgelyks op die klosdraad. 

5. Die enjin oorverhit skielik, maar veral as daar swaarpad gery word. Soms 

kom die temperatuur af as ’n mens heeltyd in ’n laer gang ry: 

Kyk heel eerste of jou verkoeler nie ’n gaatjie opgedoen het nie. By waterverlies 
sal die oorvloeitenkie (gewoonlik) leeg wees en soms kan ’n mens die waterlek 
waarneem. Laat die verkoeler behoorlik koud word. Om hierdie proses te versnel 
kan jy water oor die boonste gedeelte van die verkoeler uitgiet. Wanneer dit 
afgekoel is, verwyder die prop uiters versigtig deur dit bietj ie-bietj ie met ’n lap 
oop te draai. Gooi nou Bar ’s Leaks of Indian Cement of iets soortgelyks in die 
verkoeler en skakel die enjin aan sonder om die prop terug te plaas. Wat nou 
gebeur, is baie belangrik: die verseëhniddel sirkuleer deur die stelsel en pak in die 
gaatjie aan. ’n Tweede moontlikheid is dat daar lugborrels in die stelsel ontstaan 
het (as gevolg van stoom), en indien ’n mens dit nie uitkry nie, kan dit ernstige 
skade aanrig. Vul die water aan en laat die enjin enigiets van 5 minute tot ’n 
halfuur luier. Jy sal sien hoe borrels by die propopening ontsnap. Wanneer daar nie 
meer borrels waargeneem word nie, vul die water finaal aan, ook in die 
oorlooptenkie, plaas die prop styf op en ry. 

Indien jy nie oor ’n verseëhniddel beskik nie, kan ander middels ook 
tydelik help, byvoorbeeld ’n handvol fyngedrukte beskuit. Selfs ’n botteltjie 
gemaalde peper het al tydelik gewerk. 

Indien dit nie ’n le kk ende verkoeler is nie, is dit gewoonlik die viskeuse waaier 
waarvan die jel opgeraak het. Daar is slegs een manier om dit reg te stel en dit is 
om te wag dat afkoeling plaasgevind het, en dan die waaierband te verwyder en 
die waaier uit te bout. Om die jel terug te plaas is eenvoudig: ’n mens druk dit 
slegs uit die buisie in die toegangspoortjie totdat dit vol is. Verseël en plaas terug. 
Die voorwaarde is natuurlik dat ’n mens ’n buisie jel moet saamry! 

In die geval waar geen jel beskikbaar is nie, kan twee gate regdeur die 
waaierspoele geboor word. Trek die twee glyende gedeeltes vas met boutjies en 
bout die waaier terug. 

As die waaierband skiebk begin skreeu, het jy ’n los waaierband. Stel dit stywer. 

In die geval van dieselenjins kan die oorsaak ook ’n vuil brandstoífilter wees. 
Vervang dadelik, want die enjin moet baie hard werk om diesel te suig en nog die 
voertuig ook aan te dryf. 



6. Die enjin staak en kan nie weer aangeskakel word nie. Sleep deur ’n ander 

voertuig is al alternatief, maar die voertuig het ’n outomatiese ratkas: 

* Outomatiese 4x4-voertuie mag onder geen omstandighede gesleep word nie. Dit 
mag slegs gebeur indien die dryfaskoppelings verwyder is. Soek die flens, 
gewoonlik met vier boute vir beide die voor- en agterasse. Maak dit los en bind 
met draad onderaan die voertuig weg van die teenoorgestelde flens. 

* Sorg dat die sleeptou aan die aangewese sleephake vasgemaak word. 

7. ’n Voertuig moet oor rowwe terrein gesleep word: 

* Sleeptoue of bande is nie voldoende vir sulke funksies nie. Die grootste probleem 
is dat daar geen remvermoë is nie. Indien daar nie ’n sleepann of A-raam 
beskikbaar is nie, moet ’n sterk, dik en lang boomstam gebruik word. 

* Om die boomstam te monteer is nie altyd so maklik nie. Bloudraad is die 
aangewese hulpmiddel. 

1. Bladveer gebreek: 

* As dit slegs ’n enkele blad is, rol bloudraad of dik binddraad ’n paar keer oor die 
lengte van die bladveer. Selfs sterk plastiektou kan gebruik word. Ry stadig. 

* As meer as een blad gebreek is en dit is duidelik dat daar nog gaan breek, moet die 
bladveer met ’n dikkerige sterk boomstam versterk word. Rol dit styf vas aan en 
selfs op die blaveer met bloudraad of dik binddraad. 

* ’n Sweisapparaat en werkwinkel word gevind. ’n Mens is soms verbaas oor die 
boswerkwinkels jy ontdek wanneer jy soek. Die bladveer kan nie net weer op die 
breuk teenmekaargedruk en vasgesweis word nie. Sny ’n diamantvonnige passtuk 
uit ’n ou veer of sterk metaal. Sny met ’n hoekslyper die fatsoen van die 
diamantvormige stuk metaal op die twee helfes van die bladveer uit. Sorg dat dit 
knus pas. Druk nou die twee veergedeeltes met die diamantvorm teen mekaar en 
sweis toe aan albei kante. Gooi die klaar gesweisde bladveer toe onder sand sodat 
dit stadig kan afkoel. 

[Foto: ?] 

2. Die battery is pap in dik sand: 

* Die volgende kan slegs met handratvoertuie gedoen word. Hou in gedagte dat 
petrolaangedrewe voertuie makliker sal vat as diesels wat ’n hoër kompressie het. 
Diesels kan egter ook so aangeskakel word, maar die “trekspan” sal uit meer as 
een persoon moet bestaan. 

* Moenie aanhou karring as die enjin nie wil vat nie. ’n Mens kan duidelik hoor as 
’n battery pap is deurdat die knormoer ’n hóóó-hóóó-geluid maak. As daar geen 
reaksie is nie is dit einlik te laat, want die geheim is dat daar darem nog ’n bietjie 
elektriese krag moet oor wees om ’n vonk te maak. 

* Sit die voertuig in 2x4-strekking, neutraal met die handrem los. Plaas ’n noodwiel 
of enigiets voor die voorwiele sodat die voertuig nie vorentoe kan loop nie. 

* Domkrag die agterkant van die voertuig op sodat een van die agterwiele vry van 
die grondoppervlak is. 

* As jy ’n sleepgordel het, verleng dit verder met tou. Draai nou die sleepgordel om 
die vry agterwiel sodat die beginpunt op die bandoppervlak vasgeknel word. Draai 
die gordel en tou kloksgewyse, dit wil sê van agter na voor. Die wiel moet 
kloksgewyse draai soos wanneer die voertuig vorentoe sal beweeg. 

* Klim in die voertuig en skakel dit aan sodat die paneelligte aankom. Sit die ratte in 
5e of 4e gang en trap die koppelaar in. Jou reisgenote moet nou die los punt van 
die tou/kabel gryp, hulle moet almal gelyk wegtrek en met die tou agtertoe 
hardloop. Sodra hulle aan die beweeg is en daar efifens spoed is, los jy die 
koppelaar, en hopelik vat die masjien. Sodra jy hoor die enjin vat, trap dadelik die 
koppelaar in en sit die voertuig in neutraal. 

* Laat die voertuig sak terwyl die enjin luier, verwyder die obstruksies, sit dit in 
viertrekgang, en tru vir ’n tree of twee. Sit dan in eerste rat en gee vet. 

WOORDELYS 


Afrikaans - English - Deutsch 

Ter verduideliking van die kernwoorde en tegniese tenne word sowel die Engelse as 
die Duitse terme en woorde vir die begrippe gegee. Deur hierdie twee tale, wat ’n 
reuse-bydrae tot die meganika gelewer het, te gebruik kan enige twyfel uit die weg 
geruim. 

Abba-kampeerder = (E) piggyback camper, (D) Tragenkarawane 

Afdraandbeheer = (E) descent control, (D) Bergabkontrole 

As = (E) axle, (D) Achse; half-as: (E) half-shaft, (D) Halbachse 

Bakwerk (romp) = (E) body, (D) Karosserie 

Bandligter = (E) tyre lever, (D) Radschlússel 

Binneband = (E) tube, (D) Sclauch 

Bladveer = (E) leaf spring, (D) Blattfeder 

Boma = (A) paalheining/boma, (E) boma, (D) Boma 

Bosbreker = (E) bush bar/bull bar 

Botteldomkrag = (E) bottle jack, (D) Flaschenwagenheber 
Bout = (E) bolt, (D) Bolzen 

Brandblusser = (E) fire extinguisher, (D) Feuerloscher 
Brandstofinspuiting = (E) fuel injection, (D) Brennstoffeinspritzung 
Buffer = (E) bumper, (D) Stoszstange 

Buitebaan = (E) off-road, (D) Gelande; ~voertuig (A) veldvoertuig, (E) off-road 
vehicle, (D) Gelandefahrzeug/wagen; -woonwa: (E) off-road caravan, (D) 
Gelandekarawane/-wohnwagen; ~roete: (E) off-road route/trial, (D) 
Gelanderoute; ~sleepwa: (E) off-road trailer, (D) Gelandeanhanger 
Buiteband = (E) tyre, (D) Reifen 
Dakrak = (E) roof carrier, (D) Dachtrager 
Daktent = (E) roof-tent/rooftop-tent, (D) Dachzelt 
Dekseil = (E) flysheet, (D) Uberdach 
Disselboom = (E) trailer arm, (D) Deichsel 

Enjin/masjien = (E) engine/machine, (D) Maschine; ~kompartement: (E) engine 
compartment, (D) Maschinenkompartement 
Ewenaar = (E) differential, (D) Differential 
Ewenaarsper = (E) differential lock, (D) Differentialsperre 
Gastehuis = (E) lodge, (D) Gasthaus, Herberge 
Harpbout = (E) shackle-bolt, (D) Schacklebolzen 
Hoogligdomkrag = (E) high-lift jack, (D) Hochwagenheber 
Kaapstander-wenas = (E) capstan winch, (D) Ankerwende 
Katrol = (E) pulley, (D) Rolle 
Klep = (E) valve, (D) Ventil 

Kloukoppelaar = (E) dog clutch, (D) Kupplungsklaue 
Knormoer = (E) self-starter, (D) Anlasser 
Kollig = (E) spotlight, (D) Scheinwerfer 
Koppelaar = (E) clutch, (D) Kupplung 
Koppeling = (E) connection, (D) Verbindung 

Kragarm = (E) power bar, (D) Verlangerungshebel (íur Radmutterschlussel) 
Krambout = (E) U-bolt, (D) 

Kronkelveer = (E) coil-spring, (D) Sprungfeder 
Kruislaagbuiteband = (E) cross-ply tyre, (D) Diagonalreifen 
Lugíïlter = (E) air filter, (D) Luftfilter; vooríïlter: (E) pre-air cleaner, (D) 
Vorluftfilter 

Middelmannetjie = (E)(SA) “middehnannetjie”, (D) Rucken in der Mitte eines 

vielbefahrenen Landweges oder Piste (Súdwester Deutsch manchmal direkt 
von Afrikaans úbergesetz als “Mittehnannchen”) 

Moer = (E) nut, (D) Mutter; ~vleuel: (E) wing nut, (D) Flúgelmutter; wiel~ (E) 
wheel-nut, (D) Reifenmutter 
Moersleutel = (E) spanner, (D) Mutterschlússel 
Modderklappe = (E) mudgaurds, (D) Schmutzfánger 
Naderingshoek = (E) approach angle, (D) Anfangwinkel 
Olie = (E) oil, (D) Ól; ~pan: (E) sump, (D) Ólwanne; ~pomp (E) oil-pump, (D) 
Ólpumpe 

Onderraamstel = (E) chassis (F) , (D) Chassis (F) 

Oorlaaistoppers = (E) overload bumpers/stoppers, (D) Uberlastungspuffer 
Oorsteekhoek = (E) ramp angle, (D) Fahrbahnwinkel 

Pad = (E) road, (D) Strasse/Weg; grond~ (E) dirt road, (D) Schotterstrasse; teer~ (E) 
tarred road / tarmac, (D) Asphaltstrasse; tweespoor- (E) track, (D) Piste 
Pakstuk = (E) packing/gasket, (D) Dichtung 

Palrat (en klink) = (E) ratchet (and latch), (D) Zahnkranz (und Klinkenrad) 

Passtuk = (E) fitting, (D) Aufstellung 
Pomp = (E) pump, (D) Pumpe 
Ratkas = (E) gear box, (D) Getriebe 
Reisprogram = (E) itinerary, (D) Reisenprogramm 

Rem = (E) brake, (D) Bremse (bremsen ww.); — lig (E) brake light, (D) Bremselicht; 

-pedaal (E) brake pedal, (D) Bremsfusshebel 
Roete = (E) trail/route, (D) Route 
Rollaer (laer) = (E) bearing, (D) Lager 
Romp = (E) body, (D) Karosserie 
Rukband = (E) snatch recovery strap 
Rugsteun = (E) back-up, (D) stutzen 

Safari (Swahili) = (A) safari/buitebaantoer, (E) safari, (D) Safari 
Silinderslot = (E) barrel lock, (D) Zylinderscloss 
Skokbreker = (E) shock absorber, (D) Stossdampfer 

Sleeptou: (E) towrope, (D) Schleppenseil; sleepkabel (E) towing cable; sleepband 
(E) recovery strap; sleephaak: towrope hook, (D) Scleppstange 
Sleepwa (buitebaan-) = (E) trailer (off-road~), (D) Anhanger (Gelándeanhanger) 
Sleutel = (E) key, (D) Schlússel 
Sluitpen = (E) drop lock 
Snorkel = (E) snorkel, (D) Schnorkel 

Noodwiel = (E) spare wheel, (D) Ersatzreifen, ~hek: spare wheel gate, (D) 
Ersatzreifentor/ -heck 

Springkabel = (E) jump lead, (D) Starthilfekabel 
Stel = (E) kit, (D) Sammlung 

Straallaagbuiteband = (E) radial-ply tyre, (D) Radialreifen 

Strekking = (E) range, (D) Leistung; hoë ~ (E) high range, (D) hohere Leistung; lae ~ 
(E) low range, (D) Kraftleistung 
Stuwerblad = (E) impeller blade, (D) Turbinenrotorblatt 
Toringbout = (E) centre bolt, (D) Zentrierbolzen 
Uitlaatpyp = (E) exhaust, (D) Auspufter 

Vastrapbeheer = (E) traction control, (D) Traktionskontrole/Allradantrieb mit 
Antriebs-kraftverteilung (manchmal abgekurz als “Kraftverteilung”) 

Velling = (E) rim, (D) Felge 
Verkoeler (enjin) = (E) radiator, (D) Autokúhler 
Verkyker = (E) field-glass/binoculars, (D) Feldstecher 
Vertrekhoek = (E) depart angle, (D) Abreisenwinkel 

Versterkstuk = (ook knoopplaat of hoekverbinding) = (E) gusset, (D) Winkelstúck 
Viertrekvoertuig = (E) 4x4 vehicle / all-wheel drive vehicle / off-road vehicle, 

(D) Alradangetriebenefahrzeug (afkorting: Alrad) 

Wenas = (E) winch, (D) Wende/Seilwende 

Wiel = (E) wheel, (D) Rad; stuur- (E) steering wheel, (D) Lenkrad 
Wiellaers = (E) wheel bearings, (D)Radlager 

Wringkrag = (E) torsion, (D) Drehkraft/Torsion; wringstaaf = (E) torsion-bar, (D) 
Torsionstab, wringsleutel = (E) torque wrench, (D) Drehmomentschlússel 

FOTOGRAFIESE ERKENNINGS 


Voorblad: Willem Pretorius; Titelblad: Jan Joubert; Agterblad: Dr.Tux Scholtz; 

Voorblad: Die skrywer ry teen een van die Namib se reuse-duine af. Hier 
moet jy al jou varkies op hok hê. Vir mense wat dit die eerste keer moet doen, is dit ’n 
senutergende ondervinding. 

Titelblad: Suzy, die ou “Bulldog”-Chev wat sedert die 1960’s in die ou 
Spergebied 2 van die Namib-Naukluft Park staan. Sy het behoort aan ’n 
mynmaatskappy wat marmer by Sylvia Hill uitgehaal het. Die laaste man wat aan haar 
gewerk en haar probeer red het, was mnr. Ernst Otto-Galli, bekende inwoner van 
Luderitz. Die enjinblok was egter gekraak en onmoontlik om te herstel. Terugsleep na 
Luderitz sou te duur en bykans onmoontlik wees. 

Agterblad: Duinpatrollie Wes van Sossusvlei, Natuurbewaring, Namibië. 

PERSOONLIKE ERKENNINGS EN DANKBETUIGING 

Ek is dank verskuldig teenoor baie mense wat met entoesiasme hul kennis met my 

gedeel he, of my werk gekontroleer het. Sonder hierdie ondersteuning sou ek nie kon 

voortgaan en hierdie werk afhandel nie. Baie dankie aan die volgende mense (in 

alfabetiese volgorde): 

* Berto Mostert van Supaquick, Stellenbosch, vir fhnke hulp met die opsporing van 
bandefeite 

* Charlotte Joubert, my ega, vir proeflees, vir die vrou se kant wat sy gebring het, 
en vir geduld 

* Hannes Grobler, tyd- en veldrenjaer van Hartbeespoort, met sy raad oor onder- 
stelle en suspensies 

* Henning van Aswegen van Trappers Trading, Somerset-Wes, se hulp met 
kompasse en batteryselle 

* Jannie Hanekom, Dip. Pharm., van Joernings Apteek, Stellenbosch, se bydrae met 
die naslaan van medisynes en mediese apparate 

* Johan Hauptfleisch BSc (Pharms.) van Medi-Health Apteek, Stellenbosch, se hulp 
met betrekking tot envenomasie 

* Mike Ryan van National Luna 

* Nicky Palrner, Stellenbosch, met besonderhede oor die vrou se behoeftes 

* Paul en Jan Joubert jnr., my behendige seuns wat my bygestaan het met uitlege en 
moeilike rekenaarprobleme 

* Piet Weideman van Camil Suspensions 

* Pierre Dieperink van Land Rover SA 

* Philip Lutz van Tenneco Automotive (Annstrong/Monroe skokbrekers) 

* Roedie Plekker van Hella SA se hulp met kolligte 

* Sean Annandale van Dana Suid-Afrika se ACSA-MAG-afdeling en 

[UITGEWER, IETS ONTBREEK HIER.] 

* Wam VSA; 

* Steve Davison van Minus 40; 

* Tanja Harteveld van die Buro van die WAT, Stellenbosch, vir geduldige bystand 
met moeilike woorde en tenne; 

Theo Olivier van Makro se buitebaan- en kampeerafdeling; 
Wildrich Groenewaldt van Jurgens/CI. 



KRITIESE INSETTE 

Ek is dank verskuldig aan die volgende persone vir ’n kritiese taksering van sekere 

gedeeltes van die boek. Sonder hul kritieke insette sou professionaliteit nie verseker 

kon word nie. Alfabeties volgens vanne: 

* Dr. P.J.C. (Christo) Buys MB ChB, M Med (ORL) van Windhoek, 
natuurliefhebber en kenner van slange en slangbyt in Namibië, vir sy inligting en 
kritiek op die hoofstuk oor die giftiges 

* Mnr. John Glover, kenner van voertuigvering, Saayman’s Spring Works, Belville, 
vir sy rigtinggewende raad 

* Dirk C de V. Joubert BA, BCom LLB, LLM (Stell.) vir ’n regsperspektief op 
sensitiewe gedeeltes 

* Dr. Pieter B. Kotzé BSc, MSc, PhD (Fisika)(Stell.) van die Hermanus Magnetiese 
Observatorium van die Nasionale Navorsingstigting, se raad met magnetisme 

* Dr. Tiehnan J. Marais MB ChB (Pret.), DOH, Dip. Mid. Cog(SA) DA (SA), Duik 
Medies, van Stellenbosch vir sy hulp en ondersteuning met hoofstuk 15: Mediese 
voorsorg, en hoofstuk 16: Siektetoestande 

* Mnr.Hennie Mostert, die “Bandeman” van Supa Quick, Stellenbosch, vir sy 
sorgsame nagaan van en kritiek oor die gedeelte oor bande 

* Dr. G.J. (Gerbus) Miiller BSc, MB ChB, BSc Hons. (Farmakologie) M Med, PhD. 
Hoof van die Tygerbergse Envenomasie-inligtingsentrum, Dept. Farmakologie, 
Mediese Wetenskappe, Universiteit Stellenbosch. Mede-natuurliefhebber en 
voorste kenner van vergiftiging, vir sy geduldige vinger-in-die-stof 
verduidelikings. 

* Mnr. Barry Pretorius BSc (Stell.) van die Hennanus Magnetiese Observatorium 
van die Nasionale Navorsingstigting vir sy moeite met die gedeelte oor kompasse 
en magnetisme 

* Dr. Andrew B. Taylor Ir. B.Ing.(Meg) (Stell.), MSc Ing.(Agric.) (Natal), PhD Ing. 
(Natal). Besturende direkteur CAE, senior lektor Meganiese Ingenieurswese, 
Universiteit van Stellenbosch, vir sy hulp met die eerste twee hoofstu kk e 

* Dr. A.P. (Riaan) van der Colf, MB ChB (Stell.) Med. (O&G) (Stell.) van 
Windhoek, ’n mede viertrek- en natuurliefhebber, vir sy kritiek op die gedeeltes 
oor gesondheid in hoofstuk 16 en 17. 

* Dr. Pieter (Peet) van der Walt, BSc (Potch), PhD (Natal), gewaardeerde oud- 
kollega van Natuurbewaring, se kritiese beskouing van die gedeelte oor gevaarlike 
diere 

ADRESSE 

Die volgende produkte en dienste beveel ek met vrymoedigheid aan. Ek het dit óf self 

gebruik óf dis met goeie gevolg deur medewerkers beproef: 

* Abba-kampeerders: 

Canopy Caravan: Kontak Peet Botha tel. (016) 365 5081, faks (016) 365 5040, e- 
pos pjbothatrpt@mweb.co.za . 

* Air Helper Springs, Firestone: R.P.Industrial Products (Edms.) Bpk. 
www.airsprings.co.za. 

* Batterylaaistelsel: Vir tweede battery, die vertraagde tydstelsel. National Luna, 
Posbus 8899, Edenglen, 1613, tel. (011) 452 5438, e-pos natluna @ mweb.co za 
www.nationalluna.com . 

* Bladveer- en kronkelveerherstel en -opbou: Saayman’s Spring Works, Brugpad, 
Bellville, tel. (021) 946 3175, faks (021) 946 1659, e-pos i-springs@lcon.co.za. 

* Buffers, geïntegreerd: Duys Component Manufacturers, skakel met Pedro Leite, 
tel (031) 7058501, (031) aks 705 8012, e-pos pedro@duyscomp.co.za : 
www.duyscomp.co.za . 

* Daktente, sleepwatente, dakrakke: staalpyp-tipe: Echo Accessories, Posbus 
931, Derdepoortpark, Pretoria 0035, tel. (012) 808 2786, e-pos: 
echoacc@mweb.co.za . 

* Dieselfilters, hoë verrigting (Racor): Skakel met James Richardson, 
Turbofonnance, Posbus 3005, Nelspruit 1200, tel. (013) 753 2885, faks (013) 753 
2886, e-pos turbof@global.co.za . 

* Ewenaarsperre: Gearmax, Posbus 27165, Benmore 2011, tel. (011) 618 1074, 
www.gearmax.co.za . 

* Kampligte: Alle Trappers Trading takke. 

* Klere: Alle Trappers Trading takke. 

* Koelhouers, glasvesel: Techni Ice, alle Trappers Trading winkels. 

* Laaibakbeskerming: Rhino Linings, tel (011) 452 0918, faks. (011) 452 0931 
sales@rhinolinings.co.za. 

* Laaistelsels: alle fabrikate: kontak Christine Coetzer, Winelands 4x4 Centre, 
Somerset Mall, (021) 851 2244 of 082 572 0749. 

* Land Rover-spesialisering: 

Aluminium-dakrakke; beskermplate vir stuurstange; aluminium-beskennplate vir 
Defender-modderskerms; bykomende brandstoftenks; Discovery-buflfers; 
Discovery (2 reeks) hegpunte vir ’n hoogligdomkrag; laaistelsels; sleepstange: 
Fanus Cronjé by Proto Africa, Stellenbosch, tel (021) 887 0013, faks (021) 883 
3673, sel 082 658 4670, fanus@protoafrica.com . 

* Monroe buitebaanskokbrekers: Alle Kwikfit-takke. 

* Pakgoed: Melville & Moon, tel (011) 705 3325. 

* Sandplate, poli-etileen: Alle Makro-winkels. 

* Slaaprolle: Gerd Schoneke by Grábers Sattlerei und Polsterei, Windhoek, 
Namibië, tel. (09 264) 61 22 2732, faks. (09 264) 61 23 4470. 

* Silinderslotte: Solex deurslotte, tel. (011) 791 5422, faks. (011) 791 5420, e-pos 
carlox@mweb.co.za : www.carlox.co.za . 

* Sitplekoortreksels : Melville & Moon, Tel (011) 705 3325. 

* Storte, gas: “Gas Dumpy Shower”, Double B Design, tel/faks (028) 273 8341 of 
082 859 2072. Posbus 163, Pringlebaai 7196. 

* Sybuffer/sandplaat-kombinasie: Met-Trax, kontak Dave Grant tel/faks (057) 
353 2120, e-pos mettrax@worldonline.co.za. 

* Voorwielsuspensie-steunstelsel; Camil, skakel Pieter Weideman, tel/faks (012) 
335431, c amilkit@ worldonline . c o .za . 

* Waterhouer vir vragruim, poli-etileen: Alle Makro-winkels. 

* Yskaste: Minus 40. Steve Davidson, Posbus 254, Eppingindust 7475, tel. (021) 
386 2290, faks (021) 386 2295, www.minus40.co.za : info@minus40.co.za. 

[Foto: ?] 

Namibpatrollie: Die outeur en kollegas van Natuurbewaring in die diep Namib waar 
’n mens se oë sukkel om vlakke en diepte te vind. Dit verg ’n spesiale soort mens om 
hier te werk. 

Die outeur het op die lip van die Namib sy wordingsjare deurgebring en van 
kleins af skouers geskuur met ’n geslag mense wat bykans nie meer bestaan nie: die 
pioniers en die individualistiese Namibboere. Die “vasbytmense”. 

Joubert is ’n gegradueerde van Stellenbosch en natuur-kommunikasiekundige. 
Hy was jare lank hoof van inligting vir Natuurbewaring en Toerisme in Namibië. In 
hierdie tyd het hy die eerste amptelike natuurbewaringskole in Namibië gestig en die 
eerste 4x4-roete in Suider-Afrika, die Kaokoland-roete, bekend gestel. Ander roetes 
wat hy aangelê het, is die Kalahari-Namib 4x4-roete en die Dorslandtrek 4x4-roete. 
Hy het ook as adviseur vir die Namakwalandse 4x4-roete opgetree. 

1 Die Uri het intussen ook sy onskuld verloor en word deesdae slegs as 4x4 verkoop. 

2 Sien verwysingsadresse. 

3 Andrew Nunnely, SA 4><4, Feb. 2001, p. 28. 

4 Geoff Dalglish in Leisure Wheels 15 p. 81 

5 Andrew Nunnely, SA 4*4, Jan. 2001 p. 17. 

6 Andrew Nunnely in SA 4 x 4, Maart/April 2000, p. 16. 

7 Nissan SA@ Schus, Motor Bnrger, 29 Nov. 2001 p. 13. 

8 Geoff Dalgleish in Leisure Wheels 15, p. 87. 

9 Die legendariese Hans Kriess van Swakopmund het die eerstes self aanmekaargesit. “Onkel Hans” 
ook intussen oorlede. 

10 Proto Engineering, Stellenbosch. Sien verwysingsadresse. 

11 Sien verwysingsadresse. 

12 Sien verwysingsadresse. 

13 Sien verwysingsadresse. 

14 Hierdie wanbegrip ontstaan omdat veral Japannese bakkies met vryloopnawe op die koppeling as 
“Diff Lock” gemerk word. 

15 Sien verwysingsadresse. 

16 Vir Land Rovers sien verwysingsadresse. 

17 Sien verwysingsadresse. 

18 Sien verwysingsadresse. 

19 Sien verwysingsadresse. 

20 ’n Swaardiensrelê is ook ’n solonoïed. 

21 Sien verwysingsadresse. 

22 Sien verwysingsadresse. 

23 Sien verwysingsadresse. 

24 Die National Road Traffic Act, 1996 (Act No. 93 of 1996) is beskikbaar op die Suid-Afrikaanse 
Departement van Vervoer se webblad by http://www.transport.gov.za/library/regulations/1999/ 
roadregs.pdf 

25 Sien verwysingsadresse. 

26 Sien verwysingsadresse. 

27 Gebruik slegs poli-tipe tenks wat vir brandstof ontwerp is. Gewoonlik is dit rooi gekleur terwyl 
watertenks gewoonlik swart of grys is. 

28 Sien verwysingsadresse. 

29 Sien verwysingsadresse. 


30 Sien verwysingsadresse. 



31 Hannibal Safari Equipment, Eppindust, Kaapstad. 

32 Tans volledig teen ongeveer R15 000 teenoor groter sleepwaens wat R60 000 tot R80 000 kos. 

33 Sien verwysingsadresse. 

34 Sien verwysingsadresse. 

35 Sien verwysingsadresse. 

36 Sien verwysingsadresse. 

37 Sien verwysingsadresse. 

38 Sien verwysingsadresse. 

39 Sien verwysingsadresse. 

40 Sien verwysingsadresse. 

41 Sien verwysingsadresse. 

42 Sien verwysingsadresse onder “Pakgoed”. 

43 Sien verwysingsadresse. 

44 Sien “Laaistelsels” in Hoofstuk 2. 

45 Sien verwysingsadresse. 

46 Keith Coates Palgrave, Struik Uitgewers. 

47 Braam van Wyk & Piet Van Wyk, Struik Uitgewers. 

48 Kenneth Newman, Southern Book Publishers. 

49 Sinclair, Hockey & Tarbotton, Struik Uitgewers. 

50 Briza Publikasies. 

51 Botaniese Vereniging van SA. 

52 Smith, Chesselet,Van Jaarsveld, Hartmann, Hammer, Van Wyk, Burgoyne, Klak & Kurzweil. Briza 
Uitgewers. 

53 Pieter Van der Walt en Elias le Riche; Eie uitgawe 1999. 

54 Let daarop dat versigtig met hierdie inligting omgegaan moet word. Entoesiaste sal partykeer ná 
slegs een besoek inligting beskikbaar stel wat heel dikwels gebrekkig en verkeerd is. Wees ook 
versigtig vir verouderde inligting. Inligting wat ouer as 2 jaar is moet liefs vermy word. 

55 Hoofdirektoraat: Opmeting en Grondinligting, © Staatskopiereg. 

56 Bly by grade, minute en sekondes. Desimalisering maak die meeste beginners deurmekaar as dit by 
kaartlees kom. 

57 Sien verwysingsadresse. 

58 Bogenoemde vereistes kan sonder waarskuwing verander. 

59 Loperamide: Neem onmiddelik 2 tablette en daarna een na elke stoelgang tot ’n maksimum van 8 per 
dag. 

60 Hiosien butielbromied in 10 mg-tablette. Neem 4 tablette per dag. 

61 Norflaxacin: lTablet 2 maal per dag vir 3 dae. 



62 Cotrimoxazole: 1 tablet 2 maal per dag vir 3 dae. 

63 Let wel: sitronella sal nie muskietbyt keer nie, maar die reuk verwar die insek se reukorgane en maak 
dit dus moeilik om jou te vind. 

64 Aktiewe bestanddeel: Permetrin (piretroïed). 

65 Toedieningsregimes en moontlike allergiese reaksies moet met jou huisarts uitgeklaar word. 

66 Vervaardiger: GlaxoSmithKline. 

67 ’n Bestanddeel wat van die inheemse Wildeals (E: African wormwood) Artemesia afra en die 
uitheemse A. asia verkry word. Wildeals se genesende eienskappe het al bekend geraak tydens die 
Hollandse nedersetting in die Kaap. 

68 Vervaardiger: Novartis. 

69 Kliniese toetse gedurende 2003 in Mosambiek deur GlaxoSmithKline. 

70 Aktiewe bestanddeel Prazquantel®. 

71 Diëtiel toluamied. 

72 Tel. + + (011) 882 9940 kantoorure, (011) 882 9972 na ure. 

73 Inspuitingsapparaat is in 5, 10 en 20 ml inhoudsgroottes beskikbaar. Hou spuite van alle groottes in 
voorraad. 

74 Handelsnaam: Sabax. 

75 Sien die hofie “Allergiese reaksies” op p. 000. 

76 Handelsnaam: Adrenalienpertraat in ampulle van 1 ml op sterkte 1: 1000. 

77 Handelsnaam: Phenergan 2,5%. Nie vir kinders onder 2 jaar en by swangerskappe nie. 

78 Handelsname Celestone Soluspan® 4 mg per mil, beskikbaar in 1 mg ampulle, of Solu-Cortef ® 
100-200 mg. 

79 Aluminiumsulfaat. 

80 Handelsnaam Peterkain 1% beskikbaar in 10 ampulle per houer. 

81 Handelsnaam Calcium-Sandoz 9% beskikbaar in 10 ml ampulle. 

82 Handelsname: Valium, Activan, Serapax. 

83 Voorbeelde van opiaathandelsname vir tablette is bv. Syndol, Painstop en inspuitingshandelsnaam 

bv. Petidien. 

84 Handelsnaam Calcium-Sandoz 9% in lOml ampulle. 

85 Handelsnaam Phenergan 2,5% (skedule 5). 

86 Handelsnaam Peterkain 1% beskikbaar in 10 ampulle per houer. 

87 Aktiewe bestanddeel: Permitrin (piretroïed). 

88 Aktiewe bestanddeel: Flumetrin (piretroïd). 



